
RETTELSER 


s.  121.  Paa  Billedet  af  St.  Klare  Klosterkirke,  der  er  tegnet  efter  et  lille  Stik,  er  der 
ved  en  Misforstaaelse  af  Tegneren  anbragt  en  Skorsten. 

S.  273.  Aarstallet  1662 — 1673  under  Billedet  af  Sofie  Amalienborg  er  en  Trykfejl  for 
1669 — 1673. 

S.  316.    L.  4  f.  n.  begyndte   1686,  læs:  fuldendte    1683. 

S.  399  L.  6  f.  n.  Navnet  St.  Hanstorv  siges  i  Begyndelsen  af  Treserne  af  en  gammel 
Københavner  at  stamme  fra  Kilderejsernes  Tid.  En  særlig  Kender  af  Nørre- 
bro, Hr.  Boghandler  Wroblewsky,  holder  imidlertid  i  sin  « Nørrebro  fra 
Tredivernes  paa,  at  Navnet  skyldes  Johanneskirken  (indviet  1862).  Om 
end  den  første  Forklaring  kan  lyde  ganske  troværdig,  er  den  sidste  dog  vist 
den  sandsynligste. 


Første  Afsnit 
Havn  og  Købmannehavn 


D. 


'et  Terrain,  paa  hvilket  København  er  bygget,  er  i  Tidernes 
Løb  undergaaet  store  Forandringer.  Landet  har  langsomt  hævet  sig, 
Vandet  er  traadt  mere  og  mere  tilbage,  og  nye  Kystlinier  have  stadig 
frembudt  sig.  Denne  Naturvirksomhed  har  frembragt  en  betydelig  men 
langsom  Forandring  af  Jordbundsforholdene  i  et  langt  tilbageliggende 
Tidsrum;  den  er  ifølge  den  geologiske  Forsknings  sidste  Resultater 
først  hort  op  ved  vor  Middelalders  Begyndelse,  d.  v.  s.  omtrent  med 
Aar    looo. 

Da  Menneskene  imidlertid  havde  sat  sig  fast  paa  den  lave  af  Hav 
og  Vandløb  stærkt  indskaarne  Kyst,  tog  ogsaa  den  kunstige  Omdannelse 
sin  Begyndelse.  Og  den  gik  hurtig  frem,  snart  ved  Jordsmonnets  Forhøjelse 
ved  Affaldsdynger,  snart  ved  Udfyldning  af  Vandlob  eller  ved  Opfyldning 
i  Stranden  og  mellem  de  forskellige  Holme.  Denne  kunstige  Omdannelse 
er  fortsat  uafbrudt  lige  til  Nutiden.  De  sidste  store  Forandringer  i 
Kystlinien  have  vi  set  foregaa  i  vore  Dage  ved  Frihavnsanlæget  samt 
ved  Udfyldningen  i  Kalvebodstrand  til  den  nye  Banegaard. 

1  den  graa  Oldtid  har  Terrainet  bestaaet  af  flere  Oer.  De  største 
af  disse  laa  nærmest  Land  og  vare  skilte  fra  dette  ved  en  Havarm,  der 
havde  omtrent  samme  Bredde  og  gik  i  samme  Retning  som  de  tre 
Ferskvandssøer.  Denne  Havarm  blev  ved  Landets  Hævning  til  en 
Mose-  og  Engstrækning,  i  hvilken  senere  Sortedams-,  Peblinge-  og 
sidst  St.  Jørgenssø  bleve  opstemmede.  De  to  store  Øer  nærmest  Land 
bleve  ved  samme  Hævning  landfaste  mod  Nordvest  og  saaledes  Halvøer; 

det  er  paa  dem,  at  Gammel  Kobenhavn  (,Syd  for  Gotersgade)  og  Ny 
Kobenhavn  (Xord  for  Gotersgade)  er  bygget.  De  mindre  Oer,  Bremer- 
holm og  de  forskellige  Holme  deromkring,  ere  først  langt  ned  i  den 
historiske  Tid  blevne  landfaste,  og  endnu  have  vi  i  Slotsholmen  —  der 
i  Oldtiden  bestod  af  flere  Holme  —  en  af  de  oprindelige  Øer  tilbage, 
nu  kun  skilt  fra  Land  ved  de  stensatte  Kanaler  i  Stedet  for  som  i 
Byens  Barndom  ved  et  bredt  Sund. 

Vaaben  og  Redskaber  fra  Stenalderen,  fundne  rundt  om  paa  Koben- 
havns Grund,  tyde  paa,  at  her  allerede  i  en  fjern  Oldtidsperiode  har 
været    Boplads.     Fund    af  Brokar,    Ankere    og   Baade     —    saadanne    ere 

Skitseret  Plan  af  Udgravningerne  i  Købmagergade. 


f.  Eks.  fundne  ved  Rundetaarn,  paa  Vestergade,  i  Raadhusstræde  og 
i  Badstuestræde  — -  give  Stedbestemmelser  for  Vandets  Indskæringer. 
En  Landingsbro,  som  kom  for  Dagen  i  1860  ved  en  Kloaklægning 
i  Købmagergade,  vidner  om,  at  det  Sted,  hvor  Kobenhavn  er  bygget, 
i  en  forhistorisk  Tid  har  spillet  en  Rolle  som  Udskibningssted 
ved  Soen. 

Denne  Landingsbro  begynder  nogle  faa  Alen  neden  for  Silkegade; 
den  bestod  af  en  Række  store  Sten  (se  Skitsen  a — a),  de  mindste  nærmest 
ved  Silkegade,  de  største  udefter.  Stenene  laa  i  en  Hojde  af  7V2  Fod 
under  den  nuværende  Gadelinie,  pakkede  og  støttede  i  Bunden.  Resterne 
af  denne  primitive  Landingsbro  strakte  sig  i  en  Længde  af  70  Alen  ned 
mod  Østergade;    i  Begyndelsen    laa    Stenene    med    et  Mellemrum    af   en 


halv  Alen,  paa  de  nederste  58  Alen  laa  de  tæt  op  til  hinanden  og  alle 
med  en  flad  Side  i  Vejret.  Ved  samme  Udgravning  blev  det  godtgjort, 
at  en  smal  Bugt  af  Havet  sandsynligvis  i  en  endnu  tidligere  Tid  har 
naaet  helt  op  i  Købmagergade,  lige  til  Postgaarden. 

Efterhaanden  som  0erne  og  den  mellemliggende  Havbund  hævedes, 
indskrænkedes  Vandet  imellem  dem  mere  og  mere.  De  tidligere  Hav- 
arme bleve  til  Sænkninger  i  Terrainet,  i  hvilke  det  ferske  Vand  fra 
Moserne  og  Søerne  inde  i  Land  sogte  ned  til  Stranden. 

Af  disse  Vandlob  have  særlig  to  haft  Betydning  for  Byens  Historie, 
idet  de  sikkert  en  Tid,  enkeltvis  eller  begge  tilsammen,  have  dannet 
dens  naturlige  Værn  og  Grænse.  De  kom  begge  fra  det  meget  sum- 
pede og  vandfyldte  Terrain  Vest  for  St.  Petri  Kirke,  hvor  en  Vig  af 
Peblingesøen  naaede  helt  ned  til  den  nuværende  Voldgade.  Det  syd- 
lige, hvis  øverste  Lob  er  blevet  flyttet  længere  ud,  efterhaanden  som 
Byen  udvidede  sig,  indtil  det  naaede  den  Linie,  der  senere  betegnedes 
ved  Strækningen  Vestervold — Løngangsstræde,  løb  oprindelig  i  skraa  Ret- 
ning over  nuværende  Larsbjornsstræde,  skar  Vestergade  og  løb  videre  ned  til 
HestemoUestræde,  for  endelig,  efter  i  alt  Fald  senere  at  have  drevet  én 
eller  flere  Vandmøller,  at  falde  ud  i  den  Havbugt,  der  —  under  Navn 
af  Kattesund  —  gik  fra  Hjørnet  af  Slotsholmskanalen  over  Vandkunsten 
helt  op  til  Bagsiden  af  Raadhuset. 

Det  nordlige  Vandløb,  der  ligesom  det  sydlige  kaldtes  Byens  Rende, 
forte  fra  Østkanten  af  det  samme  mosede  Terrain  ved  St.  Petri,  løb 
over  Nørregade,  mod  Øst  omtrent  langs  Krystalgade  og  optog  længere 
mod  Øst  Vandet  fra  Moradset  ved  Pustervig  samt  Afløbet  fra  Sorte- 
damsso.  Det  saaledes  forstærkede  Vandlob  fulgte  nu  omtrent  Retningen 
af  Vognmagergade,  Gammelmont  og  Pilestræde  og  faldt  i  Stranden  Øst 
for  St.   Nikolai  Kirke. 

Disse  to  Vandlob  forsvandt  begge  i  Begyndelsen  af  det  16.  Aar- 
hundrede.  Men  deres  Plads  kunde  længe  efterspores.  Krystalgade  er 
er  en  vittig  Navneforandring  for  Skidenstræde,  der  omtrent  optager  det 
nedlagte  Vandløbs  Plads  og  i  lange  Tider  var  belemret  med  dets 
Mudder  og  Dynd.  I  Pustervig  hed  endnu  i  1573  en  Gaard  «Dybet», 
og  hele  Vandløbets  Retning  langs  Gammelmønt  er  langt  op  i  det  16. 
Aarhundrede  betegnet  ved  en  Række  «Pus»  d.  e.  smaa  Moradser,  hvor 
Vandet  flere  Steder  stod  saa  højt  som  til  en  Mands  Bæltested;  først 
i  1572  bliver  det  nederste  Stykke  af  Gammelmønt  bebyggeUgt,  idet  «det 
tilforn    var    et   ode    og    for  Vandflod   og  Dynd  ufremkommeligt  Stræde. » 

Og  paa  en  sorgelig  Maade  bragte  de  to  længst  forsvundne  Aaer  eller 
Bække  sig  i  Erindring  i  Kolerasommeren  1853  ved  den  høje  Dødeligheds- 
procent, der  ligefrem  gennem  den  usunde  Opfyldning  følger  deres  Ret- 
ning i  den  gamle  By. 

Ved  det  sidst  omtalte  nordlige  Vandløb  begynder  det  historiske 
København. 

I  Grundene  til  den  forst  i  vore  Dage  Ost  for  Nikolai  Kirke  anlagte 
Nikolai  Gade  —  altsaa    mellem    denne    og  Holmensgade,    men    nærmest 


NIKOLAI   -  GADE 


Skitseret  Plan  over  Udgravningerne  i  Nikolai-  og  Dybensgade.    De  prikkede  Linier  ere  de  fundne 
Værkers  mulige  Fortsættelse. 


Og  parallel  med  den  første  —  har  man  ved  Udgravninger  fundet  en 
stensat  Brygge  (se  ovenstaaende  Skitse),  der  strakte  sig  fra  Nord  til  Syd 
over  Lille  Kongensgade  og  Vingaardsstræde,  af  4 — 5  Fods  Tykkelse  og 
5  Fods  Højde,  opført  af  raa  Kampesten.  Mod  Øst  var  den  forsynet  med 
Jærnringe,  som  vare  indhugne  i  en  5 — 6  Alens  Afstand  fra  hinanden 
og  øjensynlig  havde  tjent  til  Fastgørelse  af  Fartøjsfortøjninger.  Paa  Øst 
siden  af  denne  Dæmning  fandtes  den  faste  Strandbund  i  en  Dybde  under 
dagligt  Vande  af  3 — 4  Fod,  og  under  den  derover  liggende  Opfyldning 
fandt   man  Rester   af  gamle  Baade.     Vestsiden  af  Dæmningen   —  altsaa 


ind  mod  Land  —  var  opfyldt  med  fast  Ler  i  Højde  med  Stensæt- 
ningen. 

Der  kan  næppe  være  Tvivl  om,  at  man  i  denne  Stensætning  med 
Fortøjningsringe  mod  Øst  har  den  vestlige  Brygge  af  den  Havn,  som 
dannedes  ved  Aaens  Udmunding  i  Havet,  og  som  senere  —  i  Modsæt- 
ning til  den  yngre  Havn  mod  Vest  —  kaldtes  « Gamle  Bodehavn >,  d.  e. 
Havnen  ved  de  gamle  Kobmandsboder. 

Et  andet  Bulværk,  svarende  til  samme  Vandløbs  modsatte  Bred  — 
men  ud  mod  den  aabne  Strand  —  fandt  man  i  Dybensgade,  i  Retningen 
fra  Øst  til  Vest,   mellem  Holmensgade  og  Asylgade. 

Det  er  ved  denne  fortrinhge  Anker-  og  Anlægsplads,  sikret  mod 
alle  Vinde  og  ved  et  Vandlob  direkte  fra  en  Ferskvandssø,  at  den  By 
voksede  frem,  som  fik  sit  ældste  Navn,  Havn,  netop  efter  den  ud- 
mærkede Beliggenhed  ved  Søen.  Her  mødtes  i  Sildefangstens  glim- 
rende Tid,  da  Silden  i  Sundet  stod  i  saa  tætte  Stimer,  at  man  kunde 
tage  den  med  Hænderne,  Opkøberne  fra  Østersøens  Stæder  og  bragte 
til  Gengæld  fremmede  og  mere  forfinede  Landes  Produkter  til  Torvs. 
Markedspladsen  eller  Torvet,  hvor  Omsætningen  foregik,  fik  senere,  da 
Absalons  By  var  bleven  anlagt  paa  Bakken  mod  Vest,  Navnet  Østertorv. 
Hvor  det  laa,  kan  ikke  paavises.  Navnet  forsvinder  alt  i  Københavns 
Barndom.  Østergade,  der  ligeledes  fik  sin  Betegnelse  med  den  nye  By 
som  Udgangspunkt,  synes  at  være  yngre  end  den  ældste  By  ved  Gamle 
Bodehavn,   idet  den  siges  at  være  ført  over  en  Del  af  Nikolai  Kirkegaard. 

Den  eneste  Gade,  man  kender  i  det  gamle  «Havn»,  er  Bjørnebro- 
gade,  det  ældgamle  Navn  for  den  nederste  Del  af  Købmagergade.  I 
Skindergade  ved  Hjørnet  af  Købmagergade,  lidt  inde  i  Valkendorfsgade 
og  paa  Amagertorv  20  Fod  Vest  for  Købmagergade  har  man  fundet  en 
gammel  Stenbro  (se  Skitsen  b — b.  Side  2),  5  Fod  under  den  nuværende. 
Det  er  mulig  Rester  af  den  gamle  Bjørnebrogade,  der  har  ført  i  samme 
Retning  som  en  endnu  ældre  Færdselsvej  inde  fra  Landet  ned  til  den 
foran   omtalte  Landingsbro. 

1  den  ældste  By,  ved  Gamle  Bodehavn  rejste  sig  den  første  Kirke 
eller  Kapel  helliget  St.   Nikolai,   de  Søfarendes  Beskytter. 

Om  Byen  Havns  Udstrækning  før  Absalons  Tid  ved  man  kun  ringe 
Besked.  Kystlinien  mellem  de  to  ofte  omtalte  Vandløb  gik  fra  Øst  tæt 
Sønden  om  Nikolai  Kirkegaard,  dannede  en  lille  Bugt  op  paa  Højbro- 
plads, fulgte  en  Linie  omtrent  midt  i  Terrainet  mellem  Gammelstrand 
og   Læderstræde,    længere    mod  Vest    mellem    Magstræde    og   Kompagni- 

stræde  til  den  bojede  op  i  Kattesund.  Byen  naaede  dog  næppe  saa 
langt,  maaske  ikke  længere  end  til  Hyskenstræde. 

I  Terrainet  Norden  for  denne  ældste  Del  af  Byen  minde  langt  ned 
i  Tiden  saadanne  Navne  som  Rosengaarden  —  der  til  sidst  blev  Beteg- 
nelsen for  det  hele  Kvarter  —  Hushaven,  Pilegaarden  og  Grønnegade 
om  en  mere  landlig  Bebyggelse  end  i  den  oprindelige  Del  af  Byen  ved 
Stranden;  her  hoede  sandsynligvis  den  jordbrugende  Del  af  Befolkningen, 
inden  Havn  blev  udvidet  til  Købmannehavn. 

For  at  have  Tilsyn  med  det  urolige  Folkefærd,  som  i  Høstmaaned 
samledes  her  i  Tusindtal,  og  for  at  opkræve  de  Afgifter,  som  rettelig 
tilkom  Byens  Herre,  havde  Kongen  her  sin  Foged  paa  den  befæstede 
Gaard  « Østergaard«  (der  laa  i  Vingaardsstræde,  nuværende  Nr.  6),  sand- 
synligvis kaldet  saaledes  efter  sin  Beliggenhed  i  Forhold  til  den  nærmeste 
Gaard  inde  i   Landet,   Kongsgaarden  i  Serridslev. 

Havn  nævnes  første  Gang  i  Historien  i  Knytlinge  Saga.  1043  blev 
Svend  Estridsen  overvundet  af  Magnus  den  gode  af  Norge  i  et  Soslag 
ved  Aarhus  og  flygtede  med  sin  Flaade  til  Sjælland.  Magnus  satte  efter 
ham  og  fandt  ham  med  sine  Skibe  ved  Havn,  hvor  Kampen  genoptoges 
og  med  stort  Mandefald  endelig  udkæmpedes  paa  Land,  idet  Kong 
maatte  fly  fra  sine  Skibe.  Naar  den  danske  Konge  1  sin  Nod  netop  søgte 
til  Havn,  tør  man  sikkert  deri  se  et  Vidnesbyrd  om,  at  Stedet  dengang 
havde  Betydning  baade  som  Ankerplads,  som  et  befæstet  Punkt  og 
som  en  Plads,  hvor  han  kunde  vente  Støtte  af  Befolkningen.  Thi 
den  samme  Vind,  som  føjede  ham  gennem  Sundet,  vilde  ogsaa  have 
tilladt  ham  at  styre  til  Roskilde,   i  hine  Tider  Landets  vigtigste  By. 

Der  gaar  over  100  Aar,  inden  Historien  igen  nævner  Byen  ved 
Sundet,  et  Tidsrum,  som  er  et  af  de  ulykkeligste  i  Danmarks  Historie. 
Landet  havde  overanstrengt  sig  ved  Erobringen  af  England  og  formaaede 
nu  ikke  en  Gang  at  forsvare  sine  egne  Kyster.  L'nder  Stridighederne 
mellem  Kongeslægtens  forskellige  Medlemmer  og  Fejderne  mellem  deres 
Partier  havde  Venderne  begyndt  ikke  blot  at  hærge  paa  de  danske 
Kyster,  men  endog  at  sætte  sig  fast  og  tage  varigt  Ophold  paa  de 
sydlige  Øer.  Og  Nord  fra  kom  Nordmændene  og  øvede  Strandhug  paa 
gammel  Vikinge-Vis. 

Men  da  Valdemar  den  Store  var  bleven  Enekonge  og  havde  faaet 
den  Roskilde  Bisp  ved  sin  Side,  kom  der  snart  Gænge  i  Tingene. 
Danske  Skibe  holdtes  nu  stadig  i  Søen  for  at  værne  Kysterne;  under 
Kampen    mellem    den    genskabte    danske    Flaade    og    Sørøverne    maatte 


Holmene  og  den  sikre  Ankerplads  ved  Havn  faa  den  storste  Betydning. 
Vejen  mellem  Østersoen  og  Kattegat  forte  desuden  gennem  Sundet,  og 
dette  snævre,  let  overskuelige  Farvand,  gennem  hvilket  Kobmandsskibene 
maatte  gaa,  var  som  indrettet  af  Naturen  til  Baghold  og  Overfald  paa 
fredelige  Søfarende.  Og  hvor  Byttet  er,  ville  Roverne  samles.  Men  fra 
«Havn»  kunde  man  holde  Øje  med  dem  alle.  Til  Dels  som  Belønning, 
men  sikkert  ogsaa  for  at  den  aarvaagne  Biskop  kunde  have  frie  Hænder 
paa  dette  vigtige  Sted,  skænkede  Kongen  ham  da,  uvist  hvilket  Aar,  men 
i   alt  Fald  for  1167,   Byen   med  alt  dens  Tilliggende. 

Stedet  kunde  nu,  selv  bortset  fra  dets  gode  Havn  og  Beliggenheden 
ved  Sundet,  have  en  særlig  Interesse  for  Biskoppen  af  Roskilde.  Thi 
herfra  kunde  man,  bedre  end  fra  noget  andet  Sted,  holde  Øje  med  Ven- 
derne, der  før  havde  sejlet  ind  i  Koge  Bugt,  var  gaaet  i  Land  ved 
Aaen  og  havde  angrebet  Roskilde  fra  Landsiden.  Og  i  1167  forsøgte 
den  norske  Jarl,  Erling  Skakke,  og  Orm  Kongsbroder,  et  Angreb  paa 
disse  Kanter,  oven  i  Købet  i  Forstaaelse  med  Prins  Buris.  De  havde 
hærget  paa  Jyllands  Østkyst,  slaaet  den  Flaade,  Kongen  havde  sendt 
imod  dem,  ved  Djursaa  og  derpaa  plyndret  Grenaa.  Efter  disse  Be- 
drifter styrede  de  mod  den  By,  «som  nu,»  skriver  Saxo  omtrent  Aar 
1200,  «kaldes  Købmannehavn»,  under  hvilket  Navn  det  gamle  Havn 
fremtidig  optræder  i  Historien.  Sandsynligvis  vare  Fjenderne  hid- 
lokkede  ved  Erfaringer  fra  tidligere  Dage  om,  at  der  i  den  fredelige 
Kobmandsby,  som  blev  daarligt  forsvaret  af  den  gammeldags  Træ-Befæstning 
paa  « Østergaard«,  maatte  være  noget  at  gøre  for  raske  Vikinger.  Men 
her  stod  nu  Absalon  med  sine  Krigere,  rede  til  at  tage  imod  dem.  Og 
for  at  vise  Fjenderne,  hvor  lidet  han  frygtede  dem,  stillede  han  sig 
med  kun  15  Mand  paa  Strandbredden  for  at  afslaa  deres  Angreb. 
Nordmændene  gik  i  deres  Baade;  men  deres  Færdighed  som  Bueskytter, 
der  særlig  havde  givet  dem  et  frygtet  Navn,  kom  dem  ikke  her  til  gode. 
Thi  i  den  urolige  Sø  kunde  de  ikke  tage  nøjagtigt  Sigte,  og  da  de  saa', 
at  deres  Skud  ingen  Virkning  gjorde,  gik  de  om  Bord  igen  og  opgav 
Angrebet.  Den  næste  Dag  kom  det  til  Underhandlinger  mellem  Absa- 
lon og  Erling  paa  Land;  den  sidste  kom  i  Baad  til  Mødestedet,  den 
første  til  Hest,  og  Enden  paa  Underhandlingerne  blev,  at  Nordmændene 
fik  Lov  at  fylde  Vand  ved  Aalobet  fra  Ferskvandssøerne,  hvorpaa  de 
lettede  og  styrede  Nord  paa  igen. 

« Samme  Aar  byggede  Absalon  en  liden  Borg  af  ny  ud  mod  Sø- 
siden,  at  værne  Sjælland  med  for  Røvere.     Og  Røverne  bleve  bange  for 


Vaaben    fra  det  12.    Aarhundrede,   fundne  i  danske  Borgruiner,  Økser,  Spydspidser,  Morgenstje 
Sværd  med  Fæsteknopper  af  Rav  og  Elfenben  o.  s.  v. 


forskrevne  Borg  og  turde  ej  søge  der  ind  i  Havn.  Og  Landets  Ind- 
byggere finge  Tryghed  til  Sejling  og  Havn.» 

Den  nye  Borg,  som  Absalon  byggede  paa  en  Holm  ved  Stranden, 
i  Stedet  for  den  forældede  Østergaard,  bestod  af  et  Taarn  af  Sten;  men 
Bispen  ydede,  som  Saxo  yderligere  skriver,  ved  en  ringe  Befæstning  Landet 
en  stor  Tjeneste. 

Denne  nye  Borg  ved  Havn,  castum  de  Haffi,  var  et  Led  i  den 
Række  af  Forsvarspunkter,  som  i  hine  Dage  fremstod  rundt  om  paa 
Landets  Kyster,  og  som  snart  skaffede  en  længe  ukendt  Fred  og  Sikker- 
hed paa  de  danske  Farvande.  At  det  kun  var  en  «ringe  Befæstning», 
var  en  naturlig  Følge  af  Tidens  lidet  udviklede  Krigsvæsen.  Det  gjaldt 
blot  om  at  have  et  fast  Punkt,  hvor  der  kunde  holdes  en  velrustet  Be- 
sætning til  at  holde  vaagent  Øje  med  Kysten,  ubemærket  gøre  Udfald 
og  hurtig  trække  sig  tilbage  til  Borgen  igen. 

Absalons  Borg,  der  først  i  en  langt  senere  Alder  fik  Betegnelsen 
« Akselhus »,  har  vistnok  —  i  Datidens  Tilslutning  til  romersk  Befæst- 
ningskunst  —  kun  bestaaet  af  et  firkantet  Taarn,  sandsynligvis  bygget 
over  den  Ferskvandsbrønd,  der  var  den  naturlige  Betingelse  for  et  saa- 
dant  Befæstningsanlæg,  og  som  findes  endnu  som  det  eneste  Minde 
om  Absalons  Borg  ved  Havn  i  Kælderen  under  Christiansborg  Slots 
Hovedfløj.  De  normanniske  Borge,  med  hvilken  castrum  de  Hafn  var 
nærmest  i  Slægt,  vare  i  Reglen  to  Stokværk  høje,  og  hvert  Stokværk 
var  delt  i  to  Haller.  At  der  alt  i  Absalons  Tid  var  Badstue  paa  Borgen 
vil  fremgaa  af  det  følgende. 

Indløbet  til  Havnen,  der  let  lod  sig  forsvare  fra  Borgen,  blev 
lukket  ved  en  Bom,  der  kunde  svinges  op  til  Borgholmen,  saa  Løbet 
blev  aabnet.     Inden  for  den  laa  Biskoppens  Skibe,    rede   til  at  løbe  ud. 

Og  den  krigerske  Biskop  var  altid  selv  klar  til  at  løbe  ud.  «Den 
Tid  Absalon  var  Biskop  vorden,  da  holdt  han  sig  mod  Rigens  Fjender 
at  beskærme  Sjælland  for  Tyskerne,  hvilke  som  øde  havde  lagt  og  for- 
dærvet alt  Østersiden  i  Sjælland,  saa  yderlig,  som  han  holdt  sig  for 
Biskop,  og  regnede  det  lidet  at  være  at  beskærme  og  øves  indvortes  i 
Renlighed  og  udvortes  til  at  forfares  (ræddes),  og  saa  laa  med  sit  Folk 
ud  med  Søsiden  og  laa  i  Skov  under  Træ  og  Grene  at  værne  Landet 
for  Røvere. » 

Tidens  Kasteskyts  var  Blider,  der  vistnok  havde  deres  Plads  paa 
Toppen  af  Taarnet,  og  Projektilerne  Sten.  Man  maatte  altsaa  sørge  for 
at  have  tilstrækkeligt  Forraad  helst  af  glatte,  regelmæssige  Sten,   der  gav 


den  største  Skudsikkerhed.  I  Aaret  1171  var  Absalon  nede  ved  Stevns 
Klint  og  lod  opsamle  en  Mængde  saadanne  glatte  Sten  til  Forsvar  for 
Borgen.  Da  han  var  kommen  tilbage  til  København  med  sin  Ladning, 
lagde  han  Skibet  ind  i  Havnen  og  gik  selv  i  Bad  paa  Borgen.  Men 
inde  i  Badstuen  hørte  han,  at  Folkene  udenfor  talte  om,  at  der  kom  et 
Sørøverskib  Nord  fra  ned  gennem  Sundet.  Absalon  kom  i  en  Hast  i 
Klæderne,  fik  sit  Skib  halet  ud  og  satte  straks  Sejl  for  at  gaa  imod 
Fjenden;  hans  Staller  Niels  fulgte  ham  paa  et  andet  Skib.  Sørøverne 
maatte  overgive  sig  og  blev  uden  Naade  halshuggede.  Deres  Hoveder 
bleve  paa  Stager  satte  op  paa  Muren  ved  Stranden,  hvor  der  kort  i 
Forvejen  var  bleven  opsat  lignende  Trofæer,  til  Skræk  og  Advarsel  for  de 
mange  fremmede  Købmænd  og  Søfolk,  som  færdedes  i  Byen,  og  som 
ikke  vare  til  at  stole  paa. 

Medens  Byen  før  Absalons  Tid  kun  strakte  sig  det  korte  Stykke 
mellem  det  gamle  Østergaard  og  vistnok  Hyskenstræde,  med  ringe  Dybde 
ind  i  Landet,  tor  man  sikkert  tillægge  den  statskloge  Biskop  Anlæget  af 
Gammeltorv  med  tilstødende  Gader,  hvormed  snart  fulgte  Udvidelser 
mod  Nord.  Han  har  sikkert  ikke  manglet  Blik  for  Byens  udmærkede 
Beliggenhed  og  for  dens  Betydning  for  Riget.  Udviklingen  er  nemlig 
gaaet  saa  hurtigt  for  sig  —  København  havde  firsindstyve  Aar  efter 
Borgens  Anlæg  ikke  mindre  end  fire  Kirker  —  at  man  ikke  kan  tænke 
sig  den  overladt  til  sig  selv,  men  snarere  synes  at  maatte  spore  en 
myndig  og  ledende  Haand.  Og  det  ligger  da  nær  at  antage,  at  xA.bsalon, 
der  paa  saa  mange  Omraader  fremmede  Landets  Kultur  i  Almindelighed, 
har  iværksat  en   planmæssig  L'dvidelse  af  sin  By. 

Og  denne  Udvidelse  har  sandsynligvis  samtidig  været  begrundet  i 
Gamle  Bodehavns  Tilsanding,  der  nødvendiggjorde  en  Forlæggelse  af 
Havne-   og  Handelslivet  mod   Vest  til  dybere  Vand. 

Medens  det  sydlige  Vandlob  i  nogenlunde  lige  Lob  og  med  stærkt 
Fald  søgte  ned  mod  en  aaben  Bugt,  hvor  Havstrømmen  skar  tæt  forbi, 
havde  den  nordlige  Bæk  et  langt,  krumt  Lob  med  ringe  Fald  og  mod- 
tog fra  den  gamle  By  Affald  og  Urenligheder  af  mange  forskellige  Slags, 
hvilket  kun  bidrog  til  at  hemme  dens  Lob.  Og  paa  Grund  af  dette 
Vandløbs  ringe  Fald  og  dets  Egenskab  som  Afløbsrende  tilstoppedes 
efterhaanden  Gamle  Bodehavn,  hvis  Plads  er  sikkert  betegnet  ved  de 
ovenfor  omtalte  Bolværker.  Og  ikke  blot  Havnen  og  den  Bugt,  der 
var    dannet    i    Aamundingen,    tilstoppedes,    men  samme  Skæbne   ventede 


ogsaa  « Dybet »  udenfor,  om  man  vil  Yderhavnen  mellem  Bremerholm 
og  Fastlandet  med  Indsejlingen  i  Vest  (omtrent  ved  nuværende  Boldhus- 
gade). Om  « Dybet »  har  man  endnu  et  Minde  i  Dybensgade,  der  gaar 
omtrent  i  samme  Retning  som  hin  Vig  af  Havet.  Dybet  var  udadtil 
—  mod  Nordost  —  lukket  ved  en  Grund  Syd  for  Vingaarden,  over 
hvilken  der  endnu  i  1527  var  et  Vadested  mellem  Byen  og  Bremerholm. 
Men  netop  disse  omliggende  Grunde  og  Holme,  der  gjorde  Dybet  til 
en  saa  rolig  Ankerplads,  forøgede  Faren  for  dets  Tilstopning.  Thi  i 
den  stille  Vig,  hvor  der  kun  var  ét  Indlob,  og  hvor  ingen  Strøm  skar 
ind,  bundsatte  alt  Affald,  Mudder  og  Urenlighed,  som  Renden  forte 
med  fra  Byen,  sig  i  uforstyrret  Ro;    det  hjalp  kun  lidet,    at  man  ledede 


Søjlekapitæl,  funden  i  Grunden  til  Nr.   12  paa  Amagertorv. 

Vandløbet  Sønden  om  Kirken  ud  til  Strømmen.  Tilsandingen  vedblev, 
og  en  Flytning  af  Havnen  blev  efterhaanden  en  uundgaaelig  Nødvendig- 
hed. Intet  kunde  være  naturligere  end  at  lægge  den  nye  Havn  ved 
det  sydlige  Vandløbs  Udmunding  i  Stranden  samtidig  med,  at  en  ny 
Bydel  rejste  sig  paa  Bakken  ovenfor.  Dette  Vandløb  var  betydelig 
mere  vandførende  end  Løbet  mod  Nord,  ligesom  det  havde  langt  stærkere 
Fald.  Bugten  «Kattesund»,  der  havde  sit  Navn  af  Grundene  ud  mod 
den  flade  Kalvebodstrand  («Kat»  betyder  et  grundt  Sted  i  Vandet), 
maatte  saaledes  antages  i  lange  Tider  at  kunne  benyttes  som  Havn 
for  det  udvidede  København. 

Denne  Aamunding    i  Stranden    vilde    sikkert    i    lang  Tid    have    vist 
sig  fyldestgørende  som  Havn  for  Byen,    hvis    ikke  man  ogsaa  her  havde 


dæmmet  op  for  Strømmet  ved  Sluser  og  Møllebord.  Da  disse  uheldige 
Foranstaltninger  atter  foraarsagede  Tilsanding,  flyttedes  Havnen  paa  ny 
mod  Øst,  ikke  som  før  ind  i  Vigene,  men  fra  nu  af  følgende  Byens 
stadige  Udvidelse  ved  Opfyldning  i  selve  Havstrømmen. 

Men  i  en  Fremstilling  af  Forholdene  i  København  paa  Absalons 
Tid  ville  Ordene  sandsynligvis  og  muligvis  altfor  hyppigt  blive  gentagne. 
Thi  man  ved  intet  sikkert  derom.  Kun  enkelte  Navne,  Bjørnebro- 
gade  og  Østergaard,  ere  komne  til  os  fra  det  gamle  Havn  og  Køb- 
mannehavn,  og  kun  en  enkelt  Søjlekapitæl,  fra  det  12te  Aarhundrede, 
giver  en  Forestilling  om,  at  Sansen  for  kunstnerisk  Udsmykning  af 
Bygninger  alt  dengang  fandtes  i  Byen.  Men  intet  Billede  bringer  os 
Vidnesbyrd  om  dens  Udseende  i  hine  fjerne  Tider,  og  intet  Dokument 
giver  os  Besked  om  dens  Udstrækning,  dens  Gader  og  Torve.  Først 
henimod  Aar  1400  begynder  man  i  topografisk  Henseende  at  faa  nogen- 
lunde fast  Jord  under  Fødderne. 


Andet  Afsnit 
København  under  Roskilde  Bispestol. 


Byens  ydre  Historie 

Kong  Valdemar  d.  I  havde  givet  Havn  til  sin  Ven  og  trofaste 
Fælle  i  Kampen  for  Fædrelandet,  og  Absalon  havde  hævet  den  hidtil 
beskedne  By  til  et  Sted  af  Vigtighed  for  hele  Riget,  et  Sted  som  uom- 
tvistelig kun  kunde  udvikle  sig  og  faa  sin  rette  Betydning  i  Landsherrens, 
Kongens  Haand.  Men  belært  i  Rigets  Trængselsaar  af  sørgelig  Erfaring 
om  Mangel  paa  større  Syn,  paa  virkelig  Fædrelandskærlighed  hos  Konge- 
slægtens Medlemmer,  mente  han  at  handle  bedst  og  med  Fædrelandets 
rette  Tarv  for  Øje,  naar  han  overlod  Byen  til  den  aandelige  Magt.  Thi 
Kirkens  ledende  Mænd,  troede  han  sikkert,  vilde  altid  have  et  friere, 
mindre  egenkærligt  Syn  paa  Forholdene  og  være  besjælede  af  mere  op- 
højede Følelser  end  de  verdslige  Fyrster.  Da  Valdemar  d.  I  døde  i 
1182,  var  hans  ældste  Søn  og  Efterfølger,  Kong  Knud,  ikke  20  Aar 
gammel  og  vistnok  svagelig.  Og  ingen  kunde  ane,  at  hans  anden  Søn, 
den  i2aarige  Valdemar,  skulde  arve  sin  Faders  Egenskaber  og  vinde 
Tilnavnet  Sejr. 

Det  var  vistnok  kort  efter  Kong  Valdemar  d.  I's  Død,  at  x\bsalon 
skænkede  Byen  med  Tilliggende  til  Roskilde  Bispestol  og  gentagne 
Gange  erhvervede  pavelig  Bekræftelse  paa  sin  Gave.  Men  det  varme 
Venskab,  som  havde  bundet  Kirkens  Mand  til  Kronens  Bærer,  og  som 
havde  skabt  en  Enighed  mellem  Stat  og  Kirke,  der  havde  frelst  Riget 
fra  Opløsning,  forsvandt  efter  hans  Død.    Thi  Kongerne  opdagede  snart. 

at  det  var  et  af  Rigets  vigtigste  Punkter,  der  var  sluppet  dem  af  Hænde; 
og  de  mente  sikkert  —  og  vist  med  Rette  —  at  det  ikke  havde  været 
Kong  Valdemar  d.  I's  Mening,  at  Byen  og  Borgen  for  stedse  skulde 
være  unddraget  Kronen.  Dette  Spørgsmaal  havde  mulig  Kongens  Gave- 
brev til  Absalon  kunnet  løse;  men  dette  Gavebrev,  om  det  i  det  hele 
har  eksisteret,  synes  sporløst  forsvundet.  Som  Forholdene  udviklede  sig, 
blev  København,  ganske  mod  Absalons  Hensigt,  i  lange  Tider  et  Tvistens 
Æble  mellem  Kronen  og  Kirken. 

Under  den  myndige  Valdemar  Sejr  holdtes  der  Fred  endnu.  Han 
synes  at  have  opholdt  sig  en  Del  i  Kobenhavn;  her  troede  f.  Eks.  den 
norske  Skule  Jarl  at  finde  ham,  da  han  i  1223  kom  til  Sundet  med  en 
Flaade;  men  da  mødte  ham  kun  Efterretningen  om  Kongens  Tilfange- 
tagelse ved  Henrik  af  Schwerin.  Fem  Aar  senere  kom  han  paa  ny  til 
København  med  en  prægtig  Flaade  og  blev  her  af  Kong  Valdemar  for- 
lenet med  en  Del  af  Halland.  Ogsaa  1240  synes  Kongen  at  have  været 
i  Byen,  da  hans  Skjald,  Islænderen  Jatgeir  Torfeson,  som  opholdt  sig 
ved  hans  Hof,  i  dette  Aar  blev  dræbt  i  Kobenhavn, 

Under  hans  Søn  og  Efterfølger,  Erik  Plovpenning,  brød  Uvejret 
løs.  Man  har  ingen  Beretning  om  Enkelthederne  i  Begivenhedernes 
Gang,  men  Biskoppen  i  Roskilde,  Niels  Stigsen,  af  selve  Absalons  Æt, 
mente  til  sidst  ikke  at  kunne  holde  sig  mod  Kongen  og  flygtede  i  1247 
til  Rygen.  Kong  Erik  havde  saaledes  Staden  inde ;  men  med  Biskoppens 
Flugt  indlededes  den  lange  ulykkesvangre  Strid  mellem  Kronen  og  Hvidernes 
mægtige  Slægt. 

Københavns  Borgere  vare  i  Reglen  utilfredse  med  at  styres  af  Bisper. 
Kirken  var  en  nok  saa  streng  Herre  som  Kronen,  og  de  saa'  med  Mis- 
fornøjelse, at  de  andre  Købstæder,  som  laa  under  denne,  kunde  glæde 
sig  ved  mere  Frihed  og  Selvstændighed,  end  der  faldt  i  deres  Lod. 
Derfor  fandt  Kongerne  gerne  villigt  Øre  hos  Københavnerne,  men  disse 
maatte  i  Reglen  dyrt  betale  deres  Tilslutning  til  dem.  Thi  i  Striden 
mellem  Kongerne  og  Biskopperne  tog  undertiden  Udlandet  Parti  paa  de 
sidstes  Side,  og  det  gik  næsten  altid  først  ud  over  København.  Saaledes 
lagde  en  lybsk  Flaade  under  Anførsel  af  en  af  den  mægtige  Søstads 
Borgmestre  sig  i  1248  uden  for  Byen.  Kong  Erik  var  ikke  selv  tilstede, 
men  kom,  inden  de  Lybske  vare  dragne  bort.  Det  var  et  sørgeligt  Syn, 
som  mødte  ham.  Borgen,  Byen  selv  med  dens  Kirker  og  de  nærlig- 
gende Landsbyer  vare  plyndrede  og  stukne  i  Brand,  og  de  fire  Skibe, 
ladede  med  en  Del  af  det  rovede  Gods,   som  han  ved  et  hurtigt  Angreb 


paa  de  bortsejlende  Fjender,  tog  tilbage,  vare  kun  en  ringe  Erstatning 
for  det  Tab,  som  Byen  havde  lidt.  Der  fortælles,  at  de  Lybske  havde 
taget  mange  Gejstlige  til  Fange,  og  dette  tyder  baade  paa,  at  Byen 
har  forsvaret  sig  efter  Evne,  og  tillige  paa  at  disse  Gejsdige  —  til  Trods 
for  Striden  med  Kongen  —  har  gjort  deres  Pligt  som  danske  Mænd 
mod  den  udenlandske  Fjende. 

Kong  Abel  viste  sig  føjelig  mod  Kirken,  og  i  hans  korte  Re- 
geringstid var  Bispestolen  i  uhindret  Besiddelse  af  København.  Den 
fordrevne  Niels  Stigsen  var  imidlertid  død  i  Udlandet,  og  hans  Efter- 
følger Jakob  Erlandsen  var  kommen  hjem  fra  Rom  med  en  pavelig  Bulle, 
der  truede  med  Kirkens  Ban,  hvis  ikke  bl.  a.  Kobenhavn  blev  givet 
tilbage  til  Bispestolen.  Dette  var  vel  opnaaet  ad  fredelig  Vej  ved  Abels 
Tronbestigelse,   men  Striden  skulde  snart  blusse  op  paa  ny. 

Samme  Aar  som  Christoffer  d.  I  blev  Konge,  havde  han  lidt  et 
Nederlag  ved  Skelskør  mod  en  af  Kong  Abels  Mænd.  Han  flygtede 
til  København  og  forlangte,  at  Portene  skulde  aabnes  for  ham.  Men 
Jakob  Erlandsen,  der  selv  hørte  til  xAbels  Parti,  følte  sig  ikke  opfordret 
til  at  udlevere  Rigets  vigtigste  Plads  til  sin  Modstander,  og  Kongen 
maatte  forføje  sig  bort.  Senere  maa  han  imidlertid  have  set  sit  Snit  til  at 
bemægtige  sig  Byen,  thi  i  Juni  1257  ankrede  den  norske  Konge  Haakon 
—  med  hvem  Jakob  Erlandsen  havde  sluttet  Forbund  —  i  Rævshale- 
dybet  foran  Kobenhavn,  og  alle  ventede  nu  et  nyt  Angreb.  Men  faa 
Dage  efter  kom  Jakob  Erlandsen,  hvis  Udnævnelse  til  Erkebiskop  havde 
givet  Striden  en  særlig  heftig  Karakter,  til  Byen  med  sin  anden  For- 
bundsfælle, Fyrst  Jærmer  af  Rygen,  tillige  med  Kongen.  Kong  Haakon 
havde  givet  en  Frist  af  5  Dage,  inden  han  skred  til  Angreb.  Men  ved 
personlige  Underhandlinger  med  ham,  lykkedes  det  Kong  Christoffer 
ikke  blot  at  afværge  det  truende  Angreb,  men  endog  at  slutte  Fred  og 
Venskab  med  Kong  Haakon.  Og  det  under  saa  varme  Udtryk,  som  at 
han  skulde  være  Kong  Haakon  som  en  Son,  og  denne  skulde  være  ham 
i  P'aders  Sted,  og  at  de  fremtidig  skulle  staa  hinanden  bi  mod  alle 
Fjender.     «0g  dette  behagede  alle  undtagen  Erkebispen  og  Fyrst  Jærmer. » 

Da  Erkebispen  endelig  nægtede  at  krone  Kong  Christoffers  Søn, 
som  var  bleven  kaaret  til  Tronfølger,  naaede  Kongens  Forbitrelse  sit 
Højdepunkt,  og  den  5  Februar  1259  lod  han  Erkebispen  gribe  og  sætte 
som  Fange  paa  Hagenskov  i  Fyn.  I  Henhold  til  Vejle-Konstitutionens 
Bestemmelser  om  øjeblikkelig  Banlysning,  hvis  nogen  Biskop  med  Kongens 
Vilje  blev  fængslet  eller  led  anden  Vold,   forkyndte  fire  Dage  senere  Ros- 

kilde-Bispen,  Peder  Bang,  Interdikt  over  hele  sit  Stift  fra  København, 
som  Kongen  lod  besætte  i   Marts. 

Peder  Bang  flygtede  til  Rygen,  der  laa  under  hans  egen  Bispestol, 
og  opfordrede  Fyrst  Jærmer  til  at  frarive  Kongen  Byen.  Jærmer  havde 
—  uagtet  han  var  den  danske  Konges  Vasal  —  før  sluttet  sig  til  dennes 
Fjender  i  Landet  og  havde  desuden  sit  eget  Ærinde  at  gaa,  idet  han 
onskede  at  sætte  sin  Svigersøn,  Kong  Abels  Søn,  Hertug  Erik,  paa  den 
danske  Trone,  en  Plan,  som  Erkebispen  fuldstændig  billigede.  Han  var 
ikke  sen  med  at  efterkomme  Bisp  Peders  Opfordringer,  og  allerede  den 
i8de  April,  efter  at  han  havde  ankret  uden  for  Staden,  lod  han  sine 
Tropper  sætte  i  Land.  Byens  Forsvarsevne  har  næppe  været  synderlig 
betydelig,  thi  Dagen  efter,  den  19de  eller  maaske  den  20de,  indtog 
han  den.  Biskoppen  og  Hertug  Erik  fulgte  med.  Jærmer  har  ud- 
søgt sig  det  Punkt  af  Byen  til  Angreb,  som  var  svagest  befæstet,  idet 
man  mente,  at  Naturen  her  havde  gjort  nok.  Det  var  over  det  lave 
og  sumpede  Terrain  omtrent  udfor  Studiestræde,  at  han  brod  ind  i 
Byen,  og  Stedet  beholdt  i  lang  Tid  Navnet  «Jærmers  Gab»,  en  Betegnelse, 
der  senere  overfortes  paa  et  Fæstningstaarn  i  Nærheden,  Jærmers  Taarn, 
og  som  til  vore  Dage  har  skjult  sig  i  den  fordrejede  Form:  Helmers 
Bastion. 

Borgen  blev  tagen  og  nedbrudt,  sikkert  meget  mod  Biskoppens 
Ønske.  Thi  det  var  ham  kun  om  at  gøre  at  blive  genindsat  i  sine  Rettig- 
heder, og  Rygboerne  bleve  da  ogsaa  senere  —  under  Straf  af  Kirkens 
Ban   —  tilholdte  at  opføre  den  paa  ny. 

Til  Trods  for  det  store  Nederlag,  som  den  kongelige  Hær  16  Dage 
efter  Christoffers  Død  led  ved  Næstved,  havde  Enkedronningen  dog  atter 
København  inde  midt  i  Juli,  da  Kong  Haakon  af  Norge,  ifølge  P'orliget 
af  1257,  indfandt  sig  der  med  sin  Flaade  for  at  hjælpe  sin  Ven.  Men 
ved  denne  Tidende  fik  Jærmer,  som  endnu  opholdt  sig  paa  Sjælland, 
travlt  med  at  komme  bort,  og  Dronningen  var  alt  i  Færd  med  at  slutte 
Forlig  med  sine  andre  Fjender. 

Under  den  almindelige  Usikkerhed,  som  efter  Erik  Klippings  Drab 
herskede  paa  vore  Kyster  og  vore  Farvande,  og  i  det  hele  taget  under 
Kampen  med  de  BVedløse,  har  København  uden  Tvivl  lidt  meget.  I 
1285  havde  Byen  saaledes  et  sikkert  mindre  behageligt  Besøg  af  den 
berygtede  norske  Sørøver  Alf  Erlingsen,  « Nordens  sidste  Viking»,  bedst 
kendt  under  sit  Tilnavn  « Mindrealf ».  Om  hans  Bedrifter  blev  der  lagt 
flere  Viser.     I  en  af  dem  hedder  det: 

Og  Sønden  sejle  de  tyske  Mænd, 
Alt  baade  med  Mel  og  Malt, 
Men  Alf  han  ligger  i  Øresund, 
Han  tager  det  fra  dennem  alt. 

Det    er    muligt    det    samme    Overfald,    som    man    i    en    anden   Vise 
finder  nærmere  stadfæstet: 

Alf  han  staar  i   fremmer  Stavn, 
Han  ser  de  Kegge  (Skibe)  for  København. 
Kender  I  Alf? 

Alf  han  ser  udi  Søen  saa  vide 

Han  ved  den  Sti,  som  Skibene  monne  skride. 

« Hisset  ser  jeg  de  Kogge  ni. 

Det  bliver  mit  Gods,   som  der  er  udi. » 

Han  satte  sig  alene  i  Baad, 

Og  saa  ror  han  de  Kogge  imod. 

«Vel  mødt,  vel  mødt,  raske  Hofmænd! 
Hvor  ville  I  udi  Havnen  ind?» 

<Vi  sejle  os  til  den  Havn  ind. 

Som  vi  kunde  genisten   Hr.   Alf  finde. » 

<Hvad  ville  1  da  give  den  Mand, 
Som  Eder  Hr.  Alf  vise  kan?» 

«Vi  ville  give  hannem  Guld  og  Sølv, 
Pendinge,   saa  mange  han  have  vil. 

Af  Gave  og  Skænk  skal  han  ej  lede. 
Snekken  med  al  sin  ganske  rede.  > 

«Kære  Hofmænd,  hvad  ville  I  Alf  gøre. 
Om   I  kunne  hannem  opspørge  r^ 

«Hans  Svende,   dem  ville  vi   hugge  og  slaa, 
Hannem  lægge  vi  selv  den  Bolte  (Lænke)  paa, » 

«Her   skulle  I  mig.   Minder  Alf  finde, 
Saa  liden   Sejr  I  af  mig  vinde! 

Vel  op,  vel  op,  I  raske  Drenge ! 

I  hugge  sønder  baade  Tov  og  Strenge.  ^ 

Hr.   Alf  han  hug,   til  han  var  mod, 
Han  stod  i  femten  Ridderes  Blod. 

Saa  tog  han  alle  de  Kogge  ni 

Og  sejled  dermed  fra  Danmark  fri. 

Og  der  kom  Tidende  til  Rostock  ind, 
Da  blegned'  saa  mangt  et  Rosens-Kind. 

Der  græd  Enker,  og  der  græd  Børn, 
Dem  havde  gjort  fattig  den  skadelige  Ørn. 

Dog  de  maatte  lide  denne  Haan  og  Men, 
Deres  Bønner  faldt  ikke  paa  Stok  eller  Sten. 
Kender  I  Alf? 

Og  det  var  jo  altid  en  Trøst,  at  Himlen  en  Gang  imellem  ikke  lod 
sligt  gaa  ustraffet  hen:  Fem  Aar  senere  blev  Tunsbjerg  Jarlen,  Hr.  Alf, 
halshugget  og  stejlet  ved  Helsingborg. 

1289  hærgede  Kong  Erik  Præstehader  paa  de  danske  Kyster;  Hel- 
singør gik  op  i  Luer,  og  samme  Skæbne  var  uden  Tvivl  tiltænkt  Køben- 
havn, hvor  han  lagde  sig  i  Rævshaledybet.  Men  her  havde  Borgerne 
sat  sig  saa  godt  i  Forsvarsstand,  at  han  ikke  vovede  at  angribe  Byen, 
men  nøjedes  med  at  plyndre  Amager  og  Hveen.  Efter  at  have  ligget 
her  en  Maaned  maatte  han  endelig  drage  bort  med  uforrettet  Sag. 

Der  synes  imidlertid  for  Københavns  Vedkommende  i  nogen  Tid 
Tid  at  have  hersket  Stilstand  i  Striden  mellem  Kronen  og  Kirken- 
Peder  Bang  havde  lidt  den  Tort,  at  den  nye  Pave,  der  ikke  var  ham 
god,  overdrog  Sjællands  Stift  til  hans  erklærede  Modstander,  Bisp  Tyge 
af  Aarhus.  Da  han  1274  kom  hjem  fra  Kirkemødet  i  Lyon  sluttede 
han  Fred  og  Forlig  med  Kongen.  Men  i  hans  Søstersøn  og  Efterfølger, 
Jens  Grand,  fik  Kongen  en  ny  Fjende,  som  blev  særlig  farlig,  da  han  i 
1290  blev  Erkebiskop.  Han  var  ved  Blodets  Baand  bunden  til  Hoved- 
mændene blandt  de  Fredløse  og  havde  højlydt  udtalt,  at  ingen  kunde 
undre  sig  over  Kong  Erik  Klippings  voldsomme  Dod.  Det  gamle  Til- 
lidsforhold mellem  Københavns  Borgere  og  Kongen  maa  have  holdt  sig 
i  Aarenes  Løb;  thi  kort  efter  at  den  unge  Konge  havde  ladet  den 
trættekære  og  herskesyge  Prælat  fængsle  (April  1294),  opholdt  han  sig  i 
København,  og  i  et  Brev  til  Borgerne  lover  han  dem  at  holde  dem  skades- 
løse, for  hvad  de  maatte  lide,  om  det  i  Fremtiden  skulde  hænde  dem, 
at  de   '<kom  tib    at  fængsle  hans  Fjender  eller  fratage  dem  deres  Gods. 

Da  der  i  Brevet  tales  om  Kobenhavns  Troskab  i  Kongens  Tjeneste  og 
deres  Afvisning  af  Fjendens  talrige  Angreb,  maa  der  være  forefaldet 
Begivenheder,  om  hvilke  ingen  Beretning  er  naaet  til  os.  Og  der  er 
Beviser  nok  paa,  at  Kobenhavns  Borgere  ikke  stod  paa  den  bedste  Fod 
med  deres  gejstlige  Herrer.  Saaledes  havde  de  i  1258  hængt  en  Degn 
paa  hans  egen  Dørstolpe.  Det  var  en  dristig  Gerning  at  tage  sig  selv 
til  Rette  paa  den  Maade,  om  end  de  kunde  fremføre  som  en  Slags 
Undskyldning,  at  Manden  havde  gjort  sig  skyldig  i  Røveri  og  andre  grove 
Forbrydelser,  og  at  han  i  Biskoppens  By  ikke  kunde  rammes  af  den 
verdshge  Rets  Sværd.  Hovedmændene  maatte  gaa  til  Rom  og  gøre 
Knæfald  for  Paven;  de  andre  i  Sagen  indviklede  slap  med  at  give  Bøder. 

Men  i  1294  udbrød  der  ligefrem  Opror  i  Staden.  Det  var  uden 
Tvivl  Biskoppens  Stadsret  af  1294,  der  bragte  den  altid  ulmende  Mis- 
fornøjelse til  at  slaa  ud  i  Lue,  og  da  særlig 
det  skarpe  Forbud  mod  at  slutte  sig  sam- 
men i  Gilder  eller  holde  Sammenkomster 
i  Byen,  en  Ret  som  ellers  alle  andre 
Købstæder  i  Landet  vare  i  Besiddelse  af. 
Københavns  Borgere  have  sikkert  troet  og 
haabet,  at  Kongen,  der  nylig  havde  vist 
sin  Myndighed  ved  at  lade  Erkebispen 
fængsle,  skulde  være  stærk  nok  til  ifølge 
Løfte  at  beskytte  dem,  hvis  de  «kom  til» 
at  gore  den  fælles  Fjende  nogen  Skade. 
Derfor  kunde  Øjeblikket  til  at  afkaste  det  forhadte  Aag  synes  meget 
vel  valgt. 

En  Dag,  vistnok  i  September  eller  Oktober  henimod  Aften,  over- 
raskedes Biskoppen,  Johannes  Krag,  som  opholdt  sig  paa  Borgen,  ved 
paa  én  Gang  at  hore  Stormklokkerne  ringe.  Og  det  blev  snart  klart, 
hvad  dette  havde  at  betyde,  thi  paa  Stranden  ved  St.  Nikolai  samledes 
hurtig  en  stor  Flok  Mænd,  væbnede  og  ubevæbnede,  og  snart  begyndte 
de  med  Blider  at  kaste  « skarpe  Pile»  over  mod  Borgen.  Bispen  sendte 
nogle  af  sine  Mænd  ud  for  at  forsøge  at  standse  Urolighederne,  men 
det  lader  til,  at  de  led  en  ilde  Medfart  af  de  vrede  Borgere.  Da  Vandet 
mellem  Holmen  og  Stranden  imidlertid  var  bredt,  meget  bredere  end 
Kanalen  i  vore  Dage,  formaaede  Kasteskytset  ikke  at  gøre  nogen  Skade. 
Med  Nattens  Frembrud  standsede  Fjendtlighederne;  men  Borgerne  sam- 
ledes paa  St.   Nikolai  Kirkegaard  og  lagde  Raad  op,   thi  den  resultatløse 

Beskydning  af  Borgen  havde  bragt  dem  til  at  indse,  at  de  maatte  gribe 
Sagen  an  paa  en  anden  Maade.  Paa  et  Tingsmode  den  følgende  Dag 
besluttede  de  da  at  indgive  en  Klage  over  Biskoppen  til  Kongen,  «hvis 
Naade  paa  den  Tid  samme  Biskop  ej  havde ».  Og  for  yderligere  at 
trodse  Bispen  holdt  man  de  af  ham  forbudte,   højtidelige  Gildelag. 

Man  erfarer  intet  om,  hvorledes  Biskoppen  dæmpede  dette  Oprør, 
der  sikket  har  været  rigt  paa  dramatiske  og  voldsomme  Optrin  —  man 
ser  saaledes,  at  Kobmandsskibe,  der  tilhørte  den  tyske  Ridderorden, 
bleve  plyndrede  — ,  men  Resultatet  var,  at  Borgerne  trak  det  korteste 
Straa.  Kongen,  som  næppe  har  været  nogen  ligegyldig  Tilskuer  ved 
denne  Begivenhed,  var  ikke  i  Stand  til  at  yde  dem  nogen  virksom  Be- 
skyttelse mod  deres  lovlige  Herre.  De  maatte  afstaa  Gildegodset  til 
Kirken  og  finde  sig  i  at  betale  nye  Afgifter  i  Bøde.  Disse  Indtægter 
lagde  Biskoppen  til  det  ny  Hospital,  som  han  havde  begyndt  at  opføre 
i  Byen. 

1  Begyndelsen  af  det  følgende  Aarhundrede  gjorde  en  norsk  Flaade 
Angreb  paa  Kobenhavn,  men  det  blev  lykkelig  slaaet  tilbage,  og  1309 
sluttedes  der  endelig  Fred  med  Norge.  Da  Pantsættelserne  havde  bragt 
Landet  til  Afgrundens  Rand,  var  København,  som  Kongerne  i  omtrent 
80  Aar  forgæves  havde  arbejdet  paa  at  faa  under  Kronen,  nær  faldet  i 
Hænderne  paa  Christopher  II  uden  nogen  Anstrengelse  fra  hans  Side. 
Ingvar  Hjort  havde  faaet  Borgen  og  Byen  med  en  Del  omliggende  Gods 
til  Len  af  sin  Broder  Biskoppen  i  Roskilde,  med  Forpligtelse  til  atter  at 
overdrage  det  til  Bispestolen.  Da  Kong  Christopher  i  1329,  efter  den 
sønderjyske  Hertug  Valdemars  korte  Regering,  tillige  med  sin  Halvbroder, 
den  holstenske  Grev  Johan,  nærmede  sig  Byen,  troede  Lensmanden 
imidlertid  ikke  at  kunne  holde  denne  og  Borgen  mod  dem;  han  skyndte 
sig  derfor  ud  og  tilbød  Kongen  at  overgive  ham  København.  Men  den 
snilde  Grev  Johan  saa'  her  en  Lejlighed  til  at  skaffe  sig  en  længe  ønsket 
Sikkerhed  for  sit  Tilgodehavende  hos  den  stærkt  plukkede  Kong  Chri- 
stopher og  sendte  hurtig  og  i  al  Hemmelighed  en  Besætning  af  sine 
Holstenere  ind,  som  skulde  tage  Borgen  og  Byen  i  Besiddelse  «paa  Kon- 
gens Vegne ».  Da  denne  var  kommen  hen  under  Byens  Befæstning, 
blev  paa  én  Gang  det  holstenske  Mærke  med  Neldebladet  stukket  ud, 
og  Kongen  saa'   sig  til  sin  store  Forbitrelse  narret  af  sin  kære  Slægtning. 

Nu  sad  der  i  en  halv  Snes  Aar   godt   og   vel  tyske  Lensmænd  paa 
Borgen;    de    brød    sig   Pokker    om    Roskildebispens    Kæremaal    og   tillod 


sig   alle    Slags  Vilkaarligheder,    « regerede  ikke  som  Eneherrer    men    som 
Panteherrer  og  saa'   alene  paa  deres  egen  Fordel. » 

Københavns  Vigtighed  og  Betydning  har  uafladelig  \ist  sig  lige  fra 
det  Øjeblik,  den  var  blevet  en  fast  Plads.  Den  vedvarende  Strid  mellem 
Kronen  og  Kirken  vidner  tilstrækkeligt  derom,  og  herhen  søger  naturligt  Ud- 
landets Flaader,  baade  for  det  Onde  og  for  det  Gode;  Fredsslutninger 
underskrives,  og  vigtige  Bestemmelser  tages  ved  Fyrstemøder  i  Koben- 
havn. Da  Valdemar  Atterdag  i  1340  kom  ind  i  sit  sønderdelte  Rige  og 
begyndte  sit  møjsommelige  Arbejde  at  samle  det  sammen  til  et  Hele, 
fæstede  han  da  ogsaa  straks  sin  Opmærksomhed  paa  København.  Og 
nu  fandt  han  Hjælp  i  Roskildebispen,  den  fædrelandssindede  Jens 
Nyborg,  som  overlod  Kongen  Byen  og  Borgen  til  Indløsning  af  hans 
Land.  Men  Kongen  maatte  først  vinde  Staden,  og  medens  København 
som  Pant  gik  fra  Haand  til  Haand  og  tilsidst  i  1343  for  7000  Mark  rent 
Sølv  skulde  gives  tilbage  til  Kong  Valdemar,  sad  de  holstenske  Lensmænd 
stadig  paa  Borgen  og  skaltede  og  valtede,  som  dem  lystede.  Over  for 
dem  vare  diplomatiske  Underhandlinger  til  ingen  Xytte;  her  maatte 
Sværdet  føre  Ordet.  Kongens  Tropper  vare  alt  1342  i  Færd  med  at 
belejre  «Bytaarnet»  i  Kobenhavn,  da  Valdemars  Marsk,  Frederik  v.  Lochen, 
af  svabisk  Adel,  kom  til  med  Undsætningstropper  fra  Lybek,  som  for 
bitret  over  de  holstenske  Herrers  Optræden  havde  sluttet  sig  til  Kong 
Valdemar.  Den  26de  Juni  1342  kom  det  til  et  Slag  «ved  Blidebro »  i 
Københavns  umiddelbare  Xærhed.  Blidebro  kendes  ellers  ikke  og  har 
vistnok  kun  forbigaaende  faaet  dette  Navn  paa  Grund  af  Belejringskytsets 
Opstilling  derved.  I  en  gammel  tysk  Vise  om  von  Lochens  Bedrifter 
hedder  det  om  denne  Kamp:  «Der  hortes  ingen  fagre  Ord,  kun  Sværdes 
Klang  paa  Hjelme. » 

Om  end  denne  Kamp  var  et  Nederlag  for  Holstenerne,  blev  Køben- 
havn dog  ikke  erobret,  og  det  synes  først  at  have  været  i  Begyndelsen  af 
1346,  at  Valdemar  Atterdag  kom  i  virkelig  Besiddelse  af  Borgen  og  Byen. 

Københavnerne  havde  i  disse  haarde  Trængseisaar  trofast  staaet  paa 
Kongens  Side.  Det  ser  man  af  det  Brev,  som  Kongen  udstedte  i  1341, 
paa  en  Tid  da  han  ikke  havde  Byen  inde,  og  hvori  han  stadfæster  alle 
de  Friheder  og  Naadesbevisninger,  som  Borgerne  havde  modtaget  af 
hans  Forgængere,  hvad  enten  de  havde  Brev  paa  dem  eller  ej.  Og 
dette  skete  til  Tak  for  den  Redelighed  og  Uforsagthed,  som  Raadet  og 
alle  Borgerne  havde  vist  mod   Kongen  og  hans  Tilhængere. 

Ogsaa   Roskildebisperne   havde   indset   Nødvendigheden    af,   at  denne 


vigtige  Plads  under  saa  urolige  Forhold  var  i  Landsherrens  Haand. 
I  1350  kundgjorde  Biskop  Henrik  Gertsen,  at  han  for  sin  Livstid  overdrog 
Byen,  Borgen  og  Godset  til  Kongen  i  Erkendelse  af,  at  denne  ikke  blot 
havde  udrevet  Kirken,  Kieresiet  og  Folket  af  Fjendens  Trældom,  men 
ogsaa  med  adskiUigt  Tab  og  mange  Udgifter  havde  udlnst  hans  Forgænger 
og  Kirkens  Undergivne  af  Fangenskab. 

I  April  1363  kunde  Valdemar  Atterdag  saaledes  som  Herre  i  Kø- 
benhavn fejre  de  store  Festligheder  i  Anledning  af  sin  Datter  Mar- 
gretes Bryllup  med  Kong  Haakon  af  Norge.  Bryllupet  selv  var  i  al 
Hast  blevet  holdt  paa  Varberg  i  Halland,  medens  Haakons  paatvungne 
Forlovede,  Grev  Gerts  Datter,  Elisabeth  af  Holsten,  under  et  snildt  Paa- 
skud blev  holdt  tilbage  paa  Bornholm,  hvor  Storm  og  Uvejr  til  hendes 
Skade  havde  bragt  hende  hen. 

Men  det  Held,  der  havde  fulgt  Kong  Valdemars  kloge  Politik,  sam- 
lede hans  Fjender  imod  ham.  1368  sluttedes  det  store  Forbund  mellem 
Hertugerne  af  Holsten  og  Meklenborg,  Kong  Albrecht  af  Sverige  og 
Hansestæderne  mod  Kong  Valdemar.  Naar  Hansestæderne  ivrig  til- 
traadte  dette  Forbund,  var  det  uden  Tvivl  ikke  alene  de  forhøjede  Fiskeri- 
Afgifter,  som  Kongen  paalagde  dem,  men  meget  mere  Haabet  om  at  komme 
København  til  Livs.  Thi  de  havde  en  klar  Forestilling  om  denne  Med- 
bejlers Farlighed,  naar  den  vedblivende  befandt  sig  i  Kongens  Haand. 
I  Forbundstraktaten  af  13de  Februar  1368  med  Hertugen  af  Meklenborg 
staar  der  udtrykkeligt,  at  om  Gud  vil,  at  de  vinde  Kobenhavn,  da  skal 
Huset  der  (Borgen)  ganske  afbrydes  og  forstyrres. 

Allerede  i  April  løb  deres  Flaade  ind  i  Sundet,  og  den  2den  Maj 
blev  Byen  og  Borgen  erobret.  Staden  blev,  som  der  staar  i  en  samtidig 
Optegnelse,  ødelagt  i  Bund  og  Grund.  Indløbet  til  Havnen  blev  stoppet 
ved  forsænkede  Skibe.  Borgen  forsvarede  sig  i  6  LTger,  men  maatte 
overgive  sig  den  i6de  Juni.  En  Raadmand  i  Thorn,  som  var  med  paa 
Togtet,  fortæller  om  de  mange  herlige  Skaale,  Kander,  Fade  o.  a.  m. 
af  Sølv,  som  blev  gjort  til  Bytte  paa  Borgen.  Den  blev  foreløbig 
staaende  som  Støttepunkt  for  Erobrerne,  men  den  13de  Juli  1369  be- 
stemtes det,  at  der  under  visse  Forudsætninger  skulde  sendes  Stenhuggere 
til  København,  4  fra  Grejfswalde,  5  fra  Wismar,  8  fra  Rostok,  10  fra 
Stralsund  og  20  fra  Lybek.  Da  det  saa'  ud  til  en  snarlig  Fred,  har 
Hansestæderne  skyndt  sig  at  tilintetgøre  den  farlige  Borg.  Stenhuggerne 
kom,  og  da  Freden  blev  sluttet  den  30te  November  1369,  var  Kobenhavns 
Borg  jævnet  med  Jorden. 

Efter  Freden  kom  den  ødelagte  By  tilbage  til  Kronen ;  ved  Valdemar 
Atterdags  Død  inddrog  Niels  Jepsen  den  imidlertid  uden  Indsigelse  fra 
Dronning  Margrete  skyndsomst  under  Bispestolen,  som  nu  i  omtrent 
40  Aar  beholdt  den  i  Ro.  Men  da  Biskop  Peder  Jensen  Lodehat  i 
1415  afgik  ved  Døden,  bemægtigede  Erik  af  Pommern  sig  Borgen  og 
Byen  og  paastod,  at  Biskop  Xiels  ikke  paa  lovlig  Vis  havde  faaet 
København  efter  Kong  Valdemars  Død,  men  taget  den  med  Vælde, 
hvorimod  Bisperne  vilde  hævde,  at  Kongen  kun  havde  haft  Byen  og 
Borgen  til  Laans.  Det  var  imidlertid  under  de  urolige  Forhold  blevet  klart 
for  alle,  at  København  for  Landets  Skyld  maatte  og  skulde  hore  Kronen 
til,  og  Bisperne  lod  det  fra  den  Tid  blive  ved  formelle  Indsigelser.  Ret- 
ligt blev  hele  Sporgsmaalet  først  lost  ved  Reformationen. 


II 
Byen  og  dens  Befolkning. 

Kort  for  Valdemar  Atterdags  Død  blev  der  forfattet  en  Jordebog 
over  København,  d.  v.  s.  en  Fortegnelse  over  Grundene  i  Byen,  under- 
tiden med  Angivelse  af  deres  omtrentlige  Beliggenhed  og  med  deres 
Ejers  Navn.  Den  nævner  desværre  ikke  Grundene  i  Rækkefølge,  men 
tager  dem  snarere  i  Grupper  (Kvarterer)  og  springer  uden  nogen  for  os 
synlig  Grund  fra  den  ene  Side  af  Gaden  til  den  anden.  Den  giver 
imidlertid  trods  de  usikre  Stedbestemmelser  et  Billede  af  København, 
omtrent  ved  Aar   1375 — 80,   det  ældste  man  vil  kunne  danne  sig. 

Gammeltorv  var  bleven  Hovedpunktet  i  den  af  Absalon  anlagte  nye 
Del  af  Byen.  Det  var  mod  Nord  begrænset  af  Frue  Kirkegaard  og 
Studiestræde;  mod  Vest  af  Linien  mellem  nuværende  Frederiksberggade 
og  Vestergade  med  dens  Fortsættelse  mod  Nord  til  Studiestæde;  mod 
Øst  til  Skovbogade  og  mod  Syd  til  en  Linie  mellem  nuværende  Nygade 
og  Frederiksberggade. 

Torvet  var  i  alle  gamle  Byer  Midtpunktet  for  Byens  Liv.  Det  var 
Tingstedet  og  det  var  Handelsstedet.  Butikssalg  i  Byen  kendtes  ikke, 
alle  Varer  bragtes  til  Torvs.  Det  ældste  Raadhus,  som  sagtens  stam- 
mede fra  Absalons  Tid,  laa  vistnok  paa  den  nu  bebyggede  Firkant 
m.ellem  Gammeltorv  og  Skovbogade  langs  med  Klædeboderne  og  altsaa  ude 

paa  Torvet.  Omkring  det  havde  de  Handlende  deres  faste  Udsalgssteder, 
Boder,  sammentømrede  af  Brædder  og  Planker.  De  forskellige  Varer 
fandtes  i  Reglen  samlede  i  ét  Kvarter,  og  af  Hensyn  til  Færdselen  vare 
Boderne  lagte  saaledes,  at  Bodegaderne  dannede  en  Fortsættelse  af 
Hovedgaderne.  Midt  fra  Torvets  Vestside  udgik  Vestergade  hen  til 
Vesterport,  der  stod  for  Enden  af  (jaden,  som  dengang  neppe  var  saa 
lang  som  nu ;  her  omkring  synes  Smedene  at  have  haft  deres  Boder. 
Endnu  i  vore  Dage  kan  man  af  gamle  Folk  høre  det  ældgamle  Navn 
Smedebakken  som  Betegnelse   for  Kattesund  mellem   Frederiksberggade  og 

Vestergade.  Mod  Nord,  fra  Hjør- 
net af  Frue  Kirkegaard  gik  Nørre- 
gade. Det  Stykke  af  den  nu- 
værende Nørregade,  der  gaar 
mellem  Frue  Kirke  og  Gammel- 
torv, hed  langt  nede  i  Tiden 
Saltboderne,  og  her  fandtes  i 
hin  Periode  Udsalgsstederne  af 
Saltmad.  Da  senere  Bodegaden 
gik  over  til  at  blive  en  fast 
Gade,  fremtraadte  denne  som 
en  ligefrem  Fortsættelse  af  Nør- 
regade og  tog  Gadens  Navn. 
Klædeboderne,  hvor  Vandtma- 
gerne  eller  Klædehandlerne  havde 

Sporer,  Stigbøjler  oe  Bidsel  i  o.,    j         i  j       •  j  j 

,     ,  j    ,    .     j   j  deres  Stade,  har  dermiod  endnu 

Ira  det  12te — 13de  Aarhundrede. 

beholdt  sit  Navn.  De  dannede 
den  nordre  Husrække  i  Begyndelsen  af  Hovedgaden  mod  Øst,  den  for- 
nemste Gade,  Tyskemannegade,  senere  Vimmelskaftet;  den  fortsattes  ikke 
direkte  mod  Ost,  thi  Læderhandlernes  Bodegade  (Skindergade)  forte  ikke 
ned  til  den  gamle  By,  men  Hovedgaden  drejede  med  en  stærk  Bøjning 
mod  Syd  og  fortsattes  saaledes  i  Suderboderne,  Skomagernes  Boder 
(Suder  =  Skomager)  lige  over  for  Raadhusets  nordlige  Gavl,  et  Navn, 
der  endnu  er  bevaret  i  den  fordrejede  Form  Skovbogade  (Skobodegaden). 
Pladsen  Syd  for  Gammeltorv,  nu  Nytorv,  var  kun  lidt  bebygget 
og  mest  optaget  af  Haver.  Langs  Ostsiden,  i  Forlængelse  af  Nørre- 
gade løb  en  Gade,  nuværende  Raadhusstræde,  mod  Syd  ned  til  Havnen. 
Stranden  gik  her,  ved  Kattesundets  Udløb,  op  mellem  Kompagnistræde  og 
Magstræde;   her  fandtes  Skibsbroen  Ladbro,    hvis    Navn    ikke    nødvendig 


behover  at  sættes  i  Forbindelse  med  Skibes  Ladning,  da  det  betyder  en 
flad  Stenbro.  Broen  var  vistnok  bygget  i  Retningen  Nord — Syd,  saa- 
ledes  at  Skibene  lagde  til  paa  den  vestlige  Side,  altsaa  inde  i  Bugten,  der 
dannedes  ved   Aaens  eller  Byens  Rendes  Udløb  i  Stranden. 

Gaden,  som  fra  den  gamle  By  parallel  med  Stranden  lob  ud  til 
Ladbro,  hed  Ladbostræde.  En  Del  af  den  har  skiftet  Navn  og  hedder 
nu  Kompagnistræde,  men  den  ostlige  Del  har  bevaret  Navnet  i  den 
fordrejede  Form   Læderstræde. 

Ladbro    maa    antages    at    have    ligget  omtrent  midt  imellem   Knabo- 
stræde  og  Raadhusstræde.     Vest  for  den,    paa  den  nuværende  Vandkunst, 
laa   Vandmøllen.     Det  var  i  al  Fald  dens  Plads  en  70  Aar  senere,   men 
Jordebogen  nævner  alt  en  Vandmølle  paa  disse  Kanter.      Den 
havde  tilhort   Didrik  Krokarl  —  Krohus  og  Møllehus  var  hyp- 
pig  i   Middelalderen  et  og  det  samme  —  som  maatte  afstaa 
den   til   Biskoppen    i    Bode,    fordi    han    var    kommen    galt    af 
Sted  og  havde  slaaet  en  Mand  ihjel.      Gaden,    som  forte   til 
Møllen   —    nu  Raadhusstrædes   nederste   Del   —   hed  helt  op 
til  vore  Dage  Vandmøllestræde. 

Byens  Hovedgader  mellem  den  nye  Bydel  og  den  gamle 
Uy  vare  saaledes  Tyskemannegade  og  Ladbrostræde.  Mod 
Nord  udgik  fra  Tyskemannegade  Klosterstræde  og  Bjornebro- 
gade,  nu  Købmagergade ;  mod  Syd  Hyskenstræde,  der  forte 
ned  til  de  smaa  Huse  ved  Stranden  —  Håuschen,  paa  Dansk 
Mag  (Vandhus)  — ■  der  af  nærliggende  Grunde  søgtes  an- 
bragt ved  rindende  Vand.  Her  byggedes  senere  Hysekebro, 
der  maaske  en  Tid  afløste  Ladbro  som  Skibsbro.  Endvidere  førte  vist 
allerede  dengang  de  to  Stræder,  der  senere  kaldtes  Højbrostræde  og 
Færgestræde,  mod  Syd  ned  til  Stranden.  De  dannede  Vest-  og  Øst- 
siden af  nuværende  Hojbroplads.  Af  Østergade  var  kun  den  nordligste 
Side  bebygget  hen  imod  Ny  Østergade.  Her  omkring  nævnes  «Røde 
Port»,  der  mulig  var  en  anden  Betegnelse  for  Østerport.  Paa  Sydsiden 
var  kun  Stykket  mellem  Hojbroplads  og  Halmstræde  bebygget.  Nikolai 
Kirkegaard  dannede  i  hele  sin  Strækning  Sydgrænsen  for  Østergade; 
den  øvrige  Del  var  optaget  af  store  Haver.  Kirkegaardsmuren  vendte 
paa  den  anden  Side  mod  Syd,  ud  til  Havet,  der  her  dannede  et  bredt 
men  flakt  Sund  med  flere  Smaaholme  mellem  Fastlandet  og  Bremer- 
holm, og  som  stadig  svandt  mere  og  mere  ind,  dels  ved  forsætlig  Op- 
fyldning,   dels    ved  Tilførsel    af  Sand  og  L^ren lighed  fra  den  for  omtalte 


Saks  fra  det 
2. — 13.  Aarh. 

Rende.  Endelig  laa  Ost  for  Kirkegaarden  mellem  Stranden  og  Øster- 
gade den  gamle  Østergaard,  der  siden  fik  Navnet  «Vingaarden»,  et 
Navn,  der  endnu  findes  bevaret  i  den  senere  anlagte  Gade,  Vingaards- 
stræde. 

Mod  Nord  udgik  fra  Østergade  Pilestræde;  her  paa  disse  Kanter 
nævnes  ogsaa  Grønnegade.  Hele  denne  Del  af  Byen,  begrænset  mod 
Nord  og  Øst  af  de  sumpede  Rester  af  det  før  omtalte  nordlige  Vandlob 
og  mod  Vest  af  de  bebyggede  Grunde  i  Pilestræde  og  Bjørnebrogade,  hed 
Rosengaarden.  Den  havde  Navn  efter  den  nordligste  Gaard  inden  for 
Bvens  Omkreds,  Rosengaarden,  som  \'aldemar  Atterdag  siges  «mindre 
retfærdigt*  at  have  berøvet  St.  Nikolai  Kirke.  Her  fandtes  ogsaa  den 
for  omtalte  Pilegaard  samt  Hushaven,   d.  v.  s.  Borgens  Have. 

Som  et  talende  Minde  om 
den  Byen  kort  forinden  over- 
gaaede  Erobring  og  Plyndring 
nævner  Jordebogen  endelig 
Grundene  i  den  ode  By,  hvor 
der  altsaa  kan  have  været 
Gader,  der  for  en  Tid  for- 
svandt, og  som  først  senere 
bleve  opbyggede  igen.  Det  er 
saaledes  ikke  umuligt,  at  Kø- 
benhavn 1368  havde  flere  Gader 
end  Jordebogen  omtaler  en 
halv  Snes  Aar  senere.  En  Mængde  Gange  og  Stræder,  som  slet  ikke 
nævnes  i  Jordebogen,   har  der  i  al  Fald  været. 

Om  Havnen  har  man  Oplysninger,  der  ere  samtidige  med  og  til 
Dels  ældre  end  Jordebogen.  Det  hedder  nemlig  i  Stadsretten  af  1294 
og  senere  Tilføjelser,  at  Fred  skal  holdes  fra  Taarnet  til  Endebod,  og 
der  fastsættes  Bøder  —  40  Mark  til  Biskoppen  og  lige  saa  meget  til 
Staden  —  for  den,  som  bryder  Freden  inden  for  Havnemundingen  og 
i  det  Hus,  som  kaldes  Endebod.  Her  ere  Havnens  Grænser  angivne. 
Thi  Stadsrettens  Bud,  at  Fred  skal  holdes  fra  Taarnet  til  Endebod,  be- 
tegner netop  for  Havnen  det  samme  Omraade,  der  for  Byens  Vedkom- 
mende vilde  kunne  betegnes  ved:   Fra  Østerport  til  Vesterport. 

Taarnet  har  uden  l'vivl  staaet  paa  Borgholmen  —  lige  over  for 
Hotel  Royal  —  og  er  senere  bygget  sammen  med  den  gamle  Toldbod, 
der  atter  senere  benyttedes  som   Renteri. 


Schakbrikker  af  Hvalrostand  (12te — 13de  Aarh.). 

Medens  Taarnet  stod  ved  Havnens  Begyndelse  mod  Øst,  var  Endebod 
dens  Endepunkt  mod  Vest.  Det  var  i  nordiske  Byer  et  Skur,  en  Bod  af 
Træ,  rejst  paa  Skibsbroens,  altsaa  Ladbros,  yderste  Ende,  hvor  Skibe, 
der  paa  en  eller  anden  Maade  sogte  Rettens  Hjælp  —  ifølge  den  norske 
Farmands  (o:  Købmands)  Lov  skulde  lægge  til  med  et  rødt  Skjold  i 
Toppen.  1  Boden  paa  Skibsbroens  Ende  afgjordes  da  alle  Forbrydelser 
om  Bord,  alt  hvad  vi  nu  vilde  kalde  Søretssager,  ligesom  sandsynligvis 
ogsaa  alle  Trætter,   der  vedrørte  Fragter  eller  Gods  om  Bord. 

Københavns  Befæstning  —  « Byens  Planker,  Mure  og  Grave »  —  om- 
tales allerede  hundrede  Aar,  for  Jordebogen  blev  til.  Murene,  sikkert 
de  samme,  som  Absalon  lod  opføre,  skærmede  Byen  mod  Angreb  fra 
Søsiden.  Her  laa  desuden  den  foran  omtalte  « Østergaard »  som  Byens 
ældste  Forsvarspunkt  mod  Øst.  Mod  Vest  rejste  sig,  da  Byen  efter- 
haanden  var  vokset  frem  til  Kattesund,  lige 
over  for  Ladbro  et  isoleret  Taarn,  det 
senere  Vandmolletaarn  (paa  den  nuværende 
Vandkunst)  til  Forsvar  for  Havnen  mod  Vest. 
Ellers  have  vistnok  kun  Adgangsvejene  til 
Byen  oprindelig  været  beskyttede  ved  Planker 
og  Stakit,  saa  at  de  hyppig  omtalte  Vand- 
løb for  største  Uelen  have  udgjort  et  natur-     ,.    ,  .     ,  j    ,    u    j   j 

•-'-'  .Segl  fra  det  12te — 1306  Aarhundrede. 

ligt  Værn. 

At  disse  « Byens  Render »  have  været  noget  mere,  end  man  nu 
tænker  sig  ved  en  Rende,  fremgaar  af,  at  de  begge  vare  vandførende 
nok  til  at  drive  Vandmoller;  den  sydlige  nede  ved  sit  Udløb  i  Katte- 
sund,  den  nordlige  helt  oppe  ved  den  ovre  Del  af  sit  Løb  « inden  Nørre 
Port».  Denne  Vandmølle  inden  for  Norre  Port  omtales  endnu  1432, 
men  Ejeren  af  den  viser  sig  samtidig  som  Ejer  af  en  Vejrmølle,  og  dette 
synes  at  tyde  paa,  at  han  ikke  altid  kunde  stole  paa,  at  der  var  Vand 
nok  til  hans  MoUe.  Denne  Antagelse  vinder  i  Sandsynlighed,  naar 
man  erfarer,  at  samtidig  blev  Havnen  i  Kattesund  for  grund,  saa  Skibs- 
broen maatte  flyttes  ud  af  Vigen  og  mod  Øst,  vistnok  til  Enden  af 
Knabo-  eller  Hyskenstræde. 

Men  var  der  ikke  mere  Vand  i  Renderne,  saa  nyttede  de  ikke 
længer  og  havde  mulig  i  længere  Tid  ikke  nyttet  som  Bygrave,  men 
derimod  nok  som  Afløbsrender.  Øg  som  saadanne  have  de  endnu 
længe  gjort  Tjeneste.  Forst  op  mod  Midten  af  det  i6de  Aarhundrede 
bliver   Renden   over  Larsbjornsstræde  og  Vestergade  bebygget;  men  den 

nordlige  Rende  lod  sig  som  foran  omtalt  spore  endnu  længere.  1584 
maatte  Valkendorf  saaledes  mure  en  Hvælving  i  Østervold  ved  Mønten 
(mellem  Møntergade  og  Regnegade),  at  Vandet  kunde  have  sit  Udløb 
til  (iraven  fra  Byens  (iader  indenfor,  hvor  det  stod  i  stor  «Siunk  og 
Urenlighed«.  Og  endnu  1600  omtales  en  Holm  Sonden  for  Nikolai  Kirke, 
»hvorover  Vandet  fra  Arilds  Tid  har  haft  sit  Lob»,  nemlig  lige  fra  den 
Gang,  da  man  af  Hensyn  til  det  medforte  Sand  og  Jord  m.  m.  ledede 
Byens  Rende  bort  fra  Gamle  Bodehavn  og  direkte  ud  til  Strømmen. 

Begivenhederne  i  1259,  hvor  en  fjendtlig  Hær  den  ene  Dag  lejrede 
sig  foran  Byen  for  den  næste  erobrende  at  trænge  ind  i  den,  viser  med 
tilstrækkelig  Tydelighed,  at  Befæstningen  ikke  har  været  synderlig  stærk. 
Det  var  derfor  vistnok  hjertement,  naar  Biskoppen  i  September  1289 
takker  Raadet    for  dets  gode  Hensigt  at  styrke  Byens  Værn.      At  denne 

gode  Hensigt  virkelig  kom  til  Ud- 
førelse vides  fra  en  anden  gammel 
Optegnelse  fra  1290,  hvor  det  hedder, 
at  i  dette  Aar  blev  København  be- 
fæstet. 

Det  ovenfor,  Side  19,   omtalte  By- 
taarn   i    Nærheden    af  Blidebro,    hvil- 
ket Valdemar  Atterdags   Tropper   be- 
Grundrids  af  «Hanetaarnet»  lejrede    1343,    tør   vistuok    antages    at 

med  tilstødende  Plankebefæstning.  ,  ,     .      ,  i^     , 

have  dannet  et  Led  i  denne  koben 
havns  første  gennemførte  Befæstning.  Forfatteren  vover  at  udtale  som 
sin  Opfattelse,  at  dette  Bytaarn  er  det  i  vore  Dage  atter  til  Syne  komne 
og  igen  saa  sørgeligt  og  unødvendigt  nedrevne  «Hanetaarn».  I  Nærheden 
af  dette,  og  i  en  saadan  Nærhed,  at  Datidens  Belejringskyts  derfra  kunde 
anvendes  med  Virkning,  var  der  i  alle  Tilfælde  en  Bro,  nemlig  over 
Vandløbet  fra  Peblingesøen,  der  mulig  har  været  den  i  Beretningen  om 
Kampen  omtalte  Blidebro.  En  Bro  i  Forbindelse  med  et  andet  Taarn 
kendes  ellers  ikke.  Men  hertil  kommer,  at  Hanetaarnet,  hvis  Murværk 
efter  stedfunden  Undersøgelse  godt  kan  henføres  til  1290,  tidligere  har 
spillet  en  mere  dominerende  Rolle  i  Københavns  Befæstning  end  den  at 
være  en  Rundel  i  den  lige  Befæstningslinie  fra  Norreport  til  Jærmers 
Taarn.  Taarnet  har  nemlig,  hvad  allerede  Betegnelsen  «Hane»  antyder, 
oprindelig  været  et  Hjornetaarn. 

Hanetaarnet  stod  paa  Skrænten  af  den  højeste  Bakke  i  Kobenhavn, 
umiddelbart  ved  Mosedragene  og  Vandløbet  fra  Peblingesøen,  Byens  Rende, 

der  gik  lige  Vesten  om  det.  Paa  det  højeste  Punkt,  der  laa  lidt  inden 
for  Taarnet,  stod  uden  Tvivl  en  Klokkestabel  med  Byens  Klokke,  Vagt 
klokken,  som  omtales  i  Stadsretten  af  1294.  Terrainet  ligger  her  o.  32  ' 
o.  H.  og  med  Datidens  lave  uanselige  Huse,  der  laa  ned  ad  Skrænten 
mod  Havet,  har  der  fra  «Klokkehojen»,  som  dette  Sted  endnu  i  Mands 
Minde  er  benævnet  af  gamle  Folk,  været  fri  Udsigt  over  den  hele  By, 
og  ved  det  mindste  Tegn  til  en  Fjendes  Nærmelse  kaldte  Alarmklokken 
Byens  Mænd  til  Vaaben. 

Befæstningen    fra  Hanetaarnet    til    begge    Sider   bestod    væsentlig   af 


)M!.i  d^ 


Hanetaarnet,  efter  dets  Udgravning  af  Volden  i  1874. 


«Planker»  o:  Palisader.  Mod  Øst  førte  «Byens  Planker»  til  Nørre  Port, 
der  laa  inde  paa  Nørregade  og  over  til  det  sumpede  Terrain  ved  Pustervig. 
Her  havde  man  endnu  langt  ned  i  Tiden  Stedbetegnelsen  « Byens  Ende»  for 
Hjørnet  af  nuværende  Købmagergade  og  Krystalgade;  den  tilsvarende 
Betegnelse  « Landemærket«  har  holdt  sig  til  vore  Dage;  fra  Lande- 
mærket fulgte  Palisaderne  Retningen  af  Vognmagergade  og  strakte  sig  ned 
til  nuværende  Kongens  Nytorv.  Hernede,  ved  Stranden,  ere  Plankerne 
sandsynligvis  blevne  afløste  af  Mur. 

Ved  Udgravning  i  Magasin  du  Nords  Kælder  i  1873  stødte  man 
paa  Fundamenterne  af  en  cirkelrund  Bygning,  som  man  den  Gang  antog 
for  Resterne  af  det  gamle  'J'aarn,    « Kringelen  >->    (o:  Krogen),  som  muligvis 

ogsaa  horte  til  Befæstningen  tra  1290.  Men  forskellige  Forhold,  forst  og 
fremmest  Rundkresens  Diameter,  tyde  paa,  at  denne  Antagelse  ikke 
holder  Stik.  «Kringelen»  har  imidlertid  ligget  her  i  Nærheden,  paa  eller 
ud  for  den  gamle  Østergaards  Grund,  og  har  sandsynligvis  afløste  denne 
gamle  Gaard  som  Befæstningens  Støttepunkt  mod  Øst. 

Mod  Vest  gik  Byens  Planker  fra  Hanetaarnet  over  mod  den  vestlige 
Halvdel  af  Vestergade.  Vesterport  har  vist  staaet  inde  paa  Gaden,  thi 
Vandløbet  her,  fra  Peblingesoen  til  Kattesund,  har  været  saa  betydeligt 
og,  som  foran  omtalt,  langt  mere  vandforende  og  har  været  holdt  ved 
Magt  meget  længere  ned  i  Tiden  end  det  nordlige;  det  har  uden  Tvivl 
endnu  paa  dette  Tidspunkt  (Slutningen  af  det  13de  Aarhundrede)  tjent 
som    Bygrav.      Byens    Grænse    falder    altsaa    omtrent    sammen    med  den 

nuværende  Gade  Kattesund. 

St.  Klemenskirke,  der  vistnok 
var  opfort  for  de  fremmede  Sofolk, 
som  laa  med  deres  Skibe  i  Havnen 
ved  Ladbro,  har  saaledes  en  Tid 
ligget  uden  for  Byen;  dette  stem- 
mer godt  overens  med  et  Udtryk 
i  et  gammelt  Dokument,    hvor  der 

Hængelaas  fra  det  I2te-i3de  Aarhundrede.  tales     OUl     St.     Klemens'     GraV ;     dcn 

Nøglen  sidder  i.  Laasen  aabnes  ikke  ved,  at  Nøglen  syneS  altSaa  at  have  haft  sit  eget 
drejes  om,  men  ved  at  Bundstykket  og  Bolten  —  som 

vist  —  stødes    ud  med  Nøglen.  ^  æm. 


Husene  i  Bispebyen  Kobenhavn  vare  smaa  og  lave.  I  Reglen  vare 
de  byggede  af  Træ  eller  klinede  af  Ler  og  straatækte.  Kun  Kirkerne, 
Borgen  og  en  5 — 6  Stenhuse  i  Tyskemannegaden  samt  et  enkelt  paa 
Nørregade  hævede  sig  fornemt  op  over  den  øvrige  By.  Husene  laa  med 
Gavlen  til  Gaderne  og  havde  gerne  dybe  Grunde  indefter,  hyppig  med 
Haver  baade  foran  og  bagved.  Gaderne  vare  meget  smalle  og  frem- 
bød, da  man  uden  videre  førte  Gødning  og  Skarn  uden  for  Huset,  en 
sørgelig  Mangel  paa  Renlighed.  Og  det  blev  ikke  bedre  ved  at  Svinene 
fik  Lov  til  at  tumle  sig  i  ubunden  Lystighed. 

Af  offentlige  Bygninger  faldt  kun  Raadhuset   og  Kirkerne  i  Øjnene. 

Byens  ældste  Raadhus  laa,  som  foran  bemærket,  paa  Gammeltorvs 
Østside.  Det  skrev  sig  fra  den  nye  Bys  Anlæg  og  vises  paa  en  gammel 
næppe  paalidelig  Afbildning  som  et  bredt  og  højt  Stenhus  med  Taarn. 
I  Nærheden  boede  Bøddelen,  for  at  være  ved  Haanden.  Uden  for 
Raadhuset  stod  de  fire  Tingstokke  og  Stenen,  hvorpaa  den  anklagede 
havde  Plads,  Tyvestenen,  og  her  holdtes  efter  ældgammel  Skik  Byting 
under  aaben  Himmel.  I  Slutningen  af  det  14de  Aarhundrede  flyttedes 
Raadhuset  op  til  den  nuværende  Bispegaard,  paa  Hjørnet  af  Nørregade 
og  Studiestræde,   hvis  ældste  Navn  derfor  er  Raadhusstræde. 

Af  Byens  Kirker  var  Frue-  eller  Marie-Kirke  om  ikke  den  ældste 
saa  dog  den  anseligste.  Den  blev  anlagt  i  Slutningen  af  det  12te  Aar- 
hundrede af  Biskop  Peder  af  Roskilde  og  fik  vistnok  straks  den  Grund 
form,  som  den  beholdt  til  1807.  Den  blev  dog  næppe  prydet  med 
Taarn  før  henimod  Aar  1500  og  havde  allerede  i  1314  fire  Gange  døjet 
Ildsvaade;  i  nævnte  Aar  saa  alvorligt,  at  den  1316  maatte  genopbygges. 
I  1248  havde  saaledes  Lybekkerne  stukket  Ild  paa  den  efter  at  have 
røvet  dens  Skatte  og  Bøger;  1368  slap  den  vel  under  Byens  almindelige 
Ødelæggelse  heller  ikke  fri. 

Efter  Frue  Kirke  var  den  gamle  St.  Nikolai  Kirke  den  anseligste; 
den  var  vist  kullet  som  den  første  og  som  de  to  mindre,  St.  Peders 
Kirke  og  St.  Klemens  Kirke.  Den  sidste,  som  var  ret  uanselig,  laa 
Vester  ude  i  Byen;  Koret  af  den  har  ligget  i  nuværende  Frederiksberg- 
gade udfor  Nr.  27,  og  Vestgavlen  har  naaet  hen  mod  Husrækken  til 
Vestervold.     Kirkens  vestre  Del  blev  opført   1256. 

Under  Bispevælden  eksisterede  der  kun  ét  Kloster  i  København, 
nemlig  Graabødre  Kloster,  stiftet  1238  af  en  Dame  af  Hvide-SIægtcn, 
Grevinde  Inger  af  Regenstein.  Dets  Gaardsplads  kan  endnu  tydelig 
ses  i  den  smalle  firkantede  Del  af  Graabrødretorv,  der  dannes  af  et  Huk 
i  Husrækken  paa  Torvets  sydlige  Side,  mellem  Nr.  11  og  Nr.  21.  Den 
nordlige  Længe  dannedes  af  Klosterkirken.  En  Del  af  den  østlige  Længe 
staar  endnu,  og  de  tykke  Mure  vise  under  den  moderne  Kalkpuds  de 
gamle  Munkesten  og  Spor  af  Spidsbucvinduer.  Det  er  nuværende  Nr. 
II,  der  brugtes  som  Fængsel  for  Munkene.  I  Kældrene  findes  endnu 
Hvælvinger  og  andre  gamle  Bygningsrester.  Her  var  ogsaa  Udgang  til 
Abildgaarden,  i  hvis  nordostlige  Hjørne  der  var  Kirkegaard  (hvor  tid- 
ligere Trompetergangen  gik).  Naturligvis  fandtes  her  ogsaa  Stegers,  Køkken, 
Bryggers  og  Gæstehus;  Refektoriet  eller  Klosterstuen  var  det  vigtigste 
Rum.       Det     benvttedes     ofte    ved    vioti^e     Møder.       Saaledes    sluttede 


Valdemar    Atterdag   Fred    1346    med    Hansestæderne    i    denne    Sal,    lige- 
som han  ogsaa  her  i   1360  plejede  Underhandlinger  med  samme  Magt. 

Nær  ved  Graabrødreklosteret  laa  Helligaandshuset  eller  Helligaands- 
hospitalet,    hvor   et   rehgiøst  Broderskab    plejede    «de   indgivne«    syg€   og 
fattige  Mennesker.      Hospitalet   var  anlagt   1296  af  Biskop  Johannes  Krag 
(se  Side    18)    og   bestod    ved    fromme    Gaver,    der    i  Mængde   strømmede 
^^^^^  ind   til  den   menneskekærlige  Stiftelse,  idet  «Bedere»  send- 

tes omkring  paa  Landet  for  at  indsamle  Gaver  til  Lem- 
mernes Underhold.  Stiftelsen  havde  sin  egen  Kirke  og 
Badstue.  I  den  nuværende  Helligaandskirke  er  der  Rester 
af  den  gamle   Hospitalskirke. 

Uden  for  Byen,  paa  den  anden  Side  Soerne  og  de 
store  Enge  laa  St.  Jørgens  Hospital.  Det  var  helliget 
Plejen  af  Middelalderens  ulykkelige  Spedalske  og  paa  Grund 
af  Smittefaren  lagt  saa  langt  bort   fra  Byen   som   muligt. 

Sundhedstilstanden  kunde  ikke 
være  god  i  en  By  som  Koben- 
havn, lavt  beliggende,  i  umiddel- 
bar Nærhed  af  stillestaaende  Vand 
og  Moradser,  og  Byen  har  sik- 
kert haft  sin  rigelige  Del  af  de 
Landesoter,  som  i  Middelalderen 
hærgede  Menneskeslægten.  Om 
disses,  ja  selv  om  den  sorte  Dods 
Odelæggelser  i  Kobenhavn  har 
man  ingen  Efterretninger.  Naar 
Jordebogen  mellem  de  4000  Sjæle, 
som  man  ca.  1380  har  beregnet 
Folkemængden  til,  kun  nævner  én  Doktor,  Hans  Læge,  maa  man  erindre, 
at  Lægekunsten  i  Reglen  udøvedes  af  Munkene;  ligeledes  forekommer 
kun  én  Badstuemand,  Klaus,  uagtet  Byen  havde  flere  Badstuer.  Badningen 
spillede  Hgesom  i  Oldtiden  en  stor  Rolle  i  Norden  og  hørte  forst  op 
ved  Reformationen.  Et  Apotek  fandtes  ogsaa  i  København  før  Bispe- 
vældens Afslutning. 

Takket  være  Datidens  Skik  at  betegne  en  Person  ved  hans  Haand- 
tering  faa  vi  gennem  Jordebogen  et  ganske  klart  Billede  af  det  lille 
Samfund  i  Slutningen  af  denne  Periode.  Jakob  Bysvend  og  Thord 
Vægter   vaagede  over  Ordenens  Overholdelse  i  Byen:    ved  Havnen  spej- 


Haarbørste  og  Kamme  af  Ben 
fra  det  12te — 13de  Aarhundrede. 

dede  Saxo  og  Martin  Drager  efter  Pakgods  at  besørge,  medens  Johannes 
Uriver  vist  levede  af  mere  tilfældigt  Sjov,  hvad  der  senere  paa  godt 
Københavnsk  hed  xLunkeri».  Didrik  Krokarl  i  Mollen  holdt  Beværtning, 
og  Tidekin  Dødegraver  befordrede  Folk  pænt  i  Jorden.  Mathias  Skytte 
tog  sig  af  Byens  Haandskydevaaben,  medens  Hans  Blidemester  passede 
det  sværere  Artilleri:  Bliderne.  Det  grove  Haandværk  var  naturligvis 
talrigst  repræsenteret,  men  der  nævnes  dog  alt  en  Guldsmed  og  en 
Maler.  Medens  Byen  havde  to  Møllere  og  mange  Bagere,  fandtes  her 
kun  én  Brygger;  men  det  tor  man  næppe  tage  som  Tegn  paa  Ædruelig- 
hed i  Staden,  idet  mange  Drikkevarer  tilberedtes  i  Hjemmene.  Lucie 
Kaalkone  solgte  Grøntsager,  Bodil  Bradryger  rogede  Kød  og  sagtens 
Aal;  disse  leveredes  af  Mikkel  Aalekarl;  Niels  Flækkesild  og  Hans 
Kærnemælk  havde  deres  Tilnavne  af  de  Varer,  som  de  forhandlede. 
Peder  Bodker  lavede  Tonder  til  Silden,  og 
Verner   Pundere   (Vejer)   passede  Stadens  Vægt. 

Der  forekommer  en  Mængde  tyske  Navne, 
sandsynligvis  mest  Købmænd  og  til  Dels  Efter- 
kommere af  de  af  Absalon  indkaldte  Fremmede. 
Ved  Siden  af  den  vistnok  tyske  Kræmmer 
Rothger  findes  ogsaa  en  dansk,  Aage,  og  ved 
Siden  af  sære  Kendingsnavne,  som  Jens  Puge 
(Nisse),  Niels  Værre,  Niels  Drukken,  Peder 
Kærlingøre,  Niels  Langben,  Anders  Guldpenning, 
Anders  Rød,  forekommer  der  gode  Navne  med  ^^s'"  ^""^  ''<='  12.-13.  Aarh. 
gammel  dansk  Klang,  som;  Thorsten  Ulv,  Jens 

Gris,  Niels  Krage,  Bo  Hest  og  Mikkel  Ravn.  Ogsaa  en  Mængde  Sted- 
betegnelser ere  benyttede  som  Navne;  saaledes  Klaus  Køge,  Niels  Jyde, 
Jens  Skave  (Skagbo)  og  mange  andre. 

Uagtet  det  ikke  var  lovligt,  ejede  flere  Adelsmænd  dog  Gaarde  i 
København;  den  fornemste  paa  den  Tid  var  vel  Valdemar  Atterdags  Drost, 
Henning  Podebusk,  der  boede  paa  Hjørnet  af  Købmagergade  og  Øster- 
gade; desuden  Broder  Krafse,  Lars  Kruse,  Johan  og  Lars  Frost.  Endelig 
forekommer  der  allerede  1380,  sandsynligvis  som  Vexelerer  og  Bankier, 
en  Jøde  ved  Navn  Jakob. 

Blandt  de  Borgere  i  Staden,  som  Jordebogen  opregner,  finder 
man  kun  én  Embedsmand,  nemlig  Hakon  Tolder.  Og  dog  eksisterede 
der  alt  den  Gang  2  Borgmestre  og  10  Raadmænd.  Raadet  var  alt  blevet 
dannet  i  Slutningen  af  det   13de  Aarhundrede;   det  skulde  bestyre  Byenj 

Sager  i  Forening  med  Biskoppens  Foged  paa  Borgen,  hos  hvem  den 
øverste  Myndighed  laa.  Forst  i  1368  nævnes  Borgmestre,  som  valgtes 
ud  af  Raadet.  Borgmestre  og  Raadmænd  fore  i  Leding  til  Hest  og 
førte  Befaling  over  Byens  væbnede  Mandskab;  de  forte  senere  næsten  alle 
adeligt  Vaaben. 

Det  var  en  haardfør  og  udholdende  Befolkning,  der  voksede  op  i 
den  lille  By;  Krigens  Ulykker  væltede  saa  vel  som  Fredens,  Ildsvaade, 
Pest  og  Misvækst,  hvert  Øjeblik  ind  over  den,  men  stadig  rejste  den 
Hovedet  igen.  Dens  Folkemængde  voksede  og  dens  Grænser  udvidedes. 
Tidens  Lovloshed  viste  sig  saa  vel  i  Krig  som  i  Fred,  og  Københavnerne  var 
haarde  Halse.  Det  ser  man  1296  ved  Oproret  mod  Biskoppen  som  ved 
mange  andre  Lejligheder.  Det  lader  ogsaa  til,  at  nogle  af  de  gode 
Borgere  i  de  urolige  Tider  have  drevet  lidt  Sørøveri,  lagt  sig  ud  ved 
Rævshalen  og  derfra  overfaldet  forbisejlende  Skibe.  I 
1329  klager  Kong  Edvard  af  England  til  »Danmarks 
Riges  Vogter »,  Grev  Gert  af  Holsten,  over,  at  nogle 
Borgere  fra  København  sammen  med  Grev  Knud  af 
Halland  og  nogle  andre  have  frataget  en  Engelskmand 
Skib  og  Gods  ved  «le  Reves »  d.  e.  Rævshalen  ved 
Kobenhavn.  Og  Historien  med  den  røverske  Degn, 
som  de  hængte  paa  hans  egen  Dørstolpe,  viser  ikke 
blot,  at  Borgerne  ikke  vare  bange  for  at  tage  sig  selv 
til  Rette,  men  tillige  at  grove  Forbrydelser  kunde  gaa 

Spænde  af  Hvalrostand  fra     -r.  i-j  c        r^     ■    ^^•     ^       Ji  i-  ij 

_  1  Svang,   selv  mden  tor  Gejstligheden,     ror  at  dæmpe 

lidt  paa  de  vilde  Lidenskaber  blev  der  givet  de  saa- 
kaldte  Stadsretter  d.  e.  Love  og  Vedtægter  for  Byens  Borgere  i  deres 
indbyrdes  Forhold  og  over  for  Øvrigheden.  Jakob  Erlandsens  Stadsret  af 
1254  er  den  ældste.  «Hvis  enhver  afsagde  Dom  i  sin  egen  Sag,  efter  eget 
Tykke, »  hedder  det  i  Indledningen  saa  smukt,  « vilde  den  tøjlesløse  Be- 
gærlighed, Moder  til  Trætte  og  Emne  til  Kiv,  omstyrte  Retfærdigheden 
og  aldeles  omstyrte  andres  Ret.»  Men  i  dens  17  Paragrafer  er  der 
næsten  udelukkende  Tale  om  Biskoppens  Rettigheder  og  Borgernes 
Pligter,  medens  der  kun  tales  lidet  om  disses  Friheder.  De  mest  gængse 
Forbrydelser,  Voldshandlinger  mod  Næstens  Liv  og  Gods,  tages  meget 
summarisk  under  ét:  Hvis  nogen  inden  for  Stadens  Hegn  —  hedder 
det  omtrent  —  bliver  fornærmet  eller  lider  anden  Uret,  skulle  alle 
Borgere  ile  den  forurettede  til  Hjælp;  den,  der  undlader  dette,  straffes 
paa    sin    Hovedlod.    —    I  Johannes  Krags   Stadsret    af  1294    faar    man   et 

mere  malende  Billede  af  hin  voldsomme  Tid.  Det  fastsættes  i  Alminde- 
lighed, at  Ingen  maatte  bære  Vaaben  inden  for  Byens  Porte;  men  da 
dette  ikke  let  kunde  overholdes,  blev  der  taget  en  Mængde  særlige  Be- 
stemmelser. Gaar  nogen  ind  og  dræber  anden  Mand  inden  for  Byens 
Planker,  sættes  han  i  evigt  Fængsel.  Den,  der  saarer  en  anden  med 
Sværd,  Spyd  eller  andet  Slags  Vaaben,  bøde  for  hvert  enkelt  Saar  til 
den  Saarede  6  Mark,  for  et  dobbelt  Saar  lige  saa  meget  og  samme  Sum  til 
Biskoppen  og  Staden,  og  for  hvert  Ben,  der  trækkes  ud  deraf,  efter  de 
gamle  Landslove.  Og  bliver  der  nogen  Lyde  deraf,  skal  det  vurderes 
af  Fogden  og  Raadmændene.  Den,  der  afhugger  en  anden  Ben  eller 
Haand  eller  river  hans  Ojne  ud^ 
bøde  til  den  Saarede  40  Mark, 
til  Biskoppen  og  Byen  hver  20 
Mark  o.  s.  v.,  o.  s.  v.  Ligeledes 
skal  den,  som  bryder  Freden, 
der  paa  de  almindelige  Torve- 
dage Onsdag  og  Lørdag  skal 
holdes  fra  Solopgang  til  Aften- 
klokkens Slag,  bode  40  Mark 
til  Biskoppen  og  40  Mark  til 
Staden. 

For  at  sikre  sig  Tyves  Fast- 
holdelse betaltes  der  af  hver 
Husstand  det  saakaldte  Tyve- 
stød, o:  en  aarlig  Afgift  af  4  Pen- 
ninge   til    Fogden,    for    at    han 

skulde  holde  Tyven  i  sit  Gemme  til  næste  Tingdag,  da  han  blev  dømt 
af  Borgerne.  En  Gæst,  fra  hvem  der  var  bleven  stjaalet,  kunde  føre 
sin  Tyv  med  sig  mod  at  betale  Fogden  V2  Mark.  For  Tyveri  var  der 
vist  i  Reglen  Dødsstraf,  men  naar  Tyven  var  dømt,  var  den  ofifentlige 
Retfærdighed  sket  Fyldest,  og  det  blev  da  den  Forurettedes  Sag  at  be- 
koste Henrettelsen. 

At  Byen  nod  grumme  lidt  Selvstyre  fremgaar  paa  mangfoldige 
Steder  i  Stadsretterne;  det  ses  bl.  a.  tydeligt  af  den  ene  Omstændighed, 
at  Bysvendenes  Stave  vare  forsynede  ikke  nied  Byens  men  med  Biskop- 
pens Mærke.  Naturligvis  var  Biskoppen  imod  enhver  Bevægelse,  der 
kunde  true  med  at  gore  Skaar  i  hans  Myndighed,  og  derfor  blev  de 
ellers    almindelige  Gilder,    i    hvilke  Byernes  Borgere  sluttede  sig  sammen 

Krukke  og  Dunk  af  brændt  Ler,  o.  fra  det  14.  Aaih. 

i  fælles  Interesse,  strengelig  forbudt  i  Stadsretten,  medmindre  deres 
\'edtægter  bleve  stadfæstede  af  Biskoppen.  «Da  man  ikke  alene  skal 
afholde  sig  fra  det  Onde,  men  ogsaa  undgaa  Anledningen  dertil,  saa 
maa  aldeles  ingen  af  de  Foreninger,  som  i  Folkemaalet  kaldes  Gilde 
eller  Hvirving,  holdes  i  Kobenhavn  hverken  hemmeligt  eller  aabenbart, 
ej  heller  nogen  som  helst  anden  Samling,  der  paa  nogen  Maade  kan 
omgaa  denne  Bestemmelse  og  træde  i  Stedet  tor  de  omtalte  Gilder  eller 
Samkvem,  og  hvorved  denne  nyttige  Bestemmelses  Øjemed  paa  nogen 
Maade  kan  hindres.«  Det  var  dette  Forbud,  der  fremkaldte  Oprøret 
i  1296,  som  endte  med  Biskoppens  fuldstændige  Sejr.  Det  Onde,  som 
Gilderne  ifølge  Stadsrettens  Ord  kunde  volde,  var  i  Byens  gejstlige 
Herres  Ojne  snarere  den  Selvfølelse  og  Uafhængighedstrang,  som  saa- 
danne  Selskaber  kunde  udvikle,  end  den  Umaadelighed  i  Drikkevarer, 
som  Gildesammenkomsterne  —  trods  alle  Vedtægter  —  ofte  gav  Anledning  til . 

Et  Uddrag  af  Skrædernes  Gildeskraa  o:  Lavsvedtægter  fra  1275  — 
der  straks  angiver  sig  som  stiftet  med  Biskoppens  Tilladelse  —  giver 
os  et  Indblik  i  dette  ejendommelige  Broderskabs  Liv.  Gilderne  vare 
forst  og  fremmest  Foreninger  til  gensidig  Stotte  under  Livets  forskellige 
Forhold;  men  ved  den  Tvang,  der  paalægges  de  enkelte  Gildebrødre, 
hvorved  der  indpræntes  dem  at  tage  Hensyn  til  hinanden,  og  ved  det 
skarpe  indbyrdes  Tilsyn  og  Oldermandens  Myndighed  blive  disse  Gilder 
en  Slags  indbyrdes  Opdragelsesmiddel,  et  Slags  Politi,  som  i  hine  raa 
Tider  har  haft  sin  store  Betydning. 

Alle  Gilder  havde  et  religiøst  Snit;    Skrædernes  var  helliget  Trefol 
digheden,   og  paa  Kristi  Legems  Dag  gik  Lavsbrødrene  i  Procession  med 
tændte  Lys.      Undladelse  heraf  straffedes  med  4  Grot. 

I  Skraaen  fastsættes  først  Betingelserne  for  at  kunne  komme  ind  i 
Lavet,  « vinde  Embede  og  Broderskab »,  som  det  hed.  Man  skulde  være 
uberygtet  og  « ærlig »  o:  ikke  af  Rakkerslægt.  Der  skulde  ikke  blot  af- 
lægges Bevis  for  en  vis  Grad  af  Dygtighed  men  ogsaa  betales  Indgang, 
og  desuden  til  Indgangsgildet  udredes  2  Tønder  dansk  01,  10  ny  Bægere, 
2  Fade  Saltmad,   2  Fade  Smør,   2  Oste  og  Brød,   som  dertil  hører. 

Ved  Gildebroders  eller  -Søsters  Død  bleve  4  Mand  tilsagt  til  at 
vaage  over  Liget  om  Natten;  alle  Brødre  skulde  følge  Liget  til  Kirke, 
og  ingen  maatte  forlade  den,   for  Liget  var  jordet. 

Tvistigheder  med  Gildebrødre  skulle  først  søges  bilagte  af  Older- 
manden, inden  man  stævnede  Broderen  for  Retten. 

Ingen  maatte,  under  Straf,  laste  sin  Broders  Arbejde  eller  sy  de 
Klæder,   som  hans  Broder  havde  skaaret. 

Man  kunde  med  Oldermandens  Tilladelse  byde  Gæster  til  sig  i 
Gildehuset,  men  Værten  skulde  staa  til  Ansvar  for  Gæstens  Adfærd 
og  betale  for  dem  « straks  de  have  en  Tid  drukket  >..  Senere  var  det 
mulig  ikke  saa  let  at  faa  Pengene  med  det  gode.  Saa  jævne  vare  For- 
holdene, at  det  endnu  kunde  hænde,  at  en  Gildebroder  kom  til  Stævne 
eller  til  Drik  med  bare  Ben ;  det  var  ganske  vist  ikke  vel  set,  men  blev 
dog  kun  straffet  med  en  ringe  Bøde;  dersom  Brodre  væddede  med  hin- 
anden i  Gildehus,  tilfaldt  «Vedfæet»  o:  det,   hvorom  der  væddedes,  Lavet. 

Ogsaa  uden  for  Lavshuset  og  uden 
for  Standsinteresserne  viste  Gildet  sin 
Myndighed;  den,  som  f.  Eks.  blev  over- 
bevist om  at  have  doblet  hjemme  i  sit 
Hus,  blev  straffet  med   i    Dalers  Bøde. 

Boderne  vare  snart  Pengeboder, 
snart  Ol  og  snart  Voks  (nemlig  til  Gilde- 
lysene). 

Omtrent  loo  Aar  senere  (1382),  altsaa 
samtidig  med  Jordebogen,  ere  Vedtæg- 
terne opskrevne  for  det  tyske  Kompagni, 
det  ældste  Spor  af  en  københavnsk  Han- 
delsstand. Om  end  Kompagniet  først 
nævnes  i  dette  Aar,  har  det  dog  vist 
været  ældre.  Det  bestod  særlig  af  Folk  ^^.tyc 
fra  Wismar,  Stralsund  og  Stettin.  Paa 
Grund  af  den  nære  Forbindelse  med  de 
nordtyske  Byer  og  den  stadige  og  stærke  Indflydelse  fra  disse  paa  den 
danske  Bispeby  har  dets  Indretning  fuld  Gyldighed  for  københavnske 
Forhold,   særlig  da  det  senere  blev  Forbillede  for  det  danske  Kompagni. 

De  fremmede  Købmænd  var  oprindelig  kun  komne  hertil  én  Gang 
om  Aaret,  til  Sildemarkedet  o:  fra  24.  August  til  9.  Oktober,  men 
efterhaanden  som  Forholdene  udviklede  sig,  opholdt  de  sig  her  længere 
og  længere  og  blev  tilsidst  i  Byen  Aaret  rundt.  Disse  kaldtes  «Liggere» 
i  Modsætning  til  de  hvert  Aar  tilbagevendende  « Gæster«.  Det  var  de 
første,  der  —  sandsynligvis  sammen  med  andre  indkaldte  eller  indvan- 
drede Tyskere  —  dannede  det  tyske  Kompagni.  Om  den  betydelige 
Rolle,  de  spillede  i  Byen,   vidner  blot  den  Omstændighed,   at  Hovedgaden, 


Gildebæger  af  Træ  o.  fra  15.  Aarh. 

Tyskemannegade  (Vimmelskaftet),  blev  opkaldt  efter  dem.  De  levede 
deres  eget  uafhængige  Liv,  havde  deres  egen  Jurisdiktion  og  havde 
ingen  Borgerpligt  at  opfylde,  kun  en  ringe  Afgift  at  svare  Bispen  og 
Byen  i  Vinterleje  ved   Hellig  tre  Kongers  Tid. 

Naar  en  Broder  var  afgaaet  ved  Døden  —  hedder  det  i  Kompag- 
niets Vedtægter  ■ —  skulde  Oldermanden  vælge  8  Brodre  til  at  vaage 
ved  Liget  og  8  til  at  bære  det  til  Kirken,  samt  bestemme,  hvem  der 
skulde  følge.  Ingen  af  Følget  maatte  forlade  Jordefærden,  før  Liget  var 
i  Jorden.  Kompagniet  havde  bekostet  et  sort  Ligklæde  og  4  Lys  til 
disse  Sørgehøjtideligheder,  og  h\er  Broder  skulde  yde  Bidrag  til  Af- 
holdelsen af  3  Sjælemesser  for  den  afdode,  hvad  enten  han  atled  i  eller 
uden  for  Kobenhavn.  Der  holdtes  almindeligt  Stævne  3  Gange  om 
Aaret,  ved  Pinse,  Jul  og  Fastelavn,  og  ved  disse  Stævner  skulde  alle 
møde.  Der  blev  ved  hvert  Drikkelag  udnævnt  2  Skænkere,  som  alene 
maatte  skænke.  Man  maatte  ikke  drikke  hinanden  til,  men  Bægrene 
skulde  vedblive  at  gaa  rundt,  og  den,  som  spildte  mere  01,  end  man 
kunde  dække  med  en  Haand,  skulde  bøde.  Opsætsighed  mod  Older- 
manden under  Laget  blev  strattet  med  hoj  Bode.  Brødrene  maatte, 
mod  at  betale  for  dem,  tage  Gæster  med  til  Gilde,  baade  Mænd  og 
Kvinder,  gifte  og  ugifte.  Det  kostede  V^  Læst  01  at  tale  en  anden 
paa  hans  Rygte  eller  Ære,  og  det  var  forbudt  at  drage  Spyd  eller 
Sværd  og  saare  eller  slaa  en  anden.  Naar  Oldermanden  paabød  det, 
skulde  Gildet  hore  op,  og  den  levnede  Vin  bringes  ned  i  Kælderen 
igen. 

Men  naar  Brødrene  havde  drukket  ved  de  3  almindelige  Stævner, 
kom  en  af  Forpligtelserne,  som  det  maaske  efter  længere  Tids  Samdrik 
ikke  har  været  saa  lige  en  Sag  at  udføre.  De  skulde  da  i  Procession 
begive  sig  til  Kirke  og  dér  holde  Messe  for  alle  hedengangne  Brødre 
og  for  alle  kristne  Sjæle;  og  det  skulde  ske  baade  i  Frue  Kirke  og  i 
Graabrodre  Klosterkirke. 

Bagernes  Gildeskraa  af  1403  indeholder  en  Række  Bestemmelser, 
der  ganske  svare  til  det  tyske  Kompagnis,  men  har  desuden  yderligere 
Regler  for  at  komme  en  syg  Broder  til  Hjælp.  Man  ser  af  den,  at 
det  var  Skik  at  følge  Liget  til  Kirken  om  Morgenen;  den,  der  fulgte 
en  Broder  til  Graven,  barbenet  eller  med  en  « Skjorte-Sæk »  ,  skulde 
bøde  en  Mark  Voks  Ingen  maatte  bære  Vaaben  i  Gildehuset.  Man 
faar  ogsaa  her  Forklaring  paa  Forbudet  mod  at  drikke  hinanden  til, 
idet  der  her  staar  fvldigere:    Ingen   skal  drikke  sin  Broder  til  tvært  over 

Bordet;  Gæsterne  maa  man  drikke  til,  som  man  vil,  men  Brodrene 
skulde  drikke  hinanden  « retsindigens  om  til».  Der  var  det  samme  For- 
bud mod  at  lege  Tærning,  gøre  Ustyr  og  Bulder,  slaa  sin  Broder  paa 
Tænder  eller  Kindben,  trække  ham  i  Haaret  for  Alvor  (Haardræt),  eller 
drage  Kniv  imod  ham  med  vred  Hu.  Det  synes,  som  om  man  nu 
lægger  sig  efter  at  værne  mere  om  Formen  ved  (lilderne  end  før. 
« Hvilken  Broder  drikker  sig  drukken,  saa  at  han  spyr,  først  vi  komffte 
sammen,  han  betale  en  Grot.«  Senere  hen  paa  Gildet  var  det  ikke  saa 
strengt.      Den,   der  bespildte  sin  Broder  med  01,  slap  med  en   Hvid. 

Der   blev    i    Stadsretterne    paa    forskellig  Maade    taget  Bestemmelser 


mede  Købmandsherrer.  Disse 
havde  saaledes  en  bestemt 
Tid,  da  de  maatte  kobe  deres 
Fødevarer  paa  Torvet,  efter 
at  Borgerne  havde  forsynet 
sig;  de  maatte  ikke  sælge  fra 
Skib  eller  fra  Skibsbroen,  men 
skulde  leje  Boder  paa  Torvet 
og  falbyde  deres  Varer  der. 
De  maatte  ikke  sætte  »Skam- 
ler« paa  Torvet,  at  der  ikke 
skulde  ske  Borgerne  Forkøb, 
og  ikke  skære  Klæde  eller  Lær- 
red, uden  saa  meget,  som  der 
kunde  tages  under  Armen 
o.   s.   V. 

Ingen  Borger  kunde  tvinges  til  at  give  Kredit  paa  sine  Varer-,  en 
Skyldner  havde  man  Ret  til  at  sætte  fast,  naar  han  ikke  havde  betalt 
til  den  fastsatte  Tid.  Naar  en  Handel  var  beseglet  ved  Haandslag  eller 
Haandsal  (Handsel),  kunde  den  kun  gaa  tilbage  samme  Dag  og  mod 
at  Sælgeren  fik  2  Øre;  var  der  drukket  01  til  Besegling  af  Forretningen, 
Lidkøb,  af  den  gamle  Form  Lid,  d.  e.  01,  stod  Handelen  ved  Magt.  Køben- 
havnske Handelsmænd  havde  enkelte  Friheder  paa  andre  Handelspladser, 
som  Gæster  ikke  havde,  og  de  ses  ogsaa  at  have  haft  direkte  For- 
bindelse med  Udlandet,  idet  de  i  1319  fik  Fritagelse  for  en  ny  Told- 
afgift og  samtidig  advaredes  mod  at  indføre  Gæsters  Varer  sammen 
med  deres  egne. 


Salvbeslaaet  Drikkehorn  fra  15.   Aarhundrede. 


4° 

Ved  Ejendomshandeler  overrakte  Sælgeren  Koberen  en  Smule  Jord 
af  Ejendommens  Grund,  samtidig  med  at  han  erklærede,  at  han  med 
velberaad  Hu  afhændede  den  og  den  den  paagældende  Grund,  hvorefter 
fulgte  Haandslag.  Saaledes  blev  Ejendommen  rettelig  tilskødet  Koberen 
«med  Jord  og  Muld,   med   Haand  og  Mund.» 

Til  Trods  for  de  tyske  Købmænds  Overlegenhed  lykkedes  det  dog 
den  københavnske  Handelsstand  at  hævde  sin  Selvstændighed  og  i  Løbet 
af  det  15de  Aarhundrede  at  bryde  de  fremmedes  Magt.  Om  dette  hen- 
\ises  til  næste  Afsnit. 

Medens  Haandværkerne  i  tyske  Byer  betragtedes  som  ufri  og  forst 
efterhaanden  tilkæmpede  sig  samme  Rettigheder  som  de  øvrige  Borgere, 
synes  Haandværkerne  her  i  Landet  fra  første  Færd  af  at  have  staaet  paa 
samme  Fod  som  disse.  Senere,  da  den  københavnske  Handelsstand 
hævedes  saa  betydeligt  —  i  det  15de  Aarhundrede  —  sank  Haand- 
værkerne noget  i  social   Henseende,   men  rejste  sig  i  Løbet  af  kort  Tid. 

Den,  der  vilde  være  Borger  i  Byen,  maatte  aflægge  Troskabsed  til 
Bispen;  dog  først  efter  at  han  havde  givet  gyldige  Beviser  om  sine 
Forhold  paa  sit  Hjemsteei. 

Om  de  lidet  indviklede  Samfundsforhold  oplyses  man  ogsaa  ved  Be- 
stemmelserne om  Haandværkernes  Afgifter  in  natura  til  Stadens  Herre, 
Bispen.  Hver  Kødmanger  (Slagter)  skulde  om  Søndagen  yde  Biskoppen 
Kød  til  I  Sterlings  Værdi;  hver  Bager  ugentlig  et  Brød  til  en  Værdi  af 
I  Skilling  lybsk;  desuden  skulde  Bagerne  fede  Borgens  Svin;  hver  Skomager 
endelig  skulde  garve  alt  Læder  til  Bispens  og  Borgens  Brug,  samt  en 
Gang  aarlig,  ved  Nikolai  Dag,  yde  Biskoppen  et  Par  Sko.  Ogsaa 
Fiskerne  maatte  udrede  en  Afgift,   2  01  Sild,   ved  Fastelavnstid. 

Staaende  Afgifter  til  Bispen  i  Penge  vare  Byskatten,  Midsommer- 
gæld og  Jordskyld,  desuden  «Bartholomæustolden»,  en  Afgift  af  Fiskeriet 
i  Sundet,  og  Fisketienden  samt  en  halvaarlig  Afgift  af  Ølsalget.  Ved 
Siden  deraf  skulde  Borgerne  sejle  Bispen  og  hans  Folk  til  Skaane, 
fore  Ved  til  Slottet  og  ise  omkring  dette.  Og  disse  Forpligtelser  skulde 
Biskoppens  Foged  paa  Borgen  nok  sorge  for  at  holde  Københavnerne 
til  at  opfylde.  Den  Lettelse  disse  imidlertid  skulde  have  ved  ikke  at 
være  pligtige  til  at  gaa  i  Leding  i  mer  end  én  Dagsrejses  Afstand  fra 
Byen  og  kun  til  Forsvar  for  Bispens  og  Kirkens  Gods,  blev  derimod  ai 
ringe  Betydning  under  de  urolige  Forhold  og  ganske  forsvindende,  naar 
Kongen  havde  Magten  i  Byen;  thi  da  respekteredes  Overenskomsten 
med   Biskoppen   næppe,   lige  saa  lidt  som  Kongens  Lofter  og  Gunstbevis- 

ninger  over  for  Borgerne  havde  nogen  Værdi,  naar  han  ikke  længer 
havde  Staden  inde. 

Byen  havde  selv  Forpligtelse  til  at  « holde  Rustningen  i  al  Skikke- 
lighed«; det  blev  senere  paalagt  Væver- og  Købmandslavet.  Der  nævnes 
hyppig  Vaabensmede  og  Harniskmagere  (Plattenslagere),  og  af  Vaaben 
forekomme  Harnisk  og  Stormhuer,  Spyd,  Hellebarder,  Slynger,  BHder  og 
Armbryst;   en   særlig   Form   af  disse   var  Rygarmbrysten. 

Livsvilkaarene  var  ikke  blide  i  Middelalderen.  Til  Ulykker,  som 
Krig,  Pest,  Hungersnød  o.  1.,  sluttede  sig  Revolutioner  i  Naturen, 
Jordskælv,  Stormfloder  og  Forstyrrelser  i  Aarstidernes  vanlige  Skiften. 
Snart  havde  man  urimelig  haarde  Vintre  og  Somre  saa  korte,  at  Af- 
grøden ikke  kunde  modnes  paa  Marken ;  snart  afsved  Sommersolen 
Kornet  og  Frugterne.  Saadanne  daarlige  Aar,  Pest  og  andre  Ulykker, 
bleve  i  Reglen  indvarslede  af  Kometer  og  andre  mærkelige  Tegn  paa 
Himlen,  der  som  Tugtens  Ris  svævede  over  de  ængstede  Mennesker. 
Hver  Dag  havde  i  Sandhed  nok  i  sin  egen  Plage.  Størst  Opmærksom- 
hed vakte  dog  enhver  Begivenhed,  hvor  det  Overnaturlige  kom  til  at 
spille  en  Rolle:  og  det  skete  let  i  en  saa  overtroisk  Tidsalder.  Lordag 
efter  Askeonsdag  1395  kom  en  Bonde  fra  Vallensbæk  korende  ind  til 
København  med  en  ung  Kone,  der  kort  for  var  kommen  til  ham  med 
en  underlig  Gæst,  nemlig  en  usynlig  Mand.  Denne  havde  faaet  Lov 
til  at  bo  i  Bondens  Bagerovn.  Han  talte  baade  Dansk  og  Latin  og 
fortalte,  at  han  hed  Petrus  Jordanis,  var  født  i  Trælleborg  i  Skaane  og 
havde  gaaet  i  Skole  i  Roeskilde;  han  drak  og  spiste,  især  Æg,  men 
var  og  blev  usynlig.  Bonden  blev  ked  af  de  mange  Gæster,  der  kom 
for  at  lytte  til  dette  Vidunders  Tale,  og  bragte  ham  og  Konen  til 
København,  hvor  man  intet  yderligere  horer  om  dem.  Men,  siger  den 
gamle  Krønike,   « skrækkelige  Ting  fulgte  paa». 

Linder  Trykket  af  de  strenge  Livsforhold  lærte  man  i  fulde  Drag 
at  nyde  de  faa  glade  Øjeblikke,  som  Livet  bragte.  De  Dage,  paa 
hvilke  Kongen  med  sit  brammende  Folge  opholdt  sig  i  Byen  og  —  som 
i  1363  —  med  «et  stort  Hof»  fejrede  sin  lo-aarige  Datter  Margretes  Bryllup 
med  den  norske  Kong  Hakon,  eller  naar  han  mødte  til  Forhandling  med 
Udsendinge  fra  Hansestæderne  og  de  tyske  Riddere,  have  sikkert  været 
Festdage  for  Københavnerne.  Under  almindelige  Forhold  paatog  Kirken 
sig  gennem  sin  farverige  Gudstjeneste,  sine  Processioner  med  forgyldte 
Kors  og  duftende  Røgelsekar,  sin  aarlige  Udstilling  (25de  Juli)  af  sine 
Relikvier    og  Skatte,    sine  Mariafigurer    og  Helgenbilleder    i    Nicher   paa 

Gadehjorner  og  paa  Torvene,  at  bringe  Sindet  Opbyggelse  og  Øjet 
Vederkvægelse. 

Men  Tiden  selv  var  saa  fuld  af  Uro,  at  man  næppe  i  synderlig 
Grad  har  følt  Mangelen  paa  Adspredelse.  Blodige  Skuespil  forefaldt  i 
Mængde;  i8  Aar  efter  at  Byen  var  bleven  odelagt  af  Lybekkerne,  i  1386, 
blev  den  nordostlige  Del  lagt  i  Aske;  og  Fetaljebrodrenes  Plyndringer  paa 
Kysten  holdt  stadig  Københavnerne  i  Aande.  Der  holdtes  stedse  Kyst- 
vagt af  letsejlende  Skibe,  der  løb  ud  og  undersøgte,  om  de  passerende 
Fartøjer  gik  i  fredeligt  Ærinde.  I  1393  lob  et  Par  Skibe  Syd  fra  ind  i 
Sundet;  Kystvagten  prajede  dem  og  fordrede  deres  Hjemsted  opgivet; 
til  Svar  affyrede  de  en  Kanon.  Der  kom  nu  et  dansk  Skib  til  og  op- 
fordrede de  fremmede  til  at  stryge  Sejl  og  erklære,  om  de  vare  Venner 
eller  Fjender.  Der  fulgte  intet  Svar,  men  da  der  kom  flere  danske 
Skibe,  bandt  de  fremmede  Skippere  deres  to  Fartøjer  sammen,  erklærede  at 
de  vare  fra  Mecklenborg  og  ikke,  som  man  havde  troet,  fra  Wismar  og 
begyndte  at  angribe  de  Danske.  Disse  bleve  haardt  trængte  i  Begyn- 
delsen, men  afslog  dog  Angrebet  til  sidst,  og  Skibene  maatte  trække 
sig   tilbage  til  Dragør,  hvor  de  kort  efter  blev  tagne  af  de  Danske. 

Saadanne  Begivenheder  have  vistnok  været  ret  almindelige  i  Konge- 
dybet og  uden  for  Rævshalen  og  have  sikkert  altid  været  fulgte  med 
Opmærksomhed  og  Interesse  af  de  skuelystne   Københavnere. 

I  en  gammel  latinsk  Klagesang  over  Danmarks  sørgelige  Skæbne 
under  Christopher  II  ivres  der  mod  den  tiltagende  Overdaadighed,  der 
grant  kom  til  Syne  i  den  nymodens  Klædedragt.  De  snævre  Klæder 
og  det  lange  Haar,  de  krusede  Lin,  spidse  Ærmer  og  store  Hætter 
kaldes  « Skøgesæder »,  hentede  fra  Tyskland  ;  de  stod  i  den  største  Mod- 
sætning til  den  lovpriste  gammeldanske  Tarvelighed  og  Jævnhed.  Ogsaa 
i  København  har  man  sikkert  kunnet  se  P^orskel  paa  den  yngre,  af  det 
tyske  Handelssamkvem  paavirkede  Slægt  og  paa  den  ældre,  der  holdt 
sig  til  gammeldags  Sæd  og  Skik  og  for  Mændenes  Vedkommende  gik 
klædt  som  Sømænd  i  simple  og  stærke  Stoffer. 

Det  var  ikke  saa  faa  Gange  om  Aaret,  at  der  var  Anledning  til  at 
trække  i  Kisteklæderne.  Det  var  ikke  blot  paa  de  store  kirkelige  Høj- 
tidsdage, men  ogsaa  ved  Fastelavns-,  Maj-  og  Midsommergilderne,  ved 
Lavenes  bestemte  festlige  Sammenkomster  og  ved  de  private  Højtidelig- 
heder —  hvoraf  flere  gerne  fejredes  paa  Lavshuset  —  som  Bryllup, 
Barsel  og  Jordefærd.  Og  ved  saadanne  Lejligheder  slog  man  sig  løs 
til    Gengæld     for    Hverdagslivets    Ensformighed.       Ligesom    Lavene    ved 

deres  Gildeskraaer  søgte  at  holde  igen  paa  Umaadelighed  i  Retning  af 
Drikkevarer  ved  Lavsgilderne,  saaledes  søgte  Stadens  Herre  ved  forskel- 
lige Lovbestemmelser  at  indskrænke  Overdaadighedem  ved  de  forskellige 
Familie-Sammenkomster.  Alt  i  1275  forekommer  der  Forbud  mod  altfor 
stor  Flothed  ved  Bryllupsgilderne,  og  i  Johannes  Krags  Stadsret  (1294)  gives 
der  detaillerede  Regler  for  Bryllups-Gæsternes  Antal  og  Bespisning.  Ingen 
niaa  have  mere  end  30  Diske,  det  vil  sige  med  et  moderne  Ord:  Kuverter, 
og  der  maa  kun  anrettes  5  Retter.  Brylluppet 
kunde  vare  i  flere  Dage,  men  Biskoppen 
havde  Ret  til  en  daglig  Afgift  af  4  Skilling 
for  hver  Gæst,  med  Undtagelse  af  de  gejst- 
lige Herrer,  som  raaatte  være  budne.  Samme 
Bestemmelser  gælde  for  Barselgilder.  Kosten 
ved  disse  Gæstebud  har  næppe  været  for- 
skellig fra  Kosten  ved  Gildesammenkomster: 
Ferske  Kodspiser  —  Stege  —  og  roget  og 
saltet  Flæsk ;  desuden  Lækkerier,  som  vi 
■ikke  kende,  saasom  Marsvineflæsk  og  Sæl- 
hundespæk. Af  Drikkevarer  var  Ol  og  Mjød 
de  almindeligste;  dog  fandt  man  i  de  mere 
velstaaende  Huse  ogsaa  Vin.  01  blev  druk- 
ket af  Olstobe  —  Metal-  eller  Trækander  — 
Mjød  og  Vin  af  Bægre  eller  Glas,  som  al- 
lerede nævnes  i  Bagernes  Gildeskraa  af  1403: 
«Hvo,  som  en  Ølstob  eller  et  Glas  sønderslaar, 
han  skal  give  Lavet  en  Mark  (o:  V2  '8)  Voks.» 
Ved  Brylluper  var  det  Skik  at  lade  sig 
opvarte    med  Musik.     [De    udøvende    Musici    ^''"' 

Sølv.    Naar  Bægeret  sattes  paa  Plads, 

træffer   man  i  Jordebogen   under  Betegnelsen   som  det  staar,  flød  vinen  ud  i  det 
«fistulatores»,  der  svarer^ til  vort  Fløjtespillere  ^^  ^^  ^^^  '  Kandens  Bund. 

eller  Pibere. 

De  daglige  Forlystelser,  som  man  kunde  tillade  sig,  dog  med  Maade, 
om  man  ikke  vilde  gælde  for  en  « Slemmer »  d.  e.  Svirebroder  eller  for  en 
«Dagtyv»,  var  at  gaa  paa  Olhus,  i  Badstue  eller  paa  Boldpladsen.  Smaa- 
kaarsfolk  drak  deres  01  i  Ølkonens  Hus  —  thi  disse  Ølhuse  bestyredes 
i  Reglen  af  Kvinder  —  og  kom,  efter  Ordsproget  « Altid  rejses  Kiv  i 
Ølkones  Hus»,  hyppig  op  at  slaas,  naar  Oliet  var  gaaet  ind  og  For- 
standen ud.       Velhavende  Folk    søgtejtil   Badstuerne   lige   saa   meget  for 

Badets  Skyld  som  for  Lejligheden  til  at  faa  sig  en  Passiar  med  andre 
godt  Folk  og  en  Kande  godt  tysk  01.  Den  gamle  nordiske  Form  for 
Bad,  Dampbadet,  som  nu  kaldes  russisk,  benyttedes  endnu;  man  frembragte 
Dampen  ved  at  slaa  Vand  paa  ophedede  Stene. 

Skuespil,  som  altid  kunde  gøre  Regning  paa  en  interesseret  Til- 
skuerkreds, var  Forbryderes  Afstraffelse.  Halshugning  med  Sværd  eller 
Økse  foregik  paa  Gammel  Torv.  Hængning,  Radbrækning  og  andre 
pinlige  Straffe  fandt  derimod  Sted  uden  for  Byen.  Paa  Prospekter  af 
Byer  fra  Middelalderen  ser  man  altid   en   vel  besat  Galge. 

Paa  Hjørnerne  af  Gammeltorv  og  Nørre-  og  Vestergade  samt  paa 
Amagertorv  stod  Halsjærnene  ved  Siden  af  Gabestokken,  som  Folk 
idømtes  for  mindre  Forseelser.  For  større  dømtes  man  til  Kagen. 
Denne  Straf,  som  ogsaa  kaldes  Kagstrygning,  bestod  i,  at  Forbryderen 
fik  Pisk,  eller  Ris  («Stryg»),  bunden  til  en  Pæl  (Kagen).  Paa  Toppen 
af  den  i  Jorden  nedrammede  Pæl  var  der  anbragt  en  Disk,  d.  e.  en  Træ- 
plade, paa  hvilken  F'orbryderen  for  og  efter  Piskningen  blev  stillet  of- 
fentligt til  Skue.-  Undertiden  var  der  et  Bur  af'l'remmer  on'i^ring  Disken, 
hvori  den  Skyldige  stod  som  en  fangen  Fugl.  Var  Straffetiden  udloben, 
maatte  han  i  Reglen  springe  ned  paa  Jorden,  hvilket  —  naar  Kagen 
var  h(5J  —  kunde  være  et  skrapt  Tillæg  til  Straffen. 

Retterstedet,  Skafot  og  Kag,  stod  senere  paa  Gammeltorv  ud 
for  Raadhuset.  Folk,  der  havde  brugt  urigtig  Maal,  bleve  bl.  a. 
straffede  ved,  at  deres  falske  Vægt  eller  Pottemaal  « sloges  paa  Kagen » 
til  almindelig  Underretning  og  Advarsel. 

Paa  Kagen  hang,  sammenlænkede,  to  svære  Kampsten,  der  benyt- 
tedes ved  den  ældgamle  Straf,  at  bære  Sten  af  By.  Dette  var  det 
samme  som  Forvisning  og  anvendtes  i  Reglen  som  Straf  for  Uskikkelighed 
i  Grd  og  Gerning.  Forst  blev  Vedkommende  stillet  til  Skue  paa  Kagen 
og  maatte  derefter  med  Stenene  hængende  i  Kæden  over  Nakken  under 
Piber  og  Tromme  følge  Bodlen  og  hans  Svende  til  Stadens  tre  Porte 
og  endelig  ud  af  den  fjerde  og  sidste.     Dermed  var  han  forvist  fra  Byen. 

1  flere  Tilfælde  kunde  man  opnaa  Formildelse  i  Straffen  ved  « Danne- 
mænds Bøn».  Denne  kom  som  oftest  til  Anvendelse  ved  Drabssager  og 
foregik  paa  Tinge.  I  1405  kunde  man  saaledes  se  Ridder  Jens  Nielsen, 
der  var  kommen  for  Skade  at  slaa  Jens  Brok  ihjel,  afbede  sin  Brøde 
med  20  Riddere  og  Svende.  Det  foregik  sikkert  med  Knæfald.  Fra 
Kæmpeviserne  kender  man  Udtrykket  «Bøn  og  Knæfald  med  Danne- 
mænd paa  Tinge  j. 

Med  den  for  Nordboerne  fra  gammel  Tid  ejendommelige  Interesse 
for  Rettergangen  var  der  altid  en  Mængde  Tilhørere  ved  Forhandlingerne 
paa  Tinget.  Dette  holdtes  langt  ned  i  Tiden  uden  for  Raadhuset  under 
aaben  Himmel,  netop  af  Hensyn  til  Offentligheden,  og  foregik  inden 
for  de  fire  Tingstokke  eller  Bænke,  paa  hvilke  Fogden  og  Vidnerne 
og  Tingmændene  sad.  Den  anklagede  sad  paa  en  Sten,  Tyvestenen. 
Byfogden  forestod  Tinget.  Sandsynligvis  havde  han  liggende  foran  sig 
eller  holdt  i  Haanden  et  Sværd,  Øvrighedens  Symbol,  der  ogsaa  i  Optog 
blev  baaret  foran  ham,  f.  Eks.  naar  han  for  første  Gang  blev  indledet  paa 
Tinget.  Byfogden  blev  valgt  af  Fogden  paa  Borgen  og  af  Byens 
Magistrat  i  Forening  og  toges  af  de  ansete  Borgeres  Kres. 


De  første  Mennesker,  man  modte  om  Morgenen  tidlig  i  Københavns 
Gader,  var  Portvægterne.  De  havde  fri  om  Natten,  da  Portene  vare 
bevogtede  af  Biskoppens  væbnede  Folk.  Men  naar  Vagtklokken  ringede 
ved  Solopgang,  blev  Byens  Porte  og  Havnens  Bom  lukkede  op.  Saa 
skulde  Portvægterne  og  Bommanden  være  paa  Post  og  blive  der,  til 
Aftenklokken  ringede. 

Vagtklokkens  Klang  var  Signal  til  Byens  Opvaagnen.  Jævne  Bor- 
gere og  Smaakaarsfolk  kom  ud  i  Gaard  og  paa  Gade  og  strakte  og  rakte 
sig,  inden  de  gik  til  Dagens  Arbejde.  Snart  hørte  man  fra  Slottets 
Smedje,  «Hussmedjen»,  der  laa  paa  nuværende  Hojbroplads  omtrent  i 
Flugt  med  Gammel  Strand,  Smedens  Hamren  paa  Ambolten;  Mølle- 
hjulenes Klapren  kom  ovre  fra  Vandmøllen,  og  nede  ved  Ladbro  lod  Sø- 
mændenes Opsang  ved  Skibenes  Forhaling  eller  Losning.  Færgemændene 
«Møndrikkerne»  samledes  paa  Færgebroen  ud  for  Færgestræde  og  For- 
tunstræde,  d.  e.  i  Svinget  af  Sundet  mellem  Slotsholmen  og  Byen.  Køer 
og  Faar  dreves  ud  af  Byen  paa  Græs,  og  Skoledrengene,  «Peblingene», 
kunde  paa  deres  Vandring  til  Frue  Skole  (paa  nuværende  Dyrkøb),  til 
Lektierne  og  Pryglene,  høre  Kannikkernes  Sang  fra  Kirken  lige  overfor. 
Graabrødre-Munkene  begyndte  i  deres  askegraa  Kutter,  med  en  Strikke 
om  Livet  og  Træklodser  paa  Fødderne,  at  trække  om  fra  Hus  til  Hus 
for  at  indsamle  milde  Gaver  i  deres  Poser  og  Kurve. 

Men  blev  under  spæd  Klokkeringning  den  hellige  Hostie  i  Proces- 
sion baaret  gennem  Gaderne  til  en  Døende,  med  Rogelsekar  og  det 
gyldne  Kors   i  Spidsen,    saa    slap   Snedkeren    sin   Høvl    og    Smeden    sin 

Tang  og  skyndte  sig  ud  i  Dør  og  Port,  strøg  Huen  af  Hovedet  og  knæ- 
lede ned  i  Uforet  og  mellem  gryntende  Svin  for  det  Hellige,  der  bares 
forbi  hans  ringe  Hus  og  kastede  en  Straale  af  Lys  og  Varme  ud  over 
Dagens  trælsomme  Slid. 

Man  spiste  i  det  14de  og  15de  Aarhundrede  til  Middag  Kl.  9  og 
til  Aften  Kl,  4 — 5.  Det  gamle  Navn  Vesper,  der  oprindelig  betegnede 
Aftensmaaltidet,  er  i  mange  Egne  bibeholdt  for  « Mellemmaden »,  der  nu 
falder  paa  samme  Tid  af  Dagen,  medens  «Nadver»  er  bleven  Betegnelsen 
for  Dagens  sidste  Maaltid.  Kl.  9  var  det  Sengetid,  og  endnu  i  vore  Dage 
have  Vægterne  i  Ni-Verset  holdt  paa,  at  nu  var  det  paa  Tide  at  føje 
sig  til   Sengs. 

Naar  Aftenklokken  ringede  Solen  ned,  blev  Byens  Porte  luk- 
kede og  Havnebommen  trukken  for.  Nu  overtog  Vægterne  Byens  Be- 
vogtning. Var  der  nogen  Fare  paa  Færde,  maatte  Borgerskabet  selv 
møde,  bevæbnede  med  hvad  de  kunde  overkomme.  Økser,  Køller,  Slynger 
og  simple  men  stærke  Huggerter;  naar  det  kom  højt  med  Spyd,  Helle- 
barder og  Armbrøster.  Det  at  bære  Vaaben  var  jo  ifølge  ældgammel 
Opfattelse  den  frie  Mands  Ret,  og  det  holdt  haardt  for  Øvrigheden  at 
faa  Byens  Borgere  til  at  lægge  deres  Vaaben  fra  sig.  Dette  kunde  nu 
nok  gøres  nødigt,  thi  der  var  i  den  Tid  ikke  langt  fra  Ord  til  Handling, 
og  Klingerne  sad  lost  i  Skeden.  Kun  Biskoppens  Folk,  der  dannede 
Borgens  Besætning,  havde,  ifølge  Johannes  Krags  Stadsret,  Lov  til  at 
bære  Vaaben  inden  for  Byens  Volde.  Alle  andre  var  det  under  høj 
Bøde  forbudt.  Fremmede,  som  kom  til  Staden,  blev  af  Portvægterne 
fi;lgte  til  deres  Herberge,  hvor  de  maatte  aflevere  deres  Vaaben.  Vilde 
de  ikke  gøre  det,  fik  de  ikke  Rum  i  Herberget.  Kirkegængere  maatte 
sætte  deres  Værger  fra  sig  i  den  dertil  indrettede  lille  Tilbygning  paa 
Kirken,  som  endnu  bærer  Navnet:  Vaabenhuset,  og  i  alle  Gildeskraaerne 
fordres  det  bestemt,  at  Vaabnene  skulde  lægges  bort,  inden  Drikkelaget 
begyndte. 

Men  netop  disse  særlige  Bestemmelser  vise,  hvor  lidt  Forbudet  imod 
i    det    hele  taget  at  bære  Vaaben  inden   for  Byens  Volde    havde   virket. 

Enhver,  som  viste  sig  paa  Stadens  Gader  sent  om  Aftenen,  efter 
at  Mørket  var  faldet  paa,  blev  betragtet  med  mistænksomme  Øjne.  Og 
var  Klokken  over  ni,  var  han  straks  hjemfalden  til  Vægterne,  som  skulde 
gribe  enhver,  der  efter  dette  Tidspunkt  «vavrede>;  omkring,  og  fore  ham 
til  sit  Herberge.  Havde  han  intet  saadant,  eller  kunde  han  intet  opgive, 
maatte  han  stille  Borgen  eller  finde  sig  i  at  blive  holdt  fast  til  den  lyse 

Morgen.  Men  gjorde  Fyren  sig  ud  til  Bens  og  satte  sig  til  Modværge 
mod  de  ukrænkelige  Vægtere,  saa  blev  det  ham  en  dyr  Spas.  Paa  den 
anden  Side  maatte  Vægterne  passe  paa  ikke  at  misbruge  deres  Myn- 
dighed,  thi   ogsaa   derfor  var  der  sat  Straf  og  Bode. 

Man  kunde  om  Natten  hverken  slippe  ud  eller  ind  af  Staden. 
Det  kunde  vel  lade  sig  gore  at  tage  et  Bræt  ud  i  « Byens  Planker 
og  Stakit«  og  presse  sig  igennem.  Dette  tyder  paa,  at  Byens  Forsvar 
var  saare  primitivt.  Naturligvis  var  det  ulovligt  og  blev  straffet  med 
Bøder. 

Men  medens  man  ved  Planker  og  Mure  til  Dels  kunde  holde  Fjen- 
derne ude,  var  der  en,  en  af  de  værste  Fjender,  som  kom  indefra, 
det  var  Ilden.  En  Ildebrand  i  hine  Tider,  med  de  straatækte  Huse 
og  Bindingsværk,  om  ikke  helt  Træbygning,  var  en  langt  alvorligere  Sag 
end  nu  om  Stunder.  Saa  snart  Vægterne  opdagede  Ilden,  skulde  de 
klemte  med  Brandklokken,  og  enhver  Borger  i  Staden  maatte  da,  mod 
sin  Hovedlods  Fortabelse,  ile  til  Hjælp.  Al  Uskikkelighed,  som  fandt 
Sted  under  en  Ildebrand,  straffedes  haardere  end  ellers.  Den,  hvis  Hus 
blev  revet  ned  for  at  standse  Ilden,  og  hvis  l'ab  saaledes  kom  dem  til 
gode,  der  bcede  foran  Ilden,  skulde  have  Erstatning  af  disse  efter 
Raadmændenes  Skon. 

En  Skildring  af  Livet  i  Middelalderen  vil  altid  væsentligst  hvile 
paa  Love  og  Anordninger,  paa  de  Forsøg,  som  ved  saadanne  gøres  paa 
at  hemme  Tidens  Raahed  og  Voldsomhed.  Det  vil  med  andre  Ord 
sige^  at  den  særlig  laaner  sine  Farver  fra  de  mørkeste  Sider.  De  lyse 
Sider  af  Samfundslivet,  Offervilligheden,  Hjælpsomheden,  Middelalderens 
stærke  personlige  Tro,  Trofasthed  og  Medfølelse  for  de  Ulykkelige  kom- 
mer ikke  frem  her.  Men  de  have  eksisteret  og  givet  sig  Udslag  i  stor- 
artet Maalestok.  LTden  ideale  Livsmagter  vil  ethvert  Samfund  være 
dødsdømt,  og  Befolkningen  i  Absalons  By  ved  Sundet  vanærede  ikke 
sin  store  Stifter.  Der  var  baade  Menneskekærlighed  og  Fædrelands- 
kærlighed, baade  Livskraft  og  Livsmod  hos  Borgerne  inden  for  Køben- 
havns Volde. 


Tredje  Afsnit. 
København  under  Kronen. 


1416-1536. 

Da  Kong  Erik  af  Pommern  ved  Biskop  Peder  Jensen  Lodehats  Dod, 
den  19de  Oktober  1416,  bemægtigede  sig  Kobenhavn,  begyndte  en  ny 
Tid  at  gry  for  Byen.  Alle  Borgere  haabede  og  onskede,  at  Kronen 
denne  Gang  maatte  være  stærk  nok  til  ikke  paa  ny  at  lade  sig  den 
fravriste.  At  være  Kronens  Mænd  var  dog  adskilligt  mere  end  at  være 
Krumstavens  Mænd,  og  Kongens  Herredømme  over  Staden  betød  Frihed 
i   mange  Retninger,   Ophævelse   af  mange   strammende  Baand. 

Alene  det,  at  det  havde  været  Adelen,  der  som  Kongens  Mænd 
betragtedes  som  Modstandere  af  Biskoppens  Magt  i  Staden,  forment  at 
tage  fast  Ophold  i  Byen,  havde  berovet  denne  de  mangfoldige  Fordele, 
som  en  By  altid  har  af  at  tælle  Landets  rigeste  Mænd  mellem  sine 
Beboere.  I  de  næsten  halvhundrede  Aar,  i  hvilke  Valdemar  Atterdag 
havde  haft  København  inde,  havde  man  alt  mærket  Vindingen  ved  at 
have  Adelen  i  Byen,  thi  flere  Adelsmænd  havde  i  dette  Tidsrum  taget 
Bolig  i  Kobenhavn.  Nu,  efter  Erik  af  Pommerns  dristige  Greb,  flyttede 
flere  og  flere  hertil  og  byggede  (iaarde  i  Byen.  Det  blev  gode  Tider 
for  Haandværkeren,   Handelen   tiltog  i  Betydning,   og  Velstanden  voksede. 

Et  Middel  til  end  yderligere,  om  det  ellers  havde  været  nødvendigt, 
at  vinde  Byens  Borgere  for  Kronens  Herredømme,  var  de  Privilegier, 
som  Erik  af  Pommern  den  28de  Oktober  1422  gav  Kobenhavn.  Det 
vigtigste  var  Tilladelsen  for  Borgerne  til,   lige  saa  frit  som  andre  Købstads- 

borgere,  at  maatte  handle  paa  Kronens  Markeder  og  Fiskerbyer,  Dragør, 
Skanør  og  Falsterbo.  Dernæst  Toldfriheden,  naar  de  drog  til  Markeder, 
Fiskemarkeder  dog  undtagne,  thi  Kronens  Told  af  disse  var  en  af  dens 
vigtigste  Indtægter.  Desuden  fik  Magistraten  en  Myndighed,  den  hidtil 
havde  maattet  savne,  idet  nemlig  dens  Vedtægter,  der  skulde  indføres  i 
en  Stadsbog,  fik  lovlig  Gyldighed  for  Borgerne.  Endelig  tog  Kongen 
Byen  og  dens  Borgere  i  sin  konge- 
lige Fred,  Værn  og  Hegn  «for  Tro- 
skab, Villighed  og  Tjeneste,  som 
vi  hidtil  befundet  have  af  dem,  og 
de  og  deres  Arvinger  og  Efter- 
kommere os  og  Kronen  og  Riget 
i  Danmark  og  vore  Efterkommere 
Konger  herefter  at  med  Troskab 
gore  og  bevise  skulle  til  evig  Tid.» 
Københavns  Borgere  skulde 
snart  faa  Lejlighed  til  at  vise  dets 
Troskab  i  Handling.  Havde  Byens 
Besiddelse  paa  Grund  af  dens  Be- 
liggenhed tidligere  været  ønskelig 
for  Kronen,  saa  blev  den  nu  en 
Nødvendighed.  Et  Par  Aar  efter 
Privilegiernes  Udstedelse,  i  1425 
eller  1426,  fordrede  Erik  af  Pommern 
pludselig,  at  fremmede  Skibe,  som 
løb  igennem  Øresund,  skulde  be- 
tale en  Afgift  for  at  faa  Lov  til 
at  besejle  Sundet,  den  vigtigste  af 
det  danske  Riges  Strømme.    Afgiften 

,      ,j  ,  •      TT    1    •  j    ..    Armbrøst  med  Pil  o.  fra  det  14. — 15.  Aarhundrede. 

skulde    erlægges    i    Helsingør,    det 

Sted,    hvor  Sundet   var   smallest,    og   hvor   det   var   lettest   at   fange  dem, 

der  søgte  at  knibe  ud. 

Det  var  den  for  de  danske  Konger  i  Øjeblikket  saa  behagelige  men 
i  Længden  for  Landet  saa  skæbnesvangre  Sundtold,  som  her  blev  indført, 
et  direkte  Angreb  paa  Hanseforbundets  mægtige  Handelsmagt.  Var 
Kobenhavn  i  Kronens  Magt  og  med  den  Flaade,  som  Erik  af  Pommern 
var  ivrig  for  at  skabe,  kunde  Fordringen  om  Sundtolden  let  sættes  igen- 

nem  med   Magt.      Og  Frygten  for  en   mægtig  Rival    i   det  opblomstrende 
København  blev  mere  levende  end  nogen  Sinde. 

Det  var  ikke  tresindstyve  Aar  siden  Lybekkerne  sidste  Gang  havde 
gæstet  Kobenhavn,  brændt  Byen  af  og  jævnet  Borgen  med  Jorden,  og 
allerede  rejste  den  sig  nu  paa  en  saa  truende  Maade.  Hanserne  vare 
vante  til  at  spille  Mestre  i  Norden,  og  om  end  deres  Magt  var  i  Synken, 
havde  de  dog  ikke  for  ladet  sig  diktere  saadanne  Bestemmelser.  I  Juli 
1427  stak  en  stor,  vel  udrustet  hanseatisk  Flaade  med  8000  Mand  i  Soen 
under  Anførsel  af  Tidemand  Sten,  Borgmester  i  Lybek.  Den  skulde 
først  skaffe  en  stor,  rigt  ladet  Købmandsflaade,  der  ventedes  fra  Frankrig 
til  de  nordtyske  Byer,  fri  Passage  gennem  Sundet,  og  derefter  angribe 
København.  Da  Hansernes  Flaade  den  21de  Juli  kom  op  gennem  Drog- 
den,   saa'    man    herfra    en    dansk   Flaade    til   Ankers    paa  Rheden.       De 


Flaget  i  Marie  Kirke  i  Lybæk. 


danske  Skibe,  fortæller  en  tysk  Kronike,  vare  kun  smaa  og  uanselige  i 
Sammenligning  med  de  høje  og  brammende  hanseatiske  Fartøjer,  der 
først  agtede  sig  til  Helsingør  for  at  tage  mod  Kobmandsflaaden  og  saa 
bagefter  vilde  gaa  tilbage  til  Kobenhavn  og  gøre  Kaal  paa  den  danske 
Flaade  samt  Byen  og  Borgen  ligesom  tidligere. 

Det  vakte  derfor  vistnok  ikke  ringe  Overraskelse,  da  Fjenderne  saa', 
at  de  danske  Skibe  lettede,  satte  Sejl  og  styrede  ud  imod  dem.  At  de 
Danske  vilde  angribe  forst,  havde  man  slet  ikke  tænkt  sig,  og  det  pas- 
sede aldeles  ikke  i  Hansernes  Program.  Ved  Siden  af  det  lybske  Ad- 
miralskib sejlede  et  stort  hamborgsk  Skib,  og  Kaptajnen  her,  en  ham- 
borgsk  Borgmester,  Heine  Hoyer,  raabte  over  til  Tideman  Sten,  hvad 
de  vel  skulde  gore.  «Lad  os  gaa  løs  paa  dem!»  svarede  Lybekkeren,  og 
snart  fik  Danskerne  det  glatte  Lag.  Disse  holdt  imidlertid  ned  paa 
Hamborgeren,    der    sagtens    har    været    dem   nærmest,    entrede   Skibet  og 

tog  Borgmesteren  til  Fange.  Et  velrustet  dansk  Skib,  en  « Bårse »,  der 
havde  en  Mængde  danske  Adelsmænd  om  Bord,  gik  løs  paa  det  lybske 
Admiralskib.  Men  Tideman  Sten  var  bleven  saa  forbløffet  over  x\n- 
grebet  paa  Hamborgeren,  at  han,  just  som  de  vilde  entre,  halsede  rundt 
og  vendte  Næsen  hjem  efter.  De  andre  lybske  Kaptajner  fulgte  hans 
Eksempel  med  Undtagelse  af  Raadmand  Johan  Beres,  der  optog  Kampen 
med  det  angribende  danske  Skib  og  erobrede  det.  Foruden  dette  mi- 
stede de  Danske  endnu  et  Skib,  der  ogsaa  blev  taget.  Den  danske 
«Barses»  Skibsflag,  det  ældste,  der  eksisterer,  hænger  endnu  som  Minde 
om  et  lille  Held  i  Lybekkernes  store  Nederlag  under  Marie  Kirkens  Hvæl- 
vinger i  Lybek. 

De  Danske  fik  rig  Erstatning.  Tre  Timer  efter  Hansernes  Flugt 
løb  Flaaden  fra  de  franske  Havne  ind  i  Sundet.  Men  i  Stedet  for  at 
finde  den  ventede  Bedækning  blev  de  modtagne  af  Kong  Eriks  Skibe. 
Kampen  blev  lang  og  blodig;  men  ved  Nattens  Frembrud  vare  alle  46 
Skibe,  for  en  stor  Del  ladede  med  Vin,  i  Kongens  Vold.  Ladningen 
og  Fartøjerne  ansloges  til  en  Værdi  af  400,000  Mark.  Lybekkerne  mi- 
stede  1000  Mand. 

Men  de  mange  erobrede  Skibsflag,  som  kort  efter  bleve  ophængte 
under  Frue  Kirkes  Hvælvinger  og  siden  ere  gaaede  til  Grunde  med  dem, 
«kunde  med  større  Ret  end  Flaget  i  Lybek  tale  om  en  Sejr  og  en 
mindeværdig  Dag». 

Medens  Københavnerne  jublede,  blev  den  uheldige  Admiral  mod- 
taget i  Lybek  med  alt  andet  end  Venlighed.  Han  blev  lagt  i  Lænker 
og  havde  al  Udsigt  til  at  blive  halshugget.  Ved  sin  indflydelsesrige 
Slægts  Mellemkomst  fik  han  dog  Lov  at  beholde  Livet. 

Dette  Nederlag  i  Sundet  sved  længe  efter  til  Lybekkerne.  Og 
Skammen  overlevede  Skaden.  Der  blev  langt  ned  i  Tiden  raabt: 
Badekvast,  efter  dem,  d.  e.  den  Kost  eller  det  Ris,  som  brugtes  i  Bad- 
stuerne til  at  piske  de  Badende  med.  Det  var  den  spottende  Paa- 
mindelse  om,    at    de   den    21de  Juli   1427    havde  faaet  Ris  af  de  Danske. 

Men  Nederlaget  skulde  hævnes.  Aaret  efter  kom  Hanserne  igen, 
saa  tidligt  paa  Aaret  at  man  mente  at  kunne  gøre  Regning  paa,  at 
den  danske  Flaade  endnu  ikke  var  sejlklar  —  det  havde  jo  vist  sig,  at 
den,  hvor  smaa  dens  Skibe  end  vare,  ikke  var  til  at  kimse  ad.  Den 
6te  April  ankrede  260  Skibe,  deriblandt  en  Mængde  Transportfartøjer,  med 
12000  Mand  om  Bord,  ved  Rævshalegrunden.  Kong  Erik  var  borte  fra 
Byen,    nede  i   Sorø.       Han    var    ellers    intet   Hængehoved,    men    var    paa 

én  Gang  bleven  betaget  af  gudelig  Iver  og  var  ikke  at  formaa  til  at 
afbryde  sine  Andagtsøvelser  og  komme  til  Kobenhavn  og  afslaa  den 
overmægtige  Fjendes  Angreb.  Hans  Gemalinde,  den  engelske  Prinsesse 
Philippa,  havde  imidlertid  Hjertet  paa  rette  Sted.  Hun  drev  paa  For- 
svarsforanstaltninger med  al  Magt.  Da  kun  faa  Skibe  vare  taklede, 
lavede  man  i  en  Hast  Tommerflaader,  forsynede  dem  med  Kanoner  og 
Mandskab,  varpede  dem  ud  af  Havnen  og  lagde  dem  foran  Byen. 
Altsaa  samme  Princip,  som  man  fulgte  den  2.  April  1801.  Da  Dron- 
ningen havde  gjort,  hvad  hun  formaaede  til  Forsvaret,  opmuntret  Bor- 
gerne og  lovet  at  belønne  dem,  der  udmærkede  sig,  gik  hun  og  hendes 
Jomfruer  op  i  Frue  Kirke  og  bad  knælende  Gud  om  Sejr.  Imens  tord- 
nede Kanonerne  paa  Rheden.  2cx3  Stykker  lod  sig  hore  fra  Flaaderne 
og  Slottet,  og  de  Danske  bed  godt  fra  sig.  Fjendens  Landgangsforsøg 
mislykkedes,  og  med  deres  Forsog  paa  at  spærre  Havnen  gik  det  ogsaa 
galt.  Thi  de  sænkede  Skibe  kom  til  at  ligge  paa  langs  i  Stedet  for 
paa  tværs  og  spærrede  saaledes  ikke  Løbene. 


tmmmitimmimmmaamiiliÉ^ 

Skibskanon  o.  fra  det  15.  Aarhundrede. 

Til  Trods  for  den  store  Overmagt  havde  Københavnerne  intet 
mistet  af  deres  medfødte  gode  Humør.  Tyskerne  var  saa  sikre  paa 
Sejren,  fortælles  der,  at  de  i  Transportskibenes  Lastrum  havde  en  Mængde 
tomme  Tønder  og  en  Masse  Salt  for  at  kunne  nedsalte  det  forventede 
rige  Bytte  af  Kvæg.  Paa  en  af  de  forreste  danske  Tommerflaader  havde 
Københavnerne  derfor  anbragt  en  Ko,  som  de  under  mange  vittige  Til- 
raab  bad  Tyskerne  komme  og  tage,  om  de  kunde.  Til  sidst  dannede 
Fjenden  Tommerflaader,  ligesom  de  Danskes,  for  at  kunne  flyde  ind  over 
de  flakke  Grunde  og  komme  vore  bedre  paa  Skud:  men  ogsaa  disse 
Angreb  bleve  afslaaede,  og  da  endelig  de  Danske  gjorde  et  pludseligt 
voldsomt  Angreb,  maatte  Hanserne  skyndsomst  flygte.  Da  Sejrherrerne 
om  Eftermiddagen  gik  i  Land,  blev  de  modtagne  med  Jubel  af  Byens 
Borgere.  Selv  Dronningen  gik  dem  i  Møde  med  sine  Jomfruer,  takkede 
dem  med  mange  Hædersbevisninger  og  sørgede  for  Hjælp  til  de  Saa- 
rede.  Og  om  Aftenen  traadte  de  glade  og  utrættelige  Krigere  Dansen 
paa  Slottet  med  de  adelige   Fruer  og  Jomfruer. 

Dronning  Philippa  havde  altid  været  meget  afholdt  af  Køben- 
havnerne. Hun  havde  ved  enhver  Lejlighed  søgt  at  bøde  paa  sin 
kongehge  Herres  Fremfusenhed  og  Strenghed,  og  hendes  modige  Hold- 
ning under  Lybekkernes  Angreb  forøgede  i  hoj  Grad  hendes  Folkegunst. 
Hendes  Død  i  1430  vakte  derfor  almindelig  Sorg  i 
København. 

Kong  Erik  havde  vist  Byen  og  dens  Borgere 
saa  megen  Interesse  ved  sine  Forsøg  paa  at  hæve 
Handel  og  Haandværk,  at  han  sikkert  ogsaa  har 
vundet  sig  mange  Hjerter  blandt  dem.  Tilmed 
bar  han  i  sin  Person  mange  af  de  Egenskaber  til 
Syne,  som  Nordboerne  i  gamle  Dage  satte  særlig 
Pris  paa  hos  deres  Konge.  «Han  var  velskabt», 
fortæller  Æneas  Sylvius,  den  senere  Pave  Pius  II, 
der  saa'  ham  ved  Kejser  Sigismunds  Hof  i  1424, 
« havde  guldgult  Haar,  rodmusset  Ansigt  og  en 
lang  og  smal  Hals.  Han  bar  ejendommelige 
Klæder  og  dækkede  sin  Hals  med  et  Linned 
Tørklæde,  der  blev  holdt  sammen  af  et  gyldent 
Spænde.  Ene,  uden  Hjælp  og  uden  at  bruge  Stig- 
bøjler, svang  han  sig  op  paa  sin  Hest,  og  han 
drog  alle  Kvinder,  især  Kejserinden,  til  sig  med 
Elskovs  Attraa. » 

Men  Adelen  var  ham  ikke  god,  og  den  greb 
enhver  Lejlighed,  der  frembod  sig,  til  at  tilføje 
ham  en  Krænkelse. 

En  Dag  vandrede  Oluf  Axelsen  Thott,  en  af 
de  fornemste  Riddere  i  Landet,  fra  sin  Gaard  i 
Vimmelskaftet  med  sine  Svende  ned  ad  Gaden. 
Paa  Højbro  —  fortælles  der  —  mødte  han  en 
Dame,  agende  i  en  grøn  Karm,  og  uden  at  kende 
hende  blottede  han  ærbødig  sit  Hoved  for  en  saa 
standsmæssig  korende  Kvinde.  Men  bag  ved  sig 
hørte  han  sine  Svendes  Latter;  de  havde  bedre 
Øjne  end  deres  Herre.  Hr.  Oluf  vendte  sig  rasende  om  og  fik  nu  at  vide, 
at  det  var  Kongens  Frille,  som  han  havde  bøjet  sig  saa  dybt  for.  Jomfru 
Cæcilie,  hvem  Hs.  Naade  havde  taget  til  sig  efter  Dronningens  Død. 
Og  nu  maatte  den  udviste  Hoilighed  gøres  nul  og  nichtig.     I  en  Haande- 


ProcessioDssværd 
fra  15.  Aarhundrede. 

Spidshat. 


^cnding  havde  han  indhentet  Karmen,  væltet  den  og  med  sit  gode 
Sværd  givet  den  stakkels  Jomfru  Cæcilie,  som  laa  paa  Gaden,  tre  Slag 
paa  det  Sted,  hvor  Folk  pleje  at  være  højest,  naar  de  sanke  Spaaner, 
samt  befol  hende  at  sige  sin  Herre,  at  hun  en  Gang  skulde  skille  ham 
ved  Danmarks  Rige. 

Det  kan  nu  nok  være  at  Hr.  Oluf  Axelsen  ikke 
handlede  udelukkende  af  sædelig  Harme,  da  han  saa- 
ledes  tog  sig  for  at  revse  Jomfru  Cæcilie,  fordi  han 
ikke  selv  havde  brugt  sine  Øjne.  Men  Kroniken  for- 
tæller, at  det  var  i  Harme  over  ikke  at  kunne  faa 
Oprejsning  for  den  Tort,  der  var  overgaaet  hans 
Hjærtenskær,  at  Kongen  forlod  Landet  og  drog  til 
Gulland. 

Om  end  Kobenhavn  var  kommet  under  Kronen, 
og  dens  Betydning  for  Riget  havde  vist  sig  ved,  at 
Kong  Erik  havde  gjort  den  til  Flaadestation,  var  Byen  dog  ikke  naact 
saa  vidt  paa  Rangstigen  endnu,  at  den  kunde  komme  i  Betragtning  ved 
en  saa  stor  Højtidelighed  som  den  indkaldte  Konge,  Christopher  af 
Bayerns  Kroning,  der  fandt  Sted  i  Ribe  1443.  xMen  nogle  Maaneder 
efter  sin  Ankomst  og  Hylding  paa  Viborg  Landsting  tog  han  Ophold 
paa  Kobenhavns  Slot,  afviste  Roskildebispens  Forsøg  paa  at  komme  i 
Besiddelse  af  Byen  og  gav  i  Oktober  1443  en  ny  Stadsret,  hvor 
Biskoppens  Højhed  over  Staden  ikke  berøres  med  et  Ord.  Forst  nu 
lilev    Kobenhavn    ligestillet    med    Landets    øvrige   Købstæder    og    fik    alle 

de  Friheder,  som  Borgerne  havde  sat  saa 
megen  Pris  paa  og  længtes  saa  meget  efter 
at  opnaa. 

Det  er  et  Udtryk  for  den  Betydning, 
man  tillagde  København,  at  Ckristopher  af 
Bayern  og  efter  ham  de  folgende  Konger 
tog  fortrinsvis  Ophold  i  Kobenhavn.  Om 
en  Residensstad  i  moderne  Forstand  kunde 
der  ikke  den  Gang  være  Tale,  thi  Regeringci^ 
havde  ikke  noget  fast  Sæde.  Kongerne 
færdedes  hele  Aaret  paa  Rejser  rundt  om  i  Landet,  dels  for  at  skifte 
Ret,  dels  for  at  nyde  det  dem  i  Landsdelene  tilkommende  Underhold, 
hvilket  udgjorde  en  betydelig  Del  af  deres  Indtægter.  Og  paa  disse 
Rejser  fulgtes  han  af  hele  Regeringsmaskineriet. 


StormhiJi    fra   15.  Aarhundrede. 

Men  at  København  nu  blev  betragtet  som  Kongens  Hovedsæde  og 
Hjemsted  ses  af,  at  alle  kongelige  Festligheder  og  Højtideligheder  fra  nu  af 
foregaa  her.  Og  den  Første-Rangsplads,  som  Byen  herved  kom  til  at  ind- 
tage mellem  Landets  Købstæder,  den  Prunk  og  Øjenlyst,  som  ved  saa- 
danne  Lejligheder  udfoldedes,  har  sikkert  glædet  dens  Mænd  og  Kvinder 
i  lige  saa  høj  Grad  som  de  dyrebare,  endelig  opnaaede  Friheder,  og 
givet  dem  den  Smag  for  at  se  og  spørge  Nyt,  som  fra  gammel  Tid  har 
udmærket  Hovedstadens  Beboere. 

For  at  saadanne  festlige  Begivenheder  i  det  hele  kunde  foregaa  i 
København,  maatte  Borgen  være  rejst  paa  ny.  Den  gamle  Østergaard, 
hvor  Kongerne  sandsynligvis  tidligere  havde  haft  Øphold,  naar  de  vare 
i  Kobenhavn,  nævnes  sidste  Gang  i  1380;  senere  findes  paa  dens  og 
tilhorende  Grundes  Plads  Vingaarden  (som  har  givet  Navn  til  Vingaards- 
stræde),  d.  v.  s.  Frugthaven,  der  hørte  til  Borgen.  Den  almindelige 
Betegnelse  paa  en  saadan  Frugthave  var  ellers  Abildgaarden,  men  Vin- 
gaarden bar  sit  Navn  med  Rette;  her  dyrkedes  virkeligt  Vin,  hvis  Druer 
senere  hen    i  Tiden  læskede  Kong  Hans. 

Man  tor  da  vistnok  antage,  at  Erik  af  Pommern  efter  at  være 
kommen  i  Besiddelse  af  Kobenhavn,  har  sløjfet  den  gamle  kongelige 
Gaard  og  lagt  dens  Haver  og  Grunde  ind  under  Borgen.  Men  Borgen 
selv  har  sikkert  været  rejst  paa  ny  efter  dens  Ødelæggelse  i  1368. 
Det  var  Kong  Erik,  der  byggede  Malmøhus,  Landskrone  og  Borgen  ved 
Krogen,  den  sidste  i  Anledning  af  den  af  ham  paalagte  Sundtold,  og 
han  har  ganske  sikkert  ikke  ladet  den  By,  som  han  selv  betragtede  som 
Rigets  naturlige  Midtpunkt,  hvorhen  han  ogsaa  en  Tid  tænkte  at  forlægge 
Sundtolden,   ligge  aaben  mod  Søsiden  uden  sit  forsvarlige  Værn  og  Fæste. 

Hvorledes  den  nye  Borg  —  eller  nu  rettere  det  nye  kongelige 
Slot  —  saa'  ud,  have  vi  ingen  Efterretninger  om.  Men  den  har  sand- 
synhgvis,  i  Lighed  med  andre  samtidige  Borge,  bestaaet  af  en  Ringmur 
inden  for  Graven,  forsynet  med  Rundeler  og  støttende  sig  til  et  fast 
Punkt,  i  dette  Tilfælde  sikkert  det  oprindelige  Taarn,  det  senere  Blaataarn. 
Øp  til  denne  Ringmur  og  med  Benyttelse  af  den  som  Ydervæg  laa  de 
øvrige  Bygninger,  som  vare  nødvendige  Tilbehør  til  en  fast  Borg,  og 
som  altid  laa  enkeltvis,  Køkken,  Bryggers,  Bagers,  Malthus,  Stalde, 
Lader,  Smedjen,  Rustkammeret,  Fangetaarnet  og  Kirken  samt  endelig 
Beboelsesrummene,  Borgstuen,  Fruerstuen  og  —  under  forskellige  Beteg- 
nelser —  Slotsherrens  særlitie  Hus. 

Trods  Udvidelser  og  F'orandringer  kan  man  endnu  i  Grundteg- 
ningerne til  det  gamle  Københavns  Slot  spore  det  oprindelige,  ovenfor 
skitserede  Anlæg. 

I  1428,  da  Sejren  over  den  lybske  Flaade  blev  fejret  med  Lystighed 
og  Dans  paa  Slottet,  maa  dette  have  staaet  færdigt  i  det  væsentlige. 
Men  sin  Indvielse  som  kongeligt  Slot  modtog  det  dog  først  ved  Chri- 
stopher af  Bayerns  Bryllup  i    1445. 

De  mange  tyske,  særlig  bayerske  Herrer,  som  i  denne  Anled- 
ning kom  herop,  og  som  vare  vante  til  større  Bekvemmelighed,  fandt 
sikkert  alt  over  al  Maade  tarveligt  og  ringe,  og  de  fik  dog  altid  det 
dyreste  og  det  fineste.      Derfor  sukker  den  svenske  Rimkronike: 

De  Tyske  gaves   nok   hvor  de  vare 

Men  de  Svenske  maatte  undvære, 

De  vorde  og  mest  til   Ende  trykte 

Mange  Svenske  det   fortykte  (tykkedes  ikke  om) 

Gode  Mænd  og  Kvinder  baade, 

At  de  vorde  saa  forsmaa'de. 

Thi  af  Guld  og  Sølv  og  fagre  Heste, 

Af  alt  fik  Bayrerne  det  bedste, 

Baade   Graaskind,   Hermelin   og  Maar, 

Hvad  de   bad,  det  Kongen  ej  spared. 

De  finge  og  første  Foder,   hvor  Kongen   gæsted, 

Af  Kælder  og  Stegerhus  det  bedste. 

Den  Glans  og  Pragt,  hvormed  de  optraadte,  stak  den  jævnere 
danske  og  svenske  Adel  stærkt  i  Øjnene.  Men  den  københavnske 
Svaghed  overfor  alt  fremmed  viser  sig  allerede  i  det  skønneste  Flor,  idet 
mange  Adelsmænd  af  god  gammel  dansk  Byrd  senere  paastod,  at  deres 
Forfædre  var  indvandrede  med  Christopher  af  Bayern.  Finere  Oprindelse 
kunde  man  ikke  tænke  sig. 

Bruden,  Dorothea  af  Brandenborg,  samt  hendes  Faster,  Hertuginden 
af  Brunsvig,  og  deres  kvindelige  Ledsagere  kom  kørende  i  forgyldte 
Vogne  —  de  mandlige  Bryllupsgæster  vare  til  Hest  —  igennem  Sælland  til 
København.  Mange  fornemme  Gæster  gav  Mode,  Markgrever  og  Her- 
tuger baade  fra  Marsk  Brandenborg  og  Bayerland.     Og  tyske  vare  de  alle. 

Dog  kunne  vi  glæde  os  over,  at  Bryllupsindbydelsen  til  Adelens 
Damer  herhjemme,  trods  Kongens  Tyskhed,  har  været  paa  Dansk.  Arild 
Huitfeld    har    optegnet    den    for    «den  Tids  Simpelheds  Skyld »,    og  man 

ser,  at  Formlen  for  Indbydelser  til  saadanne  kongelige  Fester  har  holdt 
sig  uforandret  i  næsten  200  Aar,  til  langt  hen  i  Christian  IV's  Regering. 
Indbydelsen  lød  først  paa  Søndag  den   29de  August. 

« Vider,  at  Vi  med  Guds  Naade  ville  holde  vort  Bryllup  første  Søn- 
dag efter  Bartholomæi  Dag  næstkommendes  her  udi  Kobenhavn.  Thi 
bede  vi  kærligen,  at  I  rette  eder  derefter,  saa  at  I  komme  hid  til  os 
Søndag  før  Bartholomæi  Dag  det  seneste,  saa  at  I  fare  ud  med  os  imod 
vor  Fæstemø,  at  I  for  vor  Skyld  reder  eder  kostelig  ud  med  kostelige 
Klæder,  Smykker  og  andre  saadanne  Stykker  og  med  eders  bespændte 
Karm  og  fagre  Heste  og  vel  udredte  Svende  og  gører  eder  glade  med 
os  den  Tid  over  og  værer 
Gud  og  os  velkommen.  In 
Christo  valete». 

Bryllupet  kom  dog  ikke 
til  at  staa  den  første  Søndag 
efter  St.  Bartholomæus  Dag. 
Denne  Dag  hedder  jo  endnu 
hos  Folk  paa  vore  Kyster 
«den  slemme  Bartholomæ» 
paa  Grund  af  de  ofte  paa 
den  Tid  indtræffende  stærke 
Storme  (Høststorme),  og  det 
var  muligt  Frygten  for  Sø- 
sygen og  den  oprørte  Østersø, 
der  holdt  Brandenborgerne 
fra  at  benytte  den  korteste 
Route  til  Kobenhavn,  Warne- 
miinde-Gedser,  hvor  der  paa  Odden  i  alt  Fald  senere  laa  en  Kongsgaard 
for  at  kunne  yde  Ly  og  Bekvemmelighed  og  passende  Opholdssted  til 
de  ofte  forkomne  Rejsende.  Og  Tyskerne  vare  jo  aldrig  Helte  til  Søs, 
men  foretrak  vist  den  Gang,  som  saa  ofte  senere,  at  gøre  den  lange 
Omvej  gennem  Lånte  Holsten,  Slesvig  og  Fyn.  Bryllupet  kom  først 
til  at  staa  den  26de  September.  Dagen  efter  kronedes  Dronningen,  «som 
var  meget  dejlig,  vis  og  klog»,  og  3  Aar  efter  sad  hun  Enke  «paa  Slottet 
med  de  høje  Mure». 

Københavnerne  have  næppe  i  Begyndelsen  været  synderlig  hen- 
rykte over  den  bayerske  Hertug,  der  som  nærmest  beslægtet  med  den 
gamle  Stamme  var  konmien  paa   Danmarks  Trone.      Thi    paa  et  mindre 


Christoffer  af  Bayerens  Segl. 


udviklet  Kulturtrin  betragter  man  altid  en  Fremmed  med  Mistænksom- 
hed og  skarp  Kritik.  Ogsaa  det  tyske  Sprog  var  man  imod.  Allerede 
1296  ved  Erik  Menveds  Bryllup  udtales  tydeligt  i  Folkevisen  Glæden 
over,  at  han  har  ægtet  en  svensk  Prinsesse: 

<Der  var  Glæde  i  Frue  Kloster, 
De  Nonner  de  læste  og  sjunge, 
End  var  der  mere  i  Kongens  Gaard, 
De  legte  med  danske  Tunge. » 

Den  nye  Konge  tog  straks  fat,  hvor  Erik  af  Pommern  havde  sluppet, 
med  at  begunstige  sine  Landsmænd.  Det  var  ikke  nok  med,  at  de  altid 
fik  det  bedste.      Men 

f  Alt  hvad  Svenske  og  Danske  Kongen  tilraaded, 

Han  gjorde  dog,   hvad  Bayrerne  bade. 

Det  var  til  Fromme  eller  til  Skade, 

Han  trode  bedst,  hvad  Bayrerne  sagde, 

De  komme  aldrig  saa  arme  løbende  hid, 

De  vorde  straks  rige  inden  stakket  Tid. 

Den,  der  kom  med  reven  Kjortel  og  stakket  Sværd, 

Han  fik  snart  tusinde  Mark  værd.  s 

Dog,  det  blev  den  indfødte  Adel  for  groft:  den  tog  sig  da  paa 
gennem   Rigsraadet  at     undervise  Kongen  i  flere  Sager »,   hvorover 

-Han  blev  da  saa  harmelig  og  vre' 

I  otte  Dage  gad  han  ej  snakke  eller  le. » 

Men  da  han  havde  faaet  Tid  til  at  sunde  sig,  faldt  han  til  Føje 
og  hjemsendte  sine  kære  Landsmænd. 

Kong  Christopher  var  en  ægte  Bayrer,  trivelig,  lille,  gemytlig  og 
godmodig.  Den  sidste  Side  af  hans  Karakter  kommer  udmærket  frem  i 
det  Svar,  han  gav  paa  Klagerne  over  Erik  af  Pommerns  Soroveri :  «Xaa, 
Morbroder  skal  ogsaa  leve  I »  Med  saadanne  Egenskaber  har  han  sik- 
kert snart  vundet  Befolkningen  for  sig  og  er  kommen  paa  en  god  Fod 
med  Københavnerne.  Og  i  en  Retning  stod  man  ganske  paa  Kongens 
Side  i  København,  han  kunde  ikke  lide  Hansestæderne,  men  begunstigede 
Hollænderne  og  Englænderne  paa  alle  Maader.  At  hans  Vrede  dog 
ogsaa  kunde  gaa  ud  over  disse,  naar  de  ikke  vilde  rette  sig  efter  Paa- 
budet  om  Sundtolden,   viser  følgende  Vers: 

<Af  alle  sine  Riger  samlede  han   Folk 

Og  lod  tage  mangen  Kog  og  Holk   (forskellige  Skibe'i 

Af  Hollænder  og  Engelske   i   Øresund, 

De  Købmænd  angre   det  lange   Stund. 

Han  fik  der  Gods  over  al  Maade, 

Desværre  maatte  Købmændene  lade    o :   finde  sig  deri). 

Mest  alle  de  Huse,  i  København  vare, 

Fyldtes  med   Graaskind,   Voks  og  Købmandsvare. » 


Erik  af  Pommern,  der  havde  frataget  Roskilde  Bispestol  Koben- 
havn og  Roskilde  By  den  ældgamle  Værdighed  som  Rigets  første  By, 
havde  ladet  Dronning  Margrete  jordfæste  i  Dom- 
kirken og  1423  rejst  det  prægtige  Mindesmærke 
over  hende.  Da  Christopher  af  Bayern  døde  i 
Januar  1448,  fulgte  Rigsraadet  det  givne  Eksempel, 
og  dermed  var  Roskilde  for  et  Tidsrum  af  over 
400  Aar  gjort  til  de  døde  Kongers  By.  Og  ved 
den  nye  Konges  Kroning  det  følgende  Aar  i  Frue 
Kirke  i  København  fik  denne  By  sit  officielle 
Præg  som  Arvtager  efter  Rigets  gamle  Hovedstæder 
Ribe  og  Roskilde. 

Den  i8-aarige  Enkedronning  var  sikkert  efter 
sin  Ægteherres  Død  Genstand  for  megen  Del- 
tagelse. Ved  hendes  Ankomst  til  Landet  havde 
saavel  det  danske  som  svenske  Rigsraad  forpligtet 
sig  til,  at  hun  af  hvert  Rige  skulde  have  udbetalt 
15000  Gylden,  om  hun  efter  Kong  Christophers 
mulige  Død  skulde  ville  forlade  Landet.  Dette 
maatte  altsaa  for  enhver  Pris  undgaas,  og  Rigens 
Marsk,  Hr.  Oluf  Axelsen,  «tog  hende  til  sig» 
for  bedre  at  kunne  passe  paa  hende.  Derfor 
var  Valget  af  Tronfølger  af  den  største  Interesse 
for  hende,  thi  Rigsraadet  vilde  jo  helst  tage  en 
ugift  Mand,  at  Enkedronningen  kunde  blive  for- 
sørget med  det  samme,  og  Landet  slippe  for  Lysekrone  o.  fra  det 
at     betale     de    mange    Penge.        Men     Dronning 

Dorthea  var  en  energisk  Dame,  der  altid  vidste,  hvad  hun  vilde,  og  det 
menes,  at  hun  var  i  Forstaaelse  med  Hertug  Adolf  af  Sønder-Jylland,  da 
denne  afslog  Rigsraadets  l'ilbud    om    den    danske  Krone   og    henviste  til 

den  22-aarige  Grev  Christian  af  Oldenborg.  Hendes  Sørgeaar  blev  saa- 
ledes  ikke  af  lang  Varighed.  I  Januar  var  Christopher  af  Bayern  død 
og  i  September  blev  hun  trolovet  til  Grev  Christian  af  Oldenborg. 

Den  28de  Oktober  1449  oplevede  Københavnerne  da  en  saa  straa- 
lende  Dobbelt-Festlighed  som  et  Kongebryllup  og  en  Kroning,  og  de  ses 
allerede  at  have  lært  at  smykke  deres  By  i  en  saadan  Anledning. 
Gaderne  vare  blomsterstrøede,  Husgavlene  prydede  med  Kranse  og  Guir- 
lander. Dannebrogsflag  og  røde  og  hvide  Baand,  som  i  vore  Dage 
spille  en  Hovedrolle  ved  slige  Udsmykninger,  vilde  man  den  Gang  for- 
gæves spejde  efter;  har  der  været  noget  af  Baand  og  Farver  mellem 
det  gronne,  har  det  sikkert  været  alt  muligt  spraglet  Øjenlyst  imellem 
hinanden  med  væsentlig  Benyttelse  af  Gult  og  Rodt.  Egentlig  skulde 
det  være  Guld  og  Rodt,  men  det  faldt  de  fleste  for  dyrebart.  Guld  og 
Rodt  var  nemlig  de  oldenborgske  Husfarver,  og  det  var  en  udsøgt  Op- 
mærksomhed af  Kobenhavns  Borgerskab  at  møde,  400  Mand  stærk,  i 
rode  og  gule  Hoser  (o :  Benklæder  og  Strømper  ud  i  et")  og  paradere 
med  Spyd  og  Okser  i  Gaderne,  lige  fra  Slottet  op  til  Frue  Kirke.  Det 
er  forst  i  vore  Dage,  at  Husfarverne,  Guld  og  Rødt,  ere  blevne  ind- 
skrænkede til  Hoff"ets  Brug  alene,  nemlig  da  Officererne  mistede  deres 
gul-  og  rødstribede  Skærf  og  Feltmærket  i  Porte  d'Epéerne  forandredes. 

Brylluper  foregik  den  Gang  om  Morgenen,  og  inden  Kl.  8  kan 
man  vist  være  sikker  paa,  at  de  to  Trommeslagere  og  de  to  Trompetere, 
der  aabnede  Brudetoget  under  vældig  Klokkeringning,  have  svunget  ud 
over  Slotsbroen  ad  Hojbro  til.  Efter  dem  fulgte  den  danske  og  hol- 
stenske Adel  i  lange  Kapper  med  Guldkæder  om  Halsen  og  Sværd  ved 
Lænd.  Derpaa  fulgte  12  Trompetere  og  2  Trommeslagere,  der  spillede 
op  foran  Adelsmændene,  Rigsraaderne,  der  bar  Rigsæblet,  Scepter  og 
Krone.  Efter  dem  red  den  vordende  Konge.  Han  var  nem  at  faa  Øje 
paa;  han  ragede  højt  op  over  alle  andre  og  var  synlig  for  alle  Til- 
skuerne. Thi  Christian  I  var  en  ren  Kæmpe,  med  langt  rødgult  Haar, 
frisk  Ansigtsfarve,  stor  kroget  Næse  og  en  skarp  Profil.  Saa  allerede  hans 
Ydre  har  maattet  gore  Indtryk  paa  Byens  Befolkning.  Hans  Fader, 
Grev  Diderik  den  Lykkelige,  og  hans  Morbroder,  Hertug  Adolf,  red  ved 
Siden  af  ham,  fortælles  der  i  den  gamle  Beretning.  Grev  Didrik  var 
imidlertid  død  9  Aar  forinden,  saa  dér  maa  vor  Hjemmelsmand  have  husket 
fejl,  eller  har  maaske  taget  for  stærkt  til  sig  af  Bryllupsollet,  hvilket  nok 
kunde  ske,  thi  Gæsterne  beværtedes  saa  stærkt  fra  den  tidlige  Morgen, 
at  der  vel  var  dem,   der  allerede  saa'   Syner  paa  Vejen  til   Kirken. 

Vor  Frue  Kirke  stod  efter  Tidens  Skik  festligt  pyntet,  « draget, » 
som  det  hed,  med  Klæde  paa  Langskibets  Sider  og  med  Purpur  i  Koret, 
med  Lys  i  Lysekronerne  og  paa  dens  mange  forskellige  Altre,  særlig 
dog  paa  Højaltret,  hvor  Rigsregalierne  bleve  hensatte  af  dem,  der 
bar  der.";. 

Kort  efter  ankom  Enkedronningen,  agende  i  en  gylden  Karm  for- 
spændt med  4  hvide  Heste,  prægtig  smykkede  med  guldbaldyrede  Dæk- 
kener og  Bringetøj  besat  med  Guldplader,  og  med  vajende  Fjerbuske. 
Dronningen  bar  en  bræmmet,  guldvirket  Kappe,  hendes  lange  Haar  blev 
sammenholdt  med  et  gyldent  Smykke  og  hang  ned  over  Skuldrene.  Hun 
fulgtes  af  de  adelige  Fruer  og  Jom- 
fruer; thi  det  var  kun  Jomfrubruden 
der  førtes  til   Kirken  af  Mænd. 

Kroningen  foregik  i  det  væsent- 
lige med  det  samme  Ceremoniel  som 
brugeligt  for  Valgkongerne  lige  til 
den  første  Arve-Enevoldsherres  og 
Konges  Kroning  i  1671.  Et  af  de 
vigtigste  Punkter  var,  at  det  samlede 
Rigsraad,  efter  at  Biskoppen  havde 
taget  Kronen  fra  Alteret  —  «hvor 
den  var  henstillet  i  Guds  Varetægt* 
—  og  sat  den  paa  Kongens  Ho- 
vede, alle  som  en  gik  hen  og  be- 
rørte den  med  den  ene  Haand  for  at  antyde,  at  det  retteligen  var  Rigens 
Raad,  der  gav  Kronen  bort.  Derpaa  greb  Kongen  Sværdet  og  svang 
det  drabelig  til  alle  4  Himmelhjørner  for  dermed  at  betegne,  at  han 
mandeligen  vilde  værge  Land  og  Folk  mod  alle  Fjender.  Derefter  slog 
han  en  Del  Adelsmænd  til  Riddere,  og  først  saa  foregik  Vielsen,  ved 
hvilken  han  og  Enkedronningen  knælende  foran  Alteret  vekslede  Ringe, 
der  funklede  med  dyre  Stene. 

I  Tilbagetoget  red  Kongen  under  en  Tronhimmel,  som  blev  baaren 
af  Adelsmænd,  med  Kronen  paa  Hovedet,  Rigssværdet  ved  Siden  og 
Sceptret  i  sin  Haand.  Bagefter  kørte  Dronningen  i  samme  statelige 
Færd  som  for.  Og  ned  til  Slottet  gik  det  nu  i  adstadig  Pasgang  af 
Hensyn  til  de  Herrer  med  U'ronhimmelen,  som  ellers  ikke  kunde 
vinde  med,  under  Klokkeringning  fra  alle  Kirker  og  Stykkernes  Løsning 
(d.   V.   s.   Kanonskydning)  fra  Slottets  og  Byens   Mure. 


Medaille  med  Christian  I. 's  Portræt. 

Men  om  hvad  der  foregik  paa  Slottet  faar  man  intet  at  vide;  og 
vi  kunne  saaledes  ikke  afgøre,  om  man  om  Aftenen,  da  Bruden  med 
Fakler  og  Blus  blev  fulgt  til  den  opredte  Seng  i  Brudesalen,  fulgte 
den  gamle  danske  Skik,  ifølge  hvilken  Brudgommen  skulde  tilkæmpe  sig 
Vejen  til  sin  Brud  og  til  sidst  med  et  mægtigt  Spring  sætte  op  i  den 
høje  Seng,  eller  om  man  fulgte  den  nye  tyske  Skik,  at  Bruden  ble\- 
«werpet»  o:  kastet  op  i  Sengen  til  ham.  Men  det  kan  man  være 
sikker  paa,  at  de  bleve  retteligen  gifte  med  alle  de  Ceremonier  og  al 
den  Lystighed,   Spisen  og  Drikken,   som  Tiden  fordrede. 

Og  desværre  lære  vi  heller  ikke  den  kongelige  Bryllupsvise  at 
kende,  som  efter  gammel  Skik  blev  lagt  om  hver  kongelig  Bryllupsfærd 
og  sunget  efter  Bordet,   og  til  hvis  Toner  man  traadte  Dansen. 

Første,  anden  og  tredje  Dags  Bryllup  stod  paa  Slottet,  men  paa 
den  fjerde  red  Kongen  Dystløb  med  sine  Gæster  paa  Gammel  Torv. 
Midt  paa  Torvet  prangede  paa  en  Forhøjning  de  udsatte  Priser,  der 
bedstod  af  Halskæder  og  Kroner  vævede  af  det  røde  Guld.  Men  alle- 
rede nu  gik  det  saa  fint  til,  at  det  ikke  længer  var  de  fyrstelige  Damer, 
der  under  Trompeternes  Lyd  uddelte  Priserne  til  dem,  der  havde  brudt 
de  fleste  Landser,  men  derimod  8  dertil  udvalgte  Møer. 

Finhed  og  Belevenhed  var  ellers  ikke  det,  der  mest  udmærkede  de 
velbyrdige  eller  højbaarne  Herrer  og  Fruer  i  de  Tider.  Det  føler  man 
tydeligt,  hvergang  de  kom  i  Berøring  med  Sydens  Folk.  Da  Dronning 
Dorothea  i  1488  for  angen  Gang  som  Pilgrim  besøgte  Rom,  fandt  Pavens 
Ceremonimester  hende  hverken  høflig  eller  venlig,  og  hendes  Hofmester, 
den  gamle  Johan  Oxe,  omtaler  han  som  en  fuldstændig  udannet  Person, 
en   « komplet  Bonde ». 

Men  ved  et  Bryllup  herhjemme  var  man  jo  kun  sammen  med  Folk 
af  samme  Dannelse  og  samme  Kulturstandpunkt.  De  nordtyske  Fyrster 
og  Herrer,  som  maatte  være  med,  skulde  saa  vist  ikke  hævde  nogen 
Overlegenhed  i  den  Retning.  Snarere  turde  de  kunne  lære  høviske 
Sæder  i   Danmark. 

Dog  paa  et  Punkt  fandt  Christian  d.  I.  Forholdene  for  tarvelige, 
og  det  var  med  Hensyn  til  Kobenhavns  Slot,  hvor  der  allerede  nu  var 
alt  for  ringe  Plads.  Han  begyndte  derfor  Opførelsen  af  en  vesthg  Fløj, 
som  først  blev  fuldendt  under  hans  Søn  og  Efterfølger.  Og  derved  op- 
naaede  han,  dog  for  sent  til  Glæde  for  sig  selv,  at  faa  en  Sal,  som  kunde 
tilfredsstille    enhver  Fordring    i   Retning    af  Plads,    og   som  derfor  kaldtes 

«den  lange  Sal»  eller  « Dansesalene,  og  som  først  langt  ned  i  Tiden 
ved   tysk  Paavirkning  fik  Navnet   « Riddersalen«. 

Man  kan  sikkert  trygt  gaa  ud  fra,  at  Københavnerne  med  Interesse  og 
Deltagelse  have  fulgt  Begivenhederne  i  Kongehuset,  og  at  de  med  Glæde 
have  hilset  de  to  Prinsers,  Olufs  og  Knuds  Fødsel.  Thi  Tilstedeværelsen 
af  en  bestemt  Tronarving  var  den  Gang  en  fast  Borgen  for  en  rolig 
og  fredelig  Udvikling.  De  døde  imidlertid  begge  i  den  spæde  Barn- 
dom, men  i  1455  fodtes  der  en  ny  Tronarving,  Hans,  og  til  ham  satte  man 
nu  sin  Lid  og  glædedes  ved,  at  han  havde  naaet  Manddomsalderen,  da 
han  i  1478,  med  stor  Pomp  og  med  alle  de  gamle  brugelige  Ceremonier, 
holdt  Bryllup  i  København   med  den  sachsiske  Prinsesse  Christine. 

Allerede  Erik  af  Pommern  havde  haft  i  Sinde  at  anlægge  et  Uni- 
versitet i  den  for  Kronen  nyerhvervede  By,  og  3  Aar  efter  at  han  havde 
frataget  Roskilde  Bispestol  den,  opnaaede  han  Pavens  Tilladelse  til  at 
oprette  et  Universitet  i  et  af  de  3  nordiske 
Riger.  Han  kunde  ikke  godt  anføre  Køben- 
havn som  det  Sted,  hvor  han  vilde  lægge 
det,  da  Navnet  alene  mulig  kunde  vække 
ubehagelige  Minder  om  Kirkens  Tab;  men 
det  er  sikkert  den  By,  han  tænkte  paa. 
Tidernes  Urolighed  havde  imidlertid  nødet 
ham  til  at  lade  det  blive  ved  l'anken,  og 
Christian    d.     I.     tog    derfor    Sagen    op    og  e    ^  .       a    ^ 

o  tn  r  a       Ridderhjælm  o.  fra  det  15.  Aarh. 

fik   fornyet   Tilladelse    af   den    hellige    Fader. 

Men  hvad  det  kneb  mere  med  at  faa,  var  de  fornødne  Midler.  Thi 
Penge  var  det  altid  grumme  smaat  med,  og  da  Kongen  den  i.  Juni 
1479  i  Frue  Kirke  højtideligt  indviede  den  nye  lærde  Højskole,  havde 
den  nok  baade  en  Vicekansler  og  en  Rektor  og  udenlandske  Docenter, 
men  hverken  sine  egen  Bygning  eller  sine  egne  Indtægter.  Samme  Aar 
laante  Kongen  derfor  af  Magistraten  en  Del  af  det  gamle  Raadhus,  der 
laa  paa  Hjørnet  af  Raadhusstræde  og  Nørregade,  altsaa  paa  den  nu- 
værende Bispegaards  Plads.  Thi  Universitetet  hed  paa  Dansk  «Studie- 
gaarden»,  og  ligesom  Raadhuset  havde  givet  det  forbiløbende  Stræde 
Navn  af  Raadhusstræde,  saaledes  forandrede  Gaardens  nye  Anvendelse 
som   Studiegaard   Strædets  nye   Navn   til  Studiestræde. 

Det  ældste,  foran  omtalte  Raadhus,  der  laa  i  Klædeboderne  henimod 
Hjørnet  af  Skoboderne  (senere  fordrejet  til  Skovbogade)  paa  denne  Gades 
vestlige    Side,    er    uden   Tvivl   gaaet   til   Grunde    under  Byens    almindelige 

Ødelæggelse  i  1368.  Da  den  atter  begyndte  at  komme  til  Kræfter,  rejste 
det  nye  Raadhtis  sig  paa  den  nuværende  Bispegaards  Grund.  Ved  den 
gennemgribende  Restauration  af  Bispegaarden,  der  for  nylig  har  fundet 
Sted,  har  man  fundet  forskellige  Murlevninger  af  det  gamle  Raadhus, 
der  kun  har  optaget  lidt  over  Halvdelen  af  den  nuværende  Hoved- 
bygning. Det  synes  at  have  været  prydet  med  et  firkantet  Taarn  og 
har  sandsynligvis  haft  hoje  gotiske  Trappe-Gavle. 

Selv  om  man  nu  erindrer,  at  en  stor  Del  Retshandeler  foregik  under 
aaben  Himmel,  paa  Tingstedet,  skulde  det  dog  synes,  at  Raadhuset  var  for 
lille  til  at  laane  nogen  Plads  ud  til  Lærdommen.  Og  den  samme  Opfattelse 
har  uden  Tvivl  været  næret  af  den  velvise  Magistrat.      Thi  næppe  vare 

de  10  Aar  —  som  Laanet 
til  Kongen  havde  andraget 
—  gaaet,  før  Borgmestre, 
Raad  og  nogle  af  Bor- 
gerne, benyttende  sig  af 
Kongens  Fraværelse,  tog 
det  gamle  Raadhus  volde- 
lig fra  Doktorerne  og 
Mestrene  (o:  de  Hoj- 
lærde)   der  i  Byen. 

Dette  Udtryk :  det 
gamle  Raadhus,  vidner 
om,  at  der  alt  da  var  et 
nyt  Raadhus,  om  ikke 
færdigt  saa  dog  nærved,  og  saa  kunde  der  jo  være  nogen  Mening  i  at 
laane  Videnskaben  noget  af  Pladsen  paa  det  gamle.  Og  Enden  blev  da 
paa  det,  at  Kongen  1496  ved  Mageskifte  med  Byen  erhvervede  det 
gamle  Raadhus  til  fortsat  Benyttelse  som  Universitet. 

Det  tredje  Raadhus,  hvis  Opforelse  vist  allerede  falder  i  Slutningen 
af  det  15.  Aarhundrede,  laa  paa  Gammeltorvs  sydlige  Grænse  med  Facade 
ud  mod  dette  og  Bagsiden  ud  mod  Haverne  paa  den  Plads,  der  senere 
fik  Navnet  Nytorv,  Færdselslinien  mellem  de  senere  anlagte  Gader 
Nygade  og  Frederiksberggade  gik  lige  forbi  dets  Facjade.  Det  er  dette 
Raadhus  som  efter  at  være  brændt  i  1728  og  atter  opfort  stod  til 
Branden  1795.  Senere  blev  der  foretaget  forskellige  Forandringer  ved 
Bygningen,  men  et  Kobberstik  fra  Slutningen  af  det  i6de  Aarhundrede 
viser   uden   Tvivl,    hvorledes    det    oprindelig    saa'    ud,    nemlig    som    en    i 


Egetræsbænk   o.  fra  det  15.  Aarhundrede. 

Forhold  til  de  øvrige  Huse  i  Byen  hoj  Bygning  med  Trappegavle.  Ved 
Siden  af  Indgangen  ragede  en  mægtig  Jærnarm  frem  fra  Muren  og  bar 
en  «Ildpande»,  hvori  der  holdtes  et  Baal  vedlige  Natten  over,  maaske 
som  et  Symbol  paa  den  vaagende  Retfærdighed,  men  sikkert  allermest 
til  Glæde  og  Oplivelse  for  Raadstuevagten.  Over  Døren  var  anbragt 
Byens  Alenmaal,  med  hvilket  justerede  Maal  Kræmmernes  private  Alener 
for  visse  Aarsagers  Skyld  undertiden  blev  sammenlignede. 

Foran  Raadhuset,  omtrent  hvor  Springvandet  nu  har  sin  Plads, 
fandtes  Retterstedet  og  Kagen,  hvor  Henrettelser  og  Kagstrygningen 
foregik   under  almindelig  Tilstrømning. 

København  vandt  ikke  blot  et  Universitet  ved  Kongens  Romerfærd, 
den  fik  tillige  et  Hospital,  der  bedre  stemmede  med  Tidens  Fordringer 
end  det,  som  Johannes  Krag  i  sin  Tid  havde  stiftet.  Den  fromme  Konge 
havde  selv  over  for  Paven  beklaget  sig  over,  at  der  i  hele  hans 
Rige  ikkun  fandtes  et  eneste  Helligaands  Hospital.  «0g  i  den  By 
København  sker  der  nu  stor  Tilstrømning  af  Fyrster  og  Adelsmænd, 
Væbnere  og  Svende,  og  findes  der  dog  intet  Hus,  i  hvilket  udsatte  Børn, 
fødte  af  fattige  Forældre  eller  uden  for  Ægteskab,  kunne  optages,  fødes 
og  underholdes.« 

For  at  slige  Misgerninger,  som  ikke  tyde  paa,  at  Sædeligheden  stod 
synderlig  højt  i  Staden,  ikke  skulde  ske,  tillodes  det  nu  Kongen  at  om- 
danne Helligaands  Hospitalet  —  der  med  Urette  havde  baaret  dette 
Navn,  idet  der  hverken  var  Orden  eller  regelret  Observans  —  i  Lighed 
med  det  til  den  HeUig  Aand  indviede  Hospital  uden  for  Roms  Mure, 
Saxia  de  Urbe.  For  dette  nærede  Kongen  særlig  stor  Ærbødighed  og 
havde  skænket  det  en  stor  Sum  Penge,  efter  Sigende  for  at  løse  sig  fra 
Løftet  om   en  Pilgrimsfærd  til  det  hellige  Land. 

Det  var  mulig  denne  Kongens  Gavmildhed  mod  det  romerske 
Helligaandshus,  der  bevirkede,  at  han  ikke  betænkte  den  hjemlige  Stiftelse 
med  rede  Penge,  men  nøjedes  med  at  give  det  Lov  til  at  samle  Almisse 
over  hele  Riget  og  opfordrede  andre  til  at  vise  sig  godgørende  imod  det. 
Og  snart  fik  det  Gods  i  Mængde,  den  største  Gave  kom  fra  Stifterens 
Enke,  Dronning  Dorothea,  der  i  1495  skænkede  det  en  Gaard  i  Høj- 
brostræde og  meget  Gods  paa  Sjælland.  En  Raadmand,  Bent  Hakenberg, 
gav  —  foruden  en  Gaard  i  Byen  —  to  Sæt  Messeklæder  med  to  blaa 
Hageler,  en  sølvforgyldt  Kalk  og   100  xMark  lybsk. 

Men  den  vigtigste  Indtægtskilde  blev  dog  den  pavelige  Tilladelse, 
som  Klosterbrodrene  j:  Medlemmerne  af  det  Broderskab,  der  plejede  de 
Indgivne  aandeligt  og  legemligt,  og  som  vare  gejstlig  Tvang  underkastede, 
fik  i  1497  til  at  meddele  fuldstændig  Aflad.  Thi  det  skulde  være  en 
ualmindelig  renlivet  Mand,  der  ikke  —  naar  Døden  nærmede  sig  — 
havde  en  eller  anden  lille  Post  i  Regnskabet,  som  han  gruede  for  skulde 
komme  til  at  svie  til  ham  i  Skærsilden,  og  som  ikke  haabede  ved 
fromme  Gaver  paa  det  sidste  at  slippe  saa  meget  nemmere  gennem 
Prøvelsen. 

Den  gamle  milde  Stiftelse,  som  i  saa  mange  Aar  har  været  til 
Velsignelse  for  en  stor  Mængde  Mennesker,  staar  endnu  i  fuldt  Flor. 
Det  er  det  gamle  Vartov;  et  Navn,  der  blev  hængende  ved  Stiftelsen, 
da  den  under  Christian  IV  blev  flyttet  tilbage  til  Byen  fra  den  gamle 
Gaard  Vartov  paa  Strandvejen.  Stiftet  1294,  udvidet  og  forbedret  i  1474, 
undergik  den  i  1530  sin  største  Forandring,  idet  Helligaandshuset  da  ophørte 
at  være  Kloster,   og  Stiftelsen  vedblev  at  bestaa  som  Hospital  alene. 

At  Christian  I.  dog  ikke  udelukkende  overlod  Omsorgen  for  sin 
Stiftelse  til  andre,  have  vi  et  Vidnesbyrd  om  i  den  smukke  Bygning,  der 
en  Tid  benyttedes  som  Begravelseskapel,  og  som  nu  atter  er  fort  tilbage 
til  sin  oprindelige  Skikkelse.  Den  er  opført  af  Kongen  til  Brug  for 
«Klosteret»,  —  hvilket  snart  blev  Helligaands  Hospitalets  Navn  i  daglig 
Tale  —  ligesom  vist  i  det  hele  en  Mængde  Bygninger  i  dette  Kvarter, 
som  for  en  stor  Del  tilhørte  Helligaands  Hospitalet  og  det  tilstødende 
Graabrødrekloster. 

Den  betydelige  Tilstrømning  til  den  nye  Kongestad  havde  heldigvis 
ogsaa  andre  Følger  end  dem,  der  bevægede  Christian  I  til  at  udvide 
og  forbedre  Helligaandsklosteret,  og  en  glimrende  Fremtid  syntes 
at  skulle  aabne  sig  for  Byen  ved  Christopher  af  Bayerns  Politik.  Han 
hadede  de  overmodige  Hansestæder  af  fuldt  Hjerte  og  havde  sat  sig  for, 
som  det  synes,  at  gøre  et  Angreb  paa  Lybek  for  fuldstændig  at  knuse 
dens  Magt,  der  ganske  naturligt  vilde  gaa  i  Arv  til  København. 
Hans  tidlige  Død  satte  en  Stopper  for  denne  Gengældelsens  Politik, 
som  maatte  glæde  enhver  Københavners  Hjerte.  Men  Et  blev  dog 
paa  denne  Tid  udført,  der  efterhaanden  brød  Tyskernes  Magt:  det 
danske  Kompagni  eller  Hellig-Trefoldigheds  Gildet  blev  oprettet;  det 
nævnes  første  Gang  i  Christopher  af  Bayerns  Stadsret  1443  og  skylder 
uden  Tvivl     ham  sin  Tilblivelse. 

Christian  I  kunde  ulykkeligvis  ikke  gore  sig  uafhængig  af  Hanse- 
stæderne; han  skyldte  dem  Penge,  og  det  lammede  alle  hans  Forsøg 
paa  at  afkaste  deres  for  de  danske  Købstæder  og  især  for  København 
saa  trykkende  Aag.  Han  maatte  derfor  nøjes  med  at  tage  smaa  Skridt. 
Det  betydningsfuldeste  var  Ophævelsen  af  det  Tyske  Kompagni  i  1475, 
der  tog  Brodden  af  de 
fremmede  Købmænds 
Indflydelse  i  Koben- 
havn. Thi  samtidig 
blev  det  c  Liggerne«  for- 
budt at  opholde  sig 
her  Vinteren  over  uden 
at  tage  Borgerskab,  og 
Kongen  tvang  saaledes 
en  Mængde  driftige  og 
dygtige  Mænd  til  at 
blive  Borgere  i  Byen, 
der  derved  fik  en  vær- 
difuld Tilførsel  af  ud- 
dannede Købmænd. 

Kong  Hans,  der  hav- 
de besteget  Tronen  i 
1481,  og  hvis  Kroning 
foregik  to  Aar  senere  i 
Frue  Kirke  med  efter 
følgende  Ridderslag, 
Dystløb  og  anden  lov- 
lig Tidsfordriv,  gik  end- 
nu videre  i  sine  Be- 
stræbelser for  at  hæve 
Købstæderne  og  paa- 
lagde  f.  Eks.  alle  Køb- 
mænd, der  drev  Næring  i  Landet,  samme  Byrder  og  Afgifter  som  Landets 
egne  Børn.  Hansestæderne,  der  plejede  at  faa  deres  Privilegier  stad- 
fæstede af  enhver  Konge  straks  efter  hans  Tronbestigelse,  holdt  han 
hen  med  Snak,  og  da  han  endelig  efter  8  Aars  Forlob  stad- 
fæstede   deres    Friheder,     var    de    blevne    stærkt    beskaarne    og    baade 


Kaabe  af  guldindvirket,  grønt  broderet  Fløje!  med  Kong  Hans'  og 

hans  Gemalindes  Vaabner.     Almindelig  betegnet  som  Kong  Hans' 

Kroningskaabe. 

Hollændere,  Englæntlere,  Skotter  og  Franskmænd  havde  faaet  samme 
Begunstigelser. 

En  af  de  Afgifter,  som  det  blev  paalagt  de  fremmede  —  altid 
ugifte  —  Kræmmere  at  udrede,  var  i  't^  Peber  hver  til  Magistraten. 
Fra  den  Tid  har  en  ældre  ugift  Mand  paa  godt  Københavnsk,  og  der- 
efter paa  godt  Dansk,   heddet  en  Pebersvend. 

Uet  danske  Kompagnis  Fremblomstren  og  det  tyskes  Ophævelse 
viser  saa  tydeligt  som  noget  den  københavnske  Handelsstands  Selvstæn- 
dighed og  Magt.  Her  maatte  de  fremmede  boje  sig;  i  andre  nordiske 
Byer,  Bergen  f.  Eks.,  rev  de  fuldstændig  Magten  til  sig  og  naaede  endog 
saa  vidt,  at  de  besatte  Pladser  i  Byens  Raad.  Her  blev  de  aldrig 
ligestillede  med  Byens  Borgere.  I  Christopher  af  Bayerns  Stadsret  af 
1443  hedder  det,  at  Slotsfogden,  Borgmestre  og  Raad  —  altsaa  Kongens 
betroede  Mand  og  Byens  Tillidsmænd  —  skulde  indsætte  Gildets  Oldermænd. 
Den,  som  Oldermand  blev  paa  anden,  ulovlig  Vis,  skulde  bøde  40  Mark, 
Hælvten  til  Kongen  og  Hælvten  til  Byen,  samt  hver  af  dem,  der  havde 
valgt  ham,  i  lige  Maade  6  Mark  til  Kongen  og  Byen.  Men  det  var 
kun  Byens  egne  Børn,  der  slap  saa  billigt.  Skete  samme  Egenraadighed 
i  det  tyske  Kompagni,  blev  Bøderne  fordoblede. 

Det  Danske  Kompagni  var  helliget  Trefoldigheden,  ligesom  det 
gamle,  foran  omtalte  Skræddernes  og  Overskærernes  Gilde,  og  var  vistnok 
en  Fortsættelse  af  dette.  Byens  stærke  Opkomst  i  det  15de  Aarhundrede 
kom  især  Handelsstanden  til  gode,  og  med  den  stigende  Flod  i  Pengekassen 
begyndte  denne  Stand  at  hæve  sig  over  Haandværkerne.  Skrædderne 
følte  sig  trykkede,  vandrede  ud  og  stiftede  et  andet  Gilde,  men 
Overskærerne,  Klædehandlerne  blev  tilbage,  og  til  dem  sluttede  senere 
andre  Handlende  sig  til  et  nyt  og  forbedret  Trefoldighedsgilde  eller 
Danske  Kompagni,  der  snart  optog  Medlemmerne  af  det  ophævede  tyske 
Gilde.  At  det  nu  var  Byens  fineste  Lav,  fremgaar  alene  af  den  Om- 
stændighed, at  Byens  Borgmestre  og  Raad  vare  Medlemmer  af  det,  og 
at  det  _'stundom  havde  den  Ære  at  have  baade  Kongen  og  Dronningen 
til  Gæst. 

Vi  mindes  endnu  om  dette  gamle  Broderskab  —  der  i  øvrigt  stadig 
bestaar  og  trives  fortræffeligt  som  det  Kgl.  danske  Skydeselskab  —  ved 
Navnet  Kompagnistræde,  i  hvilken  Gade  Gildehuset  laa.  Dets  Plads  optages 
nu  af  Nr.  16,  og  det  gik  helt  ud  til  Brolæggerstræde.  Gaden  hed  tidligere 
Ladbrostræde,    paa    Grund    af  at  den   førte  hen  til  Skibsbroen.      Men  nu 

fik  den  vestligste  De!  af  den  Navnet  Kompagnistræde,  medens  den  fjerne 
østlige  Del  beholdt  det  gamle  Navn,  der  efterhaanden  forvanskedes  til 
Læderstræde.  Denne  Navneforandring  kunde  saa  meget  lettere  foregaa, 
som  Ladbro,  der  havde  givet  Gaden  sit  oprindelige  Navn,  forsvandt 
midt  i  Aarhundredet,  da  Havnen  blev  flyttet  ud  mod  Øst  —  hvorom 
mere  i  næste  Afsnit;  —  Ladbro  blev  saaledes  snart  en  ukendt  Lokalitet, 
hvorimod  det  nj^e  Kompagnihus  var  kendt  af  hvert  Barn  i  Byen  og  paa 
den   Maade  langt  mere  praktisk   som   Stedbetegnelse. 

Efter  Valdemar  Atterdag  havde  Danmark  ikke  haft  nogen  indfødt 
Konge,  og  Kong  Hans'  jævne  Danskhed  gjorde  ham  meget  afholdt 
blandt  Københavns  Borgere.  Hans  store  Interesse  for  Sovæsen  og 
Skibbygning,  som  jo  Københavnerne  fra  Barnsben  var  kendte  med, 
har  ogsaa  bidraget  til  at  skabe  Forstaaelse  mellem  Kongen  og  hans 
Hovedstads  Befolkning,  og  Skaberen  af  den  danske  Orlogsflaade  kunde 
ikke  undgaa  at  blive  populær  i  København.  Paa  Bremerholm,  der  var 
vokset  betydeligt  ved  Opfyldning,  rejste  sig  Hus  ved  Hus,  Smedje, 
Sejlhus  og  Reberbane  ni.  m. ;  og  snart  byggedes  her  store  og  smukke 
Skibe,    der    ikke  stod  tilbage,    hverken  for  Lybekkernes  eller  de  skotske. 

«Kong  Hans  var  en  passelig  høj  og  firskudt  Mand  med  et  bredt  og 
tykt  Liv  og  Bryst,  trindlagt  i  Ansigtet  og  vel  beskikket  Legeme;  han 
forte  ingen  Hoffærdighed  i  sme  Klæder,  saa  man  paa  Dragten  næppe 
kunde  kende  ham  fra  hans  Hofsinder.  Han  var  ikke  overflødig  i  Mad 
og  Drikke,  drak  og  heller  ikke  gerne,  men  hans  Drik  var  mesten  dansk 
01,  og  aad  gerne  gammel  Mad  efter  dansk  Vis,  uden  der  kom  fremmede 
Gesandter  eller  Rigens  Raad  og  gode  Mænd  til  ham,  at  han  skulde 
have  dem  til  Gæst.  Thi  da  vidste  han  vel  at  traktere  og  fare  med 
dem  paa  kongelig  Vis,  som  det  god  Skik  og  Held  kunde  have,  at  intet 
fattedes,  som  hørte  til  en  kongelig  Pragt  og  Herlighed.  Og  selv  sad 
han  da  hos  dem  til  Bords,  klædt  udi  en  lang,  vid  Gyldenstykkes  Kjortel, 
som  slog  ned  til  Skoene,  bundet  og  omgjordet  i  Midjen,  og  havde  en 
dansk  Kaarde  ved  Siden;  thi  saadanne  Sværd  efter  gammel  dansk  Vis 
gik  han  altid  med  og  holdt  sig  baade  med  Klæder  og  Værge  efter  god, 
gammel  tarvelig,  dansk  Sædvane  og  vilde  ikke  gerne  tage  efter  nogen 
ny  Vis  og  Skik,  som  nu  desværre  meget  brugeligt  er. » 

Til  denne  Jævnhed  og  Tarvelighed  hos  Kongen  passede  det  godt, 
at  han  en  Tid  lod  sin  ældste  Søn,   Tronfølgeren,  opdrage  i  et  borgerligt 

Hus,  nemlig  hos  Hans  Bogbinder.  Denne  ansete  Mand,  hvis  Badstue  Kon- 
gen ofte  besogte,  ikke  blot  for  Badets,  men  mulig  ogsaa  for  Øllets  Skyld, 
boede  i  en  stor.  gotisk  Gaard  paa  Hjørnet  af  Amagertorv  og  Højbro- 
stræde,  der  den  Gang  og  iøvrigt  lige  til  1795  dannede  den  vestlige  Uel 
af  Højbroplads.  Dette  gjorde  Kongen  vel,  for  at  den  unge  fyrstelige 
Herre  skulde  faa  en  skrajipere  Optugtelse,  end  den  han  kunde  faa 
ved  Hove,  hvor  alle  vilde  bidrage  til  at  odelægge  ham  ved  Smiger  og 
Føjelighed.     Hans  Bogbinder  havde  selv  Sønner,  blandt  dem  én,  Ambrosius- 

g  Lhrlstiaii   II  samt  Hertug  Frans  og  Christian  Ils  Son 
Hertug  Hans. 


som,  efter  hans  senere  Optræden  at  domme,  nok  har  trængt  til  at 
holdes  i  Ørene.  Hans  hele  Liv  blev  præget  af  Trofasthed  og  Venskab 
over  for  Christian  11,  og  det  maa  antages,  at  dette  Venskab  er  bleven 
grundlagt  i  de  unge  Aar,  da  de  vilde  Brushoveder  sværmede  oni  ved 
Nattetid  paa  Byens  Gader,  brod  ind  i  Husene  « helst  der,  som  Vinen 
smagte  bedst  og  Folk  vare  smukkest »  og  satte  Skræk  i  Borgerskabet 
ved  deres  Optøjer.  Tilsidst  blev  der  klaget  til  Magistraten,  der  gav 
Vægtrene  Befaling  til  at  lade  det  gaa  en  Tid,  men  endelig,  da  venlige 
Advarsler  og  Formaninger  intet  hjalp,   lod  Klagen  gaa  videre  til  Kongen. 

Denne  tog  sin  Søn  for  sig  «og  læste  ham  et  godt  Kapitel  med  Ord 
og  Svobe»;  men  om  det  hjalp  synderligt,  er  et  andel  Spørgsmaal.  Thi 
den  unge  Herre  lod  sig  ikke  let  sige. 

Den  Lidenskabelighed  og  Voldsomhed,  der  tidlig  viste  sig  hos 
Christian  II,  havde  han  ikke  fra  fremmede.  Kong  Hans  var  selv  en 
Mand  med  stærke  Lidenskaber  og  kunde  til  Tider  henfalde  i  det  dybeste 
Tungsind.  Ved  Undersøgelser,  der  i  vore  Dage  ere  foretagne  af  hans 
Hjerneskal,    har    man    ment  at  kunne   paavise   Aarsagen   til   de   Anfald   af 


Fremstilling  nf  Dronningerne   Christine  og  Elisabeth  samt  af  Kong  Hans's  Datter 
Knrfyrstinde  Elisabeth  af  Brandenborg. 


Voldsomhed,  som  særlig  .Adelen  fik  at  føle,  men  som  ogsaa  kunde  gaa 
ud  over  andre.  Saaledes  da  han  paa  en  løs  Angivelse  om  Utroskab  lod 
sin  Renteskriver  Anders  hænge;  Mordet  paa  den  rige  men  ikke  saa  over- 
ordentlig ansete  Poul  Laksmand,  som  man  endog  har  mistænkt  Kongen 
for  at  have  sat  i  Værk,  maa  snarest  betragtes  som  et  Udslag  af 
personlige  Fjenders  Hævn.  Men  det  var  selvfølgelig  en  Begivenhed,  der 
satte  Københavnernes  Sind  stærkt  i  Bevægelse,  og  det  blev  ivrig  diskuteret 
i  Ølhus  og  paa  Badstue,  i  Bryggers  og  paa  H øjenloft,  hvorledes  de  to 
velbyrdige   Herrer,   Ebbe   Strangesen  og  Bjorn  Andersen,  den  22  Juni  1502, 

ham  i  Vandet    med    de    Ord 

m 


«da    de    havde    ædt   og   drukket   med  hinanden*,    havde  mødt  Kongens 
betroede    Mand,    Poul    Laksmand,    havde  stukket  ham  og  derefter  kastet 

«Svøm  nu,  som  din  Art  er!»  Og  det 
gjorde  ikke  Sagen  mindre  interessant, 
at  Mordene  slap  bort,  uagtet  det  var 
paa  Slottets  Grund,  at  Mordet  var  bleven 
begaaet.  Slotsherren,  —  som  jo  altid 
havde  Knægte  og  Drabanter  til  rede  — 
syntes  ikke  at  forhaste  sig,  og  det  fandt 
mange  besynderligt.  Men  Forbavselsen 
voksede,  da  Kongen  kort  efter  Mordet, 
paa  Sjællands  Landsting,  beskyldte  den 
Myrdede  for  Troløshed  og  Forræderi, 
som  var  bleven  ham  aabenbaret  af  Erke- 
bispen  i  Lund.  Hans  store  Ejendomme 
blev  konfiskerede  til  stort  Tab  for  hans 
Børn,  og  det  var  vel  nærmest  dette, 
der  gav  Anledning  til,  at  mange,  vist 
især  blandt  Adelen,  ansaa  Kongen  for 
Ophavsmand  til  Mordet.  '.<Men  Stemnin- 
gen i  København  var  ubetinget  for  Kon- 
gen  og  imod   Poul   Laksmand». 

Fuld  saa  megen  Anledning  til  By- 
snak gav  dog  de  underlige  Rygter,  som 
i  Efteraaret  15 12  bredte  sig  fra  Slottet  til 
Byen,  —  hvordan  Slotsherren  ofte  vaktes  af 
Bulder  og  Støj,  der  dog  alle  vare  til  Ro, 
og  Vægterne  aldrig  saa'  nogen,  der  kunde 
afstedkomme  Støjen;  hvordan  Dørene  til 
Slotskirken  af  sig  selv  om  Natten  sprang 
op;  hvordan  Alterdugen,  som  Klokkeren 
højt  og  dyrt  forsikrede  laa  glat  og  om- 
hyggeligt bredet  paa  det  hellige  Bord  om 
Aftenen,  om  Morgenen  blev  fundet  sammenrullet  og  kastet  til  Side.  Men 
uhyggeligst  var  dog  de  dybe  Suk,  der  hørtes  rundt  om  i  B3'gningen  og  lød, 
som  kom  de  fra  et  Menneske  i  dybeste  Vaande.    Ingen  kunde  tvivle  paa,  at 


Det  ene  af  Stenbillederne,   Kong  Hans, 
fra  Københavns  Slotsgaard. 

det   maatte   være   Varsler  om  en  eller  anden   forestaaende  skæbnesvanger 
Begivenhed. 

Da    der    i    Begyndelsen    af    1513    kom    Budskab    til    Kobenhavn    om 
Kong  Hans's  Dod  i   Aalborg,    var    derfor  alle  forvissede  om,    at  det  var 


Trappe  til  Riddersalen  i   Københavns   Sl.itsgaard,   opfort   af  Kong  Hans.      I   de   to  Sten- 
støtter,   der   pryde    Trappen,    er   hugget  Reliefportrætter   af  Kong  Hans  og  Dronning 
Christine.     De  ses  endnu  i  Porten  til  Prinsens  Palais. 

det,  Varslerne  havde  haft  at  betyde.  Men  Københavns  Borgere  havde  ingen 
Grund  til  at  frygte  for  Fremtiden.  Den  udvalgte  Konge  havde  ved  mange 
Lejligheder  tydeligt  lagt  for  Dagen,  at  han  vilde  være  dem  en  ivrig  Beskytter 
imod  Adelens  og  Gejstlighedens  Overgreb. 

Adelens  Misstemning  mod  den  udvalgte  Konge,  der  fulgte  sin  Faders 
Lig  ned  gennem  Jylland  og  over  til  Odense,  var  derimod  saa  stor,  at 
han  har  tænkt  sig  Muligheden  af  en  Overrumpling  af  Kobenhavns  Slot. 
Han  gav  derfor  Lensmanden  Esge  Bilde,  Ordre  til  at  forsvare  det  med 
sin  yderste  Flid  passe  noje  paa,  at  ingen  indlodes  over  Broen,  uden  at 
de  vare  ham  personlig  bekendt.  Og  dertil  maatte  han  have  i  Agt,  at 
Skibbyggerne,  der  arbejdede  paa  det  nye  Orlogsskib  paa  Bremerholm, 
intet  skulde  savne  af  Kost  og  Lon,  saa  Arbejdet  kunde  hurtigt  faa 
en   Ende. 

Ogsaa  til  «Os  elskelige  Borgmestre,  Raad  og  Menighed«  i  Koben- 
havn skrev  den  udvalgte  Konge,  og  det  i  de  venligste  Ord:  « Vider,  at 
den  alsommægtigste  Gud  haver  nu  kaldet  Vor  kære  Herre  Fader  af 
denne  Verden,  hvis  Sjæl  Gud  naade,  da  takke  Vi  eder  for  tro  Tjeneste 
og  villig  Underdanighed,  som  I  Hs.  Naade  beviste,  hvilket  Vi  ville 
altid  gerne  med  eder  forskylde,  bedendes  kærligen,  at  I  eder  ogsaa  paa 
samme  Maade  mod  Os  fuldkommeligen  forse  og  intet  paatvivle,  at  Vi 
ville  holde  eder  alle  ved  Lov  og  Ret  og  Skel  og  ingen  af  eder  uforrette 
i  nogen  Maade,   befalendes  Eder  Gud!» 

Det  var  uden  Tvivl  Borgerstandens  Forvisning  om  at  have  Kongen 
paa  sin  Side,  der  bragte  den  til  paa  Herredagen  i  Kobenhavn,  hvor  der 
særlig  skulde  forhandles  om  Haandfæstningens  Bestemmelse,  ved  hvilke 
P^orhandlinger  Rigsraadet  synes  at  have  optraadt  med  stor  Egenraadighed, 
at  fremtræde  med  Fordring  paa  at  blive  taget  med  paa  Raad.  Man 
vidste,  at  en  Del  af  Rigsraadet  havde  gjort  Forsøg  paa  at  formaa  Kong 
Hans'  Broder,  den  tysk  opdragne  Hertug  Frederik,  til  at  modtage  Kronen, 
og  Borgernes  StiUing  var  saa  truende,  at  det  vakte  den  største  Bekymring- 
hos   Rigsraadet. 

Aaret  efter,  ii.  Juni  15 14,  blev  Christian  II  kronet  i  Frue  Kirke  af 
Erkebiskoppen  af  Lund.  Kirken  var  indvendig  draget  med  Gyldenstykke, 
Fløjel  og  Silke,  men  den  skønneste  Prydelse  var  dog  det  prægtige  Spir, 
som  vistnok  blev  opsat  i  Anledning  af  Kroningen.  Om  Opsættelsen  for- 
tæller et  gammelt  Sagn,  at  da  Spiret  var  saa  pas  færdigt,  at  man  endnu 
kun  manglede  at  faa  Knappen  sat  paa,  kom  Mesteren  og  hans  Mester- 
svend op  at  trættes.  Svenden  mente,  at  han  var  lige  saa  god  som  sin 
Mester  og  kunde  gøre  samme  Arbejde  som  han;  denne  tog  ham  paa 
Ordet,  lod  en  lang  Bjælke  lægge  ud  fra  Toppen  og  surre  fast  inde  ved 
Tømmeret,    tog  dernæst    sin   Okse    og    gik,    uagtet  han   var  halt,   ud   paa 

Bjælken,  bøjede  sig  ned  og  satte  med  ét  Hug  Øksen  fast  i  Bjælkens 
yderste  Ende,  vendte  om,  gik  ind  til  Spiret  igen  og  bad  Mestersvenden 
gaa  ud  og  hente  den,  efter-som  han  djærvedes  til  at  holde  sig  lige  saa 
god  som  han.  Han  kom  ogsaa  lykkelig  og  vel  derud,  men  da  han, 
uden  at  vende  sig,  spurgte:  Mester,  hvilken  Økse  er  det,  jeg  skal  tage, 
der  er  jo  to,  saa  vidste  Mesteren,  hvordan  det  var  fat,  og  inden  han 
havde  faaet  sagt:  Gud  være  din  arme  Sjæl  naadig,  laa  Mestersvenden 
knust  ved  Taarnets  Fod. 

Hvis  Ordstriden  mellem  de  to  Tømmermænd  har  angaaet  Arbejdet 
paa  Spiret,  —  og  det  har  den  vel  sagtens,  hvad  skulde  Mester  og  Mester- 
svend ellers  komme  op  at  trættes  om  paa  Arbejdspladsen  i  de  Tider?  — • 
skylder  Eftertiden  mulig  den  forulykkede  Mestersvend  en  Oprejsning. 
Mesterens  Arbejde  syntes  i  Virkeligheden  ikke  at  have  været  saa  meget 
solidt;  thi  allerede  tre  Fjerdingaar  senere  d.  ii.  Marts  1515,  blæste 
Knappen  ned  i   en  voldsom  Storm. 

Alt,  hvad  Københavnerne  hidtil  havde  set  af  Øjenlyst,  maatte 
sikkert  blegne  i  Sammenligning  med  Kongens  Bryllup  i  Sommeren  1516. 
Bruden  var  ingen  ringere  end  Prinsesse  Elisabeth  af  Nederlandene,  og 
hvem  skulde  vel  kunne  udfolde  en  saadan  Pragt  som  hun,  den  mægtige 
Kejser  Carl  V's  Søster,   med  sit  burgundiske  Følger 

Bryllupet  var  oprindelig  fastsat  til  iste  Juli,  Kongens  Fødselsdag, 
der  i  hine  Stjernetyderiets  Tider  blev  betragtet  som  den  lykkeligste  af 
alle  Dage.  Men  Skæbnen  havde  taget  en  anden  Bestemmelse,  og  Flaaden, 
der  skulde  bringe  den  13-aarige  Brud  fra  Holland  hertil,  ankrede  først 
paa  Grund  af  en  Mængde  forskellige  Uheld  og  Forsinkelser,  i  Begyn- 
delsen  af  August  ved   Helsingør. 

I  København  havde  man  imidlertid  haft  travlt  med  Forberedelserne. 
Og  ere  de  i  Reglen  ogsaa,  som  et  gammelt  Ord  siger,  de  værste,  saa 
kunne  de  dog  ved  enkelte  Lejligheder  have  deres  fornøjelige  og  behage- 
lige Side.  Borgerskabet,  som  ikke  blev  budt  til  Kongebryllup,  kunde 
nyde  Synet  af  de  store  Fade  med  rhinske,  spanske  og  franske  Vine, 
som  lossedes  nede  paa  Slotspladsen,  og  glæde  sig  over  de  fornemme 
Gæsters  pragtfulde  Optog,  naar  de  drog  ind  i  Staden.  Thi  her  kom 
ikke  blot  hele  Landets  Adel  i  sin  fineste  Puds  med  Fruer  og  Døtre, 
Terner  og  Svende,  vel  beredne  og  stafferede;  her  kom  ogsaa  den  gamle 
Enkedronning,    Kurfvrsdnden   af  Brandenborg,   Hertugerne   af  Gottorp,   af 

Luneborg  og  af  Mecklcnborg,  —  den  sidste  mødte  paa  Kejserens  Vegne  — 
endvidere  Repræsentanter  for  Hertugen  af  Sachsen,  der  venligst  havde  laant 
Kongen  sit  Musikkorps  til  Højtiden,  9  Trompetere  og  i  Trommeslager;  her 
var  Gesandter  fra  alle  Hansestæderne  ved  Østersøen,  her  var  2  Erkebisper, 
10  Biskopper  og  endelig  den  fineste  af  dem  alle:  en  pavelig  Legat,  der 
var  sendt  af  selve  den  hellige  Fader,  Leo  X,  for  at  velsigne  Ægteskabet 
og  meddele  Aflad  og  Syndsforladelse  til  alle  dem,  der  vare  nærværende. 

Men  Kvinderne  vare  optagne  af  Beretningerne  om  al  den  Pragt, 
der  skulde  udfoldes  i  Silkestoffer,  Flojel  og  Gyldenstykke,  om  Billed- 
huggerarbejdet og  Malerierne  paa  Brudesengen  og  om  det  Demants- 
smykke,  som  Kongen  havde  bestilt  til  sin  unge  Hustru  hos  den  vidtbe- 
rømte Mester  Turisani   i   den   Stad   Florens. 

Der  var  kun  én,  der  gik  rundt  med  rynkede  Bryn  og  sammen- 
knebne Læber;  det  var  Sigbrit.  Skulde  hendes  Rolle  være  udspillet  nu, 
hendes  Magt  være  forbi?  Naa,  det  var  dog  bedst  at  se  den  unge  Barne- 
prinsesse, inden  man  opgav  Haabet  og  tabte  Modet. 

Men   Dyveke  græd. 

En  Uge  før  Bryllupet  skulde  staa,  kom  der  Budskab  fra  Statholderen 
i  Nederlandene,  at  Prinsessens  Afrejse  var  bleven  forsinket.  Men  det 
var  ikke  alt.  Samtidig  lod  han  Kongen  vide,  at  den  Del  af  Medgiften, 
som  var  forfalden  nu,  kunde  man  til  sin  store  Beklagelse  ikke  betale, 
eftersom  man  ingen  Penge  havde.  Det  var  jo  ubehageligt  nok  for  Chri- 
stian 11,  der  havde  Huset  fuldt  af  Gæster,  der  var  godt  vant,  og  han 
maatte  gøre  Laan  paa  Laan  for  at  holde  det  gaaende.  Men  det,  der 
opirrede  ham  allermest,  var  det  Forlangende,  der  blev  stillet  fra  den 
kejserlige  Regering,  at  han  skulde  afbryde  sit  Forhold  til  Dyveke  og 
sende  hende  paa  et  Skib  til  Holland.  At  man  havde  forlangt,  at  han 
skulde  tage  sit  Skæg  af,  det  fik  endda  gaa,  men  at  han  skulde  skille 
sig  ved  sin  blide   Due,   det  gik  for  vidt. 

Christian  11  var  ikke  nogen  sagtmodig  Mand,  naar  han  var  kommen 
i  Harnisk,  og  Luften  blev  under  Ventetiden  efterhaanden  saa  trykkende 
for  de  fremmede  Herrer,  at  de  begyndte  at  forsvinde;  da  der  endelig 
henimod  Slutningen  af  Juli  Maaned  kom  Ilbud  fra  Holland,  at  Flaaden 
nu  var  afsejlet  med  Prinsessen,  var  den  fornemme  Skare  stærkt  smeltet 
sammen.  1  Kirkerne  holdtes  der  daglig  Bønner  under  Rejsen  hertil,  og 
Processioner,  som  Kongen  selv  tog  Del  i,  drog  gennem  Gaderne.  Prin- 
sessen   kom    da    endelig    den    4.   August    til  Helsingørs  Red,    halvdød    af 


77 


Søsyge.  Her  fik  hun  straks  et  heftigt  Feberanfald,  men  kunde  dog  den 
9.  fortsætte  Rejsen,  der  ikke  gik  længer  end  til   Hvidore. 

I  straalende  Solskin  laa  Kysten  derinde.  Paa  alle  Skrænter  og 
Brinker  ved  Stranden  stod  og  laa  pyntede  Københavnere,  der  ikke  vilde 
gaa  Glip  af  en  Himmerigs  Mundfuld  som  denne.  Paa  den  højeste 
Bakke  saas  Kongsgaarden  Hvidøre,  og  der  har  næppe  manglet  velvillige 
Tunger  om  Bord  til  at  fortælle  Prinsessen,  at  der  boede  Sigbrit  og  Dyveke 
om  Sommeren;  nedenfor  paa  Stranden  tum- 
lede Kongen  sin  Hest,  der  skinnede  af  Guld 
og  ægte  Stene.  Her  holdt  ogsaa  Biskopperne 
i  violette  Silkedragter,  Ridderne  i  Harnisk  og 
Plade  og  300  gode  danske  Herrer  til  Hest  med 
deres  Svende.  Og  inde  fra  Byen  kom  Enke- 
dronningen og  Kongens  Søster  kørende  i  for- 
gyldte  Karme  med  et  stort  Følge. 

Men  da  Prinsessen  og  hendes  skønne  bur- 
gundiske  Damer,  der  snart  ved  deres  Dragter 
skulde  faa  de  danske  Fruer  og  Jomfruer  til 
at  revne  af  Misundelse,  gik  i  Baadene,  be- 
gyndte Regnen  at  strømme  ned.  Paa  den 
lille  Tange,  der  endnu  den  Dag  i  Dag  strækker 
sin  hvide  Sandarm  ud  i  Sundets  Bølger,  steg 
hun  i  Land.  Efter  at  Kongen  havde  hilst 
paa  hende,  maatte  hun  tage  Sæde  i  en  Vogn 
og  kørtes  nu  med  hele  det  store  Følge,  hvis 
glimrende  Pragt  blev  til  ingenting  i  det 
øsende  Regnvejr,  ind  ad  Byen  til,  indtil  man 
mødte  Enkedronningen.  Nu  standsede  Regnen. 
Damerne  steg  ud  af  Vognen  og  Kongen  ned 

af  sin  Hest.  Sammen  med  sin  Barnebrud  traadte  han  ind  paa  et 
Gyldenstykkes  Tæppe,  der  var  bredet  paa  Jorden,  og  Biskop  Lage  Urne  af 
Roskilde  begyndte  nu  en  lang  latinsk  Tale  til  Forherligelse  af  Brudens 
Frænder  Ferdinand  den  Katolske  og  Isabella.  Men  under  Talen  følte 
hun  sig  saa  svag,  at  hendes  Hovmesterinde  maatte  sætte  sig  ned  paa 
Tæppet  og  tage  den  lille  forkomne  Prinsesse  paa  sit  Skød. 

Ak,    om  Himlen    dog    havde    forbarmet    sig    og    lukket    sine    Sluser, 
saa    man    rigtig  havde  kunnet  nyde  alt,    hvad  der  var  sat  i  Scene  langs 

Vejen  til  Forherligelse  af  Indtoget.  Dystlob  var  der  et  Sted,  Ringstikken 
et  andet,  Ridderspil  og  Behændighedskiinster.  Men  alt  blev  odelagt  af 
Regnen,  som  atter  havde  taget  fat.  Drivvaad  naaede  den  stakkels  Prin- 
sesse ind  til  Koben  havns  Slot,  kom  straks  til  Sengs  og  laa  med  stærk 
Feber  i  de  følgende  Dage,  saa  der  ikke  var  Tale  om,  at  Vielsen  kunde 
foregaa  i  Frue  Kirke,  som  Bestemmelsen  var,  men  i  en  Sal  paa  Slottet 
uden  for  Brudens  Sengkammer,  hvor  ogsaa  Dronningens  Kroning  fandt 
Sted.  Ved  Gæstebudene  viste  hun  sig  ikke,  og  forst  paa  Bryllupsfestens 
sidste  Dag  lod  hun  sig  se  for  Københavnerne.  Da  var  der  først  Dystløb 
paa  Gammel  Torv,  hvilket  Kongeparret  overværede  fra  Raadhusets  Vinduer; 
derefter  Gæstebud  og  paafølgende  Dans  paa  Raadhuset.  Men  Dronningen 
folte  sig  endnu  saa  svag,  at  hun  maatte  tage  hjem  midt  under  -Ballet. 
Det  var  sandsynligvis  et  Efterspil  af  Bryllups-Festen,  der  fandt 
Sted  Aaret  efter,  og  et  Udslag  af  Skinsygen  mellem  de  fine  frem- 
mede Riddere  og  den  jævnere  danske  Adel.  Den  danske  Herre- 
mand Iver  Lunge  og  den  burgundiske  Ridder  Jurgen  Tegnagel  vare 
Medbejlere  til  én  og  samme  Post  i  Hæren  paa  det  forestaaende  Krigs- 
togt til  Sverige  og  søgte  hver  at  udmærke  sig  saa  meget  som  muligt  i 
Krigsherrens  Øjne.  Burgunderen  maa  antages  at  have  faaet  et  mægtigt 
Forspring  ved  at  forære  Kongen  en  pragtfuld  Rustning,  som  man  aldrig 
havde  set  Magen  til  herhjemme,  og  Iver  Lunge  rasede;  den  kunde  han 
ikke  stikke.  Kongen  foreslog  dem  at  lade  Vaabnene  skifte,  og  de  to 
Medbejlere  mødtes  i  Panser  og  Plade  og  med  vajende  Fjerbusk  paa 
Rendebanen  ved  Vingaarden.  Her  var  der  ved  Opfyldning  under  Chri- 
stopher af  Bayern  indvundet  en  stor,  flad  og  aaben  Plads,  der  kunde  overses 
fra  Slottet;  den  var  alt  tidligere  bleven  benyttet  til  Dystløb,  og  Kong  Chri- 
stian havde  selv  prøvet  den,  da  han  Dagen  før  han  blev  slaaet  til 
Ridder  —  efter  Hjemkomsten  fra  Sverige  i  15  —  havde  « rendt »  med 
en  fremmed  Greve,  saa  at  de  begge  lettedes  af  Sadlen.  Saa  lemfældigt 
gik  det  ikke  til  mellem  de  to  Medbejlere  til  Kongens  Gunst.  I  et  af 
Løbene  ramte  Hr.  Ivers  Lanse  Hjælmgitret  paa  Hr.  Jiirgens  Hjælm,  saa 
Spidsen  knækkede  af  og  blev  siddende  i  det  spinkle  Gitterværk,  der 
skulde  skærme  Øjnene.  Til  alt  Uheld  blev  Hesten  sky  og  jog  i  sin 
Vildhed  ind  mod  Skranken,  saa  Burgunderen  blev  kastet  frem  over  dens 
Hoved  med  sin  Pande  mod  Muren.  Ved  det  stærke  Stød  dreves  Lanse- 
spidsen helt  igennem  Gitret  og  gennem  den  Ulykkeliges  Øje  ind  i  Hovedet, 
saa  han  styrtede  død  til  Jorden. 

En  langt  storre  Opsigt  i  København  vakte  dog  Dyvekes  Død  i 
Sommeren  samme  Aar.  Dyveke  og  hendes  Moder  synes  tidligere  at 
have  haft  Bopæl  paa  Kongsgaarden  ved  Hvidore,  men  i  1516  havde 
Kongen  købt  Gaarden  paa  Hjørnet  af  Amagertorv  og  Nils  Hemmingsens- 
gade  til  sin  Frille  og  hendes  Moder.  Et  Forhold  som  det  mellem  Kongen 
og  den  skønne  Hollænderinde  maatte  altid  interessere  de  nyfigne  Køben- 
havnere, og  i  Vinterens  og  Foraarets  Løb  var  der  indtruffet  en  Begivenhed, 

som    havde    sat    alle    i    Bevægelse.       Den  

i4aarige  Dronning  havde  ikke  formaaet  at 
fængsle  sin  lidenskabelige  Ægteherres  Sind, 
og  Kongen  formaaede  ikke  at  undvære  sin 
blide  Due.  Paa  Slottet  sad  Torben  Okse, 
«der  var  en  berygtet  og  ilde  anset  Person«, 
som  Lensmand;  han  saa  vel  kælent  paa 
Dyveke  og  viste  en  Adfærd  over  for  hende, 
der  ikke  ret  passede  med  hans  Stilling 
som  Kongens  betroede  Mand,  og  en 
skønne  Dag  fik  Kongen  hemmelig  Under- 
retning af  Torben  Okses  Skriver  om,  at 
hans  Herre  endog  i  Kongens  Sengekam- 
mer havde  været  uhøvisk  over  for  Dyveke. 
Men  Torben  Okse  forstod  snildt  at  vælte 
Anklagen  over  paa  Skriveren,  der  beskyld- 
tes for  selv  at  stræbe  efter  den  Dejliges 
Gunst  og  for  i  Skinsyge  falskeligen  at 
have  anklaget  sin  Herre.  Da  Torben 
Okse  vidste  Besked  med  et  Par  Unøjag- 
tigheder i  Skriverens  Regnskab,  benyttede  Tiggende  Kreblmg  1  Spedalsk  .=)fra  Begyn- 
•->'■'  delsen  af  det  lo.  Aarhundrede. 

han    disse    til     at    fælde    ham,     og    Hans 

Faaborg    blev    hængt  i  Galgen    foran  Byen;  den  stod  vistnok  dengang  i 

Nærheden  af  Frihedsstøtten. 

Men  Dyvekes  pludselige  Død  vakte  atter  Kongens  Mistanke  mod 
Torben  Okse,  thi  hun  var  sunken  om  umiddelbart  efter  at  have  spist 
nogle  Kirsebær,  som  han  sagdes  at  have  sendt  hende;  en  Aftenstund 
paa  Slottet,  da  der  blev  drukket  godt,  satte  Kongen  en  Fælde  op  for 
Slotsherren,  frittede  ham  ud  om  hans  Forhold  til  Dyveke  og  fik  hans 
Indrømmelse    af,    at    ogsaa    han    havde   været   forelsket  i  hende  op  over 

begge  Øren  og  havde  gjort  Haneben,  det  bedste  han  kunde.  Tilstaaelsen 
er  sandsynligvis  fremkommet  under  Paavirkning  af  stærke  Drikke.  Kongen 
var  imidlertid  klarhovedet  nok;  han  havde  i  al  Stilhed  samlet  Beviser 
imod  Torben  Okse;  nu  lod  han  ham  kaste  i  Taarnet  og  anklagede  ham 
dernæst  for  Rigsraadet.  Men  dette  fandt  ikke,  at  der  var  Beviser  nok 
for  Giftmordet  til  at  fælde  ham  og  afviste  Kongens  Klage  over  hans 
Optræden  lige  over  for  en  Frille.  I  sin  Forbitrelse  over  dette  Svar  og 
ægget  af  den  af  Adelspartiet  forhadte  Sigbrit  lod  Kongen  da  —  tværtimod 
Landets  Love,  der  bød,  at  en  Adelsmand  kun  kunde  dømmes  af  sine 
Standsfæller  —  nedsætte  en  Ret  af  12  Bonder  fra  Solbjærg,  en  Landsby, 
der  laa  omkring  Dammen,  der  vist  nok  er  en  Rest  af  Solbjærgs  Gadekær, 
ved  Smallegade  paa  Frederiksberg.  De  samledes  uden  for  det  yderste  Port- 
taarn  foran  Slottet,  satte  Tinget  inden  for  4  Spyd,  som  de  benyttede  som 
Tingstokke,  og  afsagde  deres  Kendelse  efter  en  gammel  Formular,  der 
betød  det  samme  som  skyldig:  Vi  dømme  ham  ikke,  men  hans  egne 
Gerninger. 

Den  20.  November,  netop  paa  en  Tid,  da  der  paa  Grund  af  Herre- 
dagen var  en  ualmindelig  Mængde  Adelige  og  Gejstlige  i  Byen,  blev 
Torben  Okse  ført  over  Slotspladsen  og  Højbro  ind  til  Byen.  Paa 
Stranden  lige  neden  for  Hojbrostræde,  kom  Munkene  fra  Graabrødre- 
kloster  og  gav  ham  Sakramentet.  Torben  Okse  kastede  sig  ned  paa 
Jorden  og  var  meget  angergiven.  Men  snart  gik  Toget  videre  til 
St.  Gertruds  Kirkegaard,  der  strakte  sig  over  den  østligste  Del  af  Kul- 
torvet. Det  var  ellers  kun  de  simpleste  Forbrydere,  der  led  Døden 
her,  saa  det  var  et  for  Adelsfølelsen  meget  skærpende  og  udfordrende 
Tillæg  i  Straffen.  Paa  Retterstedet  fremstod  en  kongelig  Herold  og 
oplæste  med  høj  Røst  den  forhenværende  Slotsherres  Brøde,  hvorpaa 
Mestermanden  udførte  sit  Hværv.  Legemet  blev  begravet  paa  Graa- 
brødre  Kirkegaard,  der  laa  i  Fortsættelsen  af  Niels  Hemmingsens  Gade, 
mellem  Graabrødretorv  og  Skindergade. 

Men  Hans  Faaborgs  Lig  hang  endnu  i  Galgen,  og  det  gav  netop 
paa  denne  Tid  Anledning  til  megen  Snak.  Taarnvægteren  paa  Slottets 
Mure  saa'  om  Natten  et  underligt  Lysskær  som  en  Straaleglans  over 
den  Hængtes  Hoved.  Hvad  det  betod,  kunde  ingen  være  i  Tvivl  om. 
Var  Slotsherren  skyldig,  maatte  Skriveren  være  uskyldig!  Og  da  Kongen 
en  Nat  fra  Slotsmuren  havde  forvisset  sig  om,  at  det  forholdt  sig  rigtigt 
med    denne    klare  Glans,    folte    han   sig  ogsaa  overbevist  og  gav  Dagen 

efter    Ordre    til,    at    Hans    Faaborgs  Lig    sl<ulde    nedtages  af  Galgen  og 
flyes  hæderlig  til  Jorden  paa  Vor  Frue   Kirkegaard. 

Dyvekes  Dod  fik  stor  Betydning  for  Christian  II.  og  igennem  ham 
for  Københavns  Historie.  Thi  Kongen,  mørk  og  mistænksom  af  Naturen, 
troede  nu  fuldt  og  fast,  at  der  var  en  stor  Sammensværgelse  af  Adelen  i 
Gang  imod  ham,  og  at  Dyveke  var  falden  som  et  første  Offer  for  denne. 
Og  i  den  Tro  blev  han  bestyrket  af  hendes  Moder,  Sigbrit,  til  hvem  han 
nu  knyttede  sig  endnu  stærkere  end  før.  Nu  var  det,  at  Københavnerne 
kunde  se  Rigets  Stormænd  staa  og  fryse  i  Sneen  uden  for  Sigbrits 
Dør  paa  Hjørnet  af  Amagertorv  og  Nils  Hemmingsensgade,  medens 
Kongen  var  inde  og  raadslaa  med  den  kloge  Hollænderinde.  Han 
hadede  de  højere  Stænder  med  hele  sin  lidenskabelige  Sjæl,  og  det  var 
Planer  til  at  gøre  sig  uafhængig  af  dem,  der  blev  drøftede  mellem 
ham   og   Sigbrit. 

Men  Kongen  kunde  kun  i  Forbund  med  de  lavere  Stænder  vente 
at  gore  sig  Adelen  underdanig.  Hans  Politik  maatte  altsaa  blive  den 
at  hæve  Borger-  og  Bondestand  saa  meget  som  muligt.  Derfor  træde 
netop  nu  hans  Planer  frem  om  ganske  at  bryde  Hanseforbundets  Magt 
i  Norden  og  gore  København,  der  kunde  glæde  sig  ved  en  langt  gun- 
stigere Beliggenhed  end  nogen  af  Hansebyerne  paa  Nordtysklands  Kyst,  til 
Østersøens  Herskerinde.  15 17  udsendte  han  trykte  Opfordringer,  ikke  blot 
til  de  mest  ansete  Købmænd  i  vort  eget  Land,  men  i  næsten  alle  europæiske 
Lande,  om  at  nedsætte  sig  i  Kobenhavn,  hvor  de  skulde  faa  store 
Privilegier.  Særlig  ivrig  var  han  for  at  faa  Hollændere  og  Russere  her 
til,  som  dem,  der  mest  direkte  kunde  modarbejde  Hanseforbundet.  Ogsaa 
med  det  store  Handelshus,  Luggerne  i  Augsburg  og  Florens,  satte  han 
sig  i  Forbindelse.  Samtidig  flyttede  han  Toldstedet  for  Øresundstolden 
fra  Helsingør  til  København,  hvilket  var  til  stor  Gavn  for  Byen  og 
dens  Handel. 

Men  med  Stockholms  Erobring  i  1520  voksede  Christian  II's  Frem- 
tidsplaner med  Kobenhavn.  Umiddelbart  efter  det  stockholmske  Blodbad 
samledes  efter  Kongens  Ønske  handelskyndige  Mænd  fra  København  og 
Malmø  med  Stockholms  Magistrat  for  at  drøfte  Planen  om  Oprettelsen 
af  et  stort  nordisk  Handelsselskab  med  Hanseforbundet  som  Forbillede. 
København  skulde  være  en  af  de  fire  Stabelstæder,  hvorfra  Varer  fra 
de  nordiske  Lande,  tilsendte  gennem  Stockholm  og  en  By  i  Finland, 
skulde  udfores  til  en  By  i  Nederlandene. 

Adskillige  Forhold  tyde  paa,  at  dette  Handelsforbund,  der  vilde 
have  haft  en  overordentlig  stor  Betydning  ikke  blot  for  Københavns 
Udvikling,  men  tillige  for  de  nordiske  Folks  Samfølelse,  virkelig  kom  i 
Stand.  Men  som  alle  Christian  H's  Foretagender  fik  ej  heller  dette 
Tid  til  at  fæstne  sig,  og  de  alt  begyndte  Forbindelser  blev  afbrudte  i 
den  snart  paafølgende  svenske  Opstand  og   blev   aldrig    senere  knyttede. 


Det  var  bevægede  Tider,  der  begyndte  for  Københavnerne.  De 
mange  fremmede  Krigsfolk,  som  Kongen  havde  lejet  til  den  forestaaende 
Krig  i  Sverige,  var  et  uroligt  Folkefærd  og  har  givet  Byvagten  og  By- 
svendene nok  at  bestille.  Lejetropperne  bestod  navnlig  af  Skotter  og 
Tyskere,  og  disse  to  Nationer  havde  nu  en  Gang  ikke  noget  godt  Øje 
til  hinanden.  Saaledes  kom  det  i  151Q  til  store  Uroligheder  imellem 
dem.  En  Skotte  var  kommen  op  at  slaas  med  en  tysk  Landsknægt  og 
havde  stukket  ham  ned,  hvorpaa  han  var  flygtet  hen  til  Skotternes  Her- 
berge, der  laa  ved  Latinskolen  paa  Frue  Kirkegaard,  altsaa  mellem 
Dyrkøb  og  Nørregade;  Tyskerne  vilde  ikke  lade  deres  Landsmand  ligge 
uhævnet,  men  drog  i  sluttet  Trop  mod  Skotternes  Herberge,  der  nu  af 
disse  blev  barrikaderet  og  sat  i  Forsvarsstand.  Det  var  imidlertid  ikke 
længe  i  Stand  til  at  modstaa  et  Angreb  af  forbitrede  Fjender,  da  det 
syntes  at  have  været  straatækt,  og  det  varede  da  heller  ikke  længe,  inden 
Tyskerne  fandt  paa  at  stikke  Ild  paa  Taget.  Dette  skred  brændende 
ned,  men  Skotterne  sprang  uforfærdet  gennem  Døre  og  Vinduer  ud 
gennem  Ilden,  dog  kun  for  at  blive  huggede  ned  af  de  langt  talrigere 
Tyskere,  der  tog  imod  dem  udenfor.  Men  Striden  havde  ikke  ind- 
skrænket sig  til  dette  Sted  alene.  Tyskerne  havde  stillet  Vagtposter 
paa  alle  Torve  og  i  alle  Gader  for  at  opsnappe  og  undlive  alle  de 
Skotter,  der  undslap  fra  Herberget,  og  saa  hidsigt  rasede  Kampen,  at 
ingen  i  mindste  Maade  hørte  eller  ændsede  den  kongelige  Herold,  der 
i  fuld  Embedsdragt  red  rundt  i  Gaderne  og  erklærede  enhver  Dødsens, 
som  ikke  straks  nedlagde  Vaabnene.  De  Kæmpendes  Larmen  og  Støjen 
og  Kampens  Drøn  og  Gny  naaede  helt  over  til  Slottet;  det  lød,  som 
om  hele  Byen  var  i  Oprør.  Kongen  steg  da  selv  til  Hest  og  red  led- 
saget   af  to   Rigsraader    og    sin   Marsk   og  med   Herolden  i  Spidsen   over 

Hojbro  og  op  i  Byen  for  at  skafte  Orden  til  Veje.  Midt  paa  Amager- 
torv standsede  Toget,  og  det  synes,  som  om  Kongens  Tilsynekomst  et 
Øjeblik  har  skaffet  Ro.  Men  ned  ad  Torvet  kom  i  fuldt  Løb  en  Skotte 
forfulgt  af  en  tysk  Landsknægt.  Da  Skotten  saa'  Kongens  høje  Skik- 
kelse, troede  han  sig  frelst  og  søgte  Tilflugt  under  Kongens  Hest,  medens 
Kongen  udstrakte  sin  Haand  som  Tegn  paa,  at  han  tog  ham  i  sin  Be- 
skyttelse. Men  Tyskeren  var  saa  ophidset  og  rasende,  at  han  intet 
ændsede  og  lob  sit  Spyd  igennem  den  Ulykkelige.  Kongen  lod  ham 
paa  Stedet  gribe;  han  blev  halshugget  samme  Nat,  og  dermed  faldt 
Tyskerne  til  Ro. 

I  1522  fik  Københavnerne  en  Henrettelse  at  se,  som  gjorde  mere 
Opsigt  end  de  fleste,  der  forefaldt  mellem  Aar  og  Dag.  Det  var  da 
Sigbrits  Yndling,  Syndebukken  for  Stockholmer  Blodbadet,  Didrik  Slag- 
heck  blev  brændt.  Kort  i  Forvejen  var  han,  som  staaende  højt  i 
Kongens  Gunst,  bleven  udnævnt  til  Erkebiskop  i  Lund;  men  i  Slutningen 
af  1521,  havde  Kongen,  der  var  ovre  i  Odense,  borte  fra  Sigbrit  og 
unddraget  hendes  Indflydelse,  ladet  ham  fængsle  paa  Kobenhavns  Slot, 
som  den  der  bar  Skylden  for  alle  de  Henrettelser,  der  havde  fundet 
Sted  i  Sverige.  Den  24.  Januar  1522  blev  han  fort  ud  af  Fangetaarnet 
paa  Københavns  Slot.  Fin  og  pyntet  var  han,  enten  det  nu  var  et 
Udslag  af  hans  egen  Forfængelighed,  eller  et  haanende  Tillæg  til  Straffen. 
En  Fløjels  Kjortel  havde  han  paa,  inden  for  den  en  rød  Skarlagens 
Uldskjorte  og  allerinderst  en  Smaaskjorte  af  fint  hollandsk  Lærred.  Dertil 
Plojels  Hoser  og  Fløjels  Tøfler.  Paa  Højbro  modte  Toget  Mester  Jesper 
Brokmand  »Farvel  Mester  Jesper !»  raabte  den  forhenværende  Erkebisp 
paa  Latin.  «Farvel,  —  se  dette  er  Lonnen  for  vore  Fortjenester !» 
Men  det  var  ikke  Mester  Jespers  Anskuelse:  «Nej,  nej!»  svarede  han 
ivrig  tilbage,    « Straf  som  forskyldt.   Straf  som  forskyldt!« 

Sigbrits  Vinduer  er  lukkede,  da  han  fores  forbi.  Hun  kan  ikke 
taale  at  se  dette  forste  utvetydige  Tegn  paa,  at  end  ikke  hun  kan  stole 
paa  Christian  den  IL  Og  Toget  gaar  videre.  Paa  Gammeltorv  er 
Raadhusets  og  alle  andre  Trapper  og  Vinduer  fulde  af  Tilskuere,  og 
Torvet  selv  er  sort  af  Mennesker.  Op  over  dem  rager  Galgens  sorte 
Stolper.  Under  den  bliver  der  lagt  en  Strikke  om  Halsen  paa  Synderen, 
Dog  «den  er  rejst  andre  til  Forfærdelse,  ikke  ham»,  thi  da  Bødelen 
har  ladet  ham  sætte  Tøflerne  og  ført  ham  nogle  Trin  op  ad  Stigen, 
siger  han:   «Nej,    det    vil  ikke  saa  fort  med  os,  vi  maa  en  anden   Vej!» 

Derpaa  leder  han  ham  ned  igen,  og  Didrik  Slagheck  stiller  den  Fordring, 
at  han  vil  have  sine  Tøfler  paa.  Det  tilstaas  ham,  og  han  fores  nu 
over  til  en  Brændestabel,  der  er  stablet  op  «hart  ved  Raadhuset».  Der 
blev  han  affort  sin  pragtfulde  Paaklædning,  saa  han  til  sidst  kun  stod 
i  sin  Smaaskjorte  og  sit  Femorale  (Hofteklæde),  derefter  bundet  paa  en 
Stige  og  lagt  paa  Brændestablen.  Og  først  efter  at  Profossen  havde 
opregnet  alle  hans  Forseelser,  blev  der  stukket  Ild.  Ved  3  slet  efter 
Middag  fandtes  hans  Mave  sammenkrympet  i  Asken  som  en  Boldt. 
En  Sømand  gik  til  og  stak  i  den  med  en  Aalestang;  der  flød  meget 
Vand   ud,   og   saa  faldt   den   sammen   i   Asken. 

Slige  Optrin  kunde  man  faa  at  se  paa  Gammel  Torv,  mellem  Spring- 
vandet og  Fliserækken  fra  Nygade  til  Frederiksberggade 

Hvis  man  nu  i  Kjøbenhavn  har  været  overbevist  om,  at  det  virkelig 
var  Didrik  Slagheck,  som  var  Skyld  i,  at  Sverige  havde  rejst  sig  mod 
sin  retmæssige  Konge,  saa  har  denne  Straf  slet  ikke  kunnet  synes  for 
haard.  Thi  hvad  kunde  der  ikke  komme  ud  af  det?  Lybekkerne  folte, 
at  det  nu  var  Krig  paa  Kniven,  og  at  København,  om  den  fik  Lov  at 
udvikle  sig  efter  Christian  Il's  Planer,  snart  vilde  tage  Magten  fra  dem. 
Saa  for  dem  kom  Opstanden  i  Sverige  saare  belejligt.  Samme  Aar,  1522 
i  August  Maaned,  saa'  Københavnerne  en  stor  forenet  svensk-  lybsk  Flaade 
ankre  op  i  Rævsgattet,  vistnok  Løbet  mellem  Rævshalen  og  Kysten,  alt- 
saa  nu  Inder-Reden,  eller  mellem  Rævshalen  og  Amager  Land.  Paa 
Vejen  herop  havde  de  taget  Hammershus  med  stormende  Haand,  og 
nu  skulde  det  gaa  ud  over  den  farlige  Medbejlerske  ved  Sundet.  Men 
det  var  ikke  saa  lige  en  Sag,  nu  lige  saa  lidt  som  i  1428,  sidste  Gang 
København  havde  haft  lybsk  Besøg,  og  man  ansaa  det  for  bedst  først 
at  sikre  sig  de  andre  Steder  ved  Sundet.  Helsingør  gik  op  i  Luer, 
men  ved  Helsingborg  blev  de  forenede  Flaader  slaaet  tilbage,  og  da  de 
atter  kom  ned  til  Kobenhavn,  havde  Kongen  ude  ved  Solbjærg  samlet 
en  Lejr  paa  o.  10,000  Mand.  Over  for  en  saadan  Styrke  var  der  intet 
at  stille  op,  og  de  fjendtlige  Skibe  sejlede  bort  paa  ny. 

Den  Dag  Lybekkerne  og  Svenskerne  kom  tilbage  fra  Helsingborg, 
var  Kongen  med  sit  Følge  redet  ud  i  Lejren  for  at  opmuntre  Stemningen 
hos  Krigsfolket,  om  det  skulde  komme  til  Kamp.  Samme  Dag  gik  der 
en  Kvinde  med  sin  Pige  op  ad  Vimmelskaftet  og  sagtens  ad  Nørregade 
og  ud  gennem  Norreport.  Man  skulde  ikke  se  paa  hende,  som  hun 
gik   der  til   Fods  ud  ad   Solbjærg  til  —  for  hun   havde   nu  ogsaa  Lyst  til 

komme  ud  og  se  paa  Mønstring  —  at  hun  var  lige  saa  god  som  et  helt 
Ministerium  og  tillige  var  Kongens  fortroligste  Raadgiver.  Hollandsk  var 
Skabelonen,  hollandske  vare  de  rynkede  svære  Skørter  og  det  brusende 
snehvide  Lin  og  hollandsk  var  sikkert  Gangen.  Det  var  den  almægtige 
Sigbrit.  Til  Trods  for,  at  det  var  hende,  der  stadig  pustede  til  Kongens 
Had  mod  Adelen,  og  som  uafladelig  ansporede  hans  Interesse  for 
Købstædernes  Opkomst,  var  hun  dog  ikke  lidt  i  København.  Hvad 
skulde  al  den  megen  Renlighed  til,  som  hun  fordrede  paa  sin  Hollandsk, 
med  at  holde  Gaderne  rene,  feje  Huse  og  Gaarde,  skure  Gulve  og  Bænker 
Og  saa  var  det  jo  hende,  der  som  General-Tolddirektor  —  nu  da 
Sundtolden  var  bleven  forlagt  til  Kobenhavn  —  stod  bag  ved  alle  de 
strenge  Paabud  om  Accise  og  Konsumtion  m.  v.  Slet  ikke  at  tale 
om,  at  hun  nylig  havde  forledt  Kongen  til  at  flytte  Amagerbonderne  bort 
fra  deres  Gaarde  og  til  at  kalde  en  Skare  af  hendes  Landsmænd  ind 
paa  den  flade  0  for  at  lære  Sjællænderne  at  drive  Havedyrkning. 

Ja,  som  hun  kunde  faa  Kongen  til!  Imod  al  menneskelig  Beregning 
var  hendes  Indflydelse  vokset  efter  Datterens  Død.  Det  kunde 
ikke  gaa  naturligt  til,  at  hun  saaledes  kunde  beherske  Kongen;  det 
maatte  hun  have  lært  i  den  sorte  Skole.  Og  kunde  man  forlange  noget 
bedre  Bevis  derpaa,  end  den  Berømmelse,  som  den  navnkundige  tyske 
Professor  Teophrastus  Bombastus  Paracelsus  v.  Hohenheim  havde  ydet 
hendes  mange  og  dybe  Kundskaber,   da  han  var  her  forgangen  Aarr 

Sigbrit  gik  altsaa  ud  for  at  se  paa  Mønstring.  Vejen  gik  den 
Gang,  som  det  synes,  gennem  Nørre  Port,  til  venstre  over  Broen  ved 
Hanetaarnet  og  over  Dæmningen  for  Enden  af  Peblingesoen.  Da  hun 
og  hendes  Pige  var  komne  saa  vidt,  blev  de  indhentede  af  et  Par 
drukne  Soldater,  der  ogsaa  skulde  ud  til  Lejren.  De  var  imidlertid  ikke 
mere  fulde,  end  at  de  vidste,  hvem  det  var,  de  var  gaaet  forbi. 
Da  de  var  komne  lidt  bort,  begyndte  de  at  snakke  om,  hvad  her  var 
at  gøre ;  de  følte  sig  paa  én  Gang  kaldede  til  at  udrette  noget  for  Konge 
og  Fædreland.  Her  havde  de  denne  arge  Kvind  for  sig,  som  forførte 
Kongen  med  sine  onde  Raad,  her  var  man  paa  fri  Mark  —  kunde 
der  tænkes  nogen  bedre  Lejlighed  til  at  befri  Kongen  for  denne  onde 
Aand,  der  nok  til  sidst  skulde  faa  ham  drevet  af  Riget?  De  standsede 
deres  Gang,  lod  Kvinderne  komme  op  paa  Siden  af  sig,  tog  saa  fat 
paa  Sigbrit  og  kastede  hende  i  Vandet;  Pigen  undslap  skrigende,  og 
de    to  Soldater    tog    Benene    paa  Nakken.      Men    nu    var  det  deres  Tur 

at  blive  indhentede.  Kongen  var  selv  paa  Hjemvejen  fra  Mønstringen 
kommen  forbi  Stedet,  straks  efter  at  hans  Finans-  og  Indenrigsminister 
var  bleven  kastet  i  Vandet.  Han  lod  andre  om  at  trække  hende  op, 
men  red  selv  i  Galop  efter  Forbryderne  og  slog  dem  til  Jorden  med 
sin  Staalbue.  Sigbrit  blev  sat  op  i  en  Vogn  og  kørt  ind  til  Byen. 
Men  da  man  korte  gennem  Porten,  fik  Soldaternes  Had  imod  hende 
Udslag  en  Gang  endnu,  idet  en  Flok  Skytter  fra  Roskilde,  der  havde 
Vagt  ved  Porten,  medens  de  fjendtlige  Skibe  laa  paa  Reden,  skød  efter 
hende  flere  Gange,   dog  uden  at  træffe  hende. 

Det  sidste  talte  man  ikke  om.  Men  man  kan  være  sikker  paa,  at 
Sigbrit's  Ry  som  Heks  og  Troldkone  var  grundfæstet  fra  den  Dag,  da 
det  viste  sig,  at  hun  hverken  kunde  druknes  eller  skydes. 


Tre  Fjerdingaar  senere,  den  13.  April  1523  strømmede  Københav- 
nerne i  tætte  Skarer  ned  til  Stranden.  Saa  var  det  altsaa  sandt,  hvad 
Rygterne  havde  haft  saa  travlt  med  i  de  sidste  Uger,  at  Gejstligheden 
og  Adelen,  ja  selv  Borgere  og  Bonder  i  Jylland  havde  opsagt  Kongen 
Huldskab  og  Troskab,  og  at  han  vilde  drage  bort  for  i  Udlandet  at 
søge  Hjælp  til  at  genvinde  sit  Rige. 

Det  var  en  Begivenhed,  der  maatte  berøre  Københavnerne  paa  det 
aller  dybeste.  Thi  det  var  jo  for  en  stor  Del  Christian  II's  Forkærlighed 
for  Borgerstanden,  der  havde  rejst  Adelspartiet  imod  ham;  og  den 
Interesse,  han  havde  vist  deres  By,  og  som  lovede  dem  en  saa 
glimrende  Fremtid,  lod  dem  i  Øjeblikket  glemme  hans  blodige  Færd  og 
hans  troløse  Sind. 

Muren  fra  «Kringelen»  af  mod  Ost,  Taarnene  og  Porten,  Stranden 
foran  og  alle  høje  Huse  stod  fulde  af  Mennesker,  som  med  bedrovet 
Hu  stirrede  efter  Kongens  Skibe,  der  kastede  los  fra  Bremerholm  og 
et  for  et  gled  forbi  ude  paa  Strømmen.  Dronningen  var  med  og  alle 
Børnene;  Sigbrit  var  bleven  smuglet  med  om  Bord  i  en  Trækasse  — 
atter  et  Vidnesbyrd  om,  at  det  var  nødvendigt  at  skærme  hende  mod 
Folkets  Vrede  —  Christjern  Pedersen,  Hans  Mikkelsen  og  andre  af 
Kongens  trofaste  Tilhængere  var  ligeledes  med  om  Bord. 

Inden  fire  Maaneder,  havde  Kongen  sagt  til  den  tapre  Henrik  Gjøe, 
som  han  havde  indsat  som  Statholder  paa  Sjælland  og  Befalingsmand  i 
København,  vilde  han  komme  tilbage.  Ja,  det  var  jo  i  alt  Fald  et 
Haab;  men  ingen  turde  ret  hengive  sig  dertil.  Det,  at  Kongen  kunde 
forlade  sit  Rige  og  sin  Hovedstad,  hvor  han  havde  saa  mange  hengivne 
Mænd,  for  at  søge  fremmed  Hjælp,  var  for  Københavnerne  det  bedste 
Bevis  paa,  at  hans  og  deres  Sag  paa  Forhaand  maatte  staa  ilde.  Thi 
Faren  kom  ikke  saa  meget  udefra  som  fra  Kongens  eget  vaklende  og 
ustadige  Sind. 

Man  maatte  i  alt  Fald  være  belavet  paa  det  Værste.  Adelen  havde 
tilbudt  Kongens  Farbroder,  Hertug  Frederik  af  Gottorj),  Tronen,  og 
vilde  Københavnerne  søge  at  holde  deres  By,  Rigets  Hovedstad,  til  Kong 
Christians  Haand,  var  der  ingen  Tvivl  om,  at  Hertugens  P'olk  snart 
vilde  staa  foran  Byen  og  søge  at  tage  den  med  Magt.  Og  ganske 
rigtigt;  faa  Dage  efter  Kongens  Afrejse  kom  der  Brev  fra  Hertug  Frederik 
til  Stadens  Borgere,  at  han  vilde  komme  med  et  »mærkeligt  Antal  Folk» 
og  frelse  den  hellige  Kirke,  Ridderskab,  Købstadsmænd,  Bønder  og 
menige  Almue  udi  Sjælland  ud  af  deres  svare  Plage  og  tyranniske  Vold. 
Om  de  vilde  bemande  deres  By  mod  Kong  Christian,  skulde  han  som 
en  ret  kristen  Fyrste  og  naadig  Herre  holde  dem  ved  Lov,  Skel,  Ret, 
Privilegier,  Friheder,  gode  gamle  Sædvaner  og  aflægge  al  ny  Told,  Sise, 
Forbud  og  andre  slige  Besværinger.  «Thi  betænker  eders  Bedste,  Gavn 
og  øvrige  Bestand,  saafremt  som  vi  med  Herrer,  Fyrster,  Venner  og 
Tilhængere,  vort  elskelige  Raad  danske  Mænds,  vore  kære  Undersaatters 
Hjælp  og  Trøst  ikke  skulde  nødes  til  at  straffe  over  eders  Liv,  Gaarde, 
Gods    og  Ejendomme,   hvilket    Gud    kende,    vi   ganske  nødig  gøre  ville! » 

Men  hverken  Henrik  Gjøe  eller  Københavns  Borgere  lod  sig  lokke. 
De  erklærede,  at  de  var  Kong  Christians  Mænd  og  fik  saa  tage,  hvad 
der  fulgte  paa.  ; 

Lybekkerne  havde  naturligvis  straks  slaaet  sig  paa  den  nye  Konges 
Parti.  Deres  Skibe  satte  i  de  sidste  Dage  af  Maj  hans  Tropper  over 
Bælterne,  og  kort  Tid  efter,  at  hans  4000  Knægte  og  1800  Ryttere  den 
10.  Juni  havde  lejret  sig  paa  Serridslev  Mark  foran  Byen,  ankrede  de 
op  paa  Reden  og  spærrede  Indløbet  til   Havnen. 

Landsbyen  Serridslev,  der  bestod  af  den  gamle  Kongsgaard  med  sin 
Mølle  samt  10  Bondergaarde  og  Huse  maa  antages  at  have  ligget  omtrent  hvor 
man  nu  finder  Botanisk  Have.     Paa  Kongsgaarden  opslog  Kong  Frederiks 

Hærforer  Johan  Ranzau  sit  Hovedkvarter,  og  Skanser  opkastedes  mellem 
St.  Annebro  og  Vandløbet  fra  Sortedamsø,  mellem  dette  og  Vandløbet 
fra  Peblingesø  samt  fra  dette  og  til  Kalveboderne,  se  omstaaende 
Billede  af  Belejringen  1523,  der  tillige  giver  det  ældste  Prospekt  af 
Byen. 

København  skulde  saaledes  være  indesluttet  til  Lands  og  til  Vands. 
Men  det  synes  at  have  haft  sine  Vanskeligheder  at  gøre  en  saadan  Inde- 
slutning fuldstændig  virkningsfuld.  Lybekkerne  havde  ikke  bedre  Held 
med  at  forsænke  Havnen  nu,  end  de  havde  haft  for  o.  100  Aar  siden,  og 
de  4  store  Skibe,  som  var  bestemte  til  at  fyldes  med  Sten  og  sænkes  i 
Sejlløbet  til  Havnen,  blev  tagne  og  slæbte  bort  af  københavnske  Smaa- 
fartøjer.  Ikke  bedre  gik  det  60  Proviantskuder,  som  fra  Lybek  var 
blevet  sendt  op  til  Krigsfolket.  Og  det  hjalp  ikke  paa  Soldaternes 
Humør.  Galt  var  det  i  Forvejen  med  Penge,  Kong  Frederik  gav 
mange  smukke  Ord  og  Lofter,  men  Penge  havde  han  sjælden  nogen  af, 
og  Soldaterne  forlangte  at  faa  deres  Sold.  Bønderne  vilde  ikke  yde 
dem  nogen  Tilførsel  af  Proviant  og  samlede  sig  i  store  Skarer,  der 
gjorde  blodig  Jagt  paa  dem,  naar  de  var  ude  at  fouragere.  Bøndernes 
Rejsning  blev  til  sidst  saa  alvorlig,  at  Johan  Ranzau  maatte  gøre  et 
fuldstændigt  Krigstogt  imod  dem. 

Det  var  dog  ikke  alene  Mangelen  paa  Levnedsmidler,  der  tog 
Modet  fra  Johan  Ranzaus  Holstenere  og  Jyder,  men  i  lige  saa  høj  Grad 
den  skrækkelige  Mængde  Utøj,  som  hærgede  Lejren  «saa  Folkene  knap 
vidste  at  værge  sig  imod  dem,» 

Inde  i  Byen  var  man  derimod  ved  godt  Mod.  Der  var  endnu 
fuldt  op  af  Mad  og  Drikke,  og  man  afventede  en  Storm  med  Sindsro. 
For  at  kunne  beskyde  Fjenden  med  større  Virkning  havde  Henrik  Gjoe 
ladet  opføre  «Katte»,  d.  v.  s.  paa  forskellige  Steder  bygget  Muren  højere, 
og  anbragt  Kanoner  paa  disse  « Katte »  ligesom  ogsaa  i  Frue  Kirketaarn. 
Tabet  af  Menneskeliv  synes  ikke  at  have  været  stort;  som  noget  af  det 
vidunderligste  fortælles  der,  at  en  Falkonetkugle  ude  fra  Lejren  traf  en 
af  Byens  Knægte  i  venstre  Side  og  førte  Hjertet  ud  med  sig  paa  højre 
Side,  saa  det  kun  hang  fast  ved  en  Sene;  men  da  var  det  blevet  saa 
stort  som  et  Oksehjerte.  Inde  fra  Byen  leverede  de  dog  et  endnu  større 
Mesterskud.  En  Skytte  sendte  en  Kugle  gennem  11  Tønder  godt  01, 
der  stod  i   Lejren,   saa  det  altsammen   lob  i   Grøften. 


9° 
Det  ældste,  samtidige  Billede  af  København,  forestillende  Belejringen  1523. 

Byen  er  set  fra  et  Skib  paa  Strømmen  lige  ud  for  Slottet.  Amager  ses  til  venstre  som  et  frem- 
skydende  Næs  med  Træer.  Slottet  viser  sig  som  en  Del  Bygninger,  hvoraf  en  med  et  Taarn  med 
spidst  Tag,  omgivne  af  en  Mur  med  runde  Hjørnetaarne.  Til  venstre  for  Slotstaarnet  ses  et  Par 
Gavle,  vistnok  Nikolai  Kirke,  til  højre  et  Taarn  (med  en  Vippegalge),  sandsynligvis  »Kringeleu«  (ved 
Vingaarden).  Østervold,  der  udgaar  herfra,  slaar  en  Bugt,  som  virkelig  synes  at  have  været  der, 
omtrent  ved  øverste  Ende  af  Gertrudsstræde.  Nørre  Port  fremtræder  tydeligt  paa  sin  Plads,  til  Venstre 
for  Frue  Kirke.     Derefter  kommer  Hjørnetaarnet    «Hanetaarnet»    og  endelig  et  stort  rundt  Taarn  med 


Flag,  der  har  ligget  mellem  Hanetaarnet  Og  Vesterport.  Her  er  Tegningen  noget  ukorrekt.  Vesterport 
kommer  alt  for  langt  ned  mod  det  runde  Hjørnetaarn  (i  Vartovs  Gaard),  hvorfa  en  Række  Planker 
(Pallisader)  tydelig  ses  (paa  den  anden  Side  Vandet)  fra  Hjørnetaarnet  til  højre  (o :  til  Vandmølletaarnet 
paa  Vandkunsten).  Lige  over  Vesterport  ses  en  Bygning  med  spidse  Gavle  og  et  Tagspir  (St.  Petri) 
og  umiddelbart  til  højre  for  Porten  findes  St.  Clemens  Kirke.  —  Til  venstre  ude  i  Kanten  af  Billedet 
staar  et  Batteri  af  Johan  Ranzaus  Kanoner  (o.  hvor  Tivoli  nu  er).  Fra  Nord/est  til  Nordost  omringes 
Byen  af  Holstenerne.  To  Vandløb  —  et  fra  Peblingesøen  ned  mod  Hanetaarnet,  et  andet  fra  Sorte- 
damsøen  ned  o.  mod  Tornebuskegade  —  deler  Lejren  i  tre  Dele.  I  den  midterste  ses  Johan  Ranzaus 
Telt.  Husene  i  Serridslev  (mellem  Kunstmuseet  og  Frederiksborggade)  er  antydede.  Lejrbefæstningen 
støtter  sig  til  højre  til  St.  Anne  Bro,  hvorfra  Løbegrave  ere  ført  ind  imod  Byen. 

Det  var  i  det  hele  taget  en  temmelig  ublodig  Belejring.  Kongen 
manglede  baade  Tropper  og  Skyts  til  at  kunne  foretage  en  Storm,  og  der 
forefaldt  kun  en  Del  Smaakampe  mellem  Byen  og  Lejren;  i  en  saadan 
blev  Peder  Skram,  der  var  i  Kong  Frederiks  Tjeneste,  saaret  ved  et 
Sværdhug  i  Haanden.  Men  Belejrerne  synes  ikke  at  have  haft  synderlig 
Mod  paa  at  komme  i  Lag  med  Byens  stridbare  Besætning,  og  flere  Ud- 
fordringer fra  dennes  Side  blev  ikke  taget  til  Følge.  Københavnerne 
blev  saa  dristige,  at  de  forte  Kvier  og  andet  Kvæg  ud  af  Byportene  og 
drev  dem  frem  og  tilbage  i  et  Bueskuds  Afstand  fra  Volden,  med  mange 
haanlige   Opfordringer  til   Fjenderne   om   at  komme   og  tage   dem. 

Her  kan  et  Brev  af  20.  Novbr.  1523  fra  Jorgen  Kok  til  Christian  II 
om   l'ilstanden  i   Kobenhavn   vistnok   være  paa  sin   rette   Plads. 

«Min  ydmyge,  villige,  underdanige  og  pligtige  tro  Tjeneste  eders 
Naades  Højmægtighed  na  og  al  Tid  ydmygelig  forsendt  med  Vor  Herre! 
Højbaarne  Fyrste,  kæreste  naadige  Herre,  værdiges  eders  Naade  (at) 
ville  vide,  at  eders  Naades  Købstæder,  København  og  Malmø  ere 
endnu  udi  Velmagt  og  holdes  til  eders  Naades  Haand,  Gud  give,  at  de 
længe  kan  holdes.  Kæreste  naadige  Herre,  ydermere  skal  eders  Naade 
vide,  at  eders  Naades  og  vore  Fjender  ligge  her  endnu  daglig  for 
København  og  Malmø  og  agte  at  nedtrykke  forskrevne  eders  Naades 
Købstæder.  Sammeledes  maa  eders  Naade  vide,  at  eders  Naades  Skibe, 
som  ere  «Leo»,  « Peter  van  Hull>,  « Hamborger  Bark»  og  «Leszer», 
kom  ind  for  Kobenhavn  Tirsdag  næst  for  St.  Mortens  Dag  nu  næst  for- 
leden med  4  svare  Holke  (store  Skibe),  ladede  med  Bergenfisk,  som  de 
havde  taget  fra  de  Lybske,  endda  de  Lybske  havde  tilsænket  eders  Naades 
kongelige  Havn.  Dog  kom  ligevel  forskrevne  svare  Skibe  med  al  deres 
Ladning  igennem  samme  Vrag,  som  de  nedsænkt  have,  og  ligge  nu  ved 
Bremerholm,  som  de  før  ligget  have.  Desligeste  skal  eders  Naade  vide, 
at  Hr.  Søren  Norby  holder  Gulland  endnu  til  eders  Naades  Haand,  og 
haver  han  og  vi  udi  København  og  Malmø  gjort  de  Lybske  og  Stæderne 
(Hansestæderne)  stor,  svar  Skade  i  dette  Aar  paa  deres  Koffardiskibe 
og  sammeledes  paa  deres  Proviantskibe,  som  de  udskikket  have  at 
skulle  bespise  deres  Flaade  og  Lejre  med  for  København.« 

Maalet  for  Kong  Christian  med  hans  Rejse  til  Udlandet  var  at  faa 
Dronningens  Medgift  —  150,000  Gylden  —  udbetalt.  Med  saa  mange  Penge 
i  Lommen  vilde  han  kunne  samle  en  Krigsmagt,  der  var  tilstrækkelig 
stor    til    at    vise    Kong  Frederik   Vintervejen.      Men  hans  Svoger,    Kejser 

Carl,  havde  under  Krigen  med  Frans  I  af  Frankrig  alt  for  megen  Brug 
selv  for  Penge,  til  at  Christian  II  kunde  gore  sig  Haab  om  at  faa  sit 
Tilgodehavende.  Fire  Maaneder  havde  han  bedet  Københavnerne  holde 
ud;  inden  den  Tids  Forlob  skulde  han  komme  med  Undsætning.  Nu  var 
de  fire  Maaneder  længst  forbi,  og  endnu  var  der  intet  sket  i  den  Retning. 

Da  lob  paa  én  Gang  i  Begyndelsen  af  November  det  Rygte,  at  nu 
kom  Hjælpen.  Det  var  i  det  mindste  overdrevet,  thi  det  var  kun  fire 
Skibe,  der  stævnede  ned  mod  København ;  men  ved  Synet  af  dem  lettede 
Lybekkerne  skyndsomst  og  stak  til  Søs,  saa  Blokaden  mod  Søsiden  nu 
var  ophørt.  Skibene  bragte  Levnetsmidler,  Skyts,  Krudt  og  Bly  og 
mange  gyldne  Lofter  og  Tilsagn  om,  at  nu  kom  Kong  Christian  snart. 
Men  medens  Københavnerne  i  deres  Glæde  saluterede  fra  Voldene, 
tændte  Glædesblus  i  Gaderne  og  stak  brændende  Fakler  ud  fra  Frue 
Taarn,  sad  Statholderen  Hr.  Henrik  Gjøe  mismodig  paa  Københavns 
Slot.  Thi  han  havde  hemmelig  faaet  Bud  om,  at  nu  sidst  i  Oktober 
var  de  sidste  af  Kong  Christians  Lejetropper  gaaet  fra  hinanden;  dermed 
var  ethvert  Haab  om  Undsætning  paa  denne  Side  Foraaret  udslukt, 
og  Henrik  Gjøe  begyndte  at  tvivle  om  at  kunne  holde  Staden  Vinteren 
over,  og  om  at  Hjælpen  nogen  Sinde  kom.  Saa  var  det  vel  bedre  at 
ende  den  ødelæggende  Broderkrig  saa  snart  som  mulig,  naar  der  dog 
ikke  var  nogen  Udsigt  til  at  se  Kong  Christian  igen.  Deri  var  han 
ganske  enig  med  de  brave  danske  Mænd,  der  i  Øjeblikket  stod  som 
hans  Fjender  i  Belejrernes  Hær,  hans  egen  Broder  Mogens  Gjøe,  Oluf 
Nielsen  Rosenkrans  og  mange  andre,  med  hvem  han  alt  hemmeligen 
havde  indledet  Underhandlinger,  straks  efter  at  Budskabet  om  Opløsningen 
af  Kong  Christians  Tropper  var  kommet  ham  i  Hænde.  Underhand- 
lingerne blev  fortsat,  og  man  enedes  endelig  om,  at  Henrik  Gjøe  skulde 
sende  Bud  til  sin  Konge,  forklare  ham,  hvorledes  Sagerne  stod,  og 
sige  ham  den  Besked,  at  hvis  han  ikke  inden  St.  Stephans  Dag 
(2den  Juledag)  var  kommen  Byen  til  Undsætning,  maatte  Kobenhavn  og 
Malmø  overgives  til  det  danske  Rigsraad. 

Christian  II  kom  imidlertid  ikke  men  sendte  Bud,  at  man  skulde 
holde  Staden  til  Paaske.  Derpaa  var  dog  ikke  at  tænke,  og  den  7. 
Januar  1524  fandt  Overgivelsen  Sted.  Paa  den  Dag  saa'  Københavnerne 
den  tapre  Henrik  Gjoe  med  sine  Ryttere  og  Landsknægte,  «med  op- 
rejste Faner »,  som  han  havde  betinget  sig  det,  ride  ud  ad  Vester  Port  og 
Syd  paa,   ad  Køge  Landevej,   for  at  begive  sig  ud  af  Riget.     Samme  Dag 

drog  Kong  Frederiks  Tropper  ind.  Sandsynligvis  marcherede  de  ind  ad 
Nørreport  og  ud  gennem  Øster  Port,  thi  de  maatte  kun,  ifolge  Over- 
givelsesbetingelserne,  drage  lige  gennem  Gaderne,  og  der  maatte  ikke 
holdes  flere  Soldater  i  Byen  end  Prins  Christian  —  den  senere  Christian 
III,  der  var  kommen  til  Stede  under  Belejringen  —  og  Rigsraadet  vilde 
holde  hos  sig. 

Det  var  Rigshofmesteren  Mogens  Gjøe,  der  paa  Kongens  Vegne  — 
sandsynligvis  paa  Gammel  Torv  —  af  Borgmestrene  modtog  Tegnene 
paa  den  øverste  Myndighed,   vistnok  et  Sværd  og  Byens  Nøgler. 

Kong  Frederik  I  var  en  klog  Mand  og  fandt  det  bedst  stemmende 
med  sin  Fordel  at  vise  Skaansel  og  Mildhed  over  for  den  vundne  By. 
Han  benyttede  straks  Lejligheden  til  at  rejse  et  større  Laan  hos  Borgerne, 
men  stillede  sig  ellers  i  venligt  Forhold  til  dem,  selv  til  Christian 
II's  ivrigste  Tilhængere.  Han  overdrog  1525  Serridslev  Mark  og  By, 
der  var  blevet  ganske  lagt  ode  under  Belejringen,  til  Kobenhavn,  som 
nu  fik  Plads  til  at  udvide  sig;  han  gav  Byen  et  betydeligt  kommunalt 
Selvstyre  i  Skattesager  og  gav  Borgerne  Ret  til  selv  at  vælge  sine 
Borgmestre. 

Ved  denne  kloge  Optræden  lykkedes  det  Frederik  1  at  dæmpe  alle 
oprørske  Tilbøjeligheder.  Christian  11  havde  vel  stadig  et  stort  Parti  i 
Byen  særlig  blandt  de  større  Handelsmænd,  der  havde  Forstaaelsen  af 
hans  store  Planer  med  deres  By,  og  som  folte  sig  i  høj  Grad  forbitrede 
paa  Adelen;  men  Stemningen  var  dog  slaaet  i  den  Grad  om,  at  Køben- 
havnerne i  Maj  1525  besvarede  den  trofaste  Søren  Norbys  Opfordring  til  at 
slutte  sig  til  den  skaanske  Rejsning  til  Fordel  for  Christian  II  med  at 
sende  Kongen  Søren  Norbys  Brev  og  deres  eget  afslaaende  Svar 
derpaa.  Over  for  saa  megen  Loyalitet,  kunde  Kongen  ikke  andet  end 
vise  Glathed   og  Medgorlighed  i  Spørgsmaalet  om  Serridslev. 

Selv  om  Johan  Ranzau  snart  fik  Bugt  med  Søren  Norbys  Opstand, 
var  Muligheden  for  et  Angreb  af  Christian  II  dog  ikke  udelukket.  Vel 
gik  Rygterne,  at  den  fordrevne  Konge  rustede  sig  til  en  Landgang  i 
Norge;  men  hvem  stod  inde  for,  at  han  ikke  en  skønne  Dag  laa  paa 
Reden  med  mange  Skibe  og  en  betydelig  Krigsmagt?  Derfor  drev 
Frederik  I  af  al  Magt  paa  Byens  og  Slottets  Befæstning  (se  herom  i 
følgende  Afsnit)  og  derfor  holdt  han  nu  mere  end  nogen  Sinde  Øje 
med  Kong  Christians  Parti  ikke  blot  i  Hovedstaden  men  i  alle  Landets 
Købstæder.      Hvis     nogle  i   eders  By,    skrev  han   omtrent,   er  den   forrige 

Kong  Christian  «tilnegede»,  da  skulle  I  forvise  dennem  Byen  og  Riget; 
besynderligen  skulle  I  have  Agt  paa  at  udvise  de  Kvinder,  hvis  Mænd 
ere  hos  Kong  Christian,  om  ikke  I  selv  ville  stande  til  Rette. 

Der  var  stor  Gæring  i  den  fordrevne  Konges  Parti;  flere  af  dettes 
Mænd,  som  Kong  Frederik  havde  gjort  sig  mest  Umage  med  at  vinde 
ved  sin  Mildhed,  synes  at  vc^re  faldne  fra  ham  igen.  Og  der  var  haarde 
Halse  imellem  Christian  II's  Tilhængere,  som  nok  kunde  volde  Kong 
Frederik  urolige  Tanker;  man  behover  kun  at  nævne  Navne  som  Klaus 
Kniphof  og  Skipper  Klement,  hvoraf  den  første  var  fodt  Københavner 
og  Son  af  en  Klædekræmmer  paa  Ostergade;  den  sidste  har  man  villet  gore 
til  Husejer  paa  samme  Gade,  men  det  er  vist  en  Misforstaaelse.  Som  en 
anden  Tordenskjold  havde  Klaus  Kniphof  sagt  Alen  og  Saks  Farvel,  var  lige 
som  han  gaaet  til  Søs  og  var  bleven  adlet  af  Christian  II.  Ved  Nordsøens 
og  Østersøens  Kyster  rystede  Hansestædernes  store  Handelsherrer  af  Skræk 
for  den  dristige  25aarige  Københavner-Kaper,  som  snappede  deres  Skibe 
væk  i  Mængde,  og  i  tyske  Folkeviser  fra  Middelalderen  lever  endnu  Min- 
det om  Klaus  Kniphofs  Bedrifter,  hans  ridderhge  Mod  og  Dødsforagt. 
Skipper  Klement  gik  imidlertid  ledig  i  København,  men  da  Frederik  I's 
ovenanførte  Brev  af  i  September  1525  var  udgaaet,  følte  han  Trang  til 
at  komme  bort.  Det  gjorde  han  ogsaa  saa  snildt,  at  han  lod  sine  Mod- 
standere betale  Rejseomkostningerne  for  sig.  Paa  Reden  laa  de  4 
Krigsskibe,  som  i  sin  Tid  havde  tilhørt  Christian  II,  og  som  nu  af  Frederik  I 
vare  rustede  og  udstyrede  til  et  Togt  til  Gulland.  Blandt  Folkene  om 
Bord  paa  de  to  af  dem,  —  det  traf  sig  saa  heldigt,  at  det  var  de  to 
bedste  —  maa  han  have  haft  mange  gode  Venner;  thi  en  skønne 
Morgen  i  Begyndelsen  af  September  var  de  to  Skibe  forsvundne.  I 
Nattens  Mørke  havde  Skipper  Klement  og  sagtens  nogle  flere  af  hans  Parti 
bemægtiget   sig   Fartøjerne   og  var  allerede  nu  langt  Nord  paa  i  Sundet. 

Men  den  hemmelige  Glæde,  som  Kong  Christians  Tilhængere  følte 
over  Skipper  Klements  dristige  Gerning,  led  snart  et  Skaar,  da  der  i 
Oktober  s.  A.  kom  Underretning  til  København  om,  at  Klaus  Kniphof 
—  da  han  med  sine  Skibe  laa  uden  for  Emsflodens  Munding  for  at  ind- 
skibe Christian  II's  Tropper  til  Norge  —  \ar  bleven  overmandet  af 
Hamborgerne  og  tillige  med  75  af  sine  Stalbrødre,  hvoraf  sikkert  mange 
var  hans  Bysbørn,   bleven   henrettet  paa   Hamborgs  Torv. 

St.  Hansdag  1526  var  der  et  ualmindeligt  Røre  paa  Slotsholmen  og 
i  Højbrostræde.  Det  hed  sig,  at  Tyge  Krabbe  havde  været  i  Kongens 
Ærinde  oppe  i  Karmeliterklosteret  (nu  Walkendorfs  Kollegium)  i  St.  Peder- 
stræde og  hentet  den  bekendte  Munk  Poul  Helgesen  op  til  Kongen  paæ 
Slottet,  for  at  han  skulde  sige  kgl.  Majestæt  sin  uforbeholdne  Mening  om 
den  nye  Lære,  som   var  begyndt  at  vække  saa  stor  Uro  nede  i  Tyskland. 

Den  nye  Lære  havde  alt  ladet  sig  høre  i  København.  I  1520 
havde  Christian  II  indkaldt  et  Par  lutherske  Præster,  af  hvilke  den 
ene  blev  Professor  i  Græsk  ved  Universitetet,  medens  den  anden, 
Martin  Reinhardt,  synes  at  skulle  have  gjort  Kongen  bekendt  med 
Luthers  Lære;  ud  paa  Efteraaret  beg>'ndte  han  ogsaa  at  præke  i 
St.  Nikolaj.  Jordbunden  i  København  var  vist 
ganske  godt  forberedt  for  den  nye  Lære:  thi  faa 
Aar  i  Forvejen  havde  Arcimbold  været  her  i 
København  og  forarget  en  stor  Mængde,  baade 
Lærde  og  Lægmænd,  ved  sin  Afladshandel  paa 
Torve  og  paa  Gader.  Men  hvor  renlivet  Martin 
Reinhard  end  kan  have  været,  og  hvor  vel  han 
paa  sin  Tysk  har  kunnet  belægge  sine  Ord,  vandt 
han  dog  ikke  mange  Sjæle  her.  De  katolske 
Gejstlige    satte    en    ung  Fyr,    der   kunde  efterabe 

Folk,  ud  paa  ham,  og  det  faldt  meget  mer  i  de  lattermilde  Københav- 
neres Smag  at  se  ham  paa  Torve  og  Gadehjørner  efterligne  Mester 
Martin  og  slaa  om  sig,  som  han,  med  Arme  og  Ben,  mens  han  plaprede 
en  Mængde  op,  der  næppe  har  været  af  den  allermest  høviske  Art. 
Efter  Københavnernes  første  Bekendtskab  med  den  nye  Lære,  skulde 
man  ikke  tro,  at  denne  saa  snart  skulde  faa  Indpas  i  Byen. 

Men  Misfornøjelsen  med  Kirkens  og  Gejsthghedens  Tilstand  var 
alt  for  stor  hos  alle  alvorlige  Mænd  og  Kvinder,  Friskheden,  Djærvheden 
og  Inderligheden  i  Luthers  Ord  og  den  Lære,  de  forkyndte,  alt  for  be- 
tagende til,  at  den  kunde  stænges  ude.  Og  da  Frederik  I  havde  vundet 
Staden,  maatte  Gejstligheden  vel  frygte.  Thi  det  var  bekendt  nok,  at 
han  som  Hertug  af  Gottorp  havde  beskærmet  de  lutherske  Præster,  hvor 
han  kunde  komme  til.  Ved  Haandfæstningen  havde  han  imidlertid  for- 
pligtet sig  til  af  al  Evne  at  modstaa  det  lutherske   Kætteri. 

Det  var  imidlertid  kun  paa  Papiret.  Da  Frederik  li  1526  var  kommen 
til  København,   havde  Menigmand  —  nogle  med  Forargelse,    andre  med 

Glæde  —   hort,    at    Kongen    rolig    spiste  Kod  paa  Kirkens  Fastedage  og 
trivedes  vel  derved,   og  at  Mogens  Gjoe  nod  Nadveren  paa  luthersk  Vis. 

Poul  Helgesen,  som  nu  stod  for  Kongen 
oppe  paa  Slottet,  medens  Mængden  nedenfor 
blev  mere  og  mere  talrig,  havde  været  paa 
samme  Sted  akkurat  4  Aar  forinden,  St.  Hans 
Dag  1522,  for  at  præke  for  Kong  Christian, 
der  havde  syntes  godt  om  hans  hvasse  Ud- 
fald mod  den  katolske  Gejstligheds  og  Kirkes 
mange  Brøst  og  hans  Iver  for  Menigmands 
Oplysning.  Men  Broder  Poul  — •  der  med 
Urette,  og  kun  fordi  han  en  Tid  søgte  at 
indtage  en  mæglende  StiUing,  har  faaet  Til- 
navnet «Vendekaabe»  —  var  en  Mand,  der 
ikke  frygtede  for  at  sige  sin  Mening.  Den 
Dag  holdt  han  for  Kongen  en  Præken,  der 
nok  handlede  om  Herodes  og  Herodias,  men 
som  ved  nærmere  Overvejelse  viste  sig  at 
indeholde  saa  mange  Snerter  til  Kongen  for 
hans  Forhold  til  Dyveke  og  Sigbrit,  at  Kon- 
gen blev  vred  til  Raseri,  og  den  dristige  Munk 
fandt  det  raadeligst  at  flygte  til  Jylland  for 
at  undgaa  Kongens   Vrede. 

Men    da    han    nu    stod  foran  den  Mand, 
der    havde    stødt  Kong   Christian    fra  Tronen, 
gik  det  ham  kun   lidet  bedre.      Vel  var  Kong 
Frederik  en  klog  og  besindig  Herre,  der  ikke 
tænkte    paa    at    bryde    det    Lejde,    han    havde 
givet  Broder  Poul,  selv  om  hans  Udtalelser  om 
« Lutheranernes    kirkerøverske   Parti »    ikke   ret 
huede  ham.   Men  da  Munken  efter  sin  Tale  for- 
lod  Slottet,    fik  han  Folkets  Røst  at  høre;    og 
den  lod  ganske  anderledes  nu,   end  da  Mester 
Martin    var    her.      Under    Hujen    og    Skrigen 
især  af  Kongens  Folk,   der  skældte  ham  ud  for  en  Bedrager,  en  Hykler, 
en   Ulv  og  en  Sjælemorder,   der  havde    ladet  sig   bestikke  til  at  bespotte 
Kristus  og  Guds  hellige  Ord,  gik  han  ud  over  Slotspladsen,    Jakob  Nar, 


Monstrans  til  Fremvisning  af 
Hostien. 

Mogens  Gjøes  Gøgler  gik  foran  ham  med  sit  Sværd  og  tilføjede  ham 
alle  mulige  Forhaanelser,  og  Broder  Poul  troede  selv,  at  hans  sidste  Dag 
var  kommen,   og  at  det  vilde  ende  med,   at  han  blev  stenet. 

I    de     følgende    Aar    prækedes    den    nye 
Lære    i    selve    Byens    Hovedkirke    men    i    til- 
slørede Vendinger  af  Mænd  som  Klaus  Tønde- 
binder   og    Frans  Vormordsen,   der   begge   var 
uddannede    ved    Universitetet.     Men    da    Kan- 
nikerne    mærkede,    at    de    paavirkede    Menig- 
heden   i    den    nye    Læres    Aand,    tog    de    fat 
med  Raab    og  Skrig,    og    den    ærværdige  Frue 
Kirke  var  Vidne  til  mangen  stormende  Scene. 
Da  Katolikkerne  var  de  stærkeste  endnu,  endte 
det    altid    med,    at    Lutheranerne    maatte    for- 
trække.      Men    dette     Forhold    forandredes    i 
Løbet  af  faa  Aar,   da  den  nye  Lære  var  trængt 
ind  ikke  blot  i  de  højere  Stænder,   hvor  mange 
gennem  Humanismen  var  aandelig  vakte,   men 
ogsaa  i  Folkets  brede  Lag;   her  var  det  ganske 
sikkert    nok    saa  meget  de  materielle  Fordele, 
Trangen  til  afkaste  de  gamle  Lænker,    Vrang- 
forestillinger  om    utøjlet    Frihed    og  Lysten  til 
at  komme  den  lidet  ansete  katolske  Gejstlighed 
til  Livs,  som  Nidkærhed  for  Kirkelærens  Renhed, 
der  gjorde  sig  gældende. 

Reformationen  tog  dog  først  Fart  i  1529, 
da  den  ansete  Roskildebiskop,  Lage  Urne,  døde, 
og  da  Hans  Tausen,  vistnok  efter  Samraad 
mellem  Kongen  og  hans  Søn,  Prins  Christian, 
blev  kaldet  til  Sognepræst  ved  Nikolaj  Kirke. 
Gejstligheden  rasede,  men  Menigheden  flokke- 
des omkring  ham.  Den  sad  ikke  længer  tavs 
og  uvirksom  i  Kirken  som  for,  men  fik  Lov  Den  sidste  lundske  Erkebispestav. 
at  synge  de  danske  Salmer  med  af  fuld  Hals. 

Selv  Kvinderne  var  med,  og  Poul  Helgesen  forargedes  over  at  høre  dem 
kvæde  og  klynke  med  Noder  og  Lader,  der  mere  havde  Fa^on  efter 
Springeviser  (Danse-Sange)  end  efter  hellige  Salmer  og  Lovsange. 

Samme  Aar,  1529,  blev  Ambrosius  Bogbinder,  den  landflygtige 
Konges  Barndomsven  og  varmeste  Tilhænger,  valgt  til  Borgmester  i 
Kobenhavn.  Han  var  en  heftig  og  lidenskabelig  Mand,  og  det  mær- 
kedes snart,  at  Menigmand  havde  faaet  Stotte  fra  oven.  Om  de  mange 
voldsomme  og  blodige  Optrin,  som  have  fundet  Sted  her  i  Byen,  mangle 
vi  Underretning  i  det  enkelte.  Lutheranerne  vilde  have  Lov  til  at  hore 
evangelisk  Præken  i  alle  Stadens  Kirker,  Katohkkerne  vilde  nodig  ind- 
romme  dem  en  eneste  og  vilde  i  alt  Fald  holde  Frue  Kirke  uden  for 
Kætteriet.     Biskoppen    lagde   Krigsfolk    uden    for  Staden    og    afskar    den 

al  Tilførsel  for  at  tvinge 
Borgerne  til  at  falde  til 
Foje,  og  disse  stormede 
Klostrene  og  jog  Mun- 
kene ud.  Munkene,  «de 
fule  Skalkes,  <de  dovne 
Hunde »,  «der  æde,  saa 
Bugen  struder»,  «de  Sjæle- 
ty  ve  »  vare  Genstand  for 
almindeligt  Had  og  have 
sikkert  haft  mange  Træng- 
sler at  gennemgaa.  Om 
«at  gaa  i  Termin«  og 
samle  Gaver  var  der  ikke 
længer  Tale;  de  turde  slet 
ikke  vise  sig  paa  Gaderne, 
og  i  1529 — 30  stod  Kar- 
melitter-  og  Graabrodre- 
klostrene  tomme.  De  Brodre,  der  kunde  et  eller  andet  Haandværk,  ned- 
satte sig  og  tog  Borgerskab  i  Byen.  Allerede  i  August  1530  kunde 
Helligaands-,  St.  Jørgens-,  og  St.  Anne  Hospital  lægges  sammen  til  én 
Stiftelse  under  Navnet  Almindeligt  Hospital. 

Kongen  formanede  i  Januar  1530  i  Breve  til  Byens  Øvrighed  Bor- 
gerne til  at  holde  Orden  i  deres  By  og  « straks  at  aflægge  og  underslaa 
saadan  Tvedragt,  Uenighed  og  Mytteri,  som  nu  er  foretaget  iblandt 
eder. » 

Der  kan  næppe  være  Tvivl  om,  at  Frederik  I  gerne  havde  skredet 
kraftigere  ind  mod  den  katolske  Gejstlighed,  men  ikke  vovede  at  lægge 
sig  for  meget  ud  med  Biskopperne  og  den  store  katolske  Del  af  Adelen, 


Spænde,  saDdsynlig\is  til  en  Bispekaabe. 

saa  længe  der  var  en  saadan  Uro  i  Hovedstaden,  en  Uro,  under  hvilken 
den  landflygtige  Konges  Navn  aabenlyst  blev  brugt  som  Agitationsmiddel. 
Magistraten  i  sin  Helhed  stod  vel  endnu  paa  Kong  Frederiks  Side  og 
misbilligede  Ambrosius  Bogbinders  Radikalisme;  men  den  maatte  uheldigvis 
bekende,  at  den  ikke  længer  var  i  Stand  til  at  lede  Bevægelsen,  saasom 
«her  er  mange  Kompaner  i  Staden,  baade  Baadsmænd,  Fiskere  og  andre 
Embedssvende  (d.  e.  Haandværkssvende)  saa  vel  som  Borgere,  hvilke  vi 
ikke  kunne  regere  i  denne  Handel,  thi  de  ere  alle  sammen  Guds  Ord 
medfældige  og  den  papistiske   Handel  og  Regimente  imod». 

Med  stigende  Styrke  forlangte  Lutheranerne,  at  ogsaa  Frue  Kirke 
skulde  aabnes  for  dem,  og  under 
Herredagen  i  Juli  1530  gav  Kongen 
endelig  Ordre  til,  at  der  skulde  hol- 
des luthersk  Præken  paa  bestemte 
Dage  og  et  Alter  i  den  Anledning 
oprettes  midt  i  Kirken,  saa  Katolik- 
kerne samtidig  kunne  holde  deres 
Gudstjeneste  ved  Højaltret  og  Side- 
altrene. Med  lidt  ICendskab  til  hele 
det  Arsenal  af  udsøgte  Skældsord  og 
Kraftytringer,  som  det  ene  Parti  med 
Mesterskab  benyttede  mod  det  andet 
—  paa  Prækestolen  som  alle  andre  Ste- 
der —  er  det  let  at  vide,  at  det  maa 
have  været  nogle  meget  livlige  Præ- 
kener, der  genlød  under  vor  Frues 
Hvælvinger   i    1530.     Det   blev   ogsaa 

til  sidst  for  broget,  og  Borgerne  forlangte  endelig  bestemt,  at  Magistraten 
skulde  afskaffe  den  katolske  Gudstjeneste.  De  samledes  Rodevis  og  af- 
lagde Ed  paa  at  leve  og  dø  efter  Guds  hellige  Ord,  og  at  de  « under 
Liv  og  Hals»  vilde  være  det  gamle  Hykleri  og  papistiske  Regimente 
imod.  Enhver,  som  ikke  vilde  sværge  herpaa,  skulde  forvises  fra  Byen. 
Det  var  Begyndelsen  til  et  fuldstændigt  Opror,  og  det  var  ikke  under- 
ligt, at  en  Del  af  Magistraten  var  i  Knibe  og  gik  til  Kongen  og  bad 
om  bestemte  Ordrer.  Men  den  anden  Del,  den,  som  holdt  til  med 
Ambrosius  Bogbinder,  mente  ikke  det  kunde  nytte  og  tog  sig  derfor 
paa  at  hjælpe  sig  selv.  Thi  nu  kunde  det  papistiske  Regimente  ikke 
længer  taales.      Lutheranernes  Forbitrelse  fik  et  mægtigt  Opkog  ved  den 

7* 


Hans  Tausen. 


katolske  Messe  fra  Hovedkirkens  Altre  paa  iste  og  2den  Juledag  1530. 
Dette  Uvæsen  maatte  have  en  Ende,  og  Dagen  efter  brød  en  stor  Skare 
Mennesker,  med  to  Borgmestre,  Ambrosius  Bogbinder  og  Peder  Kempe 
samt  flere  Raadmænd  i  Spidsen,  ind  i  Frue  Kirke,  nedrev  alle  Billeder, 
omstyrtede  alle  Helgenfigurer,  spyttede  paa  dem  og  hug  dem  itu,  son- 
derbrod  Stolestader  og  Paneler  samt  rev  Messebøgerne  i  Stumper  og 
Stykker.  Ved  Byfogdens  og  Hans  Tausens  Mellemkomst  blev  selve  Høj- 
altret skaanet  for  Vold,  «men  hvad  Forsmædelse  og  Skældsord  de  gav 
Kanniker,    Vikarer  og  andre   fattige  Præstemænd,   er  langt' at  sige   af». 


Konsistoriebygningen,  en  Levning  af  den  gamle  Bispegaard,  i  Universitetsgaarden. 


Et  saadant  Optrin  som  dette  kunde  umuligt  foregaa,  uden  at  Stem- 
ningen i  Byen  overvejende  maatte  være  for  den  nye  Lære.  Man  ser 
heller  ikke,  at  Kongen  tog  sig  videre  af  Sagen.  De  Mænd  af  Almuen,  der 
havde  revet  Billederne  ned  og  talt  alt  for  bespottelig  mod  Gud  og  hans 
Helgene,  synes  at  være  blevne  straffede,  men  hverken  Katolikker  eller 
Lutheranere  opnaaede  deres  Ønske,  at  blive  eneraadende  over  Stadens 
Hovedkirke;  thi  Kongen  lod  den  lukke  for  alle  og  enhver.  Dog  endte 
Sagen  til  sidst  med  Katolikkernes  Sejr;  thi  i  November  1531  blev  det 
tilladt  disse  atter  at  benytte  Kirken  og  benytte  den  alene. 

Men  denne  Frederik  Fs  Holdning,  der  vel  kunde  være  dikteret  af 
en  naturlig  Ængstelse  for  den  stærke  demokratiske  Bevægelse,  som 
Reformationen  viste  sig  at  indeholde,   og  som  ogsaa  gav  sig  Udslag  over 


for  den  verdslige  Magt,  passede  ikke  det  yderliggaaende  Parti  af  Køben- 
havns Borgere.  Den  landflygtige  Konge,  raisonnerede  de,  vilde  ganske 
anderledes  have  forstaaet  at  benytte  Bevægelsen  til  at  holde  Katolikkerne 
nede.  Straks  rejste  hans  gamle  Tilhængere  Hovedet  igen,  og  de  gik 
ikke  frem  i  det  skjulte.  1  et  Mode  paa  Raadstuen  i  1531,  sandsynligvis  i 
Anledning  af  Rygter  om  at  Frue  Kirke  skulde  aabnes  for  Katolikkerne  men 
lukkes  for  Protestanterne,  rejste  Ambrosius  Bogbinder  sig  og  sagde  højt 
og   lydeligt,    «at  han   vidste  300  paa  sin  Haand,    der  vare  besvorne  med 


Hvælvinger  under  Konsistoriebygningen. 


ham»,  og  at  «hvis  ikke  Kong  Frederik  vilde  hjælpe  dem  mod  Biskoppen, 
finge  de  vel  en  anden  Herre,  som  vilde  forsvare  dem»  og  hvad  den 
Prædikanter  angik  (sagtens  den  Præst  for  hvem  Frue  Kirke  særlig 
var  bleven  lukket\  «da  var  det  vel  at  befrygte,  at  han  mere  vilde 
prædike  Kong  Christian  til  gode  end  vor  naadige  Herre  og  Konge. » 

Foreløbig  maatte  Frederik  I  se  igennem  Fingre  med  denne  Ud- 
talelse, thi  i  Løbet  af  Sommeren  var  der  indløbet  Rygter  fra  Holland 
om,  at  det  nu  endelig  var  lykkedes  Christian  II  at  faa  samlet  en  Krigs- 
magt. Københavnerne  kom  derover  i  stærk  Bevægelse.  De  havde  af 
Fornuftgrunde    sluttet   sig  til  Frederik  I,  men  deres  Hjerter  havde  aldrig 


været  med  i  den  Handel,  og  Kongens  Mænd  fandt,  at  der  var  megen 
Skalkhed  blandt  Kobenhavns  Borgere*.  Med  feberagtig  Hast  arbejdede 
Frederik  I  paa  at  udbedre  Byens  Befæstning,  thi  han  frygtede,  at  den 
landflygtige  Konge  først  vilde  søge  til  sin  gamle  Hovedstad  og  søge  at 
faa  den  i  sin  Vold.  Hans  Glæde  var  derfor  lige  saa  stor  som  Køben- 
havnernes Skuffelse,  da  der  i  Slutningen  af  153 1  kom  Budskab,  at  Kong 
Christian  var  landet  i  Norge.  Xu  gik  del  ud  over  hans  før  saa  højt 
talende  Venner.  Ambrosius  Bogbinder  og  hans  Tilhængere  i  Raadet 
mistede  deres  Bestillinger  som  Borgmestre  og  Raadmænd.  Omtrent 
samtidig    satte    Katolikkerne    deres    Sejr    igennem    med   Frue   Kirke    som 


»Stokken«  d.  e.  Gabestokken  fra  Københavns  Raadhus. 


foran  omtalt,  saa  det  lutherske  Folkeparti  maatte  bekende,  at  det  var 
slaaet  paa  alle  Punkter. 

Dog  var  det  ikke  lyse  Dage  for  Frederik  I.  Thi  det  store  Antal 
Krigsfolk,  som  han  havde  samlet  i  Staden  for  at  værge  den  mod  et 
muligt  Angreb  af  Kong  Christian,  tærede  stærkt  paa  hans  Pung,  og  da 
han  trods  alle  Laan  af  rede  Penge  og  Kirkesølv,  til  sidst  var  ganske 
læns,  gjorde  Landsknægtene  i  Januar  Mytteri  mod  deres  Høvedsmænd. 
Det  truede  med  at  blive  meget  alvorligt,  men  Joakim  Ronnov,  der  ind- 
saa,  at  et  Angreb  af  den  landflygtige  Konge  i  et  saadant  Øjeblik  vilde 
være  afgørende,  fik  med  stor  Snildhed  Striden  bilagt. 

Kun  et  halvt  Aar  senere  —  24.  Juli  1532  —  kom  Kong  Christian 
til  København,   men  rigtignok  paa  en  anden  Maade,   end  det  var  frygtet 

og  haabet;  han  havde  opgivet  alt  Haab  og  Tro  paa  sin  Sag  og  over- 
givet sig  mod  frit  Lejde  til  Kong  Frederik.  I  dennes  Vold  befandt  han 
sig  nu  om  Bord  i  det  Orlogsskib,  der  laa  ude  paa  Strømmen,  og  som 
gav  Københavnerne  nok  at  tænke  paa. 

Men  inde  i  Helligaandskirken  forhandlede  den  Adel,  hvis  Vinger 
han  saa  gerne  havde  villet  stække,  om  hans  fremtidige  Skæbne.  Den 
blev,  som  hans  Fjender  kunde  unde  ham  den,  evigt  Fængsel  bag  Laas 
og  Slaa. 

Der  kan  næppe  være  Tvivl  om,  at  den  svigefulde  Behandling,  der 
blev  Kong  Christian  til  Del  fra  hans  Farbroders  Side,  i  høj  Grad  paa- 
virkedc  Folkestemningen  til  Gunst  for  ham.  Da  Skibet  efter  en  Uges 
Forløb  satte  Sejl  og  gik  til  Søs  paa  ny,  uden  at  den  kronede  Fange 
havde  været  i  Land,  forstod  Københavnerne,  at  alle  deres  Forhaabninger 
var  forbi,   og  med  bange  Anelser  fulgte  de  det  bortsejlende  Skib. 

I  Foraaret  det  følgende  Aar  døde  Frederik  I  og  i  Juni — -Juli  Maaneder 
var  Herredagen  samlet  i  København  for  at  \ælge  en  ny  Konge.  Fore- 
løbig var  al  Magt  i  Rigsraadets  og  Prælaternes  Hænder,  og  disse  sidste 
ønskede  at  smedde,  medens  Jærnet  var  varmt.  Det  gjaldt  at  binde 
Munden  paa  Hans  Tausen,  «al  Lutherdommens  Fænikedrager»  (o:  Fane- 
bærer), der  blev  udlagt  som  Ophavsmand  til  og  Anstifter  af  hele  Kætteriet 
i  København  og  Urolighederne  i  Frue  Kirke.  For  disse  Gerninger, 
for  hans  haanlige  og  hovmodige  Ord  mod  Bispen  i  Roskilde  samt 
endelig  for  Udbredelse  af  Vranglære  om  den  hellige  Nadver  blev  Hans 
Tausen  stævnet  til  at  møde  paa  Københavns  Raadhus  den  14  Juli  1533, 
der  at  stande  til  Rette  for  en  Domstol,  bestaaende  af  17  Rigsraader, 
9  Prælater  med  Roskildebispen  i  Spidsen,  Københavns  og  Malmøs  Borg- 
mestre og  Raadmænd  samt  menige  Borgere  af  Staden. 

Dommen  blev  afsagt  efter  en  varm  Disputats  mellem  Hans  Tausen 
og  Povl  Helgesen.  Da  denne  lidenskabelige  Mand  er  vor  eneste  Hjemmel 
for  Begivenhederne  paa  Raadhuset  den  Dag,  tør  man  vist  ikke  ubetinget 
stole  paa  hans  Beretning,  at  Mester  Hans  blev  sat  til  Vægs  og  ikke 
formaaede  at  klare  for  sig.  I  alt  Fald  led  den  Udtalelse,  der  blev  af- 
gørende for  ham,  ikke  af  nogen  Uklarhed;  han  kunde  ikke  erkende 
Romerkirkens  Nadvere  for  et  Sakramente,  sagde  han.  Dette  var  aaben- 
bart  Kætteri,  og  Dommen  faldt  ogsaa  straks  efter;  Mester  Hans  burde 
lide  efter  Loven  og  staa  til  Rette  efter  Københavns  Stadsret,  d.  v.  s. 
straffes  paa  sin  Hals. 

Medens  Hans  Tausen  og  Povl  Helgesen  udkæmpede  deres  teologiske 
Duel  inde  i  Raadhus-Salen,  blev  Menneskestimlen  udenfor  paa  Gammel- 
torv mere  og  mere  sammenpakket  og  mere  og  mere  højrøstet.  Og  af 
de  Raab  og  Ord,  som  lod  der  ude  fra,  fik  de  katolske  Rigsraader  og 
Prælater    det    tydeligste   Indtryk    af,    at  deres  Liv  ikke  vilde  være  meget 

værd,  om  Dommen  paa  Hans  Tausen  blev 
uldbyrdet.  Thi  den  lutherske  Prædikant 
var  1  høj  Grad  elsket  i  København,  hvis 
Borgere  saa'  op  til  ham  som  den  naturlige 
og  paalidelige  Fører  i  denne  urolige  Tid. 
Et  Par  Mænd  af  Magistraten  blev  sendt 
ud  for  at  tale  Mængden  til  rette.  Men 
Raabene  og  Skældsordene  blev  kun  lyde- 
ligere derved,  og  da  de  gode  Mænd  kom 
ind  igen,  havde  de  noget  at  berette,  der 
nok  kunde  gøre  Indtryk  paa  de  hævn- 
lystne Katolikker. 

Thi    det    var    ikke    Kobenhavns    Bor- 
gere alene,   der,   velrustede  og  kampivrige, 
fyldte    Torvet   for   at    værge    deres    Præsts 
Liv  og  deres  egen  aandelige  Frihed.  Blandt 
Borgerne    saa's    en     Mængde     bevæbnede 
Matroser  og  Soldater  fra  den  lybske  Flaade, 
der  laa  ved  Dragør  under  Lybeks  nye  Borg 
mester,  Jørgen  Wullenwewer.   Denne  Mand, 
Føreren  for  det  lutherske  og  demokratiske 
Parti  i  Lybek,  var  med  en  Flaade  kommen  til 
Kobenhavn  for  at  bevæge  det  danske  Rigs- 
j-aad  til  at  slutte  Forbund  med  dets  gamle 
Fjende  mod  Hollænderne.     Men  Rigsraadet 
havde  alt  da,  af  Hensyn  til  Hertug  Christian, 
den    mulige    Tronfølger,     taget    Parti    for    Hollænderne,     hvorfor    Jørgen 
Wullenwewer  nu  satte  sin  Lid  til  den  fangne  Konges  Venner  og  viste  sig 
meget  villig  til   at    understotte   dem    over   for   Prælaterne    og   Adelen,    til 
hvilken  han  selv  nærede  det  dybeste  Had. 

Tilstedeværelsen  af  de  lybske  Matroser  paa  Gammel  Torv  var  et 
Bevis  paa,  at  der  var  storpolitiske  Planer  i  Gære,  hvis  Betydning  man 
ikke    turde    underkende,    og    aldrig    saa    snart    var    Dødsdommen    udtalt 


Landsknægt  i  det  i6.  Aarhundrede. 

over  Mester  Hans,  før  den  gamle  Dannemænds  Forbon  blev  bragt 
til  Anvendelse.  Ved  den  lod  de  strenge  Rigsraader  og  Prælater  sig 
formilde,  dog  paa  Betingelse  af,  at  Mester  Hans  blev  forvist  fra  Sjælland 
og  Skaane  og  ikke  mer  maatte  befatte  sig  med  at  skrive  og  trykke 
Bøger;  desuden  blev  det  bestemt,  at  Præsterne  i  København  skulde  alene 
indsættes  af  Biskoppen  i  Roskilde. 

Det  var  i  sidste  Øjeblik,  at  de  høje  Herrer  nødtvungent  lod  sig 
formilde.  Thi  Folkehoben  derude  truede  nu  under  vældig  Raaben  og 
Skrigen  med  at  sprænge  Raadhusets  Døre  og  selv  hente  Hans  Tausen 
ud.  Det  vilde  man  ikke  afvente;  han  fik  Lov  at  gaa  og  blev  mod- 
taget med  øredøvende  Jubel,  da  han  viste  sig  paa  Torvet.  De  katolske 
Rigsraader  og  Prælater  fik  derimod  en  helt  anden  Musik  at  hore;  Joakim 
Rønnov  vakte  især  Folkets  Forbitrelse,  og  han  maatte  døje  den  Yd- 
mygelse at  nødsages  til  at  tage  sin  Tilflugt  til  Hans  Tausens  Beskyttelse, 
og  under  hans  Ledsagelse  begive  sig  til  Bispegaarden,  der  laa  paa  det 
nuværende  Universitet's  Plads. 

Denne  Hans  Tausens  Optræden  har  mulig  bidraget  til  at  formilde 
Biskoppen  i  den  Grad,  at  han  efter  en  ny  Dannemænds  Forbøn  tillod 
Mester  Hans  atter  at  prædike  i  Kobenhavn,  dog  «uden  al  Skældsord 
og  Tale  .  .  .  ydermere  eller  videre,  end  den  hellige  Skrift  indeholder  og 
medgiver» ;  dertil  skulde  han  være  Bispen  hørig  og  lydig  og  vide 
Hs.  Naades  og  Kirkens  Gavn  af  yderste  Formue  at  fremme. 

Herredagen  var  atter  bleven  opløst,  men  Kongevalget  havde  ikke 
fundet  Sted;  man  havde  ikke  kunnet  enes,  og  Sagen  var  bleven  udsat 
til  næste  Sommer.  Det  gjaldt  for  Københavns  Borgere  at  nytte  dette 
Aar;  thi  man  kunde  vente  at  faa  en  Barnekonge  under  Formynderskab 
af  katolske  Adelsmænd  og  Prælater.  Reaktionen  var  alt  godt  begyndt; 
nu  sidst  paa  Herredagen  havde  Biskopperne  faaet  deres  fulde  Myndig- 
hedsomraade  igen. 

Men  det  var  ikke  blot  Hovedstadens  Borgere,  der  vare  opsatte 
paa  at  mode  den  voksende  katolske  Reaktion.  I  Malmø  var  man  endnu 
mere  ivrig  for  den  nye  Lære  end  i  Kobenhavn,  og  her  havde  man  i 
Christian  IJ's  betroede  Mand,  Borgmester  Jørgen  Kock,  en  Westfaler  af 
Fødsel,  en  baade  snild  og  dristig  Fører.  Han  var  nøje  knyttet  til 
København,  gift  med  Walter  Kniphofs  Enke  og  saaledes  Stiffader  til 
den  berømte  Klaus  Kniphof  og  en  gammel  Ven  af  Ambrosius  Bogbinder. 
Han  ejede  ogsaa  en  Gaard  i  København  i  St.  Færgestræde.  Da  Rigs- 
raadet  i   1533    havde    afslaaet  Jørgen    Wullenwewers  Tilbud    om  Forbund 

med  Lybek,  havde  Jørgen  Kok  indledet  Underhandlinger  med  ham  og 
faaet  ham  til  at  gaa  ind  paa  sin  store  og  dristige  Plan  at  hejse  den 
fangne  Kong  Christians  Flag  og  med  det  som  Mærke  at  rejse  Borgere 
og  Almue  til  Kamp  imod  Adelsvælden  og  Katolicismen.  Han  havde 
indviet  sin  Ven  Ambrosius  i  Planen,  og  denne  havde  i  Foraaret  1534 
været  i  Lybek  og  udarbejdet  den  videre.  Aftalen  blev,  at  saa  snart 
en  lybsk  Flaade  viste  sig  i  Sundet,  skulde  København  og  Malmø 
overgive  sig  til  dens  Anfører  og  optages  i  Hanseforbundet;  den  lutherske 
Lære  skulde  indfores,  den  fangne  Konge  genindsætles,  og  Adelen 
udjages  af  Landet. 

Det  var  kun  en  Fremmed  som  Jorgen  Kock,  en  Mand  der  ikke 
fra  Barndommen  havde  sin  Fædrenestads  Had  til  Lybek  i  sig,  som 
kunde  vente,  at  der  kunde  komme  noget  godt  til  Kobenhavn  fra  den 
Kant.  Mærkeligere  var  det,  at  Københavnere  som  Ambrosuis  og  Hans 
Bogbinder  og  saa  mange  andre  kunde  gaa  ind  paa  Planen,  og  at  de 
kunde  gøre  det,  er  kun  et  Udtryk  for  den  Trolddom,  der  for  dem  var  ved 
Christian  IFs  Navn.  For  at  faa  ham  fri  var  intet  Offer  for  stort.  Men  i 
den  Kontrakt,  som  sluttedes  mellem  Lybek  og  den  fangne  Konges  Slægt- 
ning, den  unge  og  krigslystne  Grev  Christopher  af  Oldenborg,  stod  der  ikke 
et  Ord  om  Kong  Christians  Genindsættelse  paa  Danmarks  Trone.  Det 
var  kun  fra  Jørgen  Wullenwewers  Side  en  Madding,  der  blev  sat  paa 
Krogen  for  at  fange  Menigmand  i  København  md  for  Lybeks  Interesser. 
Derimod  stod  der,  at  Lybek  forpligtede  sig  til  at  hjælpe  Grev  Christopher 
til  at  udfri  Kong  Christian  af  Fængslet,  men  som  en  hemmelig  Bestemmelse 
var  der  føjet  til,  at  det  kun  var  paa  den  Betingelse,  at  Kongen  blev 
udleveret  til  Lybek,  indtil  der  var  truffet  en  « venskabelig*  Overenskomst 
med  ham,  d.  v.  s.  indtil  han  var  bleven  presset  til  at  gaa  ind  paa 
Lybeks  Fordringer.  Og  de  var  sikkert  ikke  blevne  til  Københavns 
Gavn  og  Glæde. 

Medens  Grev  Christopher  med  en  velrustet  Styrke  paa  en  lybsk 
Flaade  sejlede  fra  Trave  og  satte  Kurs  efter  København,  drog  Jørgen  Kock 
hemmelig  hertil  med  sine  Folk  fra  Malmø  og  holdt  sig  skjult  i  Ambrosius 
Bogbinders  Gaard  paa  Hjørnet  af  Højbrostrædet  og  x^magertorv.  Det 
var  hans  Hensigt,  naar  Slotsherren  den  følgende  Søndag  fra  Slottet  gik 
i  Kirke,  at  overfalde  ham  og  derefter  overrumple  Slottet  og  saaledes  at 
faa  fast  Fod  i  Byen.  Men  Slotsherrens  Følge  var  for  stort.  Vagten  for 
stærk,  og  Jørgen  Kock  vovede  ikke  Forsøget.  Han  stillede  sig  da 
meget  hoflig  an  og  lavede  det  saa,   at  Slotsherren,  Johan  Urne,   fandt  sig 

forpligtet  til  at  byde  ham  til  Gæst  hos  sig  paa  Slottet.  Men  Bor<^- 
mesteren  modte  med  saa  mange  Svende,  at  Johan  Urne  fattede  Mis- 
tanke, han  lod  hurtig  alle  Vagter  forstærke,  og  Jørgen  Kock  maatte 
atter  opgive  Tanken  om  at  gøre  sig  til  Herre  paa  Slottet. 

Det  fik  nu  ikke  saa  meget  at  betyde,  thi  snart  efter  kom  der 
Underretning  om,  at  Grev  Christopher  var  under  Opsejling  med  den 
lybske  Flaade.  Den  22.  Juni  ankrede  han  ved  Hvidore,  og  alt  kom 
nu  i  Bevægelse.  Ambrosius  Bogbinder  og  Jørgen  Kock  drog  straks  ud 
til  Kongsgaarden,  hvor  Greven  sagtens  havde  taget  Ophold,  og  traf 
nærmere  Aftaler  med  ham.  Johan  Urne  sendte  Bud  til  Befalingsmanden 
over  Krigsmagten  paa  Sjælland  Anders 
Bille  til  Søholm  og  bad  ham  komme 
til  Byen  samt  opfordre  Adel,  Kob- 
stadmænd  og  Bønder  til  at  komme 
saa  mandstærke  til  København  som 
muligt. 

Men  Grev  Christopher  afskar  hur- 
tig al  Forbindelse  mellem  Landet  og 
Byen.  Den  23.  Juni  stod  han  i  Ros- 
kilde, hvor  han  erklærede  Biskoppen, 
der  var  inde  i  Hovedstaden,  for  afsat, 
den  24.  var  han  i  Koge,  og  alle  Vegne 
optraadte  han  som  Bøndernes  For- 
svarer mod  Adelen.  Men  ikke  blot 
disse     og    Borgerne     i     Købstæderne 

sluttede  sig  til  ham,  selv  Anders  Bille  gik  over  til  ham  og  svor  ham 
Huldskab  og  Troskab. 

Medens  Grev  Christopher  laa  i  Køge,  var  der  stor  Spænding  i 
København.  Ambrosius  Bogbinders  Parti  var  vokset  stærkt  ved  Grevens 
hurtige  Fremgang,  men  der  var  dog  endnu  besindige  Folk,  som  søgte 
at  holde  igen  paa  Brushovederne.  Joakim  Rønnov  lod  Borgerne  stævne 
til  Byting,  og  her  paa  det  gamle  Tingsted  for  Enden  af  Raadhusets 
Gavl  stod  han  frem  og  bad  for  Guds  og  Rigets  Velfærds  Skyld  Borgerne 
at  holde  fast  ved  deres  Troskabsed  og  ikke  lade  sig  lokke  af  Grev 
Christopher,  hvis  Tyranni  og  Troløshed  han  afmalede  med  stærke  Farver. 
Han  selv  skulde  redelig  staa  paa  deres  Side  imod  Greven  og  vove  Liv 
og  Gods. 


Grev  Christopher  af  Oldeiil 

Men  Stemningen  var  alt  for  ophidset  imod  Prælaterne,  til  at  nogen 
vilde  lytte  til  hans  besindige  Ord ;  der  faldt  Trusler  og  haarde  Ord 
imod  ham,  og  han  maatte  liste  sig  bort  fra  Tinge;  Folk  satte  efter  ham, 
trængte  ind  i  Bispegaarden  og  ledte  efter  ham  overalt.  Da  man  ikke 
fandt  ham,  troede  man,  at  han  var  paa  Vejen  over  til  Slottet,  hvor  han 
kunde  vente  at  finde  Beskyttelse  hos  Slotsherren.  Og  da  de  vrede 
Københavnere  nede  i  Byen  mødte  nogle  Mænd,  der  skulde  bære  en 
Kiste  fra  Bispegaarden  over  paa  Slottet,  troede  de  straks,  at  Joakim 
Ronnov  var  gemt  i  den,  og  brød  den  op,  dog  uden  at  finde  den, 
de  sogte. 

Ogsaa  fra  Borgerne  selv  lød  der  advarende  Ord.  Den  gamle 
Raadmand  Jens  Kammersvend  bad  sine  Bysbørn  komme  det  gamle  Ord 
ihu:  For  voki:er  Figen  af  Hylderod,  før  Tysken  vorder  de  Danske  god. 
Om  Lybekkerne  nu  lokkede  nok  saa  meget  med  Venskabs  Farver,  skulde 
de  dog  nok  en  Dag  vise  sig  som  Landets  værste  Fjender. 

Men  alt  forgæves.  De  Farver,  Lybekkerne  lokkede  med,  den 
Lutherske  Gudstjenestes  fri  Udøvelse  og  Christian  IFs  Frigivelse,  stak 
Københavnerne  alt  for  meget  i  Øjnene  til  at  de  kunde  modstaa.  Nu, 
da  Biskoppen  og  Slotsherren  vare  afmægtige  paa  Grund  af  Grev  Chri- 
stophers Nærværelse  kunde  man  selv  straks  sætte  det  første  igennem,  og 
den  2.  Juli  blev  Katolikkerne  for  bestandig  sat  ud  af  Frue  Kirke  og 
den  lutherske  Gudstjeneste  endelig  indfort. 

Men  den  anden  Betingelse  stod  det  til  Lybekkerne  alene  at  op- 
fylde: Christian  IFs  Løsladelse.  Københavnerne  havde  ikke  tidligere, 
under  Frederik  I,  vist  sig  saa  trofaste  imod  hans  Minde,  som  man  skulde 
tro  efter  den  vemodige  og  skønne  Sang  fra  Tiden  før  hans  Fængsling 
om  den   gamle  Ørn,   der  fløj   bort  med  sine  LTnger  smaa: 

De  andre   Smaafugle   bleve  saa  vilde 
De  vidste  dennem  ingen   Raad. 

Herre   Gud,    da   hjælpe  den   fattige   Ørn, 
Som  flyver  i  vildne  Hede, 
Han  ved  sig  hverken  Læ  eller  Ly, 
Som  han  kan  bygge   sin  Rede. 

Men  det  var  netop  det  Parti,  Barndomsvennen  Ambrosius's  Parti, 
hos  hvem  denne  Stemning  var  den  fremherskende,  som  for  Øjeblikket 
havde  Magten,  og  derfor  holdt  Københavnerne  under  Underhandlingerne 

med  Grev  Christopher  fast  paa,  at  først  naar  Kong  Christian  var  fri 
af  Fængslet,  vilde  de  overgive  Byen  til  Greven.  Det  var  en  vanskelig 
Sag  for  denne  at  klare ;  thi  ifolge  den  for  omtalte  hemmelige  Bestemmelse 
i  hans  Kontrakt  med  Lybekkerne  skulde  den  fangne  Konge  jo  udleveres 
til  dem.  Men  hvis  det  blev  aabenbaret,  var  Københavnerne  sikkert 
hurtig  blevne  færdige  med  Grev 
Christopher.  Han  forsikrede  da 
at  han  kun  handlede  paa  Kong 
Christians  Vegne,  og  at  Kongens 
Befrielse  skulde  ske,  saa  snart 
det  paa  nogen  Maade  lod  sig 
gøre.  Københavnerne  faldt  til 
Føje  —  mulig  var  de  ogsaa  noget 
paavirkede  af,  at  den  gavmilde 
Greve  lovede  dem  et  Bælte  Land 
paa  en  Mils  Bredde  uden  om 
Byen,  og  den  i6.  Juli  overgav 
de  deres  By  til  Grev  Christopher. 
Slottet  havde  imidlertid  ikke 
overgivet  sig,  og  Greven  maatte 
i  Begyndelsen  opslaa  sin  Bolig 
i  Degnegaarden,  der  laa,  hvor 
nu  Universitetsbiblioteket  ligger. 
Og  Johan  Urne  syntes  at  ville 
bide  fra  sig.  I  Byen  gjorde 
man  Anstalter  til  at  storme  Slot- 
tet, og  herfra  lod  Slotsherren 
Natten  mellem  den  i8.  og  ig. 
Juli  Kanonerne  tordne  over  imod 
Byen  og  de  paa  Stranden  sam- 
lede  Baade   og   Tømmerflaader. 

Men  Besætningen  havde  for  mange  Forbindelser  i  Byen,  til  at  han 
kunde  stole  paa  den,  og  den  24.  Juli  overgav  han  Slottet  og  Bremerholm 
med  sine  Magasiner  og  Orlogsskibe  til  Grev  Christopher.  Ambrosius 
Bogbinder  og  hans  Venner,  Hans  Bøse  og  Niels  Tondebinder,  blev  Borg- 
mestre, og  Christian  IFs  Parti  havde  nu  fuldstændig  Magten  i  København. 
Medens  Grev  Christopher  sad  paa  Slottet  og  forlystede  sig  snart  med 
Vin    og    Fjas    med    Kvinder,    snart    med    Læsning    i    Homer  og  i   latinske 

Skrifter,  hvilket  \iser,  at  han  fulgte  med  i  Tidens  Dannelse,  faldt  hele 
Danmark  Østen  for  Lille  Bælt  ham  til  Fode  næsten  uden  Sværdslag,  og 
i  Jylland  rejste  Skipper  Clement  den  fangne  Konges  Fane.  Men  trods 
denne  Fremgang  havde  Københavnerne  dog  faaet  Færten  af,  at  Greven 
ikke  var  Mand  for  at  klare  Vanskelighederne,  og  han  maatte  høre  mange 
haarde  Ord,  som  da  Niels  Tondebinder  sagde  ham  op  i  Øjnene,  at 
hvis  han  ikke  mægtede  at  sætte  den  fangne  Konge 
paa  Danmarks  Trone,  skulde  han  snart  blive  vippet  af 
Pinden. 

Imidlertid  var  den  ivrig  lutherske  Hertug  Christian, 
Frederik  Fs  ældste  Søn,  i  Juli  bleven  hyldet  som  Konge 
af  den  jyske  og  den  fynske  Adel.  Religionsspørgsmaalet 
var  saaledes  fuldstændig  traadt  tilbage,  nu  var  det  Folke- 
partiet i  Forbund  med  Lybek,  som  stod  mod  Adelspartiet 
i  Forbund  med  Holsten  og  Sverige.  Fra  Holsten  belej- 
rede Hertug  Christians  Feltherre,  Johan  Ranzau,  Lybek, 
og  fra  Sverige  faldt  Gustav  Vasa  ind,  erobrede  Halland 
og  Bleking  og  foruroligede  Skaane,  og  inden  1534  gik 
til  Ende,  slog  Johan  Ranzau  Skipper  Clements  Almue- 
hær ved  Aalborg.  Og  den  i  Begyndelsen  saa  heldige 
Grev  Christopher  var  ikke  i  Stand  til  at  gribe  ind  imod 
de  baade  i  Øst  og  Vest  fremtrængende  Fjender. 

Jørgen  WuUenwewer,  hvis  Magt  i  Lybek  var  i  stærk 
Dalen,  og  som  saa,  at  Grev  Christopher  ikke  kunde 
udrette  noget,  fandt  nu  en  ny  Straamand  for  den  fangne 
Konge  i  en  anden  Slægtning  af  denne,  Hertug  Albrecht 
af  Mecklenborg;  i  November  1534  bragte  han  et  For- 
bund i  Stand  imellem  ham  og  Lybek,  Stralsund,  Wismar 
og  Rostock,  hvori  det  bestemtes,  at  Hertugen  skulde 
være  Regent  i  Danmark,  saa  længe  Christian  d.  II  levede,  samt  bestige 
Tronen   efter  hans   Død. 

Om  denne  Bestemmelse  anede  man  i  København  lige  saa  lidt 
som  om  Lybeks  Fordring  paa  Christian  II's  Person  i  Kontrakten  med 
(rrev  Christopher.  Københavnerne  modtog  med  Glæde  Underretningen 
om  hans  Fremtræden  paa  Skuepladsen  og  sendte  Bud  paa  Bud  til  ham 
om  at  komme  sig  til  Hjælp.  Men  Hertugen  forhastede  sig  ikke;  han  var 
lad  af  Naturen,  manglede  Penge  og  stolede  ikke  ret  paa  sine  Forbunds- 
fæller.    Da  han  endelig  i   April   1535    kom   til    København,   blev  Borgerne 

Luntebøsse, 
16.  Aarhundrede. 


meget  skuffede  over,  at  han  kun  havde  40  Ryttere  og  i  Fane  Knægte 
med  sig,   men  ikke  mindre  end   100  Hunde. 

Grev  Christopher  saa'  ikke  meget  blidt  til  denne  Medbejler  til  den 
forventede  Magt  og  Ære  og  lod  ham  bo  paa  Bispegaarden,  medens  han 
selv  vedvarende  residerede  paa  Slottet.  Men  Ulykken  skulde  snart  for- 
ene dem.  Johan  Ranzau  rensede  ved  Slaget  paa  Øksnebjerg  11  Juni 
1535  Fyn  for  Fjenderne;  Peder  Skram  slog  den  lybske  Flaade  og  erob- 
rede Korsor  Slot,  og  Vejen  var  saaledes  fri  til  Sjælland  for  Hertug 
Christian,  der  alt  den  17.  Juli  stod  med  sin  Hær  i  Køge,  medens  Peder 
Skrams  Skibe   var  Herrer  i  Sundet. 

Det  begyndte  at  se  mørkt  ud  for  Københavnerne.  Lybekkerne 
var  blevne  bankede  af  baade  i  Fyn,  ved  Helsingborg,  hvor  selv 
den  berømte  Oberst  Marcus  Meyer  havde  lidt  et  stort  Nederlag,  og  til 
Søs.  Christian  IFs  Befrielse  og  Genindsættelse  syntes  nu  kun  at  kunne 
komme  fra  Kejseren.  Til  dette  Haab  klyngede  Folkepartiet  i  Køben- 
havn sig,  og  Belejringen  begyndte  den  24  Juli  1535",  henimod  Aften 
rykkede  Kong  Christian  III  —  thi  han  var  i  Marts  bleven  hyldet  som 
Danmarks  Konge  i  Viborg  —  frem  med  sine  6000  Mand  og  indesluttede 
København  fra  Landsiden.  Kongen  slog  ligesom  12  Aar  tidligere,  da  han 
som  Prins  havde  ligget  foran  Kobenhavn  med  Johan  Ranzau,  sin  Lejr  paa 
Serridslev  Mark,  hvor  Skanser  og  Grave  fra  den  sidste  Belejring  endnu 
lod  sig  bruge.  Kongens  Hovedkvarter  synes  senere  at  have  været  uden 
for  Vesterport.  Lejrvolden  har  altsaa  ligesom  tidligere,  strakt  sig  fra 
St.  Anne  Bro,  langs  Fredericiagade  og  i  en  Bue  uden  om  Byen  til 
Kalvebodstrand. 

Christian  III  havde  ikke  Mandskab  nok  til  ogsaa  at  besætte  Amager, 
som  derfor  var  aaben  for  København  og  af  stor  Vigtighed  for  Byen  som 
Forraadskammer.  Belejringen  var  derfor  ikke  synderlig  virksom;  man 
kanonerede  løs  paa  hinanden  med  større  eller  mindre  Held,  og  et  Skud 
som  det,  der  sendte  en  Kugle  paa  en  Gang  gennem  tre  ugudelige  Lands- 
knægte, der  sad  og  polede  Brændevin  i  sig  ude  i  Lejren,  var  længe 
Genstand  for  Omtale.  Ude  i  Lejren  lærte  man  snart  «den  vrede 
Slange»  at  kende,  en  Kanon,  der  stod  paa  Jærmers  Skanse,  og  som  en 
Dag  dræbte  nogle  Drabanter  i  Kongens  eget  Telt.  For  Resten  leverede 
man  hinanden  Smaafægtninger  paa  Fælleden  (o.  Terrainet  mellem  Dron- 
ningens Tværgade  og  Gotersgade,  Rosenborg  Have  og  Eksercerplads 
o.  s.  V.)  mellem  Lejren  og  Byen,  og  Adelsmanden  Niels  Stisen  herinde 
fra  var    snart    paa  sin   musegraa   Hest  saa   bekendt  for  sin   Dristighed,    at 


alle  Lejrens  Bosser  blev  rettede  imod  ham,  saa  snart  han  viste  sig  uden 
for  Porten.     Det  var  kort  sagt  endnu  en  Gentagelse  af  Belejringen  i  1523. 

Men  inde  i  Byen  var  Stemningen  en  ganske  anden  end  dengang. 
Da  havde  der  hersket  Frejdighed  og  god  Fortrøstning-,  nu  var  man 
nærmest  forsagt.  Thi  der  herskede  alle  Vegne  den  største  Forvirring. 
De  tremmede  Høvedsmænd,  Greven  og  Hertugen  og  den  sidst  ankomne 
lybske  Fører,  Grev  Johan  af  Høya,  saa  skævt  til  hinanden  og  var 
uenige  om  alt.  Jørgen  Kocks  Nærværelse  gjorde  det  ikke  bedre,  og 
Ambrosius  var  den  virkelige  Herre  i  Staden.  Det  fik  alle  at  mærke, 
som  hørte  til  det  andet  Parti;  ingen  dog  mere  end  den  gamle  Jens 
Kammersvend,  som  i  sin  Tid  havde  advaret  Københavnerne  mod  at 
indlade  sig  med  Lybekkerne.  Han  blev  nu  anklaget  for  at  have  talt 
ilde  om  den  fangne  Konge  og  for  at  have  staaet  i  hemmelig  Forbindelse 
med  den  fjendtlige  Fejr.  Det  første  hverken  kunde  elier  vilde  han 
nægte,  og  det  var  der  mange  Vidner  paa;  men  det  sidste  kunde  han 
ikke  overbevises  om.  Stemningen  var  dog  saa  ophidset  imod  ham, 
dels  fordi  han  —  som  Borgermand  —  havde  haft  noget  at  udsætte  paa 
den  fangne  Konge,  dels  maaske  ogsaa  fordi  han  var  Katolik,  at  Grev 
Christopher  paa  Ambrosius'  Anklage  og  paa  Borgernes  indtrængende 
Anmodning    lod  ham  halshugge  den  q.   September. 

Men  det  hjalp  ikke  paa  Forholdene  udad  til,  at  man  gjorde  kort 
Proces  med  Modstanderne  i  Staden.  Ved  et  stort  Udfald  den  14  Sep- 
tember blev  de  Belejrede  slaaet  tilbage  og  mistede  en  Mængde  Folk. 
Og  i  de  første  Dage  af  November  blev  en  stor  lybsk  Flaade,  som  skulde 
forsyne  København  med  Fødevarer  og  friske  Tropper,  fuldstændig  slaaet  i 
Sundet  af  Peder  Skram  og  den  preussiske  Admiral  Johan  Pein. 

Nu  var  det  maaske  forst,  at  man  i  København  fik  at  vide,  at 
Jørgen  Wullenwewer  var  styrtet  i  Lybek,  og  at  Fredspartiet  der  var 
kommen  til  Magten.  Dette  forandrede  ganske  Forholdene  for  den  fangne 
Konges  Parti,  og  selv  Ambrosius  Bogbinder  var  ikke  utilbøjelig  til  at 
slutte  Fred.  I  Følge  med  en  Raadmand  og  to  københavnske  Borgere 
drog  han  i  Efteraaret  med  kongeligt  Lejde  til  Fredsmødet  i  Hamborg, 
men  kom  ulykkeligvis  for  sent  og  rejste  videre  til  Christian  iFs  Sviger- 
inde, Regentinden  af  Nederlandene,  for  at  bede  hende  og  Kejseren 
om  Hjælp  til  at  faa  den  fangne  Konge  befriet  og  indsat  i  sine  Rettig- 
heder paa  ny. 

Det  var  en  streng  Vinter,  det  Aar  Ambrosius  var  paa  sin  farlige 
Færd  i  Nordtyskland  og  Nederlandene.     Men  Kulden  var  for  saa  vidt  de 


Belejredes  Vedkommende,  som  den  jog  de  kongelige  Skibe  i  \'interleje,  saa 
Skuderne  fra  VVismar  og  Rostock  stadig  kunde  proviantere  Byen.  Og 
saa  stærk  var  Vinterkulden,  at  den  tvang  selve  Peder  Skram  til  Uvirk- 
somhed, om  end  ikke  den  tog  Livet  af  ham,  som  den  gjorde  ved  en  af 
hans  Officerer,  Ulrik  Pens,  der  Flæskesøndag,  27.  Februar,  fros  ihjel  i 
sin  Koje. 

Men  med  første  aabne  Vande  var  Peder  Skram  igen  paa  Færde 
og  gjorde  Jagt  paa  Skibene,  der  bragte  Proviant  fra  Tyskland,  saa 
det  snart  begyndte  at  se  galt  ud  for  de  Belejrede.  Ogsaa  paa  anden 
Maade  tog  Sagerne  en  uheldig  Vending  for  dem,  idet  Lybek  sluttede 
Fred  med  Christian  III  i   Februar  1536. 

Mange  af  Borgerne  begyndte  nu  at  tabe  Modet,  og  havde  gerne 
overgivet  sig;  men  Ambrosius,  Grev  Christopher  og  Hertugen  var 
endnu  de  stærkeste,  og  de  mange  Breve  fra  Belejringshærens  Øverster 
og  fra  selve  Kongen  til  Byens  Indbyggere,  i  hvilke  de  paa  det  mest 
indtrængende  opfordredes  til  ikke  længer  at  modstaa  de  overlegne 
Kræfter,  blev  afviste  af  Grevens  Folk  og  kom  næppe  nogen  Sinde 
Borgerne  i  Hænde.  «Have  vore  Breve »  —  skriver  Christian  III  — 
«tidt  og  ofte  været  dér  for  Porten,  eder  dermed  at  undervise  og  til- 
kendegive, og  maatte  dog  samme  Breve,  som  vi  nys  formærket  have, 
ikke  indkomme  udi  Byen  eller  eder  til  Hænde  for  Nogle,  som  det 
forhindret  have». 

Men  da  det  Haab,  som  Københavnerne  havde  sat  til  Lybek,  blev 
slukket,  blev  ul)'kkeligvis  et  andet  lige  saa  lygtemandsagtigt  tændt. 
Ambrosius  kom  hjem,  vistnok  i  Marts,  med  Budskab  om,  at  Kejser 
Carl  V  nu  for  Alvor  vilde  hjælpe  sin  fangne  Svoger;  det  gjaldt  kun 
at  holde  ud  en  ringe  Stund  endnu.  Selv  ikke  Malmøs  Overgivelse 
April  1536  formaaaede  at  lægge  nogen  Dæmper  paa  Københavnernes 
Glæde.  Kejserens  Ord!  Det  var  noget  andet  end  Løfter  i  Lybekkernes 
Mund  om  Guld  og  grønne  Skove. 

Men  Ventetiden  blev  lang,  thi  Kejseren  fik  andet  at  tænke  paa,  efter- 
som han  atter  kom  i  Krig  med  Frans  I  af  Frankrig;  og  de  Begivenheder, 
der  indtraf  i  Tidens  Løb  skulde  ikke  bidrage  til  at  holde  Modet  oppe. 
Midt  i  Maj  saas  over  det  flade  Amagerland  en  stor  Flaade  paa  38 
Skibe,  der  bragte  Proviant  fra  de  nordtyske  Byer.  Men  dén  branden- 
borgske  Flaade,  der  laa  paa  Reden,  gik  imod  dem  og  ødelagde  dem, 
saa  at  kun  8  slap  ind.  Det  var  en  Ulykke,  som  mVatte  føles  haardt, 
thi    da    var    der    allerede   en  saadan   Dyrtid  i  Byen,    at  en  Skæppe  Rug 

kostede  13  Mark  dansk,  i  Td.  Malt  6  Mark,  i  Td.  01  20  Mark,  i  Pot 
tysk  01  8  Sk.,  i  Æg  4  Sk,,  en  ganske  lille  Aal  10  Sk.  En  Kalv  60 
Mark,  en  Gaas  2  Mark,  et  Lam  10  Mark,  et  Par  Høns  4  Mark,  en 
Krage  8  Sk.,  en  Due  12  Sk.,  en  roget  Sild  2  Sk.  og  en  lille  Torsk 
2  Mark.  i  Td.  Smor  kostede  under  almindelige  Forhold  15  Mark,  men 
da  Prisen  nu  var  2  Mark  for  i  "S,  var  den  altsaa  for  Smørrets  Ved- 
kommende steget  til  det  tredivedobbelte.  Omtrent  i  Maaned  senere  kostede 
derimod  i  Td.  Malt  ikke  mindre  end  160  Mark  og  i  Skæppe  Byg 
20  Mark;  da  synes  Smørret  at  være  sluppet  op,  men  i  'ffi  Kogefedt 
har  naaet  en  Pris  af  12   Mark,  i  vore  Penge  c.   225  Kr. ! 

Denne  voldsomme  Prisstigning  staar  sikkert  i  Forbindelse  med,  at 
Amager  den  18.  Juni  blev  erobret  af  Christian  III,  og  dermed  blev  al 
Tilførsel  fra  dette  Københavns  Spisekammer  afskaaret.  Det  var  det 
føleligste  Slag,  der  endnu  var  tilføjet  de  Belejrede,  og  nu  vilde  Freds- 
l^artiet  ikke  fortrætte  Modstanden  længer.  Ansete  Mænd  af  dette, 
Thomas  Guldsmed,  Morten  Stenhugger,  Markus  Ræv,  Lars  Bagge  o.  fl.  a. 
havde  allerede  i  al  Hemmelighed  faaet  fat  paa  Hertug  Albrechts  Præst  og 
Haandskriver,  Henrik  med  Tilnavnet  Parvus  (den  lille),  og  søgt  at  over- 
tale ham  til  at  snige  sig  ud  til  Lejren  og  meddele  Kongen,  at  han 
kom  paa  300  Borgeres  Vegne  for  at  give  ham  deres  Brøst  og  Hungers- 
nød til  kende,  hvorledes  de  nu  efter  Amagers  Erobring  ikke  kunde 
holde  Byen  14  Dage  endnu,  samt  dertil  angive  Kongen,  hvor  han  med 
størst  Held  kunde  angribe  Byen.  For  at  gøre  Kongen,  sikker  paa,  at 
han  ikke  var  Forræder,  skulde  han  blot  meddele  ham,  at  Jens  Kammer- 
svends Enke  sagde  god  for  ham. 

Henrik  Parvus  var  imidlertid  gaaet  lige  hen  og  havde  aabenbaret 
sin  Herre,  Hertugen,  hele  Anslaget.  Men  Hertugen  mente,  at  det  var 
bedst,  han  kom  ud  i  Lejren  alligevel  for  at  se  at  lokke  Kongen  til  et 
Angreb,  under  hvilket  Hertugen  saa  vilde  falde  ham  i  Ryggen.  Der- 
næst skulde  han  uden  at  tale  om  det  til  Ambrosius,  ganske  privat 
forhøre,  om  der  var  nogen  Mulighed  for  Hertugen  til  at  slippe  bort, 
thi  han  var  led  og  ked  af  det  og  vilde  gerne,  om  han  kunde  faa 
Lejde,  « drage  af  Landet  med  en  hvid  Kæp  i  Haandens.  Efter  at 
Amager  var  taget,  kneb  det  svært  for  ham  at  bjærge  den  daglige 
Føde  til  sig  og  sin  Hustru,  der  tilmed  ventede  sin  Nedkomst  hver  Dag. 
Hans  hele   Beholdning  var  2  Td.   Mel   og  2   Fade   Vin. 

Da  Henrik  Parvus,    vistnok    Dagen    efter  Amagers  Fald,    kom  ud  i 
Lejren,  blev   han  imidlertid   grebet  som  Spion.     Borgernes  Anslag  beret- 

tede    han  af  sig  selv,    men   Hertug-  Albrechts  Ærinde,    der  jo  stemplede 
ham    som    dennes    betroede  Mand,    r3-kkede    han    forst    ud  med  efter  at 

Christian    III. 


være  bleven  pint,  og  endelig  kom  hans  sidste  Bestilling  for  Dagen,  at 
udspejde  Stemningen  og  Tilstanden  i  Lejren  for  Ambrosius,  da  han  var 
bleven  pint  anden  Gang, 

Opdagelsen  af  Fredspartiets  Plan  at  spille  Kongen  Uncd  i  Hænde 
gav  imidlertid  Ambrosius  Borgmester  noget  at  tænke  paa.  Et  var 
sikkert:  skulde  denne  Modloshedens  Aand  slaas  ned,  maatte  det  ske 
snart  og  eftertrykkeligt.  Dagen  efter  Amagers  Fald  kom  der  Ordre  fra 
Magistraten  (o:  fra  Ambrosius)  til  Borgerne  om  den  følgende  Dag,  altsaa 
d.  20.  Juni,  at  give  Møde  paa  Gammel  Torv,  naar  de  kom  fra  Kirke. 
En  talrig  Mængde  kom  til  Stede,  især  var  der  mange  Fattigfolk  og 
Sraaakaarsfolk ;  de  begyndte  at  forhandle  om  Midler  til  at  afværge 
Hungersnøden.  Man  vidste  ikke  bedre  Raad,  end  at  anmode  « Byens 
Forstandere*  om  enten  at  hjælpe  til  Kost  og  Fetalje,  eller  at  give 
Fattigfolk  Lov  til  at  forlade  Byen.  Sultne  var  de  og  bitre  over,  at 
Krigspartiet  ved  Hjælp  af  Grevens  Folk  tvang  dem  til  at  udholde  denne 
vanvittige  Belejring,  og  endelig  hørtes  der,  vistnok  paa  Tilskyndelse  af 
Anders  Halager,  Raab  om,  at  nu  var  Maalet  fuldt,  nu  vilde  Borger- 
skabet ikke  finde  sig  længer  i  dette  Tyranni.  Det  var  sandsynligvis  en 
saadan  Udtalelse,  Ambrosius  ventede  paa.  Han  og  en  anden  af  Borg- 
mestrene, Hans  Bøse,  synes  at  have  været  forberedte  paa,  at  det  vilde 
komme  til  Uroligheder,  eftersom  de  var  modt  i  fuldt  Harnisk.  Det 
ene  Ord  tog  det  andet,  og  paa  en  Gang  blev  Hans  Bose  slaaet  til 
Jorden.  I  samme  Ojeblik  skod  Ambrosius  sin  Bøsse  af,  og  i  næste  Nu 
styrtede  bevæbnede  Landsknægte  ind  paa  Borgerne  og  anrettede  et 
stort  Blodbad  paa  dem.  Den  ulige  Kamp  indskrænkede  sig  ikke  til 
Tor\-et  alene,  men  Landsknægtene  forfulgte  Borgerne  lige  ind  i  Husene 
og  slog  ned  for  Fode.  150  Mennesker  mistede  Livet  paa  denne  Dag; 
Anders  Halager  og  alle,  som  mistænktes  for  at  høre  til  hans  Parti, 
fængsledes;  og  saa  mange  blev  der  sat  fast,  at  ej  blot  Raadhusets  Kælder 
og  Byens  Hægte  men  og  alle  Skarnkister  blev  fyldte  med  Fanger.  For 
at  forhindre,  at  Borgerne  skulde  samles  paa  ny  og  atter  lægge  Raad 
opj  blev  det  dem  strengelig  forbudt  at  forlade  deres  Huse. 

F^n  saadan  Tid  som  Juni  og  Juli  Maaneder  1536  har  vor  gamle  By 
aldrig  oplevet  hverken  før  eller  senere.  Et  Par  Optegnelser  af  Hertugens 
Kansler,  Caspar  F'uchs,  virker  i  al  deres  nøgterne  Kortfattethed  lige  saa 
stærkt  som  senere  Tiders  udmalede  Skildringer. 

;  1  Kobenhavn  er  der  blevet  spist  400  Heste,  Hunde,  Katte  og  Rotter 
samt  utallige  andre  urene  Dyr.  En  Hund  kostede  14  Mark  dansk,  en 
Kat  2  Mark,  en  Pot  Mjød  3  Mark,  to  Hons  2  Guldgylden.  12  Kaal- 
blade  4  Sk.  21  Rejer  4  Sk.  At  faa  en  Hest  skoet  kostede  4  Mark, 
et    Par    Lædersko   4  ^Lark,    en    Alen    skotsk    Klæde    16    Mark.      Paa   i   'tS 

Malt    blev    der  brygget  36  Tdr.   GI.      Af  tnrret  Andemad  og  Hestelinser 

blev    der    bagt  Brod;    item    af    Flodholt,  Hesteblod    og   en    ringe  Smule 

Bygmel,   item  af  Mask.     Modre  dode,   og  deres  spæde  Born  sugede  Blod 
af  Brysterne  og  døde  deraf. » 


Familieiiv   i   begyndelsen   af  tiet   i6.   Aarhundiede 


Den  22.  Juli  kostede  en  Okse  200  Mark  (almindelig  Værdi  10  Mark) 
og  en   Hest,   der  ellers  var   15   Mark   værd,  blev  solgt  for  100. 

Men  det  var  kun  Rigmænd,  der  kunde  tillade  sig  saadanne  Flot- 
heder. Og  saa  naturligvis  Landsknægtene,  der  brod  ind  i  Folks  Huse 
og  truede  de  elendige  Borgere  med  Doden,  hvis  de  ikke  skaffede  dem 
Mad  «Nu  æde  de  Heste  i  København,  og  findes  der  næppelig  en 
Hund,  uden  han   stander  i  Jordkælderen,   og  Landsknægtene  forvare  ham 


ii8 

til  deres  eget  Behov ».  De  fleste  maatte  nøjes  med  Andemad  og 
Klid  eller  Mask.  « Intet  var  saa  urent  og  modbydeligt,  at  Folk  jo 
spiste  det,  naar  det  kun  kunde  tygges  og  synkes ».  Folk  faldt  om  paa 
Gaderne  af  Sult  og  Elendighed;  mange  krøb  paa  Hænder  og  Fødder 
hen  paa  Kirkegaarden  for  at  do,  thi  de  frygtede  for,  at  de  ikke  skulde 
blive  begravede,   om  de  døde  hjemme  i  deres  Huse. 

Paa  Helligaands  Kirkegaard  sad  en  Dag  en  død  Kvinde  op  mod 
Muren.  Hun  havde  to  Børn  ved  Brystet;  de  sugede  Blodet  af  de 
mælkelose  Bryster,  saa  det  løb  dem  ud  af  Munden.  Børn  gik  omkring 
paa  Volden  og  ledte  efter  Græs  og  Urter,  og  mange  fandtes  døde  paa 
Gaderne   med  Fjer  og  Græs  i   Munden. 

Men  naar  de  ulykkelige  Borgere  gik  til  Ambrosius  Bogbinder  og 
bad  og  besvor  ham  for  Guds  Skyld  at  sætte  en  Stopper  for  al  denne 
Rædsel  og  overgive  Byen,  saa  svarede  han  barsk:  « Endnu  har  I  ikke 
ædt  eders  egne  Børn,  som  Jøderne  gjorde  i  Jerusalems  Belejring.  Naar 
det  kommer  dertil,   kan  vi  tales  ved!» 

Saa  længe  der  var  Spor  af  Dagslys  paa  Himmelen,  spejdede  æng- 
steligt stirrende  Ojne  ud  efter  den  lovede  Hjælpeflaade.  Endelig  en 
Dag  midt  i  JuH,  just  som  Noden  var  ulideHgst,  dukkede  hvide  Sejl  — 
20  —  40  —  50  over  100  til  sidst  — •  op  i  Horisonten  mod  Nord.  Endelig, 
endelig!  De  stakkels  forpinte  Mennesker  lob  omkring  som  sindssyge  af  Hen- 
rykkelse;  alt,  hvad  der  kunde  kravle  til  Vejrs,  maatte  op  i  Taarne  og  paa 
Volde  for  saa  meget  før  at  se  Flaaden,  som  kom  derude.  Ogsaa  paa 
den  preussiske  Flaade  havde  man  set  den  store  Sejlerskare,  og  nu  løb 
den  ud  for  at  mode  den.  Men  det  voldede  ingen  Frygt,  —  Kejserens 
Flaade  var  alt  for  mægtig  til  at  lade  sig  standse.  Endnu  samme  Aften 
kunde  den  være  inde,  og  saa  kunde  man  maaske  faa  Lov  at  spise  sig 
mæt,   inden  Natten  faldt  paa. 

Flaaderne  modtes;  Kanonerne  begyndte  at  tordne;  fra  Kobenhavns 
Volde  skød  Borgerne,  de  kunde  ikke  naa  Skibene,  men  noget  maatte 
de  gøre. 

Hvad  er  det?  Krudtrogen  driver  bort,  Skibene  hgger  fredelig  Side 
om  Side,  —  nu  sejler  de  Fremmede  igen;  nogle  Nord  paa,  andre  Syd 
paa,  og  Orlogsflaaden  gaar  til  Ankers  paa  ny.     Ingen  forstaar  det. 

Men  snart  faar  de  Ulykkelige  Løsning  paa  Gaaden.  '  Det  var  slet 
ikke  burgundiske  Skibe.  Hjælpen  fra  Kejseren  var  lige  saa  fjern,  som 
den    altid    havde    været.      Kongen    havde    betjent    sig  af  en   Krigslist  og 

ladet  en  Mængde  Handelsskibe  samle  sig  ved  Helsingør  for  ])aa  en 
Gang  at  sejle  ned  mod  København  og  levere  en  Skinfægtning  med 
Flaaden  dér,  —  alt  i  den  Hensigt  at  gøre  Københavnerne 
dobbelt  modløse  og  fortvivlede  efter  det  opblussende 
Haab  og  saa  meget  mere  tilbøjelige  til  at  opgive  den 
unyttige  Modstand. 

Til  sidst  kunde  det  ikke  længer  holdes  ud.  Der 
var  intet  spiseligt  mere  i  Byen.  Kun  paa  Bispegaarden 
var  der  Overflod,  thi  Kongen  sendte  daglig  Vildt  og 
anden  Fode  ind  til  Hertugens  Gemalinde,  der  var  ned- 
kommen med  en  Søn  i  disse  Rædsels  Dage,  en  Op- 
mærksomhedj  der  sikkert  kun  har  bidraget  til  at  forhale 
Byens  Overgivelse.  Men  den  26.  Juli  begav  Hertugen 
sig  ud  i  Lejren  og  opnaaede  ved  den  lyneborgske  Hertug 
Vilhelms  Forbønner,  at  Christian  III,  som  af  Naturen  var 
mild  og  menneskekærlig,  men  opbragt  over  Byens  Afvisning 
af  alle  hans  velmente  Fredstilbud,  gav  København  blidere 
Kaar,  end  vist  nogen  anden  erobret  By  har  faaet.  Den 
28.  Juli  stededes  Borgmestre,  Raadmænd  og  12  udvalgte 
Borgere  for  Kongen,  hvem  de  nu  anerkendte  for  Byens 
retmæssige  Herre,  hvorimod  Kongen  indrommede  dem, 
at  de  skulde  blive  ved  Guds  Ord  og  den  rene  Lære, 
samt  stadfæstede  alle  de  Privilegier,  som  Byen  havde 
faaet  af  Kong  Hans. 

Selve  Overgivelsen  fandt  Sted  d.  29.  Juli;  to  Faner 
Knægte  drog  ind  og  besatte  Slottet;  Hertug  Albrecht 
til  Hest,  dernæst  Grev  Christopher,  Borgmestrene  og 
Jorgen  Kok  samt  30  Borgere,  der  som  Gisler  for  Freden 
skulde  blive  i  Lejren,  drog  ud  gennem  Vesterport  med 
hvide  (afbarkede)  Stave  i  Hænderne  og  blottede  Hoveder 
og  ud  til  Kongens  Hovedkvarter;  dette  laa  vistnok  under 
den  sidste  Del  af  Belejringen  uden  for  Vester  Port  paa 
den  anden  Side  af  Afløbet  fra  Moserne  og  Engene, 
der  nu  optages  af  St.  Jørgens  Sø. 

Da  det  bedrøvelige  Tog  var  kommet  ud  i  Lejren,  blev  Grev  Chri- 
stopher som  Hovedanfører  først  stedet  for  Kongen.  Sidst  de  havde 
taltes  ved,   var  i  Kolding  Aaret  forud;  da  havde  Greven  talt  overmodige 


Kniv  med  Agatskaft 
og  gotisk  Solvbeslag 


Ord,  pukket  paa  sin  Magt  og  tilbudt  den  daværende  Hertug  Christian 
en  Plads  som  Høvedsmand  under  sig.  Dette  mindedes  Kongen  nu,  og 
da  han  saa',  at  Greven  i  Stedet  for,  som  det  var  aftalt,  at  knæle  ned 
for'  ham,  nøjedes  med  en  Bøjning  omend  med  ydmyg  Bøn  om  Naade 
og  Tilgivelse  for  Frelserens  Skyld,  bruste  han  op,  gav  ham  haarde  Ord 
for  al  den  Fortræd,  han  havde  bragt  over  de  stakkels  Mennesker  i 
København,  og  erklærede  at  han  vilde  beholde  ham  som  sin  Fange.  Men 
Grevens  Krigsøverster  bad  nu  Kongen  betænke,  hvilken  Skam  det  vilde 
være  for  dem,  at  det  skulde  spørges,  at  de  gik  fri  og  lod  deres  Herre 
1  Stikken  ;  ingen  Fyrste  vilde  tage  dem  i  sin  Tjeneste,  naar  de  saaledes 
havde  forraadt  den  Mand,  hvis  Mærke  de  havde  svoret  at  følge.  Kongen 
lod  sig  da  bevæge,  men  Greven  fik  Ordre  til  paa  staaende  Fod  at 
drage  af  Landet,  efter  at  han  forst  med  oprakte  Fingre  havde  svoret  en 
dyr  Ed  paa  aldrig  at  ville  sætte  sine  Fødder  mere  i  Kongens  Riger  og 
Lande  eller  foretage  sig  noget  som  helst  mod  Kongen  eller  hans  Til- 
hængere. Derpaa  drog  han  af  Sted  med  sænkede  Faner,  lige  saa  Hertug 
Albrecht,  der  slap  for  videre  Tiltale.  Han  skulde  gaa  om  Bord  paa  et 
af  de  preussiske  Skibe  og  sejle  til  Mecklenborg,  dog  først  efter  at  have 
forpligtet  sig  til  at  betale  Byens  Borgere  30,000  Gylden  for  de  tyske 
Troppers  Fortæring.  .Men  de  maatte  nøjes  med  Løftet.  Pengene  saa' 
de   aldrig  noget  til. 

Og  saa  kom  Turen  til  Borgmestrene  og  Raadmændene.  Ogsaa  de 
slap  billigere,  end  de  havde  haft  Grund  til  at  formode.  Vel  maatte  de 
falde  paa  Knæ,  Ambrosius  og  Jørgen  Kok  endog  to  Gange,  og  love  og 
sværge  at  være  Kongen  tro  og  huld,  men  Livet  fik  de  dog  beholde  og 
Friheden  med;  dog  maatte  de  to  sidste  ikke  bo  i  Kobenhavn  eller 
Malmø,  men  kun  hvor  Kongen  anviste  dem  Opholdssted.  Kort  sagt, 
Kongen  tilsagde  Alle  Glemsel  og  Tilgivelse;  kun  to  Mænd,  der  paa 
Ringsted  Landsting  havde  dræbt  en  adelig  Dame,  som  havde  talt  mod 
gamle  Kong  Christian,   blev  undtagne  fra  den  almindelige  Forsoning. 

De  Heste  i  den  undertvungne  By  have  vistnok  været  enige  i  at 
berømme  Christian  III  for  hans  Mildhed  og  Skaansel,  men  alle  uden 
Undtagelse  maatte  prise  ham,  at  han  straks  efter  Overgivelsen  sendte 
Proviant  ind  i  Byen.  Han  havde  dog  næppe  selv  Forstaaelse  af,  hvor 
galt  det  stod  til,  og  hvad  Byen  havde  lidt,  før  han  sammen  med  sin 
Gemalinde  Søndag  den  6.  August  i  stort  Optog  red  ind  i  Byen  og  fik  Syn 
for  Sagn.      At    Tagene    var   skudt  ned,    mange  Huse  styrtet  sammen  og 


endnu  flere  faldefærdige,  at  alle  Boder  og  Værksteder  bar  Spor  af 
Røveri  og  Plyndring,  det  var  ikke  andet,  end  hvad  man  kunde  vente 
sig.  Men  de  magre,  udtærede  Skikkelser,  som  krøb  frem  i  Dørene  og 
velsignede  ham,  idet  han  red  forbi,  og  hans  Øversters  Beretninger  om 
de  mange  Døde,  som  de  havde  fundet  paa  Gaderne,  gjorde  dybt  Ind- 
tryk paa  ham,  og  han  udbrod  i  lydelige  Forbandelser  mod  dem,  der 
saa  skammelig  havde  forfort  disse  arme  Mennesker. 


St.  Clare  Klosterkirke,  senere  kgl.  Mønt,  o.  paa  Hjornet  af  Møntergade  og  Gammel  Mønt. 


Men  hvad  maatte  ikke  Ambrosius  Bogbinder  lide?  Med  hele  den 
øvrige  af  Grev  Christopher  indsatte  Magistrat  maatte  han  nu  takke  af; 
han,  som  nys  var  almægtig,  var  nu  en  slagen  Mand;  og  selvom  Kongen 
havde  skænket  ham  sin  Fred,  lød  dog  sikkert  hans  Medborgeres  For- 
bandelser og  Raab  om  Hævn  i  hans  Øren.  Og  det  skulde  ikke  blive 
ved  det.  Faa  Dage  efter  Kongens  Indtog  fremførte  Jens  Kammersvends 
Finke  paa  Bytinget  Klage  over  Ambrosius  Borgmester,  der  havde  ladet 
hendes    Mand    henrette.      Det    kom    nu    an    paa,    om    Ambrosius    kunde 

fremlægge  gyldige  Beviser  for,  at  Jens  Kammersvend  havde  været  skyldig 
i  de  Forbrydelser,  han  var  bleven  anklaget  og  henrettet  for,  og  det 
mente  Ambrosius  nok;  han  havde  Beviserne  hjemme  i  sit  Hus  og  skulde 
møde  med  dem  paa  Tinge  næste  Morgen.  Men  den  næste  Morgen 
ventede  man  forgæves  paa  Ambrosius.  Han  havde  om  Natten  holdt 
Dom  over  sig  selv  og  taget  Gift.  Da  de  søgte  ham  hjemme,  fandt  de 
ham  kold  og  stiv.  Den  trofasteste  og  varmeste  Forkæmper  for  den 
gamle  Konge  var  bukket  under  i   Fortvivlelse. 

Hans  to  nærmeste  Venner  Jørgen  Kok  og  Hans  Bøse  har  ikke 
været  saa  dybt  personligt  grebne  af  Kampens  Udfald.  Den  første  blev 
—  snild  som  han  var  —  en  betroet  Mand  hos  Christian  III,  den  anden 
synes  ogsaa  at  have  haft  Evne  til  at  klare  sig  og  optræder  8  Aar  senere 
med  den  stolte  Værdighed  som  Papegøjekonge.  Ejendommen  Nr.  9  paa 
Amagertorv   hed   endnu    1581    Hans   Bøses   Gaard. 

Xaar  Kongen  saa  hurtig  blev  gode  Venner  selv  med  de  mest  frem- 
trædende af  gamle  Kong  Christians  Parti,  laa  det  sikkert  i  hans  Iver  for 
den  Lutherske  Læres  Indførelse,  det  ene  og  maaske  vigtigste  af  de  lo 
afgørende  Spørgsmaal,  der  havde  drevet  Københavnerne  til  at  slutte  sig 
til  Lybek.  Allerede  den  11.  August  blev  det  om  Aftenen  ved  et  hemme- 
ligt Møde  paa  Slottet  vedtaget,  særlig  efter  Jørgen  Koks  Tilskyndelse  <.at 
tage  Biskopperne  ved  Hovedet ».  Tiden  var  for  saa  vidt  heldig  valgt, 
som  Roskilde-Bispen,  Lunds  Erkebisp,  Aarhus-  og  Ribe-Bisperne  opholdt 
sig  i  Byen.  Den  første  havde  straks  efter  Byens  Overgivelse  vist  sit 
gamle  stridbare  Sind  ved  at  kalde  en  Mand,  med  hvem  han  havde  Ud- 
staaende  fra  gammel  Tid,  ind  til  sig  paa  Bispegaarden  «og  skamslaa 
ham  med  en  Stridshammer;  .  Om  Morgenen  tidlig  Kl.  4  vaagnede 
Joakim  Rønnov,  ved  at  Porten  til  Bispegaarden  blev  sprængt;  i  en 
Hurtighed  fik  han  kastet  noget  Toj  paa  sig,  løb  op  paa  Loftet  og  skjulte 
sig  oppe  under  Taget  paa  en  af  Hanebjælkerne.  Der  blev  han  taget  og 
til  Trods  for  sine  heftige  Trusler  og  Skældsord  under  sikker  Bevogtning 
ført  til  Blaataarn,  hvor  alt  de  andre  Bisper  sad  «hver  i  sit  faste 
Gemak » . 

De  katolske  Adelsmænd  af  Rigsraadet,  som  saa'  sig  udsatte  for 
samme  Behandling,  vovede  ikke  at  gøre  Modstand.  End  ikke  Kongens 
Pengemangel  og  hans  lejede  Landsknægtes  deraf  følgende  Opror  i  Byen 
gav  dem  Mod  til  at  forsøge  paa  at  forsvare  Katolicismen,  og  uden 
Vægring    erklærede    de,    at    Biskopperne    og    Erkebispen    fremtidig    ikke 

skulde  have  nogen  Del  i  Landets  Styrelse,    men    at    denne    skulde  ligge 
hos  Kongen  og  det  verdslige  Rigsraad. 

Den  30.  Oktober,  under  Herredagen,  blev  Kirkereformationen  og 
mange  for  Kronen  heldige  Forandringer  i  dens  Forhold  til  Adel  og 
JUgsraad  endelig  vedtaget  af  den  menige  Adel,  Borgere  fra  Fandets 
Købstæder  og  Bønder  ved  et  « Bursprog »  —  d.  e.  Borgersprog,  Udtalelse 
af  en  Folkeforsamling  —  paa  Gammel  Torv.  Her  kom  for  sidste  Gang 
Roskilde  Bispestols  Fordring  paa  København  paa  Tale,  idet  der  rejstes 
et  skarpt  Angreb  paa  Joakim  Rønnov,  fordi  han  under  de  forvirrede 
Forhold  havde  villet  « drage  de  tre  danske  Løver  —  som  endda  lidet 
Haar  havde  —  Huden  aisammen  over  Ørene, »  nemlig  ved  at  soge  at 
frarive  Kongemagten  Landets  vigtigste  By,  —  den  By,  hvis  Borgere 
.havde  lagt  det  tungeste   Lod  i  Vægtskaalen  for  hele   Landets  Fremtid. 


II 
København  og  Københavnerne 

i 

det  16.   Aarhundrede. 

Medens  man  tidligere  med  Hensyn  til  Københavns  Udstrækning  og 
Begrænsning  kun  har  haft  faa  faste  Holdepunkter  (se  S.  28  fg.)  og  for 
Resten  været  henvist  til  Gisninger,  bringer  første  Halvdel  af  det  16.  Aar- 
hundrede i  det  væsentlige  sikker  og  tydelig  Besked. 

Byens  gamle  Hjørnepunkt,  Hanetaarnet,  som  vi  før  gik  ud  fra,  er 
nu  bleven  forandret.  Frederik  1,  hvem  Københavns  Befæstning  laa 
stærkt  paa  Sinde,  da  et  Angreb  af  Christian  II  saa  længe  maatte  be- 
frygtes, havde  særlig  sin  Opmærksomhed  henvendt  paa  Nordvestfronten,  der 
lige  fra  Fyrst  Jærmers  Angreb  synes  at  have  været  Befæstningens  svageste 
Punkt.  For  at  gøre  denne  saa  stærk  som  mulig  flyttedes  nu  Hjørnet  omtr. 
850  Fod  længer  mod  Vest,  og  her  opførtes  det  ovale  Taarn,  hvoraf  en  lille 
Levning  staar  endnu,  og  som  tog  Navn  efter  Jærmers  Gab,  en  Betegnelse 
-der  almindelig  brugtes  for  et  Stykke  af  den  gamle  Befæstning  indenfor. 
For  at  skaffe  Vand  nok  i  Peblinge  Søen,  hvis  Afløb  (se  Konservator 
Andersens  Kort  over  det  gamle  København)  endnu  i  o.  halvandethundrede 

Aar  forsynede  Vestre  Stadsgrav  med  Vand  og  drev  en  Række  Moller 
inde  i  Byen,  lod  Frederik  I  lægge  en  Dæmning  over  Rosbæk.  Rosbæk 
førte  Vandet  fra  Lersoen  mod  Øst  forbi  den  kgl.  Gaard  Vartov  paa 
Strandvejen.  Da  denne  Bæk  nu  blev  spærret,  maatte  alt  Vandet  gennem 
det  vestlige  Lob,  Ladegaardsaaen,  flyde  ud  i  Peblingesøen,  der  ikke 
endnu  var  skilt  fra  Sortedamssø,  men  dannede  ét  Basin  med  én  Beteg- 
nelse. Søen  blev  opdæmmet  med  en  Stendæmning  mod  Vest.  Det  er 
uden  Tvivl  til  denne  «Stendæmning»,   at  Parlamentærer  under  Belejringen 

til  og  fra  Byen  blev  eskorteret  af  de 
forskellige  Partiers  Tropper.  Lade- 
gaardsaaen blev  i  Anledning  af  Soens 
Opdænining  afledet  fra  sit  gamle  Løb 
direkte  mod  Stranden  og  fra  den  nu- 
værende Jærnbanebro  ved  Biilovs  Vej 
fort  til  Peblingesøen. 

Denne  Opdæmning  af  Peblingesøen 
samt  den  rigeligere  Vandtilstrømning 
foraarsagede,  at  den  traadte  langt  over 
sine  Bredder  og  oversvømmede  Engene 
paa  begge  Sider.  Dette  gik  ud  over 
Kobenhavns  Borgere,  som  ikke  havde 
stor  Overflod  paa  Græsning  til  deres 
Kreaturer,  trykkede  som  de  var  af 
Serridslev,  der  ejede  Jorden  lige  ind 
til  Volden  paa  en  meget  stor  Stræk- 
nmg.  Frederik  I  kunde  derfor  ikke 
vise  Byen  en  større  Velgerning  end  at 
overlade  den  sin  Lod  i  Serridslev  Mark 
til  Erstatning  for  den  Del  af  deres  egne  Jorder,  der  var  bleven  inddraget 
i  Byen  ved  Voldens  Udvidelse  til  Jærmers  Taarnet  men  væsentligst  for  det 
store  Terrain,  som  var  bleven  odelagt  ved  Vandmængdens  F'orøgelse  i 
Peblingesoen. 

Omtrent  fra  1530  har  altsaa  Jærmerstaarnet  været  Byens  Hjørnepunkt, 
og  Linien  herfra  til  Stranden  har  i  det  væsentlige  været  den  samme 
indtil  vore  Dage.  Befæstningen  bestod  her  af  Graven  eller  Aaløbet  foran 
en  Mur  med  en  Jordvold  indenfor;  mellem  Jærmers  Taarn  og  Vester  Port 
tandtes  et  rundt  Taarn,  —  Taarnene  i  Muren  hed  i  Tidens  Sprog  ogsaa 
Skanser    eller    Rundeler,;    Vester    Port    laa    ud    for    Vestergade.     Herfra 

Ligsten  i  Frue  Kirke  over  den  fiarste 
evangeliske  Biskop  Peder  Plade. 

•gik  Muren  ned  til  \'artov,  hvor  den  endte  i  det  fra  forskellige  Billeder 
af  Byen  kendte  runde  Taarn.  Det  kaldtes  senere  det  gamle  Taarn  ved 
Farveriet,  og  det  var  her  Tyge  Brahe  .en  Tid  anstillede  sine  astronomiske 
•Observationer.  O.  Nielsen  og  efter  ham  C.  Brun  kalde  fejlagtig  dette 
Taarn  Vandmølletaarnet;  men  dette  laa  selvfølgelig  ved  Vandmøllen,  og 
for  faa  Aar  tilbage  fandt  man  paa  Vandkunsten  ud  for  Nr.  3  Funda- 
menterne af  det  firkantede  Vandmolletaarn.  Hjornetaarnet  derimod  var 
uden  Tvivl  det  Taarn,  der  paa  Frederik  Is  Tid  hed  «Koge  Barfred».  Det 
laa  paa  Byens  sydvestlige  Hjørne,  med  Udsigt  helt  ned  til  Køge  over 
den  flade  Kalvebodstrand,   der  den   Gang  —  uden  for  Byen  —  naaede  oi) 


København,   set  fra  Vest,   i  Slutningen  af  i6.  Aarhundrede. 


omtr.  til  Midten  af  det  nye  Raadhus.  Det  salte  Vand  vilde  have  beskyllet 
Taarnets  Fod  med  sine  Bølger,  om  ikke  Aalobet  i  Graven,  i  Stedet  for  i 
lige  Linie  at  falde  ud  i  Stranden,  ved  en  smal  Dæmning  blev  tvunget 
til  i  ret  Vinkel  at  bøje  om  Taarnet  og  løbe  i  Retning  af  nuværende 
Løngangsstræde  hen  til  Vandkunsten  hvor  det  blev  opstemmet  til  en  Mølle- 
dam,  der  afgav  Vand  til  et  Par  Møller  ved  Vandmølletaarnet,  inden  det 
faldt  ud  i  Stranden.  Ved  Midten  af  det  16.  Aarhundrede  var  altsaa  hele 
det  Terrain,  der  ligger  Øst  for  Løngangsstræde,  overskyllet  af  Søen. 

Ved  Køge  Barfred  ophørte  Murbefæstningen,  og  Værnet  her  dan- 
nedes endnu  ind  i  det  17.  Aarhundrede  af  Planker.  Saadanne  ses  ogsaa 
tydeligt  paa  Billedet  af  Københavns  Belejring   1523,   S. 

Fra  Jærmerstaarn  gik  Muren  mod  Nordost  til  Hanetaarnet  og 
fortsattes  derfra  —  i  alt  Fald  ved  Midten  af  Aarhundredet  —  i  lige 
Linie  til  Norre  Port,  der  laa  ud  for  Nørregade.  Der  stod  et  rundt 
Taarn  en  «Dvenger»  —  det  samme  Ord  som  det  tyske  «Z\vinger>,  en 
Forborg,  i  Muren,  opført  af  Christian  III  lige  Vest  for  Porten.  Maaske 
har  dette  oprindelig  været  et  Porttaarn,  men  Christian  III  opforte  senere 
et  ydre  firkantet  Porttaarn  prydet  med  høje  aftrappede  Cavle,  og  1579- 
byggede  Frederik  II  det  indre  Porttaarn,  der  i  alt  Fald  senere  havde 
et  højt  Spir  med  en  Mængde  smaa  Udbygninger  paa  dets  fire  Sider. 

Paa  det  her  gengivne  ældste 
Kort  over  København  fra  Slut- 
ningen af  Frederik  II's  Tid, 
der  ellers  udmærker  sig  ved 
at  være  temmelig  paalideligt  er 
Linien  fra  Jærmers  Taarn  over 
Hanetaarnet  til  Norre  Port 
fuldstændig  urigtig.  Kortet  sy- 
nes her  til  Uels  at  være  byg- 
get paa  ældre  topogafiske  F^or- 
hold,  hvis  ikke,  hvad  der  er 
det  sandsynligste,  Tegneren 
med  velberaad  Hu  har  gjort 
Brud  paa  Virkeligheden  for  at 
skafte  Plads  til  Forstaden  og 
fremfor  alt  til  det  om  Christian 
III's  kristelige  Omsorg  vidnende 
Kapel  uden  for  Nørre  Port. 
Fra  Norre  Port  gik  Muren  i  lige  Linie  ned  over  Hauserplads  til 
et  Taarn,  vistnok  «Hans  Klausens  Taarn »  i  den  yderste  Del  af  Brønd- 
stræde, omtrent  paa  Hjørnet  af  Gotersgade.  Vandet  i  Graven  fik  paa 
denne  Strækning  Tilførsel  fra  det  gamle  Afløb  fra  Ferskvands  Søerne 
uden  for  Byen,  som  foran  er  omtalt  (se  S.  3).  For  kort  Tid  siden  er 
der  i  en  Grund  i  Tornebuskegade  fundet  Resterne  af  den  murede  Kanal, 
igennem  hvilken  det  udmundede  i  Stadsgraven. 

F^a  Taarnet  ved  Brondstrædes  Hjørne  gik  Muren  eller  Palissaderne 
langs  Gothersgade,  i  en  stor  Bue  afskærende  de  yderste  Dele  af  Brønd- 
stræde, Møntergade  og  Regnegade,  mellem  Ny  Ostergade  og  Kongens 
Nytorv    til    Oster    Port,    ved   hvilken    der  blev  foretaget  store  Arbejder  i 

Begyndelsen  af  Aarhundredet.  Syd  for  Øster  Port  stod  et  Taarn, 
Sniørhætten,  der  horte  til  den  ældre  Befæstning,  og  som  ikke  havde 
Navn  af  ejendommelige  og  særlige  Egenskaber,  men  efter  Jens  Olsen 
Smørhætte;  endnu  et  kort  Stykke  lob  Muren  ned  mod  Stranden,  hvor 
den  stodte  til  det  ovenomtalte  gamle  Taarn  «Kringelen».  Endnu  i 
Begyndelsen  af  Aarhundredet  var  Bremerholm  skilt  fra  Kysten  ved  Vand, 
«det  Dyb,  der  lober  mellem  Staden  og  Bremerholm«,  men  som  Syd  for 
\'ingaarden  dog  ikke  var  dybere,  end  at  man  1527  kunde  vade  over  det. 
Men  da  Grundejerne  her  1529  fik  Lov  til  at  indpæle  Strandtn,  d.  e. 
fylde  den  op,  maa  Bremerholm  snart  være  bleven  landfast  med 
Kysten.  « Dybet »  blev  opfyldt  under  Christian  111,  men  allerede  15 10 
blev  der  anlagt  nye  Fæstningsværker  paa  den  tidligere  Holm  til  Værn 
mod  Byen  fra  Søsiden.  Endelig  dækkedes  denne  fra  Vandmølletaarnet 
til  Skansen  paa  Bremerholm  af  Københavns  Slot. 

Den  hele  Fæstningslinie,  med  Undtagelse  af  Strækningen  mellem 
Xørre-  og  Vesterport  blev  imidlertid  hyppig  forandret  lidt  og  lagt  længere 
ud  i  Terrainet.  Frederik  i  lagde  en  indvendig  Jordvold  op  til  Murene 
for  at  styrke  dem,  og  stadig  arbejdedes  der  paa  at  gøre  Gravene  dybere 
og  bredere.  Trods  alle  disse  Forbedringer  lod  Befæstningen  dog  meget 
tilbage  at  ønske  som  skærmende  Værn  for  Byen.  1  1567  havde  Kongen 
under  den  nordiske  Syvaarskrig  en  Del  lejede  Knægte  liggende  i  Lejr 
uden  for  Byen;  en  Dag  da  disse  havde  gjort  Mytteri  i  Lejren  og  faaet 
Blodet  i  Kog,  kunde  de  ikke  modstaa  Fristelsen  til  at  aflæge  et  Besøg 
1  Byen,  der  maatte  staa  som  et  Paradis  for  enhver  til  Lejrlivet  fordømt 
Soldat,  og  gik  uden  videre  der  ind  «over  Stadens  Grav  og  Mur»,  hvilket 
med  Rette  maatte  holdes  ikke  blot  for  «spotteligt  og  forhaanligt»  men 
ogsaa  for  farligt  for  Stadens  Sikkerhed. 


Naar  man  kom  ind  ad  Vester  Port,  —  et  firkantet  Taarn  med 
Trappegavle  som  vore  gamle  Kirketaarne  —  der  i  det  16.  Aarhundrede 
stod  ude  paa  Halmtorvet,  havde  man  foran  sig  Vestergade,  Begyndelsen 
til  Byens  Hoved-Færdselsvej  fra  Vest  til  Øst.  Et  Stykke  inde  i  Gaden, 
i  Nærheden  af  Kattesund,  der  i  hin  Tid  ikke  gik  op  til  Vestergade, 
saa'  man  endnu  en  Levning  af  den  gamle  Byens  Rende,  der  sikkert 
engang    havde    dannet  Bygrænsen    her  (se  S.  30).     Først    1541    forsvandt 

den,  idet  Stedet,  hvor  den  havde  løbet,  blev  bebygget.  Vestergade  havde 
kun  en  Tværgade  mod  Nord,  nemlig  Lars  Bjønisetis  Stræde,  der  førte 
til  gamle  Raadhusstræde,  nu  Studiestræde,   og  til  St.   Pederstræde. 

Det  oprindelige  Forhold,  at  Vestergade  udmundede  midt  paa 
(iamniel  Torv  fandt  i  det  i6.  Aarhundrede  ikke  længer  Sted.  1513 
fortsattes  Vestergades  nordlige  Husrække  lige  til  Henrik  Mumes  Stenhus 
paa  Hjørnet  af  Nørregade,  det  Hus,  der  senere  hed  Blasen,  og  som 
spillede  en  stor  Rolle  i  Køl)enhavns  Brand   1728. 


De  gamle  Taarne  af  Narre  Port  ud  for  Nørregade,   udgravede  og  nedrevne  i   1S70, 


Gammel  Torv  var  prydet  med  mange  Stenhuse;  her,  hvor  Grundene 
var  kostbarest  og  Bebyggelsen  stærkest,  var  Ejendommene  i  Reglen  ud- 
stykkede med  stor  Dybde,  og  kun  de  høje,  smalle  Gavle  med  gotiske  Aftrap- 
ninger og  Blændinger  vendte  mod  Torvet.  Paa  Hjørnerne  af  Xørre- 
og  Vestergade  stod  endnu  «Halsjærnene»,  og  paa  Midten  det  gamle 
Skafot.  Raadhuset  dannede  Grænsen  mod  Syd.  Forbi  dettes  østhge 
Gavl  løb  et  lille  Stræde  ned  til  Vandmøllestrædet,  der  først  i  vore  Dage 
har  faaet  Navnet  Raadhusstræde.  Vandmolletaarnet,  umiddelbart  ved 
hvilket  Mollen  laa,  stod  ud  for  Nr.    i   jiaa  Vandkunsten,  og  Møllebækken 

løb  tværs  over  nu\  ærende  Frederiksholms  Kanal  ved  Nr.  i.  Mod  Vest 
forte,  foruden  Vestergade  og  kun  adskilt  fra  denne  ved  én  Bygning,  den 
krumme  Vombadstuestræde  (Vognbadstuestræde:)  der  i  o.  ret  Vinkel  bojede 
mod  Syd  og  fortsattes  i  Mikkelbryggersgade  \  gennem  Lille  St.  Kleinens- 
stræde  forbi  St.  Klemens  Kirke  stod  Vombadstuestræde  i  Forbindelse 
med  Vester  Voldgade,  gennem  Smedebakken,  et  Navn,  der  kendes  endnu, 
(senere  Antik  Stræde)  med  Vestergade.  Fra  Gammel  Torv  gik  endvidere  Store 
St.  Klemensstræde  i  samme  Retning  som  Vombadstuestræde,  bøjede  lige  som 
den  mod  Syd  og  fortsattes  i  Kattesundet  (Hestemøllestræde).  Endelig  førte 
fra  Kattesund  HelUgkorsstræde  til  Vombadstuestræde  og  Lavendelstræde  til 
Volden.  De  fleste  af  disse  Gader  forsvandt  efter  Branden  1728;  Frederiks- 
berggade blev  anlagt  omtrent  paa  Klemensstrædernes  Plads.  Endelig  forte 
Slutterigade  fra  Haverne  bag  Raadhuset  forbi  HestemoUen  ned  til  Katte- 
sund.  Byens  sydligste  Gade  var  Søndergade,  der  lodret  paa  Vandmølle- 
stræde førte  ud  til  Hjornetaarnet  Køge  Barfred.  Den  fik  i  Slutningen 
af  Aarhundredet  Navnet  Farvergade  efter  det  af  Frederik  II  oprettede 
Farveri,  der  laa  bekvemt  her  med  sin  Baggaard  ud  til  MøUebækken. 
Fra  Søndergade  førte  mod  Syd  den  lille  Gaasegade,  egentlig  Gosegade 
af  Gos,  en  Slags  01,  der  fremstilledes  i  det  dér  liggende  Bryggeri. 
Alle  disse  Gader  var  meget  smalle,  vistnok  mindst  lige  saa  smalle  som 
Gaasegade  er  nu. 

Mod  Nord  udgik  fra  Gammel  Torv  Nørregade,  hvis  nærmest  Torvet 
liggende  Del  endnu  fra  gammel  Tid  hed  Saltboderne.  Nørregades  Tvær- 
gader ere  de  samme  som  nu,  Raadhusstræde,  nu  Studiestræde,  forbi  den 
gamle  Studiegaard,  der  efter  Reformationen  blev  forandret  til  Bispegaard, 
og  St.  Pederstræde  forbi  Petri  Kirke,  begge  forbundne  indbyrdes  og 
med  Vestergade  ved  Lars  Bjørnsens  Stræde.  Omtrent  hvor  nu  Larslej 
Stræde  findes,  men  oprindelig  i  en  anden  Retning,  lob  <iStrædet  fil  Niels 
Skrivers  Have>->  ud  til  Volden,  medens  det  bundløse  v. Stræde  til  Byens 
Plankert    omtrent  fandtes  paa  nuværende    Teglgaardsstrædes  Sted. 

Hermed  har  vi  gennemvandret  Gaderne  i  den  vestligste  Tredjedel 
af  København  og  gaa  nu  over  til  den  midterste  Tredjedel,  mellem 
Nørregade  med  dens  Fortsættelse,  Vandmøllestræde,  og  Købmagergade 
med  dennes   Fortsættelse,   Store  F"ærgestræde. 

Fra  Nørregades  nordligste  Ende  løb  et  lille  Stræde  vsom  man  gaar 
til  Rosengaarden-^ ,  den  nuværende  Gade  af  samme  Navn.  Den  anden 
Tværgade  mod  Ost  var  <i Strædet  bag  Degnens  Porty ,  der  i  1529  ses 
at    være    erstattet  af  Skidenstræde.      Dette  Stræde  betegnedes  endnu   1559 


som  ^<det  lidet  Stræde  ved  den  Rende,  som  lober  tvært  over  Norregade"> . 
Det  var  denne  Rende,  —  en  Gang  Byens  Grav  —  der  løb  over  Syna- 
gogens Grund  hen  til  Vognmagergadekvarteret,  og  som  med  god  Grund 
gav  Krystalgade  sit  oprindelige  Navn  Skidenstræde;  herfra  førte  dengang 
som  nu  Peter  Hvitfeldtsstræde  op  til  Rosengaarden  og  fortsattes  langs 
Kultorvets  Vestside  i  Mikkel  Vibes  Gade.  Kultorvet  blev  forst  dannet 
efter  Branden   1728. 

Mellem  Skidenstræde  og  Frue  Kirkeplads  laa  tidligere  Sjællande 
Bispegaard,  som  Kongen  1539  omdannede  til  Universitet,  og  hvorom 
mere  senere.  Hvor  nu  Universitetsbiblioteket  ligger,  laa  Kantors  Gaard 
og  ved  Siden  af  denne  Degnegaarden,  den  senere  Professorresidens  nu 
Stiftsprovstebolig,  paa  Hjørnet  af  Kannikestræde,  der  som  nu  førte  til 
Købmagergade;  Fiolstræde  gik  dengang  ikke  ned  til  Frue  Plads,  men 
lob  kun  fra  Volden  til  Kantorens  Port,  d.  e.  standsede  omtrent  ved 
Krystalgade. 

Fra  Gammel  Torvs  Nordøsthjorne  udgik  Torvets  eneste  Gade  mod 
Øst,  Klædeboderne,  der  ved  en  lille  smal  Smøge  ved  nuværende  Xr.  34 
samt  ved  Dyrkøb  stod  i  Forbindelse  med  Frue  Plads.  Mod  Ost  fortsattes 
Klædeboderne  i  Skindergade  og  i  a  Gaden,  som  løber  frem  for  Klosterets 
Kirkegaards^,  hvilket  upraktiske  Xavn  dog  snart  maatte  vige  for  Beteg- 
nelsen Skindergade  for  hele  Strækningen.  Hovedfærdslen  fra  Torvet  gik 
dog  ikke  denne  Vej,  men  som  før  ad  Skoboderne  og  Vimmelskaftet,  der 
endnu  1498  benævnes  Tysketnannegade,  men  som  allerede  1479  oS  ^5^2 
ogsaa  forekommer  under  Betegnelsen  Købmannegade,  et  Xavn,  der  dog 
i  Løbet  af  det  16.  Aarhundrede  fuldstændig  maatte  vige  Pladsen  for 
Xavnet  Vimmelskaftet.  Den  vestligste  Del  af  Amagertorv  hed  Fisketorvet, 
og  ligesom  Strandbadstuestræde  —  nu  Badstuestræde  —  udgik  fra 
Vimmelskaftet  imod  Syd,  udgik  Hyskenstræde,  en  Tid  ogsaa  kaldet  Lars 
Vinnersstræde,  fra  Fisketorvet  mod  Syd.  Fra  Amagertorv  førte  Højbro- 
stræde, og  —  parallel  med  dette  —  Store  Færgestræde  ned  til  Stranden, 
som  senere  kom  til  at  hedde   Gammel  Strand. 

Mod  Xord  gik  fra  Amagertorv  Klosterstræde,  der  førte  til  Graa- 
l)rodre  Klosters  Port  og  videre  op  til  Skindergade,  v. MadtorvetT>  en  8 
Alen  bred  Smøge,  der  gennem  en  hvælvet  Port,  langs  Vestsiden  af  nuv. 
Valkendorfs  Gade  førte  op  til  Graabrødre  Kloster,  hvor  den  ses  tydeligt 
endnu.  Den  havde  sit  Navn  af  de  dér  boende  Høkersker,  Else  Kalluns 
Kvinde  og  andre.  Endelig  førte  ogsaa  mod  Nord  Lille  Helliggæsthusstræde, 
nu   Xiels  Hemmingsensgade,   hvorfra  Store  Helliggæsthusstræde  (østlige  Del 

af  Valkendorfs    Gade  —  den    vestlige    eksisterede    ikke  endnu  — )  forte 
ud  til  Købmagergade. 

Omtrent  i  samme  Retning  som  Klædebodcrne  gik  fra  Vandmolle- 
stræde  Bennikestræde  egentlig  Betiediktsstræde,  der  senere  fik  Na\net  Bro- 
læggerstrcede  efter  den  ansete  Mand  Per  Brolægger,  som  ejede  flere 
Grunde  her.  Den  forte  som  nu  til  Strandbadstuestræde.  Af  nuværende 
KnabrosU æde  eksisterede  kun  det  lille  Stykke  mellem  Brolæggerstræde 
og  Kompagnistræde;  det  hed  dengang  v- Strædet,  som  gaar  til  Knud 
Skrivers  Gaard^y,  men  forekommer  i  1504  under  Navnet  Sædevan.  Fra 
Brolæggerstræde  gik  endelig  Endeløsstræde  en  «Slip»  —  det  gamle 
danske  Navn  for  cid-de-sac  —  et  Stykke  op  imod  Vimmelskaftet 

1  Forlængelse  af  Farvergade  førte  mod  Øst  Kotnpag?iist?-æde,  hvortil 
det  gamle  Ladbrostrædes  vestlige  Del  var  bleven  forandret,  efter  at 
danske  Kompagni  havde  faaet  sin  Bygning  dér  (se  S.  68).  Den  østlige 
Del  forte  derimod  til  Højbrostræde  under  det  ændrede  Navn  Læderstræde, 
der  alt  forekommer  1428. 

Grundene  paa  den  sydlige  Side  af  det  gamle  Ladbrostræde  havde 
strakt  sig  helt  ud  til  Stranden,  der  indtil  vistnok  Begyndelsen  af  det 
15.  Aarhundrede  naaede  op  over  nuværende  Magsstræde  og  dens  For- 
længelse. Her  har  der  i  Løbet  af  dette  Tidsrum  fundet  store  Opfyld- 
ninger Sted,  inden  Magsstræde,  der  har  sit  Navn  af,  at  den  forte  til 
Vestre  Mag  (Vandhus),  og  Snaregade,  saa  kaldet  efter  Raadmand  Erland 
Jensen  Snare,  der  ejede  en  Gaard  imellem  den  og  Kompagnistræde,  — 
« Snarens  Gaard »  er  nuværende  Nr.  14  i  Snaregade  —  kunde  blive 
anlagt.  Magsstræde  nævnes  dog  ikke  før  1563.  Snaregade  er  anlagt  efter 
1511,  eftersom  der  dengang  endnu  var  Vand  lige  op  til  sSnarens  Gaard»; 
Navnet  er  endnu  senere;  i  1584  hedder  den  v-det  Stræde,  der  lober  i 
Vester  fra  Stadens    Vejerhusy . 

Man  kan  trygt  gaa  ud  fra,  al  Stranden  i  en  historisk  Tid  ikke  er 
gaaet  højere  op  end  omtrent  til  den  Linie,  der  angives  af  den  nord- 
lige Husrække  i  Magsstræde,  Snaregade  og  Gammel  Strand.  Naar  der 
har  været  fundet  Rester  af  Baade  saa  hojt  oppe  som  i  Grundene  til 
Badstuestræde  Nr.  11  og  paa  Hjørnet  af  Klosterstræde  og  Vimmelskaftet 
maa  det  enten  have  været  Baade  fra  en  forhistorisk  Tid,  da  Jordbunds- 
forholdene formede  sig  ganske  anderledes  end  ved  Staden  Københavns 
første  Begyndelse,  eller  ogsaa,  hvad  der  vist  er  det  aller  sandsynligste, 
har  disse  Baade  været  slæbt  op  paa  Land  for  at  ende  som  Svinehuse 
eller  Affaldsbeholdere,   hvilket  hyppigt    kan    ses   i  vore   Fiskerlejer  endnu. 

Men  det  har  været  nok  for  Dr.  O.  Nielsen  til  at  udtale,  at  Tyskemanne- 
gaden  (Vimmelskaftet)  i  Stadens  ældste  Tid  var  Strandgade.  Det  ^an 
den  aldrig  have  været. 

Fra  Læderstræde  forte  Nabolos  og  Nissegangen  ud  til  Gammel  Strand. 
Nissegangen    gik    gennem    en    Del  af  nuværende  Nr.  34  ved  GI.   Strand. 

Den  østlige  og  sidste  Tredjedel  af  Byen  er  altsaa  alt,  hvad  der 
ligger  Øst  for  Købmagergade  og  dennes  Fortsættelse  mod  Syd  og  Nord, 
Færgestræde  og  St.  Gertrudstræde.  Dette  løb  langs  nuværende  Kultorvs 
Ostside  og  havde  Navn  af  St.  Gertruds  Kirke,  der  maa  antages  at  have 
ligget  paa  Grimden  af  nuværende  Nr.  4  eller  6,  lige  ind  under  Østervold. 
Det  kaldtes  ogsaa  en  Tid  «det  ny  Spitaljestræde*,  da  Kirken  var  bleven 
omdannet  til  et  Hospital.  Det  nuværende  St.  Gertrudstræde,  der  er  det 
gamles  direkte  Fortsættelse,  er  først  opstaaet,  da  Volden  i  det  17.  Aar- 
hundrede  blev  lagt  ud.  Pustervig  ligger  paa  sin  gamle  Plads  og  forte 
ind  lil  de  store  Haver,   der  senere  er  omdannede  til   Hauserplads. 

Lande7nærket  er  ligeledes  uforandret  paa  sin  oprindelig  Plads.  Mod 
Ost  fortsattes  den  i  et  kort  Stykke  Gade,  der  senere  og  i  vore  Dage 
hed  Slippen,  men  dengang  kaldtes  <(■  det  lille  Stræde,  som  løber  til  Lonporteny> , 
hvoraf  ses,  at  der  her  har  været  en  Lønport  i  Østervold.  Suhmsgade 
eksisterede  ikke,  Aabenraa  kun  som  en  lille  Smøge  med  faa  og  fattige  Huse. 

Terrainet  her  omkring  var  sikkert  meget  lidt  bebygget  og  har  jo 
egentlig  først  faaet  sin  fuldstændige  Bebyggelse,  da  Hauserplads  blev 
anlagt  efter  Bombardementet  1807.  Navnet  Rosengaarden,  der  oprindelig 
havde  været  benyttet  for  hele  den  nordøstlige  Del  af  Byen,  var  nu  ind- 
skrænket til  kun  at  gælde  Kvarteret  omkring  Kultorvet  og  Hauserplads. 
Saaledes  hed  Lille  Købmagergade  <.<det  Stræde,  som  lober  til  Rosen- 
gaarden » . 

Det  var  Kodmangerboderne  (d.  e.  Slagterboderne),  der  bevirkede,  at 
det  gamle  Navn  Bjørnebrogade,  der  endnu  forekommer  1448,  ændredes 
til  Kødmangergade,  et  Navn,  der  i  Tidens  Løb  antog  Formen  Køb- 
magergade. Herfra  gik  mod  Vest  Skidenstræde,  Kannikestræde,  Graa- 
brødrestræde  (Skindergade)  og  Store  Helliggæsthusstræde.  Løvstræde 
opstod  først  mod  Slutningen  af  Aarhundredet.  Mod  (Jst  gik  Lande- 
mærket, og  iStrædet  som  løber  til  St.  Klarer  d.  e.  Klareboderne  eller 
Strædet  til  Albert  v.  Gocks  Boder.  Disse,  der  oprindelig  var  Fattig- 
boder, kaldtes  ogsaa  « Sjæleboderne »  (d.  e.  Boliger  til  Fattige  givne  som 
Sjælegave)  og  ligge  1  den  gamle  Østervoldgade,  der  endnu  kan  ses  i  Mønter- 
gade  Nr.  31.     Denne  Voldgades  Fortsættelse  mod  Nord  Lille  Brøndstræde 

hed  endnu  i  forrige  Aarhundrede  <^<?i,''  Voldene.  Lille  Brondstræde 
saa  vel  som  Store  Brondstræde,  der  oprindelig  hed  Lille  Vogtwiandsgade, 
havde  Navn  af,  at  de  forte  til  en  muret  Brønd,  der  kaldtes  Kællinge- 
bronden. 

Gadernes  Navne  i  denne  Bydel  tyde  næsten  alle  paa,  at  her  kun 
var  ringe  Bebyggelse,  Den  største  Del  af  Terrainet  var  optaget  af 
Haver  og  Marker.  Byens  Avlsgaard  laa  paa  Trinitatis  Kirkegaard  ud 
til  Pilestræde,  der  oprindelig  hed  ^.Strædet,  som  lober  til  Stadetis  Avls- 
gaardy>.  I  Forbindelse  hermed  hed  dens  nordlige  Halvdel  langt  ned  i 
vore  Dage  Springgade.  Vognmagergade  (egentlig  Vognmandsgade)  hed  i 
Begyndelsen  "-Strædet,  som  løber  til  St.  Klarer.  Pilestræde  havde  Na\n 
efter  den  gamle  Pilegaard  og  kaldtes  ogsaa  Pilegaardsstræde.  Over 
Gaardens  Grund  gik  et  Stræde,  der  først  hed  Povlsstrædet,  senere  Lille 
Pilestræde  og  endelig  Anionii  Stræde,  efter  en  Ejendom,  som  Antonii 
Kloster  i  Præsto  havde  her.  Den  fortsattes  mod  Øst  i  Grønnegade, 
hvis  Navn   ligeledes  minder  om  Kvarterets  landlige  Bebyggelse. 

Sværtegade,  Pegnegade,  Didrik  Badskærsgang,  Christen  Bernikovstræde, 
Peder  Madsens  Gattg  og  Ny  Adelgade  eksisterede  ikke  i  det  16.  Aar- 
hundrede. Møntergade  nævnes  først  1613,  men  Gaden  var  til  for  1530 
og  kaldtes  da  v.det  Stræde  som  løber  ud  til  Volden-f.  Gammelmønts 
Navn  er  ogsaa  yngre,  omend  Gaden  selv  eller  Stykket  af  den  mellem 
Antoniestræde  og  Sværtegade  omtales  i  det  16.  Aarhundrede.  Det  er 
dette,  der  1572  betegnes  som  et  tilforn  for  Dynd  og  Vandflod  ubruge- 
ligt Stræde. 

Paa  det  gamle  Kort  fra  Slutningen  af  frederik  IPs  Tid  er  der 
angivet  en  Række  Vandhuller  og  Moradser  langs  den  gamle  Østervold 
(se  S.  3),  som  tilstrækkelig  forklarer  Kvarterets  sumpede  Karakter,  en 
sidste  Rest  af  det  foran  omtalte  Vandløb  til  Gamle  Bodehavn  (se  S.  27  fg.). 
Den  foran  omtalte  af  Christopher  Valkendorf  opførte  Hvælving  i  Øster- 
vold  maa  antages  at  have  fjernet  en  Del  af  Vandet  inden  for  Volden, 
men  endnu  1615  synes  der  at  have  været  Aflnb  heroppe  fra  tværs  over 
Østergade,  da  der  i  dette  Aar  omtales  en  Træbro  inden  for  Østerport. 
Det  er  muligt  en  Fortsættelse  af  dette  Afløb,  der  er  omtalt  S.  27  som 
eksisterende  i    1600. 

Mellem  Gronnegade  og  Møntergade  strakte  sig,  saa  vidt  man  kan 
skønne,  Hushaven,  d.  e.  Slottets  Have,  vistnok  den  gamle  Østergaards 
Have.  Denne  store  Grund  skænkede  Kong  Hans  til  det  af  ham  og 
hans    Gemalinde    1497    stiftede    St.    Klare    Kloster,     der    ikke    fik    nogen 

lang  Bestand  som  religiøs  Stiftelse,  idet  Klosterkirken  efter  Reformationen 
blev  omdannet  ti)  kongelig  Mønt,  hvilket  gav  Anledning  til  Navnene 
Gammelmønt  og  Møntergade;  af  Kirken,  der  laa  paa  Hjørnet  af 
de  to  nævnte  Gader,  er  der  S.  121  givet  en  Afbildning  efter  et  gam- 
melt Kobberstik.  Der  er  indløbet  en  Fejl  paa  Billedet,  idet  Tegneren 
ved  en  Misforstaaelse  af  Originalen  har  forsynet  Kirken  med  en  Skorsten, 
som  den  ikke  havde.  Kirkegaardsmuren  maa  antages  at  have  gaaet 
langs  Gammelmonts  Østside. 

Østergade  strakte  sig  næppe  længer  mod  Øst  end  henimod  nuv. 
Ny  Østergade,  der  i  det  væsentlige  er  anlagt  paa  Peder  Madsens  Gang, 
den  gamle  Voldgade.  Mod  Nord  førte,  som  foran  bemærket,  kun  den 
ene  Gade  Pilestræde,  mod  Syd  derimod  som  nu  Jntegade,  Habnstræde 
og  St.  Jørgensgade.  Halmstræde  førte  til  en  Laage  paa  Nikolaj  Kirke- 
gaards Mur,  og  St.  Jørgensgade  gik  ind  til  Hvælvingen.  Imellem  Halm- 
stræde og  St.  Jørgensgade  laa  Lunde-Erkebispens  Gaard,  af  hvis  Kælder- 
bygning  der  nylig  er  fundet  Rester  i  Grunden. 

Hvælvingen  kan  paavises  endnu.  Den  opstod  først  i  den  sidste 
Tid  af  det  16.  Aarhundrede,  da  Nikolaj  Kirke  fik  sit  Taarn,  Da 
blev  nemlig  den  sydvestlige  Stræbepille  paa  Taarnet  sammenbygget  med 
det  første  Hus  i  den  sydlige  Husrække  af  Lille  Kirkestræde,  der  tillige 
med  Store  Kirkestræde  førte  fra  Store  Færgestræde  til  Nikolaj  Kirke. 
Vist  af  Hensyn  til  Præsten,  der  boede  i  Præstegaarden  Syd  for  Kirken, 
var  der  i  Pillen  muret  en  Hvælving,  gennem  hvilken  der  var  Passage 
for  Fodgængere.  Denne  Hvælving  har  endnu  i  vore  Dage  været  Stade 
for  en  Amagerkone  og  er  nu  lukket  med  en  Trædør. 

Fra  Lille  Kirkestræde  førte  Lille  Færgestræde  mod  Syd  —  man 
ser  endnu,  hvor  den  mundede  ud  i  Fortunstræde  —  parallel  med  Store 
Færgestræde  ned   til  Møndrikkebroen,  Færgebroen,  Øst  for  Højbro. 

Af  alle  de  Gader,  der  nu  krysse  hinanden  i  Kvarteret  mellem 
Østergade  og  Holmens  Kanal  var  kun  Lille  Kongensgade  og  Vingaards- 
stræde  til  i  det  16.  Aarhundrede.  Nordsiden  af  den  første  dannedes  af 
Baggaardene  til  Østergade,  Sydsiden  af  «Kongens  lange  Boder»  d.  e. 
SmaaboUger,  opførte  for  Kongens  Skippere,  Haandværksmestre  og  andre. 
Vingaardstræde  hed  endnu  1546  «. det  Stræde,  som  lober  fra  St.  Nikolaj 
Kirkegaard. ■»  Den  sidste  Gaard  i  Gaden  var  i  Begyndelsen  af  vor 
Periode  den  gamle  Vingaard,  nu  Nr.  6,  men  Gaden  blev  1532  forlænget 
mod  Øst. 

Grundene  paa  Sydsiden  af  \'ingaardsstræde  strakte  sig  helt  ned 
mod  «Dybet»,  der  skilte  Bremerholm  fra  Staden.  Dettes  Kystlinie  gik 
her  i  1529  o.  50  Alen  Syd  for  Vingaarden.  Stranden  laa  omtrent  i 
samme  Afstand  fra  St.  Nikolaj  Kirkegaard.  1557  er  imidlertid  Dybet 
bleven  opfyldt,  thi  da  omtales  Admiralgade,  Strædet  som  løber  fra  Nikolaj 


•  Hvælvingen«,   nu  Admiralgade,  far  Branden   1795.     I  Baggrundenses  den  endnu  eksisterende  Port 
•  Hvælvingen«  i  Kirketaarnets  Pille. 


Kirkegaard  til  Bremerholm,  og  samme  Aar  giver  Christian  III  Stadens 
Borgere  den  opfyldte  Grund  mellem  nuværende  Fortunstræde  og  Bolt- 
husgade  til  Losse-  og  Ladeplads. 

I  Admiralgade  laa  Admiralgaarden   ud  imod  Skvaldergade,   et   Navn, 
der    uden    Tvivl     er     dannet    af    Skvalderbænken,     Sladrebænken     eller 

« Stokken »,    som  findes    endnu    ved    vore    Piskerlejer.      « Skvalder*    er  et 
endnu  til  Søs  benyttet  Udtryk  for  Sladder. 

En  stor  Del  af  Pladsen  her  benyttedes  i  Begyndelsen  af  i6.  Aar- 
hundrede,  som  foran  omtalt  (s.  S.  78),  som  Urtegaard  og  Rendebane. 
Senere  strakte  »Kongens  Have»  sig  over  en  stor  Del  af  Bremerholm. 
Den  ældste  af  Bygningerne  her  var  vistnok  den  gamle  Smedje 
eller  Bolthuset,  Huset,  hvor  man  smeddede  Bolte,  d.  e.  Søm  og 
Nagler.  Det  laa  tværs  over  Bolthusgaden  og  har  givet  denne  sit 
Navn,  der  ikke  har  noget  med  Bold  eller  Boldspil  at  gøre.  Det  blev 
senere  benyttet  som  Tøjhus,  da  den  nye  Anker-Smedje,  nuværende 
Holmens  Kirke,  der  ogsaa  er  bleven  benyttet  som  kgl.  Mønt,  var 
bleven  bygget  1563.  1566  begyndte  Frederik  II  paa  den  lange 
Reberbane  paa  Bremerholm,  og  1579  byggedes  det  store  Sejlhus  lidt 
skævt  for  Enden  af  denne.  Den  skæve  Gavl  af  Sejlhuset,  som  gaar 
igen  paa  næsten  alle  Billeder  af  København  fra  det  17.  Aarhundrede, 
kan  endnu  ses  den  Dag  i  Dag  nede  fra  Peder  Skramsgade.  Thi  bag 
Charlottenborg  er  endnu  den  vestlige  Halvdel  af  Sejlhuset  og  et  Stykke 
af  den  gamle  Reberbane  bevaret.  Den  sidste  benyttes  nu  til  Billed- 
huggerateliers. 

Ved  Siden  af  de  ovennævnte  Gader  fandtes  der  overalt  i  Byen 
en  stor  Mængde  « Gange »,  smalle  Smoger  og  Rester  af  tidligere  Fodstier 
og  Veje  mellem  Byens  Haver;  de  indskrænkedes  i  Antal  efter  hver 
Ildebrand,  og  Nutiden  kender  ikke  andre  end  Smedens  Gang  og  Peder 
Rhodes  Gang,   begge  i  Vingaardsstræde,   den  sidste  bag  Nr.   10  B. 

Fra  Bremerholm  førte  Holmens  Bro,  oprindelig  Nybro,  over  til 
Slotsholmen;  den  var  af  Træ  ligesom  Højbro  og  ikke  aaben  for  Færdsel 
i  Almindelighed;  hvor  gammel  den  er,  vides  ikke,  men  den  var  til 
1583.  Adgangen  til  Slotsholmen,  der  ikke  var  nær  saa  stor  som  nu  — 
iilet  Skarnholmen  (hvor  nu  Thorvaldsens  Museum  er)  og  en  endnu  større 
Holm  Vest  for  denne  endnu  ikke  var  inddæmmet  —  foregik  over  Højbro. 
Lige  inden  for  denne  stod  Porthuset,  en  to  Stokværk  høj  Bindingsværks 
Portbygning,  ligesom  en  ganske  lignende  Portbygning  stod  foran  Broen  til 
Slottet,  opført  af  Christian  III.  Det  gamle  Taarn  og  Toldbodbygning, 
der  stod  paa  Slotsholmen  ved  Bommen,  hvormed  Havnen  spærredes 
(se  S.  26)  blev  nedrevet  vistnok  1560,  og  en  ny  Bygning  blev  rejst,  der 
tjente  baade  som  Toldbod,  kgl.  Raadstue  og  som  Renteri.  Paa  Mejborgs 
Tegning  af  Billedet  af  København  1523,  afbildet  i  O.  Nielsen:  Københavns 
ydre  Historie  S.  153,  findes  et  Taarn,  hvorfra  der  i  en  Vippegalge  hænger 


■et  Par  Mennesker,  staaende  umiddelbart  ved  Slottet,  hvorfor  ogsaa 
O.  Nielsen  antager,  at  det  er  den  gamle  'i'oldbod  med  sit  Vagttaarn; 
men  paa  den  fotomekaniske  Gengivelse  af  Originalen,  som  findes  i  dette 
Værk  S.  90,  ses  det  tydeligt,  at  der  er  større  Afstand  mellem  Slottet  og 
'l'aamet,  end  Mejborg  har  angivet  paa  sin  Tegning,  og  at  Taarnet  maa 
søges  et  Sted  ovre  ved  Østervold. 

Selve  Slottet  undergik  en  stor  Forandring  i  det  16.  Aarhundrede, 
idet  Christian  III  opførte  den  fem  Stokværk  høje  Fløj  til  venstre  for 
Blaataarn,  som  stadig  med  sin  høje,  skæve  og  svungne  Gavl  tiltrækker 
sig  Opmærksomheden  paa  Afbildninger  af  Slottet.  I  denne  nye  Fløj  fik 
Kongefamiliens  Medlemmer  deres  Værelser.  Blaataarn  synes  fra  Kong 
Hans's  Tid  at  have  haft  et  spidst  blytækt  Tag.  Under  Christian  III 
blev  der  foretaget  Forandringer  ved  det;  en  forgyldt  « Fortuna«,  d.  v.  s. 
en  Statue  af  en  Kvinde,  staaende  med  den  ene  Fod  paa  en  Kugle  og 
med  en  Dug,  holdt  med  begge  Hænder  højt  over  Hovedet  og  udspilet 
af  Blæsten,  blev  sat  op  paa  Toppen.  Den  blæste  ned  i  en  Storm  1563; 
Taarnet  fik  i  1596  en  ny  Prydelse,  idet  Christian  IV  forhøjede  Taarnmuren 
og  gav  det  et  nyt  højt  Spir  med   tre  forgyldte  Kroner  over  hinanden. 

Bag  Slottet,  paa  den  anden  Side  Slotsgraven,  laa  den  kgl.  Urte- 
have og  Staldene.  En  Vold  med  en  Rundel,  omtrent  dér,  hvor 
Christian  I\"s  Bryghus  senere  blev  opført,  forsvarede  Slottets  Bagside 
mod  Søen;  her  stod  ogsaa  en  Vejrmølle.  Ost  for  Slottet,  mellem  dette 
og  Stranden,  opførte  baade  Christian  III  og  Frederik  II  forskellige  Byg- 
ninger, Tøjhuse,  Stalde  og  Slagtehus,  der  laa  paa  den  nuværende 
Proviantgaards  og  paa  Tøjhusets  Grund. 

Havnen  var  bleven  betydelig  udvidet,  efter  at  den  under  Erik  af 
Pommern  var  bleven  forlagt  fra  Kattesund  og  Ladbro  mod  Øst.  Hele 
det  r6.  Aarhundrede  samlede  det  egentlige  Havneliv  sig  om  Strækningen 
mellem  Raadhusstræde  og  Højbro,  om  end  det  stadig  udvidede  sig  mod 
■Øst  paa  den  anden  Side  Højbro,  som  f.  Eks.  da  Christian  III  gav  Byen 
en  Losse-  og  Ladeplads  ud   for  nuværende   Hotel   Royal. 

Oppe  i  Mundingen  af  Aaløbet,  der  faldt  ud  i  Stranden  ved  Knabro- 
stræde.og  henimod  Naboløs  har  der  vistnok  staaet  Søboder,  som  man 
endnu  finder  dem  i  enkelte  Provinsbyer  og  i  norske  Søstæder.  Chri- 
stopher af  Bayerns  Stadsret  indeholder  Forbud  imod  at  lægge  sit  Skib  i 
Vinterleje  <.ind  for  anden  Mands  Dør».  Ud  for  Hyskenstræde  blev  der 
opført  en  ny  Skibsbro,  Hysekebro,  der  mulig  er  den  samme  som  Fisker- 
broen,  Langebro  eller  Gangbroen  ud  med   Stranden. 

Havnen  var  ikke  bred  og  kunde  egentlig  nærmest  betragtes  som 
€n  lidt  udvidet  Fortsættelse  af  Aaløbet.  Thi  fra  Skarnholmen  strakte 
sig  imod  Vest  en  aflang  Holm,  der  nærmest  svarer  til  den  Del  af 
Slotsholmen,  der  strækker  sig  fra  Thorvaldsens  Museums  Hovedmdgang 
og  over  Græsplænen  foran  denne.  Paa  denne  Holm  fik  Borgerne  i 
1541  Tilladelse  til  at  bygge  et  Ladested  og  indrette  en  Bradbænk  (et 
Sted,  hvor  Skibe  kunne  kolhales).  Her  har  altsaa  Datidens  Burmeister 
&  Wain  været  at  soge.  Paa  Skarnholmen  tørrede  Fiskerne  deres  Garn. 
Disse  to  Holme,  der  findes  aflagte  paa  det  gamle  Kort  fra  Frederik 
iFs  'i'id,   begrænsede   Havnen  udadtil. 

1  1581  byggede  Christopher  Valkendorf  det  store  Vejerhus  ved 
Stranden  ud  for  Nabolos  og  lod  sætte  en  Kampestensbrygge  fra  Vejer- 
huset til  Højbro.  Det  vil  med  andre  Ord  sige,  at  i  Slutningen  af  det 
16.  Aarhundrede  fik  Stranden  sin  nuværende  Linie  paa  denne  Kant. 
Strækningen  Vest  for  Vejerhuset  blev  først  reguleret  o.  100  Aar  senere, 
•da   Aaløbet  blev  tilkastet. 

Ved  Vejerhuset,  som  stod  til  1857,  var  der  tillige  Humlegaard  og 
Viagerbro,  hvor  Humlen,  Sild  og  fremmed  01  blev  vraget,  samt  Salt- 
boder,  hvor  man  kunde  faa  Salt  til  Sildens  Nedsaltning. 

De  større  Skibe  lossede  i  Pramme  og  Lægter  ude  paa  Reden, 
d.  e.  Farvandet  ud  for  Kanalen  ved  Børsen  og  nuværende  Havnegade,  saa 
længe  til  de  kunde  flyde  ind.  Baade  Holmensbro  og  Højbro  var  byggede  af 
Træ  med  en  enkelt  Klap  paa  Midten  og  Vippegalge  til  at  vippe  Klappen 
op  med,  og  det  var  strengt  forbudt  at  fortøje  Skibene  ved  Broernes 
Træværk.  1  1556  fik  Borgerne  af  Christian  III  en  Bugt  paa  Amagers 
Nordkyst  (lige  Vest  for  Knippelsbro),  som  kaldtes  Grønnegaards  Havn, 
til   Vinterleje  for  de  Fartøjer,   der  overvintrede  i   Staden. 

I  Frastand  tog  Kobenhavn  i  Aaret  1500  sig  ud  omtrent  som  i  det 
14.  Aarhundrede.  Det  nye  Raadhus  paa  Gammel  Torv  har  vel  nok  med 
sine  Gavle  knejset  noget  højere  op  over  Volden  end  de  tidligere,  og 
mulig  har  ogsaa  Kong  Christian  I's  Nybygninger  paa  Slottet  (S.  62)  gjort 
sig  gældende,  ligesaa  St.  Klare  Kloster  (S.  121  og  S.  135).  Sin  største 
Prydelse  fik  Byen  15 14  ved  det  høje  Frue  Kirketaarn  (S.  74).  De  for- 
skellige Fæstnings-  og  Porttaarne,  der  blev  opførte  under  Frederik  I  har 
vel  ogsaa  bidraget  til  at  give  den  et  anseligere  Præg.  Men  det  er  dog 
forst  ved  Midten  af  Aarhundredet,  at  den  nye  Tids  Byggelyst  og  Skøn- 
hedstrang   faar   Udtryk   i   Kobenhavn. 

Paa  Frastand  giver  den  sig  kun  til  Kende  i,  hvad  der  rager  op- 
over den  10 — 12  '  høje,  træløse  Vold.  Her  mælder  sig  da  straks,  mere 
imponerende  end  maaske  egentlig  smukt,  Christian  III's  Hovedbygning 
paa  Københavns  Slot  og  den  forgyldte  Fortunafigur  paa  Blaataarns  Top. 
Endnu  hojere  og  prægtigere  tog  dog  de  nye  Taarne  med  deres  spidse 
og  slanke  Spir  sig  ud  paa  St.  Nikolaj  og  Helligaandskirken.  Det 
var  Christopher  Valkendorf,  der  fik  begges  Opførelse  sat  i  Gang  i 
1582.  Nikolaj  Kirkes  Taarn  er  vist  blevet  færdigt  1591,  hvilket  Aarstal 
findes  paa  Taarnet;  Spiret  blev  dog  først  rejst  i  Begyndelsen  af  det  følgende 
Aarhundrede.  Det  var  højt  og  spidst  som  Spiret  paa  Frue  Kirketaarn, 
men  uden  de  fire  smaa  Hjørnetaarne.  Allerede  1628  blæste  det  ned. 
Helligaandskirkens  Taarn  forsvandt  ogsaa  snart  og  er  først  i  vore  Dage 
genopstaaet  i  sin  oprindelige  Skønhed. 

Med  disse  tre  prægtige  Taarne  tog  København  sig  allerede  i 
Afstand  helt  anselig  ud.  Nu  er  Stenhuse  heller  ikke  længer  nogen 
Sjældenhed;  i  Reglen  er  de  to  Stokværk  høje,  paa  de  mest  be- 
folkede Steder  med  deres  afblændede  og  teglstensklædte  Kamgavle 
mod  Gaden,  —  se  Billedet  af  Gammel  Torv  1559  —  men  1  mange 
Gader  med  Længdesiden  udefter.  Bindingsværksbygninger  var  sikkert 
dog  hyppigere;  de  forekom  baade  i  et  og  to  Stokværk,  af  hvilke 
det  øverste  sprang  lidt  frem  over  det  andet  og  hvilede  paa  Bjælker, 
hvis  Hoveder  ligesom  Knægtene,  der  støttede  dem  ned  efter,  og. 
andre  Tommerstykker  var  mere  eller  mindre  kunstigt  udskaarne.  Hyp- 
pigt var  det  dog  kun  Gavlen  eller  Længen  mod  Gaden  der  var 
af  Bindingsværk,  hvilket  blev  lovbefalet  i  1520.  Ind  til  Gaard  og 
Have  kunde  Hovedbygningen  ligesom  alle  Udhuse  godt  have  lerklinede 
Vægge.  Hist  og  her  kunde  man  ogsaa  se  de  gamle  «Bulhuse>,. 
Træhuse,  endnu. 

Opførelsen  af  Huse  af  Sten  eller  Bindingsværk  havde  tidligere  været 
en  bekostelig  Historie,  da  Stenene  altid  maatte  hentes  langvejs  fra.  Men 
da  København  i  Begyndelsen  af  16.  Aarhundrede  havde  faaet  et  Tegl- 
værk, blev  Bebyggelsen  med  Sten  mere  og   mere   almindelig. 

Det  var  de  gejstlige  Stiftelser,  der  begyndte  Kampen  mod  de  under 
vort  Klima  saa  overordentlige  praktiske,  men  brandfarlige  Straatag; 
allerede  i  1433  fordrede  de,  at  Lejere,  som  byggede  Hus  paa  deres 
Grunde,  skulde  tække  med  Sten.  Senere  forlangte  de  kun  Stentag 
mod    Gaden;    med    Gaarden     og    inrle    i     Gaarden     kunde    man    lægge 

Fjæletag  men  aldrig  Straa.  Mærkeligt  nok  tog  den  verdslige  Magt  sig 
ikke  synderligt  af  denne  vigtige  Sag;  Straatagene  var  saa  velsignet 
tætte  og  lune  i  Sammenligning  med  de  moderne  Tegltag,  som  hverken 
kunde  holde  Vand  eller  Kulde  ude,  og  endnu  i  det  i6.  Aarhundrede 
tækkede  man  lystigt  med  Straa.  Saaledes  stod  Huset  paa  Hjørnet 
af  Studiestræde  og  Nørre  Gade,  der  var  klinet  af  Ler  og  havde  Straa- 
tng,  lige  til   1598. 

Glasruder  var  i  denne  Periode  almindelige  selv  i  tarvelige  Huse.  I 
de  finere  Huse  havde  man  hyppig  malede  Vinduer  med  « Sprinkelværk*  d.  e. 
(iitterværk  foran  og  altid  forsynede  med  Skreer,  d.  v.  s.  Skodder.  1  de  for- 
nemme Huse  kunde  man  ikke  gaa  lige  ind  fra  Gaden.  En  Stentrappe 
paa  en  4 — 5  Trin  førte  i  Reglen  op  til  en  lille  Forplads  foran  den  med 
Dørhammer  prydede  Dør.  Denne  Forplads  var  ofte  skærmet  med  et 
Halvtag  for  oven  og  blev  senere,  forsynet  med  Bænke,  et  yndet  Op- 
holdssted i  de  lyse  Sommeraftener.  For  Enden  af  hver  Trappevange 
stod  ofte  ud  mod  Gaden  et  Par  tilhugne,  flade  Stenstøtter,  saaledes  som 
vi  kende  dem  fra  Kong  Hans's  Gaard  i  Aalborg  og  fra  Riddersals- 
trappen   i   Kobenhavns  Slotsgaard   (se  S.   73). 

Under  de  naturlige  Bestræbelser  for  at  gøre  l'rappen  til  Huset  saa 
anselig  som  mulig,  hændte  det  jo  imidlertid  let,  at  den  skød  ud  over 
Fortovet,  og  ud  paa  Gaden,  og  Husejeren,  som  tiltog  sig  Ret  til  at 
sætte  Boder  op  foran  Længdesiden  af  sit  Hus,  lod  gerne  disses  Størrelse 
afpasse  efter  Trappen.  Følgen  var,  at  Gadernes  Bredde  indskrænkedes 
betydeligt,  saa  to  Vogne  knap  kunde  komme  forbi  hinanden,  og  Rege- 
ringen maatte  føre  en  lang  og  oftest  haabløs  Kamp  med  Husejerne  om 
Kælderhalse  Bislag,  Skur  eller  Boder.  I  1575  forbyder  Kongen,  at  alle 
saadanne  Hytter  og  Boder,  der  vare  byggede  paa  Byens  Grund  og  Fri- 
heder, Byen  til  Skade  og  Trængsel,  inden  en  vis  Frist  skulde  afbrydes; 
men  i  1620  stod  de  der  endnu  og  var  nu  blevne  lovlige,  idet  de 
betalte  en  aarlig  Afgift.  Disse  Hytter  og  Boder  var  i  Reglen  Drikke- 
boder  eller  Kramboder,  Krambænke,  som  de  ogsaa  kaldtes.  Kun- 
derne stod  paa  Gaden  og  købslog  med  Sælgeren  i  Boden  gennem  en 
aaben  Luge. 

Hvor  stærkt  Købstadspræget  end  efterhaanden  gjorde  sig  gældende, 
var  der  dog  stadig  meget  tilbage  af  Landsbykarakteren.  Ikke  blot  de 
mangfoldige  Haver,  men  ogsaa  Tofterne  ved  Husene,  med  Faar  og  Kør, 
Høns  og  Ænder  i  idyllisk  Ro.  I  Gaderne  følte  Svinene  sig  ganske  som 
hjemme    og    det    med   god   Grund.     Thi   Datidens  Gader  var  rene  Mod- 

dinger,  eftersom  man  fra  gammel  Tid,  da  Samfundsfolelsen  endnu  ikke 
var  synderlig  udviklet,  havde  vænnet  sig  til  at  kaste  alt  Skarn  og  Af- 
fald ud  paa  alfar  Vej. 

Hovedgaderne  i  København  har  vistnok  været  brolagt,  saa  længe 
de  har  været  til;  men  med  Brolægningen  forholdt  det  sig  paa  en  egen 
Maade.  Endnu  i  det  16.  Aarhundrede  skulde  Husejeren  brolægge  Gaden,, 
hver  ud  for  sin  Grund  til  Gadens  Midte.  Følgen  heraf  var  den,  at 
Brolægningen    blev  i  allerhojeste    Grad  ujævn,     «paa    den    ene  Side  høj, 

paa    den    anden    lav,    somme 
*vw  Steder    ogsaa    en     Sten     eller 

flere  liggende  over  hverandre, 
at  man  med  stor  Besværlighed 
kan  fare  dero\  er,  undertiden 
ogsaa  Vogne  sønderbrydes,, 
naar  den  ene  møder  den  anden 
og  maa  vige  hverandre  udi 
saadan  ujævne  Veje» 

Forholdene  var  saa  slette, 
at  Byens  Magistrat  til  Tider 
fik  Følelsen  af,  at  den  ikke 
kunde  være  det  bekendt.  Da 
det  i  Aarhundredets  Lob  blev 
almindeligt  med  Besøg  af  frem- 
mede Fyrster,  greb  man  til 
den  Udvej  at  køre  Sand  i 
Massevis  paa  Gaderne  for  at 
stoppe  Hullerne,  hvilket  maa- 
ske  hjalp  i  Øjeblikket,  men 
bagefter  kun  gjorde  saa  meget 
mere  Fortræd.  Ved  andre  Lejligheder  skaffede  man  sig  helt  af  med 
Stenbroen,  som  da  den  —  q3o  Læs  Sten  i  alt  —  blev  kørt  bort  fra 
Gammel  'i  orv  i  Anledning  af  Dystlobet  ved  Frederik  IFs  Kroning,  hvor- 
paa  der  spredtes  ikke  mindre   end   767   Læs   Sand   over  Pladsen. 

Den  stadige  Gentagelse  af  Forbudet  mod  at  holde  Svin  i  Byen 
«baade  paa  Sti  og  omkringgaaende»  er  det  bedste  Vidnesbyrd  om,  at 
Ondet  sad  fast.  Men  saa  længe  Borgerne  kunde  tillade  sig  at  kaste 
Skarn  og  Aftald  paa.  Gaden,  var  det  kun  altfor  fristende  for  Svinene  at 
indfinde  sig  der.     Og  her  syntes  Ovrigheden  at  være  lige  saa  magtesløs  som 

over  for  Bislag  og  Skur.  I  1485  hed  det,  «at  ingen  skal  eller  maa  føre 
eller  lægge  nogen  Gødning  eller  Urenlighed  andetsteds  inden  Byen  eller 
uden,  end  dér,  som  Borgmestre  og  Foged  dem  lader  forevise),  men  i 
15 18  fik  Gødningen  endnu  Lov  til  at  blive  liggende  paa  Gaden  i  8  Dage. 
1562  var  man  ikke  kommen  videre,  og  endnu  1600  kunde  Christian  IV 
beklage  sig  til  Magistraten,  at  der  findes  stor  Uskikkelighed  med  skidne 
og  urene  Gader  og  Stræder,  af  den  Aarsag,  at  Borgerne  udføre  alle 
haande  Uhumsk  og  Skarn  af  deres  Gaarde  og  lader  det  lægge  paa 
Gader  og  Stræder  og  det  ikke  straks  lader  borttage,  som  det  sig  burde, 
men  det  lader  ligge  paa  (jaderne  eller  i  nogle  Skarnkister  under  deres 
Huse  og  Vinduer  paa  nogle  Dages  Tid,  førend  de  lader  det  udtage, 
hvoraf  snart  stor  Sygdom  kan 
foraarsages,  hvilket  tidt  og  ofte 
dér  udi  Byen  mere  end  andet- 
steds opkommer;  der  foruden 
saa  ligger  det  mange  godt 
Folk  i  Vejen  til  Afsky,  hvor 
deres  Gang  og  Vej  frem- 
falder. 

Til  Trods  for  at  Husene 
var  lave  —  ét,  sjældnere  to 
Stokværk  høje  —  og  at  Hoved- 
gaderne var  nogenlunde  bre- 
de, omtrent  som  i  vore  Dage, 
var     «den    onde    Stank »    dog 

uudholdelig,  nærmest  paa  Grund  af,  at  Rendestenene  sjældent  eller  aldrig 
var  i  Stand  til  at  gøre  Gavn,  og  utallige  var  de  Befalinger,  der  ud- 
gik til  Magistraten  om  at  sørge  for,  at  Gaderne  fra  Rygstenene  eller 
Borgmesterstenene  paa  Midten  havde  Fald  mod  Rendestenene  paa 
Siderne.  Men  alle  Formaninger  og  Befalinger  til  den  onde  Stanks  Be- 
kæmpelse viser  sig  frugtesløse  over  for  den  gamle  Slendrian.  Og  det 
uagtet  man  greb  til  saa  kraftige  Forholdsregler,  som  at  erklære,  at  alle,, 
der  bar  Menneskegødning  ud  og  kastede  det  paa  Vold  eller  paa  Gade 
eller  ud  for  anden  Mands  Dør,  paa  hans  Fortov,  skulde  bøde  40  Mark 
og  ikke  lides  udi  Byen  hos  ærlige  Folk,  altsaa  stødes  ud  af  det  borger- 
lige Samfund  og  sættes  i  Klasse  med  de  foragtede  Rakkere.  Der  maatte 
en  enevældig  Konges  Bud  til  for  at  skabe  ensartet  Brolægning,  tilstrækkeligt 
Fald   i   Rendestenene  og  et  nogenlunde  velordnet  Renovationsvæsen. 


Skeer  fra  det  i6.  Aarhundrede. 

Under  saadanne  Forhold  kneb  det  med  at  skaffe  godt  Drikkevand.  I 
•Gaardene  kom  Brondene  —  som  hyppigt  endnu  paa  Landet  —  i  alt 
for  ubehagelig  Nærhed  af  Gaardens  Mødding  eller  af  dens  »Hemmelig- 
hed«, « Lillehus »,  «Krævehus»  eller  «Pilatus»  for  blot  at  nævne  nogle  af 
de  mange  Navne,  der  benyttedes  for  et  vist  Sted.  Og  Brøndene  paa 
Gaderne  fik  ikke  renere  Tilløb.  Men  derfor  ser  man  ogsaa,  ligesom 
endnu  hos  Almuen  paa  Landet,  at  Folk  i  hin  Tid  aldrig  drak  Vand. 
Som  et  talende  Bevis  paa  den  uhyre  Nød  under  Belejringen  1536  hedder 
det,  at  man  endog  havde  maattet  drikke  Vand.  Der  var  i  Middelalderen 
kun  tre  Brønde,  som  man  synes  at  have  betragtet  som  farefri,  Absalons- 
Brønden  paa  Slotsholmen,  der  tit  blev  øst  læns,  men  som  eksisterer 
den  Dag  i  Dag;  en  Brønd  i  «Graabrødre»,  d.  v.  s.  omtrent  i  Gaarden 
paa  Hjørnet  af  Vimmelskaftet  og  Klosterstræde,  og  en  i  Klædeboderne. 
Vandet  i  de  to  Vandlob,  som  førte  gennem  Byen,  var  ikke  til  at  stole 
paa  paa  Grund  af  de  mange  Afløbsrender,  der  førte  til  dem ;  men  det 
var  dog  det  største  af  disse,  nemlig  MøUebækken,  som  lob  til  Vand- 
kunsten, der  en  Tid  forsynede  endog  Slottet,  med  det  fornødne  Vand  til 
Husholdnmgen. 

Christian  III  lod  nemlig  lave  en  «Vaterkunst»  eller  Vandkunst  ved 
Molledammen  paa  den  nuværende  Plads  af  samme  Navn,  d,  v.  s.  et 
Pumpeværk,  hvorved  Vandet  med  Hestekraft  pumpedes  op  i  en  Trærende, 
der  førte  over  Stranden  til  Slottet,  —  Sejladsen  Syd  fra  var  forlængst 
ophørt  paa  Grund  af  Tilsanding.  Men  Christian  III  tænkte  ogsaa  paa 
at  lægge  Vandrender  til  Byens  Forsyning  med  Vand  ind  fra  Furesø. 
Først  i  1580  blev  Tanken  gjort  til  Virkelighed,  idet  der  blev  lagt  Vandrør 
—  rørborede  Fyrrestammer  —  ind  fra  Lundehussøen  ved  Emdrup. 
Byen  fik  nu  offentlig  Post  paa  Amagertorv,  Gammeltorv,  ved  Højbro  og 
paa  Købmagergade.  Blandt  Valkendorfs  Velgerninger  mod  Staden  næv- 
nes ogsaa  den  murede  Brønd  ved  Ostervold,  der  gav  Brondstræderne 
deres  Navn. 

Langt  mere  faretruende  for  den  offentlige  Sundhed  end  Brøndenes 
Tilstand  var  dog  Kirkerne  og  Kirkegaardene.  Det  var  i  høj  Grad  efter- 
tragtet at  faa  sit  sidste  Hvilested  inden  for  den  hellige  Bygnings  skær- 
mende Mure,  men  det  var  forbeholdt  Personer  af  Stand  og  Formue. 
Folk,  som  de  var  flest,  maatte  nøjes  med  at  blive  puttede  ned  ude  paa 
Kirkegaardene.  Og  de  var  ikke  hyggelige.  Den  Fred,  som  i  Nutiden 
hersker  i  de  Dødes  Have,  kendte  man  ikke  noget  til  dengang.  Nikolaj 
Kirkegaard    var,    som    saa  mange  andre,    ligefrem  Arbejdsplads  for  Hus- 

tømrerne.  Folk  til  Fods,  til  Hest  og  til  Vogns  skod  Genvej  over  den, 
og  uagtet  man  indhegnede  den  og  lagde  en  jRist  eller  Tremme-Bro,  som 
Svinene  ikke  tør  træde  paa,  over  Vandrenden,  der  begrænsede  den 
mod  Øst,  var  den  dog  en  yndet  Samlingsplads  baade  for  Svin  og  Fæ  og 
Hunde.  Det  kunde  vel  ogsaa  hænde,  her  som  andetsteds,  at  Svinene 
rodede  Ligene  op.  Og  om  Aftenen  tømte  de  Omkringboende  deres 
Bøtter  og   Spande  m.   m.  ud  paa  Kirkegaarden. 

Men  alt  dette  skete  dog  ude  i  fri  Luft,  hvor  der  var  højt  til  Loftet 
og  vidt  til  Væggene.  Værre  var  det  med  Begravelserne  inde  i  Kirken, 
hvor  Liglugten  hang  som  en  pestsvanger  Sky  under  Kirkens  Hvælvinger. 
Under  almindelige  Forhold  jordedes  der  aarlig  i  Frue  Kirke  og  paa 
Kirkegaarden  uden  om  den  60 — 70  Lig,  men  under  en  større  Pest  som 
f.   Eks.    i   1564  kunde  Tallet  naa  op  til  mellem  700  og  800. 

Under  saadanne  Forhold  er  det  ej  at  undres  over,  at  København 
med  faa  Aars  Mellemrum  hjemsøgtes  af  en  eller  anden  Farsot,  der  bort- 
rev Folk  i  store  Mængder.  Men  med  den  klare  Forstaaelse  af  Livets 
Korthed  kom  der  en  naturlig  Trang  til  at  glæde  sig  ved  det,  saa  længe 
det  varede.  Det  16.  Aarhundrede  er  derfor  præget  af  en  voldsom  og 
ubændig  Trang  til  Livets  Nydelse.  Og  denne  Trang  bliver  nu,  efter  at 
Romerkirken  ved  Reformation  har  mistet  sin  Myndighed,  ikke  bøjet 
ved  nogen  som  helst  Tugt. 

Man  spiste  og  man  drak  i  de  Tider  efter  en  Maalestok,  som  man 
nu  om  Stunder  ikke  kan  fatte.  Den  kraftige,  stærkt  krydrede  og 
saltede  Mad  fordrede  rigelig  « Slukning »;  Drikkevarerne  var  lettere,  end 
man  i  Reglen  tænker  sig,  oftest  simpelt  dansk  dog  ogsaa  importeret  og 
efterspurgt  tysk  01  eller  Vin;  af  spirituøse  Drikke  kendtes  næppe  anden 
end  Brændevin,  men  den  blev  til  Gengæld  i  Løbet  af  Aarhundredet  brugt 
i  store  Masser.  Den  var  hidtil,  som  «Aqva  Vitae»,  Livsens  Vand,  alene 
bleven  forhandlet  paa  Apotekerne  efter  Vægt  d.  v.  s.  drakraevis  — 
hvoraf  Udtrykket  en  Dram  —  men  begyndte  efter  Reformationen  at 
blive  mere  almindelig. 

I  tidligere  Tider  havde  de  offentlige  Badstuer,  —  hvor  Mænd  og 
Kvinder  badede  i  Fællesskab,  —  været  en  Slags  Forlystelsessteder,  der 
besøgtes  af  Høje  og  Lave,  og  hvor  man  fik  sig  en  Sladder,  et  Slag 
Tærning  og  en  Kande  01  eller  flere.  Man  saa'  derfor  hyppig  Folk 
komme  drukne  af  Badstuerne,  og  disse  kom  snart  i  slemt  Rygte.  Da 
den  uhyggelige    »franske  Syge»   var  kommen  til   Norden  og  hurtig  havde 

bredt    sig,    blev  de  offentlige  Badstuer  lukkede  i  København  som  andet- 
steds.    Men  Folk    havde    forinden  faaet  Erstatning  i  andre  Drikkeboder. 

Daglig,  skriver  Xieis  Plade  i  sin  Bog  om  Drukkenskab,  lader 
« Københavns  Slemmere  og  Demmere  (Svirebrødre)  sig  finde  i  Ølkonens 
Hus,  forst  hos  Brændevin,  opad  Dagen  hos  tysk  01,  paa  sidsten,  ud 
paa  Natten,  hos  Pryssing,  (01  fra  Preussen)  Vin  og  anden  Drik  til  hen 
imod  Dag  med  al  den  Slemhed,  som  hænger  hos.  De  væltes  i  Seng 
som  fulde  Svin,  saa  at  de  aldrig  faar  Solen  at  se  i  Opgang  eller  Ned- 
gang. Thi  om  Aftenen  sidder  de  til  Driks,  og  om  Morgenen  ligger  de 
og  snorker  udi  deres  Drukkenskab.  En  Part,  naar  de  er  drukne,  bliver 
som  Asener  i  deres  Handel,  det  er,  de  bliver  grove,  plumpe,  ufornum- 
stige,  ublusommelige  i  Ord  og  Gerning.  En  anden  Art  Drankere  bliver 
som  galne  Hunde.  Somme  bliver  ligesom  Kalve  og  Aber,  saa  at  de 
ikke  kan  være  stille,  men  hopper  og  springer  af  Bænken  paa  Bordet, 
i  Maden,  i  Skaale  og  Bægre,  lader  aldrig  af  at  fnyse  og  grænde  (d.  v.  s. 
hyle,  glamme).  Somme  bhver  ligesom  galne  Gjeder  og  Bukke,  det  er 
dem,  som  i  Drukkenskab  støder  omkring  sig  og  vil  stange,  hugge  og 
stikke,  saa  at  ingen  kan  være  dem  nær.  En  Part  bliver  ligesom  Svin, 
ja,  meget  værre  end  Svin,  idet  de  sluger  i  sig  Dag  og  Nat  og  kan 
intet  Andet  end  søbe  og  sætte. » 

Det  er  ikke  noget  meget  smigrende  Billede,  den  nidkære  Præst 
giver  af  Hovedstadens  Befolkning.  Men  det  er  vistnok  ikke  langt  fra 
at  være  rigtigt.  Og  Brændevinens  Virkninger  paa  Befolkningen  her- 
hjemme minder  efter  hans  Beskrivelse  i  den  Grad  om  «lldvandets» 
Virkninger  paa  Grønlands  og  Amerikas  Naturbørn,  at  man  fristes  til 
deri  at  se  et  Vidnesbyrd  om,  at  den  almindelige  Brændevinsdrikken  den- 
gang var  noget  nyt. 

Da  Københavns  Tingbøger,  ■ —  der  indeholdt  alt,  hvad  der  angik 
Byens  indre  Forhold,  —  er  gaaet  tabt  i  Branden  1728,  kan  man  kun 
fremdrage  enkelte  Billeder  af  Samfundslivet  her  i  Byen.  Men  Hoved- 
staden har  sikkert  ikke  staaet  tilbage  for  Landets  andre  Byer  i  Hen- 
seende til  Tidens  Brost,  og  Folk  har  her  som  andetsteds  mødt  saa 
drukne  paa  Tinge  «med  stor  Ufred,  Klammeri  og  Trætte »,  at  Tiden  for 
Retsmøderne  maatte  sættes  til  Kl.  7  om  Morgenen,  for  at  det  dog  skulde 
kunne  være  muligt  for  Folk  i  en  saa  tidlig  Time  at  komme  klarhovedet 
til  Tinge. 

Selv  i  Kirken,  under  Gudstjenesten  kunde  det  hænde,  at  Folk, 
mødte    berusede    og    spyede    eller    sloges    og    trættedes.      Drak   man    sig 

fuld  og  gjorde  Optøjer  i  Kirken  den  Dag,  man  skulde  til  Alters,  kostede 
det  ganske  vist  en  klækkelig  Bøde,  men  det  fandt  altsaa  Sted.  For 
at  modvirke  slig  Ugudelighed,  som  billigvis  kunde  nedkalde  Guds  For- 
tornelse over  det  ganske  Land,  hvilket  vilde  ramme  Retfærdige  saa  vel 
som  Uretfærdige,  satte  Christian  III  Vagt  af  Bysvende  ved  Stadens 
Vinkælder,   til  Gudstjenesten  var  forbi. 

Det  værste  af  det  hele  var,  at  Præsterne  og  Degnene,  Menighedens 
Lærere,  var  i  saa  overordentlig  høj  Grad  besværede  med  Drukkenskab 
og  Fraadseri,  ja,  endog  holdt  Smugkroer,  hvor  det  gik  alt  andet  end 
præsteligt  til.  Ved  Bryllups-  og  Barselfærd  drak,  sang  og  dansede 
Præsterne  og  slog  Gækken  løs  saa  godt  som  nogen  og  i  mange  Tilfælde 
bedre  end  de  fleste.  Men  ogsaa  paa  to  Mands  Haand  kunde  de  staa 
en  Torn.  Kanniken  Jep  Heye  fra  København  gæstede  i  August  1550 
Ravnstrup,  hvor  han  havde  Forretninger  med  Klaus  Daa.  Denne  trak- 
terede ham  med  Mjød  og  Brændevin  med  Peber  i,  saa  de  begge  til 
sidst  var  ganske  drukne.  Da  Jep  Heye  skulde  til  at  tage  af  Sted,  lagde 
han  sig  til  at  sove  i  sin  Vogn  og  rullede  af  Gaarde,  maaske  med  en 
sidste  Forestilling,  om  at  han  kunde  friske  lidt  op  paa  sin  Rus  i  Ros- 
kilde. Men  da  han  kom  der,  «sov  han  saa  haardt,  at  de  ikke  kunde 
vække  ham  med  alle  de  Klokker  udi  Roskilde  Domkirke,  ihvor  stor 
Lyd  de  end  have,  og  sover  endnu. »  1566  klagede  Sjællands  Biskop 
over,  at  Præsterne  i  hans  Stift  holdt  Nattesvir  med  Bonder  og  Borgere, 
Hofmænd  og  Adelsmænd.  Københavns  Teologer  stod  ikke  tilbage  i 
den  Retning.  I  1575  maatte  den  tidligere  Spisemester  ved  Kommuni- 
tetet besvære  sig  til  Rigshofmesteren  Peder  Okse  over  selve  den  danske 
Kirkes  Pryd,  den  berømte  og  lærde  teologiske  Professor  Dr.  Niels 
Hemmingsen,  der  skammeligen  havde  skældt  hans  Hustru  ud  paa  Gaden, 
men  mest  dog  over  hans  Søn,  Magister  Hans  Hemmingsen,  der  i 
Drukkenskab  rumsterede  om  ved  Nattetid,  slog  hans  Vinduer  ind,  stak 
paa  Døren  (nemUg  med  sin  Kaarde,  hvilket  opfattedes  som  en  Und- 
sigelse), drak  og  sværmede,  skreg  paa  Gaderne  og  truede  ham  paa 
Livet.  Men  det  var  ikke  blevet  derv^ed.  Magisteren  havde  slaaet  ham 
(Spisemesteren)  blaa  om  Aftenen,  der  han  stod  nogen  i  sin  Stue,  op- 
brudt hans  Vindue  ud  til  Gaden  over  hans  Hustru,  som  laa  syg,  slog 
siden  hans  Vinduer  ind  med  en  dragen  Kaarde  og  stak  ind  ad  Vinduet 
efter  ham,  hvorhos  han  overløb  ham  paa  Gaden  med  sin  Kniv  og 
svor  og  bandte,  saa  den  stakkels  Spisemester  ikke  vidste  sine  levende 
Raad. 


Den  lærde  Professor  havde  maaske  gjort  bedre  i  at  tage  sig  af 
sin  Søn  for  hans  Ugudeligheds  Skyld,  end  at  skælde  Spisemesterens  Kone 
ud.  Allerhelst  maatte  han  vel  have  tugtet  ham  i  Tide  ligesom  f.  Eks. 
Anders  Sørensen  Vedel,  der  pryglede  sine  Børn  igennem  hver  Lang- 
fredag, for  at  de  til  Bunds  skulde  lære  at  forstaa,  hvilken  Smertens 
Dag  det  var.  Frygten  for  Følgerne  af  en  saa  mild  og  lempelig  Op- 
dragelse, som  den  Niels  Hemmingsen  aabenbart  har  givet  sin  Søn,  kunde 
drive  Folk  over  til  en  anden  Yderlighed,  og  de  københavnske  Modre 
kunde  vise  et  sandt  spartansk  Sind,  som  da  en  af  dem  i  1583  lod 
sin  Søn  halshugge  for  Ulydighed. 

Samme  Aar,  som  «den  Fandens  Skalk »  Magister  Hans  havde  teet 
sig  saa  uskikkelig  mod  Spisemesteren,  var  det  galt  med  Præsten 
Hr,  Morten  Jørgensen,  om  hvem  Frederik  II  skriver  følgende  Brev  til  de 
Højlærde  udi  København. 

«Vor  synderlig  Gunst  tilforn.  Vider,  at  vi  komme  udi  Forfaring, 
hvorledes  en  ved  Navn  Hr.  Morten  Jørgensen,  som  tilforn  haver  gjort 
Tjeneste  udi  Helliggæsthus,  ikke  aleneste  selv  skal  have  ført  et  sælsomt 
Levnet  med  Fraadseri  og  Drukkenskab,  men  og  skal  have  lidt  (tilladt)  og 
tilstædet,  at  der  holdes  Ølsalg  udi  hans  Hus,  hvormed  han  og  hans 
Hustru  haver  givet  Aarsag  til  megen  Utugt  og  anden  Løsagtighed;  og 
endog  han  derom  tit  og  ofte,  baade  af  Prædikanterne  og  andre,  er  paa- 
mindet ikke  at  skulde  lide  saadant  udi  hans  Hus,  haver  saadant  dog 
ikke  kunnet  hjælpe;  og  efterdi  det  ikke  vel  anstaar  en  Præstemand  at 
give  Aarsag  til  saadan  Guds  Fortørnelse,  vi  og  forfare,  at  han  desfor- 
uden alle  Vegne  derudi  Byen  skal  have  opslaget  Skandskrifter  og  sig 
derudi  stillet  oprørsk,  desligeste  uhørsom  ladet  sig  finde  imod  hans 
Superintendent,  da  ville  vi,  at  han  og  hans  Hustru  ikke  alene  nu  straks 
skulle  udvige  Københavns  By  men  ogsaa  Sjællands  Stift.  Thi  bede  Vi 
eder  og  ville,  at  I  hannem  og  hans  Hustru  forelægger  en  kort  Tid  at 
forse  dennem  (se  sig  om  efter  Livsophold)  og  dennem  med  Alvorlighed 
forholder,  at  hvis  de  efter  forelagte  Tid  lader  sig  finde  her  i  Stiftet, 
ville  vi  lade  straffe  over  dem,  som  vedbør.  I  ville  eder  alting  hermed 
lade  være  befalet,  saafremt  eders  Forsømmelse  derudi  findes,  I  ikke 
ville  stande  os  til  Rette.  Dermed  sker  vor  Vilje.  Skrevet  Frederiks- 
borg 22.   April  Anno   1575. » 

Den  Øvrighed,  der  skulde  foregaa  Menigmand  med  et  godt  Eksempel, 
fandtes  imidlertid  desværre  ikke.  Adelen  især  var  efter  Samtidens  Be- 
retning   hengiven    til  Umaadelighed;    «Drukkenskabsdjævlen»    var  faret  i 

alle,  og  ved  Hove  gik  det,  som  A.  S.  Vedel  stilfærdig  udtrykte  sig,  saa 
fugtigt  til,  at  der  var  dem,  der  med  god  Grund  fandt  det  «for  over- 
flødigen».  Frederik  II  var  beromt  i  Europa  for  sine  Evner  i  den  Ret- 
ning. Drikkeriet  kostede  ham  til  sidst  hans  Liv,  efter  at  der  flere 
Gange  havde  været  Bud  efter  ham;  som  da  han  i  1560  i  en  god  Rus 
styrtede  i  Graven  om  Københavns  Slot,  da  han  vilde  ride  over  Slots- 
broen, og  5  Aar  senere,  da  han  faldt  i  Vandet  fra  Amagerbro,  Færge- 
broen paa  Slotsholmen,  hvorfra  Overfarten  til  Amager  fandt  Sted.  Under 
Forsøgene  paa  at  hjælpe  ham  op  fik  Jørgen  Brahe  sin  Helsot,  og  det 
synes,  som  om  han  heller  ikke  har  været  upaavirket  af  Druesaften. 

«Naar  Øllet  gaar  ind,  gaar  Forstanden  ud;>,  siger  et  gammelt  Ord. 
Den  naturlige  Følge  af  det  gængse  Fylderi  var  Vildskab  og  Voldsomhed 
i   Ord  som  i    Gerning. 

Og  der  var  Voldsomhed  nok  i  Forvejen,  selv  hos  Kirkens  Mænd. 
Naar  Roskildebispen,  som  vi  have  set,  kunde  tage  en  Mand  ind  i  sin 
Stue  og  «skamslaa  ham  med  en  Stridshammer»  for  at  opgøre  et  gammelt 
Uvenskab,  naar  Kvæstor  ved  Københavns  Universitet  i  Bispens  Nær- 
værelse kunde  slaa  Rektor  paa  Øret  og  tyvte  ham,  naar  en  Magister 
ved  Universitetet  kunde  bære  sig  ad  som  Hans  Hemmingsen,  hvad 
kunde  man  da  vente  af  den  verdslige  Adel  og  det  menige  Folk?  Lige 
fra  Toppen  var  det  galt;  Frederik  II  gav  en  Dag  Hertugen  af  Meklen- 
borg  en  Kindhest,  hvorpaa  der  fulgte  en  livlig  Brydekamp.  I  Februar 
157 1  slog  den  stærke  Laurids  Brokkenhus  en  Kvinde  ihjel  om  Natte- 
tide i  København  under  ukendte  men  meget  graverende  Omstændigheder; 
thi  han  maatte  betale  en  ualmindelig  høj  Bøde.  Men  dermed  var  og- 
saa  den  Sag  forbi;  han  var  lige  saa  anset  en  Mand  efter  Drabet  som 
før,  havde  sin  Konges  Naade  og  fejrede  i  November  samme  Aar  sit 
Bryllup  paa  Egeskov  uden  nogen  Opsættelse  i  Anledning  af  hans 
Misgerning. 

Ligesom  i  tidligere  Tid  søgte  man  ved  Uxilderne  i  Lavshusene  at 
modarbejde,  ikke  Drukkenskab,  —  thi  en  god  Drik  var  en  Guds  Gave, 
og  det  var  menneskeligt  at  tage  for  meget  til  sig;  den,  som  Guds  Gaver 
ikke  virkede  paa,  maatte  være  en  hemmelig  Synder,  —  men  Voldsom- 
heden og  Usømmeligheden,  som  var  en  Følge  deraf,  I  Remmesnidernes 
og  Sadelmagernes  Skraa  af  1549  hedder  det,  at  hvo,  som  spyer  eller 
desligeste  Urensle  gør  i  Lavshuset  eller  i  Gaarden  eller  teer  sig  ube- 
kvemmeligen  med  sin  Ende  eller  kalder  nogen  Skalk,  Tyv  eller  Forræder, 
bøde    en  Tønde  01   og  Værdien    af  2   Mark  Voks  i  Bøssen,    —   det  var 

det,  man  kaldte  at  spy  i  Bossen.  Hvo,  som  drager  Værge  med  vred 
Hu,  staar  der  i  Toramermændenes  Skraa  af  1575,  og  gør  dog  ingen 
Skade  med,  han  bøde  en  halv  Tønde  01  udi  Lavet  og  4  Skilling  i 
Bossen.  Ligesaa  den,  som  slaar  en  anden  Pust  eller  Mundslag  eller 
drager  hannem  i  Haar.  Men  hvo,  som  bærer  Vaaben  paa  sin  Lavs- 
broder  og  gør  ham  Skade  og  Ufred  paa  Gade,  Stræde  eller  udi  Lavs- 
hus,  bøde  til  Kongen,   Staden  og  Lavet,  efter  som   Skaden  er  til. 

Utallige  var  de  Drab,  som  man  « disværre  i  Hastemod  og  oversta- 
dig Drukkenskab;)  c  kom  for  Skade  at  begaa. »  Alle  Mænd  gik  jo  med 
Kniv  eller  Kaarde,  og  intet  ved  vi,  om  Poul  stak  Peter  med  sin  Degen, 
eller  om  Peter  selv  rendte  ind  i  den.  Men  det  er  jo  for  sent  at  tale 
om;  Doden  vil  have  en  Aarsag.  Ofte,  naar  flere  havde  trukket  blank 
paa  en  Gang,  var  det  vanskeligt  —  for  ikke  at  sige  umuligt  —  at  afgore, 
hvem  der  var  Drabsmand  eller  ikke.  Mord  blev  derfor,  naar  de  ikke 
klarlig  var  begaaet  med  Forsæt  og  ond  Hu,  bilagte  med  Boder.  Men 
om  deres  Hyppighed  faar  man  en  Forestilling  ved  at  læse  Peder  Plades 
gode  Raad  til  Bønderne  i  hans  Stift,  at  de  hellere  maa  tage  en  Kande 
(:)1  med  hjem  og  drikke  den  hjemme  med  Hustru  og  Børn.  <-. Drikker 
Du  dig  en  Broder-Drik,  saa  und  dem  en  Søster-Drik  med  dig  udi 
Jesu  Navn.  Saa  est  Du  hjemme  til  dit  eget,  saa  haver  du  Dit  Hoved 
helt,  saa  haver  Ingen  slaget  dig  ihjel  i  Olkonens  Hus,  og  Du  haver 
Ingen  slaget  ihjel;  saa  kanst  Du  gaa  i  din  Seng,  naar  som  Du  haver 
fanget  en  Skaal  01  over  din  Tørst. » 

I  Marts  Maaned  1571,  kort  efter  det  af  Laurids  Brokkenhus  «uden 
skellig  og  billig  Aarsag»  forøvede  Mord,  tilkendegiver  Frederik  II  Peder 
Okse,  «at  der  holdes  ilde  Hus  her  udi  København,  og  sker  det  ene 
Manddrab  over  det  andet,  og  der  intet  gøres  til.»  Men  det  kan  ikke 
forundre,  at  Forholdene  var,  som  de  var,  thi  ikke  blot  stod  Øvrigheden 
magtesløs  over  for  en  Mængde  Forbrydelser,  men  den  befordrede  dem 
ganske  ligefrem  ved  sine  ukloge  Foranstaltninger.  Saaledes  lod  den  flere 
Gange  Fribyttere  (Sørøvere  fra  kaprede  Fribytterskibe)  lægge  i  Kvarter 
hos  Borgerne,  og  saadanne  vilde  Karle  forøgede  ikke  Retssikkerheden  i 
Byen.  Det  er  en  af  disse  Fyre,  der  spiller  Hovedrollen  i  den  første  af 
de  Begivenheder,  som  Peder  Okse  indberetter  til  Kongen. 

En  af  Ejler  Bryskes  Stalddrenge  red  paa  Gaden.  Saa  er  der 
kommen  en  af  de  Danziger  Fribyttere,  som  havde  Forlov  (havde  Lov  at 
gaa  ud)  og  vilde  slaa  samme  Dreng,  —  om  han  red  ham  for  nær,  ved 
jeg  ikke,    —   men  Danzigeren  lob  med  draget  Værge  efter  Drengen,    og 

Drengen  undred  ham  (red  fra  ham).  I  det  samme  kom  Ejler  Bryske 
gangende  og  saa'  Danzigeren  løbe  efter  hans  Dreng  med  blottet  Værge, 
og  raabte  og  bad  Ejler  da  samme  Karl  vende  om  og  ikke  hugge  (saare) 
hans  Hest.  Da  vendte  Karlen  sig  og  er  kommen  til  Værge  sammen 
med  Ejler  Bryske,  saa  han  hug  Ejler  over  Armen,  dog  han  ikke  blev 
saaret.  Imidlertid  kom  en  (af)  Ludvig  Munks  Karle  til  og  vilde  været 
udimellem,  og  da  har  samme  Danziger  Fribytter  stukket  samme  Karl, 
saa  han  ligger  for  Døden.  Saa  er  Peder  Gyldenstjerne  og  Byfogdens 
Svende  kommen  til  og  har  skilt  dem  ad,  og  en  Bysvend  tog  Værget 
fra  ham  (Danzigeren),  saa  Ejler  Bryske  vilde  været  til  ham  igen;  saa  er 
han  løbet.  Idet  han  løb,  er  Stalddrengen  kommet  rendende  (ridende)  efter 
ham  og  naaet  ham  og  har  slaaet  ham  to  Slag  fra  Hesten,  han  sad  paa,  med 
en  Daggert.  Og  siges  del  skal  være  en  af  Liggerne  her  paa  Slottet, 
som  holdt  ham,  medens  den  anden  slog  ham.  Men  Stalddrengen  er 
med  det  samme  redet  af  By  og  er  kommen  sin  Vej  (bort),  mig  uvitter- 
ligt. Saa  straks  jeg  fik  det  at  vide,  at  Skadeji  var  sket,  befol  jeg  By- 
fogden  at  lukke  Porten  til  straks  og  gore  Hussøgning,  hvilket  han  og 
gjorde  straks.  Siden  han  det  gjort  har  (nemlig  Husundersogelse),  kom 
han  til  mig  og  sagde,  han  (d.  e.  Stalddrengen)  var  af  By  og  var  straks 
rendt  ud,  der  han  gjorde  Gerningen  og  intetsteds  fortøvede.  Men  den 
Karl  (Liggeren),  der  holdt  den,  der  død  blev,  (d.  e.  Fribytteren,  der 
altsaa  døde  af  de  to  Slag,  Stalddrengen  slog  ham),  der  han  blev 
slagen,  har  jeg  ladet  gribe,  og  sidder  i  det  blaa  Taarn  og  skal  gaa  nu 
paa  Mandag  derom,  saa  meget  Ret  er.  —  Saa  har  nu  dette  sig  for- 
løbet, og  havde  jeg  vidst  at  kunne  have  gjort  der  noget  videre  til, 
skulde  det  ikke  bleven  undladet. 

For  14  Dage  siden  stak  og  en  den  anden  ihjel,  og  Profossen  fik 
fat  paa  den,  det  gjorde;  mistede  tredje  Dagen  hans  Hoved,  der  Ger- 
ningen gjorde. 

For  at  forebygge  slige  blodige  Optrin,  befalede  Peder  Okse  Borg- 
mestrene at  sørge  for  god  Nattevagt.  Denne  besørgedes  af  Borger- 
skabet selv  og  gik  paa  Omgang.  Tillige  befalede  Rigshofmesteren 
Profossen  at  være  med  paa  Gaderne  og  se  til,  at  alt  maatte  være  i 
Orden.  Tre  Aar  i  Forvejen  var  selve  Profossen  bleven  slaaet  ihjel  af 
en  Engelskmand. 

Men  hvor  god  Vagt  der  end  blev  holdt,  kunde  det  dog  ikke  und- 
gaas,  at  der  stadig  skete  Ulykker.  Saaledes  kom  i  August  1581  et  op- 
rømt Selskab    ind    ad  Vesterport.      De    havde    været    buden    til  Gilde  af 

Mogens  Gøe  ude  i  Borgmester  Niels  Skrivers  Have;  den  franske  Gesandt 
havde  været  med,  og  han  skulde  nu  først  følges  hjem.  Da  det  var 
sket,  fulgte  Mogens  Gøe  og  den  unge  Tyge  Brahe  Hak  Ulfstand  hjem, 
han  boede  paa  Hjørnet  af  Østergade  og  Kongens  Nytorv,  men  Oluf  Daa 
og  Tyge  Brahes  Morbroder,  den  57-aarige  Ejler  Krafse  skiltes  fra  dem 
og  gik  en  anden  Vej.  De  mødtes  imidlertid  igen  paa  Købmagergade, 
og  Tyge  Brahe  klappede  sin  Frænde  paa  jSkuldren.  Men  Ejler  Krafse 
var  ikke  til  Sinds  at  taale,  at  nogen  rørte  ved  ham;  han  river  sin 
Daggert  af  Bæltet  og  «slaar»  Tyge  Brahe,  d.  e.  saarer  ham  med  den. 
«Ak,  hjerte  Morbroder,  hvi  slaar  I  mig  saa?»  udbryder  den  Saarede, 
hvortil  Drabsmanden  svarede:  «Ak,  hjerte  Søstersøn,  er  det  dig!  Gud 
bedre  mig  arme,  fattige  Mand,>>  hvorpaa  han  kyssede  ham  to  Gange 
paa  Kinden.  Tyge  Brahes  Venner  vilde  straks  trække  blank  og  søge  ind 
paa  Ejler  Krafse,  men  det  fik  Mogens  Goe  dog  hindret  og  gik  med 
den  Saarede,  der  «ravede»  af  Sted.  Han  døde  næste  Morgen,  men 
da  var  Drabsmanden  alt  flygtet.  Hans  Hustru  og  Børn  tilbod  at  sone 
Drabet  efter  yderste  Formue;  Kongen,  Dronningen,  Hertugen  af  Meck- 
lenborg  og  mange  Adelige  gik  i  Forbon  for  ham;  men  Braherne  var 
ubøjelige.  De  paastod,  at  Drabet  var  sket  «skændeligen  og  skellmiske- 
vis»,  og  Ejler  Krafse  døde  i  Landflygtighed  i   1599. 

Midt  under  alle  de  Farer,  som  lurede  selv  paa  den  fredeligste  Borger, 
var  det  altid  en  Trost,  at  man  af  mange  Ting  kunde  drage  Varsel  om 
tilstundende  Ulykker,  om  end  Menneskenaturen  tit  var  for  dvask  til  at 
drage  Fordel  af  de  Vink,  som  Forsynet  maatte  give  den.  Saaledes  da 
velbyrdige  Karl  Kørling,  som  boede  hos  Magister  Klaus  Skagbo,  en 
Dag  ved  Middagsbordet  hos  Dr.  Niels  Hemmingsen  kom  til  uforvarende 
at  støde  Saltkarret  om,  og  sagde  da  nogle  over  Borde:  Dette  var  et 
ondt,  ulykkeligt  Fald,  tager  eder  vel  vare  i  Dag.  Og  samme  Aften 
blev  han  ihjelstungen  af  Anders  Bille. 

Befolkningen  i  Smaahusene  uden  for  Byen  havde  fra  gammel  Tid 
et  særhg  slet  Navn  paa  sig.  Den  omtales  gerne  som  Skarns  Folk,  løse 
og  letfærdige  Partier,  «løst  Folk  og  Selskab,  der  heller  vil  bo  uden 
Byen,  end  lyde  kristeligt  Regiment  og  Øvrighed,  paa  det  de  dér  kunde 
bruge  deres  ukristelig  Handel  og  Levnet ».  I  de  talrige  Kipper  og 
Kroer,  som  holdtes  her,  fandt  der  uafladeHg  Misgerninger  Sted,  hvorfor 
Kongen  begyndte  med  at  forbyde  alt  Ølsalg  og  Brændevinssalg  derude 
og  endte  med  en  Befaling  til  Alle  om  at  flytte  og  kun  have  en  gammel, 
skikkelig  Mand  derude  til  at  vare  paa  Hus  og  Have. 

Universitetsgaarden  og  Frue  Kirke  i  Begyndelsen  ai  det  17.  Aarhundrede. 

Det  Bekendtskab,  man  gor  med  en  enkelt  Mand  blandt  dem,  der 
boede  uden  for  Byen,  Graveren  ved  den  nye  Kirkegaard  uden  for 
Norreport,  er  tilstrækkeligt  til  at  give  en  Forestilling  om  Tonen  derude. 
«Saa  var  der  en  Graver  ved  Navn  Steffen  og  var  Taarn vægter  i  Vor 
Frue  l'aarn,  hvilken  der  grov  ned  udi  de  Grave,  som  friske  Lig  laa 
udi;  saa  var  forskrevne  Steffen  uskikkelig  og  slog  Laaget  op  af  Kisterne 
og  hug  en  Hakke  udi  de  døde  Menneskers  Kroppe  og  bad  dem  staa 
op  udi  tusind  Knetiies  (Djævles)  Navn  og  sagde:  I  have  længe  nok 
ligget  her!» 

Der  maatte  aabenbart  tages  med  fast  Haand  paa  saadanne  Kanutter, 
■og  Magistraten  gjorde  sikkert  Ret,  da  den  forbød  ham  under  Livsstraf 
at  holde  Dobbel  og  Drik  i  sin  Bopæl  eller  at  huse  og  dølge  Skarnsfolk 
og  Misdædere. 

Inde  i  Byen  havde  især  Rosengaarden  et  daarligt  Navn  paa  sig. 
1  det  store,  af  Haver  opfyldte  Kvarter,  der  særhg  var  bebygget  med  fattige 
Smaahuse,  kunde  Ildesindede  let  unddrage  sig  Øvrigheden.  Her  færdedes 
en  Mængde  løsagtige  Kvinder,  som  dog  maatte  bo  i  en  vis  Afstand  fra 
St.  Anne  Hospital  (før  St.  Gertrud  Kirke).  Da  denne  Bydel  efter 
Frederik  I's  Udvidelse  af  Byen  fik  en  mere  bylignende  Bebyggelse,  for- 
andredes Forholdene  til  det  bedre,  og  Peder  Plade  kunde  i  Aarhundredets 
Midte  skrive:  Hvor  mange  mistede  ikke  deres  Liv  i  København,  for 
den  Rosengaard  var  ved  Magt!  Ikke  visker  Bøddelen  sit  Sværd  saa 
tit  nu  udi  denne  Tid,  som  han  gjorde  i  hin  Tid. 

Tidens  Voldsomhed,  der  gav  sig  L^dslag  saa  vel  i  Samfundets  Op- 
fattelse, at  Prygl  og  skrappe  Prygl  var  absolut  nødvendige  til  en  god 
Optugtelse,  som  i  Enkeltes  Slagsmaal,  fik  naturligvis  hos  det  svage 
Køn  sit  rigelige  Afløb  i  Skældsord,  skønt  man  dog  ogsaa  finder  Kvinder 
inddragne  i  Drabssager.  Fyrstelige  Damer  og  adelige  Jomfruer  havde 
en  lige  saa  løs  Haand  som  deres  mindre  velbaarne  Søstre.  Men  Tungen 
var  dog  deres  rette  Vaaben.  De  gav  hinanden  Satan  i  Vold,  svor 
ved  Guds  Død  «og  ønskede  hinanden  indbyrdes,  at  «Pokker»  eller 
«Franzoser»  skulde  falde  paa  dem  saa  store  som  Fade».  Og  i  hin  mørke 
Tid  voldte  Kvinderne  med  deres  rappe  og  skarpe  Tunger  mere  Blods- 
udgydelse end  drukne  Mænd  med  deres  Knive  og  Kaarder.  Naar  en 
hidsig  og  arrig  Kvinde,  særlig  en  gammel  Kvinde,  gav  sit  afmægtige 
Raseri  løse  Tøjler  og  med  skarp  og  skingrende  Stemme  ønskede  Ondt 
over  Folk,  og  et  af  de  onde  Onsker  eller  noget  lignende  tilfældig  gik 
i  Opfyldelse,  —  saa  havde  man  Materiale  nok  til  en  fuldstændig  Hekse- 

proces,  i  hvilken  der  altid,  ved  Tidens  Hysteri  og  Eksaltation,  blev 
indblandet  flere  og  flere  Ulykkelige. 

1  1567  var  der  en  Dag  stort  Tilløb  af  folk  til  St.  Nikolaj  Kirke  i 
Anledning  af,  at  en  gammel  Kone  skulde  staa  Brud  for  syvende  Gang, 
hvilket  gjorde  almindelig  Opsigt.  Vielsen  foregik  om  Morgenen  ved 
Ottesang;  Præsten  stod  i  Kordøren  og  Brudeparret  foran  denne.  Under 
Tilskuernes  Utaalmodighed  efter  at  komme  til  at  se  den  gamle  udlevede 
Kvinde  og  hendes  unge  Mand,  blev  der  en  saadan  Trængsel  og  Støj,  at 
Præsten  næppe  kunde  faa  Ro  til  at  vie  dem  sammen;  det  har  sikkert 
ikke  manglet  paa  kaade  og  lidet  høviske  Tilraab,  og  Bruden,  der  ikke  følte 
sig  vel  til  Mode  som  Midtpunkt  for  en  saa  levende  Opmærksomhed,  svarede 
igen  og  udbrød  til  sidst  i  Arrigskab:  Jeg  skal  faa  eder  inden  otte  Dage 
andet  at  tage  Vare  end  mig.  De  fleste  lod  hendes  Ord  gaa  ind  ad  det 
ene  Ore  og  ud  ad  det  andet.  Men  hvad  sker!  Søndagen  efter,  under  Høj- 
messe, opstaar  der  pludselig  et  stort  Mørke  i  Kirken.  Alle  fyldes  med 
en  unævnelig  Rædsel;  Folk  kommer  op  at  slaas  i  Trængslen,  springer 
ud  ad  Vinduerne  og  strømmer  i  Massevis  til  Dørene  for  at  komme  ud, 
saa  «Kapper  og  Kaaber  gaa  i  Uøbet»,  og  mange  blive  trampede  ned 
og  ilde  tilredte.  Da  man  var  kommen  sig  efter  Forskrækkelsen,  kom  nogle 
eftertænksomme  Mennesker  den  gamle  Kones  truende  Ord  Søndagen 
forud  i  Hu  og  meldte  det  til  den  velvise  Øvrighed;  denne  lod  Konen 
fængsle,  forhøre  og  pine,  hvorpaa  der  som  sædvanlig  fulgte  Tilstaaelse 
og  Angivelse  af  Medskyldige.  Siden  efter  blev  hun  brændt  med  de 
af  hende  udlagte. 

Der  behøvedes  i  Virkeligheden  ikke  mere,  end  en  saa  simpel  Be- 
givenhed som  den,  at  en  voldsom  Byge  trak  op  og  formørkede  Himlen 
uden  at  lade  det  blive  til  Alvor  med  Regnen,  for  at  sætte  Fantasien  i 
Bevægelse.  Tiden  var  mørkeræd,  og  de  simpleste  Ting  indjog  Frygt  og 
bange  Anelser.  1560  berettes  det,  cat  mange  trofaste  (troværdige)  Folk  i 
København  saa'  udi  Himlen  Gla\inder  og  Spyd  tilsammen  rende  (kæmpe) 
udi  Skyerne, »  hvorfor  Iver  Berthelsen  indtrængende  skrev  om  i  Tide  at  gøre 
Poenitense.  «Den  17.  Juni  1570  blev  Lammekød,  som  var  soden  (d.  e. 
kogt),  omvendt  til  Blod»  i  Dr.  Rasmus's  Hus.  «Den  tyvende  Dag  der- 
efter foregik  samme  Omvendelse  med  « Groffenbrad »  d.  e.  Oksesteg,  hvilket 
Hovmester  med  anrlre  flere  af  Adelen  og  de  Højlærde  saa'.  Desligeste 
straks  derefter  gik  det  og  saa  med  Gryn.»  Og  faldt  et  gammelt  Træ- 
skur   sammen,    som    det   skete  samme  Aar  d.   12.   September  med  Peder 

Okses  Lysthus,  i  hans  Have  mellem  Klareboderne  og  Silkegade,  «fik 
menige  Almue  straks  at  sige,  at  den  Onde  havde  nedslaaet  det.» 

Sladder  og  løs  Snak,  forsætlig  ond  eller  hensigtsløs  Tale  kunde 
den  Gang  faa  de  uhyggeligste  Følger.  Det  var  ikke  alle,  der  slap  saa 
let  som  Barbara,  Mathias  Hansens,  der  kom  i  Orde  for,  at  hun  havde 
slaaet  sin  Tjenestekvinde,  Karine,  Ingmar  Vognmandsdatter,  saa  at  hun 
deraf  blev  død.  Thi  ikke  mindre  end  lo  Dannemænd  og  15  Danne- 
kvinder stod  op  og  vidnede  for  Borgmestre  og  Raad  ved  deres  Sjæls 
Sahghed  og  ved  Gud  og  alle  hans  Helgene,  at  de  havde  været  hos  for- 
skrevne Pige  Karine,  før  hun  dode,  og  sagde  og  svore,  som  før  er  rørt, 
at  samme  Pige  døde  af  svar  Pestilense  og  ej  af  de  Hug,  hun  havde 
faaet  af  forskrevne  Barbara,  i  nogen  Maade.  Hvorfor  forskrevne  Mathias 
Hansen  og  Ingmar  Vognmand  med  hans  Sønner  og  Frænder  blev  vel 
og  venligen  forligte,  saa  at  de  tilsagde  hverandre  et  fast  og  trygt  Ven- 
skab og  forpligtede  sig,  at  hverken  de  eller  nogen  af  deres  Frænder, 
fødte  eller  ufødte,  nogen  Sinde  herefter  skulde  tale  eller  arge  paa  den 
Sag  efter  denne  Dag  i  nogen  Maade, 

Men  var  der  Trolddom  eller  Mistanke  om  Trolddom  med  i  Spillet, 
saa  blev  det  en  alvorlig  Historie.  Kong  Jakob  af  Skotlands  Besøg  i 
København  i  1590,  som  skaffede  Københavnerne  saa  megen  Øjens  Lyst, 
blev  skæbnesvangert  for  adskillige  københavnske  Borgerkoner,  og  det 
endda  af  de  allerfornemste.  Thi  i  hans  Hjemland,  hvor  Varsler  og 
Synskhed  og  Spøgelseshistorier  endnu  florerer,  var  man  af  den  uforgribe- 
lige Mening,  at  det  Uheld,  der  havde  ramt  den  danske  Flaade,  der 
Aaret  i  Forvejen  skulde  have  ført  hans  Brud,  Prinsesse  Anna,  Christian 
IV's  Søster,  til  Skotland,  maatte  skyldes  Troldkvinder.  Skibene  havde 
slet  ikke  været  i  Stand  til  at  gaa  over  Søen,  men  havde  maattet  vende 
om  og  søge  Havn  i  Norge.  Nede  paa  Fejø  havde  man  allerede  fundet 
nogle  Troldkvinder,  som  havde  tilstaaet  sig  skyldige  i  at  have  forgjort 
Kongens  Skibe,  og  dermed  troede  man  her  at  være  færdig  med  den 
Sag;  men  da  Kong  Jakob  i  Februar  kom  til  København,  sad  der  tre 
Kvinder  i  Prisonet  (Fængslet),  i  al  Almindelighed  anklagede  for  Trold- 
dom. Og  da  Flaaden  hørte  hjemme  i  København  og  var  udgaaet 
herfra,  laa  det  nær  for  en  Heksejæger  som  Jacob  I,  ogsaa  at  lede 
efter  Hekse  her.  Og  begyndte  man  først  at  lede,  fandt  man  snart,  ved 
Hjælp  af  Pinebænken,  hvad  man  søgte. 

Den  ene  af  de  ulykkelige  Kvinder  var  saa  højt  paa  Straa,  som  en 
Borgerkvinde  i  det    hele    kunde  komme;    hun    hed  Margrete  og  var  gift 

med  en  af  Byens  Borgmestre,  Jakob  Skriver.  En  anden  hed  Ane  Kol- 
dings. Hvem  de  andre  har  været  vides  ikke;  men  sikkert  er  det,  at 
Jens  Skammelsen,  kgl.  Majestæts  Vintapper  og  Kældermester,  Broder  i 
det  danske  Kompagni  eller  Skydeselskab,  havde  den  Sorg  og  den  Tort 
at  se  sin  Hustru  indblandet  deri. 

Som  det  næsten  altid  gik,  udlagde  de  anklagede  Kvinder  paa 
Pinebænken  forskellige  Medskyldige;  en  af  dem  maa  sikkert  have  nævnet 
Jens  Skammelsens  Hustru.  Men  Jens  Skammelsen  gik  til  den  udvalgte 
Konge  og  klagede  sig,  og  i  et  Brev  fra  denne  af  i8.  Juni  1590,  til  Borg- 
mester og  Raad,  kaldes  de,  der  bragte  hende  udi  Ord  og  ondt  Rygte, 
Skarnsfolk  og  udædiske  Folk;  endvidere,  hedder  det  blandt  andet,  «at 
efterdi  han  (Jens  Skammelsen)  er  daglig  udi  vor  Tjeneste,  og  vi  hannem 
saa  vel  som  hans  Hustru  gerne  til  Rette  ville  forhjælpe  udi  deres  ret- 
færdige Sager,  beder  vi  eder  og  ville,  at  I  haver  en  tilbørlig  Indseende 
(Tilsyn)  udi  hendes  Sag  og  ikke  tilsteder  hende  imod  Loven  eller 
Recessen  at  uforrettes  i  nogen  Maade». 

Trods  den  unge  Konges  gode  Vilje  til  at  værne  Folk  mod  Uret 
og  Forfølgelse,  saa'  det  ikke  godt  ud  for  Jens  Skammelsens  Hustru. 
Thi  i  det  næste  Brev,  hende  vedrorende,  af  2.  August  1590  ser  man, 
at  der  ikke  længer  er  Tale  om  Skarnsfolk  og  udædiske  Folk,  der  har 
forulempet  hende  paa  gode  Navn  og  Rygte.  Nu  er  hun  ligefrem  an- 
klaget for  Trolddom  og  sidder  fængslet  sammen  med  de  andre.  Og 
da  Jens  Skammelsen  ikke  selv  er  forfaren  i  Lov  og  Ret  og  maa  gøre 
sin  Tjeneste  ved  Hove,  befaler  Kongen,  at  en  lovkyndig  Mand,  enten 
Herredsfogden  i  Tune  Herred,  Søren  Fog  i  Roskilde,  eller  en  anden 
ærlig  Mand  skal  møde  paa  hendes  Vegne  «at  ikke  hun  skulde  med 
Retten  overiles  i  nogen   Maade.» 

Hvorledes  det  gik  Jesper  Skammelsens  Hustru  vides  ikke,  men  hun 
er  næppe  sluppen  bedre  end  de  tre  første,  thi  i  1591  tændtes  der  netop 
fire  Heksebaal  i  København,  Den  15.  Juni  brændtes  «Djævlens  Moder», 
4.  September  to  andre  Troldkvinder,  og  den  19.  Oktober  blev  endelig 
Margrete,  uden  Tvivl  Borgmesterens  Kone,    « svoren  til  Ilden ». 

Ej  heller  Jens  Skammelsens  senere  Liv  ved  man  Besked  med,  men 
Jakob  Skriver  gik  det  grumme  sørgeligt;  han  mistede  efterhaanden  alt, 
hvad  han  ejede,  og  blev  1594  indlagt  som  Lem  i  Helliggæsthus.  Jens 
Skammelsen  var  nærmere  ved  saa  manges  Trøst  i  Sorg  og  Lægedom  i 
Nød  og  har  vel  drukket  kgl.  Majestæts  blanke  Vin,  til  han  glemte  Trold- 
dom og  Djævelskab  og  hele  Verden. 

En  Del  af  Kælderen,  hvor  de  anklagede  Troldkvinder  sad  fængslede, 
er  til  endnu  i  Xr.  ii  paa  Graabrodretorv,  det  gamle  Graabrødreklosters 
Prisen.  For  nogle  Aar  tilbage  blev  der  lagt  fladt  Loft,  hvorved  Kælder- 
hvælvingerne skjultes;  kun  en  Hvælving  ses  endnu  med  Glughul  ud  mod 
Madtorvet  (se  S.  131).  Gennem  dette  Glughul  kan  Solen,  i  al  Fald  nu 
om  Stunder,  falde  ind  og  skinne  paa  lyslokkede  Børn  med  Dukker  og 
klare  Barnesange  i  det  samme  Rum,  der  har  hort  de  Ulykkeliges  Suk 
og    Stønnen    og    set   deres  voksende,   til  sidst  til  Vanvid  stigende  Angst. 

Lad  os  vende  os  fra  de  uhyggelige  Trolddomshistorier  til  et  lysere 
Billede  fra  det  16.  Aarhundrede.  I  1516  begyndte  der  at  rejse  sig 
en  Bygning  ude  ved  St.  Anne  Bro,  en  lille  Odde  og  Landingsbro,  der 
skod  ud  i  Vandet  omtrent  fra  nuværende  Fredericiagades  Udmunding 
i  Amaliegade.  Det  var  et  Kapel  og  et  Gæstehus,  som  blev  opført  her 
paa  dette  Sted,  hvor  saa  mange  Rejsende  gik  i  Land,  af  Klaus  Jensen 
Degn.  Denne  Mand  havde  engang  i  Kong  Hans's  Tid  siddet  i  strengt 
Fængsel  og  havde  der  gjort  det  Løfte,  at  om  han  nogen  Sinde,  imod 
Forventning,  skulde  slippe  ud  af  sit  Fængsel,  vilde  han.  Gud  og  St.  Anne 
til  Ære,  bygge  et  Kapel  og  et  Gæstehus  for  stakkels  fattige  syge  og 
saare  pockige  Mennesker  (koppesyge),  som  ellers  plejede  at  ligge  paa 
Gader  og  Stræder  i  København  uden  at  kunne  faa  Herberge  for  deres 
Sygdoms  Skyld. 

Hans  fromme  Lofte  var  ikke  Mundsvejr.  Saa  snart  han  var  kom- 
men ud,  tog  han  fat  paa  Indfrielsen  af  sit  Lofte,  begyndte  at  bygge 
med  de  Midler,  han  havde,  og  fik  Skrivelser  fra  Christian  II  og  Dronning 
Elisabeth  med  Opfordring  til  alle  deres  Undersaatter  om  at  yde  Bidrag 
til  hans  Stiftelse.  Pave  Leo  X  tog  den  i  sin  Beskyttelse,  og  15  Kardi- 
naler og  Biskopperne  over  alt  i  Riget  anbefalede  hans  fromme  Forsæt 
til  alle.  Klaus  Degn  (eller  Denne,  som  han  ogsaa  kaldes)  rejste  selv 
omkring  og  samlede  Gaver  ind,  sendte  sine  «St.  Anne  Bud»  ud  i  alle 
tre  nordiske  Lande  for  at  samle  Almisse,  og  snart  var  Stiftelsen  i  fuld 
Gang  i  København. 

Men  Christian  II,  fortæller  Klaus  Degn,  blev  ham  umild,  saa  han 
« formedelst  St.  Anne  Vilje  og  Underviselse »  drog  til  Eskilstorp  (i  Sve- 
rige, hvor  Hospitalet  havde  faste  Ejendomme)  «med  baade  St.  Annes 
Syge  og  Sunde  med  al  Tilhøringe. »  Og  nu  begyndte  den  utrættelige 
Mand  forfra  og  rejste  et  nyt  Hospital  «det  skønneste,  der  havde  været 
i  Sverige  i  Tusind   Aar. » 

Før  Reformationen  havde  han  haft  Tiggermunkene  at  drages  med; 
de  fandt  det  meget  ubelejligt,  at  St.  Anne  kom  og  gjorde  dem  Indpas 
i  Næringen  og  saa  at  sige  tog  Brødet  ud  af  Munden  paa  de  sunde  og 
velnærede  Munke  for  at  give  det  til  syge  Lægfolk;  de  fik  i  alt  Fald. 
Skyld  for,  at  St.  Anne  Bud  mødte  stor  Modgang  og  mange  Steder  blev 
overfaldne  med  Hug  og  Slag.  Under  Reformationen  havde  St.  Anne 
mistet  sin  Myndighed,  og  det  saa'  ud  til,  at  Klaus  Degn  anden  Gang  skulde 
se  sit  Arbejde  odelagt.  Men  Frederik  I  hjalp  ham.  Han  kaldte  ham 
atter  til  København  og  gav  ham  den  gamle  St.  Gertruds  Kirke  til  Hu.> 
til  hans  Syge,   og  Byens  Magistrat  lagde  et  Stykke  Grund  til. 

St.  Gertruds  Kirke  (o.  Nr.  4  paa  Kultorvet)  blev  altsaa  omdannet 
til  et  nyt  St.  Anne  Hospital.  Naar  det  kom  til  den  Velstand,  det  havde 
før  sin  Ødelæggelse,  skulde  det  have  Plads  til  50  Syge,  foruden  Præster, 
Sangere  og  Hittebørn,  samt  de  Kvinder,  der  skulde  pleje  de  Syge.  Det 
skulde  frit  give  Husrum  og  Kost  for  i  Døgn  til  fattige  vandrende  Pil- 
grimme, og  Mad  og  01  maatte  aldrig  nægtes  Fattige.  Magistraten  skulde 
paase,  at  de  Syge  behandledes  og  holdtes  godt,  og  at  der  f.  Eks.  hver 
Lørdag  kom  rene  Lagener  paa  Sengene.  Hvis  nogen  af  de  Syge  ikke 
kunde  taale  Hospitalets  Kost,  skulde  der  i  Byen  hentes  Vin,  Hvedebrød 
Æbler  eller  andet,  som  Patienten  kunde  have  Lyst  til.  Det  gamle 
Kapel  nede  ved  St.  Anne  Bro  skulde  blive  staaende,  og  de  Øfre  og 
Gaver,  som  indkom  i  Blokken  dér,  skulde  tilfalde  Stiftelsen.  Ruiner  af 
Kapellet  stod  langt  ind  i  det  17.  Aarhundrede,  og  da  det  blev  nedrevet,. 
« fandtes  der  nogle  Læs  Krykker,  som  Kroblinge,  der  her  havde  faaet 
Helbredelse  for  deres  Sygdom,   havde  kastet  og  var  gaaet  fra. » 

Stiftelsen  kunde  imidlertid  ikke  bestaa,  trods  alle  Klaus  Degns  An- 
strengelser, under  Reformationens  Stormløb  mod  alle  Helgener  og  Helgen- 
inder, og  1528  aflagde  32  Borgere  et  Besøg  i  Hospitalet  for  at  under- 
søge Tilstanden.  Efter  at  have  ladet  Klaus  gaa  udenfor,  udspurgte  de 
de  27  Syge  om  hans  Ledelse,  og  om  de  havde  noget  at  kære  paa  ham. 
Men  de  Syge  svarede  som  med  en  Mund,  at  den  Tid,  han  var  ved  Vel- 
stand, havde  han  holdt  saa  ærligt  og  tilborhgt  et  Hospital,  som  noget  i 
Danmark  kunde  findes,  med  god  Kost  og  rene  Senge  og  en  forstandig 
Legems  Salve  og  Lægedom,  og  nu,  da  han  var  forarmet,  spiste  de  af 
hans  egen  Gryde  og  Tønde,  og  naar  der  ikke  var  nok,  mistede  han 
hellere  celv,  end  han  lod  dem  mangle.  Da  de  dernæst  blev  adspurgte, 
om  de  nu,  da  Hospitalet  maatte  opløses,  vilde  tage  ind  i  Helliggæst- 
huset    eller    ud    til  St.  Jørgen,    svarede   de,    at   de  havde  hans  Brev  paa. 

Ophold  her,  hvor  de  var,  og  vilde  ikke  af  med  ham.  Hvis  de  kunde 
faa  ham  til  Forstander  i  Helliggæsthus,  vilde  de  nok  følge  med  ham  til 
dette  Hospital.  Derimod  vilde  de  hellere  sænkes  i  Stranden  end  gaa 
ind  i  St.  Jørgens  Hospital.  De  levede  rigtignok  i  saa  stor  Armod,  som 
det  kunde  taales;  men  om  Klaus  Degn  forlod  dem,  vilde  de  klage 
derover  for  Gud,   Dommere  og  Dannemænd. 

Derefter  blev  Klaus  Degn  kaldt  ind  paa  ny.  Han  lovede  da  sine 
Syge,  at  om  end  de  vildfarne  Tider  skulde  nøde  dem  til  at  adspredes, 
vilde  han  dog  siden  samle  dem  igen,  saa  de  kunde  blive  sammen  til 
deres  Dødsstund;  og  han  lagde  sine  Hænder  korsvis  paa  Evangeliebogen 
og  bad  Gud  og  alle  Helgener  hjælpe  at  fuldkomme  de  P^attiges  Ønske 
og  lovede  at  være  deres  ydmyge  Tjener  med  Liv  og  Gods  til  sin 
sidste  Time. 

St.  Anne  Hospital  blev  Aaret  efter  forenet  med  Almindeligt  Hos- 
pital, og  Klavs  Denne  blev  ansat  som  Læge  ved  Hospitalet  i  Malmø. 
Men  Tiderne  blev  saa  vildfarne,  at  han  vistnok  aldrig  opnaaede  at 
Icomme  sammen  med  sine  gamle  Venner  igen. 

Det  er  Menneskekærligheden,  Trangen  til  ved  personlige  Ofre  at 
gøre  noget  for  at  hjælpe  de  Syge  «og  saare  Pockige»,  saaledes  som 
denne  Følelse  faar  sit  Udtryk  i  Klaus  Degn  og  hans  Arbejde  for  hans 
lille  Flok,  der  straaler  lysende  i  Tidens  Mørke.  Men  der  er  andre  klare 
Lys  end  dette.  Lad  os  tage  Beretningen  om,  hvorlunde  Borgmesteren,  Skip- 
per Jesper  Olsen,  fik  sig  en  Hustru,  en  fattig  Pige,  underligen,  af  Guds 
Forsyn  i  saa  Maade.  Hun  kom  til  København,  der  hun  var  liden  og 
en  arm,  fattig,  stakkels  Pige  udi  en  Vadmels  Kjortel  paa  et  Læs  Kul; 
saa  blev  hun  given  hen  (d.  e.  saaledes  blev  hun  sendt  ud  i  Verden) 
paa  Guds  Forsyn;  men  derefter  forfremmede  Gud  i  Himlen  hende  af  sin 
faderlige  Godhed,  at  hun  vokste  op,  fik  godt  Held  iblandt  Folk  og 
Jcom  saa  langt  paa  det  sidste,  at  hun  fik  samme  forskrevne  Borgmester 
til  Ægte.  «En  Gang  derefter  bebrejdede  en  Kvinde,  som  var  Kancelli- 
skriver Niels  Skrivers,  hende  hendes  Armod  og  Fattigdom  og  vilde  for- 
agte hende  derfor.  Men  hun  svarede  hende  beskedelig  derpaa:  Du 
saa'  vel  den  Vadmels  Kjortel,  jeg  havde  paa,  men  Du  saa'  ikke  den 
gode  Lykke,  der  var  indenfor. » 

Eller  lad  os  tage  Peder  Plades  Fortælling  om,  hvad  der  skete  uden  for 
København  i  Aar  (o.  1543)  paa  Kyndelsmisse  Aften  eller  den  Dag  næst  for 
Kyndelmisse  Aften  med  vore  fattige  (^stakkels)  Nabor  og  Genbor,  noget 
nær    ved    de    80    Fiskere,    som    stod    ude    paa  Isen  imellem  Skibene  og 

Saltholm  og  stangede  Aal  udi  deres  retfangen  Arbejde  og  Bjæring,  og 
vidste  dennem  (d.  e.  tænkte  paa)  ingen  Livsfare  udi  al  Verden,  førend 
det  ganske  Stykke  Is,  som  de  stod  paa,  brast  ned  paa  alle  Sider  om- 
krint^  dem,  og  de  kom  udi  Havet  til  deres  Bæltested  og  flød  saa  hen 
ud  ad  Havet  til  paa  Isen  tilsammen,  indtil  at  de  bleve  adskilte,  somme 
til  dette  Liv  og  somme  til  det  evige  Liv,  fordi  at  somme  blev  reddede 
og  kom  op  paa  Amager,  somme  flød  hen  paa  Isangel  (Isflager)  om- 
kring Malmø  og  heden  imod  Falslerbro  og  Vandet  blev  trykket  af  dem, 
saa  at  de  blev  ved  Livet  og  kom  hjem  igen.  Men  otte  eller  ni  og  tyve 
fattige  Fiskere  druknede  og  dode  udi  det  Vand,  og  deres  fattige  Hustruer 
og  Børn  leve  efter  paa  denne  Dag  udi  København. 

Der  var  en  iblandt  de  Fiskere  ved  Navn  Hans  Bentsen,  fød  udi 
Odense  og  min  gamle  Discipel  med  salig  Ihukommelse.  Han  og  nogle 
andre  raabte  til  deres  Staldbrødre  og  sagde:  Kære  Brødre  og  gode 
Nabor,  lad  os  ikke  falde  udi  Mishaab,  for  det  vi  skal  dø  udi  dette 
Vand!  Lad  os  nu  se,  om  vi  have  nogen  Tid  hørt  Guds  Ord  udi  vor 
Livs  Tid;  thi  nu  vil  det  gælde.  Vi  se  den  visse  Død  for  Øjnene^  her 
rnaa  vi  blive,  det  kan  ikke  andet  være.  Og  begyndte  han  da  at  sjunge 
den  Sang,  som  vi  nu  sjunge  før  Præken:  Nu  bede  vi  den  Hellig  Aand, 
—  det  var  af  Hjertet,  de  sjunge.  Der  denne  var  ude,  da  sjunge  de 
den  Sang  over  deres  egen  Død,  som  vi  sjunge  over  et  Lig,  naar  vi 
det  jorde:  Med  Glæde  og  Fred  far'  jeg  nu  hen  o.  s.  v.  .  .  .  Saa  sagde 
de  hver  andre  gode  Nætter  (d.  e.  god  Nat)  og  fulde  (faldt)  saa  fra  hver- 
andre paa  Stykker  Is,  og  sank  derhen  udi  Guds  Vold  og  Naade.  Og 
er  endnu  ikke  funden  flere  end  to  oppe  til  denne  Side,  der  jeg  ved  af 
at  sige.» 

Trangen  til  at  gøre  godt  var  lige  saa  levende  efter  Reformationen 
som  før  denne.  Nu  som  tidligere  betænkte  Byens  velstaaende  Borgere 
de  Syge  og  Fattige  med  rige  Gaver  og  oprettede  Stiftelser  for  dem.  En 
af  disse  staar  endnu  paa  sin  gamle  Plads,  Møntmester  Poul  Fechtels 
Boder,   ogsaa  kaldet  Mønterboder  i  Møntergade. 


Stod  man  en  Torvedag  paa  Vester  Port,  hvilket  ikke  var  alle  og 
enhver  tilladt,  vilde  man  se,  at  Landboernes  store  Skare,  lige  som  nu, 
søgte  ind  til  Byen  Vester  fra  med  deres  Æg,  Kod  og  Smør,  som  skulde 
sælges    paa    Torvet.      Men    langt    uden    for   Porten    modte    der    allerede 

Folk,  som  vilde  købe  Varerne  op  for  senere  at  sælge  dem  igen  med 
tilbørlig  Fordel,  og  man  kunde  derfor  se  det  Særsyn,  at  enhver  Vogn 
var  omringet  af  en  Flok  Mænd  og  Kvinder,  Høkere  og  Høkersker,  der 
gik  med  ved  Siden  af  den  eller  fulgte  bag  efter,  men  blot  sørgede  for 
at  have  en  Haand  paa  en  Flæskeside,  en  Bøtte  Smør,  en  halv  Kalve- 
krop eller  lign.,  for  derved  at  antyde  sin  Forkøbsret  til  det  paagældende 
Stykke.  Følger  vi  med  ind  paa  Torvet,  vil  vi  blive  Vidne  til  mangt 
et  livligt  Slagsmaal  mellem  Høkerne  og  de  andre  Kunder  indbyrdes, 
elier  mellem  Høkerne  og  Bysvendene,  og  det  endte  altid  med,  at  en 
eller  anden  af  de  altfor  ivrige  Høkere  blev  slæbt  hen  og  anbragt  i  et 
af  de  dertil  rejste  Halsjærn  paa  Torvets  Hjørner,  sig  selv  til  Spot  og 
Spe  og  andre  til  Advarsel  og  Eksempel. 

Paa  alle  Ugens  Dage  vil  man  kunne  mode  Ligtog  i  Byens  Gader, 
da  intet  Lig  maatte  blive  staaende  længer  end  en  Nat.  Man  kunde, 
ligesom  nu,  straks  paa  Ligtoget  se,  om  det  var  et  »fornemt  Lig»  eller  ej. 
Thi  det  var  ikke  alle  og  enhver,  der  kunde  lade  sig  synge  til  Jorden 
af  Frue-Skoles  Peblinge.  Nogle  nøjedes  med  en  «Lejgse»  (Lektie  d.  e. 
Klasse  paa  20  Par  Drenge),  andre  havde  to  foran  Kisten.  Fornemme 
Folk  havde  et  Stykke  engelsk  Klæde  over  denne;  Lavsbrødre  kunde 
laane  Lavshusets  Ligklæde,  men  Smaakaarsfolk  nøjedes  med  et  gammelt 
Sengetæppe  eller  slet  ingen  Ting.  Efter  et  fornemt  Borger-Lig  maa 
der  gaa  3  Par  Sørgekvinder,  efter  et  « gement  Lig»  kun  2  Par,  og  de 
maa  ikke  bære  anden  Stads  end  deres  Kaabehætte  trukket  over  Hovedet. 
Efter  dem  kom  Præsterne  og  de  mandlige  Slægtninge  og  endelig  de 
kvindelige.  Det  er  ikke  sikkert,  at  Ligfølget  gaar  saa  tyst  og  stille, 
som  man  nu  vilde  finde  passende.  Thi  inde  i  Sørgehuset  skænkes  der 
for  alle,  og  det  er  nok  muHgt,  at  der  er  noget  Slinger  i  Rækkerne, 
naar  Ligtoget  drager  til   Kirken. 

Alle  Jordfæstelser  fandt  Sted  Kl.  i.  Saa  begyndte  Klokkerne  at 
ringe,  «og  skulle  de,  som  Klokkere  ere,  ikke  ringe  en  ubillig  eller  for 
lang  Ringen,  men  passeligen,  paa  det  at  sygt  og  skrøbeligt  Folk  ikke 
deraf  forskrækkes,  som  det  hidtil  sket  er».  Samtidig  skulde  de  Efter- 
levende sørge  for,  at  « Ligene  kom  frem,  straks  det  begyndte  at  ringe, 
saafremt  de  den  Dag  ikke  vilde  miste  den  Tjeneste,  dennem  af  Prædi- 
kanterne kunde  vederfares,  fordi  altingest  med  Begravelse  og  Prædiken 
kunde  være  endt,   naar  Klokken  er  2  slet.» 

Bryllupstog  mødte  man  som  oftest  Søndag  Morgen.  Til  Ottesang, 
d.   e.   Kl,  5  om  Morgenen    var    det    efter  kgl.  Anordning  Tid  for  ærlige 

Tjenestefolk«  og  <for  uærligt  berygtede  Kvindfolk'  at  begive  sig  til 
Kirke  for  at  vies.  Gjorde  deres  Husbond  Bryllupet,  maatte  de  bede 
12  Par.  Haandværkere  lige  saa  mange.  Købmændene  derimod,  det 
fornemme  Borgerskab,  maatte  bede  24  Par;  Forgangsk\inder,  der  dragede 
Hjemmet,  og  Bornene  dog  iberegnet;  dertil  12  unge  Karle;  de  drog  først 
til  Kirke  Kl.  8  til  Højmesse.  Det  var  ikke  for  1582,  at  kirkelig  Vielse 
blev  lovbefalet;  men  for  som  efter  dette  Tidspunkt,  laa  Hovedvægten 
ved  en  Brudefærd  paa  Bryllupstoget  (det  gamle  hedenske  Brudlob)  til 
Kirken,  hvor  Brud  og  Brudgom  viste  sig  for  Alles  Øjne  i  offentligt 
Optog  gennem  Byens  Gader  fra  Brudens  Hjem  og  til  Kirken  som  lovlig 
tilsammen  givne  Ægtefolk. 

Det  var  nok  værd  at  gaa  et  Par  Skridt  af  sin  \'ej  for  at  se  et 
Bryllupstog  i  det  16.  Aarhundrede.  Frem  bugtede  det  sig  gennem  Byens 
smalle  Gader,  nogle  af  Deltagerne  til  Hest,  nogle  til  Vogns,  nogle  til  Fods, 
med  Trommer  og  Trompeter,  Fløjter  og  Giger  i  Spidsen;  med  beredne 
Svende  ved  Siden,  der  hele  Tiden  lod  deres  Bøsser  knalde,  og  med 
Brudeblus,  d.  e.  F"akler,  baade  for  og  bag.  Endog  ind  i  Kirken  fulgte 
Musikken,  i  alt  Fald  inden  Reformationen.  Allerede  om  Morgenen  tid- 
lig blev  der  spist  og  drukket  dygtigt,  og  havde  Brudgommen  om  Kordagen 
holdt  « Mø-Kvæld »  i  Badskerens  Hus,  hvor  alle  indbudne  Ungkarle  indfandt 
sig  og  blev  ragede  og  vaskede,  bespiste  og  bedrukne  paa  hans  Be- 
kostning, saa  kan  man  vist  være  sikker  paa,  at  adskillige  af  Bryllups- 
gæsterne har  set  dobbelt  hele  Tiden.  Og  det  hjalp  ikke  til  at  klare 
Synet,  at  man  i  selve  Kirken  under  Brudemessen  lod  Lutendrank  og 
en  Bid  Brod  gaa  rundt  til  Brudefølget. 

Efter  endt  Gudstjeneste  drog  Gæsterne  hjem  til  Middagsmaaltidet  i 
Brudgommens  Hus,  og  om  Aftenen  var  der  Dans  paa  Raadhuset,  efter  1592 
paa  Kompagnihuset.  Om  Mandagen  brugte  mange  endnu  efter  gammel 
Skik  at  drage  til  Kirke,  og  dette  syntes  atter  at  være  gaaet  for  sig 
med  Lystighed;  i  alt  Fald  tordner  Peder  Plade  mod  «den  Slemmen, 
Demmen  og  Dansen  med  Pibe  og  Tromme,  som  skete  her  udi  Sjælland 
inden  Kirkedørene  om  Mandag  eller  Tirsdag  i  Bryllupsugen;  det  hørte 
Djævlen  af  Helvede  til,  og  er  derfor  aflagt  til  Landsting  ved  Kongens 
Sværd.  Her  inde  skal  ædes  og  drikkes  det,  som  vor  Sjæl  skal  besyn- 
derlig spises  med,  og  hvad  vi  skulle  leve  med  her  paa  Jorden  hos  vor 
Næste. »  Ogsaa  denne  Dag  var  der  Middag  hos  Brudgommen  og  Dans 
paa   Raadhuset  eller  Kompagnihuset. 

Inden  kirkelig  Vielse  blev  lovbefalet  for  alle,  havde  Københavns 
fornemme  Borgere  —  de,  der  ejede  5000  Sletdalere  eller  derover  —  fejret 
den  verdslige  og  den  Gang  eneste  retslige  Vielse,  Haandfæstning,  Til- 
sammengivning,  hvorved  Bruden  af  Fader  eller  Værge  blev  « bortfæstet 
med  Mund  og  Mæle»,  til  Brudgommen,  paa  Raadstuens  store  Sal,  senere 
(efter  1592)  paa  Kompagnihuset.  Det  var  ved  denne  Lejlighed,  at  Borger- 
døtrene foruden  med  den  for  alle  Brude  uundværlige  Perlesnor,  var  smykke^ 
med  Dronning  Dorotheas  Brudesmykke,  som  endnu  findes  paa  Rosen- 
borg. Det  er  af  forgyldt  Sølv,  i  Form  af  en  Port,  og  med  Dronningen^ 
Hjemlands  —  det  sachsiske  —  Vaaben  i 
Midten,  fastholdt  af  en  Fugl  Phønix  og 
rundt  omkring  besat  med  Perler  og  ædle 
Stene,  Amethyst,  Saphir,  Opal,  ja  endog 
en  «vemisk  Diamant«.  Det  hvilede  paa 
Barmen  i  en  5 — 6  dobbelt  Række  Perler 
om   Halsen. 

Ved  at  se  det  barokke,  men  smukt 
forarbejdede  Smykke  tænker  man  sig  nu 
mindst,  at  det  i  sine  Symboler  indeholder 
en  Prædiken  med  27  Hovedpunkter.  Det 
turde  blive  vel  vidtløftigt  at  opregne  dem 
alle,  og  Resens  korte  Forklaring  er  der- 
for absolut  at  foretrække. 

« Stenene  i  dette  Smykke  kunne  have 
saadan  Betydning,  at  den  øverste  Sten 
betyder  Gud,  som  er  over  alle  Ting  udi 
den  runde  Verdenskres,  som  betegnes  med 

den  runde  Sten  i  Fuglen,  samler  fra  alle  Hjørner  tvende,  som  gives  ti 
Kende  ved  de  to  Fugle  (skal  være  to  Stene  paa  hver  Side  af  Vaabnet), 
at  skal  ved  Ægteskab  være  to,  som  skal  leve  sammen,  indtil  den  mørke 
Død,   den  mørke  Amethyst,  som   er  i   Enden  af  Smykket. » 

Resens  Fortolkning  vinder  ikke  i  Tydelighed  ved,  at  han  har  be- 
skrevet Smykket  efter  Hukommelsen;  og  medens  han  fortaber  sig  i 
Lærdom,  glemmer  han,  at  der  ikke  findes  to  Fugle  og  ingen  dødbring- 
ende mørk  Amethyst  i  Enden  af  Smykket.  Men  Fortsættelsen  af  hans 
Forklaring  bliver  endnu  mere  haartrukken  og  umulig  at  kontrolere  paa 
Videnskabens  nuværende  Standpunkt: 


Dronning  Dorotheas  Brudesmykke. 

«At  den  ene  Sten,  som  er  paa  højre  Side  af  Vaabnet,  er  en 
Diamant,  haard  og  hvid,  bemærker,  at  Manden  skal  være  i  Huset  som 
en  Diamant,  den  fornemste,  haard  og  mandhaftig;  hvid  d.  e.  med 
Hellighed,  Skikkelighed  og  Forstand  at  staa  sit  Hus  for.  Den  anden 
Sten  til  venstre  er  ophævet  og  kantet  og  betyder,  at  Kvinden  skal  ved 
Barnefødsel  have  stor  Smerte,  Kors  og  Bedrøvelse.  Hvad  Formen  er 
anlangendes,  som  en  Dør  for  et  Hus,  da  ikke  alene  ved  Ægteskab  be- 
gynder En  at  holde  Hus,  men  ogsaa  at  for  Ægtefolk,  der  leve  med 
hinanden,  er  Ægteskab  en  Dør  til   Himmerig.« 

Søndagen  var  med  sin  Helligdagsfred  og  sin  Kirkegang,  med  Orgel- 
spil, Salmesang  og  Klokkeklang  en  velgørende  Solstraale  i  det  daglige 
Livs  graa  Ensformighed.  Faldt  der  end  ikke  altid  et  Bryllup  paa  Søn- 
dagen, var  der  dog  stedse  paa  Vejen  til  Kirke  og  ved  Kirken  selv  noget 
at  se,  og  i  Christian  IK's  Dage  glædede  alle  Københavnerne  sig,  naar 
Vejret  om  Søndagen  «var  lystigt »,  thi  da  red  Kongen  og  Dronningen 
med  Hofsinder  og  Jomfruer  paa  Gangere  til   Kirke. 

Hvad  Søndagen  var  i  Ugens  Løb,  var  de  aarlige  Fester  i  Aarets 
Løb;  særlig  var  Julefesten  den  Højtid,  som  alle  glædede  sig  til  og  saa' 
hen  til  hele  Aaret  igennem.  Forberedelserne  begyndte  LTger  i  Forvejen 
med  Brygning  og  Bagning,  og  den  21.  December,  St.  Thomæ  Dag, 
blev  « Julefreden:)  sat  efter  Byloven  eller  udblæst  fra  Raadhuset.  Thi 
det  forholdt  sig  sikkert  i  Kobenhavn  som  i  andre  nordiske  Byer,  at  der 
i  Juleugen  og  14  Dage  derefter  skulde  herske  Fred  og  Ro,  og  den,  som 
brød  denne  Fred,  skulde  betale  dobbelte  Bøder.  Fra  den  Dag  begyndte 
alle  offentlige  Bestillingsmænd,  Skarpretter  og  Skorstensfejer,  Stadsportnere 
og  Vægtere  med  Musik  i  Spidsen  at  drage  rundt  og  bede  Godtfolk  om 
Julelys.  Thi  i  Julen  maatte  man  altid  have  Lys  paa  Bordet,  og  det 
formaaede  Smaafolk  ikke  ved  egen  Hjælp. 

Naar  paa  selve  den  24.  December  Dagen  svandt,  og  Kirkeklokkerne 
ringede  Solen  ned,  standsede  alt  Arbejde.  Endnu  helt  ned  til  Aar- 
hundredets  Slutning  fandtes  der  en  Badstue  i  ethvert  nogenlunde  vel- 
stillet Hus,  og  Hellig  Aften  indlededes  med  el  Dampbad  for  alle  i 
Huset.  Iførte  Kisteklæderne  samledes  dernæst  alle  i  Stuen,  bød  hin- 
anden glædelig  Jul  og  spiste  i  Fællesskab  Festmaaltidet,  ved  hvilket 
Skinke  med  Grøn-Langkaal  og  Risengrød  vistnok  var  staaende  Retter, 
og  hvor  man  sluttede  med  efter  Bordbon  at  drikke  Christi  Skaal  eller 
Julens  Skaal,  eller  Ny-Aarets  Skaal.  Efter  Maaltidet  fulgte  Uddelingen 
af  Julegaver,    Fødevarer    og  Lys    til   Smaakaarsfolk,    som    stod  i  Forhold 

til  Familien,  og  som  mødte  i  Gaarden  og  bod  Glædelig  Jul.  I  Køben- 
havns Slotsgaard  stillede  efter  gammel  Skik  kgl.  Majestæts  Skippere  og 
Baadsmænd  og  fik  hver  i  Mark  tilligemed  01,  Mjod  og  Lys.  Børnene 
og  Tyendet  i  Huset  fik  Julekager,  som  oftest  af  Honning  eller  af  Hvede- 
mel og  i  den  Form,  i  hvilken  de  endnu  have  holdt  sig  som  ældgamle 
Mmder,   som  runde  Kager  eller  som  Mænd  og  Grise. 

Men  ude  paa  Gaderne  trak  Julevagten  rundt  for  at  vaage  over,  at 
Julefreden  overholdtes.  Vagten  kunde  være  stiv  og  stram  nok  til  en  Be- 
gyndelse, men  efterhaanden  har  det  vistnok  knebet  for  den  at  holde 
sig  paa  Benene;  thi  alle  Vegne  blev  den  inviteret  ind  og  beværtet. 
Man  brugte  ogsaa  Juleaften  at  slaa  Potter  paa  Dørene  og  at  skyde 
Nytaar  ind,  thi  for  mange  stod  det,  som  om  Aaret  begyndte  med  Jule- 
dag, samt  at  gaa  med  « Rumlepot*  et  Instrument,  der  efter  Beskrivelsen 
maa  have  fremkaldt  en  nederdrægtig  Støj.  Og  imellem  alle  disse  Spek- 
takelmagere trak  de  fattige  Skolepeblinge  om  med  en  Hører  (Lærer) 
i  Spidsen  og  sang  deres  Julesange  uden  for  Godtfolks  Døre  i  Haab  om 
at  røre  Hjerterne  og  faa  deres  Part  med  af  Juleøllet,  Kager,  Lys  og 
andet  godt. 

Men  der  var  næppe  noget  Barn  i  Byen,  der  glemte  inden  Sengetid 
at  sætte  en  Skaal,  «et  Jule-Fad»  hed  det,  eller  sine  Sko  ud,  for  næste 
Morgen  at  finde  dem   fyldt  med  Julegaver  fra   Christusbarnet. 

Endnu  efter  Reformationen  har  man  vistnok  her  i  København  som 
andetsteds  begivet  sig  til  Kirke  om  Natten  og  hørt   «Christmessen  >. 

Efter  Juledagene  begyndte  de  festlige  Sammenkomster  med  al  deres 
Lystighed,  de  gamle  Lege  med  de  mange  hedenske  Minder,  «Julebuk», 
«Huggetønde»,  «H videbjørn »  o.  m.  a.,  som  stadig  vakte  Regeringens 
Mishag,  saa  de  efter  Reformationen  «blev  aflagt  til  Landsting  under 
Kongens  Sværd »,  d.  v.  s.  forbudt  under  Dødsstraf.  Rester  af  dem  holdt 
sig  dog  under  Navn  af  «Julestue»  til  langt  ned  i  Holbergs  Tid  og  gik 
forst  af  Brug,  da  man  havde  faaet  anden  og  sagtens  mere  høvisk 
Underholdning. 

Længere  holdt  de  gamle  Helligtre-Konger-Aftens  Skikke  sig.  Man 
brændte  de  særlig  til  denne  Aften  formede  Lys  og  saa'  de  hellige  tre 
Konger,  hvoraf  den  ene  altid  var  sværtet  sort  i  Ansigtet  for  at  agere 
Negerkonge,  og  deres  Følge  gaa  rundt  med  Julestjernen. 

Den  næste  aarlige  Fest  var  Fastelavn;  da  dansede  man  «Ægget  af 
Koppen  >>,  trak  Hovedet  af  Hanen  eller  Gaasen,  slog  Katten  af  Tonden 
og  «løb  Fastelavn«.     Med  Masker  paa  og  formummet,   oftest  i  Narredragt, 

gik  man  paa  Besøg  fra  Hus  til  Hus,  satte  sig  til  Bords  hvor  man  lystede, 
og  lod  som  man  var  hjemme.  Det  var  offentlig  Maskerade  i  stor  Stil. 
Alle  daskede  hinanden  med  Brikse  (Harlekinssværd),  og  uden  for  de 
forskellige  Købmænds  Boder  blev  Kobmandsdrengene  briksede  af  Svendene. 
Man  har  vistnok  ogsaa  her,  som  endnu  i  Lyngby  1660,  haft  Væddeløb 
mellem  en  nøgen  Karl  og  halvnøgne  Piger.  Paa  Lavshusene  mødte  selv 
gamle  adstadige  Mænd  «med  lukkede  Ansigter*,  d.  v.  s.  med  Maske  for, 
og  dansede  den  gamle  Sværddans.  Smedenes  Skraa  af  1554  har  følg- 
ende Bestemmelse:  «Naar  Brødrene  danse  om  Fastelavn,  hvilken  da 
slipper  Haandfanget  paa  Sværdet,  han  bøde  en  Fjerding  01;  slipper  han 
Ddden,  da  bøde  han  en  Skilling,  falder  han  over  noget  Sværd,  bøde 
/lan  ligeledes  en  Skilling,  og  taber  han  sin  Hue,  bode  han  en  Hvid». 
Fra  Aalborg  har  man  Optegnelser  om,  at  den,  som  uden  lovligt  Forfald 
undlader  at  danse  ud  om  Fastelavn,  som  gammel  Sædvane  er,  bode 
derfor   11   Mark  (5V2  'K)  Voks. 

Sværddansen  dansedes  som  alle  gamle  Danse-Lege  efter  en  Sang, 
der  vistnok  handlede  om  typiske  Personer  fra  den  hedenske  og  den 
kristne  Middelalders  Historie.  I  Lybek  dansede  man  saaledes  Sværd- 
dansen efter  en  gammel  Vise  om   Carolus  Magnus  og  Stærkodder. 

Det  mest  glimrende  Skue  ved  Fastelavnslojerne  i  København  var 
uden  Tvivl  Kongens  og  hans  fornemme  Gæsters  og  gode  Mænds  Faste- 
lavnsløb  —  i  Forklædning  og  under  Maskering  —  og  paafølgende 
Dystløb  med  Behændighedsøvelser  over  for  udstoppede  Figurer,  Ring- 
renden og  Straamandsstikken,  samt  Tvekamp.  Længe  i  Forvejen  for- 
beredte man  sig  til  disse  Festligheder;  i  1556  var  Christian  III  saa  tidligt 
paa  Færde,  at  han  alt  i  November  udstedte  Indbydelserne  til  den  til- 
stundende Fastelavn. 

Valborg  Aften,  den  sidste  April,  samledes  man  atter  til  Fest,  i 
København  som  over  hele  Norden.  Saa  skulde  man  forberede  sig  til 
at  ride  Sommer  eller,  som  det  oprindelig  hed,  at  føre  Maj  i  By. 
Egentlig  skulde  der  plantes  et  udsprunget  Træ,  Majtræet,  som  under 
stor  Lystighed  blev  hentet  i  Skoven,  men  da  det  ikjje  altid  slog  til,  at 
Skoven  var  grøn  Valborg  Aften,  satte  man  Majstang,  en  med  brogede 
Baand,  Vimpler  og  Guldflitter  pyntet  Mast,  der  af  Lavsbrødre  i  Danske 
Kompagni  i  København  blev  rejst  vistnok  paa  Torvet  foran  Raadhuset. 
Søfolkene  paa  Kongens  Skibe  og  senere  Soldaterne  satte  Majstang  paa 
Slotsholmen  foran  Slottet  til  Glæde  for  alle,  der  hørte  under  Hofhold- 
ningen og  Marinen.     Men  Majtræet  paa  Torvet  var  Byens;  paa  Pladsen, 


I 


169 

hvor  det  skulde  staa,  brændtes  der  Blus  og  holdtes  der  Lystighed  hele 
Natten  igennem,  og  om  Morgenen  drog  hele  Ungdommen  ud,  og  slæbte 
Majtræet  eller,  i  Mangel  deraf,  gronne  Grene  med  sig  hjem.  Men  denne 
natlige  Lystighed  havde  mange  slemme  Følger.  -<  Mangen  gik  som  Mø 
til  Skovs,  kom  ej  med  Æren  tilbage ».  Og  Regeringen  arbejdede  ivrigt 
paa  at  faa  Festen  forlagt  til  Dagen.  I  Gildeskraaerne  finder  man  Reg- 
ler for,  hvorledes  alle  have  at  forholde  sig,  naar  Oldermanden  tilsiger 
(iildebrodrene  at  føre  Maj   i   By. 

«Naar  Brødrene  ere  udredne,  og  Majgreve  skal  kejses  (vælges)  og 
gives  Krans,  da  skal  Borgmestrene  med  Oldermændene  og  nogle  af  de 
gamle  Majgrever  ride  fra  Hoben  og  kejse  Majgreve.  Og  hvilken  de 
give  Kransen,  han  være  Majgreve,  være  sig  Raadmand,  Byfoged,  Borger 
eller  Svend,   som  ikke  haver  været  det  tilforn*. 

En  saadan  Æresbevisning  som  at  blive  kejset  til  Majgreve  havde 
naturligvis  som  al  anden  Ophøjelse  sin  mørke  Side.  Majgreven  skulde 
give  Brodrene  en  halv  Læst  godt,  tysk  01,  «maje  Huset »  d.  v.  s.  pynte 
Gildehuset  med  Gront  og  farvede  Baand,  og  betale  Bægrene  og  Spille- 
mændene samt  «den  Maj  (de  grønne  Grene)  som  indfores ».  Til  Gen- 
gæld skulde  Kompagniet  ære  Majgreven  med  en  gylden  Krans  til  hans 
Hat,  saa  god  som  2  Rigsdaler;  dertil  skulde  han  drikke  frit  i  alle 
« Adeldrikke »  og  have  to  frie  Gæster  hver  Aften,  til  saalænge  der  kejses 
en  anden  Majgreve  i  hans  Sted  med  Fordans  efter  gammel  Vane.  Og 
ved  Majgrevens  Gilde  skulde  alle  Brødre,  som  vare  udredne  efter  Maj, 
møde  med  deres  Hustruer  og  Dotre  og  gøre  sig  glade  med  deres  Maj- 
greve. Han  drak  for  og  han  dansede  for.  Dansede  han  med  en  ærlig 
Dannekvinde  (d.  e.  gift  Kone),  skal  alle  de  andre  ogsaa  byde  ærlige 
Dannekvinder  op;  danser  han  med  en  Pige,  desligeste  skulle  ogsaa  de 
danse  med  Piger.      Hvo  anderledes  gor  bøde  4  Sk.   hver  Gang. 

«Men  dersom  kgl.  Majestæt,  vor  naadigste  Herre,  vil  forydmyge 
sig  at  komme  til  samme  Aftendans,  eller  og  menige  Brodre  samtykke 
at  bede  nogen  anden  af  Adlen  eller  af  de  lærde  Mænd  udi  Universitetet, 
da  skal  dog  Majgreven  intet  ydermere  besværes,  end  forskrevet  staar, 
men  hvad  anden  Omkostning,  der  sker,  skal  regnes  naar  Stævne  holdes, 
og  betales  af  Lavets  Penge  som  i  anden  Drik.» 

Man  holdt  meget  stærkt  paa  sin  Værdighed  i  Gildehuset.  Tjeneste- 
tyende taaltes  ikke  i  Danske  Kompagni,  og  Gildebrødrene  maatte  til- 
holde deres  Hustruer  ikke  at  tage  Piger  med,  «uden  de  som  straks  gik 
hjem    igen,»    d.   v.   s.,    man    maatte    lade    sin    Pige    folge    sig,    bære    sin 

Pynt  og  hjælpe  sig  den  paa,  men  derefter  skulde  hun  straks  skikkes 
hjem.  Forbrød  nogen  sig  herimod,  da  skulde  Husbonden  bode  en  halv 
Mark  i  Majgreve-01. 

IMen  Smaakaarsfolk  blev  dog  ikke  helt  snydt  for  Stadsen.  Gik  end 
Aftendansen  og  Gildet  for  sig  paa  Lavshuset,  nod  dog  Alle  Formiddags- 
forestillingen.  Det  var  ikke  enkelte  Gildebrødre,  men  alle  de  unge 
Mænd  i  Lavet,  som  samledes,  sikkert  paa  Gammel  Torv,  for  at  ride 
Sommer  i  By.  Alle  var  de  pyntede  med  broget  farvede  Baand  —  vi 
har  endnu  Talemaaden  '<at  maje  sig  ud;»  —  mange  var  i  Rustning 
med  Hellebarder,  Bøsser  og  Spyd.  Faner  og  Flag  førtes  naturligvis 
ogsaa  med  og  smældede  hojt  i  Luften  over  de  lysgrønne  Bogegrene. 
Og  foran  Toget,  der  kunde  tælle  flere  hundrede  Ryttere,  gik  Spille- 
mændene og  trakterede  deres  Instrumenter. 

En  anden  Festlighed,  i  hvilken  kun  Brodrene  i  Danske  Kompagni 
kunde  deltage,  men  som  kaldte  Tilskuere  til  fra  hele  Byen,  var  Papegøje- 
kongens Gæstebud,  der  fandt  Sted  kort  efter  Pinse.  Forud  for  Gæste- 
budet skød  Adel  og  Borgerskab,  stundom  Kongen  selv,  til  Fuglen.  Thi 
Kongerne  havde  lige  fra  Christopher  af  Bayerns  Tid  været  Brødre  i 
Kompagniet  tillige  med  en  stor  Del  af  Adelen.  Fuglestangen  eller 
Papegøjestangen  stod  i  Slutningen  af  Aarhundredet  i  Nærheden  af 
Kunstmuseet,  den  ses  paa  Billedet  af  Kobenhavn  S.  i6i.  Den,  der  blev 
Papegojekonge,  skulde  bære  den  forgyldte  Papegøje  med  Sølvkæde,  som 
Christian  III  i  1542  havde  skænket  Kompagniet,  og  om  Aftenen  holdtes 
der  stort  Gilde  paa  Kompagnihuset. 

Samfundet  fik  1592  en  ny  Bygning  paa  sin  gamle  Grund  Brolægger- 
stræde Xr.  16.  Over  Porten  læstes  paa  Gaardsiden:  Anno  1592  lod 
Matts  Hansen  og  Henrik  Rogentin  dette  Hus  bygge  og  renovere  paa 
alle  Kompagniets  Brodres  Bekostning.     L^d  til  Gaden  læste  man  derimod: 

Denne  Hus  kaidis  den  Danske  Kompagni 

For  Broderskab,   som  bor  derudi. 

Hellig  Trefoldighedslav  kaidis  det  og  med  Ære, 

Derfor  bør  ingen  u-ærlig  være. 

Gud  giffve  dennem  alle,   som   her  gaar  ind   og  ud. 

At  elske  hverandre  af  Sind  og   Hu. 

CONCORDIA   RES   PARVAE   CRESCUNT  DISCORDIA  MAGNAE  DILABUNTUR. 

1591- 

(Ved  Samdrægtighed  vokse  smaa  Ting.     Ved  SpUd  falde  store  fra  hverandre). 

Efterhaanden  smeltede  Vaarfesten  d.  i.  Maj  sammen  med  Midsommer-, 
eller  St.  Hansfesten,  der  var  Aarets  anden  store  Fest,  Sommerfesten  i 
Modsætning  til  Julen,  Vinterfesten.  St.  Hans  Aften  maatte  alle,  som 
kunde  krybe  eller  gaa,  ud  for  at  tage  sig  et  forfriskende  Bad  i  Naturen. 
Thi  St.  Hans  Nat  fik  alt  det  livløse  i  Naturen  vidunderlige  Kræfter. 
Planternes  Saft,  Urternes  Lægedom,  de  hellige  Kilders  Vand,  den  kvæ- 
gende Dugg,  alt  fik  nidobbelt  Styrke  i  Midsommernattens  hemmeligheds- 
fulde Lys.  Og  St.  Hans  Nat  floj  Heksene  til  Bloksbjærg,  og  mange 
Høje  hævede  sig  paa  4  glødende  Stolper,  medens  de  Underjordiske  svang 
sig  i   Dansen  derinde. 

Dette  var  der  nu  ikke  megen  Lejlighed  for  Københavnerne  til  at  faa 
at  se,  thi  paa  Vejen  til  den  Kilde  de  søgte,  kom  de  ikke  forbi  nogen  saa- 
dan  Høj.  Men  nede  paa  Stranden  mellem  Strandvejen  og  Havet,  blussede 
Baalene  for  at  skræmme  alt  det  Troldtøj  bort,  der  var  særligt  virksomt 
den  Nat;  lidt  inden  for  Gamle  Vartov  laa  og  ligger  Kilden,  —  Var- 
tovskilden  —  og  om  den  trængte  alle  sig.  Syge  og  Sunde,  for  at  faa 
en  Skaal  af  dens  hellige  Vand,  enten  til  at  drikke,  eller  ogsaa  til  Bad- 
ning. Men  ovre  paa  den  anden  Side  Vejen  var  der  Lystighed  og  Dans, 
Drukkenskab  og  Slagsmaal.  Kilderejserne  blev  i  Tidens  Løb  endnu 
mere  berygtede  for  Usædelighed  end  Skovturen  Valborg  Nat,  og  havde 
mere  langvarige  Følger;  thi  Lystigheden  indskrænkede  sig  nemlig  ikke 
til  St.  Hans  Nat  og  Dag  alene.  I  1604  viste  det  sig,  at  de  100  Studenter 
der  nød  Kongens  Kost  (Kommunitetet)  havde  holdt  Drikkelag  13  Dage 
i  Træk  for  ret  at  give  deres  Glæde  Luft  over  den  danske  Sommer. 

St.  Mikkelsdag  og  Allehelgensdag  gik  temmelig  uænsede  Køben- 
havnerne forbi,  men  Mortensaften  maatte  man  have  en  Gaas  paa  Bordet, 
og  som   paa  alle  Helligaftener  sang  Skolepeblingene  for  Dørene. 


« Ungdommen*,  skriver  Peder  Plade  «er  saare  løs  paa  Tøjlen  at 
efterfølge  al  Forfængelighed ».  Og  han  opregner  fem  forskellige  Moder, 
som  han  selv  har  set:  de  vallandske  og  de  hispaniske,  de  «franzoske 
løsagtige  Noder  og  Fagter  i  Klæder  >;,  de  engelske  og  de  skotske.  Medens 
ældre  Folk  i  Begyndelsen  af  Aarhundredet  holdt  fast  ved  de  gamle  side 
og  folderige  Dragter,  som  ses  paa  Familie-Billedet  S.  117,  der  er  taget 
fra  en  dansk  Altertavle,  fulgte  de  yngre  Generationer,  som  naturligt  var, 
med    de   nyere  Moder.      Man  ser  det  allerede  paa  nævnte  Billede,    hvor 

Drengen  til  venstre  viser  sig  med  nedbrættet  Hose  paa  det  ene  Ben, 
ganske  som  Landsknægtene  S.  104  og  109;  her  har  man  alt  den  tæt- 
sluttende Dragt;  den  lange  Kjortel  er  blevet  til  en  Trøje  med  Skød  helt 
rundt,  med  smalle  Ærmer  og  stramt  siddende  Hoser,  alt  af  forskellige 
spraglede  eller  ensfarvede  Stoffer,  stribede,  halvdelte  eller  skakdelte,  saa 
højre  Ærme  og  venstre  Hose  var  af  en,  venstre  Ærme  og  højre  Hose  af  en 
anden  Farve.  For  ret  at  tilfredsstille  Lysten  til  det  brogede  og  farverige, 
bar  man  to  Lag  Tøj  af  forskellig  Farve  over  hinanden,  det  øverste  mere 
stramtsiddende  end  det  nederste,  saaledes  at  man  —  naar  det  øverste 
blev  slidset  op  —  kunde  trække  det  nederste  frem  og  pose  det  ud 
gennem  Slidserne.  Det  er  denne  Mode,  man  i  en  behersket  Form  ser 
paa  Billedet  af  Christian  III  S.  115,  og  som  i  kort  Tid  udartede  i  den 
Grad,  at  Peder  Plade  i  1550  fandt  det  nødvendigt  at  tordne  imod 
« Hosedjævlen »,  der  ikke  blot  var  anstødelig  og  utugtig,  «arme,  van- 
vittige (uvidende)  og  uskyldige  Piger  forledes  og  forlokkes  deraf»  men 
tillige  fordrede  saa  meget  Tøj,  at  «en  ung  Bengel  eller  Spyttegøg  skal 
nu,  for  det  gule  vokser  hannem  af  Næbet,  have  flere  Penge  til  et  Par 
Hoser,  end  hans  Fader  havde  Behov  til   alle  sine  Bryllupsklæder». 

Det  var  især  Landsknægtene,  der  udmærkede  sig  ved  disse  Opslids- 
ninger,  saa  Overtøjet  snart  var  flænget  ud  i  en  Mængde  Remme,  der 
hang  over  Skuldrene  og  holdtes  sammen  om  Livet  og  for  Haandledene, 
medens  der  brugtes  op  imod  80  Alen  Silketøj  til  underneden  fra  at 
pose  ud  mellem  Remmene.  I  1555  saa'  Københavnerne  denne  Mode 
paa  dens  Højdepunkt  hos  nogle  Landsknægte,  der  ved  Pinsetid  kom 
hertil  paa  et  Skib  og  bragte  Moden  med  sig  som  en  anden  Farsot. 
Thi  til  Trods  for,  at  man  i  Begyndelsen  spottede  over  denne  Mode, 
«hvor  det  skammelige  og  skændige  Overtøj  hængte  og  flagede  om 
Benene  som  Pjalterne  om  en  Benrad  i  Galgen,  greb  den  dog  saa  hur- 
tigt og  voldsomt  om  sig,  at  Peder  Plade  Aaret  efter  fandt  sig  foranle- 
diget til  at  udgive  «En  Formaning  mod  den  lappede  og  forkludede  Hose- 
djævel*.  Men  Christian  III  gav  disse  Pludderhoser  paa  Grund  af  deres 
Kostbarhed,  som  ødelagde  mange,  Navnet  «Fra  Hus  og  Gaard»,  og 
nøjedes  ikke  med  at  skrive  og  udstede  Forordninger  imod  dem.  «Thi 
udskikkede  han  Tjenere  paa  Gader  og  Stræder,  som  med  Knive  sønder- 
skar  saadanne  overdaadige  Klæder,  paa  hvem  de  mødte. »     Og  det  hjalp. 

Mere  endnu  hjalp  det  dog  sikkert,  at  den  unge  Kong  Frederik  II 
optraadte  i  spansk  Dragt,  der  var  en  fuldstændig  Modsætning  til  den 
tidligere,  —  stramt  siddende  over  alt,  med  Posebukser  og  Figurtrøje  samt 

tætsluttende  Pibekrave,  dertil  Kappe  med  opstaaende  Krave  (se  Billeder  S. 
128  og  142),  spidse  Sko  i  Stedet  for  det  bredsnudede  tyske  Fodtoj.  Den 
tidligere  Baret  gav  nu  Plads  for  en   høj  spidspuUet  Hat. 

Kvindernes  Dragt  bestod  den  første  Del  af  Aarhundredet  af  et 
nedringet  Livstykke,  hvorunder  kruset  Halslin,  med  Pufærmer  og  folderig 
Nederdel,  der  faldt  naturligt  ned  over  Hofterne.  Senere  blev  det  Mode 
at  have  opstoppede  Skulderkamme  og  at  slidse  Ærmer  og  Livstykker 
op  ligesom  paa  Mandsdragterne.  Man  bar  Forklæde  og  paa  Hovedet 
en  Baret,  skævt  paa  Siden.  Senere  fremtraadte  Korsettet.  Livet  paa 
Kjolen  løb  nu  ned  i  en  lang  Spids.  Foran  var  det  i  Reglen  firkantet 
nedskaaret  og  løb  bagtil  fra  Skulder  til  Skulder  op  i  en  høj  Pibekrave. 
Nederdelen  blev  spændt  ud  over  en  Gjord,  der  blev  baaret  oppe  ved 
Snore,  som  gik  ind  til  Livet,  saa  den  nærmest  lignede  en  Klokke.  En 
Hue  sluttede  ofte  tæt  om  Hovedet  og  oven  paa  den  sad  en  ganske  lille 
Hat.  Sorgedragten  var  en  lang  sort  folderig  Kaabe,  der  hang  ned  fra 
Skuldrene  med  brede  nedhængende  sorte  Baand  og  paa  Hovedet  et 
Klæde,    der   med    Flid  blev  svobt  om   Hovedet,    saa  kun  Øjnene  var  fri. 

De  her  beskrevne  Dragter  blev  kun  baaret  af  fyrstelige  og  adelige 
Personer.  Borgerstanden  var  mindre  Genstand  for  Omskiftelse.  Men 
stærke  Farver  og  brogede  Baand  har  de  sikkert  brugt,  om  end  Stofferne 
\  ;ir  simplere  og  grovere. 

En  særegen  Yder-Dragt  blev  baaret  af  Peblingene  i  Skolen,  en 
mørk  Kappe,  der  hang  ned  til  Anklerne  over  venstre  Skulder,  saa  højre 
Arm  var  fri,  saa  at  den  kunde  modtage  de  Gaver,  som  de  stakkels 
Drenge  levede  af.  Paa  Hovedet  bar  de  en  rund  Hætte,  hvorfra  en 
lang  Hale  hang  ned  i  Nakken  i  to  Bugter,  for  at  minde  om,  at  de 
Danske  to  Gange  vare  faldne   fra   Kristendommen. 

Der  var  ikke  mange,  der  maatte  sande  Tidens  Haardhændethed, 
som  Skolepeblingene.  De  fleste  maatte  tigge  for  Brødet,  nogle  fik  en 
ringe  Understøttelse  mod  at  forrette  Sangen  i  Kirken  —  de  saakaldte 
Davidsdegne,  —  de  fleste  havde  deres  Underhold  ved  at  bære  og  følge 
Lig.  Men  fælles  for  dem  alle  var  Pryglene.  «De  ufornumstige  Skole- 
mestre og  Hørere  flængte,  sled,  hudstrøg  og  slog  de  fattige  (stakkels) 
Børn,  Peblinge  og  Degne,  at  Blodet  flød  ned  ad  Ryggen  paa  dem  i 
deres  Hoser  for  et  Ords  eller  en  Tøddels  Skyld  .  .  .  Forsømte  og  nogen 
ung  Dreng  eller  Pebling  sin  Skolegang  paa  et  Time  eller  to  eller  paa 
en  halv  Dag,  da  skulde  han  slide  saa  mange  Ris  som  en  Tyv.  der 
havde  stjaalet  en   Hest  eller  en   Ko.» 

Ved  Indtrædelsen  i  Universitetet  eller  Optagelsen  i  det  lærde  Lav 
fandt  der  en  Del  gamle  Skikke  Sted,  af  samme  Art  som  de,  enhver 
maatte  undergaa  for  at  blive  optaget  i  et  Haandværkerlav.  Ceremonien 
hed  Depositio  cormaim  —  Hornenes  Aflæggelse  ■ —  men  blev  i  Daglig 
Tale  forkortet  til  Deposits.  Den  nybagte  Student,  hvis  endnu  gængse 
Betegnelse,  Rus,  har  sin  Oprindelse  fra  den  sidste  Stavelse  i  hans  latinske 
Benævnelse  Deposihints,  mødte  ved  Ceremonien  fornummet  som  et  Udyr, 
med  spids  Hue,  lange  Horn,  Æselsøren,  lang  Snabelnæse,  en  Ornetand 
i  hver  Mundvig  og  en  Pukkel  paa  .Brystet,  Under  Uddelelse  af  rigelige 
Prygl  kneb  nu  en  af  Pedellerne  Horn,  Snabel  o.  s.  v.  af,  hældte  Rus'erne 
over  med  Vand  og  skrubbede  dem,  saa  de  efterhaanden  kom  til  at  ligne 
Mennesker.  I  en  af  Læsesalene  bad  de  derefter  om  at  blive  optagne 
mellem  Akademikerne  og  hæves  fra  deres  tidligere  uværdige  og  dyriske 
Tilværelse  til  en  højere  og  renere.  Xu  hældte  man  Vin  paa  deres 
Hoveder  og  gav  dem  Salt  paa  Tungen,  hvorved  de  blev  indviede  til 
Glæden  og  til  Visdommen. 

Hvordan  det  saa  var  bevendt  med  Visdommen,  det  var  sikkert 
kun  smaat  med  Glæden.  Selv  de  12  Lykkelige,  som  fra  1539  nød 
Kongens  Kost  paa  Hospitalet,  maatte  advares  imod  at  nyde  den  salte, 
raadne  P'isk,  som  Klosteret  havde  stor  Overflod  paa.  1555  voksede 
Tallet  til  20,  og  endehg  oprettede  Frederik  II  1569  Kommunitetet,  hvor 
100  Studenter  skulde  nyde  «en  taalelig  Forspisning  paa  4  Retter  Mad 
til  Middag  og  3  til  Aften  samt  01  til  Skellighed ».  1570  blev  Kommuni- 
tetsbygningen  i  Universitetsfirkanten,  ud  til  Nørregade,  færdig,  og  Studen- 
ternes Spisesal  flyttedes  nu  hertil.  Men  Benævnelsen  Klostret  fulgte 
med  fra  den  gamle  Stiftelse,  og  i  lange  Tider  spiste  Studenterne  endnu 
paa  Klosteret  og  talte  stadig   « Klosterlatin ». 


Til  Trods  for  den  Mildhed  og  Skaansel  Christian  III  havde  vist 
Byen  efter  dens  Overgivelse  i  1536,  herskede  der  næppe  straks  det 
bedste  Forhold  mellem  ham  og  Københavnerne,  der  ikke  kunde  glemrhe, 
at  hans  Sejr  i  væsentlig  Grad  skyldtes  Holstenerne.  Hadet  mellem 
Dansk  og  Tysk  har  naaet  en  forfærdelig  Højde,  hedder  det  allerede 
dengang,  de  Danske  vil  hellere  dø  end  regeres  af  Holstenerne.  Chri- 
stian III  turde  ikke  ret  stole  paa  de  Mænd,  der  med  saa  stor  Sejghed 
havde  modstaaet  ham,   og  viste  bl.  a.  sin  Mistillid  ved  at  berøve  Borgerne 

Frederik  II  krones  og,  uddeler  Ridderslag  i  Frue  Kirke. 

deres  Ret  til  selv  at  vælge  deres  Borgmestre,  og  ved  at  udnævne  en 
kgl.  Statholder,  som  i  Kongens  Fraværelse  fra  Slottet  skulde  folge  alle 
Begivenheder  i  Byen. 

Men  i  1542  synes  det  at  være  kommen  til  fuldstændig  Forsoning 
mellem  Kongen  og  Byen.  I  dette  Aar,  da  hans  ældste  Søn,  Hertug 
Frederik  blev  hyldet  som  Tronfølger  i  København,  lod  Kongen  sig  med 
en  Del  af  Ilandets  fornemste  Adelsmænd  optage  som  Brodre  i  Danske 
Kompagni  og  forærede  ved  denne  Lejlighed  Kompagniet  den  for  om- 
talte Sølvpapegøje. 

Saa  meget  friere  kunde  Københavnerne  nu  glæde  sig  over  den 
Række  pragtfulde  Festligheder,  der  efterhaanden  fortes  dem  for  Øje. 
Christian  III's  Kroning  i  1537  har  sikkert  fulgt  for  tæt  oven  paa  Elen- 
digheden, til  at  man  ret  kunde  glæde  sig  over  den.  Men  Frederik  II's 
Kroning  i  August  1559  foregik  med  en  hidtil  ukendt  Pragt,  med  farverige 
Optog  og  drabelige   Dystløb  (se  Billedet  S.   128). 

(De   brød  de   Stager,   at  Stykkerne  fløj 
I  Vejret  vel   mange  Favne  høj, 
Naar  de  gik  1   Stykker,    da   spraged  det   saa, 
Det   var  stor   Lyst  at  høre   derpaa.« 

Det,  der  dog  vistnok  fyldte  Sindene  mest,  var  den  gloende  Drage, 
som,  spyende  Ild  og  Raketter  til  alle  Sider,  rtoj  frem  imod  den  unge 
Konge,  da  han  efter  Kroningen  kom  over  Højbro  og  ind  paa  Slotsholmen. 

Paa  selve  Slottet  holdtes  der  Fægteskole,  og  der  lagde  man  ikke 
Fingrene  imellem : 

«I   ridderlig  Kunst  de   øved   sig, 

De   slog  tilsammen   saa   mandelig  •  . 

Med  lange  Spyd,  Stænger,  Tesakker  og  Sværd, 

Der  brugtes  mange  Værger  udi  den  Færd. 

Der  gaves  ud  mangen  god  Puf  saa  grant, 

At  Blodet  en  Part  om  Øjnene  randt. 

Der  finge  da  somme  stor  Pris  og  Ære, 

En  Fart  fik  store   Hug  hjem  at  bære. 

En  Part  gik  af  med  Daler  og  Guld, 

Og  somme  blev  slagen  Huden   fuld.» 

I  1563  fik  Kobenhavn  Besøg  af  et  stort  svensk  Gesandtskab  under 
Hr.   Sten  Eriksen  Lejonhufvud.     Det  havde  intet  Ærinde  her,   men  skulde 

kun  rejse  igennem  Landet.  Da  Kongen  imidlertid  frygtede  for,  at  dets 
Maal  var  at  finde  Forbundsfæller  imod  Danmark,  søgte  han  at  opholde 
det,  indtil  der  kunde  komme  Budskab  fra  den  danske  Gesandt  i  Stock- 
holm om  Sveriges  Hensigter.  Men  Hr.  Sten  vilde  frem  saa  hurtigt  som 
muligt,  og  satte  i  den  Grad  de  almindelige  Regler  for  Hoflighed  til 
Side,  at  han  brod  op  og,  uden  at  afvente  Kongens  Tilladelse  eller  Pas, 
vilde  forlade  Byen.  Men  da  han  kom  til  Vester  Port  med  en  Del  af 
sine  Svende,  vilde  Vagten  ikke  lade  ham  passere.  Hr.  Sten  vilde  ud  i 
looo  Djævles  Navn.  «I  kommer  ikke  ud,  uden  Besked  fra  Borgmester 
og  Raad!»  svarede  Vagten  sindigt.  Hr.  Sten  havde  intet  at  gøre  med 
Borgmester    og    Raad;    han    gav   dem    og    de    Prakkere    og   danske    For- 

rædere  7000  Djævle,  gjorde  han,  satte  Sporene  i  Siden  paa  paa  sin 
Hest  og  tvang  den  ind  paa  Vagten  «med  mange  unyttige  Skældsord, » 
ja,  greb  endog  om  et  Fyrrør  og  rev  det  fra  en  af  Vagten,  hvorpaa  han 
slog  Hanen  for  og  vilde  skyde  Kristen  Jensen,  der  stod  foran  ham  og 
spærrede  ham  Vejen.  Men  Kristen  Jensen  slog  Hesten  over  Snuden 
med  sit  Spydskaft,  saa  den  ikke  vilde  frem  mere,  og  Hr.  Sten  bandede 
og  lynede.  «I  danske  Forrædere,  1  skal  faa  7000  Djævle!  Der  skal 
blive  blodige  Pander  for  dette  Stykke,   I  nu  haver  gjort. » 

Og  deri  fik  han  Ret.  Thi  denne  Begivenhed  var  en  af  Aarsagerne 
til  den  nordiske  Syvaarskrig.  Samtidig  med  denne  udbrod  en  alvorlig 
Pest,  der  særlig  hjemsøgte  Flaaden.  Udrustningen  af  Skibene  trak  der- 
for i   Langdrag,   og  Kongen,    der  var  lige  saa  meget  Sømandskonge  som 

hans  Søn,  færdedes  selv  daglig  paa  Holmen  for  at  tilse  Arbejderne. 
«Hs.  Naade  vovede  det  en  Tid  ganske  yderligen  og  er  gaaet  ud  paa 
forskrevne  Holm  ikke  langt  fra  de  Steder,  som  mange  Baadsmænd, 
Bøsseskytter  og  andre  Skibsfolk  laa  befængte  af  Pestilens,  at  man  kunde 
saa  godt  som  høre  deres  Helsot  (Dragen  med  Døden)  og  mange  samme 
Dag  af  dem   hendøde.« 

Den  4.  April  1571  gik  Herolden  Johan  Baptist  rundt  i  Byens  Gader 
i  sin  prægtige  Heroldsdragt,  af  Silketøj,  malet  og  stukket  som  en  Messe- 
hagel,  med  Danmarks  Rigsvaaben  broderet  paa  Brystet.  I  Haanden  holdt 
han  et  Sølvspir;  foran  ham  gik  en  Trompeter  og  to  Trommeslagere. 
Naar  de  havde  ladet  deres  Instrumenter  høre,  og  der  atter  var  blevet 
stille,  udraabte  Herolden  med  høj  Røst,  at  hans  Naade  havde  sluttet 
Fred  med  Sverige,  og  at  Svenskerne  herefter,  hvor  danske  Mænd  traf 
dem,  skulde  behandles  som  Venner  og  gode  Naboer. 

Aaret  efter  smykkede  København  sig  til  at  tage  imod  den  folkekære 
Frederik  ll's  Brud  Sophie  af  Mecklenborg.  De  fremmede  fyrstelige  Gæster 
fra  Brudens  Hjemland,  Sachsen  og  Holsten  blev  modtaget  18 — 19  Juli 
med  Klokkeringning,   Musik  og  Salut,   saaledes  som  der  staar  i  Visen: 

Der  bævede  Jord  og  Husene  ved 
Og  Stene  af  Tagene  fulde  da  ned, 
Glasset    faldt  ud   af  Vindue  ogsaa. 
Dørene  neder  paa   Gulvet  da  laa. 
Hestene  sprunge.   de  skrøde  og  rendte, 
Stor   Lyst  og  Glæde  var  der  for  Hænde. 

Den  20.  Juli  stod  Brylluppet  paa  Slottet,  og  Dagen  efter  blev  Dron- 
ningen kronet.  Paa  Slottet  og  i  Kirken  havde  fornemme  Fruer  haft 
travlt  med  at  drage,  d.  e.  hænge  Tapeter  og  vævede  Stykker  op;  men 
ude  i  Byen  havde  Folk  selv  pyntet  deres   Huse; 

Der  var  da   ]")aa  Gaderne  majet   og  strøet 
Med   Græs  og   Urter;  deres   Lugt  saa  sød- 
Gave  de  fra  sig  saa  dejlig  og  skøn, 
.Som  man  havde  gaaet  i  Engen  saa  grøn. 
Med   Maj   var  Husene  prydet  ogsaa, 
Som   man  ind  i   en  Skov  monne  gaa. 
Meget  utalligt  Folk   man  der  og  saa' 
Udi  alle  de  Gader  og  Stræderne  staa, 
Udi  alle   Vinduer,   paa   Loft  og  i  Døre, 
De  havde   ej   set   slig   Herlighed   føre. 

Endnu  større  Jubel  var  der  dog  at  hore  ved  Christian  IV's  Daab  i 
1577.  Hans  Fødsel  blev  af  hele  Folket  imødeset  med  Længsel  og  For- 
ventning; i  lange  Tider  var  der  ikke  fodt  nogen  Tronarving  i  Landet, 
og  ingen  vidste,  hvordan  det  skulde  gaa,  om  Riget  atter  en  skonne  Dag 
stod  uden  en  anerkendt,  retmæssig  Arving.  Det  var  endnu  i  Mands 
Minde,  hvad  Hovedstaden  havde  lidt  under  Stridighederne  mellem  Chri- 
stian II  og  Frederik  I  og  Christian  III,  og  Københavnerne  ønskede  ikke  at 
leve  de  Dage  om  igen.  Frederik  II,  der  altid  var  parat  til  at  gøre  sig 
en  lystig  Dag,  gav  derfor  sin  Faderglæde  og  Folkets  Glæde  et  fælles 
Udtryk  ved  et  dundrende  Gilde,  der  spurgtes  viden  om.  Optog  og 
Kanonskyden  og  Klokkeringning,  Dans  paa  Slottet  og  Komediespil  i 
Slotsgaarden ,  udført  af  Studenterne  og  det  baade  paa  Latin  og  Tysk. 
Særlig  det  tyske  Stykke  «Davids  Sejr  over  Goliath»  faldt  i  Tilskuernes 
Smag,  thi  det  endte  med  stort  Slagsmaal  mellem  Guds  udvalgte  Folk 
og  Filistrene,  der  ikke  kunde  lade  det  sidde  paa  sig  at  vende  Ryg,  men 
i  Stedet  for,  som  Rollen  fordrede  det,  at  flygte,  da  Goliath  var  fældet, 
blev  staaende  og  slog  fra  sig,  saa  Israels  Børn  for  Alvor  maatte  tage 
sig  sammen  og  rydde  Scenen.  Gamle  Peder  Skram  blev  saa  optændt  af 
Kamplyst,  da  han  saa  Parterne  tørne  sammen,  at  han  sprang  ind  over 
Skranken  og  vilde  ile  Guds  Folk  til  Hjælp.  Munterhed,  Livslyst  og 
Glæde  var  der  over  det  hele.  Junisol  og  Masser  af  Drikkevarer. 

St.  Hansaften  1586  saa'  Københavnerne,  maaske  for  forste  Gang, 
en  Linedanser.  Det  var  «en  synderlig  Kunstner  af  Svitserland»,  som 
gjorde  sine  Kunster,  kørte  en  Mand  i  Trillebor,  hejsede  et  Glas  Vin  op 
til  sig  og  drak  det  o.  s.  v.  paa  Linen ,  der  var  spændt  mellem  Frue 
Kirketaarn  og  Raadhuset.  1594  foretog  en  anden  Linedanser  omtrent 
samme  Kunststykker  paa  en  Line  fra  Blaataarn  over  til  Kongens  Have 
(d.  e.  Vingaarden);  den  i5aarige  Christian  IV  gør  i  sine  Barnebreve 
Rede  for  de  mærkelige  Ting,   han   her  fik   at  se. 

Et  Optrin  af  en  anden  Art,  men  maaske  lige  saa  interessant,  var 
den  berømte  og  berygtede  Sømand  og  Fribytter  Mogens  Hejnesons  Hen- 
rettelse paa  Slotspladsen  den  18.  Januar  1589.  Den  fik  et  ejendomme- 
ligt Efterspil,  idet  Domfældelsen  Aaret  efter  blev  kasseret  som  ikke  fore- 
gaaet  med  og  efter  Loven;  Mogens  Hejnesøn  blev  gravet  op  paa  ny  og 
ærlig  begravet  ovre  i  Jylland,  og  Christopher  Valkendorf,  ved  hvis  An- 
strengelser Forbryderen  var  bragt  paa  Skafottet,  men  som  ikke  synes  at 
have  iagttaget  alle  Former  ved  Domfældelsen ,  maatte  betale  Bøde  og 
træde  ud  af  Regeringsraadet. 

Den  iste  December  1579  havde  Borgmestre  og  Raad,  Byfoged  og 
menige  Borgere  i  Byen,  faaet  Brev  fra  Kongen,  at  de  skulde  være  os  elskelig 
Christopher  Valkendorf  til  Glorup,  vor  Mand,  Raad  og  Rentemester 
horige  og  lydige,  ligesom  vi  selv  der  personligen  tilstede  var.  Det  blev 
ham  «naadigst  tiltroet  og  befalet  at  have  Befaling  og  Tilsyn  paa  altingest 
der  i  Byen,  saa  at  det  kan  gaa  skikkeligen  og  vel  til,  saa  meget  som 
muligt  er».  Som  Statholder  i  København  fik  Christopher  Valkendorf 
(Portræt  S.  142)  den  største  Indflydelse  paa  Byens  Forhold  og  maa 
nævnes  som  en  af  de  Mænd,  København  skylder  mest.  Ikke  blot  at 
han  udbedrede  Fæstningsværkerne,  lod  opføre  Vejerhuset  ved  Stranden 
og  Slagterhuset  uden  for  Vester  Port,  Valkendorfs  Kollegium,  der  bestaar 
endnu,  sørgede  for  Vandets  Afløb  —  det  stod  endnu  som  et  Minde  om 
de  gamle  Byens  Render  hist  og  her  inden  for  Voldene  —  ved  at  lade 
mure  en  Hvælving  (en  Afløbsrende)  under  Ostervold,  satte  Taarne  paa  St. 
Nikolaj  og  Helligaands  Kirker,  opførte  Stenkajer  i  Havnen,  Sjæleboderne 
ved  Monten  o.  s.  v.  o.  s.  v.  Men  han  lod  tillige  affatte  en  Jordebog 
over  Stadens,  Kirkernes,  Skolens,  Præsternes  og  de  Fattiges  Ejendomme 
samt  optraadte  paa  en  retfærdig  og  human  Maade,  naar  der  opkom 
Stridigheder  mellem  Byens  menige  Borgere  og  dens  velvise  Øvrighed, 
der  nok  ved  Lejlighed  kunde  se  sit  Snit  og  skaff"e  sig  Fordel  paa  de 
andres  Bekostning. 

Ogsaa  for  den  nye  «gode  Skik»,  som  Valkendorf  gjorde  for  Bryllup 
og  Barsel,  roses  han  i  høje  Toner.  Disse  Festligheder  havde  her  «saa 
overflødigen  taget  Overhaand  med  stor  Kost,  Pragt  og  Pral,  saa  hvad 
den  Rige  vilde  gøre,  det  vilde  den  Fattige  lige  saa  gøre,  saa  at  mange, 
som  var  noget  ved  deres  Næring  og  Bjæring,  gjorde  saa  stor  Omkost, 
at  de  siden  maatte  sælge  Huse  og  Gaarde  og  blev  Stavkarle  (Tiggere) 
og  ikke  kunde  rejse   dem   derefter.« 


Kobenhavn  blev  i  Frederik  II's  Tid  søgt  af  en  Mængde  Fremmede, 
særlig  nederlandske  Haand\ærkere,  som  flygtede  hjemmefra  under  Reli- 
gionskrigen. Man  synes  at  have  taget  gæstfrit  imod  dem,  men  Kongen 
maatte  dog  snart  c<alvorligen  og  strengeligen«  befale  dem  ikke  at  vise 
sig  ulydige,  uhørsomme  og  genstridige  mod  Borgmestre  og  Raad.  Og 
henimod  Slutningen  af  hans  Regering  fordrede  man,  at  de  enten  skulde 
forlade  deres  reformerte  Tro,   der  betegnedes  som   « andre  Kristne  til  For- 

argelse  og  Gud  til  Fortornelse » ,  eller  ogsaa  rømme  Landet.  Ogsaa 
mange  Tyskere  sogte  hertil  under  de  urolige  Forhold  i  det  hellige  ro- 
merske Rige.  De  tik  som  Lutheranere  en  mere  gæstfri  Modtagelse,  og 
Kongen  overlod  dem  1575  den  gamle  St.  Klare  Klosterkirke,  der  efter 
Reformationen  havde  været  benyttet  som  Mont,  og  11  Aar  senere  gav 
han  dem  St.  Peders  Kirke,  som  Christian  III  havde  ladet  indrette  til 
Kanon-  og  Klokkestøberi.  Dette  blev  nu  flyttet  til  den  af  Tyskerne  for- 
ladte St.   Klare  Kirke,   der  ligeledes  blev  Møntværksted  paa  ny. 

Ogsaa  Lystrejsende  begyndte  nu  at  komme  til  Byen,  og  Kongen 
maatte  tilholde  Statholderen ,  at  der  i  Portene  blev  passet  nøje  paa 
og  udforsket,  hvad  det  var  for  Folk,  som  kom  hertil,  og  hvad  Be- 
sked de  have  med  at  fare.  Thi  mange  Eventyrere  rejste  rundt,  og  man 
kunde  af  dem  befrygte  allehaande  farlige  « Praktiker«,  Mord  og  Brand, 
LMspejdning  og  andet  mere.  «Oksekopen»  (Østergade  Nr.  56)  og  «Lybske 
Herberg »  (Amagertorv  14)  samt  de  mange  mindre  Herberger  fik  større 
og  større  Søgning;  fremmede  Gesandter,  som  kom  hertil,  indlogeredes 
ofte  hos  Byens  rigeste  Borgere,  hvor  de  undertiden  fik  Maden  tilsendt 
fra  Slottet.  I  «Oksekopen»  (o:  Tyrehovedet)  og  « Lybske  Herberg »  var  man 
næsten  altid  sikker  paa  at  finde  lystigt  Selskab;  thi  her  boede  i  Reglen 
en  Hoben  forgældede  Adelsmænd,  der  havde  holdt,  hvad  man  kaldte 
«et  ridderligt  og  adeligt  Indlager«,  d.  v.  s.  havde  forpligtet  sig  til  at 
lægge  sig  ind  paa  et  bestemt  Sted  og  leve  der  paa  egen  Kost,  indtil  de 
paa  en  eller  anden  Maade  var  kommen  overens  med  deres  Kreditorer. 
Borgerlige  Folk  havde  ikke  denne  Forret.  De  blev  sat  i  Gældsfængsel 
eller,  som  det  betegnende  kaldtes,  Svæltekælderen,  et  passeligt  Navn, 
naar  man  hører,  at  Kreditor,  der  hæftede  dem,  kun  skulde  betale  i  Hvid 
om  Dagen  til  sin  Fanges  Underhold.  Hvor  lidt  det  end  var,  maa  det 
antages,  at  det  dog  har  været  muligt  at  holde  Livet  oppe  derfor,  thi 
der  var  taget  den  Bestemmelse,  at  ingen  kunde  rejse  Sag  mod  en  Mand, 
hvis  Skyldner  døde  i   Svæltekælderen. 

Frederik  II  døde  (4.  April  1588)  paa  Antvorskov  og  blev  derfra 
fort  lige  til  Roskilde,  saa  Københavnerne  gik  glip  af  Sorgehøjtideligheden 
og  det  kongelige  Ligs  Udførsel  m.  m.  Men  de  fik  rig  Erstatning  i  de 
mange  og  store  Festligheder,  der  blev  anstillet  i  Februar  1590,  i  Anledning 
af  Kong  Jakob  af  Skotlands  Besøg,  det  tørste  Besøg  af  en  fremmed  Konge 
i  Hovedstaden.  ^Jntet  blev  efterladt,  som  kunde  optænkes  til  at  fornøje 
og  forlyste  disse  fremmede  Gæster. »  Der  var  Dystløb,  Ringrending  og 
alle    Slags    Ridderspil,    Dans    og    Fyrværkeri,    Jagt,    « Spilfægtning »    med 

Skibe  og  Skuespil  baade  paa  Dansk  og  Latin.  Særlig  Tilfredsstillelse  fandt 
Jakob  Stuart  i  Samtale  med  vore  Lærde  og  overværede  paa  Universitetet 
forskellige  Forelæsninger.  Til  Tak  skænkede  han  det  nogle  sjældne  Bøger 
samt  et  stort  forgyldt  Sølvbæger,  der  lige  til  1807,  da  det  gik  til  Grunde 
ved  Branden,  blev  benyttet  ved  højtidelige  Lejligheder  i  Konsistorium. 
Alle  disse  straalende  Festligheder  og  al  denne  Lærdom  fik  et  mørkt  og 
uhyggeligt  Efterspil  i  den   oven  omtalte  Hekseforfølgelse  (se  S.   156). 

1592  rasede  Pesten  atter  i  København.  Denne  Gang  var  det  en 
hæftig  Tyfusepidemi.  Man  havde  allerede  den  Gang  Øje  for  Smittens 
Overførelse  og  for,  at  Sygdommen  befordredes  ved  den  megen  Urenlighed 
i  Gaderne  og  det  slette  Vand.  I  et  kongeligt  Brev  hedder  det,  at 
da  « denne  farlige  og  besmittede  Syge-Pestilens,  som  Gud  almægtigste 
for  vore  mangfoldige  Synders  og  Ondskabs  Skyld  til  Straf  har  paahængt 
der  udi  vor  Købsted  Kobenhavn ,  ikke  aleneste  skal  sig  have  udbredt 
over  al  Byen,  men  jo  daglig  mere  og  mere  forøges  og  formeres  af  den 
A årsag,  at  naar  noget  Lig  der  skal  begraves,  skal  de,  som  vil  følge 
Liget  til  dets  Lejersted,  indløbe  udi  Husene,  som  (d.  e.  hvor)  de  andre 
ere  uddøde,  og  deraf  befænges,  saa  samme  besmittelige  Syge  deraf  dag- 
ligen  formeres  og  ikke  formindskes;  sammeledes  skal  og  mange  gamle 
Kvinder  og  andre  sidde  der  dagligen  paa  Torvet  og  Gaderne  og  sælge 
gamle  Klæder,  hvoraf  en  Part  andre,  der  tilforn  er  uddode,  have  tilhørt, 
og  hvilke  (d.  e.  de  som)  dem  (d.  e.  Klæderne)  købe  blive  straks  be- 
fængte og  udi  samme  Syge  hendør. »  Borgmestre  og  Raad  fik  derfor 
Befaling  til  at  forbyde  Ligfølget  at  gaa  ind  i  de  smittede  Huse,  ligesom 
al  Handel  med  gamle  Klæder  indtil  videre  blev  forbudt.  Denne  Handel 
fandt  i  Reglen  Sted  mellem  Frue  Kirke  og  Bispegaarden  (det  gamle 
Raadhus)  langs  Kirkegaardens  vestre  Mur,  hvilken  Plads  hed  Lusetorvet 
og  Kællingerne,   der  drev   Handel  her,   Lusetorvs  Høkersker. 

I  1596  indtraf  en  Fest,  ved  Siden  af  hvilken  alle  andre  maatte  regnes 
for  intet.  En  saadan  Pragt  og  Overdaadighed,  som  der  blev  udfoldet  i 
Anledning  af  Christian  IV's  Kroning,  havde  Københavnerne  aldrig  set 
endnu.  Den  hele  danske  og  holstenske  Adel  gav  Møde  med  Heste  og 
Folk  i  deres  fineste  Dragter.  Dens  «Spitzdrenge»  omtales  som  « herlig 
udstafferede,  den  ene  smukkere  end  den  anden  med  Stormhuer,  be- 
prydede med  Perler,  Guld  og  Sølv  og  statelige  Fjer,  Fløjels  Kjortler, 
Guldkæder,  sølvslagne  Daggerter  og  Sværd;  Hestene  var  smykkede  i 
Panden    og    Rumpen    med    adskillige    Slags    Fjer    og   med  Fløjels   stukne 

Kapper,  alt  Hestetøjet  var  af  Flojel  og  med  Sølv  beslaaet,  en  Part  ogsaa 
stukket  med  Guld  og  Perler. »  Næsten  daglig  hørte  man  Kanonerne 
dundre  paa  Volden  og  paa  Flaadens  Skibe,  thi  der  kom  stadig  fyrstelige 
Gæster  fra  Holsten,  fra  Brunsvig  og  fra  Brandenborg.  Den  26.  August 
red  Kongen  selv  ud  for  at  tage  mod  Markgreverne  af  Brandenborg,  som 
med  Hustruer  og  Døtre  kom  over  Falster;  han  var  ledsaget  af  sine 
fyrstelige  Gæster,  af  Adelen  med  dens  Svende  og  af  sine  100  Drabanter, 
der  var  klædte  i  gule  Damaskes  Trøjer,  rode  Flojels  Livkollerter,  besatte 
med  gule  Silkesnore,  røde  Flojels  Bukser  med  gule  Snore  og  rode  Fløjels 
Bonneter  (Huer)  med  gule  Fjer.  Borgerskabet  stod  under  Vaaben  i  Ga- 
derne, og  oppe  paa  Valby  Bakke  afbrændtes,  da  de  Fremmede  kom 
dertil,  et  Fyrværkeri  «som  et  belejret  Taarn-),  fra  hvilket  der  blev  af- 
skudt over  25,000  Skud  og  udkastet  store  brændende  Fyrbolde,  af  hvilke 
nogle  vejede  80  "S  pr.   Styk. 

Endelig  d.  29.  August  foregik  Kroningen.  Borgerskabet  og  Lands- 
knægtene stod  under  Vaaben  lige  fra  Slottet  op  til  Frue  Kirke.  Kl.  8 
om  Morgenen  svingede  Processionen  ud  over  Slotsbroen.  I  Spidsen  gik 
en  «Pukkenslaar»  og  bearbejdede  to  Kedeltrommer  af  Sølv,  prydede 
med  Faner  og  Kongens  Vaaben.  Efter  ham  kom  9  Trompetere  i  gule 
og  røde  Dragter  og  med  sorte  Kapper.  Instrumenterne  var  af  Sølv  og 
ned  fra  hver  hang  Damaskes  Faner  med  det  guldbaldyrede  Rigsvaaben. 
Efter  dem  fulgte  Hofmarskallen  i  Spidsen  for  den  hele  Adel,  inden-  og 
udenlandsk,  tre  og  tre  i  Rad;  derefter  de  fremmede  Fyrsters  Raad  og 
Afsendinge  fra  Lybek,  Hamborg  og  Danzig.  Derpaa  kom  Danmarks 
Riges  Raad,  alle  i  lange  Flojels  Kapper  og  til  Hest.  Atter  en  Pukken- 
slaar  med  to  Kedeltrommer  og  fulgt  af  15  Trompetere.  Dernæst  to 
Rigsherolder,  prægtig  klædte,  fulgte  af  4  af  Rigens  Raad  med  Rigs- 
klenodierne,  Sten  Brahe  med  Æblet,  Marsken  Peder  Munk  med  Sværdet, 
Kansleren  Christian  Friis  med  Spiret  og  Rigshovmesteren  Christopher 
Valkendorf  med  Kronen.  Lige  bag  ham  red  den  unge  Konge  i  spansk 
hvid,  guldindvirket  Dragt  med  fjerbesat  graa  Hat  og  en  sort  guld-  og 
perlebræmmet  Kappe  over  Skuldrene  og  efter  ham  de  fremmede  Fyrster 
og  Gesandter,  hans  Brødre,  Enkedronningen  til  Vogns  ledsaget  af  Rigs- 
raader,  ridende  paa  begge  Sider  af  Vognen,  og  endelig  de  fyrstelige 
Damer  og  Enkedronningens   Hofjomfruer. 

Det  store  Følge  fyldte  omtrent  Frue  Kirke,  saa  Københavnerne 
maatte  i  Gaderne  glæde  sig  over  det  prægtige  Optog.  Men  heller  ikke 
paa  Gaderne  var   der  Plads,    og  skønt   alle  Vinduespladser  var  fuldt  op- 

tagne  paa  den  hele  Strækning  mellem  Slottet  og  Kirken,  saa'  man  dog 
mangfoldige  Steder,  at  Folk  havde  loftet  Tagsten  af  Husene  og  var 
kravlet  ud  paa  Taget  for  bedre  at  nyde  det  sjældne  Skue. 

Men  da  Kroningstoget,  efter  at  Hojtideligheden  i  Kirken  var  forbi 
Kl.  12 ,  under  Stykkernes  Losning,  Klokkeringning  fra  alle  Kirker  og 
Trompeters  og  Paukers  Lyd  drog  tilbage  til  Slottet,   brod   Tilskuerne  ud 


Christian  IV"s  Tojhiis. 


i  Jubel.  Der  red  den  unge  Konge,  nu  ifort  en  rod  Gyldenstykkes  Klædning 
med  den  funklende  Krone  paa  Hovedet,  Spiret  i  sin  Haand  og  Sværdet 
ved  Siden  paa  en  prægtig  smykket  Hest.  4  Adelsmænd  bar  en  Himmel 
over  ham  med  latinske  Indskrifter  paa  rød  Grund,  Guld-Frynser  og  lange 
Snore  med   Kvaster. 

Foran  Kongen  blev  Rigsæblet  baaret,    og  foran  det  igen  gik  de  to 
Rigsherolder.      For   paa  Maven    bar   de  nu  i  en   Rem    over  Skuldren   en 

stor  Lædersæk  hver,  og  ud  af  den  kastede  de  nyslagen  Mont,  Sølv-  og 
Guldstykker  med  kgl.  Majestæts  Billede  og  Navnetræk  til  Grib-an  i 
Mængden. 

Paa  Amagertorv,  ved  det  vestlige  Hjørne  af  Hojbroplads,  dengang 
Højbrostræde,  var  der  opfort  en  Æreport  med  4  Kæmper  med  gyldne 
Vaaben  og  Rustninger  paa  den  øverste.  Afsats.  Indvendig  svævede  i 
Portens  Kuppel  en  Engel,    og    da  Kongen    red    igennem  Porten,    dalede 


Proviantgaarden,   i  Baggrunden  Rigsarkivet 


Englen  ned  og  satte  en  Krans  paa  hans  Hoved,  medens  Kæmperne 
bøjede  Hovedet  bifaldende  og  en  herlig  Musik  lod  sig  høre  fra  Ære- 
portens  Top.  Paa  Torvets  østlige  Del  var  der  rejst  en  Post,  som  flød 
snart  med  rød  Vin,  snart  med  hvid,  og  tæt  ved  stegtes  en  Okse  paa 
Spid,  fyldt  med  Smaavildt  og  Fugle;  «af  denne  vilde  hver  af  det  menige 
Selskab  have  et  Stykke,  og  derfor  om  samme  Steg  udi  kgl.  Majestæts 
og  andre  medfølgende  kongelige  og  fyrstelige  Personers  Aasyn  tappert 
reves  og  sloges.      Dog  blev   der   ingen  ihjelslagen    eller  haardeligen  lem- 

læstet,  som  vel  ellers  udi  saadan  Forsamling  og  Trængsel  plejer  at  ske, 
uden  at  Xogle  lod  Fingre  blive  udi  Lobet  eller  og  andre  passelige  An- 
mindelsestegn  deraf  bekom. » 

Omtrent  i  14  Dage  gik  det  løs  med  Ringridning  og  Ridderspil,  — 
hvor  Deltagerne  optraadte  forklædte  som  Oldtidens  Stormænd  eller  som 
de  gamle  hedenske  Guder,  Kongen  selv  snart  som  Alexander  snart  som 
Pave  og  snart  som  Dronning,  —  Balgenrenden,  Jagter  og  storartet  Fyr- 
værkeri, hvor  man  kun  kan  undres  over,  at  hele  Byen  ikke  gik  op  i 
Luer;  Vin  og  Ol  skænkedes  frit  til  alle  og  enhver  i  Kældre  og  paa 
Gader,  og  forst  ved  Midten  af  September  kom  Byen  i  de  gamle 
Folder  igen. 

Vi  ender  Beskrivelsen  af  København  i  det  16.  Aarhundrede  med 
Christian  IV's  Kroning  —  en  Begivenhed  der  danner  en  glimrende  Af- 
slutning paa  dette  Tidsrum ,  der  i  sig  selv  er  som  et  stort  Maleri  med 
stærkt  bevægede  Optrin,  varme,  kraftige  og  livlige  Farver,  med  klart 
straalende  Lys  og  dybe,   dybe  Skygger. 


m 
København  under  Christian  IV. 

Maa  Absalon  nævnes  som  Grundlægger  af  Kobenhavn  som  By  i 
moderne  Forstand,  maa  Christian  IV  nævnes  i  samme  Aandedræt  som 
Byens  anden  Fader.  Ingen  har  som  han  paatrykt  Kobenhavn  et  eget 
Præg,  man  kan  gerne  sige  sin  egen  Personligheds  Præg,  eller  haft  en 
saa  indgribende  Betydning  for  dens  Udvikling. 

Blandt  de  Forskrifter,  som  den  unge  Konge  atter  og  atter  havde 
maattet  optegne  i  sine  Stilebøger  med  sin  "alt  i  Barndommen  faste  og 
tydelige  Haand,  var  den  latinske  Sentens; 

Regis  ad  exemplum  totus  compciiitur  orbis. 

Det  vil  i  denne  Sammenhæng  sige:  Som  Kongen  bygger  for,  ^aa  bygger 
de  andre  efter,  og  ingen  Forskrift  har  han  lagt  sig  mere  paa  Sinde.  Allerede 
inden  hans  Kroning,  rnen  i  Anledning  af  denne  Fest,  lod  han  Blaataarns  Mur 

forhoje  og  forsynede  det  med  et  nyt,  højt,  gennembrudt  Spir,  der  øverst 
oppe  var  prydet  med  tre  forgyldte  Kroner.  Og  nu  gik  det  Slag  i  Slag. 
1601  indviedes  det  nye  Auditorium  (oprindelig  Kollegium)  paa  Universi- 
tetet (den  lange  Bygning  med  Trappetaarn  til  venstre  paa  Billedet  S.  153). 
Et  nyt  Tøjhus  blev  opført  paa  Opfyldning  paa  Slotsholmens  Sydside  og 
var  færdigt  i  1604  (brændt  i  1647,  '^'»en  genopbygget  i  samme  Skikkelse). 
Proviantgaarden  blev  bygget  og  en  Havn  uddybet  mellem  den  og  Tøj- 
huset. 1607  blev  Bryghuset,  den  store  Bygning  paa  Slotsholmen  ved 
Frederiksholms  Kanal   opført.    Aaret   forinden  havde  Kongen   fattet  Planen 

Rosenborg  i  Begyndelsen  af  det  17.  Aarhundrede. 


til  Nytorvs  Anlæg  og  til  Raadhusets  Ombygning,  der  dog  vistnok  kun 
angik  det  Ydre.  Det  blev  saaledes  prydet  med  et  højt  Taarn  paa  Fa- 
<^aden  mod  Gammeltorv.  1609  fik  Frue  Kirke  et  nyt  Spir  med  4  smaa 
Taarne  paa  Hjørnerne  (se  Billedet  S.  153)  og  St.  Peders  Kirke  et  lig- 
nende, der  dog  ikke  var  saa  højt  og  manglede  de  fire  Hjornetaarne. 
Samme  Aar  opsatte  Kongen  Springvandet  paa  Gammel  Torv  foran  Raad- 
huset  og  forsynede  det  med  den  store  Kobberkumme,  som  endnu  pryder 
det.  1610  naaede  man  endelig  at  blive  færdig  med  Raadhusets  Istand- 
sættelse inden  Prins  Christians  Hylding  paa  Nytorv  d.  14.  Marts.  Her 
var  rejst  en  stor  Tribune,   hvor  den  lille  Frins  fremstilledes.    Kongen  gav 


om  Eftermiddagen  stort  Gæstebud  paa  Raad huset  og  paa  Danske  Kompagni 
for  alle  Stænder,  « hvilke  over  al  Maade  blev  kostelig  trakteret.*  Om 
Aftenen  var  der  Dans  og  til  sidst  paa  Gammel  Torv  et  stort  Fyrværkeri, 
der  «var  gjort  udi  adskillige  Kreaturers  Efterlignelse,  og  mange  hundrede 
Raketter  og  Sværmere,  som  opfare  i  Luften,  og  Krudtkammer,  som  udi 
Jorden  var  nedsat  og  lumrede,  at  Jorden  derved  rystede,  hvilket  alt- 
sammen uden  Skade  afgik. » 

Raadhuset  mod  Xytoiv  i  det  17.  Aarhundrede. 


Allerede  1606  havde  Kongen  købt  en  Mængde  Haver  uden  for 
Østervold  og  bygget  forskellige  L)'sthuse;  men  1610  begyndte  han  Op- 
foreisen af  «det  store  Lysthus  i  Haven »,  som  senere  fik  Navnet  Rosen- 
borg. I  dette  som  i  alle  andre  Foretagender  bragte  Kalmarkrigen  en 
Standsning,  men  efter  Freden  tog  man  straks  fat  paa  ny.  Et  Arbejde, 
som  dog  ikke  blev  genoptaget  efter  Krigen,  var  en  ny  Kirke,  som  Chri- 
stian IV  havde  ladet  paabegynde  tæt  ved  Monten,  det  gamle  St.  Klare 
Kloster,  til  Minde  om   hans  Gemalinde,   Dronning  Anna  Cathrine. 

i6i8  begyndtes  Anlæget  af  Christianshavn,  Aaret  efter  af  Borsen. 
Den  gamle  Smedje,  der  ogsaa  havde  været  benyttet  som  Mønt  og  Naviga- 
tionsskole blev  omdannet  til  Sognekirke  for  Bremerholms  Menighed. 
Samtidig  (1618 — 20)  blev  der  arbejdet  paa  en  Bro,  som  skulde  afløse  den 
gamle  Færgeforbindelse  mellem  Hovedstaden  og  Amager.  Denne  Bro, 
hvis'^ Bygning  blev  paabegyndt  om  Vinteren,  da  man  fra  Isen  lettest 
kunde  sætte  Brokarrene,   hed  officielt    < Amagerbro«   eller   «den  lange  Bro», 


Raadhuset  mod  Gammel  Torv  i  det  17.  Aarhuudrede. 


men  i  daglig  Tale  Knippelsbro  af  de  Rundstokke,  Knipler,  som  dannede 
Korebanen,  en  Betegnelse,  man  ogsaa  kender  andetsteds  fra  (se  f.  Eks. 
Grove,  Just  Juels  Ruslandsrejse  S.  122).  1620  blev  Silkegade  anlagt  for 
Kongens  Silkevævere. 

Ved  Christian  IV's  storartede  Mrksomhed  var  Kobenhavn  i  de 
første  20  .A.ar  af  det  17.  Aarhundrede  bleven  en  smuk  og  malerisk  By; 
thi  « Kongen  byggede  for  og  de  andre  fulgte  efter » ;  Privatmænd  opførte 
det  ene  statelige   Hus  efter  det  andet,    —    de  ulykkelige  Ildebrande  har 

kun  levnet  os  en  af  hin  Tids  Privatbygninger,  Schoustrups  Gaard  paa 
Amagertorv,  der  længe  har  gaaet  under  den  urigtige  Betegnelse  »Dyvekes 
Gaard».  «I  Anledning  af  Byens  ny  magnifi<iue  Udseende  traf  det  sig 
ogsaa  forleden  (kort  for  1619),  at  en  Mand  fra  Stralsund,  som  for  en 
tredive  Aar  siden  havde  boet  i  Kobenhavn,  da  han  kom  sejlende  hertil, 
paastod  imod  Styrmanden,  at  han  havde  sejlet  galt,  saasom  han  slet 
ikke  kunde  kende  sig  ved  de  Huse  og  Bygninger,  som  han  fik  Øje  paa 
i   Havnen  og  Byen. » 

1  Fredsperioden  før  og  efter  den  syvaarige  Kalmarkrig  og  for  Chri- 

Christian   IV's  Bryghus. 


stian  IV's  forklarlige  men  i  sine  Følger  saa  ulykkelige  Deltagelse  i  30- 
Aarskrigen  havde  Kongen  ogsaa  arbejdet  med  Iver  paa  dens  Befæstning. 
De  gamle  Volde  fra  Frederik  I's  Tid  blev  forstærkede  og  lagt  ud  baade 
mod  Øst  og  mod  Vest.  Østerport  blev  fra  Østergade  flyttet  ud  paa 
Hallands  Aas  (senere  Kongens  Nytorv)  mellem  Østergade  og  Lille  Kon- 
gensgade og  en  ny  Vold  fort  over  Bremervold,  saaledes  at  den  store 
Smedie  (Holmens  Kirke)  kom  til  at  ligge  inden  for  Volden.  Den  foran 
denne  liggende  Grav,  der  skilte  < Holmen  fra  Byen,  er  først  bleven 
kastet  til  i  1864  og  mindes  endnu  i  Navnet  Holmens  Kanal.  Uden  for 
Østerport  blev  der  bygget  en  Kam,  en  svær  muret  Dæmning,  som  skulde 
forhindre  Vandet  i  den  ovre  Del  af  Stadsgra^•en  fra  at  lobe  ud  i  Stranden. 


193 

Denne  Kam,  over  hvilken  en  af  det  gamle  kgl.  Teaters  Pavilloner  var 
bygget,  ses  paa  Billedet  S.  182,  skjulende  den  nederste  Del  af  Pillerne 
under  Broen  over  Graven. 

For  let  at  kunne  komme  fra  Slottet  over  til  Byens  vestlige  Del  lod 
Christian  IV  i  1607  føre  en  Bro  fra  Slotsholmen  over  Vandet  til  Vand- 
kunsten. Kongen  kunde  fra  sine  Stalde  køre  eller  ride  over  den  og  lige 
op  paa  Volden  ved  Vandkunsten  (langs  Løngangsstræde).  Denne  Bro 
blev  senere  overdækket  (deraf  Navnet  Løngangen)  og  forsynet  med  Kano- 
ner. Den  forbandt  Slotsholmens  Skanser  med  Byens  Vold  og  dækkede 
Indløbet  til  den  gamle  Havn  fra  Syd,  men  bidrog  uheldigvis  i  høj  Grad 
til  at  spærre  Lobet  og  fremhjælpe   Havnens  Tilstopning. 

1615  begyndte  Arbejderne  ved  Sønder-  og  Vestervold.  Den  gamle 
Mur,  som  stod  her  endnu,  og  Hjornetaarnet  Køge  Barfred,  som  1589  var 
bleven  overladt  Tyge  Brahe  til  Observationstaarn,  blev  først  nu  nedbrudt. 
Fra  det  Sted,  der  kan  betegnes  som  Baghjornet  af  den  sydlige  Hjørne- 
ejendom til  Frederiksholms  Kanal  og  Vandkunsten,  blev  lagt  en  Vold 
langs  Løngangsstrædes  sydlige  Side.  Den  tortes  saa  langt  ud,  at  Spidsen 
af  Hjornebastionen  mellem  Sondervold  og  Vestervold  laa  i  Vinkelen  mel- 
lem Overformynderiets  og  Raadhusets  Kedelhus's  Gaard.  En  Bastion  blev 
lagt  ved  Vesterport;  selve  Portbygningen  blev  gjort  mere  anseelig  og 
prydet  med  Stenhuggerarbejde,  der  blev  stafferet  med  Farve  og  forgyldt. 
I   Stedet  for  de  kamtakkede  Taarne  fik  Porttaarnet  et  højt  Spir. 

Ved  denne  Udlægning  af  Volden  Syd  for  Porten  var  den  gamle 
Stadsgrav,  der  tillige  gjorde  Tjeneste  som  Mollebæk,  kommen  til  at  ligge 
inden  for  Volden  paa  Stykket  mellem  Porten  og  Vandkunsten.  Christian  IV 
lod  nu  mure  en  Hvælving  under  Volden,  saa  Vandet,  der  ligesom  tidligere 
kom  ude  fra  Peblinge  Søen,  kunde  have  sit  frie  Løb  fra  Stadsgraven 
udenfor  og  ind  under  Volden  til  sit  gamle  Leje  langs  Møllerne,  der  laa 
inden  for  Volden.  For  at  tvinge  den  betydelige  Vandmængde,  der  kom 
ude  fra  Peblingesøen,  ind  under  Volden,  blev  der  opfort  en  30  Fods 
svær  Kam  et  lille  Stykke  neden  for  Vester  Port,  hvorved  Vandet  i  Stads- 
graven blev  forhindret  i  at  løbe  ud  i  Stranden  paa  denne  Kant.  Fra 
Stranden  op  til  Kammen  løb  Vandet  ind  fra  Kallebod  Strand  og  fyldte 
Graven.  Medens  Kammen  ved  Østerport  var  prydet  med  et  lille  Taarn, 
der  særlig  skulde  forhindre  Fjender  fra  at  balancere  paa  Kammen  over 
Graven  og  ind  under  Volden,  stod  der,  ligeledes  til  Pryd  og  Nytte,  to 
malede  Statuer  paa  Kammen  ved   Vester  Port. 

Mellem  Vester  og  Nørre  Port  blev  den  gamle  Mur,   der  endnu  stod, 

nedbrudt  tilligenied  Taarnene  i  de  tidligere  Rundeler  —  der  nu  foran- 
dredes til  Bastioner,  —  dog  kun  i  Højde  med  Overkanten  af  den  bag 
ved  liggende,   forhøjede  Vold. 

Det  samme  var  Tilfældet  med  Muren  fra  Nørre  til  Oster  Port.  Her 
forsvandt  de  tidligere  Taarne,  og  der  blev  paa  dette  Stykke  anlagt  3 
Bastioner,  én  ved  Siden  af  Kammen  ved  St.  Gertrudstrædes  nordlige 
Del,  hvorfor  den  findes  betegnet  som  St.  Gertruds  Skanse,  én  omtrent 
ved  Landemærkets  østlige  Hjørne;  den  kaldtes  ogsaa  Skansen  ved  Løn- 
porten, idet  der  umiddelbart  ved  dens  Øst-Flanke  forte  en  lille  Bro  til 
Kongens  eget  Brug  fra  en  Lønport  i  Volden  over  Graven  til  Kongens 
Have.  Ost  for  Møntergade  laa  den  tredje  Bastion,  Skansen  ved  St.  Klare. 
Ogsaa  Nørre  Port  blev  til  Dels  ombygget  og  prydet  med  et  højt  Spir 
med  en   Mængde  Gavle  og  Kviste. 

Samtidig  havde  Christian  IV  ved  at  anlægge  Christianshavn,  hvis 
oprindelige  Fæstningsværker  synes  at  have  været  omtrent  færdige  1625, 
ogsaa  søgt  at  sikre  Byen  mod  Søsiden.  Men  det  var  ham  dog  ikke 
nok,  og  under  30-Aarskrigen  besluttede  han  at  anlægge  et  Værk  ved  St. 
Anne   Bro. 

Beliggenheden  af  dette  meget  omstridte  Punkt  kan  nu  endelig  fast- 
slaaes.  Værket  ved  St.  Anne  laa  umiddelbart  Nord  for  en  Linie,  trukken 
i  Fortsættelse  af  Fredericiagade  ud  over  Amaliegade  og  Toldbodgade  og 
mellem  disse  Gader.  Værket  ved  St.  Anne  ses  paa  Konservator  Ander- 
sens Kort  som  en  lille  Skanse  ved  en  smal  Indskæring  af  Vandet  eller 
rettere  Mundingen  af  et  Vandløb  fra  Sortedamsso  gennem  Rosenborg 
Have  og  videre  ned  over  Amalienborg.  Selve  St.  Anne  Bro,  en  lang, 
smal,  stensat  Odde,  der  benyttedes  som  Landingsbro  og  endnu  langt  ind 
i  det  17.  Aarhundrede  som  Lossebro,  skød  ud  i  Vandet  fra  det  Sted, 
hvor  Indgangen  er  til  Frederiks  Hospital  fra  Amaliegade.  Saa  vel  denne 
som  Toldbodgade  er  ved  senere  Opfyldninger  ført  hen  over  St.  Anne 
Bro,  og  kun  den  yderste  Spids  af  Odden  naaede  —  efter  Kystliniens 
endelige  Regulering  mellem  St.  Anne  Plads  og  Toldboden  —  ud  i  Vandet 
omtrent  ved  Vestindisk  Pakhus.  Og  medens  de  Lærde  ledte  efter  St. 
Anne  Bro  og  lagde  den  snart  her,  snart  der,  gjorde  vore  Skibsførere, 
der  lossede  ved  Vestindisk  Pakhus,  praktisk  Bekendtskab  med  den,  idet 
der  endnu  i  Halvfjerdserne  af  dette  Aarhundrede  her  var  et  bestemt  Sted, 
hvor  de  større  Skibe  altid  tog  Grunden.  Det  var  Resterne  af  den  gamle 
St.   Anne  Bro. 

Værket  ved  St.   Anne  var  oprindelig  opført  som  et  Værn  ikke  blot 

for  Flaaden,  der  laa  fortojet  mellem  Pæle  i  Farvandet  fra  Krabbelykke 
(en  Halvø,  der  ses  paa  Billedet  fra  o.  1628)  i  Nærheden  af  Nyhavns 
Hoved  og  Nord  efter,  men  ogsaa  for  Bremerholm,  Værkstederne  her  og 
Oplagene,  hvilket  alt  til  Hobe  laa  uden  for  Volden  fra  Østerport  til 
Holmens  Kirke  (se  Kortet);  da  nu  et  stort  Stykke  Land  var  kommet 
inden  for  det  nye  Værk,  laa  den  Tanke  ikke  saa  fjern  at  forskaffe  Hav- 
nen og  Byen  den  Udvidelse,   hvortil  begge  saa  højlig  trængte. 

Udvidelsen    kom   først  Havnen    til   gode.      1628  blev  Toldboden  opført 

langt  ude  paa  Landgrundens  Yder- 
kant og  forbundet  med  Land  ved 
en  lang,  smal  Dæmning.  Samti- 
dig blev  der  udlagt  Blokskibe  paa 
Rævshalegrundens  Vestkant,  saa 
Indsejlingen  til  det  store  Vand- 
bassin mellem  Amager  med  Rævs- 
halegrunden  mod  Ost,  Knippels- 
bro  mod  Syd  og  Byen  mod  Vest 
kun  kunde  foregaa  gennem  det 
smalle  Lob  imellem  Toldboden 
og  Blokskibene,  den  nuværende 
Bommens  Vagt  paa  Orlogsværftet. 
Dette  er  en  gammel  Betegnelse 
fra  Christian  IV 's  Tid,  da  Indlø- 
bet netop  blev  lukket  ved  en  Bom. 
Toldboden  havde  indtil  da  været 
først  i  den  gamle  Bygning  —  det 
senere  Rentekammer  —  paa  Slots- 
holmen, da  Havnen  i  Københavns 
ældste  Tid  begyndte  her,  siden  i 
den  store  Smedie  (Holmens  Kirke)  og  ved  Knippelsbro.  København  har 
saaledes  Christian  IV  at  takke  for  den  Havn,  som  Byen  har  benyttet 
og  levet  af,  lige  til  Frihavnen  blev  bygget.  Byens  gamle  Havn  var  fra 
nu  af  at  betragte  som  Kanaler  og  afgav  kun  Fortøjningsplads  for  Smaa- 
skibe. 

Oprindelig  laa  Blokskibene  alene  som  Øer  i  Havet  lige  over  for 
den  ny  Toldbod.  Havet  rullede  sine  Bølger  ind  over  Rævshalen  mod 
Stranden  fra  Holmens  Kirke  til  Toldboden  —  thi  først  nu  ophørte 
Gammelstrand   at    være   «Strand»,    —    og  lige  over   for  Børsen  begyndte 

Marsvinernes  Gaard 
(Paa  Hjørnet  af  nuv.  Hojbroplads  og  Fortunstræde) 

Opfyldningerne  paa  Christianshavns  Nordside  at  danne  fast  Grund.  Men 
Rævshalegrunden  var  en  god  Bølgebryder,  og  Christian  IV  kunde  efter 
1630  vove  at  lægge  Flaaden  ud  mod  Nord  i  et  afpælet  Leje  inden  for 
St.    Anne   Bro. 

Samtidig  med  Toldbodens  Anlæg  tog  Christian  IV  fat  paa  at  opfore 
sig  en  Borg  ude  ved  den  nye  Havn.  Den  østlige  Del  af  nuværende 
Amalienborg  Plads  var  dengang  endnu  overflydt  af  Vandet.  Her  lod 
han,  inden  for  St.  Anne  Bro,  afpæle  en  Plads  halvt  paa  Land,  halvt  ud 
i  Stranden,  120  Alen  i  Firkant,  og  i  et  i  samme  Anledning  rejst  Skur 
inde  paa  Land  arbejdede  Snedkeren  Bertel  Moller  paa  en  Model  (en 
Skabelon)  til  det  nye  Slot  ved  St.  Anne  Bro.  Det  har  efter  Modellens 
Kostbarhed   at   dømme,   den   lange   Tid   og  Materialet,   som   medgik  dertil. 


Rentekammeret  (forhen  Toldbod)  paa  Slotspladsen. 


været  en  stor  Bygning.      Kongen  naaede  imidlertid  kun  at  faa  Modellen 
færdig,  Slottet  blev  der  aldrig  begyndt  paa. 

Derimod  rejste  Byen  sig  snart;  thi  omend  den  lige  fra  Begyndelsen 
i  et  og  alt  udgjorde  en  Del  af  København,  blev  den  dog  som  liggende 
uden  for  de  gamle  Volde  betragtet  som  en  By  for  sig  og  fik  ogsaa  af 
Kongen  Navnet  St.  Anne  By.  Paa  lignende  Maade  blev  atter  en  Del 
af  St.  Anne  By,  et  Navn ,  der  dog  aldrig  blev  gængs,  hele  Amalien- 
borgkvarteret senere  kaldet  Frederiksstaden,  hvilken  Betegnelse  holdt  sig 
levende  i  nogen  Tid.  Derimod  kunde  man  fra  Frederik  lILs  Tid  længe 
høre  Navnet  Ny  København  for  den  hele  Bydel.  Og  paa  Kortet  kendes 
Ny  København  (Byen  Nord  for  Gotersgade)  med  sine  lige,  regelmæssige 
Gader  let  fra  det  gamle  København  med  sin  Labyrint  af  snevre,  krumme 
Gader,   der  for  en  Del  fulgte   Retningen  af  de  gamle  Volde. 


1629  blev  St.  Anne  Bys  Grænse  udadtil  afstukken,  idet  Kongen  selv 
lod  afmærke  den  Groft,  som  den  nye  Bygrav  skulde  kastes  efter.  Det 
vil  med  andre  Ord  sige,  at  Christian  IV  foreløbig  afmærkede  den  nye 
Fæstningslinie,  der  skulde  forbinde  den  tidligere  Befæstning  fra  Nørre 
Port  til  det  nye  Anlæg  ved  St.   Anne  Bro. 

Inden  for  denne  Grænse  rejste  sig  1631 — 40  de  nye  Baadsmands- 
og  Skippervaaninger  eller  de  nye  Boder  paa  begge  Sider  af  Helsingørs- 
vejen,  der  nu  blev  en  til  Dels  brolagt  Gade  og  kaldtes  den  store 
Stenbro.      Den  beholdt  den  Retning,    den  oprindelig  havde  haft  gennem 

Forstaden  uden  for  Øster  Port,  og  kan 
endnu  spores  i  Grundene  mellem  Store 
Kongensgade  og  Borgergade  samt  som 
den  skraa  Gade  gennem  Nyboder. 

Kongens  Søfolk,  Befalingsmænd  og 
Baadsmænd,  d.  v.  s.  Matroser,  flyttede 
altsaa  samtidig  med  Flaaden  ud  mod 
Nord.  Og  ligesom  Gaderne  mellem  de 
gamle  Skipperboder  havde  haft  Navn 
efter  Planter  og  Dyr,  saaledes  fik  Ga- 
derne i  den  ny  Baadsmandsby  Navn 
efter  det  samme  System.  Beboerne 
synes  tillige  at  have  ført  nogle  Unoder 
med  sig,  thi  Kongen  maa  snart  til  at 
overveje,  «hvorledes  Justitien  samme- 
steds kan  holdes  i  Agt,  før  man  faar 
Harm  derfor  af  disse  Dannemænd.« 
Københavns  Flademaal  var  ved 
denne  Udvidelse  vokset  til  det  dobbelte.  Det  var  derfor  naturligt,  at 
Christian  IV  lod  bygge  en  ny  Kirke  derude;  den  blev  bygget  som 
Rundkirke  i  Form  af  et  Kompas  med  en  Hvælving  og  Gavl  for  hver 
Kompasstreg.  Den  laa  i  Gaarden  til  det  nuværende  Garnisonshospital  for 
Enden  af  Fredericiagade,  hvis  øverste  Del  en  Tid  hed  Kirkegade.  Den  nye 
Kirke  fik  Navnet  St.  Anna  rotunda,  men  kaldtes  til  daglig  Baadsmands- 
kirken  eller  Runde  Kirke.  Den  blev  aldrig  fuldført,  da  den  gamle  Konge 
efter  Svenskekrigen  1643 — ^5  ikke  havde  Penge  til  at  bygge  for.  Murene 
blev  ført  op  omtrent  til  Taget,  og  paa  Billeder  fra  Københavns  Belej- 
ring ses  den  som  en  ret  imponerende  Bygning.  I  1668  blev  den  ned- 
reven.     Kirkegaarden,    der    omgav   den,     var    alt    tagen    i    Brug    og    be- 


Raadmand  Mathias  Hansens 
(den  saakaldte  Dyvekes)  Gaard. 

nyttedes  langt  ned  i  'J'iden.  Forst  over  200  Aar  senere  fik  Nyboder  sin 
egen  Kirke. 

Imidlertid  var  inde  i  Byen  Rundetaarn  bleven  opfort  1637  —  42,  Grund- 
stenen lagt  til  Kirken  derved  og  Bygningen  begyndt,  Rcgensen  var  bleven 
bygget  (1618),   og  endelig  var  Børsen  bleven  færdig 

De  fleste  af  Christian  IV 's  Bygninger  i  Kobenhavn   har  som   bekendt 


Havnen  med  Børsen  o.   1627,  set  op  imod  Byen. 


modstaaet  Tidens  Tand  og  overlevet  baade  Ildebrande  og  Bombarde- 
ment. Men  af  de  mange  Adelsgaarde,  der  ligesom  Borgene  ude  paa 
Landet  var  prydede  med  Adelsmærket,  et  Taarn,  er  der  ingen  tilbage.  De 
maa  alle  tænkes  i  Smag  med  Stenbukkens  Gaard  (d.  s.  s.  Marsvinernes)  Gaard. 
Det  runde  Taarn,  der  altid  var  Trappetaarn,  stod  inde  i  Gaarden.  Et 
enkelt  Sted  kan  man  endnu  inde  i  en  Baggaard  finde  en  Dør  med  et 
Renaissanceornament    ovenover,     og    inden    for    Døren    en    Sten- Vindel- 


trappe,  der  nu  forer  op  til  Torrelofter  el.  1.,  men  som  en  Gang  førte 
op  til  den  velbyrdige  Herres  Sal.  Men  Taarnet  selv  er  indbygget  i 
Murene  af  nyere   Huse  og  er  ikke  synligt  udefra. 

Den  af  Christian  IV's  Bygninger,  hvis  Tab  mest  maa  beklages,  er 
Raadhuset,  der  var  en  malerisk  og  interessant  Bygning  og  gav  Tor- 
vet, hvor  det  laa,  en  egen  Karakter.  Kongen  har  benyttet  den  gamle 
gotiske  Gaard,  der  havde  ligget  her  som  Raadhus  fra  Kong  Hans's  Tid 
og  været  Vidne  til  de  stormfulde  Scener  under  Reformationen;  de 
kamtakkede  Gavle  fik  nu  Voluter  og  Svejf,  og  paa  hver  af  Længde- 
siderne blev  der  sat  to  Gavle  op.  Midt  imellem  disse,  ud  til  Gammel 
Torv,  var  det  store  Taarn  bygget.    Paa  den  anden  Side  dannede  underste 


Nyboder. 


Stokværk  en  aaben  Buegang ;   uden  for  andet  Stokværk  løb  en  Svalegang, 
og  paa  denne  stod,   midt  imellem  Gavlene,   et  mindre  Taarn. 

Hovedindgangen  var  i  det  store  Taarn  midt  for  Springvandet.  Por- 
talen var  af  Sandsten  med  Renaissance-Ornamenter  og  oven  over  den 
saas  Rigets  Vaal)en  samt  Christian  IV's  og  Anna  Cathrines  Navnetræk, 
Under  neden  disse  fandtes  en  sort  Marmorplade  med  folgende  Indskrift 
i  Guld: 

Hace  Dovius  odit,   amat,  punit,   conservat,   honorat 

Neqtiitiam,  Justos,   scelera,  jura,  probos. 

(d:   Dette  Hus  hader  Ondskab,   elsker  de  Retfærdige,   sti affer  Forbrydelser, 
skærmer  Retten,   ærer  de  Retfærdige). 


Paa  selve  Døren  var  Stadens  rette  Jærn-Alenmaal  anbragt,  saa  at 
Byens  Kræmmere  kunde  have  en  Alen  at  rette  sig  efter  og  ikke  kunde 
undskylde  sig  med,  at  deres  egen  Alen  var  slidt  af  i  Spidsen,  om  den 
skulde  befindes  for  kort,  hvad  vel  til  Tider  kunde  hænde.  Inde  i  For- 
stuen hang  Byens  Bismer  og  Pottemaal,  der  kaldtes  Bisp  Absalons  Maal,  og 


som    af  alle  rettroende  Københavnere    ansaas   for  at   være   de    af  Biskop 
Absalon  for  Roskilde  Stift  reglementerede  Maal. 

Paa  Muren,  udvendig,  var  der  paa  den  ene  Side  af  Uoren  anbragt  en 
Solskive,  —  thi  selv  om  Kirketaarnene  under  Christian  III  og  Frederik  II 
delvis  var  blevet  forsynede  med  Ure,  og  selv  om  Taarnmændene  havde 
strenge   Ordrer   til   at   ringe    paa   bestemte  Tider   af  Dagen,    saa   maatte 


baade  Klokker  og  Klokkere  rette  sig  efter  Solen,  og  saa  kunde  Byens 
gode  Mænd  dog  ved  Hjælp  af  Solskiven  paa  deres  eget  Hus  staa  i  direkte 
Forbindelse  med  den  store  Regulator.  —  Paa  den  anden  Side  Raad- 
husets  Dør  var  der  anbragt  den  foran  omtalte  « Ildpande »  eller  Gryde, 
i  hvilken  der  Natten  over  holdtes  et  Baal  ved  lige  for  at  lyse  op  foran 
Retfærdighedens  Bolig  og  for  at  give  lidt  Varme  til  Bysvendene,  der 
samledes  til  Vagt  foran   Raadhuset. 

Til  disse  faste  Prydelser  kom  der  ved  Tid  og  Lejlighed  endnu  andre, 
som  havde  Nyhedens  Interesse.  Enten  kunde  man  se  et  Par  Fingre  at 
en  Tyv  eller  Falskmøntner  slaaet  op  paa  Raadhuset,  eller  man  kunde 
glæde  sig  over  den  velvise  Øvrigheds  Aarvaagenhed  og  Nidkærhed,  naar 
man  saa  en  Forbryder  blive  « vippet »  ud  af  et  Vindue  i  Raadhusets  Taarn 
eller  et  blodigt  Hovede  sat  paa  Stejle  paa  Jernarmen,  der  holdt  Ild- 
panden. Altsammen  til  Dydens  Befæstelse  og  til  Skræk  og  Advarsel  for 
andre  Ligesindede. 

Paa  Raadhuset  opbevaredes  alt,  hvad  der  hørte  til  Retfærdighedens 
Haandhævelse,  saasom  Bøddelsværd  og  Okser,  Pinebænke  til  at  « strække* 
paa,  Tommelskruer  til  at  klemme  med  og  Tænger  til  at  glode  og  knibe 
med.  Der  var  spansk  Kappe  og  Sten  til  at  bære  af  By  og  mange  andre 
sindrige  Instrumenter  til  Synderes  Omvendelse  og  Forbedring. 

Raadhuset  var  fra  ældgammel  Tid  Midtpunktet  i  Byen,  her  pulserede 
Livet  rigest  og  varmest,  her  slog  Byens  Hjerte.  Paa  hojre  Side  af  Ind- 
gangen —  altsaa  fra  Taarnet  hen  mod  nuv.  Frederiksberggade,  holdtes 
endnu  Byting  under  aaben  Himmel.  Men  da  Klaus  Ravn  1638  blev  By- 
foged, lod  han  paa  samme  Sted  opsætte  et  lidet  Træhus  med  Skjul  over 
og  en  liden  Kakkelovn,  «paa  det  at  Retten  kunde  derudi  holdes  under 
Dække  for  Solens  Hede  om  Sommeren,  saa  og  for  Regn  og  Slud  i 
Varme  om  Vinteren.«  Lige  bag  ved  den  høje  Ret  i  Skuret  var  Vin- 
kælderen, og  man  har  sandsynligvis,  inden  Klaus  Ravn  tog  sig  af  den 
udvendige  Varme,  sørget  for  den  indvendige  ved  af  og  til  at  lade  sig 
lange  en  Pægl  Vin  eller  to  op  gennem  Kældervinduet. 

1  den  modsatte  Kælder  fandtes  Fængslerne,  fire  Kælderrum,  der 
næppe  har  været  tiltalende  Opholdssteder. 

Indtil  o.  1610  var  Pladsen  Sønden  for  Raadhuset,  hvor  nu  Nytorv 
ligger,  optaget  af  gamle  Bygninger  og  Haver,  som  efter  københavnsk 
Sprogbrug  sagdes  at  ligge  i  Kattesund.  For  at  den  nye  Bygning  kunde 
komme  til  at  ligge  frit  og  tage  sig  ud,  lod  Christian  IV  Bygningerne 
nedrive  og  Pladsen  rydde,    hvorved  Gammeltorv  blev   « forvidet »    og  Ny- 

torv  opstod.  Ved  samme  Lejlighed  kom  en  stor  Adelsgaard,  der  for 
havde  ligget  bag  disse  Haver  og  Boder,  nemlig  Knud  Gyldenstjernes, 
til  at  ligge  frit.  Den  laa  paa  det  nuværende  Raadhus'  Grund,  men 
strakte  sig  helt  op  til  Klemensstræde.  Kongen  købte  den  1610,  en 
Del  af  Grunden  blev  afskaaret  ved  Anlæget  af  Nytorv,  0«^  i  1620  skæn- 
kede Christian  IV  den  til  sin  lille  uægte  Søn  Christian  Ulrik  Gyldenløve, 
som  boede  her  med  sin  Tugtemester. 

Samtidig  lod  Kongen  anlægge 
Silkegade  med  Huse  og  Boder 
for  de  fra  Tyskland  indkaldte 
Silkevævere  og  kobte  i  den  An- 
ledning Eske  Broks  store  Gaard 
paa  Købmagergade,  der  strakte 
sig  lige  ud  til  Pilestræde. 

Et  endnu  større  Vidnesbyrd 
om  Christian  IV 's  Interesse  for 
Industri  og  Haandværk  og  om 
hans  Iver  efter  at  fremme  disse 
var  Anlæget  af  Tugthuset,  som 
rettere  burde  kaldes  Optugtelses- 
huset  —  eller  Bornehuset,  en 
Navneforbindelse,  som  vi  jo  kende 
endnu  —  thi  det  var  mest  Drenge 
og  ganske  unge  Mennesker  samt 
Kvindfolk,  der  blev  sat  derind, 
for  at  de  ikke  skulde  løbe  om 
og  tigge,  men  kunde  «tilholdes 
at  lære  et  Haandværk,  hvormed 
de  deres  Brød  og  Ophold  kunde 
fortjene » . 

En  lignende  Anstalt  havde  tidligere  været  i  Gang  i  det  gamle  Farveri, 
som  var  bleven  indrettet  i  Tyge  Brahes  Gaard  i  Farvergade.  Men  1606 
flyttedes  den  til  « Lille  Helliggæsthus»,  en  Bygning,  der  havde  hørt  til 
Helligaandsklosteret,  og  som  til  i  Begyndelsen  af  1600-Tallet  var  bleven 
brugt  som  Fattig-  og  Daarehus.  Det  var  den  egentlige  Begyndelse  til 
det  nuværende  St.  Hans  Hospital  og  førte  fra  Kapellet  ved  HeUigaands- 
kirkens  nordlige  Mur  over  mod  nuværende  Valkendorfsgade,  parallel  med 
det  endnu  staaende  Hospitalssygehus.      Denne  Bygning  dannede  saaledes 


Det  gamle   Helligaands  Klosters  Sygehus,   der  senere 
benyttedes  af  Kvinderne  i  Christian  IV's  Børnehus. 

den  østlige  Floj  af  Helligaandshospitalets  firkantede  Gaard.  Den  nord- 
lige Floj,  omtrent  parallel  med  Kirken,  var  en  Hygning,  der  laa,  hvor 
nu  Husene  mellem  Graabrødretorv  og  Valkendorfsgade  er  byggede.  Af 
den  sidstnævnte  Gade  og  af  Niels  Hemmingsensgade  eksisterede  kun 
Strækningerne  fra  Købmagergade  og  fra  Amagertorv  til  deres  Møde- 
punkt.  Lige  for  Niels  Hemmingsensgade,  i  Vinkelen  som  den  dannede 
med  Valkendorfsgade,  stod  et  Porthus  med  Gavl  til  Gaden.  Ad  denne 
Port  kom  man  ind  i  Tugthuset,  og  Navnet  Tugthusporten  er  bleven  be- 
varet til  over  Midten  af  dette  Aarhundrede  som  Betegnelse  for  Fortsæt- 
telsen af  Lille  Helliggejststræde,   som  nu  kaldes  Niels  Hemmingsensgade. 

Det  var  Christian  IV's  humane  Tanke  at  redde  en  Mængde  Menne- 
sker, som  ellers  let  vilde  kunne  gaa  til  (irunde,  for  Samfundet  og  gøre 
dem  til  nyttige  Borgere  ved  at  oplære  dem  til  forskellige  Haandværk, 
der  mulig  ikke  blev  drevet  efter  de  bedste  Principper  ude  i  Befolknin- 
ningen.  Der  blev  derfor  ansat  en  Mængde  Mestre,  Tapetvævere,  Posse- 
mentmagere,  Uldberedere,  Vandtmagere,  Perlestikkere,  Malere  o.  m.  a. 
Der  la\edes  Klæde  til  det  kgl.  Klædekammer  (i  Porthuset  ved  Højbro), 
hvorfra  Alle  i  Kongens  Tjeneste  forsynedes ;  der  lavedes  Lærred  af  alle 
Finheder,  lige  fra  groft  Lagenlærred  til  fine  Pudevaar  til  Slottet  og  Lær- 
red til  Brug  for  Kongens  Kontrafejere;  der  lavedes  Drejels  Duge  til  den 
kongelige  Husholdning,  Traad  til  Kongens  Fuglefænger  og  Garn  og  Vaad 
til  hans  Fiskemester.  Desuden  kostbare  StoflTer  af  Silke  og  Gylden- 
stykke. Der  blev  ansat  en  Præst  til  at  holde  saa  vel  Børnene  som  de 
Voksne  ved  Gudsfrygt  og  læse  med  dem,  samt  en  Badskær,  som  skulde 
holde  dem  ved  Helsen  og  Sundhed  efter  Anvisning  af  den  Medikus, 
som  havde  Tilsyn  med  Anstalten. 

Lægekyndigt  Tilsyn  kunde  nok  gøres  fornødent,  thi  der  herskede 
stor  Sygelighed,  og  stundom  raaatte  Skarpretteren  tages  med  til  Hjælp. 
Af  Regnskaberne  ser  man,  hvilke  underlige  Kure  der  blev  brugt.  Skarp 
Lud  til  at  to  Børns  Hoveder  med  kan  vel  endnu  være  nødvendigt  hist 
og  her,  derimod  bruger  man  vist  næppe  Smør  til  at  smøre  syge  Børns 
Hoveder  ind  i,  lige  saa  lidt  som  man  for  stærk  Forkølelse  drikker  varmt 
01  med  Smør  i.  Det  er  ganske  i  Tidens  Aand,  naar  Fogeden  tilholdes, 
at  han  for  alting  maa  sørge  for,  at  Børnene  fik  01  nok,  saa  de  ikke  af 
Tørst  gav  sig  til  at  drikke  Vand.  Dernæst  maatte  han  passe  paa,  at 
alle  Brøndene  i  Huse  og  Gaarde  blev  laasede  af,  straks  man  havde 
taget  Vand,    «paa  det  Børnene  ikke  skal  faa  Tilfælde  deraf  at  drikke. » 

Aarsagen  til  den   store  Sygelighed  her  som  i  det  hele  taget  i  Byen 


205 

var  Tidens  Mangel  paa  Sans  for  Renlighed.  Otto  Sperling,  som  1638 
blev  Læge  ved  Børnehuset,  skriver,  at  Her  var  altid  mange  Drenge  syge, 
og  megen  Urenlighed  og  ond  Stank  var  der  i  deres  Sengekamre,  hvilket 
var  mer  end  nok  til  at  blive  syg  af;  i  Reglen  laa  4 — 5  Drenge  i  Seng 
sammen,  saa  den  ene  smittede   den  anden. 

Det  blev  et  stort  Gode  for  Byen,  at  de  gamle  Volde  blev  sløjfede 
og  Byen  udvidet  mod  Øst  til  de  Fæstningsværker,  som  vi  have  set, 
og  hvoraf  der  endnu  staar  et  lille  Stykke  Vold.  Den  Slægt,  som 
levede  i  København,  da  de  sidste  Volde  faldt,  vil  kunne  forstaa,  i  hvil- 
ken Grad  det  har  givet  Luft  i  Byen,  som  dengang  var  sammentrængt 
paa  den  halve  Plads,  da  den  gamle  Østervold  fra  Nørre  Port  langs  Brønd- 
stræde og  Peder  Madsens  Gang  og  omtrent  til  Lille  Kongensgade,  blev 
jevnet  med  Jorden  og  den  i  Reglen  stinkende  Stadsgrav  kastet  til, 
hvilket  imidlertid  ikke  forhindrede  den  i  at  give  sig  til  Kende  endnu  i 
lange  Tider. 

Men  det  varede  det  meste  af  den  næste  Konges  Tid,  inden  man 
kom  saa  vidt,  at  Volden  blev  sløjfet.  Først  Aaret  før  Christian  IV's 
Død  blev  Øster  Port  flyttet  ud  i  den  nye  Vold,  men  endnu  10  Aar  efter 
laa  Byen  omringet  af  sine  gamle  Volde  og  uden  for  dem  af  en  Mængde 
store  Haver  med  Huse,  der  allerede  fra  Frederik  IFs  Tid  havde  begyndt 
at  gruopere  sig  som  Forstæder  langs  Hovedvejene  uden  for  Portene. 
Endnu  har  vi  i  Navnet  Bredgade,  der  med  stor  Sejghed  har  modstaaet 
og  overlevet  det  officielle  Norgesgade,  et  Minde  om  den  gamle  Forstads- 
gade uden  for  Østervold,  Bredegade,  der  oprindelig  udgik  fra  Hjørnet 
af  St.  Kongensgade  og  Gothersgade  og  i  en  Bue,  som  endnu  kan  følges 
i  Grundene,  førte  ud  ved  den  smalle  Portbygning  Nr.  15  og  faldt  sammen 
med  nuv.  Bredgade.  Fra  samme  Hjørne  førte  endvidere  den  ældste  Hel- 
singørsvej  —  af  hvilken  Helsingorsgade  endnu  har  beholdt  baade  Retningen 
og  Navnet  —  mod  Nord,  samt  den  nye  Helsingorsvej,  «den  store  Stenbro », 
der  endnu  findes  i  Skraalinien  gennem  Nyboder  og  i  Grunden  til  nogle  Bag- 
gaarde i  Store  Kongensgade,  ud  til  den  nye  Øster  Port.  Direkte  fra  gamle 
Øster  Port  paa  Hallands  Aas  kunde  man  langs  Plankeværket,  som  afgræn- 
sede Bremerholm  fra  Hallands  Aas,  og  som  stod  mellem  Kammen  i  Graven 
og  Sejlhuset  (se  S.  182),  køre  forbi  dette  og  i  en  Bue  ind  over  Charlotten- 
borgs Grund  og  nuv.  Nyhavn,  ad  nuv.  Lille  Strandstræde  og  kom  saa 
forbi  Islandske  Kompagnis  Reberbane,  der  naaede  omtrent  fra  St.  Anne 
Plads  til  Statuen  paa  Amalienborg,  ud  til  Stranden  og  til  St.  Anne  Bro. 
Terrainet   mellem   denne    Strandvej    og   Havet   (altsaa    mellem  Charlotten- 

borg,  Nyhavn,  Peder  Skramsgade  og  Havnen)  optoges  af  den  store  Have 
med  Lysthuse  og  Bygninger,  som  Christian  IV  1644  skænkede  sin  Frille 
Vibeke  Kruse,  og  som  gik  i  Arv  til  hendes  Søn  Ulrik  Christian  Gylden- 
løve. Ogsaa  Store  Strandstræde  var  til  som  Færdselsvej,  den  løb  i  samme 
Retning  som  nu  og  førte  i  Fortsættelse  af  Lille  Strandstræde  langs 
Reberbanen. 

Den  store  Plads  mellem  Gamle  Helsingørsvej  og  Østervold  optoges 
af  Rosenborg  Have  eller,  som  den  udelukkende  hed  indtil  1625,  af  Kon- 
gens Lysthave.  Omtrent  ud  for  Landemærket,  ved  Kammen  over  Graven, 
var  der  en  Løngang  o:  en  Hvælving  i  Volden  og  en  lukket  Vej  over 
Stadsgraven,  ad  hvilken  Christian  IV  i  Reglen  begav  sig  til  sit  Lysthus 
Rosenborg.  Han  lagde  sikkert  helst  —  naar  han  fra  Københavns  Slot 
tog  til  Rosenborg  —  Vejen  om  ad  Volden  fra  Holmens  Kirke,  thi  her 
kunde  dog  holdes  nogenlunde  farhart,  hvilket  nede  i  Byens  Gader  kun 
i  haard  Frost  var  Tilfældet. 

Af  Christian  IV 's  Løngang  mellem  Landemærket  og  Brondstræde  er 
ethvert  Spor  forsvundet  overjorden,  men  sandsynligvis  vil  der  fremkomme 
Fundamenter  af  den  engang  i  Gothersgade  eller  Grundene  derved.  En 
anden  « Lønvej »  er  derimod  delvis  til  endnu;  det  er  den  saakaldte  Vis- 
mergang  i  Gammelmont,  som  Admiralen  Klavs  Daa  lod  indrette,  for 
at  han  bekvemt  fra  sin  Bolig  « kunde  age  eller  ride  paa  Volden  hen  til 
Bremerholm.* 

Mellem  Rosenborg  og  Sortedamssø,  eller  Sortedam,  som  den  hed 
nu,  da  den  var  bleven  adskilt  fra  Peblingedammen,  laa  den  lille  Dyre- 
have. Da  de  nye  Volde  blev  anlagt  efter  1629,  blev  den  udstykket  til 
Byggegrunde,  særlig  dens  nordlige  Del.  Den  begrænsedes  mod  Syd  af 
det  gamle,  ofte  omtalte  Vandlob,  som  nu  i  en  muret  Kanal  førte  Vandet 
fra  Sortedam  ind  i  Stadsgraven,  hvor  denne  svingede  mod  Øst,  mellem 
Tornebuskegade  og  Gothersgade.  Paa  den  anden  Side  dette  Vandlob, 
mellem  Norre  Port  og  Søerne,  laa  en  stor  Forstad  med  mange  Huse  og 
Stræder,  Pesthuset  og  Christian  IV's  nye  Kirke.  Allerede  i  1622  boede 
der  163  Familier  uden  for  Nørre  Port,  blandt  andre,  i  en  snæver  Gyde 
mellem  nogle  Haver,  Mester  Vinhofer,  der  var  Silkevæver  i  Børnehuset, 
med  Hustru  og  sin  unge  Datter  Dina.  Gennem  Forstaden  forte  i  en 
stor  Bugt  den  brolagte  Vej  forbi  Kirken  ud  til  Peblingebroen  (^Dronning 
Louises  Bro),  en  anden  Vej  førte  langs  Volden  mod  Vest  over  den 
hvælvede  Bro  over  Vandløbet  ved  Jærmers  Taarn  og  til  højre  ad  Dæm- 
ningen ud  til  Ladegaarden. 

Forstaden  uden  for  Vester  Port  var  ikke  saa  anselig.  Her  fandtes 
bl.  a.  en  Mængde  Vejrmøller  og  Slagterboder.  Den  brolagte  Forstads- 
gade, der  fra  Porten  forte  ud  i  Landet,  hed  Bæltgade;  naar  man  var 
kommet  over  Broen  over  Ladegaardsaaens  Afløb  (Rosenaaen),  delte  Vejen 
sig  i  to,  den  ene  førte  op  over  Valby  Bjærg  til  Køge,  den  anden  førte 
forbi  Kalvedæmningen,  der  begrænsede  Sumpen,  hvor  senere  St.  Jør- 
genssø  opstod,  forbi  St.  Jørgen  og  de  der  liggende  store  Haver,  som 
tilhørte  fornemme  Borgere,  uden  om  Valby  Bjærg  og  til  Roskildevejen. 
Det  var  GI.   Kongevej,  der  dengang  hed   Roskildegade. 

Mellem  Bæltgade  og  Kalvebodstrand  laa  Kalvehaven,  hvor  Frede- 
rik III  senere  anlagde  Dronningens  Have  for  sin  Gemalinde,  med  Lyst- 
huse  og:   Fiskedamme.      Det   er  det   nuværende  Tivoli. 


Befolkningen  i  Forstæderne  uden  for  Byens  Porte  havde  fra  gammel 
Tid  ikke  noget  godt  Lov  paa  sig,  de  regnedes  i  Reglen  for  Skarns-  og 
udædiske  Folk,  som  var  flyet  uden  for  Portene  for  at  være  fri  for  kriste- 
lig Øvrighed  og  Regimente.  Efterhaanden  som  Pladsen  derude  blev 
nødvendig  for  Byens  Borgere,  og  særlig  efter  at  Kongen  havde  købt  en 
Mængde  Smaahaver  og  lagt  dem  sammen  til  »Kongens  Have»,  bedredes 
Forholdet;  men  endnu  kunde  det  gaa  vildt  til  derude.  Det  havde  fra 
tidlig  Tid  været  almindeligt,  at  Folk  tilbragte  nogle  Sommeraftener  uden  for 
Voldene,  og  der  var  opstaaet  mange  Ølhuse  og  Krohuse  ude  i  Haverne, 
hvor  man  kunde  nyde  den  friske  Luft  og  et  Krus  01  eller  en  Kande 
Vin.  Flere  af  Byens  gode  Mænd  havde  Lysthuse  derude,  som  de  under- 
tiden stillede  til  Disposition  for  deres  adelige  Venner  og  Bekendte.  Saa- 
ledes  var  der  en  Aften  i  Juli  Maaned  1601  et  stort,  fornemt  og  lystigt 
Selskab  samlet  i  en  Have  uden  for  Øster  Port.  Der  kom  de  to  ellers 
saa  gode  Venner  David  v.  der  Osten  og  Christopher  Lunge,  begge  Hof- 
junkere hos  Kongen,  op  at  trættes.  Selskabet  fik  dem  beroligede;  man 
drak  videre  og  skiltes  ad  uden  at  tænke  mere  paa  det.  Men  der  var 
bleven  siddende  en  Djævel  i  Blodet  paa  David  v.  der  Osten,  og  da 
Christopher  Lunge  var  kommen  op  i  Sadlen  og  skulde  til  at  ride  hjem, 
løb  han  til  og  hviskede  ham  nogle  Ord  i  Øret.  I  en  Haandevending 
var  han  nede  af  Hesten  og  søgte  med  draget  Sværd  ind  paa  Fornærme- 
ren,  der  ogsaa  trak  blank  og  værgede  for  sig,  som  han  bedst  kunde, 
men  et  Øjeblik  efter  laa  han  haardt  saaret  paa  Valen.  Fluks  fik  man 
fat  paa  en  Vogn  og  kørte  ham  ind  til  den  nærmeste  Bartskær.     Og    der 

døde  han  ud  paa  Natten.  Men  Christopher  Lunge  maatte  med  Slægt- 
ninge og  Venner  gøre  P'orbøn  og  Knæfald  for  Kongen  og  betale  store 
Pengeboder  for  at  sone  Drabet  og  faa  sin  Fred  igen. 

Enkelte  af  disse  Haver  ejedes  af  Folk,  som  havde  Privilegium  paa 
at  drive  Gæsteri  og  forskellig  Lystighed.  Uden  for  Vesterport  laa  der 
et  Gæsteherberg  med  en  Skydebane;  mellem  Nyboder  og  Rosenborg  laa 
danske  Kompagnis  Skydebane  med  Papegøjestangen;  andre  Steder  morede 
man  sig  med  Pal-Maillen,  et  Spil,  som  bestod  i,  at  man  med  et  Bold- 
træ skulde  drive  en  Trækugle  igennem  et  Hul  i  et  Brædt  eller  en  Aab- 
ning  mellem  nogle  Sten;  eller  man  legede  Pirkentavl,  hvortil  der  brugtes 
runde  Træskiver,  og  som  vistnok  spilledes  omtrent  som  vort  « Narre- 
hoved«. 

Man  morede  sig  i  det  hele  taget  efter  bedste  Evne  i  som  uden  for 
Byen.  Man  havde  faaet  en  ung  og  lystig  Konge,  der  gerne  selv 
forte  an  i  Laget,  og  som  i  Reglen  var  en  af  de  sidste  paa  Skansen. 
Hvem  kender  ikke  hans  natlige  Besøg  hos  Sivert  Grubbe  efter  Gildet 
hos  Rigsadmiralen  og  hans  Uheld  samme  Nat  at  støde  Øjet  paa  sin 
Kaarde,  da  han  vilde  kravle  gennem  Vinduet  hos  en  anden  af  sine  gode 
Mænd!  Hvem  har  ikke  faaet  et  Indtryk  om  ikke  af  Hoftonens  Finhed 
saa  af  dens  Friskhed  i  Dronningens  Ord  til  en  af  hendes  Jomfruer,  Hille- 
borg, Sivert  Grubbes  Fæstemø,  i  Anledning  af  samme  Uheld:  «Din 
Fæstemand  har  ordentlig  trakteret  min  Herre.  Sikke' t  nyt  Øje  han  har 
faaet  1 » 

Saadanne  lystige  Gilder,  der  i  Reglen  endte  med,  at  alle  Ruder  og 
Glas  i  Huset  blev  slaaet  itu,  har  været  meget  almindelige,  og  Køben- 
havnerne havde  ofte,  baade  i  Kompagnihuset,  hvor  Christian  IV  hyppig  var 
Gæst,  og  andetsteds.  Lejlighed  til  at  se  deres  Konge  med  en  fuldgod 
Rus.  Men  det  gjorde  ikke  Respekten  mindre.  Det  blev  nærmest  stadig 
betragtet  som  en  Gud  velbehagelig  Gerning  at  drikke  sig  drukken.  I 
alt  Fald  var  det  sundt.  Hvad  siger  ikke  i  Hans  Bartskærs  Bog  Avi- 
cenna,  den  vidt  berømte  Medicus  fra  Arabien  ?  « Det  er  meget  godt,  at 
Menneskene  drikke  sig  drukne  en  Gang  hver  Maaned,  og  siges  Aarsagen 
dertil  at  være,  at  det  letgør  Menneskenes  Kraft  og  gør  letsovendes  og 
fordrer  Menneskets  Vand  fra  hannem,  og  gør  at  Mennesket  kan  vel 
svede;  dette  er  altsammen   Legemet  sundt. » 

Ved  et  Bryllup  paa  Kompagnihuset  i  1613,  et  Aar  efter  Dronningens 
Død,   blev  Kongen  heftig  betaget  af  Elskov  til  den  Bremerholms  Skrivers, 

Anders   Hansens  smukke   Datter,    Karen,    og  tog  hende  med  sig  op  paa 
Slottet  samme  Aften. 

Til  Oplysning  om  Tidens  moralske  Begreber  kunde  det  have  været 
af  stor  Interesse  at  vide  lidt  om,   hvad  Indtryk  denne  kongelige  Tørklæde. 

Blasen^  paa  Hjørnet  af  Nørregade  og  Gammel  Torv.     i6ii. 


kasten  har  gjort  paa  Byens  ærbare  Kvinder,  som  sad  med  Ære  i  I.aget. 
Endnu  medens  Dronningen  levede,  havde  Kongen  haft  en  lignende  For- 
bindelse, oven  i  Købet  med  en  københavnsk  Borgmesterdatter,  Kirsten 
Madsdatter  —  hvis  Fader  byggede  den  saakaldte  Dyvekes  Gaard  —  og 
skal  man  slutte  efter  den  praktiske  Maade,  paa  hvilken  Forholdet  blev 
ordnet  i  Familien,    har    man    ikke  dengang  fundet  Anledning  til   at  gøre 

mange  Ophævelser.  Og  dog  var  Sagen  ikke  saa  lige  at  løbe  til.  Thi  Karen 
Andersdatter  var  trolovet,  og  Trolovelsen  blev  dengang  betragtet  som  det 
egentlig  Bindende  og  Forpligtende  mellem  Mand  og  Kvinde,  Brylluppet 
var  den  oiifentlige  Anerkendelse  af  den  indgaaede  Forpligtelse  for  begge 
Parter.  Man  maatte  jo  altsaa  have  Karen  Andersdatters  Fæstemand, 
Mag.  Niels  Simonsen  Glostrup,  til  i  al  Mindelighed  at  give  sit  Ord  til- 
bage. Og  det  lykkedes.  Magister  Niels  fik  Køge  Sognekald  og  ægtede 
snart  efter  en  yngre  Soster  til  sin  troløse  Brud. 

P^orholdet  mellem  Christian  IV  og  Københavns  Borgere  var  i  Reglen 
godt.  Magistraten  fandt  vel  stundom,  at  han  var  en  noget  skrap  Herre, 
og  at  hans  Øjne  var  for  skarpe.  Thi  Kongen  lagde  ikke  P"ingrene  imel- 
lem, naar  der  var  noget  i  Vejen  med  den  velvise  Øvrighed.  Over  for 
hans  personlige  Dygtighed  og  praktiske  Sans,  hans  Raskhed  ved  de  fryg- 
tede Ildebrande,  hans  Færdighed  i  allehaande  ridderlige  Øvelser,  ikke 
mindst  i  at  gøre  Besked  ved  Bægeret,  samt  endelig  over  for  hans  Mod  og 
Energi  i  Kalmarkrigen  vejede  Barskheden  dog  kun  lidt  i  Befolkningens  Øjne. 
Naar  man  selv  var  en  dygtig  og  foretagsom  Mand,  havde  man  Lov 
til  at  fordre  noget  af  de  samme  Egenskaber  af  andre. 

Intetsteds  viser  Christian  IV's  Alsidighed  sig  som  i  Forholdet  til 
hans  Hovedstad  og  dens  Befolkning.  Han  tager  sig  af  alt,  det  store 
som  det  smaa,  det  aandelige  som  det  legemlige.  Han  værner  om  Troens 
Renhed  og  han  træfter  Bestemmelser  om  Gaders  og  Torves  Renholdelse. 
Han  sørger  for  Børnenes  Optugtelse,  og  han  tager  sig  af  Karnappers, 
Bislags  og  Kælderhalses  Fjernelse,  naar  de  er  i  Vejen  for  Færdselen. 
Træffer  han  paa  sin  Runde  gennem  Byen  noget,  som  vækker  hans  Mis- 
hag, faar  Magistraten  det  straks  at  vide.  Det  var  ikke  alene  i  »Bag- 
stræderne«, at  de  kgl.  Forordninger  blev  sat  til  Side.  Han  har  med  sine 
egne  Øjne  i  Store  Købmagergade  set  en  hollandsk  Kvinde  imod  Loven 
« sidde  offentlig  og  sælge  Brod  for  sine  Vinduer  .  .  .  hvorfor  1  skal  By- 
fogeden paa  mine  Vegne  om  et  frit  Lossemente  paa  det  Blaa  Taarn 
forsikre,  det  første  jeg  erfarer  noget  sligt  igen.  Om  han  endskønt  var 
IC  Gange  saa  brav  en  Mand,  som  han  er.  Jeg  haver  intet  sat  den 
fine  Mand  til  Byfoged,  at  han  skulde  illudere  mine  Forordninger. »  Ser 
nan  paa  en  af  sine  Byggepladser,  at  « Kalken  intet  bliver  slagen,  men 
kun  rørt  omkring,  saa  den  ligger  hel  i  Baljerne, »  paataler  han  det 
straks.  « Ellers  bliver  der  Skarn  af  alt,  der  gøres. »  Snart  er  der  noget 
i  Vejen  med  en  Laas,  snart  med  et  eller  andet  Redskab,  «der  er  noget 
synderlig  gjort ».     Saa  er  det  det  store  Svinghjul  paa  Bremerholms  Reber- 


bane,  der  gor  saa  megen  Larm,  eller  det  er  galt  fat  med  Befolkningen  i 
de  nye  Boder,  saa  han  maa  til  at  tænke  paa,  »hvorledes  Justitsen 
sammesteds  kan  holdes  i  Agt,  førend  man  faar  Harm  derfor  af  disse 
Dannemænd,  som  allerede  findes  derude;  thi  de  kan  gøre  alt  det,  de 
vil,   og  ingen  kan  faa  at  vide,   hvem  der  gør  det. » 

Søfolkene  herude  i  Skipperbyen  var  ikke  gode  at  holde  Styr  paa. 
Deres  Kvinder  havde  taget  forskellige  Unoder  med  fra  de  gamle  Skipper- 
boder lige  over  for  Holmens  Kirke.  1  1622  havde  Christian  IV  advaret 
dem  imod  at  bruge  Skælds-  og  Ukvemsord,  hvad  de  var  meget  slemme 
til.  Dog  saa  lidt  havde  Kongens  Advarsel  frugtet,  at  ikke  mere  end 
14  Dage  efter  var  Eva  Rasmus  Jensens  fremstaaet  i  Holmens  Kirke  og 
havde  klaget  for  Menigheden,  hvorledes  hun  Mandag,  sidst  forleden  om 
Aftenen,  der  hendes  Mand  var  gaaet  i  Seng,  havde  staaet  i  sin  Husdør 
og  set  paa,  at  hendes  Kattekilling  legede  med  en  fremmed  Kat.  Men 
denne  fredelige  Fornøjelse  var  snart  bleven  forstyrret  for  hende,  idet 
Kirsten  Borgers,  hendes  Naboerske,  der  var  overmaade  beskænket,  havde 
givet  sig  til  at  skælde  hende  og  hendes  sovende  Ægtemand  Hæder  og 
Ære  fra.  « Rasmus  med  Næsen,  Skonroggen  Skipperens  blev  han  kaldt, 
men  der  var  fulgt  værre  Ting  med,  thi  Retten  dømte  Kirsten  Børges 
Adfærd  til  3   Aar  i  Tugthuset,    «der  at  spinde  Garn,    i   Pd.   om   Ugen». 

Christian  IV 's  store  Nidkærhed  for  Retten  og  Rettens  Forvaltning, 
er  saa  bekendt,  at  den  kan  forbigaas  her.  Kongens  Stræben  efter  at 
dømme  efter  Ret  og  Retfærdighed  kom  i  første  Række  Københavns  Ind- 
byggere til  gode.  Og  med  en  for  Datiden  ret  ualmindelig  Humanitet 
tog  han  sig  paa  alle  Maader  af  Samfundets  Stifbørn.  Hans  Fortje- 
nester af  Børnehuset  er  foran  omtalt.  Da  han  indrettede  den  gamle  Stif- 
telse i  Helligaandsklosteret  til  en  Arbejdsanstalt,  flyttede  han  (1606) 
Fattiglemmerne  ud  paa  den  tidligere  Kro  og  kgl.  Gæstegaard  « Vartov« 
paa  Strandvejen,  hvor  Stiftelsen  fik  det  Navn,  den  senere  har  baaret,  som 
flyttede  med  den  første  Gang  den  i  1630  blev  lagt  nærmere  ind  til  Byen 
lige  inden  for  den  nuværende  Østerbros  Triangel,  og  som  den  endelig  be- 
varede, da  den  1660  flyttedes  ind  til  sin  nuværende  Ejendom  ved  Vestervold. 

Fra  sin  tidligste  Ungdom  havde  Christian  IV  været  optaget  af 
Tanken  om  at  finde  en  lettere  og  bedre  Handelsforbindelse  med  Indien, 
end  den  lange  Vej  Sønden  om  Kap,  og  hans  personlige  Deltagelse  i 
Togtet  1599  rundt  Nordkap  og  ind  til  den  murmanske  Kyst  har  til 
Dels  staaet  i  Forbindelse  med  hans  Forhaabninger  i  den  Retning.  Det 
viste  sig  imidlertid,    at    rundt  Nord    om   Asien    kom   man  ikke  frem,    og 

Christian  IV  blev  nodt  til  at  gaa  de  gamle  kendte  Veje.  Men  dem 
vilde  han  ogsaa  have  Byen  ind  paa  i  saa  stor  Udstrækning  som  muligt. 
Handelskompagnier  stiftedes,  —  Salt-Kompagniet,  Islandske,  Ostindiske, 
Karaibiske,  Guineiske  —  Ove  Gedde  sendtes  til  Ostindien,  Jens  Munk 
til  Nordvestpassagen,  Hvalfangsten  under  Gronland  blev  ophjulpen,  der 
blev  tillige  af  et  privat  Selskab  stiftet  et  Hvalfangerkompagni,  Børsen 
blev  bygget  som  Midtpunkt  for  Handelslivet  og  Havnen  betydelig  ud- 
videt. Kongen  laante  ofte  Borgerne  Orlogsskibe  til  at  drive  Handel 
med,  thi  Byens  Handelsfiaade  var  endnu  kun  ubetydelig:  i  1635  talte 
den  21  Skibe  (omtr.  svarende  til  vore  Skonnerter  og  Brigger),  9  «Krejere», 
3    «Bøjerter»   og  55    «Skuder». 

Kalmarkrigen  161 1 — 13  bragte  Liv  og  Røre  i  Byen.  Krigsfolk  sam- 
ledes, Skibe  udrustedes,  gik  ud  og  kom  hjem  fra  Togt,  Kapere  løb  ind 
med  deres  Priser,  og  stor  Travlhed  herskede  alle  Vegne.  Og  naar 
Sejrsbudskaberne  kom,  og  fornemme  svenske  Fanger  førtes  i  Kvarter  i 
Byen,  eller  de  erobrede  Faner  hængtes  op  under  Frue  Kirkes  Hvælvinger, 
saa  var  der  en  fælles  Klang  i  Jubelen. 

Men  Krigens  Følgesvende  udeblev  ikke.  Som  altid,  naar  mange 
Mennesker  strømmede  sammen  til  et  Sted,  udbrod  der  Pest  i  Byen. 
Allerede  i  Oktober  1611  hedder  det:  «Udi  København  dør  det  saare 
meget,  og  er  udi  Byen  en  forfærdelig  ond  Stank.  Soldaterne,  som 
ligge  syge,  stinke,  saa  der  ingen  kan  være  hos  dem.»  Da  Østersø- 
flaadens  21  Skibe  kom  ind  til  Byen  det  følgende  Aar,  '<var  Folket 
mestendels  slet  afdod,  saa  at  der  paa  samme  var  næppelig  saa  mange 
levendes  og  karske,  at  de  kunde  regere  Skibene. »  I  Anledning  af  den 
herskende  Syge  lod  Kongen  med  en  for  den  Tid  ualmindelig  Forud- 
seenhed indrette  et  Lazaret  uden  for  Byen  mellem  Nørre  Vold  og  Sorte- 
damssoen,  der  senere  blev  benyttet  som  almindeligt  Pesthus. 

Til  Trods  for  Christian  IV's  Arbejde  paa  at  ophjælpe  København  og 
frembringe  bedre  Bebyggelsesforhold,  var  den  dog  stadig  en  meget  sund- 
hedsfarlig By.  I  den  første  Fjerdedel  af  Aarhundredet  hjemsøgtes  Ko- 
benhavn af  Pest  eller  pestagtige  Sygdomme  i  Aarene  1601,  161 1 — 12, 
1619,  1620  og  1624 — 25.  Om  den  sidste,  der  falder  sammen  med  For- 
beredelserne og  Begyndelsen  til  Kejserkrigen,  har  man  Efterretninger,  der 
give  gode  Bidrag  til  Oplysning  om  Tilstanden  i  Byen.  Ingen  ænser  Lands 
Lov  eller  kgl.  Majestæts  strenge  Forbud.  Den  hellige  Sabbatsdag  agtes 
ikke  «men  Bønderne  paa  Amagertorv  med  de  andre  Gader  staar  saa 
fuld  og  aabenbare  med  deres  Varer  om  den   hellige  Søndag,    før,    under 

og  efter  Prædiken,  ligesom  det  aldrig  var  forbudt.  Item  de  ager  med  deres 
Olsluffer  og  Kærrer  saa  frit  den  hellige  Herrens  Dag,  som  de  andre. » 
« Byens  Øvrighed  passer  intet  eller  lidet  paa  at  holde  Haand  enten  over 
Guds  ellers  Kongens  Lov.  Det  bedste  Raad  saadant  at  afskaffe  igen 
var  dette,  at  Under-Byfogden  blev  strengelig  befalet  med  nogle  af  Stads- 
tjenerne  at  tage  deres  Varer  fra  dem  allesammen,  der  om  Søndagen 
sidder  paa  Torvet,  og  give  dem  til  de  Fattige,  item  at  der  blev  taget 
baade  Hest,  Sluffe  og  01  fra  en  eller  flere  af  dem,  der  saa  uforskam- 
mede om  den  hellige  Søndag  imod  kgl.  Majestæts  Forbud  forer  deres 
01  Byen  om.» 

xKan  ikke  med  Ord  udsiges  eller  beklages  den  store  Guds  For- 
tornelse og  Utugt,  Vognmænd  bedrive  paa  Amagertorv  baade  om  den 
hellige  Søndag  og  de  andre  Dage.  Om  Morgenen  ved  6  slet  saa  for- 
samler de  sig  ved  Posten  sammesteds,  de  Vognmænd  her  af  Byen,  Hel- 
singør, Roskilde,  Koge;  dér  svær  og  bander  de  saa  forfærdeligt,  Jorden 
maa  grue  derved.  Ingen  ærlig  Mands  Tyende,  Piger  besynderlig,  kan 
hente  en  Spand  Vand  af  Posten,  disse  utugtige  Kampaner  jo  taler  dem 
saa  ublueligen  til,  det  er  Skam  at  eftersige,  tager  ublueligen  til  dem, 
med  anden  stor  Letfærdighed,  de  ove.  Saa  drikke  og  doble  de  i  Kæl- 
drene derhos,  saa  slaas  de;  in  Summa,  de  drive  saa  stor  Last  og  Skam, 
saa  det  er  Under,  Lynet  og  Torden  ikke  slaar  dem  paa  Stedet.  Her- 
imod syntes  det  Raad,  at  LInder-Byfogden  lod  dem  forbyde  det  Sted 
at  samles  paa  (de  drive  denne  Skam  under  Herrens  Tjeneste,  som  er 
det  allerforfærdeligste)  og  aleneste  blive  i  deres  Herberge.  Thi  man  véd 
nok  af  Koge  Vognmænd,  —  Helsingørs,  Roskildes  etc.  —  Herberger  at  sige, 
saa  hvo  dem  vilde  have  til  noget  af  disse  Steder,  kunde  de  søges  der. 
Ja,  man  kunde  byde  Tavler  over  hvert  disse  Vognmænds  Herberger  at 
udhænges,  saa  enhver  kunde  letteligen  tinde  dem  dér,  paa  det  denne 
svare  Guds  Fortornelse  og  Utugt  paa  dette  Sted  maatte  afskaffes.  Lyder 
Brask,  (en  bekendt  Kræmmer)  med  flere  Gudfrygtige,  hans  Naboer,  som 
boer  paa  dette  Sted,  hvor  disse  ubluelige  Kroppe  drive  denne  Skam  og 
Last,  beklage  dem  hjærteligen  herover  og  ønsker,  at  den  kristne  Øv- 
righed vilde  saadant  afskaffe.« 

<Kan  jeg  ikke  noksommelig  fortælle  den  svare  Synd  og  Uret,  der 
drives  iblandt  os  med  den  Arv,  man  køber  efter  de  Døde.  Naar  nogen 
Formuende  bortdør,  (som  nu  i  denne  Pest  og  altid  baade  før  og  siden) 
og  hans  Arvinger  er  i  et  andet  Land,  Norge,  Jylland,  Fyn,  Laaland  eller 
andre  Steder,    fluks   gør   man   sig    færdig    og   rejser    hen,    hvor  man  kan 

den  Dødes  Arvinger  opnæse.  Naar  man  da  finder  dem  og  fornem- 
mer de  er  fattige  og  enfoldige  Folk,  saa  siger  man:  Al  din  Slægt  paa 
det  Sted  er  nu  død,  og  der  er  en  ringe  Ting  efter  ham  (naar  der  er  baade 
Hus  og  Gaard,  Sølv,  Penninge  og  Gods  overfiodigen'',  hvad  vil  du  unde 
mig  det  for:  Jeg  vil  give  dig  saa  og  saa  derfor,  du  kan  ikke  faa  mere 
efter  ham,  der  er  en  stor  Gæld,  her  er  lang  Vej  imellem,  .  .  .  med  sligt 
mere,  de  løgnagtig  foregiver,  ja  svær  og  forbander  sig  derpaa,  det  er 
ikke  anderledes.  Naar  denne  fattige  B'rænde  han  horer  og  tror  saadan 
løgnagtig  Beretning,    ser    og    et    hundrede   Daler  eller  noget,    den  anden 


Fejlagtig  betegnet  sora  Byens 


Hjørnehuset  til  Nørregade  og  Klædeboderne  i  det  17.  Aarhundrede 

første  Raadhus. 


udbreder  for  ham  deraf,  slaar  han  til,  sælger  tit  hen  looo  Daler  for  et 
hah't  eller  helt  hundrede.  Saa  er  da  den  Stymper  stjaalen  og  løjen 
sin  rette  Arv  fra,  og  den,  som  kobt  har,  bliver  og  en  forsoren  Lem, 
som  har  nu  givet  Mester  Hammelin  Fanden^  sin  Sjæl  og  Salighed  for 
dette  timelige  Godses  Skyld. 

Endog  det  er  i  en  saadan  bedrøvelig  Tid,  ser  man  ingen  Pestilens- 
tegn hos  vore  Folk,  men  ny  Moder  og  hoffærdig  Klædedragt  gaar  i 
fuld  Svang,  høje  Toppe  med  Rynker  og  Folder  bag  udi  og  Jærnbøjle, 
Hovedklæderne  sættes  paa  lang  Manér  som  et  Asenhoved;  svær  Skod 
paa  Trøjerne,  store,  vide  og  rynkede  Skorter;  afsatte  og  snorede  Sko 
med   store  Skygab    og  Silkevisker  udi.       Ak  Gud    forbarme    sig    herover! 

Fosterne  af  Moders  Liv  vidne,  med  andre  store  Lande-  og  Stad-Plager, 
at  saadan  Hofarts  Stank  mishager  Gud  højligen.  Man  havde  saa  god 
en  Forhaabning,  at  saadan  Letfærdighed  skulde  blevet  forbudt  paa  alle 
vore  Prædikestole  og  i  Skriftestolene,  men  her  hortes  ikke  et  Ord  derom. 
Om  Søndag,  naar  man  skulde  være  i  sin  Kirke  og  bede  Gud  om  Naade, 
Syndens  Forladelse  og  denne  forfærdelige  Strafs  Afvendelse,  da  ager, 
rider  og  render  vore  Folk  ad  Skoven,  hvor  de  drikke,  danse  og  springe 
til  den  sorte  Nat  og  fører  et  slemt  epikuræisk  Levned;  her  holder  Vogne 
for    alle  Døre,    baade  Vognmænd  og  Amagere  i  alle  Gader.      Ak,    Sab- 


Jjcn  nuværende  Bispegaard  i   det  17.   Aarhundredc. 


baten  burde  at  helliges  og  Kirken  nu  allermest  at  søges  i  disse  bedrøve- 
lige Dage.  Vilde  man  saa  gerne  siden  slaa  sig  til  Fylderi,  kunde  og 
burde  de  det  gøre  om  de  andre  Dage  i  Ugen.  Med  deres  Kaal, 
Rødder  og  Løg  drive  de  nu  igen  om  Søndagen  deres  Køb  og  Handel 
paa  Amagertorv  og  andre  Steder,  saa  frit  som  de  gjorde,  før  kgl.  Maje- 
stæts Brev  udgik  derimod. 

Hvorledes  vore  Sildefiskere  de  drage  til  Søs  at  fiske,  maa  og  Gud 
sig  over  forbarme.  Om  Søndagmorgen,  i  den  Sted  de  skulde  gaa  til 
Kirken,  lægge  de  ud  at  fiske,  fulde  og  drukne,  og  i  et  fast  andet  Navn 
end  Jesu  Navn,  slaas  og  rives  om  Bommen  (ved  Toldboden),  hvo  der  skal  først 
igennem.      Og  derfor  tør  vi  nu  ikke  forundre  os,    at  Gud  igenholder  sin 

Velsignelse;  Silden  staar  og  gaar  saa  tyk,  siger  man,  man  kunde  sætte 
en  Stage  i  hende,    men    hun    maa  ikke  komme  i  disse  Ugudeliges  Garn, 

Den  slemme  Uskikkelighed  med  Skrifte  i  Vor  Frue  Kirke,  hvor  en 
arm  Synder  ikke  kan  udgyde  sit  Hjærte  for  Herrens  Tjener  for  de  paa- 
hørendes  Skyld,  som  ligge  og  staa  ved  Munden  paa  Præsten  og  Konfi- 
tenten.  Ak,  hvad  lod  det  hæderligt,  og  hvad  skadede  det  vel,  om  Skrifte- 
stolene var  i  Koret  og  adskilte  fra  hinanden,  paa  det  en  arm  Synder 
kunde  dristelig  tale  med  Præsten  og  Præsten  med  ham  igen. 

Den  slemme  Drik  og  Gildedis  paa  Landsbyerne  gaar  nu  alle  Vegne 


Christian  IV  sidder  i  Retten. 


i  fuld  Svang  igen,  baade  Møggilde  og  Pinsegilde;  for  kort  Tid  siden 
slog  de  en  ihjel  i  Lyngby  i  samme   Gilde. 

Daabens  Sakramente  slemmeligen  misbruges;  man  gor  et  Kræm- 
meri  deraf;  i  disse  Dage  har  en  haft  over  20  Faddere  hos  Daaben,  en 
anden  12,  almindeligt  er  8,  10,  ja,  undertiden  14.  Forordningen  lyder 
paa  5  ikkun,  men  man  agter  det  slet  intet,  Gud  bedre  det;  Penge  anser 
man,   men  det,   mest  Magt  paaligger,   er  borte. 

Alterens  Sakramente  gives  og  ej  hellere  nogen  synderlig  Paaagtelse, 
hvo  de  er  eller  hvordan  det  annammes.     Alle  Horer,  Tyve,  Manddrabere 

og  Troldfolk,  som  ere  forjagede  og  rømte  af  andre  Lande  og  Steder, 
de  have  deres  frie  Værelse  (Ophold)  hos  os  og  gaa  til  Sakramentet  her 
dristelig.  Og  der  er  et  almindeligt  Ordsprog  paa  Landsbyerne,  hvor 
Præsterne  ikke  ville  tilstede  saadanne  Landstrygere  Sakramentet:  saa 
vil  jeg  drage  til  København,  der  kan  jeg  faa  det  uden  Pasbord  (Pas). 
Unge  og  uforstandige  Tyende  og  Born  tilstedes  her  ogsaa  den  hellige 
Nadvere,  som  ikke  er  gode  for  at  læse  de  5  Partes  i  deres  Katekismus, 
ja,  løbe  hertil  uden  al  Overhørelse,  hvilket  alt  sammen  er  aabenbare 
imod  Guds  Ord  og  vor  Ktrkeordinans.» 

Man  maa  nu  ikke  give  Pesten  alene  Skyld  for  denne  megen  Synd 
og  Ugudelighed,  lige  saa  lidt  som  man  maa  lægge  den  over  paa  Land- 
strygere og  Løsgængere  alene.  Naturligvis  virkede  Sygdommen  demora- 
liserende, men  Farsot  var  noget  saa  almindeligt,  at  denne  Demoralisa- 
tion i  Reglen  var  til  Stede.  Og  d.  iste  Juni  1617  udsteder  Christian  IV 
et  meget  oplysende  Brev  til  Statholderen  paa  Slottet,  Hr.  Brejde  Ranzau, 
« hvorledes  nogle  af  vore  Undersaatte/  af  Adel,  som  sig  udi  vor  Købsted 
København  enten  udi  Tjenesten  eller  for  andet  deres  eget  Hverv  opholde, 
sig  skulde  lyste  lade,  adskillige  Ekscesser  og  Vold  at  ove  og  bruge  mod 
dens  (d.  e.  Byens)  Vagt  og  andre  Indvaanere.  Og  efterdi  saadant  i  sig 
selv  er  ubilligt  og  ukristeligt,  vi  og  pligtige  ere  en  og  hver  vore  Under- 
saatter  for  offentlig  Vold  og  Invasioner  at  skytte  og  haandhæve,  da  bede 
vi  eder  og  ville,  at  naar  nogen  af  vore  Undersaatter  af  Adel  saadanne 
voldsomme  Gerninger  at  begaa  sig  understaaendes  vorder,  I  da  paa 
vore  Vegne  af  dennem  Haanden  tager  (d.  e.  affordrer  dem  deres  skrift- 
lige Lofte),  at  de  sig  udi  deres  Logemente  skulle  indeholde  (d.  e.  holde 
Stue-Arrest),  indtil  saa  længe  I  vor  naadigste  Vilje  og  Resolution,  samme 
Sag  belangendes,   erfarendes  vorder. » 

Et  endnu  mere  levende  Billede  af  de  bevægede  Tider  i  København 
under  Christian  IV  faar  man  af  de  Brudstykker,  der  er  opbevaret  af  en 
Byens  Kronike    fra   1634 — 40. 


Atmo  i6j4. 

Natteti  imelle)>i  d.  ^  og  6  Januar  blev  Kristoffer  Strangesøn  skamferet 
udi  sit  Ansigt  paa  Gaden  af  Kristoffer,   Peder  Kristoffersons  Søn. 

Natten  ij — 14  Januar  ved  12  slet  døde  Boldevin  Blankfort  og 
d.    17.   do.   begraven  i  St.   Nicolai   Kirke. 

D.  ijdc  druknede  2  Baadsmænd  ved  Kalvebod,  hvor  de  vilde 
stange  Aal. 

D.  iste  Februar  imellem  g  og  10  slet  ihjelslog  Ditlev  Hansens 
Bryggersvend  en  af  Hans  Drubiens  Drenge,  der  næst  efter  blev  be- 
graven  i  den   tyske  Kirke. 

D.  j.   Maris  kom  kgl.   Majest.   hjem  til  København  til  Skibs. 

D.  ij  Marts  blev  salig  Hertug  Ulrichs'-')  Lig,  som  paa  kgl.  Majst.'s 
Skib  « Svanen »  fra  Gliikstad  blev  fort,  paa  Kobenhavns  Slot  sørgelig 
indbaaren. 

D.  14.  gjorde  Jakob  Pederssøn  og  Niels  \\'illumsson  deres  Raad- 
mands  Ed. 

D.  ig.  blev  salig  Hertug  Ulrichs  Lig  sorgelig  i  Vor  Frue  Kirke 
efter  vore  kristelige  Ordinanser  nedsat. 

D.  2  Juni  blev  velbaarne  Thomas  Nolds '•"■')  Frues  Lig  og 

D.  jdje  næstefter  velb.  Jokum  Beggers  Barns  begge  udi  Nicolai 
Kirke  til  Jorden  bestediget. 

Natten  22— 2j  Juni  døde  Thomas  Lorch  Raadmand  og  d.  27.  be- 
graven  udi  Hellig  Gæsts  Kirke. 

D.   20  Juli  Mag.   Peder  Wiinstrups  Bryllup. 

D.  4  August  ankom  den   franske  Gesandt. 

Z).  75.  havde  Borgmester  Reinholt  Hansen '•"•"•')  Klammeri  med  Hoved- 
vagten paa   Raadhuset;  blev  Dagen  efter  forligt. 


*)  Christian  IV's  22aarigt'  Søn,  der  var  bleven  snigmyrdet  11.  Aug.  1633  i 
Schlesien. 

**)  Th.  N.  var  Kaptain  i  Tøjhuset.  Hans  Hustru  var  en  Søster  til  Rigsad mi- 
ralen Ove  Gjedde. 

***)  R.  H,  havde  ført  et  bevæget  Liv.  Han  var  født  i  København  i  1 581, 
gik  i  Skole  dels  her  og  dels  i  Roskilde  og  skulde  være  Købmand.  13  Aar  gammel 
sendtes  han  derfor  til  Hamborg,  hvor  han  lærte  Handelen  i  2  Aar;  tog  saa  til  Ntirn- 
berg,  hvor  han  lærte  Skønskrivning  og  Regning  samt  teoretisk  Handelslære,  kom  hjem 
1598  og  var  i  sin  Faders  Bod  til  dennes  Død  1601.  Fulgte  saa-  Hertug  Hans  til 
Rusland  i  1601  og  Christian  IV  til  Hyldingen  i  Hamborg  1603,  hvorpaa  han  var  3  Aar 
i  Ungarn  for  at  kæmpe  mod  Tyrken.  Gik  1606  i  svensk  Tjeneste,  men  blev  paa 
Christian  IV's  Ønske  Enspænder  (o:  Kurer)  hos  ham  og  udførte  flere  Hværv  hos  frem- 
mede Fyrster.  1 6 12  ægtede  han  Borgmester  Mathias  Hansens  Datter  Kirsten,  der 
havde  været  Christian  IV's  Frille,  blev  Hofmønsterskriver  og  Borgmester,  fulgte  Kongen 
til  Tyskland  under  Kejserkrigen,  men  blev  1645  uklar  med  Christian  IV  i  Anledning 
af,  at  han  havde  givet  en  fængslet  Morder  Lejlighed  til  at  flygte  og  blev  afsat.  Rygtet 
fortalte,  at  Ulfeld  var  gode  Venner  med  hans  anden  Kone,   Birgitte. 

D.   i6.   ankom    den    polske  Gesandt  og  blev   paa  Slottet  indlogeret. 

D.   ig.   kom  Fyrsten  af  Sønderborg  hid  til   Kobenhavn. 

Natten  ig — 20.  blev  en  af  velbaarne  Hans  Ulrichs  Tjenere  af 
Byens  Vagt  skudt  i  Laaret. 

D.   27.   ankom   den  spanske  Gesandt  fra  Danzig. 

D.  JO.  ankom  til  København  Henrik  Holcks*)  Lig,  som  med  stor 
Solennitet  ved  St.  Anne  Bro  blev  empfangen  og  med  Rytteri,  Soldatesque 
og  Skolens  Personer  for  (o:  foran)  Liget  samt  Herremænd  og  Fruen- 
timmerne og  nogle  af  Professorerne  og  ganske  faa  af  Borgerskabet  efter 
Liget  indført  i  hans  Gaard  paa  Nørregade. 

D.  iste  September  om  Aftenen  stak  en  af  kgl.  Majst.  Trompetere, 
ved  Navn  Zacharias,  velbaarne  Sivert  Urnes  Berider,  døde  næste  Dagen 
efter;  begraven  den  5. 

D.  5.   ankom  Franske  Gesandter. 

D.  10.  blev  Grev  Holck's  Lig  nedersat  i  Vor  Fru  Kirke.  Kgl. 
Majst.   Hofprædikant  Dr.   Christian  gjorde  Ligprædiken. 

D.   20.   var  Hs.   Naade   Prinsen**)  syg. 

D.   22.   rejste  den  spanske  Gesandt  fra  Kobenhavn  til   Danzig. 

D.  2j.  ankom  kejserlige  Gesandter  og  Fyrsten  af  Holsten  til  Prinsens 
Bilager. 

D.  JO.   ankom  Froken  Magdalene  Sibylle  til  København. 

D.  j.  Oktober  blev  Hs.  Fyrstelige  Naade  Prinsens  Bilager  holdt 
med  Frøken   Magdalene  Sibylle. 

i6j6. 
D.   2.  Januar    bemeldte    Henrich    Møllers***)    Fæstemøes    Barn    til 
Kristendom  udi  St.   Nicolai   Kirke. 


*)  Den  danske  Adelsmand,  der  vandt  saa  stor  Berømmelse  i  30  Aarskrigen,  blev 
kejserlig  Feltmarskalk  og  Wallensteins  Yndling  og  Fortrolige.  Han  døde  af  Pest  i 
1633,  og  Christian  IV  maa  næsten  i  et  helt  Aar  løre  Underhandlinger  med  Sachsen 
for  at  faa  hans  Lig  udleveret. 

**)  Den  ukendte  Forfatter  af  Krøniken  kunde  her  have  omtalt  den  Forargelse, 
som  den  udvalgte  Prins  gav  Anledning  til  ved  sine  Udskejelser,  en  Forargelse,  der  blev 
saa  meget  større,  som  han  nu  skulde  giftes,  saa  selve  Rigsraadet  gik  til  Kongen  og 
bad  ham  tale  Alvor  m^d  sin  Søn. 

***)  var  Kammerskriver  hos  Christian  IV  og  nød  paa  den  Tid  ikke  synderlig 
godt  Ry.  Senere  blev  han  Rentemester  og  Rigmand  for  endelig  til  sidst  at  dø  i 
Fattigdom. 


D.   II.  Januar  gjorde    de    i6    Mand    deres  Afsigt    om   Mads  Ravn. 

D,  I.  Februar  om  Aftenen  af  ulykkelig  Hændelse  ihjelskød  Slots- 
fogden   Hans  Schmalkols  Dreng  Slotsbageren   Hans  Eskuerguid. 

D.  ij.  blev  Hr.  Rentemester  Jørgen  Vinds  Tjener  fængslet  og 
indsat  i  Blaataarn  for  nogle  Penge,   han  havde  stjaalet  paa  Rentekammeret. 

Om  Natten  mellem  24  og  25  døde  Mads  Ravn  i  Fængslet  paa  Blaa- 
taarn. blev  siden  opskaaret  og  af  Badskæreren  besigtiget,  skete  dog  ikke 
formedelst  Doktorene,  som  dertil  og  vare  kaldede,  det  ikke  vilde  efter- 
komme uden  Hs.   Kg.   Maj.  egen   naadigste  Befaling. 

D.  14.  Maris  Dom  imellem  Borgmester  og  Raad  og  Hans  Man- 
dixsøn  udi  Skjeldssagen. 

D.  21.  Dom  imellem  Borgmester  og  Raad  og  Hans  Mandixsøn 
anlangende  Trompeter.      Samme   Dag  Dom  imellem  ham   og  de  4  Mænd. 

D.  22.  April  kom  Hs.  Kgl.  Mj.  tilbage  til  København  fra  Haderslev, 
hvor  Hs.   Kgl.   Mj.   haver  holdt   Vinterlejr. 

D.  2j.  var  Hans  Mandixsøn  og  Borgmester  og  Raad  udi  Retten 
for  Hs.   Kgl.   Mj.   paa  Kobenhavns  Slot. 

D.  24.  var  Byfogden  udi  Retten  for  Hs.  Kgl.  Mj.,  som  af  Borg- 
mester og  Raad  var  angiven. 

D.  25.  blev  Florens  R.  med  3  Drabanter  og  Profossen  eftersøgt  at 
skulle  efter  Kgl.  Maj.  Befaling  været  udi  Blaataarn.  Samme  Dag  maatte 
den  gamle  Vagtmester  Antoni  aflægge  sin  Degen  (Kaarde). 

D.  2.  Maj  begyndte  Herredagene.  Hans  Mandixsøns  Sager  henvist 
til  Kommissarier.      Herredagene  endte  3   Uger  derefter. 

D.  4.  blev  Anton  Bøchers  3  ^^'s  Dom  afsagt  af  Hs.  Kgl.  Mj.  og 
af  Raadet  konfirmeret. 

D.  7.  blev  117   Studenter  deponerede. 

D.  8.   Henrich  Møller  Kammerskrivers  Bryllup. 

D.   g.   bekom   Hans  Mandixson  Emternis  Skudsmaal. 

D.  10.  blev  dømt  af  Hs.  Kgl.  Mj.  og  Raadet  imellem  Jens  Paaske 
og  Peter  Mudtzfeld. 

D.  IJ.  dræbte  og  ombragte  Jørgen  Karstenson  i  Skoeboderne  sig 
og  sin  Hustru. 

D.  22.  Maj  velb.  Oluf  Daaes  Bryllup,  og  blev  en  Skræddersvend 
og  to  Børn  beskadiget  af  to  løbske  Heste.  Gud  er  for  alt  at  takke, 
som  bevarede  Hs.  Kgl.  Mj.,  Prinsen  og  Prinsessen,  samt  den  ganske 
Brudeskare  og  andre  godt  Folk,  ti  samme  Heste  løb  ind  blandt  Brude- 
skaren paa  Amagertorv  og  standsedes  ikke  førend  i  Klædeboderne. 


D.  22.  rejste  Hs.  Kgl.  Mj.  herfra  til  Holsten.  Samme  Dag  antraf 
Antoni  Bøchers  Gods  paa  Henrik  Bulles  Skib  og  vilde  rømme.  Rømte 
dog  3  Dage  derefter. 

D.   8.  Juni  kom   Hs.   Kgl.   Mj.   til  København. 

D.  JO.  rejste  Hs.  Kgl.  Mj.  til  Helsingør,  hvor  Hs.  Mj.  agtede  at 
give  sig  til   Skibs,   blev  igen  afslaget  og  kom  til  Kobenhavn  igen. 

D.   2.  Juli  afrejste  Hs.   Kgl.   Mj.   til  Holsten. 

D.  j.  rejste  Hs.  fyrstelige  Naade  Prinsen  og  Prinsessen  her  fra 
København. 

Natten  mellem  d.  2j.  og  26.  faldt  saadan  forfærdelig  Plaskregn, 
hvis  Lige  aldrig  tilforn   er  hørt. 

D.  28.  blev  en  Kvinde  Maren  Gregersøns  ved  Vestervold  anholdt, 
formedelst  en  Troldkvinde  hun  haver  logeret,   og  bortrømte. 

D.  j.  Aug.  blev  en  norsk  Karl  med  falske  Toskillingsstykker  paa- 
greben. 

D.  8.  rejste  Hs.  Kgl.  Mj.  af  Polens  Broder  Casimirus  herfra  til 
Kronborg.  Samme  Dag  blev  hidført  en  Troldkvinde,  som  blev  paa- 
greben  udi  Engelholm. 

D.  ri.  blev  Troels  Frost  formedelst  hans  Drukkenskab  og  Ube- 
skedenhed paa  Raadstuen,  imod  Borgmester  og  Raad  øvet,  til  Slut- 
teren hensat. 

D.  22.  beklædte  forskrevne  norske  Karl  eller  Monter  ved  Navn 
Anders  Pederson  af  Mollesund  4  Stejler,  Hoved  og  højre  Haand  naglet 
fast  paa  Stejlen. 

D.  2.  September  blev  Peter  Musfelds  Børns  Skolemester  ordineret 
udi  Vor  Frue  Kirke  i  København  at  være  Sognepræst  udi  Stralsund. 

D.   22.   blev  ii(!)  Troldkvinder  brændt  udi  Malmø. 

D.  7.  Oktober  blev  en  Person,  som  angav  sig  for  en  Kaptajn  at 
være,  item  at  han  havde  5  Priser,  som  han  havde  i  Strædet  (ved  Caiais) 
erobret,  ladet  med  Vin  og  kostelige  dyrebare  Silkevarer,  som  han  udi 
Kobenhavn  til  Fals  præsenterede,  anholdt  formedelst  det  fornamtes, 
at  han  omgikkes  med  Faugt. 

n.  8.  blev  Hs.  Kgl.  Mj.  Datter  Frk.  Eleonora,  fik  (d.  e,  blev  gift  med) 
velb.  Corfitz  Ulfeld,  indført  udi  København  med  Rytteri  og  anden  stor 
Forsamling.  Samme  Tid  stod  Borgerskabet  paa  Gaden  i  Gevær.  Blev 
modtagne  af  Hs.   Kgl.   Mj.  og   Prinsen. 

D.  g.  blev  de  copulerede  paa  Kobenhavns  Slot.  Samme  Aften  gik 
et  Fyrværkeri  af,   det  samme  ligesaa  næsten  Aften. 


D.   II.   holdtes  Ringrenden. 

D.   ij.   begyndte  Herredagene  i  København. 

D.  ji.  blev  Kaptajn   Henrik  Wichart  slaaet  i  Jærn  paa  Holmen. 

i6jg. 

D.  II.  Marts  gjorde  Christen  Bendsøn  og  Hans  Nansen  deres 
Raadmands  Ed. 

D.  IJ.  blev  Dokt.  Jesper  Brochmand  til  Ærkebiskop  med  stor  So- 
lennitet  af  Dokt.  Peder  Vindstrup,  Superintendent  udi  Skaane,  i  Vor 
Frue  Kirke  i  København  ordineret. 

D.   24.   var  Søren  Terkelsens  Bryllup,  Tolder  udi  Cjluckstad. 

D.  18.  April  kom  Hs.  Kgl.  Mj.  og  Hs.  Fyrstelig  Naade  Prinsen  og 
Prinsessen  til  København. 

D.  26.  blev  Marckus  N.  forrige  Raadmand  udi  Roskilde  dømt  paa 
Herredagen  fra  Livet  for  Manddrab  og  d.  4.  Marts  paa  Slotspladsen 
halshugget. 

D.   22.  Juli  ankom  to  hollandske  Gesandter  til   København. 

D.  8.  September  indsatte  Mag.  Oluf  Wind  Mag.  Wichmand  Hasen- 
barth som  sig  den  14  Juli  tilforn  udi  \ ox  Frue  Kirke  først  lod  sig  høre 
at  være  Sognepræst  til  samme  Kirke  udi  København,  og  samme  Dag 
gjorde  bemeldte  Mag.  Wichmand  Ligprædiken  over  Jens  Apoteker  Slagters 
Søn,  som  var  16  Aar  gammel  og  blev  ihjelslagen  af  Kaptajn  Hans 
Knudsens  Son,   hvilken  blev  rettet  derfor  den   17.   næst  paafølgende. 

Natten  mellem  d.  jo.  September  og  i.  Oktober  døde  Hr.  Kansler 
Christian  Friis  og  den  23.  paafølgende  udi  Vor  Frue  Kirke  begravet. 
Hs.   Kgl.   Mj.   fulgte  selv  Liget. 

—  Næste  Nat  for  den  23.  døde  hans  Broder  welb.  Niels  Friis 
meget  hastig  hos  Michel  Sørensen  Raadmand  i  Kobenhavn. 

—  Samtne  Dag  ankom  Hs.  fyrstelige  Naade  Prinsen  til  København. 
D.    2g.    Oktober    stod    velb.    Hans    Lindenoes    Bryllup    med    Frøken 

Elisabet  paa  Københavns  Slot. 

D.  2g.  blev  sal.  velb.  Christian  Friis'  Lig  samt  hans  Brodersøn  fra 
København  bortfort. 

—  Samme  Dag  stod  Dansemester  Alexander  von  Kyekelsems  og 
Kgl.   Mj.   Mundskænks  Bryllup  paa   Københavns  Slot. 

D.  JO.    Oktober  skete  Ringrenden  paa  Københavns  Slotsplads. 

D.   6.  November  rejste   Hs.  fyrstelige  Naade  Prinsen  fra  København. 

Natten    mellem    den  2g.  og  jo.  November    udbrød    af  Blaataarn    en 

Diinkircher  Kaptajn;  blev  han  igen  samme  Aften  paagrebet  og  d.  2.  De- 
cember næst  efter  opvippet  selv  tredje  uden  for  Østerport. 

D.  JO.  December  var  en  Elefant  udi  København,  som  var  afrettet 
at  danse,   fægte,   knæle  og  andet  mere. 

Samme  Dag  efter  Hr.  Statholders  Befaling  blev  de  tvende  Porte 
udi   Xissestræde  ved   Stranden  nedhugne. 

1640. 

D.  2.  Jafiuar  blev  udi  Roskild  født  et  Foster  med  2  Ansigter, 
4  Ojne  og  et  Hoved,  ellers  det  ganske   corpus  rettelig  formeret. 

D.  16.  blev  Bødlen  af  Nestved  parteret  og  stejlet  uden  for  Vester- 
port, blev  førsi  levende  nedlagt  paa  et  Skafot  og  hans  Tunge  af  Halsen 
udskaaren,  dernæst  hans  Gemecht  afskaaren,  hans  Hjærte  udtaget,  og 
parteret  i  4  Stykker. 

D.  ji.  lod  tvende  Amagerbønder  veje  tvende  Heste,  som  var 
levende,  paa  Københavns  Bys  Vægt  udi  Vejrhuset,  formedelst  Køberen 
havde  lovet  at  betale  for  hvert  Skaalpund,  hvad  hver  Hest  vejede,  sex 
Skilling  danske.  Altsaa  vejede  den  ene  Hest  2  Skippund  og  2  Lispund, 
beløb  dens  Penge  derfor  47  Rdlr. ;  den  anden  Hest  vejede  noget  ringere. 
Var  to  smaa  lumpne  Heste,  kunde  dog  begge  ilde  nok  gjælde  20  el.  25 
Rdl.  Var  et  galt  Købmandsskab  og  dyrt  Hestekød  og  burde  at  ihukom- 
mes i  Aviserne. 

D.   14.   Marts  kom  Hs.   Kgl.    Maj.   til  København. 

D.  26.  kom  Luchas  Hammer  i  Blaataarn. 

Vi  ved  desværre  ikke,  hvorfor  Luchas  Hammer  kom  i  Blaa  Taarn 
lige  saa  Hdt  som  vi  er  i  Stand  til  at  puste  mere  Liv  i  denne  gamle 
københavnske  Krønike,  end  der  findes  i  selve  Optegnelserne.  Men 
derved  faar  Fantasien  Lov  til  at  boltre  sig  saa  meget  mere  ugenert. 
Kun  et  Par  Oplysninger  kan  vi  give  om  den  københavnske  Købmand 
Hans  Mandixen  og  om  Mads  Ravn.  Den  første  var  Christian  IV  meget  for- 
bitret paa.  Da  han  kom  hjem  fra  Herredagen  «en  Bededag,  der  andre 
Folk  skulde  gange  til  Kirke,  havde  han  taget  med  en  Trompeter  foran  sig 
langs  ad  Gaden. »  Københavnerne  holdt  den  Gang,  som  senere,  nok  af  at 
vise  sig.  D^'t  var  i  Anledning  af  denne  Trompeter,  der  vel  at  mærke 
havde  ladet  Trompeten  « gjaldre »,  at  Kongen  vilde  have  ham  tiltalt. 
Han  var  nu  tillige  en  «foss»  Herre,  samme  Hans  Mandixen,  og  i  Marts 
Maaned  blev  han  tillige  dømt  for  sin  grove  Mund  mod  Øvrigheden. 

Med  Mads  Ravn  var  det  en  langt  alvorligere  Sag.  Han  var  Borg- 
mester i  Køge  og  gift  med  den  rige  Købmand  Hans  Holsts  Datter,  der 
havde  bragt  ham  30,000  Dir.  i  Medgift.  Da  hun  døde,  giftede  han  sig 
paa  ny,  og  hans  eneste  Barn  af  forste  Ægteskab  blev  forlovet  med  en  ung 
og  velstaaende  Købmand  i  Kobenhavn  (iødert  Braem.  Men  Mads  Ravn 
holdt  ikke  af,  at  der  blev  Tale  om  Bryllup,  thi  saa  skulde  han  udrede 
Datterens  store  Mødrene-Arv,  og  det  kunde  han  ikke  ret  vel  faa  sig  til. 
Og  da  Brudgommen  og  hans  Familie  pressede  paa  og  til  sidst,  eftersom 
Mads  Ravn  stadig  fandt  paa  Undskyldninger  og  Udveje  til  at  trække 
Sagen  ud,  fik  Kongen  til  at  tale  Magtsprog  og  forlange  Brylluppet  af- 
holdt inden  en  bestemt  Tidsfrist,  saa  skete  der  det  menneskelige,  men 
for  Mads  Ravns  Pengepung  vidunderlig  heldige,  at  Pigebarnet  gik  hen 
og  døde.  Desværre  for  ham  kom  det  Rygte  op,  at  hans  Kone  havde 
givet  Stifdatteren  Rottekrudt.  Sagen  blev  undersøgt,  Ravnefamilien  fort 
til  Blaa  Taarn,  og  medens  Konen  og  Ammen  maatte  række  Hals  paa 
Slotspladsen,  sad  Mads  Ravn  i  Taarnet,  syg  af  de  slemme  Pokker,  saa 
syg,  at  end  ikke  de  lærde  Doktores  vilde  skære  ham  op,  da  han  Aaret 
efter  var  død,  uden  Hs,  Majestæts  bestemte  Befaling. 

Om  nogle  af  de  Festligheder,  som  er  nævnte  i  ovenstaaende  Kro- 
nike, haves  der  andetsteds  udførlige  Beskrivelser.  Prins  Christians  Bilager 
i  1634  er  vel  det  prægtigste  Bryllup,  som  nogen  Sinde  er  bleven  fejret 
i  København.  Kongen  havde  sat  sig  for,  at  de  mange  Gæster,  han 
ventede,  skulde  drage  hjem  med  det  Indtryk,  at  Danmark  intet  havde 
lidt  ved   Kejserkrigen,   og  at  det  endnu  var  lige  saa  mægtigt  som   for. 

Hovedtanken  ved  alle  Forberedelser  til  Festen  var  den,  at  salt 
skulde  indrettes  saaledes,  at  Kongen  og  Landet  ingen  Spot  skulde  have 
deraf».  Det  er  den  ejendommelige  beskedne  danske  Omskrivning  af,  at 
det  skulde  være  dundrende  flot.  « Intet  Menneske »,  siger  et  Øjenvidne, 
«kunde  mindes  at  have  hørt  Tale  om  en  saa  glimrende  Fest,  og  Ingen 
haabede  at  opleve  den  igen.»  Alene  Udgifterne  til  den  Vin,  som  blev 
købt  i  Anledning  af  Bryllupet,  —  og  man  var  altid  rigelig  forsynet  i 
Forvejen  —  beløb  sig  til  over  100,000  Rdlr.  i  Datidens  Penge.  Bryl- 
lupet i  det  hele  anslaaes  af  Folk,  som  var  tilstede  og  kunde  gøre  sig 
en  Forestilling  derom,   til   at  have  kostet  Christian   IV  over  2   Mill.  Rdlr. 

Og  gennemgaar  man  blot  løseligt  nogle  af  de  Regnskaber,  der  er 
bevarede  endnu,  er  der  intet  urimeligt  i  denne  .Sum.  Alene  den  guld- 
broderede Saddel,  som  Kongen  lod  gøre  til  sit  eget  Brug,  og  som  endnu 
opbevares    paa   Rosenborg,    giver  —  oversaaet    som   den    er    med   Perler 


og  Ædelstene  —  en  Forestilling  om  den  Pragt,  som  har  hersket.  Den 
dertil  horende  Kaarde  blev  i  1813  vurderet  til  34,000  Kr.,  og  Værdien 
af  den  ene  Ædelsten,  som  blev  anbragt  i  Panden  af  Brudgommens  Hest, 
overgik  langt  denne  Sum.  Til  Brug  paa  Slottet  blev  der  hos  Byens 
Guldsmede  bestilt  300  Solvfade,  300  Solvtallerkener  og  12  Uusin  mmdre 
«Kommendtkar»  d.  e.  mindre  Skaale  eller  Kopper.  For  slet  ikke  at 
tale  om  at  Høj-Bro  og  Holmens-Bro  blev  bygget  om,  og  at  Alle,  som 
paa  en  eller  Maade  stod  i  Kongens  Tjeneste  fik  sig  en  ny  Æresklæd- 
ning  i  lyse  og  straalende  farver  og  besat  med  saa  mange  Lidser  og 
Knapper  som    paa  nogen  Maade  muligt. 

Brylluppet  fejredes  paa  Slottet  den  5te  Oktober  med  en  Svir,  der 
sad  fast  i  Hovedet  paa  de  fleste  af  Deltagerne  mange  Dage  bag  efter. 
Kongen  selv  var  imidlertid  ikke  med  ved  Gildet.  Han  var,  hvad  man 
ikke  kan  fortænke  ham  i,  bleven  forbitret  over  den  Rangstrid,  der  var 
udbrudt  mellem  de  forskellige  Gesandter,  der  alle  vilde  have  den  for- 
nemste Plads,  og  spiste  derfor  for  sig  selv,  men  er  sandsynligvis  ikke 
gaaet  torstig  i  Seng  i  den   .Anledning. 

Efter  Gudstjenesten  om  Morgenen  i  Slotskapellet  uddelte  Kongen 
paa  den  lange  Sal  paa  Slottet  Ridderslaget  til  12  Adelsmænd,  d.  e.  gjorde 
dem  til  Riddere  af  Elefanten.  Billedet  S.  226  viser  den  højædle,  strenge 
og  mandhaftige  Hr.  Christen  Thomsen  Sehested  paa  Knæ  foran  Kongen, 
afventende  Berøringen  paa  Skuldren  af  Kongens  Sværd,  der  blev  led- 
saget med  den  faste  Formular:  «Jeg  slager  Dig  til  Ridder  udi  Navn, 
Gud  Faders,   Sons  og  den   Hellig- Aands.      Stat  op  Ridder !» 

Hvor  fristende  det  end  kunde  være,  skal  vi  ikke  gaa  nærmere  ind 
paa  denne  Fest,  som  man  vil  finde  omtalt  i  andre  Værker.  Af  selve 
Herligheden  paa  Slottet  saa'  Københavns  Borgere  paa  Grund  af  den 
indskrænkede  Plads  ikke  meget.  Og  hvad  der  foregik  uden  for  Slottet, 
Ridderspil,  Optog  og  Fyrværkeri,  var  alt  i  den  gamle  Stil  med  «In- 
veritioner»  og  Allegorier  i  en  Uendelighed.  Men  efter  den  søde  Kløe 
kom  den  sure  Svie.  Der  var  ikke  gaaet  14  Dage  efter,  at  Gildet  var 
forbi,  før  Kongen  maatte  give  Ordre  til  at  smelte  adskillige  Ting  i 
Sølvkammeret  for  at  skaffe  Penge,  «dog  at  dermed  saa  hemmeligt  om- 
gaas,  som  muligt  være  kan.» 

Efter  dette  dyre  Bryllupsgilde  fik  Begyndelsesbogstaverne  af  Kongens 
Valgsprog  R.  F.  P.  deres  nye  populære  Udlæggelse:  Riget  fattes  Penge. 
Thi  det  Gilde  forvandt  Christian  IV  aldrig. 

Af  større  Interesse  end  selve  Festligheden   er   den  Beskrivelse,  som 

den  franske  Parlaments-Advokat,  Ogier,  der  var  med  i  den  franske  Ge- 
sandts Følge,  har  givet  af  forskellige  Forhold  i  København,  Hvad  han 
fortæller  om  Livet  i  Helsingør,  hvor  han  kom  i  Land,  gælder  sikkert 
ogsaa  for  den  nærliggende  Hovedstad.  Vi  har  kun  fas  samtidige  Op- 
lysninger om  vore  Forfædres  daglige  Liv,  og  Ogiers  Udtalelser  faar  saa 
meget  større  Værdi. 

«Vi  kom  ind  i  et  Hus,  som  efter  den  Maade,  de  har  at  bygge  paa 
der  i  Landet,  var  rigtig  pænt.  Der  var  5  Vinduer  ud  mod  Søen.  I 
Stuen  var  der  Malerier  alle  Vegne  lige  op  til  Loftet  (altsaa  som  endnu 
i  Christian  IV's  Forstue  paa  Rosenborg).  Langs  de  malerismykkede 
\'ægge  var  der  Træbænke,  forsynede  med  bløde  Hynder  og  Tæpper  over 
disse.  Jeg  beskriver  dette  saa  nøjagtigt,  fordi  alle  Huse  er  møblerede  paa 
denne  Maade.  To  Borde  stod  dækkede  med  de  fineste  Duge  med  ind- 
vævede Figurer.  Paa  det  ene  stod  et  Vandfad  med  Vandkande,  paa 
det  andet  stod  der  to  store  Sølvkrus,  det  ene  med  01  og  det  andet 
med  Vin.  Der  var  en  lille  Dreng,  som  skulde  skænke  for  os,  og  som 
var  saa  høflig,  at  jeg  ikke  kan  lade  være  at  fortælle  det.  Da  han 
syntes  det  var  underligt,  at  Hr.  Gesandten  (Grev  d'Avaux)  ikke  drak, 
tog  han  selv  det  ene  Krus,  nikkede  til  ham  og  drak  hans  Skaal,  som 
om  han  havde  været  en  gammel  Ven.  Og  det  var  en  ordentlig  Slurk, 
han  tog. 

Mændene  er  høje  og  velvoksne,  Kvinderne  nydelige  og  med  en  skøn 
Figur;  de  har  blaa  Øjne,  lyst  Haar,  frisk  Ansigtsfarve  og  en  rank 
Vækst.  Da  de  tilhyller  Brystet  med  Linned  og  ikke  færdes  meget  mellem 
Mændene,  har  de  ikke  saa  ringe  Lighed  med  Nonnerne  hos  os.  Paa 
Hovedet  bærer  de  i  Reglen  en  Flojels  Hue,  næsten  i  Form  af  en  Halv- 
maane.  De  Fornemme  er  iførte  Silkedragter,  og  naar  de  gaar  ud  tager 
de  en  Kappe  paa  omtrent  som  den.  Mændene  bærer.  Naar  de  gaar 
forbi  en  og  man  hilser,  boj  er  de  sig  ikke  eller  nejer,  men  besvarer  blot 
Hilsenen  med  at  kysse  paa  Haanden  eller  med  en  ringe  Bevægelse  med 
Læberne. 

I  vort  Kammer  stod  der  tre  Senge  paa  Rad,  redet  med  snehvide 
Lagener  og  mange  Dyner,  der  var  saa  bløde,  at  man  ikke  kunde 
sove,  men  fik  i  den  stærke  Varme  den  forfærdeligste  Prikken  og  Kløe 
i  Huden.  De  Danske  ligger  nemlig,  endog  om  Sommeren,  med  en 
fjederfyldt  Underdyne  i  Stedet  for  Madrats,  saa  jeg  var  nær  bleven  kvalt 
i  Dynerne.  En  anden  Ubekvemmelighed  ved  disse  Senge  er,  at  de  er 
alt  for  korte,   saa  at  man  snarere  sidder  op,   end  ligger  i  dem. 

Men  alle  \'egne  ser  man  det  fineste  Linned,  og  jeg  har  aldrig 
andetsteds  fundet  saa  store  og  saa  rene  Lagener  paa  Sengene.  Endog 
paa  tarvelige  Barberstuer,  hvor  der  kun  kommer  Haandværkere  og  Dag- 
lejere, har  man  Linnedhaandklæder  og  Servietter.  Og  dog  er  der  ingen 
Overflod  paa  Hør  og  Hamp  i  dette  Land.» 

Om  de  københavnske  og  helsingørske  Borgerkoner  og  Døtre  har 
Ogier  mange  smigrende  Ord,  saa  vel  i  Anledning  af  deres  Paaklædning 
som  af  deres  Optræden.  De  gor  sig  ingen  Umage  for  al  faa  Mændene 
i  deres  Garn,  hos  dem  finder  man  intet  Lefieri,  hverken  i  deres  Gang 
eller  Lader.  De  gaar  ikke  rundt  med  blottet  Bryst,  de  kruser  og 
krøller  ikke  deres  Haar,  ja,  de  lader  slet  ikke  Haaret  komme  til  Syne. 
Derimod  smykker  de  deres  Huer  med  Juveler  og  bærer  Guld-  og  Sølv- 
bælter,  som  de  stundom  besætter  med  Ædelstene.  De  tager  ikke,  som 
de  franske  Damer,  imod  i  Sengekammeret,  men  derimod  i  Spisestuen, 
hvor  de  straks  beder  den  Fremmede  sætte  sig  til  Bords.  Selv  sætter  de 
Kander  med  01  paa  Bordet  og  drikker  deres  Gæster  til.  De  franske 
Damer  fordriver  Tiden  med  spøgende  og  aandrig  Samtale,  undertiden 
ogsaa  med  Sang  og  Strengespil,  eller,  hvis  de  ikke  er  dygtige  hertil, 
med  Kort  og  Tærninger,  —  de  danske  Kvinder  er  altid  ved  Haanden 
for  at  fylde  Vin  i  Bægrene  eller  Konfekt  i  de  gyldne  Skaale. 

Hr.  Ogiers  smukke  Ord  om  de  danske  Damer  synes  at  være  mere 
end  almindeligt  fransk  Galanteri.  En  Dag  spiste  han  til  Middag  hos 
Korfits  Ulfeld  i  Selskab  med  Hovmesterinden  hos  Kongens  Døtre,  Anna 
Sehested,  hvis  Klogskab  og  Forstand  han  beundrer.  Men  Isabella  Grebin 
fra  Norge  bar  dog  Prisen  ved  sin  Skønhed  og  ved  sit  indtagende  Væsen. 
Naar  hun  tildækkede  sit  Haar  (med  Datidens  tætsluttende  Kyser),  saa' 
man  et  henrivende,  uskyldigt  og  beskedent  Ansigt;  saa  lignede  hun  de 
franske  Nonner.  Men  tog  hun  sit  Hovedtøj  af  —  hvad  hun  gjorde  for 
at  være  Selskabet  til  Behag  —  og  slog  Haaret  ud,  saa  straalede  hun  af 
al  den   Ynde,   som   udmærker   Damer  fra   Frankrig   og   England. 

Galt  var  det  jo  med  Sproget.  Hr.  Ogier  var  meget  misfornøjet 
med,  at  han  kun  saa  sjeldent  var  i  Stand  til  at  gøre  sig  forstaaelig  over 
for  de  danske  Damer  og  maaske  ved  sine  fagre  Ord  gøre  Indtryk  paa 
deres  Hjærter.  Der  var  nok  en  « fransk  Skole »,  som  Laurits  Peters  fra 
Braband  havde  oprettet  med  kongelig  Understøttelse  i  1588,  men  den 
synes  ikke  at  have  været  synderlig  benyttet  og  i  alt  Fald  ikke  af  Damer. 
Kun  de  to  nysnævnte  Damer  og  Kongens  Døtre  var  i  Stand  til  at  tale 
med    den    stakkels  Hr.   Ogier    i   hans   Modersmaal.       Intet   Under    derfor. 


2  29 

om  han  var  henrykt  og  tilbojelig  til  at  overhore  mindre  korrekte  Udtryk, 
lovrigt  ved  vi  jo,  at  Eleonore  Kristine  bevægede  sig  med  stor  Frihed 
ved  Ludvig  XIV 's  Hof,  og  endnu  den  Dag  i  Dag  er  vi  i  Stand  til  at 
bedømme  hendes  Færdighed  i  Fransk  gennem  den  udførlige  franske  Selv- 
biografi, hun  har  efterladt  sig.  Saa  det  var  sikkert  for  hendes  Vedkom- 
mende ikke  lutter  Smiger,  naar  Ogier  roste  Damernes  gode  Fransk  og  deres 
behagelige  Udtale.  Det  er  gennem  hans  Beretning  tydelig  at  se,  at  de 
har  været  sig  deres  Overlegenhed  bevidst  og  har  haft  deres  Fornøjelse 
af  at  præsentere  Franskmanden  for  en  eller  anden  dansk  Skonhed,  som 
ikke  formaaede  at  svare  ham   eller  dem  i  den  galliske  Tunge. 

De  tyske  Fyrstinder,  som  kom  til  København  i  Anledning  af 
Festen,  var  mindre  vel  informerede.  Men  de  var  ikke  mindre  inter- 
esserede i  at  faa  Hr.  Ogiers  Mening  at  vide  og  lod  ham  udspørge  ved 
Tolk,  om  deres  Kjoler  havde  det  rette  Snit,  om  de  var  fuldstændig 
klædt  paa  Fransk,  om  d^res  Haar  sad  paa  den  rette  franske  Manér,  om 
de  bar  deres  Halsklæde  paa  rette  Maade,  og  om  Farverne  i  deres  Dragt 
stod  godt  sammen  o.  s.  v.,    o.  s.  v.      Han  var  naturligvis  henrykt  overalt. 

Naar  gode  Venner  mødte  hinanden  paa  Gaden,  kyssede  de  ikke 
hinanden,  som  de  gjorde  i  Frankrig.  Det  synes  dog,  som  om  man  ikke 
har  ladet  det  blive  ved  at  trykke  hinanden  i  Haanden,  om  man  end 
ikke  er  gaaet  helt  over  til  Franskmændenes  Omfavnelser.  Men  man 
hilser  hinanden,  selv  Mænd  og  Kvinder,  ved  at  tage  fat  om  hinandens 
Arme  saa  langt  op  som  muligt.  Søstre  viste  deres  Følelser  ved  at  klappe 
Broderens  Hænder  og  Arme,  eller  klappe  ham  paa  Kinden  og  paa 
Haaret. 

Hr.  Ogier  er  en  udmærket  Vejviser;  han  fortæller  om  alt,  hvad  han 
ser.  Vi  gaar  paa  Børsen  med  ham  for  at  se  paa  Butikker.  Her  kom  paa 
en  bestemt  Tid  paa  Dagen  «hele  København*,  og  her  fandtes  alle  uden- 
landske Herligheder,  Galanterivarer,  Modepynt  o.  s.  v.  Selv  Kongens 
Dotre  kunde  man  møde  her.  Vi  gaar  med  ham  over  Slotspladsen,  og 
han  viser  os  foran  Porten  en  Præst  præke  for  de  kgl.  Drabanter  under 
aaben  Himmel.  To  Pauker  (Trommer)  staar  foran  ham  som  Alter.  Vi 
gaar  med  ham  ind  i  Nicolai  Kirke,  der  desværre  i  1628  har  mistet  sit 
smukke  Spir  i  en  svær  Storm  og  nu  og  længe  efter  niaa  nøjes  med  en 
spids  Træhat.  Men  Kirken  selv  har  intet  lidt,  og  den  udmærkede  Or- 
ganist leger  hver  Dag  2  Timer  paa  det  store  prægtige  Orgel,  og  paa 
den  Tid  kommer  der  altid  mange  Mennesker  i  Kirken  for  at  glæde  sig 
over  hans  Spil.      For  at  blive  færdig  med  Kirkerne    paa  en  Gang  følger 

vi  ham  endelig  op  i  Frue  Kirke  med  dens  mange  Gravminder  og  de 
erobrede  Faner  under  Hvælvingerne.  Hr.  Ogier  er  en  hoflig  Mand  og 
siger  intet;  men  i  sit  Hjærtes  Dyb  sukker  han  over,  at  den  katolske 
Messe  ikke  længer  lyder  i  den  skønne  Kirke,  og  han  harmes  over  at  se, 
at  der  er  indrettet  Boglader  i  forskellige  af  Kirkens  Kapeller. 

Eller  lad  os  gaa  med  ham  og  Ulfeld  en  Formiddag  hen  paa  Ride- 
banen. Der  er  ualmindelig  Travlhed,  thi  de  unge  Adelsmænd  maa  øve 
sig  i  Anledning  af  Ridderspillet  ved  den  forestaaende  Bryllupsfærd. 
Kongen  selv  tager  sig  —  uagtet  han  er  op  mod  de  Tres  —  en  Dyst 
tidlig  om  Morgenen  ved  5-Tiden,  og  efter  Middag  ynder  han  ogsaa  en 
Omgang  med  sine  Sønner  i  Panser  og  Plade.  Her  paa  Ridebanen  gaar 
det  nu  i  Dag  ikke  ud  over  levende  Mennesker,  men  over  kunstige  Ho- 
veder. For  hver  Ende  af  Banen  staar  der  paa  en  høj  Pæl  et  udstoppet 
Hovede,  og  midt  paa  den  ligger  der  et  lignende  paa  Jorden. 

Mange  Ryttere  farer  frem  over  Banen.  Med  draget  Sværd  jager  de, 
den  ene  efter  den  anden  imod  det  første  Hovede  og  hugger  til  det  af 
alle  Kræfter;  nu  gælder  det,  medens  Hesten  er  i  fuld  Fart,  at  faa  Svær- 
det ind  og  Pistolen  frem  af  Hylsteret  for  i  Forbifarten  at  søge  at  træffe 
det  andet  Hovede;  endelig  maa  Pistolen  ned,  og  med  fældet  Lanse 
styrter  Rytteren  sig  nu  los  mod  det  tredje  Hovede,  der  ligger  paa  Jorden, 
og  søger  at  tage  det  paa  Spidsen. 

Og  her  morede  det  nu  Franskmanden  at  se,  at  den  dygtigste  af 
dem  alle  var  Sten  Bille,  som  han  godt  kendte.  Thi  han  var  mellem 
de  Adelsmænd,  der  var  attacherede  den  franske  Gesandt,  og  stod  hver 
Dag  for  Borde  og  skar  for.  Han  traf  Hovederne,  alle  tre,  og  førte  de 
to,  som  han  kunde  spidde  med  sit  Sværd  og  sin  Lanse,  med  sig  i 
Tiiumf. 

Det  kunde  ogsaa  være  fristende  at  følge  Hr.  Ogier  og  hele  Gesandt- 
skabet, naar  de  i  en  kongelig  Galej,  der  var  belagt  indenbords  rned 
Tæpper  og  Hynder,  af  12  Roerkarle  blev  roet  rundt  i  Havnen  for  ret 
at  bese  de  danske  Orlogsskibe.  De  gik  om  Bord  paa  det  store  Skib 
« Sofia »,  hvor  Ulfeldt  optraadte  som  Vært  og  i  Kongens  Kahyt  trakterede 
dem  med  herlig  Konfekt  paa  forgyldte  Fade.  Kongen  af  Danmarks 
Skaal  blev  drukket.  Men  i  samme  Nu  som  Gesandten  satte  Sølvbægeret 
til  sin  Mund,  havde  han  og  alle  de  andre  Fremmede  nær  sat  sig  paa 
Halen.  Thi  Skibet  gav  paa  én  Gang  det  glatte  Lag  med  alle  sine  Ka- 
noner til  Ære  for  Kongen.  Gesandten  beherskede  sig  imidlertid,  siger 
Hr.  Ogier,  lod  som  om   han  var  vant  til  det  og  drak  sit  Bæger  ud  med 


231 

Sindsro.  Det  kunde  man  nu  ogsaa  nok  gøre  om  Bord  i  Skibet,  men 
for  dem,  der  færdedes  paa  Vandet,  var  det  ikke  saa  lige  en  Sag.  Thi 
man  skød  dengang,  synes  det,  altid  med  Skarpt,  hvor  underligt  det  end 
maa  forekomme  os.  Ogier  morede  sig  under  Salutten  med  at  se  Kug- 
lerne springe  hen  ad  Vandfladen,  «som  om  Neptun  selv  tog  Del  i  vor 
Glæde »;  men  da  de  roede  i  Land  under  Salut  og  Trompetfanfarer  fra 
alle  de  Skibe,  de  roede  forbi,  var  det  mindre  morsomt,  thi  Kuglerne 
fløj  hen  over  Hovedet  paa  dem.  Og  helt  ind  paa  Land  kom  de,  saa 
da  de  Fremmede,  sandsynligvis  ved  St.  Anna  Bro,  skulde  op  i  deres 
Vogne,  saa  Ogier  endnu  til  sin  Forskrækkelse  Kuglerne  danse  omkring 
i  umiddelbar  Nærhed  af  Heste  og   Vogne. 

Efter  dette  kan  man  ikke  undres  over,  at  der  saa  tit  kom  Folk 
galt  af  Sted  ved  Saluteringen. 

Fra  en  fornem  Borgers  Hus  saa'  Ogier  den  lo.  September  den 
kejserlige  Feltmarskal,  Grev  Holcks  Jordefærd.  Et  Kompagni  kongelige 
JDrabanter  gik  i  Spidsen  for  Toget  med  Musketten  under  højre  Arm  og 
Gaffelen  (til  at  lægge  Musketten  an  i)  slæbende  efter  sig  i  venstre  Haand. 
Derpaa  kom  en  Skare  adelige  Junkere  med  Faner,  paa  hvilke  den  Af- 
dødes Forfædres  Vaaben  var  malede.  Efter  dem  en  Mængde  sortklædte 
Rideknægte,  der  hver  førte  en  med  sorte  Tæpper  bedækket  Hest,  og 
umiddelbart  derefter  en  Rytter  i  den  Afdødes  Rustning  og  med  et  draget 
Sværd  i  Haanden.  Saa  fulgte  Skolepeblingerne,  efter  «Lejgser»  —  d.  e. 
Lektier,  Klasser  —  med  deres  Hørere  og  efter  dem  igen  Præsterne  i 
daglig  Dragt  (d.  e.  uden  den  katolske  Messeskjorte,  som  Ogier  var  vant 
ti!  at  se).  Efter  Skoledrengene  og  Præsterne  kom  en  Mængde  Fattige 
med  Vokskerter,  dernæst  en  stor  Skare  Adelsmænd,  blandt  dem  Kongens 
naturlige  Sønner,  og  de  skiftedes  alle  til  at  bære  Kisten.  Denne  var  af 
Bly,  betrukken  med  Fløjel,  paa  hvilket  man  saa  et  hvidt  Kors.  20  Adels- 
mænd bar  den  paa  Skuldrene.  Paa  Laaget  laa  den  Afdødes  Sporer  og 
hans  Sværd  i  Skeden.  Umiddelbart  efter  Kisten  red  de  kongelige 
Prinser,  og  efter  dem  fulgte  den  Afdødes  Børn  og  Slægtninge  til  Fods, 
Kansleren  med  de  øvrige  Rigs-Embedsmænd  samt  Rigsraadet.  Nu  kom 
der  en  stor  Mængde  adelige  Damer,  alle  med  Sørgekaaber  paa  og  helt 
tilhyllede,  de  gik  alene,  thi  det  var  ikke  Skik,  at  Kvinderne  i  Følget 
lod  sig  ledsage  af  Mænd,  ikke  en  Gang,  naar  det  var  fyrstelige  Personer; 
kun  Enken  efter  den  Afdøde  blev  ledsaget  af  2  Adelsmænd.  I  Kirken  blev 
der  holdt  en  lang  Ligtale,  og  Ogier  siger,  at  ingen  kunde  være  mere 
bedrøvet  end  han.      Thi    han    maatte   høre   paa  den  lange  Tale  uden  at 

kunne  forstaa  et  Ord,  og  han  havde  for  Øje  en  Mængde  skønne  og  for- 
nemme Kvinder  og  var  dog  ganske  ude  af  Stand  til  at  kunne  give  sine 
varme  Følelser  Luft. 

Hr.  Ogier  benyttede  Tiden  godt,  medens  han  var  i  København. 
En  Rejsende  niaa  se  og  udforske  alt,  og  han  saa'  sig  om  alle  Vegne. 
Snart  gik  han  med  Korfits  Ulfeld,  hvis  elegante  Optræden,  Klogskab 
og  Kundskaber  han  ikke  noksom  kan  beundre,  en  Tur  uden  for  Portene 
og  spillede  Pirkentavl  i  en  af  Haverne  og  blev  opvartet  med  sure 
Druer,  snart  besøgte  han  den  lærde  Ole  Vorm  i  Kannikestræde  og  gik 
i  hans  Kunstkammer  eller  talte  med  ham  og  andre  om  lærde  Materier. 
Snart  hørte  han  en  Forelæsning  paa  Universitetet,  og  snart  gik  han  med 
en  af  Hoftblkene  op  paa  Volden  og  saa'  oppe  fra  Porten  de  mange 
Indtog  i  Staden,  af  hvilke  Brudens,  Margrete  Sibylles,  der  fandt  Sted 
30.   September,   var  det  prægtigste. 

Men  først  og  sidst  falder  Ogier  i  Forbavselse  over  Drikkeriet.  Hos 
Otto  Gøe,  hvor  han  tillige  med  hele  det  franske  Gesandtskab  var 
Gæst  sammen  med  danske  Herrer  og  Damer,  blev  der  drukket  Skaal 
paa  Skaal  for  den  danske  og  den  franske  Konge,  for  Gesandten  og  for 
Kardinal  Richelieu,  hvem  Otto  Gøe  højlydt  i  sin  store  Munterhed 
erklærede  for  den  eneste,  værdige  Kardinal.  Snart  drak  de  af  forgyldte 
Krus,  snart  af  Sølvkrus  og  snart  af  Glas.  Bord  og  Gulv  flød  med  Vin, 
og  de  Danske  maatte  efterhaanden  trække  sig  tilbage.  Til  sidst  var 
kun  Værten,  Hr.  Ogier  —  hvis  man  nu  kan  tro  ham  —  og  Baron 
Avaugur  oven  Borde,  og  efter  lang  Tids  Drikken  vilde  ogsaa  de  til  at 
tage  hjem.  Men  selv  da  de  havde  spændt  Kaarderne  paa  og  kastet 
Kapperne  om  sig  og  alt  stod  i  Døren  fra  Spisestuen,  holdt  Otto  Gøe 
endnu  fast  paa  dem.  Hr.  Ogier  maatte  fortælle  Ambassadeuren,  bad 
han  atter  og  atter,  hvor  ærligt  og  redeligt  han  havde  drukket  baade 
paa  hans  og  hans  Faders  Velgaaende,  og  inden  den  ærlige  Mand  slap 
sine  Gæster,  greb  han  endnu  et  stort  forgyldt  Krus  med  tre  Kuglefodder 
og  raabte:  «Jeg  drikker  endnu  en  Gang  en  Skaal  for  den  højædle  Am- 
bassadeurs Fader  og  paa  hans  Sundhed !»  hvorpaa  han  tømte  det  i  et 
Drag,   som  om  han  endnu  var  tørstig. 

«Den  Skaal  tager  jeg  imodl»  sagde  Hr.  Ogier.  «Den  drikker  jeg 
med,   om  jeg  saa  skulde  revne. » 

Derpaa  tømte  han  Kruset,  sprang  i  Vognen  og  kørte  hurtig  hjem 
til  Slottet.  Men  da  de  vilde  gaa  op  ad  Trappen,  kom  Prinserne  og 
Ulfeld  ud  fra  Kongens  Døtres  Værelse,  og  da  de  saa'   de  to  Franskmænd 

komme  hjem  fra  Gilde,  holdt  de  Lysene  hen  under  Ansigtet  paa  dem, 
for  at  se,  hvor  pænt  de  var  pyntede.  Men  hvad  de  sagde,  har  Hr. 
Ogier  desværre  glemt  at  fortælle. 

Man  kan  besøge  hvem  man  vil,  siger  han,  der  drikkes  uophørligt. 
Medens  Gesandterne  taler  sig  torstige,  drikker  deres  Ledsagere  for  dem, 
ja,  i  Stuen  ved  Siden  af  drikker  Lakajerne  og  Tjenerne  deres  Kamme- 
rater til  i  fransk  Vin,  om  ikke  i  spansk  og  rhinsk.  Det  var  især  efter 
Holstenernes  og  Sachsernes  Ankomst,  at  det  gik  saa  ganske  overtlødigen 
til  med  01  og  Vin.  « Sovekamre,  Spisestuer  og  Forstuer  flød  dermed. 
Paa  alle  Slottets  Trapper  og  Gange  var  der  sat  Kar  og  Baljer  frem, 
hvor  de  drukne  Svirebrødre  paa  en  nem  Maade  kunde  blive  af  med 
deres  overflødige  Fugtighed.« 

Men  ak,  der  var  dem,  der  ikke  havde  Tid  til  at  vente.  Ved  selve 
Bryllupsgildet  hændte  det,  at  en  af  de  Fornemste,  hvis  Navn  Ogier 
helst  vil  lade  være  med  at  nævne,  ikke  naaede  at  komme  ud  af  Døren, 
men   maatte  give  Drikken  fra  sig  inde  i   Salen. 

Om  Kongens  Døtre,  som  optraadte  i  blaa  Silke  ved  et  af  disse 
Gilder,  bruger  den  galante  Franskmand  den  artige  Vending,  at  de  fore- 
kom ham  som  Sirener  paa  Drukkenskabens   vilde   Hav. 

Den  Ilte  Oktober  forkyndte  gjaldrende  Trompeter  paa  alle  Gade- 
hjørner, at  der  var  noget  paa  Færde,  og  de,  der  skyndte  sig  og  løb 
til,  fik  da  ogsaa  den  kongelige  Herolds  Forkyndelse  at  høre,  at  næste 
Dag  vilde  der  finde  Ridderspil  og  Ringrending  Sted  paa  Amagertorv. 
Det  blev  nu  dog  ikke  til  noget,  thi  det  tog  paa  at  blæse,  og  Dagen 
efter  havde  de  en  Generalstorm  af  Nordvest,  der  rev  og  ruskede  i  Gavl 
og  Tag,  væltede  Æreporte  og  Skranker,  Skorstene  paa  Land  og  Skibe 
paa  Søen.  Det  var  en  Storm,  der  længe  vil  erindres.  Thi  medens 
gamle  Folk  gik  her  i  Kobenhavn  og  aldrig  kunde  mindes  at  have  haft 
saadan  et  Herrens  Vejr,  og  medens  Ungdommen  ærgrede  sig  over  Op- 
sættelsen af  Festlighederne,  steg  Vandet  ovre  paa  Sønderjyllands  Vest- 
kyst, og  en  Stormflod  bortskyllede  den  store  og  rige  0  Nordstrand 
med  velstaaende  Landsbyer,  Kirker  og  Gaarde  og  Tusinder  af  Men- 
nesker. Om  al  den  Elendighed  hørte  man  først  flere  Dage  efter,  og 
vel  det,  at  dette  Budskab  ikke  kom  og  forstyrrede  Glæden.  Thi  Glæde 
blev  der,  da  de  først  begyndte.  1  tre  Dage  var  der  Optog  med  Triumf- 
vogne, Fremstillinger  af  romerske  Guder,  Uhyrer  o.  s.  v.,  omtrent  som 
ved  Kongens  Kroning   i   1596,    derefter  Ridderspil,    Ringrending    og    alle 

Slags  Øvelser,    Sang    og  Fløjtespil  af  de  sachsiske  Sangere,    der  var  for- 
klædte som   «Bjærgmænd». 

Dér  var  noget  at  se  paa.      Forst  selve  Spillet  og  Optogene  og  saa 
alle    de    fine    og  fornemme  Gæster,    indenlandske    og    udenlandske.      De 

livlige  Franskmænd  og  de  plumpe  Tyskere,  men  fremfor  alt  Polakkerne 
med  deres  lange,  flagrende  Klæder.  Jo  finere  de  polske  Herrer  var, 
des  mere  flagrede  Klæderne  om  dem,  og  des  mere  vrikkede  de  med 
Svansen  og  brystede  sig  som   Kalkuner. 

Men  vilde  man  se  noget  skønt,   saa  var  det  da.   Gud  ske  Tak,  ens 


eget,  der  bar  Prisen.  Ingen  kunde  komme  op  ved  Siden  af  Eleonora 
Kristine  og  hendes  Brudgom,  Korfits  Ulfeld.  Det  var  hende,  der  ud- 
delte Præmierne  til  Sejrherrerne  ved  Ridderspillene,  og  alle  de  koben- 
havnske  Borgerkoner,  der  saa  paa  Stadsen  fra  de  tæppebehængte  Vinduer 
i  Husene  paa  Amagertorv,  var  fulde  af  Lovord  om  den  kongelige 
Frøken . 

Festlighederne  fik  da 
en  Ende  og  Christian  IV 's 
Penge  med  dem.  Han 
havde  nok  som  en  hus- 
holderisk  Fader  benyttet 
Lejligheden  til  at  holde  et 
Par  andre  Brylluper  med 
det  samme,  men  det  havde 
ikke  været  nogen  For- 
mindskelse i  de  øjeblikke- 
lige Udgifter.  Allerede  14 
Dage  efter  at  Gæsterne 
havde  forladt  Byen,  var 
Kassen  tom.  Det  er  mu- 
ligt, skønt  ikke  rimeligt, 
at  han  en  Stund  kunde 
holde  skjult  for  sin  Sam- 
tid, hvorledes  han  straks 
maatte  give  Ordre  til  at 
indsmelte  forskellige  Gen- 
stande fra  sit  Solvkammer. 
Og  saa  var  jo  dog  maaske 
Skinnet  reddet. 

Ti  Aar  senere  fik  Kø- 
benhavnerne deres  Konge 
at  se  under  Forhold,   som 

passede  ham  bedre  end  ødsle  og  overdrevne  Sviregilder.  Torstensen 
var  falden  ind  i  Landet;  der  arbejdedes  af  al  Kraft  paa  nye  Fæstnings- 
værker ude  ved  Søerne,  og  paa  Bremerholm  herskede  der  stor  Travlhed. 
Den  iste  April  stod  Kongen  til  Søs  op  til  Elfsborg  og  ud  i  Nordsøen 
og  kom  tilbage  efter  Sejren  i  Listerdyb  den  22de  Juni.  Alle  Køben- 
havnerne var  paa  Benene  og  tog  imod  ham.     Men  allerede  den  29de  Juni 

saa'  de  Kongen  om  Bord  paa  « Trefoldigheden«  sejle  ned  gennem 
Kongedybet  fulgt  af  en  Flaade  paa  39  Skibe.  Et  Par  Dage  ind  i  Juli 
kom  Orlogsskibet  «Patientia»  tilbage  med  Budskabet  om  Sejren  paa 
Kolberger  Heide  og  med  de  Saarede  om  Bord.  De  blev  sagtens  kort  paa 
den  gamle  Vold  op  til  Baadsmændenes  Sygehus,  —  der  laa  paa  Grunden 
til  Bagbygningen  Nr.  43  i  Gotersgade,  —  men  en  af  dem  blev  ført 
over  Lonbroen  og  gennem  Kongens  Have  op  paa  Rosenborg.  Det  var 
en  af  Kongens  egne  Tjenere,  den  unge  Hans  Rostgaard,  der,  som  han 
selv  siger,  var  bleven  underdanigst  kvæst  og  saaret  i  det  venstre  Knæ 
af  det  samme  Skud,   ved  hvilket  Kongen    blev  blindet  paa  det  ene  Øje. 

Var  Hans  Rostgaard  kommen  over  i  det  lave  usunde  Sygehus  bag 
gamle  Østervold  i  Stedet  for  under  Vibeke  Kruses  kyndige  Pleje  paa 
Rosenborg,  er  det  ikke  sikkert,  at  han  senere  havde  været  i  Stand  til 
at  yde  sit  Fædreland  saa  vigtige  Tjenester. 

Længere  op  i  Maaneden  kom  Flaaden  tilbage,  og  den  31te  August 
blev  Admiralen  Peder  Galt  halshugget  paa  Slotspladsen  for  sin  Mangel 
paa  Paapasselighed.  Henrettelsen  maa  have  fundet  Sted  foran  Bors- 
rampen,  da  det  af  et  Øjenvidne  berettes,  at  han  saa'  Kongen  i  den  tid- 
lige Morgenstund  af  og  til  komme  til  Vinduet  i  «Redekaabe  med  Kam 
i  Haanden».  Han  maa  altsaa  have  opholdt  sig  i  eller  tæt  ved  sit 
Sengekammer.  Men  det,  ved  vi  bestemt,  var  i  det  sydlige  Hjørnetaarn, 
der  stod  hvor  omtrent  nu  Longangen  fra  Rigsarkivet  støder  til  Chri- 
stiansborg Slot. 

Krigen  fremkaldte  stor  Travlhed  i  Byen,  og  Borgerne  maatte  arbejde 
med  paa  Voldene  i  de  nye  Værker,  der  endnu  ikke  havde  faaet  den 
tilbørlige  Højde  og  Drøjde.  En  Belejring  syntes  nær  forestaaende; 
svenske  Skibe  lagde  sig  i  Sommeren  1645  imellem  Amager  og  Sverige 
og  forenede  sig  med  en  hollandsk  Flaade  paa  ikke  mindre  end  350 
Skibe,  men  25  Ørlogsmænd  lagde  sig  paa  Rheden ;  de  danske  Skibe 
halede  inden  for  Bommen,  og  Batteriet  ved  Toldboden  —  Kastellet  — 
blev  i  en  Hast  armeret.  I  August  blev  imidlertid  Freden  sluttet  i  Brømse- 
bro  og  Byen  forskaanet  for  en   Belejring. 

Den  12te  Februar  1647  hændte  der  en  Begivenhed,  der  kunde  have 
faaet  de  alvorligste  Følger  for  Kobenhavns  Slot  og  alle  de  Bygninger, 
der  den  Gang  laa  mellem  Slottet  og  Havnen.  Ved  Uforsigtighed  i  Tøj- 
huset under  Fyldning  af  Granater,  sprang  der  om  Eftermiddagen  Kl.  3V2 
en  af  disse,  dræbte  en  halv  Snes  Mennesker  og  satte  Bygningen  i  Brand. 
Kongen  kom  straks  til  Stede,  fortæller  et  Øjenvidne,   og  lod  Tøjmesteren 

Oberst  Czernicov,  der  ledede  Redningsarbejdet,  kalde  til.  Da  han  kom 
ud  og  saa'  Christian  IV's  Forbitrelse  over  at  se  sit  skonne  Tøjhus 
med  de  store  og  kostbare  Vaabenforraad  truet  med  fuldstændig  Øde- 
læggelse, « faldt  han  næsegrus  til  Jorden  og  bad  om  Naade,  thi  han 
endnu  ikke  vidste,  hvor  Ilden  var  kommen  fra.  Kongen  i  sin  Iver  lob 
imod  ham  og  vilde  slaa,  men  Rigens  Raad,  som  til  Stede  var,  bad 
underdanigst  Hs.  Majestæt  ikke  vilde  sig  ivre;  man  kunde  endnu  ikke 
vide,   hvem  derudi  kunde  være  skyldige.« 

Branden  varede  til  langt  ud  paa  Natten  og  ødelagde  en  stor  Mængde 
Vaaben;  kun  Kanonerne  i  Hvælvingen,  underste  Stokværk,  blev  reddede. 
Uagtet  det  var  Tøjmesteren,  der  havde  begaaet  den  Uforsigtighed  at 
lade  fylde  Granater  i  et  Værelse,  hvor  der  brændte  Ild  i  Kaminen, 
og  derved  var  skyldig  i  Ulykken,  blev  han  dog  ved  Krigsrettens  Dom 
frikendt,  « efterdi  det  ikke  med  Vidner  bevistes,  at  han  havde  forholdt 
sig  udi  sin  Bestilling  anderledes,  end  som  en  ærlig  Mand  havde  at 
forholde. » 

Dagen  efter^  at  Oberst  Czernikov  var  kommen  paa  fri  Fod,  d.  17. 
Marts,  var  en  stor  Mængde  Mennesker  samlet  paa  Amager-Torv. 
Her  var  —  hvilket  var  ret  ualmmdeligt  —  rejst  en  Galge,  paa  hvilken 
Bødlen  opslog  Fingrene  af  to  Soldater,  som  havde  været  med  til  at 
lave  falske  Penge  i  Christiansstad.  Derpaa  blev  sandsynligvis  de  to 
Syndere  hængt  op  i  Galgen,  hvilket  imidlertid  ikke  staar  udtrykkelig 
anført  i  den  gamle  Krønike.  Derimod  hedder  det:  «Xok  blev  en  af 
samme  Kompagni  ved  Boddelen  vippet  ud  af  Raadhuset,  og  den  fjerde 
kom  i  Jærn   paa  Bremerholm.* 

I  Christian  IV's  sidste  Leveaar  har  der  i  København  hersket  stor 
Spænding  mellem  Byens  Borgere  og  Adelsmændene,  hvilket  hyppig  gav 
sig  Udslag  i  Trætte  mellem  Adelens  Tjenerskab,  der  stillede  sig  paa  sine 
Herrers  Side,  og  Bymændene.  Det  var  en  Afspejling  af  den  stadig 
voksende  Strid  mellem  den  gamle  Konge  og  Adelen.  Kobenhavns 
Borgere  stod  fuldstændig  paa  Kongens  Side  og  beskyldte  Adelen,  som 
ikke  havde  bevilget  det  Nødvendige  til  Rigets  Forsvar  under  det  svenske 
Overfald,  for  at  ville  drive  Kongen  af  Landet  og  gøre  sig  selv  til  Herrer. 
Adelens  Modløshed  og  Udygtighed  under  Krigen,  hvor  Christian  IV 
vor  optraadt  med  sin  sædvanlige  Snarraadighed  og  sit  gamle  Mod,  havde 
fremkaldt  en  stigende  Forbitrelse  imod  den  hos  Borgerstanden.  Om 
Kongen  sang  Folket: 

Kong  Christian,   Gud   Dig  bevar 
Du  os  vel  hjælpe  vilde. 

men  om   Adelen  lod  det  anderledes: 

Din  Adel  sørgelig  med  Dig  staar, 
Derfor  staar  Landet  ilde. 

De  danske  Adel  i   fordums  Tid, 
De  bar  stor  Pris   for  Sande; 
Der  skrives  om  deres   Manddoms   Id 
Baade  ude  og  inden  Lande. 

De  fleste  Adel  i  vor  Tid 

Deres  Hjerter  suiket  tilbage, 

De  turde  ej   møde   Orlog  eller  Strid 

Med   Fjenden  at  bryde  en  Stage. 

Det  var  denne  Forbitrelse  mod  Adelen,  der  13  Aar  senere  gjorde 
det  muligt  for  Frederik  III  at  gennemføre  Regeringsforandringen  af  1660. 
Og  ingen  var  nu,  i  1647,  en  skarpere  Iagttager  af  Udviklingen  af  For- 
holdet mellem  den  gamle  Konge  og  Adelen,  særlig  Korlits  Ulfeld,   end  han. 

Ikke  mindst,  da  der  i  Juni  1647  kom  Budskab  fra  Sachsen,  at  hans 
Broder  Tronfølgeren,  den  udvalgte  Prins  Christian,  var  død  paa  Slottet 
Koerbitz  ved  Dresden.  Thi  nu  rykkede  han  selv  frem  som  den,  der 
skulde  optage  Striden  med  Adelen,   naar  Christian  IV  faldt  fra. 

Københavnerne  har  sikkert  ikke  været  udeltagende  Tilskuere,  da  de 
Dagen  efter  Mikkelsdag  samledes  paa  Stranden  omkring  deres  gamle, 
sorgbetyngede  Konge,  for  at  tage  mod  hans  ældste  Sons  Lig.  Orlogs- 
skibet «l)en  graa  Ulv»  laa  med  det  derude  paa  Strominen,  det  havde 
bragt  det  til  Kobenhavn  fra  Gllickstadt.  Nu  blev  det  roet  i  Land  under 
Klokkeringning  og  Kanonsalut  og  fort  op  i  Slotskapellet,  hvor  det  stod 
i  en  5 — 6  Uger;  imidlertid  blev  Frue  Kirke  smykket  til  Ligfærden,  der 
foregik  med  stor  Højtidelighed  d.  8  November  og  med  efterfølgende 
3   Dages  Gravøl. 

Den  29.  November  fik  Københavns  Borgerskab  Kongens  Ordre  til 
at  udvælge  Sendemænd  til  et  Mode  d.  17.  April  følgende  Aar,  hvor 
hans  næstældste  Son  Hertug  Frederik  skulde  vælges  til  Konge.  Kun 
med  store  Ofre  havde  Christian  IV  faaet  Adelens  Samtykke  hertil.  Men 
inden  hen  naaede  saa  vidt,  havde  han  d.  20.  B^ebruar  lukket  sine  Øjne 
paa  Rosenborg  Slot. 

Frederik  III  og  hans  Rede 
164^8—1670. 


De  Dage,  der  fulgte  efter  Christian  IV's  Dod,  har  været  fulde 
af  Uro  og  Bekymring  for  Københavns  Borgere.  Man  vidste  hverken, 
om  man  var  kobt  eller  solgt.  Der  var  ikke  valgt  nogen  ny  Konge, 
end  ikke  kaaret  og  hyldet  nogen.  Efter  gammel  Sæd  var  Hertug 
Frederik  selvskreven  til  Kronen,  men  Rigsraadet  havde  Magten,  og  Ingen 
vidste,  hvad  der  forestod.  Og  der  mange  underlige  Rygter  i  Omløb. 
Ingen  vidste,  hvad  Korfits  Ulfeld  havde  for,  enten  for  sin  egen  Regning 
eller  for  Grev  Valdemar  Christian,  Kong  Christians  yngste  Son.  Uenig 
var  han  med  de  fleste  af  Adelen  paa  de  fleste  Punkter,  og  kun  saa  meget 
var  tydeligt,  at  ingen  undte  Kongemagten  mere  end  det  mindst  mulige. 
Det  saa'  man  symbolsk,  da  gamle  Kong  Christians  Lig  om  Aftenen  d. 
g.  Marts  blev  ført  fra  Rosenborg  og  ind  til  Københavns  Slot  —  sagtens 
gennem  Nørreport  og  ned  ad  Nørregade,  da  den  gamle  Vej  ad  Lon- 
gangen  ved  Montergade  og  ad  Østervold  ned  til  Holmens  Kirke  var  af- 
brudt, eftersom  Østerport  Aaret  i  Forvejen  var  bleven  taget  ned  og 
flyttet  —  thi  det  var  kun  et  ringe  Følge,  der  fulgte  Liget,  kun  12  Adels- 
mænd ved  Siden  og  ikke  mer  end  20  Fakler  foran  det  og  bag  efter. 
Nu  skulde  det  dog  nok  ses,   hvem  der  sad  inde  med  Magten. 

Den  døde  Konge  kunde  være  lige  glad,  men  Hertug  Frederik 
tænkte  sikkert  sit  derved  og  skrev  det  op  i  sit  Hjertes  Lønkammer. 

Han  var  kun  lidet  kendt,  da  han  en  Uges  Tid  efter  Faderens  Død 
kom  til  Kobenhavn.  Adelen  vidste  ikke,  hvor  godt  han  kunde  bide,  og 
Københavns  Borgere  havde  endnu  ikke  set  noget,  der  kunde  aabenbare 
ham  som  deres  Mand  i  Kampen  mod  Adelen. 

Det  skulde  da  være  Rygterne  om  den  haarde  Haandfæstning,  han 
maatte  underskrive,  inden  han  d.  6.  Juli  paa  Slotspladsen  foran  Børsen 
blev   hyldet  som  Landets  Konge. 

Et  herligt  «Pallads»  var  her  oprejst,  paa  hvilket  Hertug  Frederik 
sad,  og  hvor  Stænderne  var  samlede,  og  her  overantvordede  Rigens  Hof- 
mester, Korfits  Ulfeld,  ham  paa  sin  egen  og  Rigens  Raads  Vegne  Re- 
geringen og  Riget  med  en  sirlig  Oration. 

Men  hvor  sirligt  end  Talen  lod,  var  der  dog  næppe  nogen,  der  lod 
sig  skuffe;  allermindst  Hertug  Frederik,  der  ved  det  store  Gilde,  som 
fulgte  efter  oppe  paa  Slottet,  sagde  de  bekendte  Ord  til  Korfits  Ulfeld: 
1  haver  i  Dag  bundet  mine  Hænder,  hvem  ved,  h\o  der  kan  binde 
eders  igen  ' 

Der  hvilede  en  egen  trykket  Stemning  over  Byen  i  de  Dage. 
Rigshovmesteren  følte  sig  som  Konge  paa  sin  Gaard,  der  laa  i  Lov 
stræde  — ■  som  dengang  forte  helt  hen  til  Hakket  paa  Graabrodretorv  — 
og  med  Gaardsrum  og  Have  fyldte  hele  den  Plads,  der  nu  optages  af 
Torvet,  fra  en  Linie  langs  Slagterbodernes  sydlige  Side.  Den  var  ud- 
styret med  stor  Pragt  og  Velstand,  kostbare  Møbler,  fine  Tapeter  og 
alle  mulige  Kostba,rheder,  skaarne  Stene  og  dyrebare  Guldsmykker.  Men 
al  denne  Rigdom,  Ulfeld  brammede  med,  maatte  tage  sig  saa  meget 
mærkeligere  ud,  som  Hertug  Frederik  var  nodt  til  at  spare  paa  Skil- 
lingen. Og  med  meget  af  den  Herlighed  var  det  saa  sin  egen  Sag. 
Folk,  der  havde  haft  Lejlighed  til  at  kigge  lidt  nærmere  paa  Tingene, 
gik  og  saa  hemmelighedsfulde  ud;  men  Rygtet  fortalte,  at  Rigshovme- 
steren i  sin  Embedsførelse  havde  set  sig  selv  mere  til  gode,  end  Rigens 
Tarv  tillod.  Xu  spillede  han  jo  rigtignok  Mester.  Aldrig  saa  snart 
havde  gamle  Kong  Christian  lukket  sine  Øjne  ude  paa  Rosenborg,  før 
han  lod  Fru  Vibeke  køre  paa  Porten,  syg  og  elendig  som  hun  var,  og 
paa  den  mest  forsmædelige  Maade.  At  det  var  den  overmodige  Kaj 
Lykke,  der  havde  jaget  hende  ud,  forandrede  ikke  Sagen.  Thi  han 
skulde  have  Rigshovmesterens  Datter,  saa  han  handlede  kun  efter  Ordre. 
Fru  Vibeke  og  hendes  Datter  tog  ind  i  et  lejet  Hus,  og  der  dode  hun 
omtrent  2  Maaneder  efter  Kongen,  og  nu  var  Hr.  Hovmester  atter  ude 
og  vilde  have  sat  hendes  Begravelse  i  Scene  «med  stor  Spektakul». 
Alt  dette  skete  for  at  indprente  Offentligheden,  at  Fru  Vibeke  havde 
været  et  slet  og  nedrigt  Fruentimmer,  der  havde  skilt  Rigshovmesterens 
Svigermoder,  Fru  Kirsten  Munk,  ved  Kongens  Gunst  og  faaet  hende  jaget 
af  Gaarde.  Skønt  det  dog  var  vitterligt,  at  det  var  Fru  Kirsten,  der 
havde  forbrudt  sig  haardeligen  mod  Christian  IV,  og  var  løbet  fra  sin 
Mand,  uden  Bistand  fra  andre  end  sin  egen  Letfærdighed.  Men  for 
enhver  Pris  maatte  nu  Fru  Kirsten  vaskes  ren  og  fremfor  alt,  der  maattte 
ikke  kunne  næres  Mistanke  om,  at  hun  ikke  havde  været  Kong  Chri- 
stians ægteviede  Hustru.  Der  var  mange,  der  ikke  vidste,  hvad  niorga- 
natisk    Ægteskab    betød,    og    som    betragtede    det    som    Frilleliv.       Men 

rejstes    der    Tvivl    om    Leonora  Christines    ægte    Fødsel,     vilde    det    kuii 
svække  Ulfeids  egen  Stilling. 

Men  skulde  Fru  Kirsten  være  englehvid,  saa  maatte  Vibeke  Kruse 
gøres  saa  sort  som  Arvesynden,  og  den  bedste  Lejlighed,  der  bod  sig 
hertil,  var  hendes  Jordefærd.  Naar  hendes  Lig  i  beskæmmende  Optog 
blev  slæbt  ud  af  Byen  paa  en  Sluffe,  rigtig  « Rakkervis »,  saa  vilde  dette 
Indtryk,  som  det  sidste  Københavnerne  fik  af  hende,  nok  gøre  sin 
Virkning. 

Hertug  Frederik  havde  dog  for  megen  Takt  til  at  tillade,  at  et 
Menneske,  der  havde  staaet  hans  Fader  nær  og  haft  hans  Fortrolighed 
og  Venskab,  skulde  offentlig  haanes  efter  sin  Død.  Og  ved  sin  Mellem- 
komst, da  Gaden  alt  var  fuld  af  Folk,  som  vilde  se  paa  Optoget,  for- 
styrrede han  Korfits  Ulfeids  smukke  Plan,  men  kunde  dog  ikke  hindre, 
ar  Fru  Vibeke  blev  begravet  som  en  Forbryder  om  Natten  og  paa  de 
Fattiges  Kirkegaard  uden   for  Nørreport. 

Hvad  skulde  alt  dette  føre  til?  Grev  Valdemar  Christian  gik  om 
og  gjorde  Hertug  Frederik  alle  Slags  «Bravader»,  ja  drev  det  endog  til 
at  skyde  med  Pistoler  mod  Slottets  Vinduer,  og  Kai  Lykke  og  andre  af 
Partiet  havde  saa  mange  haanske  og  studsige  Ord  om  Hertugen  og 
Hertuginden,  at  det  var  en  Skam.  Thi  det  maatte  Københavns  Bor- 
gere bekende,  at  et  mere  nedladende  og  ligetil  Herskab  havde  man 
endnu  aldrig  set  i  Kobenhavn.  Hertuginden,  der  var  saa  spansk  mod 
de  adelige  Damer,  var  Venligheden  selv  mod  de  københavnske  Borger- 
koner, af  hvilke  adskillige  fik  deres  Gang  paa  Slottet  og  til  enhver  Tid 
kunde  faa  Dronningen  i  Tale. 

Der  er  vist  ingen  Tvivl  om,  at  Hertuginde  Sophie  Amalie  stod 
anderledes  højt  hos  Københavnerne  end  Christian  IV's  Datter  Leonora 
Christine,  der  baade  var  stolt  og  havde  megen  Selvfølelse  og  ikke  havde 
Trang  eller  Sind  til  at  smigre  eller  lefle  for  Folk.  Københavnerne  var 
ikke  blinde  for  hendes  vanskelige  Stilling  som  Christian  IV's  Datter  og 
Korfits  Ulfeids  Hustru;  hendes  Skønhed  og  personlige  Fremtræden  har 
sikkert  nok  vundet  manges  Sind  for  hende,  og  hun  fik  vist  som  oftest 
Lov  at  være  i  Ro.  Men  paa  én  Gang  fik  Rygtet  travlt  med  hende. 
Paa  Vejen  til  Hørsholm,  hed  det  sig,  var  hun  staaet  af  hos  Guldsmeden 
og  Tusindkunstneren  Caspar  Herbach,  som  boede  ude  i  Lyngby  Mølle. 
Der  var  hos  den  fingerfærdige  Mand  altid  noget  at  se,  men  nu  i  Efter- 
sommeren 1648  mere  end  nogen  Sinde.  Thi  han  havde  netop  Kronen, 
som    skulde    bruges    til    Dronningens    Kroning,    under    Arbejde,    og    den 

havde  Leonora  Christine,  der  maaske  en  lid  havde  tænkt  sig  selv 'som 
dens  Bærer,  sin  egen  Lyst  af  at  se.  Men  hvordan  det  gik  eller  ikke, 
nok  er  det,  Kronen  faldt  paa  Gulvet,  enten  hun  nu  tabte  den  eller 
lod  den  falde,   og  en  af  dens  mange  dyrebare  Stene  sprang  itu. 

Se,  det  var  Vand  paa  alle  Skvaldersøstres  Molle.  Historien  lob 
rundt,  blev  pyntet  paa  og  vandt  større  Tiltro,  jo  mere  den  var  pyntet. 
Men  Hertuginden  vilde  ikke  bære  den  Krone,  som  Leonora  Christine 
havde   « kastet   fra  sig«,   og  Caspar  Herbach  maatte  lave  en  ny. 

Hertug  Frederik  blev  kronet  d.  23.  November  med  stor  Stads  og 
Herlighed.  Paa  Amagertorv  ud  for  Højbrostræde  var  der  rejst  en  Ære- 
port,  ligesom  omtr.  50  Aar  i  Forvejen  ved  Christian  IV's  Kroning.  Paa 
Slotspladsen  foran  Børsen  blev  en  Okse  stegt  og  « fyldt  med  alle  Slags 
Vildt  og  Fugle,  givet  til  Pris  for  Mængden,  og  med  stor  Furie  af  mange 
hundrede  Mennesker  i  en  Fart  bortreven*.  Fra  en  « Brønd »,  d.  e.  en 
kunstig  Kilde  ved  Siden  af,  strømmede  der  i  3  Timer  rød  og  hvid  Vin 
ud  til  alle,  som  vilde  drikke;  om  Aftenen  var  der  som  sædvanlig  Dans 
og  Fyrværkeri.  Dagen  efter  skulde  Dronningens  Kroning  finde  Sted, 
men  da  Københavnerne  strømmede  til  for  at  se  Optoget  op  gennem 
Byen,  saa  de  til  deres  Forbavselse,  at  Æreporten  var  taget  ned,  og  snart 
vidste  alle,   at  det  var  Ulfeids  Folk,   der  havde  taget  den  ned  om  Natten. 

Dermed  begyndte  den  voldsomme  Kamp  mellem  de  to  Partier,  der 
ikke  endte,  selv  da  Kongen  sad  med  uindskrænket  Magt  paa  sin  Trone, 
men  som  af  den  lidenskabelige  og  hævngerrige  Dronning  blev  fortsat 
endnu  22  Aar,  efter  at  Fængselsdøren  havde  lukket  sig  for  den  fangne 
Leonora  Christine. 


Kobenhavn  var  dengang  endnu  kun  en  lille  By,  og  dens  Befolkning 
var  ikke  optaget  af  noget  ud  over  det,  den  havde  for  Øje.  Hvad  der 
skete  i  den  ene  Ende  af  Byen,  var  straks  aabenbaret  i  den  anden. 
Man  havde  jo  til  daglig  ikke  andet  at  tale  om,  end  Næsten  og  hvad 
Næsten  tog  sig  til.  Naturligvis  havde  alle  deres  Ojne  henvendt  paa 
Slottet,  der  laa  derude  paa  Holmen,  midt  imellem  Byen  og  Christians- 
havn ;  alt  hvad  dér  skete,  var  Genstand  for  den  aller  største  Opmærk- 
somhed. Og  der  skulde  kun  lidet  til,  mindre  end  nu  om  Stunder,  hvor 
der  er  saa  meget,    der  griber  Tankerne,    for   at  taa  Knevren  paa  Gang. 

Der  var  nu  netop  den  Gang  nok  at  tale  om.  Man  kan  være  vis 
paa,    at    der    har   været    en  Hvisken    og  Tisken  i  den  ganske  Stad  i  de 

første  Aar  af  Frederik  lll's  Regering.  Om  de  Borgertconer,  som  havde 
deres  Gang  paa  Slottet  lios  Dronningen,  bare  \il(le  lukke  deres  Mund 
op,  saa  skulde  man  faa  at  hore!  Men  de  var  bleven  saa  storagtige 
paa  det  sidste  og  snakkede  ikke  til  Smaafolk,  efter  at  de  kom  til  Hove. 
Noget  sivede   der  jo   imidlertid   altid   ud,   og  Fantasien   fik  snart  tra\it. 

Der  var  nu  denne  Fyr,  som  dukkede  op  paa  én  Gang  nede  fra 
Spanien,  Don  Jørgen  Ulrik  kaldte  han  sig,  en  lang  Karl  med  stort  sort 
Haar,  som  udgav  sig  for  at  være  en  uægte  Son  af  Christian  IV  og  Kir- 
sten Munk.  I  alle  de  Kipper  og  Ølhuse,  der  var  i  Byen,'  svirede  og 
sværmede  han  og  fortalte  om  sine  mange  underlige  Eventyr.  Hvor 
mange  der  troede  paa  hans  Beretninger  om  sin  Herkomst,  er  ikke  godt 
at  vide,  men  ved  Hove  kom  han,  saa  skiden  en  Karl  han  var,  og 
saa  maatte  der  vel  være  noget  om  det.  Men  kloge  Folk,  der  kunde 
se  lidt  længere  end  til  deres  egen  Næsetip,  de  forstod  nok,  hvordan 
det  hang  sammen.  Thi  hans  Fortællinger  om  hans  Barndom  og  Ung- 
dom var  saa  fulde  af  haandgribelige  Logne,  at  Kongen  og  Dronningen 
umulig  kunde  tro  paa  dem.  Men  det  var  ogsaa  det  samme;  blot  de 
lod,  som  de  troede  det,  og  det  gjorde  de  ved  at  tage  imod  ham,  saa 
skaftede  de  med  det  samme  Leonora  Christine  en  Broder  og  hendes 
Mand  og  Hannibal  Sehested  et  Svogerskab,  som  kunde  være  generende 
nok  for  dem,  og  det  havde  de  ikke  det  mindste  imod.  Thi  nu  kunde 
da  alle  og  enhver  se,  hvad  Slags  Kvindfolk  Fru  Kirsten  havde  været, 
og  Korfits  Ulfeids  og  Hannibal  Sehesteds  Hustruer  var  naturligvis  Sleg- 
fredunger ligesom   han. 

]\Itn  inden  Don  Jørgen  Ulrik  en  skønne  Dag  i  1655  paa  Knippels- 
bro  kom  i  Klammeri  med  en  Bryggerkusk  —  hvilket  endte  med,  at  Brygger- 
kusken  slog  ham  ihjel  med  sin  Vognkæp  —  var  der  hændt  mange  sære 
og  underlige  Ting,   der  havde  givet  Københavnerne  nok  at  tænke  paa. 

En  Dag  i  April-  1651  fortalte  Rygtet,  at  en  Kvinde  ved  Navn  Dina 
Vinhofer,  der  ikke  just  for  sin  Dyds  Skyld  var  bekendt  i  Byen,  havde 
forsøgt  at  tage  sig  af  Dage  ved  Gift  og  —  eftersom  hun  var  indviklet 
i  en  stor  og  sælsom  Sag  —  taget  i  Forvaring  paa  Københavns  Slot. 
Ulfeld  og  hans  Hustru,  hed  det  sig  snart,  havde  villet  tage  Kongen  og 
Dronningen  af  Dage  med  Gift ;  snart  fortaltes  ganske  det  modsatte,  at 
det  var  disse,  der  havde  villet  Ulfeld  til  Livs.  Og  det  var  der  mange, 
der  kunde  snakke  med  om,  thi  Ulfeld  havde  selv  anmodet  Naboer  og 
Genboer  omkring  hans  Gaard  i  Skindergade,  Graabrødre-  og  Løvstræde 
om  at  komme  ham  til  Hjælp,    om    det  skulde  gøres  fornødent,    og  man 

vidste  ogsaa,  at  Rigshovmesteren  selv  og  hans  Tjenere  havde  holdt  Vagt 
med  ladt  Gevær  ved  Haveporten  mange  Xætter  i  Træk.  Og  Rigshov- 
mesteren kunde  maaske  nok  have  Grund  til  at  ængstes,  thi  der  var 
megen  Utilfredshed  med  ham  og  stor  Forbitrelse  imod  ham,  da  Alle  som 
havde  Penge  til  gode  hos  Kronen,  og  det  var  mange,  baade  Store  og 
Smaa,  havde  sat  deres  Lid  til  hans  Underhandlinger  i  Holland  i  Efter- 
aaret   1649;    men    den    Rejse    kostede    kun    store    Penge    og    bragte    ikke 


Frederik  III  og  Sophie  Amalie  paa  Jagt. 


noget  ind.  Hverken  Krigsfolk  eller  Søfolk  kunde  faa  deres  Penge,  og 
det  lod  sig  mærke  paa  den  offentlige  Sikkerhed  i  som  uden  for  Byen. 
«Det  ene  Mord  sker  efter  det  andet,  og  paa  Mord  og  Tyveri  er  der 
ingen  Ende». 

Rigshovmesteren  holdt  sig  inde  i  lang  Tid  efter  sin  Hjemkomst  og 
kom  ikke  til  Hove  paa  Grund  af  Kongens  Uvilje  imod  ham,  og  da  han 
endelig  hen  i  Januar  kom  derop,  fik  han  først  Kongens  og  dernæst 
Folkets  Vrede  at  fole.     Thi    Kongen    endte   Audiensen    med    at   slaa    en 

hoj  og  spottende  Latter  op  over  Ulfeids  Tale  og  kort  vende  ham 
Ryggen.  Og  da  Ulfeld  kom  ned  og  vilde  køre  bort  fra  Slottet,  blev 
hans  Vogn  standset  af  Holmens  Folk,  der  var  ilet  til  paa  Rygtet  om,  at 
han  var  at  faa  i  Tale,  og  forlangte  med  hoje  Raab  deres  Penge;  nu 
havde  de  ventet  længe  nok  paa  hans  Hjemkomst,  og  de  var  ved  at 
sulte  ihjel  med  Kone  og  Børn.  Af  den  Klemme  blev  han  kun  hjulpen 
ud,  ved  at  Kongen  forst  sendte  en  Page,  saa  to  Adelsmænd  og  endelig, 
da  det  ikke  hjalp,  to  Rigsraader  for  at  stille  de  vrede  Holmens  Folk 
tilfreds. 

Stemningen  var  saaledes  meget  forbitret  mod  Rigshovmesteren  alle- 
rede i  1650  og  blev  det  mere  og  mere.  Da  Dinas  Fængsling  blev  be- 
kendt satte  den  Byen  i  den  voldsomste  Bevægelse.  Folk  tog  Parti  for 
og  imod  ham,  de  fleste  var  imod;  men  de  bedste  af  dem,  der  var  imod, 
kunde  ikke  skjule  for  sig  selv,  at  det  var  kedeligt,  at  denne  Oberstløjt- 
nant Walter,  som  var  saa  meget  med  i  den  Sag  og  var  Kæreste  med 
Dina,  havde  været  saa  vel  set  ved  Hove  og  endog  saa  yndet  af  Dron- 
ningen, at  det  havde  givet  Anledning  til  Omtale.  Saa  meget  var  sik- 
kert, at  man  maatte  vare  paa  sin  Mund,  for  man  kunde  aldrig  vide, 
hvem  der  stod  bag,  og  Gud  i  Himlen  maatte  vide,  hvordan  det  hængte 
sammen,  saa  indviklet  det  var. 

Den  hele  By  talte  ikke  om  andet  og  tænkte  ikke  paa  andet,  og 
ved  Hove  bar  man  sig  ad,  som  om  der  stod  en  Borgerkrig  for  Døren. 
Slotsvagten  fordobledes,  Kanoner  blev  kørt  op,  og  Dagen  efter,  at  Dina 
var  sat  fast,  blev  der  gjort  Forbøn  i  alle  Stadens  Kirker  «at  Gud  for 
sin  Barmhjertigheds  Skyld  vilde  styrke  og  oplyse  Sandheden  i  en  meget 
mørk  og  vanskelig  Sag,  hvis  Lige  udi  Danmark  aldrig  er  hørt.»  Det 
kan  være,  der  var  dem,  som  havde  den  kætterske  Mening,  at  hvis  man 
havde  taget  Oberstløjtnant  Walter,  der  imidlertid  havde  faaet  sine  første 
Belønninger  for  den  Vagtsomhed,  han  viste  for  sit  kgl.  Herskabs  Sik- 
kerhed, og  var  bleven  udnævnt  til  Oberst  og  kgl.  Raad,  ret  i  Skole,  vilde 
man  nok  saa  hurtig  være  kommen  til  Bunds  i  denne  mystiske  Sag. 
Thi  der  kan  næppe  være  Tvivl  om,  at  det  var  ham,  der  for  at  slaa  sig 
op  og  vinde  Kongeparrets  Hengivenhed,  havde  fundet  paa  den  hele 
Historie  og  ladet  sin  frugtsommelige  Kæreste  Dina  indstudere  sine  gro- 
teske Løgne.  Om  der  har  staaet  andre  eller  en  anden  bag  ved  ham, 
vil  næppe  nogen  Sinde  bhve  oplyst. 

Der  var  noget  at  se  paa  i  de  Dage,  naar  L^Ifeld  og  hans  drog  til 
Raadstuen   for  at  svare  paa  Dinas  Beskyldninger.      Thi  for  at  bode  paa 

den  Skam,  at  hans  højbaarne  Gemalinde  skulde  møde  for  Skranken 
sammen  med  en  los  Tojte  som  Dina,  mødte  hans  Slægtninge,  Venner 
og  Folk  med  op  ved  Retsforhandlingerne,  som  endelig  afsluttedes  paa 
Herredagen  i  Juni — Juli  Maaned.  Dina  kom  agende  i  en  Postvogn  fra 
Klædekammeret  i  Porthuset  ved  Højbro  (se  S.  185),  hvor  hun  holdtes 
fangen,  siddende  paa  en  Fløjels  Pude,  og  Retten  var  omgivet  af  Sol- 
dater med  Musketter  og  brændende  Lunter.  Retssalen  kunde  paa  langt 
nær  ikke  rumme  alle  dem,  der  vilde  overvære  Forhørerne;  men  Rygtet 
om  hvad  der  foregik,  hviskedes  ud  gennem  Vinduer  og  Dore  og  hele 
Byen  lyttede  til.  Og  der  fik  man  artige  Ting  at  høre;  alt,  hvad  der 
havde  svirret  Byen  rundt  i  den  sidste  Maaneds  Tid,  blev  nu  serveret 
her  i  sammentrængt  Form.  Der  stod  Dina  og  vidnede,  at  hun  havde 
ligget  i  Sengen  hos  Rigens  Hovmester  en  Morgen,  da  hans  Hustru  var 
kommen  ind  i  Kammeret.  Og  han  havde  kastet  Dynen  over  hende, 
saa  hans  « Froken  intet  havde  set,  men  havde  begyndt  at  tale  om 
den  Drik,  hun  havde  i  et  Glas».  «Her  har  vi  Giften,)^  sagde  hun, 
«men  jeg  frygter  den  er  saa  stærk,  at  han  dor  deraf. »  Men  Dina  blev 
fældet  af  mange  Vidnesbyrd,  at  hun  paa  den  Tid  aldrig  havde  været 
i  Rigshovmesterens  Hus,  end  sige  ligget  i  hans  Seng.  Og  naar  hun 
beskyldte  ham  for  at  være  Fader  til  det  Barn,  hun  havde  født  nu  for 
en  Maanedstid  siden,  saa  var  det  ogsaa  galt;  thi  hendes  Moder  vidnede, 
at  ingen  anden  end  Walter  var  Fader  til  Barnet,  hvorfor  hun  ogsaa,  da 
Barnet  var  svagt  og  hun  selv  havde  døbt  det,  havde  givet  det  hans 
Moders  Navn. 

Og  der  stod  Langmark,  Ulfeids  utro  Tjener,  som  havde  skaffet  sin 
Herres  Fjender  en  Nøgle  til  Haveporten  ud  til  Skindergade;  og  der  stod 
Ulfeids  trofaste  Mand,  den  bekendte  Læge,  Dr.  Otto  Sperling.  Han 
havde  Lørdag  d.  12.  Maj  om  Aftenen  Kl.  9,  da  han  gik  for  at  vaage 
om  Natten  i  Ulfeids  Gaard,  hvor  man  stadig  frygtede  Overfald,  i  Studie- 
stræde mødt  en  som  en  Mandsperson,  der  havde  trukket  ham  i  Kappen  og 
paa  hans  Spørgsmaal:  Hvem  er  Ir  havde  givet  sig  tilkende  som  Dina,  der 
bad  og  besvor  ham  overtale  Ulfeld  til  ikke  at  nævne  hendes  og  Walters 
Navn  i  Historien  om  Overfaldet.  Og  Dagen  efter,  en  højhellig  Søndag, 
just  som  Dr.  Sperling  som  Forlover  førte  en  Brudgom  ud  af  Kirken  til 
Brudehuset,  var  der  kommet  en  Pige  løbende  til  ham  paa  Frue  Kirke- 
gaard og  bedet  ham  komme  ud  til  Dina,  som  endelig  maatte  tale  med 
ham.  Sperling  havde  svaret,  at  han  ikke  vidste,  hvor  hun  boede,  men 
at  Pigen  skulde  blive  staaende  paa  Kirkegaarden  og  vente,  til  han  havde 

lodset  Brudgommen  ind  i  Brudehuset,  da  han  straks  vilde  komme  igen. 
Og  Doktoren  kom  igen  og  fulgte  efter  Pigen,  der  forte  ham  til  Norre 
Port,  ud  ad  den,  omkring  Stadsgraven  og  ind  i  en  Smøge  mellem  Ha- 
verne. Dér,  i  den  samme  Smøge,  saa  han  Slotsfogden,  Johan  Waltpurger, 
gaa  foran  sig  med  Kappe  og  Kaarde.  Han  gik  ind  i  et  Hus  noget 
foran  Sperling,  og  straks  kom  Dinas  Moder  ud  i  Døren  og  vinkede  til 
Sperling,  at  han  ikke  maatte  komme  nærmere.  Saa  meget  forstod  han 
da  af  hendes  Fagter,  hvorfor  han  vendte  om  og  gik  tilbage  op  ])aa 
Nørre  Vold  ved  Porten,  hvorfra  han  kunde  overse  Broen  udenfor.  Og 
det  varede  da  heller  ikke  længe,  for  Slotsfogden  kom  med  Dina,  gik 
gennem  Porten  med  hende   og  ned  ad  Norregade. 

Det  var  denne  Vandring  ned  ad  Nørregade  og  gennem  «Strøget», 
til  Porthuset  ved  Hojbro,  hvor  hun  blev  sat  fast,  som  forst  vakte  Køben- 
havnernes Opmærksomhed   for  Sagen. 

Der  var  Mester  Simon  Hennings,  Kapellan  ved  Petri  Kirke,  som 
altid  var  saa  nidkær  og  hvas  i  sine  Ord  og  stadig  vilde  holde  Prækner 
paa  Raadstuen,  hvormeget  Dr.  Sperling  saa  trak  ham  i  Kjolen.  Han 
var  af  Sjællands  Biskop  Jesper  Brochmann  —  der  ikke  var  Ulfeld  god  — 
bleven  beskyldt  for  at  have  bragt  Dinas  Barn  hemmeligt  af  Vejen.  Det 
laa  nok  puttet  ned  i  et  Hul  paa  Petri  Kirkegaard.  Men  Byfoged  Klaus 
Ravn  var  saa  heldig,  ved  Hjælp  af  en  af  Dinas  Nabokoner,  at  finde 
Liget  nedlagt  i  en  anden  Barnekiste  paa  den  nye  Kirkegaard  (omtrent 
mellem  Frederiksborggade,  Gotersgade  og  Rømersgade).  Og  der  var 
Dina's  Prokurator,  en  durkdreven  Skælm,  som  hed  Bernt  Vogt,  men  som 
vilde  være  latinsk  og  kaldte  sig  Bernardus,  hvem  Mester  Simon  stadig 
gjorde  Gæk  med.  Særlig  hans  latiniserede  Navn  spottede  han  og  udtalte 
det  drævende  og  slæbende  Ber-n ar-dus. 

Ulfeld  blev  frikendt  for  Raadstueretten,  men  han  fandt  ikke,  at  han 
havde  faaet  Oprejsning  nok,  ved  at  Dina  domtes  til  Døden.  Og  han 
vilde  søge  at  ramme  dem,  der  stod  bagved.  Han  indankede  Sagen 
for  Herredagen,  og  her  foregik  da  et  af  de  mest  bevægede  Optrin  i 
det  store  farverige  Drama.  Her  for  Rigens  Raad  og  gode  Mænd  fremstod 
Rigshovmesteren  og  hans  Frøken,  alle  hans  Brodre  og  deres  Hustruer  og 
mange  fjerne  og  nære  Slægtninge,  med  Guldkæder  og  i  Silkeklæder,  og 
mødtes  for  Skranken  med  Oberst  Jørgen  Walter  og  Dina,  «der  blussede 
af  spansk  Vin  og  Sminke ».  Hun  stillede  sig  straks  med  frækt  Ansigt 
tæt  hen  ved  Siden  af  Ulfeld ;  men  de  Herrer  Rigens  Raader,  der  var  i 
Slægt    med    ham,     rejste   sig   fra    deres    Sæder    og   sluttede    sig    til    ham. 

Herredagsskriveren  oplæste  alle  Akterne  i  den  vidtløftige  Sag,  og  da  det 
kom  til  Omtalen  af  Uina's  Barn,  slog  hun  Hr.  Rigens  Hovmester  for 
Brystet  og  sagde  højt:    «l)u  est  min  Barnefader!* 

Der  var  vel  dem,  som  dette  gjorde  Indtryk  paa,  til  Trods  for,  at 
Ulfeld  var  fuldstændig  frikendt  og  Dina's  Løgnagtighed  var  bleven  klart 
bevist.  Men  der  kom  et  lille  Efterspil.  Da  Dokumenterne  fra  begge  Sider 
var  læst  op,  blev  Parterne  vist  ud,  og  Dommerne  begyndte  at  raad- 
slaa.  Dina  sad  paa  en  Bænk  ude  hos  Drabanterne,  og  Walter,  der  havde 
gaaet  op  og  ned,  gik  pludselig  og  ubemærket  ud.  Straks  efter  kom  en  ung 
Adelsmand  og  spurgte  efter  ham:  Jørgen  Walter,  hvor  er  Jørgen  Walter? 
og  raabte  med  et  med  høj  Røst:  Han  er  borte,  Walter  er  borte!  Da 
Dina  hørte  det,  blev  der  en  Jammer.  Hun  kaldte  ham  en  letfærdig 
Skælm,  der  havde  bedraget  hende  og  nu  lod  hende  i  Stikken.  Og  ved 
det  genoptagne  Forhør  tilstod  hun  nu  alt.  Walter  vilde  imidlertid  stadig 
lyve  sig  fra  Kendskabet  til  Dina  og  erklærede,  at  han  aldrig  havde  søgt 
Seng  med  hende.  Men  da  faldt  Dina's  lille  13  Aars  Datter  af  sig  selv 
ham  i  Talen:  «Hvad?  laa  I  ikke  i  Sengen  hos  Moder,  dengang  Pæ- 
rerne var  modner  Og  I  lovede  mig  nogle  og  gav  mig  mgen.»  Over 
hvilken   barnlige,   enfoldige  Tale  alle  maatte  le. 

Alt  dette  foregik  d.  3.  Juli  og  endte  med,  at  Dina  for  sine  falske 
Beskyldninger  blev  dømt  til,  at  hendes  Hoved  skulde  afhugges  og  sættes 
paa  en  Stage  ved  Vejen  uden  for  Staden  og  hendes  Krop  nedgraves 
underneden  i  Jorden. 

Den  Ilte  Juli,  som  var  en  Torsdag,  tidlig  om  Morgenen  skyndte 
Folk  sig  ned  paa  Slotspladsen  for  at  se  Dina  blive  henrettet.  Blokken 
var  som  sædvanlig  stillet  op  imellem  Børsrampen  og  Slottet,  og  blandt 
dem,  der  stod  i  første  Række  ved  Rækværket,  der  var  slaaet  op  for  at 
holde  Folk  i  Afstand,  var  Dr.  Otto  Sperling  med  sin  lille  Datter  Anna 
paa  Armen.  Da  Dina  blev  fort  ud  fra  Blaataarn,  kendtes  det  paa 
hende,  at  Slotsfogden  ikke  havde  sparet  paa  den  spanske  Vin.  Hun 
snakkede  uafladeligt  og  med  lallende  Tunge,  viste  ingen  Andagt  og 
hørte  kun  lidet  paa,  hvad  Præsten  sagde.  Hun  ventede,  fortælles  der, 
til  det  sidste  at  blive  benaadet,  gik  og  saa  op  til  Kongens  Vindue  og 
snakkede  en  hel  Del  ud  i  Luften.  Men  da  hun  saa  Ulfeids  Skriver 
Kjeld  Friis  og  Hr.  Simon,  fik  hendes  Tanker  et  bestemt  Maal,  og  hun 
sagde  truende  til  dem  paa  sin  Holstensk,  at  hun  skulde  anklage  dem 
for  Guds  strenge  Domstol.  « Omsider,  efter  megen  Snakken,  maatte  hun 
knæle    ned.      Men    efterdi    hun    holdt    Halsen    og    Hovedet    noget    lavt, 


25° 

traadte  Eoddelknægten  hen  til  hende  og  greb  fat  i  hendes  Næse  med 
to  Fingre  for  at  rette  hendes  Hals  noget  op.  Og  da  tøvede  Bøddelen 
heller  ikke,   men   huggede  hendes  Hoved  af  under  sin   Knægts  Arm.» 

Dermed  troede  Københavnerne,  at  den  Sag  var  forbi,  men  det  var 
kun  Forspillet.  Selv  om  Korfits  Ulfeld  var  gaaet  ud  af  Sagen  som 
Sejrherre,  folte  han  sig  dog  ikke  rolig.  Thi  han  havde  ikke  paa  alle 
Punkter  saa  god  en  Samvittighed  som  i  Giftsagen.  Der  var  noget  ved 
hans  Embedsførelse,  han  nodig  vilde  have  frem.  Nys  var  hans  Svoger, 
Hannibal  Sehested,  faldet  for  Anklage  for  Uredelighed,  og  der  gik  kun 
en  Dag  eller  to  efter  Dina's  Henrettelse,  for  han  hørte,  at  der  forberedtes 
en  lignende  Anklage  mod  ham.  Og  saa  tog  han  og  hans  Hustru  den 
endelige  Beslutning,  som  alt  længe  havde  været  overvejet,  —  allerede  i 
Begyndelsen  af  Sagen  med  Dina  havde  han  lejet  et  hollandsk  Skib,  som 
for  alle  Tilfældes  Skyld  laa  i  Sundet,  —  og  som  blev  saa  skæbnesvanger 
for  dem  begge,  at  unddrage  sig  Anklagen  ved  at  flygte-  Thi  det  var 
en  Flugt.  I  al  Hemmelighed,  medforende  Juveler,  Smykker  og  andre 
let  handelige  Kostbarheder  samt  deres  ældste  Son  og  Datter,  kørte  Ul- 
feld og  Leonora  Christine  om  Aftenen  d.  14.  Juli  ud  gennem  ny  Øster- 
port, hvortil  han  selv  havde  Nøglen,  over  hans  Len  Hørsholm  og  op 
til  Hammermollen,  hvor  Hollænderen  laa.  Her  gik  de  om  Bord  og 
sejlede  lige  til  Holland. 

Men  da  Rigshovmesteren  var  borte,  fik  hans  Fjender  frit  Spil. 
Man  fortalte  straks,  at  Dina  var  bleven  uskyldig  henrettet,  thi  mange 
havde  set  et  stærkt  Lysskin  over  Stedet,  hvor  hun  var  gravet  ned.  Og 
Københavnerne  strømmede  i  store  Skarer  ud  til  Galgen  uden  for 
Vester  Port. 

Det  var  uden  Tvivl  paa  dette  Tidspunkt,  at  der  dukkede  en  Historie 
op  om  en  mærkelig  Profeti,  der  var  funden  udi  en  gammel  Munkebog 
i  Esrom  Kloster  Ao.  1560  af  den  vidt  berømte  Matematikus  Tyge 
Brahe.  Den  fortalte  i  Tegn  og  Tal,  der  var  let  gennemskuelig  for 
lærde  Folk,  at  «i65i  da  skal  det  undertrykte  Danmark,  efter  at  Ulvene, 
som  det  forstyrrede,  er  udryddede  og  udslettede,  komme  til  sin  forrige 
Salighed  og  høje  Stand  igen  og  give  een  Mand  Regimentet  over,  hvilken 
Visdom  højligen  elsker;  da  samme  skal  gøre  og  mage  det  snarligen  saa, 
at  du  skal  nyde  og  erlange  mange  yndelige  og  glædelige   Dage.» 

For  Kobenhavns  Borgere  var  « Ulvene  s  ikke  blot  Symbolet  for 
Korfits  Ulfeld  og  det  hele  Svogerparti,  der  i  ham  havde  haft  sin  mest 
fremragende    Repræsentant,     men    tillige    for    hans    og    dette    Partis    be- 

stemte  Modstandere,  den  øvrige  Adel.  Yor  Borgerne  var  der  ingen  For- 
skel, for  dem  var  begge  Partier  lige  ubehagelige.  Under  den  alminde- 
lige Fattigdom,  som  havde  hersket  i  Landet  før  og  efter  den  gamle 
Konges  Død,  under  den  næsten  fuldstændige  Standsning  af  Handel  og 
Stilstand  i  Næringslivet,  hvilket  mærkedes  mest  i  København,  tog  Ade- 
lens mange  F"orrettigheder  sig  dobbelt  stodende  ud.  Rigsraadet  ind- 
skrænkede sig  til,  paa  Foranledning  af  Kongen,  at  drøfte,  hvorvidt  man 
kunde  skaffe  Kobenhavn  nogen  Fremgang  ved  at  benaade  den  fremfor 
andre  Købstæder  med  særlige  Friheder,  men  tog  intet  Hensyn  til  Magi- 
stratens Onske  om  at  indlemme  Christianshavn  i  Byen  eller  til  at  give 
Købmænd  og  Haandværkere  Lavsret  og  sikre  Borgerne  mod  overdreven 
Indkvartering. 

Uviljen  mod  Adelen  og  Rigsraadet  voksede,  og  Magistraten  tog  sig 
af  Borgernes  Sag,  da  der  i  1650  paalagdes  dem  yderligere  Byrder.  Og 
den  tog  sig  af  dem  med  djærve  Ord,  der  ikke  kunde  misforstaas.  Disse 
Paalæg  var  mod  kristelig  Billighed,  skrev  den  i  en  Forestilling  til  Rigs- 
raadet, og  udtalte  dristigt,  «at  de  som  mest  havde,  burde  mest  give». 
Saadan  var  det  høje  Rigsraad  ikke  vant  til  at  blive  tiltalt  af  ufri  Mænd; 
det  fandt  det  dog  mest  bekvemt  i  de  haarde  Tider  at  «temporisere»  og  gaa 
frem  med  største  Lemfældighed,  og  Statholderen  Joachim  Gersdorf  maatte 
underhandle  med  Borgmestrene,  af  hvilke  Hans  Nansen  var  den  mest 
fremragende,  om  at  komme  med  en  ny  Forestilling;  den  kunde  gerne 
indeholde  de  samme  Fordringer,  men  maatte  være  affattet  i  en  mere 
sømmelig  Tone.  Tillige  maatte  Borgmestrene  møde  paa  Slottet  og 
modtage  en  Røffel  af  Kongen  i  Kanslerens  og  Statholderens  Nærværelse, 
thi  det  kunde  ikke  gaa  an,  at  Borgmestre  og  Raad  «med  saadan  skarp 
Stil  bestyrkede  Almuen  i  saadant».  Men  Kongen  lod  straks  efter  Borg- 
mestrene vide,  at  han  havde  været  nødt  til  at  handle,  som  han  gjorde; 
og  at  han  ikke  var  dem  imod,  fik  de  Sikkerhed  for  snart  efter  ved  at 
faa  en  ret  betydelig  aarlig  Levering  af  Korn  fra  Provianthuset  som  Til- 
læg til   deres   Løn. 

Der  var  al  Grund  for  Rigsraadet  til  at  gaa  frem  med  Lemfældighed 
over  for  Borgerskabet,  thi  man  kunde  ikke  vide,  hvad  Dag  der  blev 
Brug  for  dets  Tjeneste.  Det  var  urolige  Tider:  Holland,  Danmarks 
nære  Forbundsfælle,  var  i  Krig  med  England;  i  Kobenhavn  nærede  man 
den  største  Frygt  for  et  Angreb  fra  Sverige,  og  Byen  var  saa  lidt  for- 
beredt paa  et  Angreb  som  vel  muligt. 

Da  Christian  IV  i   1629  lod    grave    en   Grøft   og   lægge    et   Dige    fra 

Norre  Port  til  St.  Anne  Bro,  afstak  han  kun  CJrænserne  for  det  udvidede 
København.  Denne  Groft  og  dette  Dige  var  —  sorn  det  giver  sig  selv  i 
Ordene  —  ikke  en  Grav  og  en  Vold,  som  kunde  yde  Byen  et  Værn. 
Han  satte  straks  al  Kraft  ind  paa  « Bygningen  ved  St.  Anne»,  hvis 
Hovedværk  efterhaanden  formede  sig  til  »Skansen  ved  St.  Anne»,  det 
nuværende  Kastel.  Da  den  nye,  ikke  synderlig  bebyggede  Del  af  Byen 
saaledes  ikke  var  befæstet,  blev  de  gamle  Volde  ikke  opgivne,  og  det 
var  først  i  Slutningen  af  Christian  IV's  Regering,  da  der  blev  taget  fat 
med  Kraft  paa  det  nye  Værk  fra  Nørre  Port  forbi  Rosenborg  og  til 
Kastellet,  efter  at  Axel  Urup  havde  faaet  Tilsyn  med  Arbejderne 
paa  Befæstningen,  at  de  gamle  Volde  til  Dels  blev  overflødige.  Men 
ogsaa  kun  til  Dels;  thi  uagtet  Frederik  III  med  stor  Energi  tog  sig  af 
Befæstningssagen,  var  Kobenhavns  Værn  dog  endnu  i  1658,  da  Fjenden 
gik  mod  Byen,  ikke  videre,  end  at  det  maa  betegnes  som  meget  ufuld- 
komment. 

Den  gamle  Norre  Port  blev  1656  flyttet  fra  sin  Plads  i  Knækket  af 
Volden  —  som  man  kan  følge  endnu  i  Husrækken  paa  Nørre  Torv  — 
ud  for  Nørregade  hen  i  den  nye  mere  lige  Voldlinie  ud  for  Frederiks- 
borggade. Denne  Gade  var  den  forste  af  de  nye  Gader;  den  blev 
anlagt  som  Fortsættelse  af  Lille  Købmagergade  og  optog  i  sin  yderste 
Del  Mikkel  Vibes  Gade  fra  venstre  Side.  Til  højre  blev  Rosenborggade 
ført  hen  til  Gotersgade.  Aabenraa  blev  forlænget  ud  til  Volden;  det 
yderste  Stykke  fik  senere  Navnet  Tornebuskegade.  Slippen  hørte  op  at 
være  en  Slip  (d.  v.  s.  en  Sækkegade)  og  forlængedes  lige  som  de  Gader, 
der  havde  mundet  ud  i  den  gamle  Voldgade  — ■  endnu  ved  Midten  af 
det  18.  Aarhundrede  kaldtes  Brøndstræde  og  dens  Fortsættelse  langs  de 
Fattiges  Sjæleboder  (Møntergade  Nr.  31):  Bag  Volden.  1  Møntergade 
og  Regnegade  spores  endnu  tydeligt  Stedet,  hvortil  Gadernes  gamle  Hus- 
linie   har  gaaet. 

Lodret  paa  den  nye  Voldlinie  fra  Nørre  Port  mod  Øst,  et  Stykke 
ned  over  den  gamle  Vold,  blev  nuværende  Gotersgade  anlagt.  Paa  Grund 
af  dens  Anlæg  paa  den  gamle  Bys  Befæstning  kom  den  til  at  danne 
Skellet  mellem  den  ny  og  den  gamle  By.  Og  ved  den  her  for  første 
Gang  genemførte  lige  Gade-Linie  viser  den  sig  straks  paa  Kortet  som 
Grænsen  mellem  Gammel  og  Ny  København,  mellem  den  gamle  snævre 
By  med  de  krumme  og  smalle,  men  maleriske  Gader  og  den  ny  i  al  sin 
Retlinethed  kedelige  By. 

Christian   IV  havde    paa    anden  Maade  søgt  at  løse  den  Opgave  at 

knytte  det  nye  uden  for  Voldene  opvoksende  Kobenhavn  til  det  gamle. 
Han  synes  at  have  planlagt  Anlæget  af  en  Del  nye  Gader,  der  skulde 
udstraale  fra  en  rund  Plads  som  Centrum,  en  Plads,  der  skulde  have 
haft  sin  Plads  imellem  Rosenborg  og  det  projekterede  Slot  inden  for 
St.  Anne  Bro.  Da  dette  blev  opgivet,  faldt  ogsaa  det  projekterede 
Gadeanlæg,   og  den  tidligere  Bebyggelse  blev  fortsat  langs  de  gamle  Veje, 


Den  Collinske  (Rebolledo'ske)  Gaard  mod  St    Strandstræde  i  Fyrrerne  af  dette  Aarhundiede. 

«den  gamle  Adelvej »  Helsingorsvejen,  som  endnu  spores  i  Helsingorsgade, 
den  nye  Adelvej  eller  '<den  store  Stenbro »  (Skraagaden  gennem  Nyboder), 
•  St.  Anne  Stræde »  langs  nuv.  St.  Kongensgade)  og  Lille  og  St.  Strand- 
stræde, hvor  den  spanske  Gesandt,  Grev  Rebolledo,  havde  sit  « Landsted ». 
En  dominerende  Stilling  herude  indtog  det  Byen  nærmest  liggende 
Hus,  der  laa  mellem  «Den  store  Stenbro »  og  «St.  Anne  Stræde »  med 
Gavlene  ud  til  disse  to  Gader  (med  Skraagavle  til  dem  begge)  og  l^K^-aden  ud 
til  Pladsen  foran,  hvor  de  to  Veje  stødte  sammen.     Man  har  længe  vidst, 

at  Admiralens  Gaard  maatte  være  at  søge  paa  disse  Kanter,  den  Byen 
nærmeste  Del  af  Nyboder.  Men  det  er  forst  ganske  nylig  lykkedes  Hr.  stud. 
mag.  Chr.  Axel  Jensen  at  paavise,  at  den  gamle  Gaard,  som  laa  bag  Huset 
Nr.  21  i  St.  Kongensgade  og  blev  nedrevet  i  1899,  var  den  gamle  Admirals- 
gaard,  planlagt  af  Christian  IV  og  opfort  umiddelbart  efter  hans  Død. 
Gamle  Øster  Port  blev,  som  meddelt,  nedrevet  i  1647,  og  kort  efter 
paabegyndtes  Sløjfningen  af  Volden.  Graven  blev  opfyldt  inden  for  den 
foran  omtalte  store  murede  Kam,  omtrent  under  det  kgl.  Teaters  Fagade, 
saaledes  at  Resten  vedligeholdtes  som  en  Kanal  fra  Borsgraven  op  til 
Kammen,    som    en    særlig    Afgrænsning    mellem    Bremerholm    og    Staden 

en  Afgrænsning,  som  Ilden  i 
1795  desværre  ikke  respekte 
rede,  og  som  først  blev  til- 
kastet i  1864.  Broen  og  det 
yderste  Porttaarn,  der  stod 
omtrent  midt  imellem  «Hesten» 
og  Teatret,  blev  nedbrudt.  Da 
Arbejdet  stod  længe  paa,  laa 
den  hele  Plads,  der  allerede 
af  Christian  IV  var  udset  til 
Torv,  om  end  i  en  anden 
Skikkelse  end  nu,  lang  Tid 
hen  i  et  ufremkommeligt  Ufore. 
Københavnerne  fandt  derfor 
paa  den  spøgefulde  Betegnelse 
« Hallands  Aas»  for  det  ufar- 
bare Terrain,  idet  denne  Højde- 
rygning var  bekendt  for  sin 
Ufremkommelighed;  men  dette  var  kun  en  daglig  dags  Betegnelse 
Officielt  hed  Pladsen,  Torvet,  det  nye  Ostertorv,  det  nye  Torv.  Da 
Betegnelsen  Kongetorv  opkom  i  det  første  Aar  af  Christian  V's  Re- 
gering smeltede  de  gamle  og  den  nye  naturlige  Betegnelse  sammen  til 
det  i  Virkeligheden  meningsløse  Navn  Kongens  Nytorv,  thi  der  var  intet 
Kongens  Gammeltorv  at  sætte  op  i  Modsætning  dertil. 

Allerede  1650  havde  Frederik  III  sin  Byggeplan  færdig,  og  fra  Be- 
gyndelsen af  Maj  gik  det  rask  med  Udstedelsen  af  Skøder  paa  Bygge- 
grundene i  den  nye  Del  af  Byen.  Alle  Gader  skulde  udgaa  fra  Goters- 
gade,    eller    som    den    hed    oprindelig    Ny    Kongensgade,    under    en    ret 


Gnard-Interior  fra  den  Collinske  Gaard  (ud  mod 
Bredgade  Xr.   2). 

Vinkel,  og  Tværgaderne  paa  disse  skulde  være  parallele  indbyrdes  og 
med  Ny  Kongensgade.  Kystlinien  fra  Enden  af  den  lange  Reberbane 
paa  Bremerholm  og  ud  til  Toldboden  skulde  reguleres  og  en  Kanal 
skulde  udgraves  inden  for  den,  saa  at  der  fremkom  en  lang,  smal  Plads 
(Dæmning  eller  Dam),  ved  hvilken  Skibene  skulde  kunne  ligge  og  losse 
paa  begge  Sider,  inde  i  Kanalen  og  udenfor  i  Havnen.  Denne  aflange 
Dæmning  skulde  deles  ved  en  Tværkanal,  der  fortes  op  langs  det 
nederste  Stykke  af  P'redericiagade,  hvor  der  inden  for  St.  Anne  Bro  var 
et  langt  smalt  Vandløb,  et  Af- 
løb, dels  fra  Fiskeparkerne  i 
Kongens  Have,  dels  fra  Sorte- 
damsøen.  Den  lange  smalle 
Dæmning  blev  derved  delt  i 
Kongens  Dam  og  Dronningens 
Dam  (yderst  mod  Toldboden) 
ligesom  Kanalen  blev  delt  i  en 
større  indre  Del,  Kongens  Ka- 
nal, og  en  mindre  ydre,  Dron- 
ningens Kanal. 

Valget  af  de  nye  Gade- 
navne viser,  at  Tanker  om  For- 
holdet mellem  Kongen  og  Rigets 
Stænder  allerede  da  gærede  i 
Frederik  IIl's  Sind.  Gaden  nær- 
mest Kanalerne,  omtrent  den 
nuværende  Amaliegade,  skulde 
kaldes  Danmarksgade  ;    derefter 

korn    Norgesgade,     et    Navn     man  Den  vestlige  Del  af  Admiralsgaarden  ved   .den  store 

dl  1  1.  Stenbro«,   nedrevet  i   i8qq. 

nu    kan    hore    an\endt    paa 

Bredgade,     som    indtager     dens 

Plads.  Midt  for  Torvet  udgik  Vendersgade,  fra  Hjornet  Gotersgade  (nu 
St.  Kongensgade).  Paa  den  anden  Side  Tværkanalen  kaldtes  disse  Ga- 
ders Fortsættelse  Slesvigsgade,  Holstensgade,  Stormarnsgade  og  Ditmar- 
skensgade,  og  uden  for  dem  laa  Torvene  Danmarks  Torv,  Norges  Torv 
o.  s.  V.  Borgergade  og  Adelgade  ligger  endnu  paa  samme  Sted,  Herregade 
skulde  gaa,  hvor  nu  Kronprinsessegade  gaar,  og  Kongens  Have  blev 
gennetnskaaret  af  Rigensgade.  Tværs  over  alle  disse  Gader  gik  Kongens- 
gade,  Dronningensgade  og  Prinsensgade. 

Det  var  altsaa  fra  Kongens  Titel:  Konge  af  Danmark  og  Norge, 
de  Venders  og  Gothers,  Hertug  til  Slesvig  o.  s.  v.  samt  fra  Betegnel- 
serne paa  Rigets  Stænder,  at  disse  Gadenavne  var  taget.  Finest  var 
det  ned  mod  Kanalen,  hvor  det  nye  planlagte  kongelige  Slot  skulde 
rejses,  naar  der  blev  Raad  dertil.  Paa  den  anden  Side  laa  kgl.  Maje- 
stæts Lystslot  og  Have,  og  nærmest  dette  lagde  man  Rigensgade,  Herre- 
gade og  Adelgade. 

Det  gik  rask  nok  med  Udskødningen  af  Grunde  i  den  nye  Bydel. 
Kongen  lovede  Friheder  og  Lettelser  til  alle,  der  vilde  bygge  herude. 
Men  med  selve  Bebyggelsen  gik  det  smaat.  Og  trods  de  strenge  Paa- 
bud  om  de  nye  Gaders  Anlæg  og  Ordrer  til  at  afbryde  ældre  Byg- 
ninger, forsvandt  de  gamle  Skraagader  dog  ikke,  ligesom  flere  af  de 
planlagte  ny  ikke  kom  til  Udforelse.  Strandstræderne  vedblev  at  bestaa, 
Helsingørsvejen  holder  endnu  Stand  i  sin  sidste  Stump,  Helsingorsgade, 
hvorimod  den  «Den  store  Stenbro »  langt  om  længe  maatte  bukke  under. 
Den  gamle  Bredegade  holdt  sig  i  lang  Tid  endnu,  og  da  den  endelig 
blev  lukket  inde  af  den  nye,  fornemmere  Norgesgade,  hævdede  den  dog 
sin  Livskraft,  idet  den  paatvang  denne  sit  Navn,  og  det  har  trodset  alt. 
Derimod  blev  —  da  den  endelige  Bebyggelse  efter  1662  blev  udført 
med  Riises  Ændringer  ■ —  hverken  de  oprindelig  planlagte  Kongens  og 
Dronningens  Kanaler  eller  Dæmninger  til  noget,  lige  saa  lidt  som  Dan- 
marks eller  Vendersgade  eller  Prinsens  Kanal  og  de  Nord  for  denne 
paatænkte  Gade-  og  Torveanlæg.  Rigensgades  sydlige  Del,  gennem 
Kongens  Have  blev  ikke  udfort.  Den  Gade,  der  var  paatænkt  som 
Herregade,  saa  forst  Lyset  i  Begyndelsen  af  det  19de  Aarhundrede  som 
Kronprinsessegade,  og  vil  forst  i  Begyndelsen  af  det  20de  faa  sin  for 
250  Aar  siden  planlagte  Fortsættelse  ud  gennem  Nyboder.  Af  den  i 
den  første  Byggeplan  paatænkte  Prinsensgade  findes  endnu  det  lille,  forst 
bebyggede  Stykke  mellem  Adelgade  og  Borgergade.  Dronningens  Tvær- 
gade hører  til  det  senere  Anlæg  og  falder  heller  ikke  sammen  med  den 
projekterede  Dronningens  Gade. 

Til  Trods  for  den  betydelige  LIdvidelse  Byen  havde  faaet,  var  den 
dog  lige  usund  endnu  og  lige  prisgiven  smitsomme  Sygdomme.  I  Ja- 
nuar Maaned  1654  blev  der  med  en  Rejsende  om  Bord  paa  et  Skib, 
som  kom  fra  Danzig,  bragt  en  ødelæggende  Byldepest  til  Staden.  Den 
greb  saadan  om  sig,  at  Herredagen  maatte  aflyses,  Markeder  og  Torve- 
dage ophøre,  og  da  Sygdommen  var  paa  sit  højeste,  døde  der  omtrent 
600  Mennesker   om   Ugen.       Henved    en  Tredjedel   af  Befolkningen  bort- 

reves.  Og  saa  stærkt  ryddede  denne  Fest  op  ogsaa  uden  for  Byen,  at 
man  i  det  følgende  Aar,  da  Frederik  Ill's  ældste  Søn,  Prins  Christian, 
blev  hyldet,  —  det  var  den  sidste  Kongehyldning,  der  fandt  Sted  i 
Kobenhavn  —  maatte  lade  Mandskabet,  der  var  indkaldt  fra  Køben- 
havns Len  for  at  arbejde  paa  Befæstningen,  drage  hjem  i  Hostens  Tid. 
Thi  der  var  faldet  saa  mange  fra  Aaret  forud,  at  der  Ingen  var  til  at 
bjærge  Sæden. 

Det  var  dog  ikke 
denne  enkelte  Udsættelse 
af  Befæstningsarbejdet, 
men  gammel  dansk  Slen- 
drian og  letsindig  Sorg- 
løshed, der  var  Skyld  i, 
at  København  laa  hen 
som  en  næsten  aaben 
By,  da  Frederik  111  i 
Juni  1657  udstedte  den 
ubesindige  Krigserklæ- 
ring mod   Sverige. 

Der  var  bleven  ørt 
betydelige  Krige  i  de  om- 
trent 120  Aar,  der  var 
forløbet,  siden  Køben- 
havn sidst  havde  set  en 
Fjende  uden  for  sine 
Volde.  Da  Krigen  be- 
gyndte, har  vel  de  Fleste 
i  Hovedstaden  tænkt  sig, 
at  den  vilde  blive  fort, 
hvor  Svenskerne  var,  nede 

i  Tyskland  eller  i  Holsten,  hvor  kgl.  Majestæt  havde  sendt  sine  Tropper 
hen,  og  i  alt  Fald  havde  man  nu  en  Fæstning  i  Jylland,  Frederiksodde, 
siden  Fredericia,  som  nok  skulde  standse  Fjenden.  Men  Frederiksodde  var 
uheldigvis  ikke  bleven  ganske  færdig  og  blev  erobret  af  Svenskekongen 
Carl  Gustav  i  en  Haandevending.  Det  kunde  aldrig  være  gaaet  rigtigt 
til,  og  det  var  naturligvis  som  sædvanligt  de  adelige  Befalingsmænd, 
der  ikke  havde  været  deres  Post  voksne.  Den  længe  ulmende  For- 
bitrelse mod  Adelen  gav  sig  Luft  i  Opslag  paa  Kirkedore  og  Husdøre  i 

Rentemester  Henrik  Muller. 


Kobenhavn,  der  indeholdt  Beskyldninger  mod  Adelen  og  Rigsraaderne 
for  Fejhed,  Uduelighed  og  Forræderi.  Og  Nidviser  mod  Adelen  var  i 
hine  Dage  paa  alles  Læber. 

Dog  der  var  vel  ingen  Fare  for  at  faa  Svensken  nær  paa  Livet. 
Thi  hvordan  skulde  han  komme  over  Store  Bælt,  naar  vore  Orlogsmænd 
passede  paa?  Om  man  nu  havde  haft  gamle  Kong  Christian!  Men 
man  havde  hans  Søn,  den  27aarige  Generalløjtnant  Ulrik  Christian  Gyl- 
denløve. Han  blev  iligst  sendt  til  Fyn  og  satte  sit  Helbred  og  sine 
Kræfter  til  under  sit  rastløse  Arbejde  paa  at  kunne  mode  Fjendens 
Angreb. 

Men  Danmarks  Ydmygelse  var  besluttet  i  Gudernes  Raad.  I  de 
samme  Dage,  som  Frosten  slog  Bro  over  Vandene,  saa  Carl  Gustav 
kunde  gaa  over  Isen  til  Sjælland,  blev  Ulrik  Christian  kastet  paa  Syge- 
lejet. Da  han  fik  Mælding  om,  at  Carl  Gustav  d.  30.  Januar  drog  frem 
over  Isen,  lod  han  sig  fra  Sengen  bære  ud  paa  sin  Hest  for  at  føre 
sine  Folk  mod  Fjenden.  Men  Kræfterne  slog  ikke  til,  og  d.  11.  Februar 
stod  Carl  Gustav  i  Vordingborg  paa  Sjællands  Jord;  to  Dage  senere 
i  Koge. 

I  Kobenhavn  var  der  straks  efter  Frederiksoddes  Fald  bleven  taget 
fat  paa  Befæstningsarbejdet.  Voldene  var  endnu  ikke  færdige,  særlig  ikke 
«det  nye  Værk»  fra  Nørre  Port  om  ad  Rosenborg;  man  kunde  ikke 
lade  Vandet  løbe  i  Gravene,  da  de  tidligere  omtalte  Kamme,  ved  Hjælp 
af  hvilke  Vandet  blev  holdt  i  passende  Højde,  ikke  var  muret  op,  og 
uden  for  Norre-  og  Øster-Port  havde  man  ingen  Bro  over  Graven,  men 
en  Dæmning,  der  tjente  som  Kørevej. 

Den  haarde  Frost  blev  Carl  Gustav  en  bedre  Forbundsfælle  end 
nogen  Stormagt  paa  Jorden.  Den  slog  Bro  over  Vandene  for  ham, 
og  samtidig  hindrede  den  Københavns  Borgere  i  at  forbedre  Værnet  om 
deres  By.  Jorden  var  haard  at  grave  i,  og  dog  skulde  Voldene  gøres 
højere.  Naa,  man  kunde  hjælpe  sig  med  at  hugge  Palissader  til  og 
sætte  op,  det  blev  ganske  vist  ikke  stort  andet  end  en  Gentagelse  af 
den  gamle  Plankebefæstning;  galt  var  det  ogsaa  med  Kammene  i  Gra- 
vene, thi  det  var  ikke  til  at  mure  i  den  Kulde.  Det  meste  af  Skoven 
ved  Skovshoved  blev  fældet  til  Gavntommer  og  Brænde,  og  der  va.i 
fuldt  op  at  gøre  med  Proviantering  og  Indkvartering,  med  Indrettelse 
af  Vagthold  og  Eksercits  af  de  uøvede  Folk. 

I  hvor  høj  Grad  Byen  var  truet,  blev  forst  klart,  da  man  i  de 
første  Dage  af  Februar  fik  den  overraskende    og  forfærdende  Nyhed,    at 

Svenskekongen  var  gaaet  over  Isen  til  Fyn  og  derfra  videre  til  Lolland 
og  Falster.  Nu  gjaldt  det.  Bønderne  fra  Omegnen  flyttede  ind  med  deres 
Gods  og  Kvæg  for  at  søge  Ly  bag  Voldene.  Trods  alle  Anstrengelser 
for  at  skaffe  Proviant  blev  Byen  kun  daarlig  forsynet  med  Levnedsmidler 
og  med  Brænde.  Og  dog  maatte  der  kaldes  saa  meget  Mandskab  til 
den,  som  man  paa 
nogen  Maade  kunde 
faa  fat  paa.  Der  blev 
gjort  Anstalter  til  at 
at  opbrænde  Forstæ- 
derne uden  for  Portene, 
saa  snart  Fjenden  nær- 
mede sig,  men  fore- 
løbig var  man  optaget 
af  at  bjærge  der  ude 
fra  ind  til  Byen  alt,  hvad 
der  kunde  bruges.  Den 
strenge  Kulde  bidrog 
ogsaa  til  at  nedtrykke 
Polk.  Harmen  over  for 
Adelen  og  Misfornøjel- 
sen med  Styrelsen  gav 
sig  Luft  paa  alle  Maa- 
der.  Urolige  Hoveder 
—  særlig  en  af  det 
Slags,  som  de  «udi 
Fngelland  kalder  Qvæ- 
chers->>  —  begyndte  «at 
spargere  adskilligt  for- 
argeligt« og  bidrog  til 
at  gøre  Ophidselsen 
endnu  større. 

København  skulde  blive  sparet  for  en  Belejring  dengang.  Men  stor 
blev  Forbitrelsen,  da  Befolkningen  fik  at  vide,  med  hvor  tunge  Ofre  Fre- 
den maatte  købes.  General  Trampe  tilbod  at  gøre  et  Udfald  med  4000 
Mand  og  slaa  Svenskerne  tilbage,  men  derpaa  turde  Frederik  III  ikke 
indlade  sig,  og  i  Roskilde  den  28.  Februar  underskreves  de  ydmygende 
Fredsbetingelser,  hvortil  der  var  blevet  gjort  indkast  ved  Underhandlinger  i 

Carl  den  Xde  Gustav. 

Høje  Tostrup,  og  ved  hvilke  Danmark  bl.  a.  mistede  Provinserne  Øst 
for  Sundet. 

Den  Tid,  der  fulgte  efter  Freden,  blev  saa  optaget  af  Arbejde  paa 
at  fyldestgøre  den  sejrrige  Fjendes  Fordringer,  at  Regeringen  ikke  var  i 
Stand  til  at  tænke  paa  sit  eget,  hvor  stor  Betydning  det  end  kunde 
have  for  Landets  Fremtid,  og  der  blev  inden  August  Maaned  intet 
væsentligt  gjort  for  at  forbedre  Københavns  Befæstning. 

Endnu  umiddelbart  for  Fjendens  Genkomst  beskrives  den  i  føl- 
gende Ord:  «Her  var  paa  den  ene  Side  nogle  nylig  begyndte  og  ufor- 
færdigede  Volde  og  Grave,  mangesteds  tørre  og  mestendels  ikke  Vand 
udi  dennem  over  en   Mands  Knæ,    mangesteds    intet  Brystværk,    og  hvor 

Den  Grønbechske  Gaard  (Xr.  14)  bag  Eorsen.     Nedrevet  1867. 


der  var  Brystværk,  var  de  ikke  saa  høje  som  de  skulde  være  for  Benene, 
ingen  Batteri,  ikke  en  Stormpæl  og  ej  heller  Palissader,  saa  dersom  Gud 
ikke  synderlig  havde  holdt  Svensken  tilbage  og  hindret  hannem  hans 
Forsæt  og  Løb,  maatte  han  ved  den  ene  Side  af  Byen  med  alt  sit 
Rytteri  over  Volde  og  Grave  redet,  og  paa  den  anden  Side  med  Sol- 
dater og  Folk  lettelig  have  bestormet  og  opsteget  den  første  Nat  eller 
Dag,  han  ankom,  og  ikke  troligt  nogen  skulde  knystet  imod  hannera, 
om  han  saaledes  vilde  faret  i  en  Hast  og  ikke  længe  raadført  og  be- 
spurgt  sig. » 

Og  den  Mangel  paa  Enighed,   der  herskede  blandt  Beboerne  inden 
for  disse  skrøbelige  Volde,   gjorde  disse  endnu  mindre  værdifulde.     Adelen 

harmedes  over  Krigens  Udfald  og  over  Fjenaens  Ophold  i  Landet,  der 
gik  ud  over  dens  Godser,  og  lagde  Skylden  paa  Kongen  og  Borger- 
standen, som  ikke  længer  vilde  respektere  dens  gamle,  nedarvede  Rettig- 
heder. Allerede  i  Februar  1658  havde  Frederik  III  for  at  opmuntre 
Københavns  Borgere  lovet  at  give  deres  By  forbedrede  Privilegier,  og 
i  Juni  indgav  en  Mængde  af  Byens  mest  fremragende  Borgere  et  An- 
dragende til  Kongen  om  storre  Frihed  og  forbedrede  Forhold  for  Byen. 
Men  inden  der  kom   Svar  derpaa,   stod  Fjenden  atter  for  Døren. 

Carl  Gustav  havde  besluttet  at  gøre  det  af  med  Danmark  og  til 
atter  at  gaa  imod  København,  Landets  Hoved.  Han  havde  io  set  i 
F^ebruar,    hvor  lidet  de  Danske  var  forberedte  paa  en  pludselig  Visit  og 


Boldthuset.     Til  hojre  Løngangen  over  til  Slottet. 


hvor  hurtigt    de  faldt   til  Foje.       Det    hele  vilde  være  klappet  og  klart  i 
Løbet  af  faa  Dage,   thi   nu   agtede   han   at   gaa  lige   paa. 

Medens  Carl  Gustav  de  første  Dage  af  August  i  Kiel  lagde  Haand 
paa  Forberedelserne  til  Togtet,  der  angaves  at  gælde  Polen  og  at 
skulle  gaa  til  Danzig,  gik  hans  dygtige  Ingeniørofificer,  Erik  Dahlberg, 
i  København  og  bandede.  Thi  Ulrik  Christian  Gyldenløve  og  Frederik 
Ahlefeldt  vilde  med  Djæ\elens  Vold  og  Magt  tilbringe  hvert  Minut 
paa  Dagen  med  en  saa  udmærket  Mand.  Og  det  var  slet  ikke 
Meningen.  Han  var  kommen  til  Kobenhavn  30.  Juli  i  al  Hemmelighed 
for  at  tale  med  et  Par  andre  svenske  Ingeniører,  der  havde  opholdt  sig 
her   i    nogle   Maaneder,    i    Forklædning    som    Tjenere    og    havde    optaget 

Kort  over  Byen  og  Befæstningen.  Men  Erik  Dahlberg  var  straks  bleven 
kendt;  de  to  nævnte  Adelsmænd  var  ikke  i  Tvivl,  at  han  var  kommen 
for  at  spejde  og  var  i  den  Anledning  saa  behagelige  imod  ham,  at 
han  ikke  kunde  slippe  bort,  men  maatte  drikke  med  dem  baade  tidligt 
og  silde.  Han  fandt  kun  Lejlighed  til  tildels  at  fuldføre  sit  Forsæt  om 
Morgenen,  medens  hans  Værter  sov  Rusen  ud.  Og  da  de  om  Aftenen 
5.  August  tog  Afsked  med  ham  ved  et  sidste  Bæger  uden  for  Vester 
Port,  anede  de  ikke,  at  deres  bortdragende  svenske  Bror  medforte  alle 
de  farlige  Planer  og  Kort  paa  sit  Bryst.  Og  det  vilde  sikkert  have 
ærgret  dem  begge  umaadeligt,  om  de  havde  anet,  at  der  kun  skulde 
være  knækket  Halsen  paa  et  Par  Flasker  til,  for  at  faa  Svenskeren  til 
at  snakke  over  sig  og  røbe  sin   Hemmelighed. 

To  Dage  senere,  da  Carl  Gustav  var  gaaet  i  Land  i  Korsør,  fik 
han  de  samme  Papirer  overrakt  og  blev  mere  end  nogensinde  bestyrket  i 
sin  Hensigt,  at  tage  Byen  ved  Overrumpling  og  gaa  lige  paa.  Gravene 
vare  flere  Steder  torre,  Voldene  forfaldne  og  kun  besatte  med  6  Stkr. 
Skyts,  —  man  saa  tydeligt  paa  Kortet,  hvorledes  alt  forholdt  sig  —  og 
400  Ryttere  foruden  et  Par  Kompagnier  Fodfolk  var  alt,  hvad  der  i  Byen 
fandtes  af  Garnison.  Han  behøvede  knap  at  drage  Sværdet  af  Skeden 
for  at  diktere  den  Fred,  der  skulde  udslette  Danmarks  gamle  Rige  af 
Nationernes  Tal. 

Lørdag  7.  August  om  Morgenen  tidligt  var  Carl  Gustav  gaaet  i 
Land  i  Korsør  uden  at  mode  Modstand.  Forst  efter  Middag,  Søndagen  8. 
naaede  Rygtet  om,  at  en  stor  svensk  Hær  var  gaaet  i  Land  et  eller 
andet  Sted  paa  Kysten,  til  København,  og  i  et  Nu  lød  det  fra  Mund  til 
Mund  paa  Slottet  og  i  Fattigboder,  paa  Tor\-  og  Stræde,  inde  i  Kir- 
kerne, hvor  Gudstjenesten  afbrødes  og  Salmesangen  gik  i  Staa,  alle  Vegne 
med  Raseri  og  Forfærdelse:   Sven.skerne  kommer. 

Og  som  et  nyt  Rædselsbudskab  kom  der  med  ridende  Mænd  fru 
Amager  Mælding   om,   at   en   svensk  Flaade  Syd   fra  styrede  op  mod  Byen. 

Søndagsstilheden  blev  med  et  afbrudt  af  støjende  Larm  og  travl 
Virksomhed.  Vogne  kom  paa  en  Gang  frem  og  jog  af  Sted  i  alle 
Retninger  efter  Tømmer,  c-hvor  det  saa  var  at  finde »  ;  langs  Ostervold, 
hvor  der  var  mange  store  Huller  i  Volden,  samledes  som  ved  et  Trylle- 
slag Tømmermestre  og  Svende  og  Saven  sang  og  Oksen  klang  og  Palis- 
sader  huggedes  til  og  rejstes.  Ude  i  Havnen  jog  Baade  frem  og  tilbage 
og  under  Opsang  haledes  Orlogsskibene  ind  paa  skudsikre  Steder.    Men 

ude  fra   Forstæderne  begyndte  de  stakkels  Folk  for  anden  Gang  i  Aarets 
Løb  at  flytte  deres  fattige  Gods  ind  til  Byen, 

Der  var  vel  dern,  der  lod  Hænderne  synke  og  sagde:  hvad  kan 
det  nytte  at  gøre  Modstand  mod  en  saa  overlegen  Fjende^  Men  der 
var  heldigvis  ogsaa  andre,  der  ikke  gav  sig  til  at  raisonnere  over 
Eetimeligheden  af  at  gøre  Modstand,   men  som   ikke  kunde  tænke  sig  at 


Kobenhavnsk  loteriur  fra  1654. 


leve  uden  at  have  gjort  alt,  hvad  menneskeligt  muligt  var  og  sat  Livet 
paa  Spil  for  at  værge  Friheden  og  Landets  Selvstændighed.  Endnu 
samme  Aften  sad  den  støtte  Vesterjyde,  kgl.  Renteskriver  Jens  Lassen, 
i  Vagtstuen  foran  Slottet  og  forte  et  Opraab  til  sine  Medborgere  i 
Pennen.  Nu  er  det  Tid  at  vise,  at  vi  er  danske  Mænd  og  ikke  van- 
slægtede. Er  der  ogsaa  kun  ringe  Haab  om  Sejr,  maa  dog  Frygten 
for    at   blive    underkuede    drive  os  til  at  forsvare  os,    det   bedste    vi  for- 

maar,  at  vi  kan  erhverve  os  samme  ærefulde  Navn  som  vore  Forfædre 
og  lade  det  uplettet  gaa  i  Arv  til  vore  Børn  og  Børnebørns  Børn.  Men 
det  var  ikke  nok,  skrev  han  videre,  selv  at  gaa  Fjenden  under  Øjne 
med  Kækhed.  Man  maatte  ogsaa  skafte  Midler  til  at  hverve  Folk 
dertil. 

Og  som  en  praktisk  Mand  gik  Jens  Lassen  i  Spidsen  og  tegnede 
sig  for  50  Soldater,  som  han  selv  paatog  sig  at  hverve  og  underholde, 
saa  længe  Krigen  varede,   og  andre  fulgte  straks  hans  Eksempel. 

Jens  Lassens  Opraab  til  sine  Landsmænd  er  det  første  Udtryk  af 
den  borgerlige  Selvstændighedsfølelse.  For  havde  det  været  Adelens 
Forrettighed  at  forsvare  Landet  —  derfor  havde  den  jo  sin  høje  Stilling, 
bar  gyldne  Kæder  og  Vaabenskjold,  —  nu  viser  det  sig,  at  den  jævne 
Borger  har  lige  saa  højt  et  Sind,   og  det  skal  snart  vise  sig  igen. 

Straks  efter  at  Rygterne  om  Fjendens  Nærmelse  var  kommet  til 
Byen,  traadte  Rigsraadet  sammen  paa  Slottet  til  Forhandling.  Ogsaa 
her  gjorde  Modløsheden  sig  gældende,  særlig  paa  Grund  af  Befæstningens 
store  og  aabenbare  Mangler  og  Byens  ringe  Forsyning  med  Levneds- 
midler. Høsten  stod  for  Døren,  og  intet  var  indhøstet;  Sæden,  der  stod 
paa  Marken,  vilde  kun  komme  Fjenden  til  gode.  Brænde,  Brød  og  Korn 
vilde  der  snart  blive  Mangel  paa,  og  det  var  ikke  let  at  se,  hvorledes 
der  paa  den  Tid  af  Aaret  skulde  skaffes  Mad  til  saa  mange  Munde. 
Thi  Garnisonen  var  vel  kun  en  400  Mand,  men  for  hver  af  disse  Dage, 
der  gik  hen,  inden  Byen  blev  indesluttet,  strømmede  der  Flygtninge 
til  den.      København  selv  talte  inden   Fredsbruddet  en  28 — 30,000  Sjæle. 

Men  Harmen  over  Svenskekongens  Fredsbrud,  og  Tanken  om, 
hvordan  Fremtiden  vilde  blive  for  danske  Mænd  under  en  saadan  Herre, 
hvilken  uudholdelig  Ydmygelse  det  vilde  være  at  se  det  gamle  fædrene 
Rige  som  en  Provins  af  Sverige,  bragte  det  langsomme  danske  Blod  i 
Kog.  Nej,  saa  skulde  man  da  prøve  et  Tag  forst !  Og  da  Kongen 
erklærede,  at  han  ikke  agtede  at  gaa  ind  paa  det  Forslag,  der  var 
stillet  ham,  at  flygte  bort  til  Norge  eller  til  Holland,  men  at  han  vilde 
do  i  sin  Rede,  frembrød  pludselig  Forstaaelsen  hos  alle  Københavnere 
af,  at  nu  gjaldt  det  at  værne  denne  Rede,  der  ogsaa  var  deres,  og  som 
rummede  alt,  hvad  kært  og  gammelt  var,  tillige  med  Hustru  og  Børn, 
Syge  og  Hjælpeløse  mod  Svenskekongens  vilde  rovlystne  Horder. 

Da  han  d.  11.  August  tidligt  paa  Formiddagen  ad  Roskildevejen 
red  op  paa  Toppen  af  Valby  Bakke,  saa  han  et  Syn,  der  paa  én  Gang 
kastede  Uro  og  Tvivl  i  hans  sejrssikre  Sind.     Fra  Forstæderne  uden  for 

Kobenhavns  Volde  steg  mægtige  Røgsøjler  til  Vejrs,  og  med  et  Brag 
sprængtes  Kirken  uden  for  Nørre  Port  i  Luften.  «Xu  vi!  jeg  dyre 
sværge »,  udbrød  Carl  Gustav,  «at  København  vil  værge  sig».  Han 
forstod  strax,  at  Byens  Borgere  vilde  forsvare  sig,  og  ikke  som  sidst,  et 
halvt  Aar  i  Forvejen,  bukke  Nakken  og  synke  sammen  uden  et  Slag. 

Og  Carl  Gustav  forstod,  at  naar  Københavnerne  besluttede  sig  til 
at  værne  en  By,  der  var  saa  Hdet  fast  og  saa  lidet  beskyttet,  naar  de 
ikke  betænkte  sig  paa  at  udsætte  en  Stad,  der  rummede  saa  store 
Værdier,  for  en  Belejrings  Farer  og  Rædsler,  saa  maatte  der  være  vokset 
en  anden  Aand  op,  end  den  der  hidtil  havde  hersket  i  Byen,  en  Aand, 
der  skulde  blive  farligere  for  hans  Krigerry,  end  de  stærkeste  Volde  og 
de  fortræffeligste  Soldater. 

Dagen  forud  havde  der  været  et  stort  Møde  paa  Slottet,  hvor  Bor- 
gerne lovede  Kongen  at  ville  staa  og  slaa  med  hinanden  og  vove  Liv 
og  Gods  for  deres  Konge,  og  hvor  Kongen  til  Opmuntring  gav  Byen 
de  længe  ønskede  Friheder  som  Stabelstad,  Rigsstad  og  en  fri  Rigens 
Stand  og  mange  andre  Herligheder. 

Den  II.  August  om  Aftenen  blev  Byens  Porte  lukkede  og  den  føl- 
gende Dag  om  Morgenen  tidligt  faldt  det  første  Kanonskud  fra  Kastellet. 
Carl  Gustav  havde  ikke  vovet  at  gaa  imod  Wrangel  og  den  franske 
Gesandt  Terlon  og  følge  Dahlbergs  og  Andres  Raad  straks  at  løbe 
Storm,  hvor  let  han  end  kunde  komme  over  Voldene.  Det  var  at  sætte 
alt  paa  et  Kort,  —  hvem  kunde  være  sikker  paa  Udfaldet  af  en  Nær- 
kamp i  Byens  Gader?  Nej,  saa  var  en  almindelig  krigskyndig  Belejring 
at  foretrække.     Naar  de  havde  sultet  lidt  derinde,  blev  de  vel  nok  møre. 


Alle  daglige  Forhold  var  blevet  forandrede  inde  i  Kobenhavn  ;  Fjenden 
laa  for  Byen,  og  dens  Forsvar  gik  frem  for  alt.  Nu  var  Voldene  de 
rette  Værksteder  og  Arbejdspladser,  Faderen  gik  til  Volds  med  sine  Sønner, 
Haandværksmesteren  med  sine  Svende  og  Drenge.  «0g  det  skulde 
være  en  ringe  Borger  og  Haandværksmand,  der  ikke,  saa  længe  Be- 
lejringen varede  inde  under  Byen,  indtil  Hollænderne  kom,  kunde  trække 
op  og  møde  paa  sin  Post  med  3  eller  4  væbnede  Drenge  og  Karle, 
hver  med  sin  Musket  og  sit  Sideværge  og  endda  dertil  hver  en  Pistol 
ved  Siden  eller  Puftert  og  stakket  Bøsse,  og  Husbonden  selv  med  et 
Par  Pistoler  eller  Pufferter,   en  ved  hver  Side  foruden  andet  Gevær. » 

Men  i  den  første  Tid  maatte  alle  disse  krigerske  Genstande  lægges 

bort,  dog  ikke  for  langt,  og  Spade,  Skovl  og  Hakke  kom  i  Stedet. 
Mange  Kvinder  var  med  til  det  Arbejde.  Nogle  trillede  med  Hjulbøre 
Jord  op  paa  Volden,  andre  dannede  Brystværn,  satte  Skansekurve  og 
rejste  Palissader.  Atter  andre  korte  Gødning  til  Volden  og  fyldte  i 
Skansekurvene  —  man  maatte  bruge,  hvad  der  var  for  Haanden  —  eller 
samlede  store  Sten  og  kørte  dem  til  Volds,  thi  hver  Borger  skulde  paa 
sin  Post  have  loo  gode  Kampesten  at  slaa  Benene  fra  Svensken  med, 
om  han  skulde  faa  i  Sinde  at  storme.  Og  for  at  gøre  ham  Adgangen 
til  Byen  saa  vanskelig  som  muligt,  blev  alle  Gader,  som  vendte  ud  mod 
Voldene,  spærrede  med  Barrikader  og  Palissader,  og  bag  ved  dem  havde 
man  Jernlænker  at  trække  over  Gaderne. 

Slet  ingen  er  for  Arbejde  fri 
Af  Adel  eller  Kleresi, 
Som   billigt   er,   til   Byens   Gavn, 
Som   lever   udi   Kobenhavn, 

hedder  det  i  en  samtidig  Dagbogsoptegnelse,  og  Tiden  har  mange  andre 
Udtryk  for  den  samme  Følelse.  « Ingen  fandtes  den  anden  for  viis, 
ingen  af  særdeles  Indbildning  egensindig,  ingen  sogte  egen  Ære  og  Be- 
rømmelse, ingen  syntes  det  umuligt  at  afværge  Fjenden.  Den  ene  vilde 
være  snarere  færdig  end  den  anden,  den  med  Raad  og  den  med  Daad. 
Og  ej  gemene,  men  endog  fornemme  Borgere  gik  selv  ud  til  de  afbrændte 
Huse  (i  Forstæderne)  uden  for  Portene,  ubekymrede  om,  at  Fjenden  laa 
der  udenfor,  og  derfra  paa  deres  Ryg  indbar  (Tømmer  fra  de  nedbrudte, 
delsvis  afbrændte  Huse)  til  Palissader,  Stormpæle  og  Brystværn,  selv 
gravede,  selv  skuffede  ved  Nat  og  Dag.  Ja  end  Generalspersonerne, 
som  da  var  her  udi  Byen,  tog  selv  i  med  Haanden,  arbejdede  og  hjalp 
til,  at  inden  14  Dage  havde  de  saa  forbygget  og  forskanset  sig,  at  de 
turde  trodse  imod  Fjenden,  at  end  selv  Fjenden  maatte  forundre  sig, 
hvorledes  vi  inden  saa  faa  Dage,   fik  et  saadant  Arbejde  gjort. » 

Hvor  talende  end  disse  samtidige  Udtalelser  er  om  den  Samdræg- 
tighed og  Hjælpsomhed,  som  havde  grebet  alle,  har  vi  dog  endnu  bedre 
Vidnesbyrd  om  Evnen  og  Viljen  til  at  forsvare  sig  i  selve  Kendsgernin- 
gerne. Blot  denne  f.  Eks.,  at  Borgerne  laa  paa  Volden  om  Natten.  Nogle 
byggede  smaa  Skur,  næppe  meget  bedre  end  Hundehuse,  tæt  ind  under 
Brystværnet,  andre  slog  sig  sammen  og  byggede  lange  Huse  og  endelig 
var  der  mange,  der  nøjedes  med  at  grave  sig  Huler  ind  i  Volden,  og 
hjalp  sig  der,    da  Vinteren    kom    smed    liden   Varme    og    megen  Kuld.» 

Og  snart  var  det  en  almindelig  Opfattelse,   at  den  Borger  var  ej   at  agte 
for  god  Patriot,   der  lod  sig   finde  om   Natten   i  sin   Seng. 

Paa  Kirkegaarden  ved  »Runde  Kirke »  (St.  Anna  rotunda,  mellem 
Rigensgade  og  Ostervold)  havde  Kongen  ladet  bygge  Telte  for  sig  og 
de  hojere  Officerer;  her  holdt  han  ofte  Krigsraad  og  var  til  Stede  Dag 
og  Xat.  Ligesom  Kong  Frederiks  Udtalelse,  at  han  vilde  dø  i  sin  Rede, 
i  høj  (irad  havde  bidraget  til  straks  at  styrke  Sammenholdet  mellem  Bor- 
gerne i  Byen,  saaledes  bidrog  hans  Aarvaagenhed  og  Uforfærdethed 
til  at  oplive  og  opmuntre  dem  under  Belejringen.  Ledsaget  af  sine 
16  Drabanter  gjorde  Kongen  tiere  Ronder  paa  Volden  baade  ved  Dag 
og  ved  Nat  og  saa  efter,  om  alt  var  i  Orden.  Og  det,  at  Kongen  delte 
deres  Farer  «om  Nattetider  i  Kuld  og  Frost,  Regn  og  Sne»  selv  lod  sig 
finde  paa  Volden,  —  han  havde  som  alle  andre  sin  Hytte  i  Volden  ved 
Vester  Port,  —  gjorde  et  mægtigt  Indtryk  paa  Københavnernes  Hjærter. 
Tilmed  ofrede  baade  Kongen  og  Dronningen  store  Skatte  af  Guld  og 
Solv,  Klenodier,  Fetaille  og  andet  til  det  almene  Bedste,  og,  hvad  mere 
var,  Adgangen  til  Kongens  Person  var  fuldstændig  fri.  Enhver,  der 
kunde  forlade  sin  Post  paa  Volden,  kunde  gaa  op  paa  Slottet  og  frit 
udtale  sin  Mening.  I  det  hele  «lod  Majestæten  til  Syne  alt  det,  der 
kunde  udvise  Kærlighed.  Han  bød  gejstlig  og  borgerlig  Øvrighed  til 
Bords  med  sig,  han  tog  dem  til  Raads  og  vilde  intet  paalægge  eller 
begære,   forend  han  fik  sine  Undersaatters  Samtykke  og  Vilje. » 

Ved  at  dele  Befolkningen  i  4  Stater^  —  Hofstat,  borgerlig,  gejstlig 
og  militær  Stat  —  og  stille  hver  Stat  under  Kommando  og  Tilsyn  af 
egne  Befalingsmænd,  der  ikke  skulde  befatte  sig  med  de  andre  Stater, 
havde  man  undgaaet  Forviklinger,  som  at  f.  Eks.  Officerer  af  Militæret 
kom  til  at  kommandere  over  Mænd  af  Borgerskabet.  Hofstaten  havde 
i  Begyndelsen  besat  Voldene  bag  Slottet  og  selve  Løngangen;  Borgerne 
laa  fra  Runddelen  ved  Vartov  (Farvergade)  op  til  Norre  Port.  Saa  kom 
Studenterne  under  Oberst  Kjeld  Lange,  hvem  de  havde  bedt  om  at  faa 
til  Anfører,  som  den,  «der  bedst  kendte  Studenternes  Humor »,  hen  til 
Kongens  Have.  Baadsmænd  og  Soldater  besatte  Resten  af  Posterne, 
Kastellet  og   Ravelinerne  uden  for  Portene. 

Den  12.  August  om  Morgenen  faldt  det  første  Skud  fra  Køben- 
havns Østervold,  og  medens  der  fra  Tøjhuset  blev  slæbt  Kanoner  op 
paa  Voldene  og  lagt  i  Lavetter,  medens  Københavnerne  hakkede  og 
gravede,  satte  Skansekurve  og  trillede  Jorden  op,  blev  Skydningen  efter- 
haanden  almindelig  over  hele  Linien.      Svenskerne  vilde  sætte  sig  fast  i 

Vartov,  Hospitalet  for  Enden  af  Sortedamsso,  hvilket  dog  ikke  lykkedes 
dem  dengang,  og  de  vilde  fore  deres  Løbegrave  ind  mod  Vestervold. 
Begge  Steder  var  der  derfor  en  livlig  Kanonade,  ikke  mindst  fra  de  to 
Pramme  paa  Fløjene,  den  ene,  «Svinetruget»  kaldet  af  Svenskerne,  ud 
for  Langebros  Mølle  og  «Den  stumprumpede  Hund»  ud  for  Vartov.  De 
kunde  skyde  paa  langs  ind  i  Løbegravene  og  gjorde  Svensken  stor 
Skade.  Men  varmest  gik  det  dog  til  ved  Vester  Port,  thi  Københavnerne 
indskrænkede  sig  ikke  til  Forsvar  alene.  Da  Svenskerne,  trods  Ilden 
fra  Vestervold,  allerede  den  første  Dag  rykkede  for  langt  frem  mod 
Lobegravene,  gjorde  Ulrik  Christian  Gyldenlove  Udfald  d.  13.  August 
fra  Vester  Port  med  en  350  Mand,  Ryttere  og  Fodfolk,  og  tilintetgjorde 
efter  en  rask  Fægtning  de  paabegyndte  Jordarbejder.  Københavnerne 
modtog  Ulrik  Christian  og  hans  lille  Skare  med  Jubel,  da  de  kom  inden 
for  Porten  igen,  og  denne  lille  Sejr  bidrog  i  hoj  Grad  til  at  fremkalde 
den  fortrøstningsfulde  og  tillidsfulde  Aand,  der  hjalp  Befolkningen 
gennem   den  lange  og  trange  Belejringsstid. 

1  de  første  Dage  blev  Byen  kun  beskudt  med  det  Feltartilleri,  Fjen- 
den førte  med  sig ;  men  snart  fik  han  Tilførsel  af  store  Skibskanoner 
og  af  svært  Skyts  fra  Halmstad;  d.  7.  August  begyndte  han  at  skyde 
med  gloende  Kugler,  og  efter  at  Skytset  paa  Kronborg  efter  Fæstningens 
Overgivelse  6.  September  var  bleven  bragt  foran  København,  blev  Byen 
beskudt  af  40  Stykker  svært  Skyts  i  de  faste  Batterier  paa  Vesterbro, 
Ladegaarden,  Ravnsborg  og  Vartov  og  af  63  Kanoner  fordelte  i  9  Bat- 
terier imellem  disse.  Paa  Yderrheden  laa  den  svenske  Flaade  og  afskar 
Staden  fra  al  Tilførsel.  Byen  var  indesluttet.  Naar  Fjenden  havde  gjort 
Landgang  paa  Amager  og  hærget  denne  O,  vilde  det  ikke  være  muligt 
at  skaffe  Brød  til  de  mange  Munde,  og  Kobenhavns  Fald  var  da 
sikkert. 

Hvis  ikke  Danmarks  Forbundsfæller,  Hollænderne,  kom  til  Hjælp 
forinden.  Der  stod  i  Forbundstraktaten,  at  ig  Orlogsskibe  med  4000 
Soldater  skulde  i  Løbet  af  3  Maaneder  tilstilles  den  først  angrebne  Magt. 
Der  var  derfor  straks  efter  Fredsbruddet  afgaaet  Sendebud  til  Holland 
om  Byens  Nød.  Ligesom  i  1523  og  1536,  da  Byen  sidst  var  bleven  be- 
lejret, havde  man  Haabet  om  den  lovede  Hjælp  at  støtte  sig  til.  Og 
lykkeligvis  tænkte  Københavnerne  ikke  paa,  at  Haabet  begge  de  tidligere 
Gange  var  bieven  skuffet. 

Der  var  fuldt  op  at  gøre  inden  for  Byens  Volde.  De  fleste  voksne 
Mænd   var  paa   Volden  og  betjente  Skytset,   —  det  maatte  forst  læres;   thi 

Bøsseskytter,  d.  v.  s.  Artillerister  var  der  kun  faa  af  —  atter  andre  spærrede 
Gaderne  ude  ved  Volden  med  Vogne,  fyldte  med  Sten,  Sand  og  Gødning. 
Altid  var  der  Folk,  som  lavede  sig  Vaaben,  af  Leer,  Høtyve,  Plejle, 
o.  1.,  og  Slibestene  drejedes  rundt  for  at  give  Egg  og  Spids.  Borger- 
konerne gik  hjemme,  sorgede  for  Livets  daglige  Fornødenheder,  som  jo 
dog  ogsaa  skulde  passes,  og  gik  paa  Volden  med  de  større  Børn  ved 
Spisetiderne  og  bragte  Mad  til  Husets  Folk.  Hjemme  maatte  de  sørge 
for  at  have  fyldte  Vandtonder  og  Vandspande  paa  rede  Haand  og  vaade 
Oksehuder  til  at  dæmpe  Ilden  med,  om  en  eller  anden  gloende  Kugle 
skulde  tænde.  De,  der  boede  næst  ved  Volden,  holdt  Grukedlen  klar 
i  Bryggerset  og  et  Par  Tjærepander,  at  de  kunde  give  Svensken  en 
skoldhed  Velkomst,   om   han  skulde  søge  at  storme. 

Og  daglig  i  Begyndelsen  af  Belejringen  gik  betroede  Mænd  rundt 
i  Byen  og  ledte  efter  Forrædere  —  det  hed  sig,  at  Korfits  Ulfeld  hemme- 
ligt var  i  Staden  for  at  forraade  den  —  eller  for  at  holde  Mandtal 
over  det  vaabendygtige  Mandskab,  eller  undersøge,  hvad  Vaaben,  Amu- 
nition,  Fodevarer  m.  m.,  der  var  for  Haanden.  Vandrenderne  ude  fra 
blev  snart  afbrudt  af  Svenskerne,  saa  Byen  maatte  nøjes  med  de  gamle 
Brønde.  Men  da  nu  Vandrenderne  ikke  gav  fersk  Vand,  hvorfor  saa  ikke 
benytte  dem  paa  anden  Maade,  nemlig  til  at  faa  Vand  i  Gravene  om- 
kring Byen  med?  Nede  ved  Stranden  blev  der  rejst  Pumper,  og  Vandet 
blev  herfra  gennem  Vandrenderne  i  Byen  pumpet  ud  i  Gravene,  hvor 
Renderne  atter  var  skaaret  af,  saa  det  steg  saa  højt,  at  det  flod  over 
Graven  og  ned  i  Svenskernes  Løbegrave. 

Men  mest  af  alle  havde  dog  Tømmermændene  og  Murerne  travlt. 
Mestre  og  Svende  i  disse  to  Lav  blev  beskikket  til  Brandmestre  og 
Brandsvende  og  dannede  et  Brandkorps  paa  over  300  Mand.  Det  første 
store  Arbejde,  de  havde,  var  at  nedtage  Spiret  over  Vester  Port  og 
lægge  mindre  Kanoner  op  paa  Kanten  af  Taarnmuren.  En  Buste  i  Sten 
af  Christian  IV,  der  stod  lige  over  Porten,  fik  Lov  at  blive  staaende, 
og  Københavnerne  kunde  ikke  noksom  undres  over,  at  denne,  trods  den 
voldsomme  Beskydning,   aldrig  blev  ramt. 

I  Frue  Kirke  var  Brandvagten  indrettet.  Oppe  i  Taarnet  var  der 
Udkigsmænd  mod  Nord,  Vest  og  Syd,  og  hver  Gang  der  kom  en  Granat 
eller  gloende  Kugle  fra  Svensken,  varskoede  de  for  den  oppe  fra  Taar- 
net: Ho  Vægter,  ho,  der  kommer  gloende  Kugler,  den  faldt  paa  Nørre- 
gade, den  paa  Vestergade  el.  1.  —  den  gjorde  ingen  Skade  —  den 
tænder  —  lob  Vægter,  lob! 

I  Kirketaarnene  var  der  tillige  Udkigsposter  for  Bøsseskytterne  paa 
Volden.  De  holdt  Oje  med,  hvad  der  foregik  ude  i  Svenskernes  Lejr 
og  angav  Sigtepunkter  for  Bosseskytterne  samt,  naar  de  skulde  skyde. 
Svenskerne  beklagede  sig  stærkt  over,   at  Kobenhavnerne  skod  saa  godt. 

Den  gode  Stemning  i  Byen  blev  holdt  oppe  ved  stadige  sejrrige 
Udfald.  Det  største  af  disse  fandt  Sted  d.  23.  August,  da  Gyldenløve 
med  sine  Ryttere,   Ahlefeldt  med  Fodfolket  og  sandsynligvis  den  dengang 


Københavns  Belejring  og  Gener 

endnu  uberømte  Niels  Juel  med  sine  Baadsmænd,  gjorde  Udfald  mod 
de  svenske  Værker  foran  Vester  Port,  nedhuggede  og  fangede  Besæt- 
ningen paa  omtr.  1000  Mand,  sløjfede  Værkerne,  fornaglede  Skytset, 
væltede  det  i  Vandet  eller  førte  det  med  ind  til   Byen. 

Kort  efter  at  Udfaldstropperne  —  bærende  de  saarede  og  blandt 
dem  Oberst  Niels  Rosenkrans  paa  deres  Skuldre  —  var  vendt  tilbage 
gennem  Vester  Port,  begyndte  Holmens  Folk  at  gore  sig  rede  til  en 
Dyst.      I  Kanalen  op  gennem  Bremerholm  (Holmens  Kanal)  bemandedes 

en  Afdeling  Kanonbaade  under  Kommando  af  Kommandør  Peter  Bre- 
dahl og  Viceadmiral  Helt.  Der  var  180  Mand  i  alt,  Baadene  var  væb- 
nede med  en  Kanon  i  Stævnen  og  store  Bosser.  Togtet  gjaldt  3  svenske 
Orlogsmænd,  der  med  nogle  Transportskibe  laa  Syd  for  Dragør. 

Om  Aftenen  lagde  den  lille  Flaade  ud,  roede  igennem  Kallebod 
Strand  og  faldt  over  den  intet  anende  Fjende.  En  PVegat  blev  entret, 
erobret,    sat    paa    Grund    og    stukket    i    Brand;     samme    Skæbne    havde 


'  .-.iirf ,  fmtn  Centr aI /turné-  tralc  x 

n  10.- 11.  Februar  1659. 

;n  gik  for  sig;    G.  Vor  Frue  Kirke ;  H.  Rosenborg;  I.  Heiligaands  Kirken  ;  K.  Langangen  ;   L.  Prammen; 

litalis;    SS.  Boldhus;  T.   Børs;  V.   Danske  og  hollandske  Flaade;  W.    Christianshavns  Bro; 

lager  Port. 


2  mindre  Fartøjer,  medens  det  lykkedes  en  Fregat  paa  30  Kanoner  al 
kappe  sine  Ankertov  og  undslippe  ned  i  Køgebugt.  Men  den  store  Trans- 
port af  Pramme  og  Jagter,  ladede  med  Proviant,  blev  taget  inde  under 
Kysten.  Belæsset  med  Bytte  vendte  Kanonbaadene  hjem  og  gled  for 
Matrosernes  lange  og  seje  Aaretag  i  den  straalende  Morgensol  ind  paa 
Strømmen,  hilst  med  Fryderaab  af  Kongen  og  Byens  Folk,  der  var  ilet 
ned    til   Stranden. 

Udfaldene  fra  Byen  kronedes  som  oftest  med  Held,   men  dog  lærte 


272 

man  ogsaa  Modgang  at  kende.  En  Ekspedition  mod  \'artov,  til  hvilken 
Svenskerne  søgte  at  lokke  ved  en  Krigslist,  og  som  vilde  have  med- 
ført Ødelæggelsen  af  hele  det  danske  Korps,  blev  opgivet  ved  et  lykke- 
ligt Tilfælde.  En  Præst  holdt  Præken  for  Tropperne,  der  samledes 
ved  den  runde  Kirke  paa  Kirkegaarden  ved  Hovedkvarteret,  og  hans 
Præken  trak  noget  i  Langdrag,  saa  Kongen  fandt  det  rettest  at  afbryde 
ham  og  bede  ham  gaa  over  til  Bønnen  og  Velsignelsen.  Men  netop 
paa  Grund  af  denne  Forsinkelse  kom  Styrken  saa  sent  af  Sted,  at  Sven- 
skernes  Krigslist  røg  i   Lyset. 

Københavnerne  hilste,  som  naturligt  var,  altid  efter  et  lykkeligt 
Udfald  de  hjemvendende  Tropper  med  stor  Glæde.  Og  det  var  ikke 
blot  af  patriotisk  Begejstring.  I  Reglen  havde  de  altid  Bytte  med  til- 
bage, Træ  til  Brænde,  eller  Proviant,  levende  eller  dødt.  Og  det  kunde 
nok  behoves.  Thi  Byen  var  kun  daarligt  forsynet  med  Levnedsmidler,  — 
fersk  Kød  var  allerede  8  Dage  efter  Belejringens  Begyndelse  «en  dyr 
og  lækker  Kost»,  —  og  Smalhans  stod  snart  for  Døren.  I  de  første 
Dage  af  September,  da  Rodemestrene  gik  fra  Dør  til  Dør,  for  at  spørge, 
hvad  Forraad  og  Proviant  da  forbeholden  var,  «da  fandtes  hos  Køb- 
mændene lidet  fal,  og  den  som  var  ved  højeste  Middel,  havde  ikkun 
til  sig  og  sit  Hus  4  eller  6  Ugers  Proviant.*  Mange  havde  kun  til 
14  Dage,  «men  den  meste  Del  af  Borgerskabet  købte  sit  dagligen  ved 
Stranden  og  i  Slagterboder;  dog  opholdt  Gud  os  Alle  saa  vel  og  vælde- 
ligen,  at  ej  nogen  derfor  var  mistrøstelig,  endog  det  saa  surt  og  sulten 
ud.»  Hvor  meget  end  Svenskerne  søgte  at  forhindre  det,  lykkedes 
det  stadig  baade  til  Lands  og  til  Vands  at  bryde  igennem  Linierne  og 
bringe  Fødevarer  ind  til  Byen.  25.  September  indkom  der  saaledes 
12  Proviantbaade  med   100  Soldater  fra  Lolland. 

Trods  de  mange  Bindingsværkshuse  og  Træskure,  Huse  med  Fjælle- 
gavle  og  af  og  til  Straatag,  hyppig  med  Lofterne  fulde  af  Hø,  forefaldt 
der  dog  kun  mindre  Ildebrande  i  Byen,  og  Brandvæsenet  synes  at  have 
gjort  udmærket  Tjeneste.  Spiret  paa  Frue  Kirke  blev  flere  Gange  stuk- 
ket i  Brand  af  de  gloende  Kugler,  men  Ilden  blev  hver  Gang  slukket. 
Da  det  grove  Skyts  fra  Kronborg  var  bleven  bragt  i  Stilling,  blev  Bom- 
bardementet meget  alvorligt.  Fjenden  søgte  at  skyde  Breche  i  Volden 
ved  Vester  Port  og  Beskydningen  gjorde  derfor  mest  Skade  i  den  vest- 
lige Del  af  Byen.  Dog  gik  heller  ikke  andre  Dele  Ram  forbi,  og  Fjen- 
dens Kugler  peb  lystigt  gennem  Taarnene  paa  Kobenhavns  Slot  og  gjorde 
Ulykker    baade    her    og    i    Husene    paa    Slotsholmen    og    ved    Stranden. 

En  Mand  kunde  alene  paa  sin  Brændeplads  paa  Nørregade  en  Gang 
opsamle  84  Kugler,  og  fra  Vartou,  hvorhen  Svenskerne  havde  ført  Kugle- 
beholdningen fra  Kronborg,  blev  der  daglig  kort  10  Læs  Kugler  til  Bat- 
terierne foran   Vester  Port. 

Paa  Voldene  hørtes  Liv  og  Larm,  Hornsignaler  og  Trommeslag, 
Kommandoraab  og  Kanontorden,  men  Byen  selv  laa  hen  som  uddød. 
Ingen  Klokkeklang  fra  Kirketaarnene,  ingen  Færdsel  i  Gaderne,  kun 
enkeltvis  og  i  stor  Skyndsomhed  ilede  Folk  over  Gader  og  Torve  og 
forsvandt  i  Kælderhalse,  saa  snart  en  Bombes  Snurren  lod  sig  høre. 
Byens  Præster  gik  efter  kongelig  Ordre  rundt,    nogle  paa  Volden  for  at 

holde  Gudstjeneste   for  Mandskabet,    andre    for    at   besoge    de    Syge    og 
styrke  de  Forsagte. 

Det  var  paa  sine  Vandringer  rundt  i  moksen  alle  Byens  Stræder 
« formedelst  de  Syges  og  Kvæstedes  Besøgelse  efter  mit  Embedes  Pligt » 
at  Kapellanen  ved  Holmens  Kirke,  Hr.  Vallensbeck,  indsamlede  en  Del  af 
Stoffet  til  sin  rimede  Dagbog  over  Belejringen.  Da  hørte  man  inde  i 
Husene  de  Syges  Suk  og  Kvindernes  Graad  og  det  afløste  Vagtmand- 
skabs Fortællinger  om  Døgnets  Idræt  og  Bedrifter.  Da  saa  man  ude  i 
Gaderne  Granater  pløje  Jorden  op,  da  hørte  man  Kuglerne  hvine  i  Luften 
og  Bragen  og  Raslen  i  Tagværk  og  Mur,  naar  en  Kugle  havde  truffet. 
Og  man  saa  flere  halv-  og  heldøde  Mennesker  bæres  paa  Stiger  ned  fra 
Volden   end    Brudeførere  gaa   til  Præsternes  Huse. 

18 

Det  var  heller  ikke  Borneleg  at  ligge  paa  Volden.  Faa  Aar  senere 
mindes  en  Mand,  der  var  med  som  Student,  i  Visen  « Studenternes 
meget  Ondt  og  sildigt  Godt»,   Belejringstidens  Besværligheder: 

Men   der  nu   færdig  var  den   Vold, 

Herop  vi  maatte  klavre 

Til  Skildervagt  og  Nattehold, 

Dog  Klæderne  var  mavre. 

Den  Lunte  var  vort  Sejerværk, 

Thi  ej   man  hørte  Klokke, 

Og  efter  den   maatt'   goden   Klærk 

Paa  Volden   staa  og  rokke. 

Jeg  holdt  det  ud  saa  mangen  Nat, 

Vel  i  tre  stærke  Stunde, 

Af  Kuld  og  Hunger  saa  format, 

At  jeg   «Wer  da?»   nepp'   kunde. 

Vild'  jeg  og  efter  Mode  slig 

Mig  lægge  lidt  at  sove, 

Saa  monne  straks  opvække   mig 

En  Torden  af  Kartove. 

Megen  Ro  blev  der  ikke  til  at  lægge  sig;  thi  Svenskernes  Kugler 
gjorde  stor  Skade  paa  Jordvoldene,  og  medens  nogle  betjente  Skytset 
og  gav  Svar  paa  Tiltale,  maatte  andre  gøre  Volden  i  Stand  igen  og 
udbedre  den  lidte  Skade.  Kongen  gav  da  ogsaa,  i  sin  Omhu  for  at 
skaane  Byens  Borgere,  Ordre  til,  at  Soldaterne  skulde  besætte  de  farligste 
Poster  og  Borgerne  flyttes  hen  paa  det  Stykke  Vold,  Studenterne  og 
Kræmmersvendene  tidligere  havde  værnet.  Men  Borgerne,  der  komman- 
deredes af  deres  Stadshauptmand,  Frederik  Thuresen,  vilde  holde  deres 
Post  som  ærlige  Mænd,  og  der  gik  14  Dage  hen,  inden  deres  Chef 
kunde  faa  dem  til  at  lystre  den  kongelige  Ordre. 

Hofbetjentene,  der  besatte  Posterne  fra  Skansen  ved  Bryghuset  og 
paa  Løngangen,  viste  sig  ikke  saa  »omhyggelige  og  fyrige  til  vor  Tje- 
neste*, og  Kongen  maatte  med  skarpe  Ord  holde  dem  Borgernes  Eks- 
empel for  Øje. 

Disciplinen  i  Borgerskabet  og  Studenternes  Korps  var  det  sikkert  i 
det  hele  kun  smaat  med.  Københavnerne  var  ikke  meget  tilbøjelige  til 
at  lade  sig  sige,  og  Hans  Schack  var  til  Tider  ved  at  gaa  træt.  Op- 
sætsige Folk  var  der  nok  af  —  Kongen  maatte  engang  sætte  en  Student 
sin  Pistol  for  Brystet,  for  at  skaffe  Ro,  —  og  mange  var  der,  som 
søgte   «at  lure  den  af»  og  shppe  fri  for  Vagttjenesten  paa  Volden.     Hvem 

der  gentagne  Gange  havde  vist  sig  forsømmelig,  blev  i  nogen  Tid  sat 
ombord  i  Prammen,  hvor  det  fjendtlige  Skyts  altid  spillede  paa  dem. 
Overløbere,  som  der  ikke  var  mange  af,  fik  deres  Navne  opslaaet  paa 
Galgen  paa  Amagertorv,  andre  til  Skræk  og  Afsky.  Men  trods  alt  var 
dog  Humøret   oppe,   og   Anders   Bordings   Sang : 

Frisk  op!     Naar  Djævelen  gør  sig  vred, 
Da  vil  jeg  lystig  være. 

vidner  om  den   uforfærdede  Stemning  i  det  belejrede  Kobenhavn. 

Naar  der  herskede  god 
Orden  i  Byen  under  Be- 
lejringen, var  det  sikkert, 
fordi  der  var  saa  faa  Sol- 
dater inden  for  Voldene. 
Det  var  Borgerne  selv,  der 
forsvarede  deres  By,  og  der 
var  saa  mange,  at  de  nok 
formaaede  at  holde  Styr 
paa  de  raa  Soldater.  Det 
var  Borgerskabet  selv,  der 
patrouillerede  i  Gaderne 
og  opsamlede  løse  Folk  og 
uskikkelige  Kompaner  og 
holdt  Orden  i  Byen.  «Her 
var  en  Belejring  saa  nær 
fulde  2  Aars  Tid,  her  var 
et  stort  mangfoldigt  Stykke 
Folk  af  allehaande  Slags, 
her  var  hver  Mand,  Karl 
og  Dreng   med   Vaaben  og 

Værge,  her  var  hine  unge  lystige  Burs,  den  gik  daglig  med  en,  den 
anden  med  to  smaa  Bøsser  ved  Siderne  og  i  Lommerne,  foruden  Side- 
gevær og  Musket,  her  var  og  en  Part  overgivne  Krigskarle  overløbne 
fra  Svenskerne.  Alligevel  blev  holdt  her  udi  Byen  saadan  en  herlig 
Politi,  uden  Opror,  uden  stor  Klammer ;  hver  Mand  og  Kvinde,  Børn 
og  Tyende  kunde  gaa  sikker  paa  Gaden  som  mest  i  Fredstid.  Ingen 
indbyrdes  store  blodige  Slagsmaal,  som  kunde  give  noget  Afsagn  (d.  e. 
som    var    værd    at    tale    om),    ingen    aabenbare    Røveri   og    Overvold,   at 

naar  en  ærlig  Mand  var  ude  af  sit  Hus,  turde  han  ikke  frygte,  hans 
Hus  blev   udrøvet,   inden   han   kom   hjem.» 

Det  var  nu  ikke  saa  herUgt  altsammen,  som  Anders  Hjørring  maler 
det  i  sin  «Leyrkrans».  Der  synes  at  have  været  en  Del  «Lontyve»,  og 
der  var  Anledning  til  at  vare  sig  for  listigt,  hemmeligt  Røveri.  Hans 
Schack  fik  16.  September  Befaling  af  Kongen,  at  han  skulde  lade  be- 
kendtgøre ved  Trommeslag,  at  de  uforskammede  Folk,  som  sig  skal 
understaa  paa  Gaden  at  molestere  ærlige  Danekvinder  og  Piger  her  i 
Staden  og  om  deres  Klædedragt  at  bekymre  —  løsagtige  Kvinder  maatte 
nemlig  bære  en  egen  Dragt  —  skulde  tilborligen  vorde  straffet.  « Efter- 
som vi  ikke  gestændig  er,  udi  disse  Tider  noget  saadant,  som  tii 
Uenighed  eller  Misforstand  giver  Aarsag,  at  skal  paa  Bane  føres.  » 

Det  var  imidlertid  ikke  alene  lost  Folk  paa  Gaderne,  der  gav  Aar- 
sag til  Uenighed  og  Misforstand,  det  var  til  Tider  Kobenhavns  Borgere 
selv.  Den  gamle  Misstemning  mod  Adelen  var  ikke  forsvunden,  og  det 
kunde  hænde,  at  forskellige  Adelsmænd  med  Rette  eller  Urette  fik  en 
Skylle  efter  sig,  naar  de  gik  ned  ad  Gaden.  Ingen  var  dog  i  den 
Grad  lagt  for  Had  som  den  brave  og  retsindige  Axel  Urup,  der  som 
Rigsmarsk  kunde  have  ventet  at  faa  den  øverste  Befaling  lagt  i  sine 
Hænder.  Men  han  havde  resigneret  og  fundet  sig  i,  at  Kongen  havde 
foretrukket  den  besindige  og  kloge  Hans  Schack  til  Posten  som  Fæst- 
ningens  Kommandant. 

Naar  Folkestemningen  særligt  vendte  sig  mod  Adelsmanden  Axel 
Urup,  var  det,  fordi  han  som  Ingeniør  havde  ledet  Arbejderne  paa 
Byens  Befæstning  og  ganske  uden  Grund  blev  anset  som  skyldig  i,  at 
den  ikke  var  færdig  og  fyldestgørende,  da  Fjenden  kom.  Og  desuden 
kom  han  som  Underhandler  med  Svenskerne  efter  Roskildefreden  i  den 
almindelige  Bevidsthed  til  at  bære  Ansvaret  for  alle  de  Overgreb  og 
Ydmygelser,  som  den  sejrrige  Fjende  tillod  sig.  Det  gik  saa  vidt,  at 
Axel  Urup,  der  som  Medlem  af  KrigskoUegiet  havde  hele  Administra- 
tionen i  sin  Haand,  ikke  kunde  gaa  paa  Gaden  uden  at  blive  skældt 
ud  for  Lands-  og  Rigsforræder.  Det  kunde  endog  finde  Sted,  naar  han 
gik  paa  Volden,  i  Paahor  af  flere  Officerer,  og  uden  at  disse  i  mindste 
Maade  brød  sig  derom.  Ja,  en  Dag,  da  Liget  af  en  Rytter  af  Hans 
V.  Ahlefeldts  Regiment  blev  baaret  forbi  hans  Dør,  ledsaget  af  Officerer 
og  Ryttere,  blev  han  «paa  det  skammehgste  udraabt. »  Til  sidst  «da  dette 
uforskammede  Rygte  ikke  alene  tog  Overhaand,  men  endog  til  total  Ruin 
udstrøedes »,  maatte  Rigsmarsken  bede  Kongen   tage  sig  i  Forsvar. 

Medens  Axel  Urup  havde  det  lidet  glimrende  og  utaknemmelige 
Hverv  at  skaffe  til  Veje  alt,  hvad  der  var  Brug  for  til  Fæstningen  og 
til  Troppernes  Underhold,  laa  Hans  Schacks  og  Ulrik  Christian  Gylden- 
løves Færd  aaben  for  alle.  Og  særlig  den  sidste  var  Københavnernes 
Yndling.  Ihærdig  og  aarvaagen,  tapper  og  klog  var  han,  en  ægte  Søn 
af  gamle  Kong  Christian  om  end  uægte  af  Byrd,  og  statelig  tog  han 
sig  ud  tillige,  naar  han  i  Spidsen  for  sine  Ryttere  vendte  hjem  gennem 
Vester  Port  efter  et  sejrrigt  Udfald.  I  sin  store  Gaard  paa  Hjørnet  af 
Klædeboderne  og  Skovbogade  opholdt  han  sig  under  Belejringen  kun 
meget  sjældent.  Derimod  var 
han  at  finde  paa  sin  Post, 
Volden  fra  Løngangen  til  Ba- 
stionen ud  for  Farvergade,  der 
siden  bar  hans  Navn.  ;<  Den 
holdt  han  og  redelig,  saa  længe 
han  havde  sin  Helbred,  derhos 
laa  han  og  om  Natten,  thi  det 
var  den  svageste  Post,  lettest 
at  komme  til,  den  havde  de 
og  mest  Øje  paa,  der  satte 
de  og  heftigst  an  udi  Stormen. » 

Den  28aarige  Generalløjt- 
nant forstod,  at  den  bedste 
Opmuntring  og  det  bedste 
Eksempel,  man  kunde  give 
Byens  Borgere  og  Soldater,  var 
selv    stadig    at    være    paa   sin 

Post,  og  han  var  den  ivrigste  til  at  opmuntre  Kongen  til  at  vise  sig 
daglig  paa  Volden,  selv  der,  hvor  Faren  var  størst.  Dette  og  hans 
stadige  Udfald  mod  Svenskerne  faldt  ikke  i  den  meget  forsigtige  Axel 
Urups  Smag,  og  det  kom  en  Gang  til  en  heftig  Scene  mellem  ham  og 
Gyldenløve,  der  fordrede  ham  ud  for  Haanden,  og  kun  ved  Kongens 
Mellemkomst  blev   Striden   bilagt. 

Med  Oktober  oprandt  den  kritiske  Tid  for  den  indesluttede  By, 
den  Tid,  da  Faren  var  størst  og  Hjælpen  nærmest,  og  da  Københavnerne 
viste,  hvad  de  duede  til.  Til  Trods  for  de  mange  dristige  Udfald,  der 
i  Reglen  kronedes  med  Held,  rykkede  Svenskerne  nærmere  og  nærmere 
ind  mod  Voldene.       Voldene    trængte    stadig   til  Udbedringer   og    Mand- 


Ulrik  Christian  Gyldenløve. 


2)8 


skabet  til  Dækning.  Tømmer  og  Planker,  der  kunde  bruges  til  Palis- 
sader,  var  paa  den  Tid  ikke  til  at  opdrive.  Kongen  gav  derfor  Ordre 
til  den  6.  (3ktober,  at  alle  ubeboede  Huse  i  Byen  skulde  nedbrydes  og 
Tømmeret  afgives  til  Befæstningen.  Den  8.  Oktober  havde  Fjenden 
kastet  de  Danske  ud  af  Ravelinen  foran  Helmers  Bastion  og  laa  nu 
umiddelbart  ind  under  Volden,  kun  skilt  fra  denne  ved  Stadsgraven, 
og  samme  Dag  gik  Carl  X  Gustav  i  en  tæt  Taage  i  Land  paa  Amager 
med   2000   Mand   og  truede   at   falde  Byen   i   Ryggen. 

Forst  Dagen  efter  blev  det  bekendt  i  København,  at  Svenskekongen 

selv  var  paa  Øen,   og  den   lo. 

om  Morgenen  gjorde  Kong 
Frederik,  Gyldenløve  og  Hans 
Schack  i  Spidsen  for  700  Ryt- 
tere og  4  Feltkanoner  Udfald 
imod  ham.  De  svenske  Dra- 
goner, der  var  komne  helt  op 
under  Christianshavn,  blev  hur- 
tig splittede  og  søgte  tilbage 
til  Hollænderbyen,  hvor  den 
samlede  Styrke  stod.  Men  med 
en  saadan  Vælde  kastede  Gyl- 
denløve sine  Ryttere  imod  dem, 
at  de  i  fuld  Flugt  skyndte  sig 
til  Dragør  for  at  komme  i  Baa- 
dene.  Det  var  ved  denne  Lej- 
lighed, at  Carl  X  paa  et  hæn- 
gende Haar  selv  var  bleven 
taget  til   Fange. 

Og  dette  « næsten »  var 
en  ringe  Trøst  for  Ødelæggelsen  af  den  frugtbare  0,  Københavns  vig- 
tigste Forraadskammer.  Thi  det  lykkedes  Svenskerne  at  stikke  Ild  paa 
næsten  alle  Gaardene  paa  Oen,  der  brændte  ned  til  Grunden  med  alle 
deres  rige  Forraad.  Men  Svenskerne  var  forjaget  og  den  truende  Fare 
for  et   Anfald   i  Ryggen   var  fjernet. 

Københavnerne  havde,  om  det  ikke  samtidig  var  gaaet  saa  meget 
ud  over  dem  selv,  sandt  at  sige  ikke  noget  imod,  at  Amagerne  fik  sig 
en  ordentlig  Overhaling.  De  havde  for  det  første  slet  ikke  været  i 
Stand  til  at  opfylde  det  Løfte,  de  havde  givet  Kongen,  at  forsvare  deres 

0,  ja  næppe  nok  vist  god  Vilje  dertil,  uagtet  de  dyrt  havde  lovet  det,  da 
Kongen,  som  vilde  have  dem  til  at  flytte  ind  til  Byen  med  Korn  og 
Kvæg  og  med  Ho  og  Halm,  paa  deres  indstændige  Forestillinger  gav 
dem  Lov  til  at  blive  ved  deres  Gaarde.  Og  dernæst  var  de  meget 
dyre  og  ubillige  med  deres  Varer,  som  Københavnerne  var  nødt  til  at 
kobe,  saa  Øvrigheden  maatte  sætte  Takst  derpaa.  i  Par  Høns  solgtes 
da  (i  Slutningen  af  September)  for  2  Mk.  8  Sk.,  en  Kalkun  for  1^/2 
Sletdaler,  en  fed  Gaas  3  Mk.,  en  mager  dito  i  Mk.  8  Sk.,  i  Pd.  Smør 
14  Sk.,  I  Pd.  Oksekød  6  Sk. 
og  I  Pd.  Flæsk  7  Sk.  Om 
end  disse  Priser  vil  faa  en 
Husmoder  til  at  sukke  ved 
Tanken  om  Nutiden,  var  de 
dog  steget  til  over  det  dobbelte 
af,  hvad  de  var  under  nor- 
male Forhold.  Mangfoldige  i 
den  belejrede  By  gik  allerede 
paa  halv  Ration,  og  Utaalmo- 
digheden  over  Hollændernes 
Udeblivelse  steg,  efterhaanden 
som  Efteraaret  rykkede  frem. 
Saa,  netop  som  Spisekam- 
meret paa  Amager  var  gaaet 
tabt,  begyndte  det  at  lysne. 
Den  samme  Officer,  der 
bragte  Frederik  III  Budskab 
om,  at  Carl  X  Gustav  var  gaaet 
i  Land  paa  Amager,  kunde 
meddele  ham,    at  Svenskekon-  Hans  Xanscn. 

gen   under  Landgangen   havde 

faaet  Mælding  om,  at  den  hollandske  Flaade  var  gaaet  under  Sejl  fra 
Vlye;  det  samme  Budskab  havde  Københavnerne  faaet  før,  nemlig  af 
den  tapre  Jakob  Dannefær,  som  den  2.  Oktober  førte  det  svenske  Skib 
«Johannes»  ind  paa  Reden,  men  det  var  nu  som  dengang  en  forhastet 
Meddelelse,  thi  først  den  7.  Oktober,  Dagen  før  Landgangen,  fik  Hol- 
lænderne Vind,  saa  de  kunde  stikke  i  Søen.  Sandsynligvis  har  Carl 
Gustav  faaet  Underretning  herom  den   12.;    fra   den   Dag  blev  den  belej- 

rede  By  nemlig  beskudt   med   langt   større   Voldsomhed    end    for,    thi   nu 
gjaldt  det  at  kue  den,   inden   Hjælpen  kom. 

Svenskekongen  begyndte  at  gøre  Anstalter  til  at  storme  Koben- 
havn. Men  netop  nu,  da  det  gjaldt,  da  Fjenden  var  lige  under  Volden, 
og  da  der  maatte  gives  Ordre  til  at  rive  Husene  ned  mellem  Vester 
Port  og  Helmers  Skanse  for  at  faa  det  stadig  nødvendige  Tømmer  til 
Pallisader,  led  Byen  det  store  Tab,  at  Københavnernes  Helt  Ulrik  Chri- 
stian atter  blev  kastet  paa  Sygelejet  af  sin  »rasende  fortvivlet  Sygdom«. 
I  sin  Gaard  i  Klædeboderne  kastede  han  sig  i  Feber  paa  Lejet,  snak- 
kede i  Vildelse  op  om  de  Udfald,  der  skulde  gøres,  og  kommanderede 
sine  Folk  i  Sadlen  og  til  Angreb,  medens  andre  maatte  gore  Arbejdet 
og  medens  de  svenske   Kugler  raslede  ind  over  Byen. 

Men  Københavnerne  tabte  ikke  Modet,  og  ved  Udfaldet  den  22.  Ok- 
tober blev  Svenskerne  atter  kastet  ud  af  deres  Stillinger,  uagtet  det  ikke 
var  Gyldenlove,  der,  som  ellers  altid,  førte  Tropperne.  Dette  Udfald 
blev  sat  i  Værk,  fordi  man  samme  Dag  havde  faaet  Budskab  om,  at 
den  hollandske  Flaade  var  ankret  op  i  Hornbækbugten,  og  fordi  man 
frygtede,  at  Carl  Gustav  nu  vilde  ile  med  at  lobe  Storm,  inden  Und- 
sætningen kom.  Men  uagtet  Modvind  forhindrede  Hollænderne  i  at 
løbe  ind  i  Sundet  i  en  hel  Uge,  skete  der  dog  intet  ud  over  det  sæd- 
vanlige Bombardement,  og  den  29.  Oktober  herte  Københavnerne  med 
Spænding  og  ængstelig  Forventning  Kanontordenen  oppe  Nord  paa,  da 
den  hollandske  Flaade  under  Admiral  Obdam  slog  sig  forbi  Kronborg  og 
igennem  den  svenske  Flaade.  De  saa  med  Uro,  at  det  ikke  paa  Grund 
af  Modvind  vilde  lykkes  den  danske  Admiral,  Henrik  Bjelke,  at  krydse 
sig  op  og  komme  Obdam  til  Hjælp,  men  samme  Aften  ankrede  de  hol- 
landske Førselsskibe  inde  paa  Rheden  under  Københavnernes  jublende 
Glæde. 

Samme  Dag,  hedder  det  sig,  skete  der  et  stort  Udfald  fra  Byen  af 
30C0  Mand,  som  i  tre  Timer  kæmpede  haardnakket  for  at  tage  de 
Svenskes  Stillinger.  Vel  maatte  de  Danske  atter  opgive  de  vundne  For- 
dele, men  lidt  over  Midnat  brod  Svenskerne  op  fra  deres  Lejr  og  trak 
sig  tilbage  til  Brøndshøj.  Opbruddet  fra  Lejren  skete  saa  hurtigt,  at 
Københavnerne,  da  de  op  paa  Dagen  strømmede  ud  af  Portene  «nok 
som  kunde  formærke,  at  de  Svenske  var  gaaet  bort  i  Konfusion  og 
Skræk »,  thi  Lejren  var  endnu  fuld  af  alskens  Kvæg  og  Husgeraad,  som 
man  ikke  i  Hastværket  havde  kunnet  bringe  med.  Den  Dag  synger 
Vallensbeck: 

Lystig  lad  gaa, 

vor  Fjende  maa 

fly  hen   bag  Valby   Bakke. 

Han  efterlod, 

Som  (hvor)  Hytter  stod, 

Gæs,  Grise,   Spyd  og  Hakke. 

Den  ganske  Stad 

Var  fro  og  glad 

og  gjorde  sig  et  Gilde. 

Der  vi  var  fri, 

Slog  Klokken  9 

Air  Helgens  Aften  silde. 

I  Øjeblikket  føltes  Befrielsen  saa  stærkt,  at  det  næsten  forekom 
Københavnerne,  som  om  det  hele  nu  var  forbi.  Kirkeklokkerne  lod 
atter  efter  2  Maaneders  Stilhed  ud  over  Staden  og  kaldte  Folk  til  Takke- 
gudstjeneste  og  «Te  Deum»  i  Kirkerne.  Fra  de  hollandske  Førselsskibe 
oplossedes  Levnedsmidler  af  alle  Slags,  men  samme  Dag  indkom  tillige 
Fartøjer  fra  Obdams  Flaade,  der  endnu  laa  opankret  under  Hveen,  og 
landsatte  de  Saarede,  omtrent  600  Mand,  der  lagdes  i  Pleje  rundt  om- 
kring i  Byen,  de  fleste  i  Kompagnihuset  og  i  Kvæsthuset,  som  var  ind- 
rettet i  Frederik  iFs  gamle  Sejlhus  paa  Bremerholm.  Og  endelig  kom 
de  hollandske  Hjælpetropper  i  Land,  2200  Mand  under  Oberst  Puchler, 
og  besatte  Volden  fra  Rosenborg  Bastion  til  Kastellet.  Studenterne  og 
Kræmmersvendene  blev  nu  fri  for  Tjeneste,  og  Borgerne  fik  store  Let- 
telser i  Vagtholdet. 

Var  Fjenden  ikke  langt  borte,  var  han  dog  omtrent  ude  af  Syne; 
man  havde  ikke  længer  Følelsen  af  at  være  indespærret,  men  kunde  gaa 
ud  foran  Voldene,  ja  helt  ud  i  de  Svenskes  forladte  Stillinger  og  i  Ter- 
rainet  mellem  disse  og  Byen  opsøge  mange  talende  Minder  om  alle 
de  blodige  Udfald,  hvorved  Københavnerne  havde  søgt  at  holde  sig 
Fjenden  fra  Livet.  «Den  18.  November*,  hedder  det  i  en  samtidig  Op- 
tegnelse, «gik  vi  ud  at  se  to  store  Kuler  straks  uden  for  Vester  Port, 
hvor  et  Udfald  var  sket,  hvilke  med  døde  svenske  Kroppe  var  ganske 
opfyldte,  at  Hovedpander,  Ben  og  Hænder  var  slet  bare,  uden  Jord,  et 
ynkeligt  Syn,»  og  den  29.  November  kunde  den  i3aarige  Tronfølger, 
Prins  Christian  (V)  ude  i  Dronningens  Have  —  Tivoli  ligger  paa  en 
Del  af  dens  Grund  —  glæde  sig  ved  Synet  af  de  faldne  Fjender,  som 
laa  der  « nedfrossen  under  Fode  med  en  blaa  og  blodig  Barm.» 

Et  af  de  Steder,    hvor  Københavnerne  straks  søgte  hen,    var   ud  til 

Vartov,  der  til  liden  Baade  for  de  stakkels  syge  Mennesker  var  bleven 
benyttet  af  Svenskerne  som  et  Kastel,  og  som  man  inde  fra  Byen  ikke 
kunde  undgaa  at  beskyde.  Nu  fik  man  at  høre  af  Vartov  Præsten  Hr. 
Anders  Hjørring  om  alt,  hvad  de  ha-sde  gaaet  igennem  herude,  og 
særlig  var  der  en  Fortælling  om  et  Skud  inde  fra  Østervold,  som  Kø- 
benhavnerne ikke  kunde  blive  kede  af  at  høre,  saa  mærkeligt  som  det 
var.  Thi  Kuglen  \ar  kommen  flyvendes  lige  i  Hovedet  paa  en  Polak, 
der  stod  Skildvagt  i  Vartovs  Kaalhave;  den  havde  først  revet  Hovedet 
af  Polakken,  og  medens  dette  slog  imod  en  svensk  Løjtnant  og  kvæ- 
stede ham,  saa  han  siden  efter  døde,  gik  Kuglen  videre  gennem  Muren 
i  Kirken ;  saa  faldt  den  ned  paa  Gulvet  mellem  de  Fattiges  Senge,  og 
en  svensk  Konstabel  vilde  standse  den  og  satte  Foden  imod.  Men 
hvad  sker!  Den  slaar  Foden  plat  af  ham,  dog  saa  den  hænger  ved 
Benet.      «0,   hvor  skraalede  denne  svenske  Konstabel!* 

Herude  kunde  man  ret  skønne  over,  hvor  forstandigt  det  havde 
været,  at  lægge  Prammen  «Den  stumprumpede  Hund»  saa  langt  ud  i 
Sundet.  Inde  fra  Byen  havde  man  med  Glæde  set,  hvor  tappert  dens 
Chef,  Søren  Orning,  en  norsk  Adelsmand,  forsvarede  sig,  og  hvor  godt 
den  pustede  fra  sig.  Men  først  nu  fik  man  at  vide,  hvor  meget  den 
havde  generet  Svenskerne. 

Oven  paa  den  stærke  Spænding  kom  en  Afslappelse.  Borgerne, 
der  for  havde  været  saa  nidkære  i  Tjenesten,  maatte  allerede  den  9.  No- 
vember have  en  Røffel,  fordi  de  fandtes  «nachlæssig  deres  Poster  saa 
flittig  at  opvarte,  som  det  sig  burde»,  og  der  er  næppe  heller  nogen 
Tvivl  om,  at  man  atter  begyndte  at  se  «de  nye  Noder  og  Stolthedstegn, 
som  Kvinderne  havde  aflagt  straks  efter  Belejringens  Begyndelse,  for 
ikke  ved  slig  Hofart  yderligere  at  nedkalde  Himlens  Vrede  over  Byen. 
Det  var  ret  nogle  slemme  nippede  Huer,  hvis  Pul  bag  paa  var  ikke  tre 
Finger  bred,  med  tre  Nibbe,  et  langt  ved  hvert  Øre  og  et  for  ned  over 
Panden.  Saa  og  nogle  ret  vederstyggelige  Halsklæder  og  andet  sligt 
forfængeligt.* 

Men  var  der  ogsaa  nogle  letsindige  Mennesker,  der  straks  greb  til 
slig  Tant,  naar  den  værste  Fare  var  forbi,  saa  fik  de  snart  Stadsen 
gemt  hen   paa  ny.     Thi  det  blev  hurtig  klart,   at  Enden  var  ikke  endda. 

Carl  Gustav  havde  slaaet  Lejr  i  Brøndshoj.  Lejren  var  vidt  »begreben, 
større  end  København*,  og  alle  nærliggende  Landsbyer  maatte  yde  Ma- 
teriale til  Opførelse  af  Huse  og  Bygninger  i  «Carlstad»,  som  Lejren  hed. 
Det  vil  sige,  at  de   blev  revet  ned   og  Kirker,    Præste-  og  Bøndergaarde 

berøvet  Kakkelovne,  Skorstene,  Vinduer  og  Dore,  for  at  den  ubudne 
Fjende  kunde  have  det  lunt  og  godt  Vinteren  over;  de  arme  Bonder 
fik  klare  sig,  som  de  kunde.  I  Brønshøj  blev  Kirken  brugt  som  Tøjhus 
og  Præstegaarden  brudt  ned.  Svenskekongen  havde  indrettet  sig  en 
Lejr  saa  fast  som  en  Fæstning  og  saa  vel  udstyret,  som  om  han  skulde 
bo  dér  i   loo  Aar. 

Vinteren  nærmede  sig.  Allerede  i  Slutningen  af  November  frøs  det  saa 
stærkt,  at  Borgerne  alt  den  30.  maatte  begynde  at  vække  i  Gravene. 
Dette  var  besværligt  nok,  men  i  Løbet  af  den  følgende  Maaned  begyndte 
ogsaa  Havnen  at  fryse  til,  og  Svenskerne  gjorde,  hvad  de  kunde,  for  at 
hjælpe  derpaa  ved  at  kaste  Risknipper,  Halmviske  o.  m.  a.  i  Vandet  for 
derved  at  faa  Isen  til  at  binde.  Men  dette  rummede  en  stor  Fare.  Thi 
Svenskerne,  som  jo  havde  vist,  at  de  forstod  at  benytte  sig  af  Isen. 
vilde  paa  den  kunde  marchere  lige  ind  fra  Kalvebod  Strand  og  enten 
gøre  Angreb  paa  Søndervold  (der  gik  omtrent  midt  imellem  Løngangs- 
stræde  og  Stormgade  og,  parallel  med  disse,  fra  Vandkunsten  og  hen  til 
Hjørnebastionen,  hvor  Gyldenlove  kommanderede),  paa  selve  Longangen, 
der  førte  over  Vandet,  og  paa  Skansen  bag  Slottet  ved  det  store  Bryg- 
hus —  eller  de  vilde  paa  Isen  kunde  gaa  lige  ind  imellem  Byen  og 
Christianshavn. 

For  at  forhindre  det  sidste  blev  den  lille  Fregat  «Hojenhald»  lagt 
ud  i  Strømmen  ud  for  Bryghuset,  og  der  blev  rammet  en  Række  Palis- 
sader  ned  imellem  dette  og  Christianshavn.  Inden  for  disse  og  ved 
Mundingen  af  Christianshavns  Kanal  blev  der  atter  lagt  Orlogsskibe. 
Fra  Toldboden  og  til  Christianshavn  laa  hele  den  hollandske  Flaade  for 
at  værne  Byen  mod  et  Angreb  fra  denne  Kant. 

Alt  dette  kunde  jo  være  godt  nok,  men  det  eneste  virkelige  Værn, 
Byen  havde  mod  et  Angreb  fra  Søsiden,  var  dog  at  holde  aabne  Render 
i  Isen  og  det  saa  brede  Render,  at  Svensken  ikke  kunde  slaa  Bro  over 
dem.  Det  var  et  stort  og  besværligt  Arbejde,  der  lagde  Beslag  paa 
Alles  Kræfter,  og  i  den  Udholdenhed  og  Støthed,  hvormed  det  blev 
udført  i  de  lange  Vintermaaneder  under  allehaande  Savn  og  Anstrængelser, 
har  man  det  bedste  Vidnesbyrd  om  den  sejge  Vilje,  som  besjælede 
Københavns  Borgere,   og  som  frelste  deres  By. 

At  Isningen  var  nødvendig,  blev  snart  klart,  da  Svenskerne  midt 
i  December  begyndte  at  gæste  Amager.  Nu  blev  der  om  Aftenen 
stillet  Selvskud  op  paa  Isen,  og  døde  Soldater  og  Blodspor  i  Sneen  for- 
talte næste  Morgen,   at  Svenskerne  havde  været  der. 

Den  II.  December  var  der  Graad  og  Klage  i  København.  Den 
Dag,  i  den  aarle  Morgen,  døde  Generalløjtnant  Gyldenløve  i  sin  Gaard 
i  Klædeboderne.  Han  fik  det  Eftermæle,  «at  han  havde  været  de  Danske 
tro  og  huld,  en  god  Soldat,  sin  Herre  og  sit  Fædreland  i  højeste  Maade 
tro  og  Fjendens  og  alle  Forræderes  Fjende  indtil  Døden. » 

«Han  var  Svensken  en  haard  Hals!»  sagde  Københavnerne  og  min- 
dedes med  Glæde  og  Stolthed,  hvordan  han  i  Spidsen  for  sine  Dragoner 
havde  formaaet  at  gøre  lyst  imellem  Fjenderne.  «Han  hed  ikke  General 
Satan  for  ingen  Ting. » 

«Han  var  en  haard  Halsl»  sagde  Kobenhavns  Præster  ved  at  høre, 
hvor  svært  det  havde  holdt  for  deres  Kolleger  at  faa  den  tapre  Kriger, 
der  stod  i  sin  fejreste  Ungdom,  og  som  havde  levet  saa  stærkt  og  elskede 
Kampen  og  Livet,  beredt  til  at  dø. 

«Han  var  en  haard  Hals,  men  da  Hr.  Jens  fra  Studenterkirken  kom 
til,  saa  maatte  han   neje  sig.» 

Med  December  og  Januar  Maaneder  blev  Kulden  strengere  og 
strengere.  Og  var  der  høje  Priser  paa  Fødevarer  og  Levnedsmidler,  saa 
var  der  endnu  højere  paa  Brændsel.  At  faa,  som  Ulrik  Christian  nogle 
Dage  før  sin  Død,  et  Par  Træer  udvist  i  Lunden  ved  Dragør  (Konge- 
lunden) faldt  ikke  i  Hvermands  Lod,  og  Prisen  paa  Brændeved  gik  saa 
højt,  at  Bagerne  forlangte  4  Sk.  for  at  bage  et  8-Skillingsbrød.  Alle  led 
ved  Kulden ;  dog  de,  der  skulde  ligge  paa  Volden,  mest.  De  hollandske 
Hjælpetropper,  med  hvem  Københavnerne  efter  den  første  Opbrusning 
ikke  altid  stod  paa  den  bedste  Fod,  hjalp  sig,  som  de  kunde,  og  rev 
paa  egen  Haand  en  Del  ubeboede  Nyboders  Huse  ned  for  at  skaffe  sig 
Brændsel,  ja  forgreb  sig  endog  paa  Palissadeværket  ved  Øster  Port. 
De  danske  Soldater  kunde  ikke  tillade  sig  de  samme  Friheder  og  led 
meget  af  Frost  og  Kulde.  Magistraten  fik  Ordre  til  at  paase,  at  Garni- 
sonen var  ordentlig  indkvarteret  og  havde  tilbørligt  Husly  «saa  den  ikke, 
som  hidtil  sket  er,  skulde  fordærves  af  Frost  og  Kulde  og  ganske  gaa 
til  Grunde. » 

Grunden  til  denne  Ordre  var  den,  at  en  Soldat,  der  laa  i  Kvarter 
hos  Knud  Vandkigers  Enke,  var  bleven  jaget  ud  af  Huset  af  sin  strenge 
Madmoder  og  derefter  var  frossen  ihjel.  Borgerne  maatte  paa  Kongens 
Opfordring  tegne  sig  for  frivillig  Ydelse  af  Stenkul  eller  af  Brænde  for 
Betaling  til  Soldaternes  «Konservation»,  eftersom  de  « umuligt  kan  udstaa 
denne  meget  strenge  Kuld  og  Frost.« 

Carl    Gustav    gjorde    imidlertid,    hvad    han    kunde,    for  at  holde  de 

Danske  vaagne,  da  Isen  forst  var  bleven  fast,  at  han  kunde  sende 
sine  Ryttere  ud  paa  Rekognoscering  paa  Isen  og  over  til  Amager.  Et 
Par  fattige  Mænd  fra  Byen,  der  lille  Juleaften  var  gaaet  ud  for  om 
muligt  at  stange  et  Par  Aal  at  holde  Jul  med,  blev  opsnappet  af  de 
svenske  Ryttere  paa  Isen  i  Kalvebod  Strand  og  slæbt  med  til  Lejren. 
Den  ene  blev  skudt  paa  Valby  Bakke,  da  han  var  for  gammel  og 
for  atlægs  til  at  folge  med. 

Det  var  en  sølle  Juleaften  Københavnerne  fik  det  Aar.  Paa  en 
(iang  begyndte  Stormklokkerne  at  klemte;  nu  gjaldt  det  at  komme 
saa  hurtigt  op  paa  Volden  som  muligt.  Men  i  Løbet  af  faa  Minutter 
havde  enhver  fundet  sin  Plads,  takket  være  Issporerne,  som  alle  var 
forsynede  med  efter  Kongens  Befaling,  og  som  gjorde  det  muligt  for 
Borgerne  at  løbe  op  ad  de  glatte  Voldskrænker.  Kanonerne  dundrede, 
Trommerne  gik  og  Bavnen  brændte,  men  Fjenden  var  ikke  at  se.  Det 
hele  var  blind  Alarm,  men  hvem  kunde  vide,  hvad  der  stak  derunder! 
Det  var  i  alt  Fald  sikrest  at  blive  under  Gevær  med  det  samme.  Og 
saaledes  kom  Kobenhavns  Borgere  til  at  fejre  Juleaften  paa  Volden, 
som  Vallensbeck  rimer: 

Paa   Volden  ædes   Aftensmad 

paa  Juleaften,   o,   hvor  glad, 

med  fuld  god  Mad.  med  01  og  Vin 

enhver   der  drikker  Skaalen   min. 

Faa  Dage  i  Forvejen  havde  Københavnerne  glædet  sig  over  Bud- 
skabet om  Bornholms  Befrielse.  Tredje  Juledag  kom  saa  den  bedrøve- 
lige Tidende  om,  at  det  Forsøg,  der  endelig  efter  flere  Tilløb  Dagen 
forud  var  gjort  paa  at  tage  Malmø  fra  Svenskerne,  var  mislykkedes,  da  en 
Del  af  Skibene,  som  skulde  bringe  Tropper  fra  København  anden  Jule- 
dags Aften,  kom  paa  Grund  under  Saltholmen,  hvorpaa  de  andre  vendte 
tilbage  til   København   igen. 

Det  nye  Aar  blev  skudt  ind  Nytaarsdag  med  Salve  3  Gange  rundt 
af  alle  Stykkerne  paa  Voldene  og  af  alle  Soldaterne;  og  imellem  Sal- 
verne blev  der  blæst  med  Trompeter.  Tidligt  om  Formiddagen  blev 
der  ude  ved  Ny  Hollænderbyens  Kirke  udvekslet  Fanger  mellem  de 
Danske  og  Svenske,  omtrent  100  Mand  paa  hver  Side.  Og  saa  gik 
Københavnerne  til  Højmesse.  Men  midt  under  Gudstjenesten  i  St.  Ni- 
kolai og  Helliggæstes  Kirker  gjorde  nogle  Skarns  Mennesker  Alarm, 
saa  alle  troede,  at  Svensken  faldt  Byen  an.  «0,  hvor  foer  Folket  af 
Kirkerne    paa   hverandre,    nogle   ud    af  Dørene,    andre   ud   af  Vinduerne 

og  andre  igen  blev  nedtraadt,  —  Præsten,  som  nylig  var  kommen  paa 
Prækestolen,  kunde  næppe  faa  Tid  at  tale  to  Ord,  før  der  var  ikke  et 
Barn  i  Kirken.  —  Ingen  kunde  komme  hurtigt  nok  under  Gevær  og  paa 
sin  anviste  Post,  og  der  var  ikke  gaaet  et  halvt  Kvarter,  før  Voldene 
var  slet  fulde,  at  Majestæten,  som  det  saa,  sig  ikke  noksom  kunde  for- 
undre.« 

Selv  om  det  atter  denne  Dag  var  blind  Alarm,  blev  Faren  for  en 
Overrumpling  af  Byen  fra  nu  af  dog  større,  eftersom  Krosien  tog  til. 
Den  5.  Januar  1659  fik  Haandværks-  og  Kræmmersvendene  samt  Studen- 
terne, der  havde  været  fri  for  Tjeneste  i  det  sidste  Par  Maaneder,  Ordre 
til  atter  at  stille  under  Fanerne  og  gøre  Vagttjeneste  ora  Natten,  saa 
længe   Frosten  varede. 

Enhver  sin  Bøsse  fejer  op 
Og  sparer  ikke  Liv  og  Krop 
Udi  de  Dage  kolde. 
Studenter  tager  Lod  og  Krud 
Og  gaar  igen  fra  Musis  ud 
Reserva-Vagt  at  holde. 

De  fleste  Poster  forstærkedes,  og  Isningen  blev  dreven  med  dob- 
belt Kraft.  F^or  at  Reservemandskabet  kunde  mode  saa  hurtigt  som 
muligt,    fik   det  anvist  Huse  ved  Volden  til  Ophold  for  Natten. 

F'ra  nu  af  havde  Københavnerne  ingen  Ro  for  Svenskerne.  Den 
3.  Januar  tog  nogle  Bagere  og  Bryggere  ud  til  Dragør  Lund  for  at 
hente  Brænde.  Men  straks  var  Svenskernes  Ryttere  paa  Færde,  jog 
over  Isen  og  faldt,  1500  Mand,  over  dem,  tog  en  Del  af  dem  til  Fange 
og  alle  deres  Vogne  og  skonne  statelige  Fleste.  En  rig  Brygger  med 
mange  Penge  paa  Lommen,  som  han  vilde  have  købt  Korn  for  paa 
Lolland,  faldt  i  deres  Hænder  tilligemed  Lutt  Skovrider.  Havde  de 
vidst,  at  denne  var  Henrik  Mullers  Svoger,  havde  han  næppe  faaet  Lov 
at  løbe.  Nu  nøjedes  de  med  at  tage  Heste  og  Vogn  fra  ham,  trække 
Klæderne  af  ham,  endog  Skjorten  flaaede  de  itu,  og  saa  sagde  de,  at 
han  kunde  gaa,  den  halte  Skælm  han  var.  Og  Lutt  Skovrider  sprang 
af  Sted,  saa  nogen,  som  han  kom  til  Verden,  og  sagde  ikke  et  Ord  om 
sit  fine  Svogerskab. 

Nu  gik  der  næsten  ikke  en  Nat,  uden  at  Byen  blev  opskræmmet 
paa  en  eller  anden  Maade.  Snart  var  Fjenden  paa  Spil  ved  Vester- 
snart  ved  Øster  Port,  snart  truede  han  med  at  angribe  fra  Landsiden, 
snart  fra  Søsiden,  snart  fra  Syd  og  snart  fra   Nord, 

Saa  stille   som   nu   Fjenden   staar, 
Saa  træsk   han   her  om   Natten  gaar: 
Han   prøver  Isen  sig  til  Gavn, 
O,  tag  dig  vare,  København. 

En  Dag  i  Januar  havde  Hans  Rostgaard  hemmeligt  sendt  Bud,  at 
Svenskerne  den  følgende  Nat  vilde  forsøge  at  marchere  ad  Isen  forbi  Told- 
boden Nord  fra  ind  i  Havnen.  Her  laa  de  hollandske  Orlogsskibe,  men 
hvad  kunde  der  udrettes  fra  dem  i  en  bælgmørk  Natr  Det  eneste,  der 
virkelig  kunde  standse  Fjenden,  var  en  aaben  Rende  i  Isen.  Det  holdt 
imidlertid  haardt  nok  at  vække  i  Kalvebodstrand,  og  tilmed  blev  det 
den  Dag  et  Herrens  Vejr,  ret  et  grueligt  Himmelknog.  Paa  Kongens 
Ordre,  at  her  maatte  ises,  kunde  Schack  og  Thuresen  kun  svare,  at 
Mandskabet  var  for  udmattet  af  Kulde  og  Nattevaagen  til  at  vække  i 
et  saadant  Vejr.  Hans  v.  Ahlefeldt  blev  da  stillet  op  ved  Islandsk 
Reberbane  (omtr.  paa  nuvær.  Amalienborg  Plads)  med  alle  Rytterne  — 
der  var  kun  250  Mand  —  det  var  alt,  hvad  man  kunde  afse  af  Mand- 
skab til  at  møde  et  saa  truende  Angreb  med.  Men  Jens  Lassen,  der 
havde  aabent  Oje  for  Faren,  gik  om  Bord  paa  de  hollandske  Skibe  og 
fik  for  gode  Ord  og  høj  Betaling  600  Matroser  til  at  gaa  i  Gang  med 
at  ise  en  Rende  paa  44  Fods  Brede  lige  fra  Toldboden  til  Christians- 
havns Kanal.  I  Snestorm  og  Kulde  arbejdede  de,  og  Kl.  10  om  Af- 
tenen var  Renden  færdig. 

Det  viste  sig  at  være  et  Arbejde  i  rette  Tid.  <.< Majestæten  optog 
samme  Aktion  i  stor  Naade,  men  i  langt  større,  der  han  om  Morgenen 
recognoscerede  F"'jendens  ganske  Magt  at  have  været  Vaagen  paa  et  Mu- 
sketskud nær  og  ved  den  alene  blev  tilbageholdt.« 

Det  var  Carl  Gustavs  Haab,  at  han  ved  idelige  Anfald,  der  i  Reglen 
kun  behøvede  at  foretages  med  en  ganske  ringe  Styrke,  men  som  kaldte 
Københavns  hele  Mandskab  paa  Benene,  kunde  udmatte  og  sløve  Byens 
Forsvarere.  Da  han  i  Slutningen  af  Januar  forlagde  Hovdkvarteret  fra 
Kronborg  —  hvor  det  havde  været  en  Tid  —  til  Brondshoj,  vidste 
alle,  at  den  afgørende  Time  nærmede  sig.  Og  for  at  nedslaa  Køben- 
havnernes Mod,  lod  han  Rygtet  udbasunere  det  svenske  Stormredskabs 
Sindrighed  og  Fortrinlighed.  Ingen  By  i  Verden  vilde  være  i  Stand  til 
at  modstaa  det;  og  en  saadan  Tillidsfuldhed  herskede  der  i  den  svenske 
Lejr  med  Hensyn  til  Udfaldet  af  den  endelige  Storm,  at  Carl  X  August 
indstiftede  en  Orden,   der  skulde  bære  Navnet:  Jesusordenen,   som   skulde 

uddeles  til  alle,  der  havde  udmærket  sig  ved  Stormen,    ligesom  han  gav 
sine  Folk  Løfter  paa  Ejendomme  i  den  endnu  ikke  erobrede  By. 

Med  Februar  Maaneds  Begyndelse  blev  disse  Skinangreb  hyppigere 
og  hyppigere.  Nat  og  Dag  maatte  Københavnerne  være  paa  Benene, 
og  den  9.  Februar  om  Aftenen  troede  de,  at  Afgørelsens  Time  var 
kommen.  Carl  Gustav  selv  truede  Christianshavn  med  sine  Ryttere, 
medens  Feltmarskalk  Otto  Stenbock  over  Isen  i  Kalvebodstrand  rykkede 
frem  mod  Slotsholmen.  Her  stødte  han  «i  temmelig  Taage  med  Mørke 
og  Mulm»  paa  Prammen,  der  efter  tapper  Modstand  blev  erobret  og 
stukket  i  Brand.  Ved  Flammernes  Skær  saa  Københavnerne  Fjendens 
Skarer  rykke  frem;  men  da  Angrebet  paa  Christianshavn  og  paa  Slots- 
holmen lykkehg  var  slaaet  tilbage,  havde  de  Fleste  i  Byen  den  Tro,  at 
det  var  Hovedstormen,  der  var  afslaaet,  og  at  nu  var  det  Værste  ovre. 
Og  det  var  netop,  hvad  Carl  Gustav  vilde. 

Samme  Aften  fik  imidlertid  Kongen  gennem  Lorens  Tuxen,  Ridefogden 
paa  Hørsholm,  en  svensk  Overløber  samt  en  dansk  Spejder,  Peder  Ras- 
mussen, sikker  Underretning  om,  at  der  Natten  mellem  den  10.  og  11. 
vilde  blive  forsøgt  en  Generalstorm,  og  at  Hovedangrebet  vilde  blive 
ført  imod  Vestfronten. 

Man  lod  sig  derfor  i  Byen  ikke  vildlede  af  den  Ro  og  Stilhed,  som 
herskede  den  10.  Februar  i  Svenskernes  Lejr  i  Modsætning  til  den  fore- 
gaaende  Tids  Virksomhed,  og  som  i  København  skulde  fremkalde  det 
Indtryk,  at  Tabene  ved  Angrebet  Aftenen  forud  havde  været  saa  alvor- 
lige, at  de  foreløbig  maatte  holde  sig  i  Ro.  Man  vidste,  at  Carl  Gu" 
stavs  Krigere  \ilde  kæmpe  som  Vilddyr  for  at  kunne  ombytte  det  kolde, 
lidet  tiltalende  Kvarter  i  Carlstad  med  den  lune  By  dér  foran  dem, 
som  Carl  Gustav  havde  givet  dem  til  Plyndring  i  tre  Dage.  Og  Ud- 
sigten til  den  Skæbne,  der  ventede  deres  By,  om  det  ikke  lykkedes  at 
holde  de  vilde  Horder  uden  for  dens  Volde,  var  nok  til  at  holde  Køben- 
havnerne vaagne. 

Den  9.  Februar  Kl.  11  om  Aftenen  —  hedder  det  i  en  samtidig 
Beretning  —  havde  Kongen  faaet  Skrivelse,  at  Stormen  næste  Nat  der- 
efter skulde  angaa  ved  Løngangen,  Stalden,  Bryggerset,  den  lange  Kur- 
tine og  Dronningens  Bolværk  (altsaa  Løngangen  og  Slotsholmens  vestlige 
Kant);  disse  var  nu  de  allersletteste  Poster,  der  hverken  med  Stormpæle, 
fornødne  Bolværker  eller  Grave  var  forsynede.  Her  søgtes  Midler  at 
faa  spanske  Ryttere  og  Jærnkæder  at  hænge  dem  udi,  runden  omkring 
Volden  paa  fornævnte  Steder;    men   ingen  vidste  hertil  noget  Raad,    thi 

alt  det  Tommer,  der  var  i  Byen,  var  længe  tilforn  til  Pallisader  og  andet 
højt  fornødent  Værk  medgaaet.  Jens  Lassen  blev  kaldet  samme  Nat 
paa  Slottet  til  Kongen  og  med  sin  sædvanlige  kloge  Hjerne  og  Raad 
hindrede  den  derover  havende  store  Bekymring,  idet  han  straks  forsikrede 
Kongen  om  dobbelt  saa  mange  spanske  Ryttere,  som  Feltherren  til 
tvende  Kongerigers  Maintien  begærede,  hvortil  han  samme  Nat  180  Alen 
Bjælker  tilvejebragte,  at  de,  forend  Dagen  skinnede,  laa  ved  Stalden 
med  fornødne  store  Stenlægter  til  Spolerne,  og  forend  Kl.  12  havde  han 
dem  med  Jærnkramper  og  Ringe  færdige  at  hænges  omkring  Volden. 
Han  ej  alene  flyede  de  spanske  Ryttere  færdige,  men  endog  i  ringere 
end  2  Timer  over  90  lange  Jænkæder  og  fornødne  lange  Jærnbolte, 
hvormed  de  inden  paa  Volden  fastgjordes,  forskaffede;  saa  de  spanske 
Ryttere  førend  Kl.  halvgaaen  4  om  Eftermiddagen  hængte  skrap  om 
Voldene,  og  foruden  at  disse  rundt  omkring  med  spanske  Ryttere  blev 
behængte,  blev  den  største  Del  af  Br}-stværnet  endog  med  spanske 
Ryttere  ovenpaa  besat. 

Den  foregaaende  Nat  var  der  i  Isvaagerne  ved  Prammen  i  Kalve- 
bodstrand —  den  laa  et  Musketskud  fra  det  gamle  Bryghus  —  gjort  et 
Bytte  af  stor  Betydning,  nemlig  «en  besynderlig  Invention  af  Broer,  som 
man  kunde  adskille  og  sætte  sammen,  var  lagt  paa  8  Hjul,  henved  36 
Fod  lange  og  5  Fod  brede. »  Man  forstod  straks,  at  Svenskerne  vilde 
benytte  disse  Broer  til  at  komme  over  de  isede  Render  med,  og  en 
Mængde  Mennesker  blev  derfor  sat  i  Arbejde  med  at  gøre  Renderne 
bredere,  end  de  var,  saa  Svenskernes  Stormbroer  blev  for  korte.  Med 
saadant  og  lignende  forberedende  Arbejde  gik  den  korte  Vinterdag,  og 
Aftenen  faldt  paa. 

Det  har  sikkert  været  med  ejendommelige  Følelser,  at  Københavnerne 
den  10.  Februar  saa  Solen  gaa  ned.  Hvordan  vilde  det  se  ud  med 
Danmarks  Rige,  naar  den  stod  op  igen?  Thi  paa  denne  Nat  vilde  ikke  blot 
Hovedstadens,  men  hele  Fædrelandets  Skæbne  komme  til  at  bero  for  lange 
Tider.  Vinteraftenens  Skumring  lagde  sig  over  den  snedækte  Jord,  Gen- 
standene derude  i  Snemarken  foran  Byen  gled  ud  og  slugtes  af  Mørket, 
som  langsomt  og  ustandsehgt  listede  sig  ind  over  Byen,  dette  Mørke  ud 
af  hvilket  Fjenderne  i  Nattens  Løb  vilde  komme  krybende  og  snigende. 

Alle  Mand  var  paa  Post,  og  hver  Mands  Sanser  var  spændt.  Og 
Konerne  til  de  Mænd,  der  stod  paa  Volden  ved  Kanonerne  eller  Mu- 
ketterne, eller  maaske  kun  med  det  halve  af  en  Hø-Lé  fæstet  paa  en  Stang 
eller  med  en  Plejl,  klar  til  at  tage  imod  Fjenden,   saa  snart  han  viste  sig. 

var  heller  ikke  ledige.  Under  mange  Grukedler  i  Husene  i  Voldens 
Nærhed  flammede  Ilden  lystigt.  Nogle  holdt  Vand  i  Kog,  for  i  en  Fart 
at  kunne  bære  Spande  op  paa  Volden  og  styrte  ned  paa  Fjenden,  naar 
han  søgte  at  bestige  Volden,  andre  havde  Tjærepander  over  Ilden  for 
at  kunne  helde  sydende  Tjære    ned    over    ham.       Og    atter   andre  slæbte 


Loftsbillede  paa  Amalienborg  med  Borger-  og  Soldatertyper  fra  Belejringstiden. 

Sten  og  Bjælker  sammen  for  at  have  noget  at  kunne  lade  rulle  ned  paa 
ham.  Sligt  har  Københavnerne  vel  nok  kunnet  finde  paa  med  deres  egen 
naturlige  Vittighed,  men  det  er  ikke  usandsynligt,  at  de  Mand  og  Mand 
imellem  har  belært  hinanden  om  den  bedste  Maade  at  tage  imod  Fjenden 
paa  og  da  særlig  efter  den  Lærdom,  som  Bartholomæus  Mikkelsen  havde 
givet  sine  Bysbørn.      Under  en  saadan  Storm,    skrev  han,    som    den  der 

snart  vil  foregaa,  « pleje  Begkranse  at  være  gode  til  at  kaste  tændte  ned 
iblandt  Fjenderne  under  Volden,  ja,  haardt  sydende  Beg  at  kaste  ned  paa 
dem,  item  kaste  Krudt  lost  over  den,  og  naar  de  vil  bestige  Volden  at  tænde 
Ild  derudi  med  en  Begkrans.  Man  maa  nu  ikke  være  karrig  med  Krudt 
eller  andet,  som  kunde  tjene  til  at  brænde  og  kaste  over  paa  dem. 
Stole,  Bænke,  Borde,  Sengesteder  og  alt  dette  vel  smurt  med  Tjære, 
eller  Tjæreballer  at  tænde  an  og  kaste  ned  med.  Naar  man  har  1000, 
2000  eller  3000  Begfakler,  da  kan  derved  gøres  bedre  Forsvar  end  med 
Musketter,  naar  de  gik  op  ad  Volden.  En  Begfakkel  i  den  ene  Haand 
og  en  Degen  i  den  anden,   det  giver  god  Fægtning. » 

Men  havde  Københavnerne  overvejet  med  sig  selv,  hvorledes  de 
vilde  tage  imod  Fjenden,  var  denne  ikke  mindre  klar  over  den  Maade, 
hvorpaa  Angrebet  skulde  foregaa.  Carl  Gustav  havde  givet  de  mest 
detaillerede  Instruktioner  for  de  to  Avantgarder,  der  skulde  gaa  i  Spidsen 
for  Stormbrigaderne  imod  Vestfronten  og  bane  Vej  over  Gravene  og 
op  ad  Voldene  for  de  Stormende.  Hver  Avantgarde  skulde  være 
paa  200  Mand,  der  alle  skulde  være  iførte  hvide  Hætte-Kapper,  for  at  de 
ikke  skulde  kunne  skelnes  mod  Sneen;  de  skulde  bestaa  først  af 
30  Musketterer  med  deres  Officerer;  efter  dem  skulde  der  gaa  en  Skibs- 
kaptajn  og  8  Baadsmænd  med  2  Løbebroer  eller  Isbroer;  dernæst  en 
Højbaadsmand  med  30  Baadsmænd,  som  skulde  have  skarpe  Økser  for 
at  hugge  Pallisaderne  om;  dernæst  i  Skibsløjtnant  og  80  Baadsmænd, 
som  skulde  regere  20  dobbelte  Stormstiger  og  paa  hver  Stige  2  Sække 
fyldte  med  Hakkelse;  dernæst  Underofficerer  med  10  Kapper  til  at  kaste 
over  Pallisaderne;  efter  dem  8  Musketerer,  som  skulde  afskyde  64  Gra- 
nater (med  smaa  Kroge  ved  til  at  hænge  fast  med);  efter  dem  6  Mand, 
der  skulde  kaste  48  Haandgranater,  derefter  12  Konstabler  med  6  større 
Haandgranater  og  4  Baadsmænd  med  Hager. 

Rollerne  var  saaledes  fordelte  med  den  Forsorg  og  detaillerede 
Omhu,  som  havde  gjort  Carl  X  Gustavs  Krigsførelse  berømt,  og  den 
Voldsomhed,  som  borte  med  til  dens  Karakteristik,  udeblev  heller  ikke  her. 
I  tre  Kolonner  skulde  Svenskerne  rykke  frem  til  Angreb.  De  to, 
der  skulde  fore  det  afgørende  Stod  under  Kongens  personlige  Ledelse 
og  som  førtes  af  Generalmajorerne  Fabian  Fersen  og  William  Wawassor, 
skulde  rykke  frem  med  den  størst  mulige  Voldsomhed,  den  ene  mod 
Gyldenløves  Bastion  og  Volden  herfra  hen  til  Løngangen,  den  anden 
mod  Volden  paa  Slotholmens  Vestside  fra  Løngangen  hen  til  Bryghuset. 
Den   tredje    Stormkolonne   under   Gustav    Baner    skulde    rykke    frem 

mod  Grønlandsbastionen,  den  yderste  Bastion  i  Østervold  ved  Kastellet, 
men  først  2  Timer  senere  end  de  andre,  naar  det  kunde  antages  at 
Byens  Forsvarere  var  fuldt  optagne  af  Kampen  paa  venstre  Fløj. 

Endelig  skulde  Glas  Thott  med  en  særlig  Styrke  gaa  løs  paa  Kalve- 
bodsbastion  for  at  aflede  Opmærksomheden  fra  Angrebet  paa  begge 
Sider  af  Løngangen,  ligesom  ogsaa  større  og  mindre  Rytterafdelinger 
skulde  foretage  Skinangreb  mod  Vester-  og  Nørre-Port  samt  Volden 
mellem  disse. 

Noget  efter  Midnat  brød  Svenskerne  op  fra  Lejren  ved  Brønshøj 
og  rykkede  Kl.  i  frem  under  Valdby  Bjærg.  Byen  foran  dem  laa  stille 
og  rolig  i  det  dybeste  Morke.  Man  kunde  tro,  at  alle  derinde,  trætte 
og  udmattede  efter  saa  mange  urolige  Nætter  hvilede  i  Søvnens  Arme. 
Ikke  en  Lyd  naaede  ud  til  de  fremrykkende  Fjender  og  forraadte  dem, 
at  Københavnerne  var  paa  Benene  og  rede  til  at  give  dem  en  Velkomst, 
saa  varm  som   den  kunde  blive  efter  Tid  og  Lejlighed. 

Tæt  ved  Bjørnsdal  havde  Carl  X  Gustav  taget  Post.  Kl.  1V2  fik 
han  Melding,  at  Stormkolonnerne  i  Angrebsorden  var  naaet  til  Dron- 
ningens Enghave  (nu  Tivoli),  og  straks  lod  han  tænde  et  Baal,  det  aftalte 
Signal  til  Storm. 

Endnu  for  Kommandoen :  Fald  an  I  Fald  an !  var  givet  fra  de 
svenske  Officerer,  faldt  Alarmskuddene  fra  Bastionen  ved  Vester  Port,  og 
et  Øjeblik  efter  drønede  Kanonerne  over  hele  Volden  fra  Vester  Port, 
over  Gyldenløves  Bastion  og  ad  Løngangen  til  Bryghusets  Skanse. 

Der  var  straks  ikke  meget  for  Bøsseskytterne  paa  Volden  at  sigte 
efter,  thi  Fjenden  var  dækket  af  Mørket.  Men  da  Svenskerne  stormede 
Fregatten  «Højenhald»  og  den  forskudte  Pram  « Svinetruget »,  som  nu 
atter  blev  stukket  i  Brand  og  næsten  helt  nedbrændte,  fik  de  et  Maal  at 
skyde  efter.  Men  Kanonerne  fra  Kalvebod  Bastion  paa  Christianshavn  og 
fra  Svinebatteriet  (ved  Bryghuset)  gjorde  det  umuligt  for  Fjenden  at  hævde 
Besiddelsen  af  den  med  stor  Overmagt  og  stort  Besvær  erobrede  Fregat, 
og  Svensken  maatte  skyndsomt  trække  sig  tilbage. 

Forsøget  paa  ad  Isen  at  trænge  ind  i  Byen  mellem  denne  og  Chri- 
stianhavn var  saaledes  glippet.  Endnu  værre  gik  det  Clas  Thotts  særlige 
Kommando,  der  over  Isen  skulde  gaa  mod  Christianshavn.  I  Spidsen 
for  sine  prunkende  Ryttere  lod  han  køre  en  mægtig  Kastebro,  der 
skulde  lægges  over  Stadsgraven,  og  som  var  bred  nok  til,  at  3  Ryttere 
kunde  ride  over  den  ved  Siden  af  hinanden.  6  Graaskimler  fra  hans 
egen  Stald  trak  den.     Foran  denne  gik  en  Avantgarde  med  andre  Storm- 

redskaber.  Men  da  den  hele  Opmarchering  omtrent  var  naaet  over  og 
skulde  begynde  Angrebet,  brast  Isen,  og  den  store  Maskine  forsvandt 
med  Heste  og  Mænd  i  Strømmen.  Kun  en  Deling  Infanteri  kom  over, 
men  dens  tre  Gange  gentagne  Angreb  blev  afslaaet  af  Christianshavns 
Kommandant,   General  Fuchs,   der  i  Anledning  af  de  hvide  Hættekapper, 

som  Avantgarden  havde  paa,   skrev  i  sin  Indberetning  til  Kongen,  at  de 
fleste  af  Svenskerne  selv  havde  bragt  deres  Ligskjorte  med. 

Til  venstre,  ovre  paa  Byens  Side,  var  det  ikke  gaaet  Angriberne 
bedre.  Alle  de  sindrig  udtænkte  Stormbroer  og  Lobebroer,  ved  hvilke 
Svenskerne  havde  troet  at  kunne  komme  over  den  sidste  Rende,  viste  sig  for 
korte,    takket  være  den  Kundskab  om  deres  Længde,  som  Københavnerne 

havde  faaet,  og  det  er  derfor  og  paa  Grund  af  den  heftige  Ild  ikke  Wawassor 
muligt  at  faa  Fod  paa  Slotsholmens  Grund.  Fersen  kan  lige  saa  lidt  komme 
frem  mod  Løngangen.  Saa  kaster  han  sig  mod  Strandsiden  af  Gyldenloves 
Bastion  (venstre  Face),  medens  Wawassor  gaar  bag  om  og  stormer  løs 
paa  Landsiden  af  Bastionen  (højre  Face).  Herhen  har  Carl  Gustav  alt 
sendt  Reservetropper,  og  her  bliver  Slagets  Brændpunkt.  Ustandseligt  stor- 
mer Svensken  frem;  Kanon-  og  Musketkuglerne  fra  Volden  rver  op 
imellem  dem,  men  andre  Mænd  træde  frem  i  de  Faldnes  Sted,  og  fremad 
gaar  det  med  Dødsforagt.  De  Saarede  og  Døde  synke  ned  og  fylde 
Huller  og  Grave,  og  over  deres  Kroppe  styrte  Kammeraterne  frem. 
Ravelinen  foran  Gyldenløves  Bastion  tages,  selve  Graven  fyldes  med  Lig 
og  over  dem  og  opad   Voldskrænten  stormer  de  vilde  kamplystne  Skarer. 

Men  Ulrik  Christians  Gerning  og  gode  Eksempel  havde  ikke  været 
forgæves.  Paa  Volden  stod  Mænd,  der  vidste,  at  det  gjaldt  Hus  og 
Hjem,  og  de  slog  fra  sig  med  god  Vilje.  Volden  fra  Løngangen  til 
Bastionen  var  besat  af  2  Kompagnier  Infanteri,  en  Trop  udvalgte  Vold- 
skytter samt  Strandkvarterets  Borgerkompagni  under  dets  Kaptajn,  Køb- 
manden Johan  Stenkuhl,  samt  8  Kanoner.  I  Bastionen  stod  60  udvalgte 
Voldskytter,  et  Kompagni  Dragoner  samt  13  Kanoner,  og  paa  Kurtinen 
op  til  Vester  Port  Snarens  Kvarters  Borgerkompagni  under  Guldsmed 
Enevoldsen.  Artilleriet  kommanderedes  af  Stykmajor  Lave  Rodsten,  og 
hele  Styrken  fra  Løngangen  til  Helmers  Skanse  stod  under  General- 
Vagtmester  Klaus  Ahlefeldt. 

Befalingsmændene  synes  at  have  været  paa  de  Steder,  hvor  det  gik 
varmest  til,  og  flere  af  de  adelige  Officerer  lod  sig  udlevere  Musketter 
og  kæmpede  med  i  første  Linie,  Side  om  Side  med  Borgerne  og  Sol- 
daterne. Da  Stormen  paa  Slotsholmen  var  bleven  afslaaet,  væsentligst  af 
Studenter,  Hoffets  Mandskab,  Adelen  og  dens  Svende,  gik  Kongen  ad 
Løngangen  over  til  Hjørnebastionen,  hvor  Faren  atter  truede.  Der  var 
kun  Grund  til  at  glæde  sig  over  alles  Iver  og  Kamplyst.  Medens  Mæn- 
dene sloges  paa  Kanten  af  Volden,  mange  med  en  Fakkel  i  den  ene 
Haand  og  en  Klinge  i  den  anden,  slæbte  Kvinder,  Børn  og  gamle  Folk 
Sten  og  Tømmer  op  og  lod  det  rulle  ned  paa  Angriberne;  en  Op- 
tegnelse har  bevaret,  ikke  Navnet  paa  Maleren  Peder  Als'  Bedstemoder, 
men  hendes  Bedrift,  og  det  er  utvivlsomt,  at  hun  var  ikke  den  eneste, 
der  bar  sig  ad  paa  den  Maade.  Det  var  Oldermanden  i  Pramstikker- 
lavet,  Niels  Nielsens  Hustru.  Hun  satte  sit  eneste,  spæde  Barn  ned 
i    Kælderen,    i    det    Hus    paa    Ulfeldsplads,     hvor    de    boede,    det    tredje 

fra  Hjørnet  af  Kiels  Hemmingsensgade,  for  at  det  kunde  være  i  Sikker- 
hed under  et  muligt  Bombardement,  kaldte  saa  sine  Piger  til  Hjælp 
og  fyrede  under  Grukedlen  og  sine  andre  store  Kogekar,  kogte  Lud, 
Beg  og  Tjære  og  bar  med  Pigerne  Kedlerne  paa  Bærestang  op  paa 
Volden  og  heldte  det  ned  paa  de  stormende  Fjender. 

Medens  Fersen  og  Wawassor  søgte  at  overvinde  Modstanden  mellem 
Vester  Port  og  Løngangen,  havde  forskellige  andre  svenske  Afdelinger 
med  deres  egne  Folk  og  alle  de  Reserver,  som  kunde  undværes,  alle 
forte  af  Mænd  med  berømte  Krigernavne,  foretaget  forskellige  Skinangreb 
mod  den  øvrige  Fæstningslinie,  for  at  forvirre  Voldens  Forsvarere.  Men 
hver  Mand  stod  paa  sin  Post  og  holdt  den  stot,  og  da  Carl  Gustavs 
sidste  Forsøg  paa  at  overvælde  Modstanden  paa  Sydvest  Fronten  —  ved 
at  sende  General  Stenbock  med  friske  Tropper  frem  til  Angreb  paa 
Bryghuset  og  Løngangen  —  ogsaa  var  slaaet  fejl,  maatte  de  svenske 
Tropper  efter  2  Timers  hidsig  Nærkamp  vige.  Endnu  inden  Carl  Gustav 
havde  givet  Signal  til  Retraite,    var  hans  Folk  i  Flugt  over  hele  Linien. 

Men  Svenskekongen  havde  endnu  en  Trumf  i  Baghaanden.  Kampen 
var  endnu  ikke  standset  om  Gyldenloves  Bastion,  da  Gustav  Baner,  der 
under  Fremrykningen  var  bleven  staaende  bag  Vartov,  omtrent  Kl.  4 
rykkede  frem  til  Storm  mod  Øster  Port.  Paa  den  Tid  maatte,  havde 
Carl  Gustav  regnet  ud,  alt  hvad  Byen  havde  af  Reservemandskab  være 
sendt  ned  til  Gyldenløves  Bastion;  mange  Steder  paa  Østervold,  hvor 
der  havde  været  roligt  under  Kampen,  var  sandsynligvis  blottede  for 
Tropper,  og  Forsvarerne  i  det  hele  selv  udmattede  af  Kampen  og  dens 
Spænding.  Naar  de  nu  saa,  at  Kampen  blussede  op  paa  en  helt  anden 
Kant,   maatte  de  dog  sikkert  endelig  mistvivle  om   Sejren  og  give  tabt. 

Angrebet  gjaldt  det  svageste  Sted  paa  Nordfronten,  det  Sted,  hvor 
Stadens  Vold  sluttede  til  Kastellets  Volde.  Men  i  Mørket  forfejlede 
Baner  Vejen  og  kom  tæt  ind  under  Volden  mellem  Runde  Kirkes  Bastion 
(senere  Quitzovs,  dér  hvor  nu  Kunstmuseet  ligger)  og  Molle  Bastion 
(senere  Peuchlers,  den  eneste  endnu  eksisterende  af  Københavns  Ba- 
stioner). Paa  den  første  Bastion  lod  Oberst  Qvitzow  sine  Soldater, 
ligesom  Oberst  Peuchler  sine  Hollændere  paa  den  sidste,  forholde  sig 
fuldstændig  rolige,  og  forst  da  Fjenden  var  helt  inde  under  Volden  og 
i  Færd  med  at  kaste  Bro  over  Graven  paa  venstre  Face  af  Mollebastionen, 
aabnede  de  pludselig  fra  begge  Bastioners  Flanker  og  fra  Kurtinen  imellem 
dem  en  voldsom  Ild  mod  de  sejerstrygge  Svenskere.  Angrebet  var  af- 
slaaet  med  det  samme.       De  danske  Befalingsmænd   Generalmajor  Breda 


I 


297 

og  Stadsobersten  Frederik  Thuresen  indfinder  sig  i  stor  Hast  hos  Peuchler, 
Hans  Ahlefeldt  skynder  sig  derhen  med  sit  Reserverytteri,  ligesom  den 
syge  Admiral  Obdam  med  300  Matroser  fra  sine  Skibe.  Rigshovmesteren 
Jokum  Gersdorfif,  der  ikke  kunde  gaa  for  sin  Podagra,  lod  sig  bære 
derhen  for  ogsaa  at  vise  sin  gode  Vilje. 


Loftsbillede  paa  Amalienborg  med  Borger-  og  Soldatertyper  fra  Belejriugstiden. 


Men  da  Baner  atter  rykkede  frem  til  Angreb,  nu  forstærket  med 
\Vawassor  og  hans  Korps,  som  Carl  Gustav  sendte  did  fra  Sydvest- 
fronten,  var  det  begyndt  at  lysne  saa  meget,  at  Bosseskytterne  fra  Volden 
kunde  tage  bedre  Sigte.  Under  en  morderisk  Ild  blev  Fjendens  Storm- 
angreb hurtig  til  vild  Flugt,  og  da  Dagen  brød  frem,  styrtede  Køben- 
havns  Forsvarere    ud    af    Portene    forfølgende    den    flygtende   Fjende    og 


huggende  ned  for  Fode.  Men  mange  lod  snart  Svensken  lobe  og  gav 
sig  til  at  plyndre  de  Faldne,  der  dækkede  Jorden  vidt  og  bredt.  De 
svenske  Officerers  prægtige  Dragter,  Guldkæder  og  Sølvknapper  var  altfor 
fristende  for  Folk,  der  længe  havde  maattet  lade  sig  nøje  med  halv 
Ration,  og  som  næppe  havde  en  Skilling  i  Lommen.  De  hollandske 
Matroser,  som  fandt  den  tapre  General  Wawassor,  skar  hans  Oren  med 
de  juvelbesatte  Ørenringe  af  med  Raabene:  « Dette  er  for  de  Witt,  dette 
for  Pieter  Florissen ! » 

Da  Solen  stod  op,  lyste  den  over  en  By,  der  var  vaagnet  befriet  fra 
et  knugende  Mareridt.  Fra  Kirketaarnene  ringedes  Sejren  ud  over  Lande, 
paa  Voldene  laa  Byens  Borgere  paa  Knæ  mellem  Kanoner  og  Vaaben 
med  Krudtslam  og  Blod  i  Ansigtet  og  paa  Hænderne  og  sang  Takke- 
salmer  med  lydelig  Røst  «som  udi  et  Kor  i  Kirken »,  og  paa  Voldskrænten, 
i  Graven  og  ude  paa  den  store  snebedækte  Valplads  laa  3000  svenske 
Lig;  men  imellem  dem  bevægede  der  sig  plyndrende  Soldater  og  Matroser. 

Dog  Enden  var  ikke  endda.  Stormen  var  afslaaet,  men  Fjenden 
laa  endnu  i  sin  Lejr  næsten  lige  saa  stærk  som  tilforn,  og  man  maatte  saa 
omtrent  synge  Tedeum  i  Kirkerne  med  Musketten  i  Haanden.  Kulden 
vedblev  at  være  lige  haard,  og  der  kom  Tider,  hvor  det  blev  endnu 
mere  smaat  med  Proviant  end  forhen.  Marts  Maanad  var  en  drøj  Tid 
at  komme  igennem,  «den  dyreste  Tid  paa  Sul  og  01 ».  Soldaterne  led 
ligefrem  Nød.  «4  Soldater  beklagede  sig  da  højlig  over,  at  i  Dag  var 
det  den  tredje  Dag,  de  slet  intet  havde  faaet ;  for  3  Dage  siden  havde 
de  3  hver  faaet  12  Skill.  danske  og  den  4de  10  Skill.  Men  tilforn 
havde  de  i  7  Dage  slet  intet  faaet,  og  i  3  Dage  forud  for  disse  havde 
de  tre  Personer  faaet  en  2  Skillings  Potte  med  Ærter  og  en  anden  Dag 
en  lige  saa  stor  Potte  med  Øllebrød,  den  tredje  Dag  Grødvælling,  som 
ikke  kunde  forslaa  til  den  femte  Mand,  og  en  Dag  tilforn  fik  hver  et 
2   Skill. s  Brød   og   2   Sk.» 

Til  Trods  for  Noden  stilledes  der  atter  store  Krav  baade  til  Borger- 
skabet og  Soldaterne  i  Anledning  baade  af  Vagttjenesten  og  Udbedringen 
af  Fæstningsværkerne.  Øg  med  Foraarets  Komme  og  Flaadens  Beman- 
ding droges  der  mange  bort  fra  Byen,  og  Haandværkssvende  og  Stu- 
denter maatte  atter  møde  paa  Volden  til  daglig  Vagt. 

Men  med  Kuldens  Øphor  svandt  en  af  de  største  Plager  for  Be- 
folkningen i  den  indespærrede  By.  Da  Isen  gik  bort,  ophørte  Svenskens 
Strejftog  over  til  Amager,  og  Bønderne  flyttede  atter  ud  og  begyndte 
at  tilsaa    deres  Marker.       Med   aabent  Vande    tog  atter  den  natlige  Til- 

førsel  fat,  og  Smaabaade  bragte  baade  Brød  og  Smor  til  Byen,  særlig 
til  Husholdningen  paa  Slottet.  Dog  det  forslog  kun  lidet,  og  i  Juni 
Maaned  maatte  « formedelst  denne  onde  Tids  store  Besværlighed*  selv 
Kongen  give  Ordre  til  at  indskrænke  Maaltiderne  paa  Slottet,  baade  af 
Hensyn   til   Madens  og  Brændselets  Knaphed. 

Juni  Maaned  1659  har  i  det  hele  taget  været  en  drøj  Tid.  Et  endnu 
bevaret  Brev  fra  Axel  Urup  til  Erik  Krag,  Oversekretær  i  danske  Kan- 
celli,  bærer  tilstrækkeligt  Vidnesbyrd  derom: 

«Kære  Erik  Krag  og  kære  Broder! 

Jeg   beder   venligst   at   ihukomme  Generalmajor  Breda    hos   Hs.   kgl. 

Majestæt.       Han    ligger    ved    Sengen    og   lider   Nød   for    dagligt   Ophold. 

Jeg  har  gerne  af  min  Formue  forstrakt  ham,    men  nu  gaar  det  mig  selv 

nær  og  kan  ikke  bekomme  til  Laans. 

Raadstuen  28.  Juni   1659. 

Mi  ricommando 

Axel  Urop. 

Den  forgangen  Dag  talt  om   Ove  Klausens  uretfærdige  Mammon. » 

Hvad  der  den  28.  Juni  var  bleven  forhandlet  paa  Raadstuen  om 
Ove  Klausen  og  «hans  uretfærdige  Mammon»  har  næppe  længe  været 
nogen  Hemmelighed  for  Byens  Befolkning.  Det  var  en  Student  fra 
Skaane,  «der  tjente  Hs.  Majestæt  til  Hove  for  en  Poet  og  havde  sin 
Gang  udi  Hs.  Majestæts  Gemakker.*  Men  den  22.  Juni  blev  han  sat 
i  Blaa  Taarn  og  snart  efter  skarpt  examineret.  Ihi  fra  Skaane  var  der 
kommet  Bud,  at  han  gik  Svenskens  Ærinde.  Faa  Dage  efter  blev  der 
grebet  en  anden  Forræder,  en  ung  Karl  Nicolai,  der  havde  været  i 
Ulrik  Christian  Gyldenløves  Tjeneste,  men  som  efter  at  have  mistet  sin 
Herre,  gav  sig  til  at  være  Spion  for  Svenskerne.  Begge  Fangerne  blev 
senere  i  August  henrettede  paa  Nytorv,  Nicolai  blev  hængt  og  Studenten 
parteret,  d.  v.  s.  levende  firdelt  8  Dage  senere.  Deres  Domfældelse 
staar  sandsynligvis  i  Forbindelse  med  Planen  om  at  tage  Kronborg  til- 
bage, og  særlig  blev  Ove  Klausen  (Helmer)  nævnt  som  den,  der  for- 
raadte  Planen  til  Svenskerne. 

Det  var  sikkert  Aabenbarelsen  af  dette  Forræderi  samt  de  forskellige 
Jobsposter,  der  indlob  Tid  efter  anden,  Svenskernes  Erobring  af  alle 
Øerne,  der  bragte  Frederik  III  til  at  paabyde  Afholdelsen  af  en  Bede- 
dag den   I.  Juli   « Synden  og  Guds  Straf  at  af  bede,   Gud  hjælpe  os!» 

Det  kunde  der  være  god  Grund  til  at  sige.  Thi  Hollænderne,  der 
før  havde  ydet  Danmark  saa  væsentlig  Bistand,  begyndte  nu  at  blive 
noget  lunkne. 

I  Begyndelsen  af  Juni  samledes  de  forskellige  Magters  Gesandters 
i   Rungsted  Kro    for    at    forhandle    om  Mulighed    af  Fred.       Men  Carl  X 


Loftsbillede  paa  Amalienborg  med  Borger-  og  Soldatertyper  fra  Belejringstiden. 


Gustav  vilde  ikke  vide  af  nogen  fremmed  Indblanding,  og  Frederik  III 
følte  sig  i  høj  Grad  brøstholden  ved,  at  Hollænderne  aabenbart  vilde 
forhandle  paa  Grundlag  af  Roskildefreden,  ved  hvilken  Sverige  var 
bleven  Herre  over  de  gamle  danske  Provinser  Øst  for  Sundet.  Saaledes 
vendte  begge  de  krigsførende  Magter  det  døve  Øre  til  alle  Forestillinger 
om  Fred,  og  Belejringen   vedblev    med  Skærmysler   og   større  og  mindre 

Udfald     mod    den    svenske    Lejr,     hvor    snart    de    Danske    og    snart    de 
Svenske  fik  «Hug  og  Pust  ved  Ore.» 

Men  efter  i.  Juli  blev  Tilstanden  i  den  afspærrede  By  dog  mere 
gunstig  end  for.  Adskillige  Skibe,  ladede  med  Proviant,  slap  ind  i 
Havnen,  andre  kapredes  i  Søen,  og  endelig  fik  Admiralen  for  den 
engelske  Flaade,  der  var  sendt  til  Sundet,  efter  Cromwells  Død  Ordre 
til  at  stille  sig  i  et  venligere  Forhold  til  Danmark;  hvilket  navnlig  viste  sig 
i,  at  han  hjalp  med  til  at  forsyne  Byen  med   Fødevarer. 

Den  25.  August  lykkedes  det  endelig  at  faa  en  Vaabenhvile  bragt 
i  Stand.  Gesandterne  fra  de  5  Magter  forhandlede  nu  paa  Byens  Grund 
i  5  Telte,  senere  i  5  Fredshuse,  der  var  sat  op  i  Raadmandsmarken. 
Holland  havde  sluttet  Stilstand  med  Sverige  i  Begyndelsen  af  Maaneden, 
og  Danmark  var  saaledes  overladt  til  sig  selv.  Det  gjaldt  at  benytte 
Vaabenhvilen  til  at  forsyne  sig  inden  Vinteren,  thi  det  var  tydeligt,  at 
Carl  Gustav  ikke  vilde  slippe  sit  Tag.  1  Oktober  forlod  han  imidlertid 
Sjælland,  og  hans  Fraværelse  synes  at  have  virket  som  en  Befrielse  for 
den  indespærrede  By,  da  Fjendtlighederne  med  November  Maaned  atter 
brød  løs.  Der  blev  nu  foretaget  Strejftog  lige  til  Frederiksborg,  Roes- 
kilde og  Gisselfelt  imod  de  Svenske  Og  nu  dristede  man  sig  endog 
til  at  gøre  forskellige  Angreb  paa  Lejren  ved  Bronshoj,  som  udførtes 
med  vekslende  Held. 

Vinteren  stod  imidlertid  atter  for  Døren.  Den  haarde  Vagttjeneste 
i  de  lange  Vinternætter  og  den  strenge  Isning  begyndte  paa  ny,  og 
Stormklokkerne  kaldte  ligesom  Aaret  forud,  om  end  langt  sjældnere. 
Københavnerne  under  Vaaben.  Og  med  de  forholdsvis  rolige  Dage 
vaagnede  den  gamle  Lyst  i  Hovedstaden  til  Fornøjelser  og  Adspredelser. 
Kongen  og  Dronningen  tog  paa  Harejagt  paa  Amager,  og  Byens  Folk 
begyndte  at  gaa  paa  Komedie,  hvilket  imidlertid  hurtigt  blev  afskaffet, 
da  det,  som  det  hedder,  «til  Sikkerhed  og  anden  Ulempe  skal  kunne 
give  Anledning*. 

Det  tor  velogsaa  betragtes  som  et  Vidnesbyrd  om,  at  Faren  ikke  længer 
var  saa  overhængende,  at  der  nu  begyndte  at  blive  Spektakler  mellem  Sol- 
daterne og  Borgerskabet,  særlig  fremkaldt  ved  Regeringens  Mangel  paa 
Evne  til  at  betale  Soldaterne  deres  Sold.  I  Januar  plyndrede  de  en  Slagter- 
bod, og  den  4.  Februar  gjorde  de  stort  Anfald  paa  Hokerskerne  paa  Amager- 
torv og  ved  Stranden  og  fratog  dem  deres  Kød,  Flæsk,  Smør,  Fisk,  og  hvad 
de  ellers  havde  at  sælge  af  Fødevarer.  Derover  blev  Borgerne  forbitret 
og    «slog    digt    ind    paa  Soldaterne ».      Stadsobersten    F.  Thuresens  Folk 


erklærede,  at  det  var  Soldaterne,  der  havde  begyndt  Mytteriet,  og  samme 
Aften  slog  disse  hans  Ruder  ind,  sandsynligvis,  fordi  han  havde  taget 
Borgernes  Parti.  To  Maaneder  efter  gentog  Spektaklerne  sig  paa  samme 
Sted  og  i  samme  Anledning.  Og  da  Stadsobersten,  som  stod  i  sin  Dør 
—  han  boede  i  nuværende  Nr,  i6  ved  Stranden  —  og  som  blev  an- 
raabt  om  Hjælp  af  de  stakkels  udplyndrede  Mennesker,  truede  Soldaterne 
med  sit  Stok  og  vilde  tale  dem  til  rette,  trak  en  Mand  blank,  saa  Stads- 
obersten  maatte  værge  sig  med  sin  « Degen*  og  dels  af  Vaade,  dels  af 
Nødværge   stak  ham  ned. 

Mangelen  paa  Penge  havde  gjort  det  umuligt  for  Kongen  at  give 
sin  Halvbroder  en  standsmæssig  Begravelse  og  den  tapre  Ulrik  Christian 
Gyldenloves  Lig  var  bleven  staaende  over  Jorden  under  hele  Belejringen. 
Xu  endelig  i  Maj  1660  fik  Kongen  ved  at  pantsætte  noget  af  hans  Gods 
Midler  i  Hænde  til  at  lade  ham  med  stor  Højtidelighed  begrave  i  Frue 
Kirke  den  11.  Maj.  Den  27.  Maj  blev  Freden  endelig  underskrevet, 
men  lige  til  det  sidste  vedblev  Smaafægtningerne  mellem  Byen  og  den 
svenske  Lejr. 

Den  27.  Maj  —  fortæller  en  samtidig  Beretning  —  imod  Aften  ved 
5V2  rejste  vores  Gesandter  ud,  som  vare  Rigens  Raad,  Hr.  Ole  Parsberg, 
Hr.  Axel  Urup  og  Peter  Reedtz,  til  Fredshusene.  Der  mødte  de  svenske 
Rigens  Raad,  Hr.  Sten  Bjelke  og  Rosenhane.  Der  gjorde  de  Fred  og 
vekslede  Breve  med  hverandre.  Det  stod  paa  til  8V2.  Som  vores  Rigens 
Raad  og  Ryttere  kom  imod  Byen  tilbage,  saa  skød  alle  vores  Ryttere 
deres  Pistoler  af  Strax  efter  beg}-ndte  alle  Stykkerne  om  Byen,  fra 
Slottet  og  runden  omkring  paa  Voldene,  af  alle  Rundeler  og  Skanser, 
ud  af  det  ny  Kastel  og  om  til  Toldboden,  over  450  Stykker;  desforuden 
gik  der  af  alle  Stykkerne  paa  de  hollandske,  svenske  og  vores  Skibe 
udi  Flaaden,  over  3000  Stykker.  Desligeste  blev  fyret  af  Christianshavns 
Volde  og  Skanser  mange  Stykker,  gik  runden  om  Byen  Salver  af  alle 
Borgerskabene,  de  Hollændere  og  vores  Soldater,  unge  Karle,  Kjøbsvende, 
Studenter,  Haandværkssvende  nogle  Tusende  Skud.  Der  fyredes  tre 
Gange  Stykker  af  efter  hverandre  med  alle  Stykkerne  og  gaves  Salve 
imellem.  Det  varede  over  1V2  Time  med  stor  Lyst  og  Glæde  udi  Byen. 
Om  Natten  til  ji^/-2  sloges  an  paa  Kedeltrommer  og  blæstes  udi  Trom- 
peter, og  ved  Hs.  Majestæts  Herold  blev  Freden  forkyndet  og  udblæst, 
ved  Fakler  og  Blus  oplæst.  Imidlertid  det  stod  paa,  stod  Hs.  Majestæt 
og  Dronningen    og  vores  unge  Prinds  paa  det  runde  Taarn.      Desligeste 

gik  og  Stykkerne    ud    af   de    Svenskes    Leir    af   deres  Volde    og  Skanser 
og  med  Salve. 


Københavns  Borgere  havde  under  den  haarde  og  langvarige  Be- 
lejring ikke  glemt  trederik  III's  aabne  Brev  af  9.  Januar  1658,  da 
Carl  Gustavs  Fremrykning  over  Isen  havde  sat  alle  i  Forfærdelse.  Da 
havde  Hs.  Majestæt  fundet  det  betimeligt  ikke  at  være  karrig  med 
gyldne  Løfter  om  alt,  hvad  han  vilde  gøre  for  Byens  menige  Borgere, 
om  de  betænkte  deres  Ed  og  Pligt  mod  Konge  og  Fædreland  og  Stæn- 
derne, som  det  ærlige  og  tro  Patrioter  egner  og  anstaar.  Da  Svenske- 
kongen   anden    Gang    truede    Byen    gentog    Kongen    sine  Løfter,    men   i 


Medaille,    præget  i  Anledning  af  Belejringen    og   af  Kongen    tildelt  Stadens  9  Borgerkaptajner  i  Guld, 


mere  bestemt  Form,  idet  han  lo.  August  gav  København  de  nye  Privi- 
legier, der  mere  end  noget  andet  opmuntrede  Borgerne  til  tappert  For- 
svar, og  som  efter  Samtidens  Opfattelse  var  det  kraftigste  Bolværk  imod 
Carl  Gustavs  Planer. 

Københavnernes  Selvfølelse  voksede,  som  naturligt  var,  da  det  viste 
sig,  at  de  ikke  blot  kunde  holde  Fjenden  ude  af  deres  By,  men  endog 
tilføje  ham  adskillig  Skade  ved  deres  raske  L^dfald.  Og  da  det  første 
Pust  var  overstaaet  og  den  hollandske  Hjælpeflaade  var  kommen,  tillod 
Borgerskabet  sig  at  minde  Kongen  om  Indfrielsen  af  de  givne  Lofter, 
først  og  fremmest  om  at  Byen  maatte  besætte  en  Plads  i  Rigsraadet. 
Magistraten  skulde,  foreslog  de,  i  Forening  med  udvalgte  Borgere  vælge 
«en  god  og  fornuftig  Mand»,  der  havde  fri  Adgang  til  Kongen  og  som 
kunde    deltage   i    Rigsraadets    Forhandlinger.       Dette    blev    dog    først    til 

Virkelighed,  da  Borgerne  umiddelbart  efter  Stormnatten  atter  havde 
mindet  om  Kongens  Lofter.  Den  24.  Marts  fik  København  sine  Privi- 
legier af  10.  August  fornyede,  og  her  udtales  det  bestemt,  at  Kobenhavn 
skal  have  sin  Stemme  og  Samtykke  udi  alt,  «hvad  Riget  til  Bedste  deli- 
bereres kan.»  Og  det  skulde  ske  paa  den  Maade,  at  Borgmestre  og 
Raad  tillige  med  Borgerskabet  skulde  udvælge  32  af  de  bedste  og  for- 
nemste Borgere  i  Staden,  der  sammen  med  Borgmestre  og  Raad  skulde 
raadslaa  om  Byens  og  Befolkningens  Bedste  ligesom  om  dens  Indtægt 
og  Udgift.  To  af  Borgmestrene  tillige  med  to  af  de  32  Borgere  skulde 
have  fri   Adgang  til  Kongen  og  Raadet. 

Hermed  var  Grunden  til  Københavns  Selvstyre  lagt.  Den  14.  April 
1659  foregik  Valget  af  de  32  Mænd.  Borgernes  Selvfølelse,  der  var 
bleven  udviklet  ikke  blot  under  Kampen  mod  Fjenderne,  men  ogsaa 
ved  deres  Deltagelse  i  mangfoldige  Raadslagninger  paa  Stændermoderne, 
især  om  Troppernes  Indkvartering  og  Underhold,  blev  yderligere  styrket 
herved,  og  efter  Fredens  Slutning  fremtraadte  de  i  Juni  og  Juli  Maaned 
ret  skarpt  med  Fordring  paa,  at  Privilegierne  snarest  maa  komme  i 
Brug  i  deres  fulde  Udstrækning.  Man  var  aabenbart  lidt  urolig  for,  at 
de  med  saa  store  Forventninger  imødesete  Privilegier,  som  Hovedstadens 
Befolkning  under  Krigen  fuldtud  havde  vist  sig  værdig  til,  kun  skulde 
komme  til  at  gælde  paa  Papiret;  men  denne  Frygt  gjaldt  kun  Indskriden 
og  Paavirkning  fra  Adelens  Side.  Om  Kongens  gode  Vilje  synes  man 
ikke  at  have  næret  nogen  Tvivl. 

Den  Stilstand  i  Striden  mellem  Adelen  og  det  menige  Folk,  som  Fjen- 
dens Nærværelse  havde  bragt  til  Veje,  var  snart  forbi,  da  Freden  med 
Sverige  var  sluttet.  Spændingen  mellem  Adelsmænd  og  Borgere  blev  i 
Løbet  af  Sommeren  stærkere  og  stærkere.  «Vi  er  ikke  eders  Drenge, 
at  I  har  Behov  at  snurre  os  saa  over, »  sagde  Borgmester  Christoffer 
Hansen  i  et  Mode  til  Otto  Krag,  og  det  synes  at  være  kommet  til 
blodige  Sammenstod  mellem  Borgerne,  særlig  Studenterne,  og  Adelen ; 
fra  10. — 26.  September  blev  der  dræbt  6  Personer  og  saaret  mange  flere 
paa  Københavns  Gader.  En  Borger,  Søren  Ravn,  i  Skoboderne  kom 
op  at  nappes  med  Kammerjunker  Korfits  Trolle.  De  drog  deres  Værger, 
og  Kammerjunkeren  blev  ikke  blot  ilde  skamferet,  men  mistede  sit 
Værge,  som  Søren  Ravn  slog  ud  af  Haanden  paa  ham.  Der  blev  klaget 
til  Kongen  over  denne  Frækhed  fra  en  Borgers  Side,  men  Frederik  III 
svarede  med  en  stor  Latter  over,  at  en,  der  vilde  være  Kavaler,  lod  sit 
Værge  tage  fra  sig  af  en  Borger. 

I  Anledning  af  disse  blodige  Optrin  blev  det  ved  Opslag  forbudt  Stu- 
denterne at  bære  Kaarde  og  at  færdes  paa  Gaderne  om  Aftenen  efter  Kl.  6. 
Men  Studenterne  slog  en  latinsk  Plakat  op  ved  Siden  af  Rektors  For- 
bud, hvori  de  erklærede,  at  de  var  villige  til  at  adlyde  Øvrighedens  Be- 
faling,  men  deres  Kaarder,   som  de  med  Ære  havde  baaret  imod  Fjenden, 


Loftsbillede  paa  Amalienborg  med  Borger-  og  Soldatertyper  fra  Belejringstiden. 


vilde  de  ikke  miste.  Kongen  tog  ogsaa  naadigst  dette  Forbud  tilbage,  men 
forbød  derimod  Adelens  Tjenere  at  bære  Værge,  Københavns  Borgere 
følte,  at  de  havde  Kongen  med  sig,  og  de  har  sikkert  med  Glæde  hilst 
Efterretningen  om,  at  Kongen  ved  Militærvagt  havde  ladet  Korfits  Ulfeld 
og  hans  Hustru,  der  var  flygtede  til  København  fra  Malmø,  arrestere 
den  25.  Juli  og  sende  til  Hammershus  paa  Bornholm.     Det  var  ikke  blot 

Adelens  mest  fremragende  Mand  og  under  en  mulig  Strid  med  Kongen 
dens  eneste  Fører,  der  her  var  bleven  fældet,  det  var  tillige  et  Tegn 
paa,   at  Kongen  nu  vovede  at  træde  skarpt  op  mod  Rigets  første  Stand. 

Paa  Stændermødet,  som  aabnedes  lo.  September  paa  Københavns 
Slot  og  hvor  ICO  Medlemmer  af  Adelen  var  mødt  tillige  med  Bisperne, 
flere  af  Professorerne  fra  Universitetet  og  Repræsentanter  fra  Christians- 
havn og  Købstæderne,  repræsenteredes  København  af  de  to  Borgmestre 
Hans  Nansen  og  Kristoffer  Hansen  samt  af  Stadsobersten  Frederik  Thu- 
resen og  Købmand  Hans  Klein,  der  modte  paa  de  32  Mænds  Vegne. 
Under  det  først  foreliggende  og  nødvendigste  Arbejde  paa  at  frembringe 
Midler  til  at  afhjælpe  Landets  store  Nød,  blussede  Striden  straks  op 
om  Privilegierne.  Adelen  vilde  ikke  gaa  med  til  en  almindelig  Kon- 
sumtionsafgift,  men  fordrede  Opretholdelsen  af  sin  gamle  Forrettighed, 
Skattefrihed  for  Forbruget  paa  dens  Gaarde.  Gejstligheden  og  Borger- 
skabet, der  under  Hans  Nansens  og  Biskop  Svanes  kloge  Ledelse  slut- 
tede sig  sammen,  fordrede  ubetinget  Lighed.  Den  30.  September  opgav 
Adelen  sin  Modstand  og  gik  ind  paa  at  betale  Forbrugsskat  som  de 
andre  Stænder.  De  ufri  Stænder  havde  sejret,  men  dermed  var  Striden 
ikke  endt.  I  Mellemtiden  havde  der  imellem  Kongen  og  de  forenede 
Stænders  Ledere  dannet  sig  en  Sammensværgelse,  der  støttede  sig  paa 
Stadsobersten  og  hans  Borgersoldater  samt  paa  Hans  Schack  og  den 
under  ham  staaende  Garnison.  Og  den  8.  Oktober  foreslog  paa  Køben- 
havns Raadhus  de  nævnte  to  Borgmestre  i  Spidsen  for  Magistraten  og 
de  32  Mænd,  med  Gejstlighedens  og  Borgerstandens  Samtykke,  at  over- 
drage Danmarks  Rige  til  Kongen  som  et  Arverige.  Rigsraadet  opfor- 
dredes til  paa  Adelens  Vegne  at  slutte  sig  til,  og  to  Dage  senere,  den 
lo.  Oktober  vandrede  Gejstlighedens  og  Borgernes  Deputerede  til  den 
gamle  Renteribygning  foran  Slottet  for  at  høre  Rigsraadets  Svar.  Men 
dette  erklærede  ikke  at  kunne  gaa  med  til  den  foreslaaede  Statsforandring. 

Inden  Svaret  blev  bekendt  ude  paa  Slotspladsen  kom  det  hist  og 
her  til  Spektakler,  og  bagefter  voksede  Spændingen  fra  Time  til  Time. 
De,  der  havde  noget  at  vinde  ved  Regeringsforandringen,  bearbejdede 
den  nolende  Konge.  Vagtposterne  blev  fordoblede,  og  den  næste  Morgen 
blev  Portene  lukkede  og  Havneløbet  spærret.  Det  kunde  kun  betyde, 
at  Kongen  endelig  havde  bestemt  sig  og  vilde  forhindre  Adelen  i  at 
sprænge  Rigsdagen  ved  at  forlade  Byen.  Og  da  der  samtidig  uddeltes 
Krudt  og  Kugler  til  Borgerkompagnierne,  og  disse  fik  Ordre  til  at  møde 
ved  den  første  Lyd  af  Stormklokken,  forstod  man,  at  Afgørelsen  stod  for 

Døren.  Men  det  kom  ikke  til  Kamp.  Over  for  Kongens  Opfordring 
til  Rigsraadet  om  at  give  sit  og  Adelens  Samtykke  til  den  forestaaende 
Rigsforandring  og  til  at  erklære  sig  hurtigt,  faldt  det  til  Føje.  Thi 
Spændingen  ude  i  Byen  var  bleven  saa  stærk,  at  Slutningsordene  i  Kon- 
gens Opfordring:  at  han  vilde  være  undskyldt,  om  noget  kom  efter,  fik 
den  alvorUgste  Betydning. 

Den  13.  Oktober  foregik  Regeringsforandringen  uden  Kamp  og 
Blodsudgydelse.  Danmark  blev  et  Arverige  for  Frederik  III  og  hans 
Slægt.  Dagen  efter  blev,  paa  Forslag  af  Biskop  Hans  Svane,  Kongen 
løst  fra  sin  Ed  paa  Haandfæstningen ;  det  blev  lagt  i  Kongens  Haand 
at  bestemme  den  nye  Regerings  Form  og  Maade,  dog  at  man  forven- 
tede, at  han  derimod  vilde  lade  « formere  en  Reces,  saaledes  som  det 
kunde  være  ham,  Riget  og  enhver  Stand  til  Gavn  og  det  gemene  Bedste ». 
Og  den  18.  Oktober  hyldedes  med  Brask  og  Bram  paa  'Slotspladsen 
Frederik   III  som  Arvekonge  i   Danmark  og  Norge. 

Københavnerne  i  Almindelighed  har  sandsynligvis  været  stærkt  op- 
taget at  at  se  paa  det  herlige  Teatrum  (Tribune),  der  var  rejst  foran 
Børsen,  og  paa  hvis  øverste  Afsats  den  kongelige  Familie  efter  fuld- 
byrdet Prosession  tog  Sæde,  medens  Rigsraadet,  Gejstlighedens  og  Borger- 
skabets Deputerede  satte  sig  længere  nede.  Saa  optagne,  at  vel  de 
Færreste  har  lagt  Mærke  til,  at  der  i  den  Tale,  som  Kansleren  Peder 
Reedtz  holdt  paa  Kongens  Vegne,  ikke  forekom  noget  som  helst  om 
den  af  de  ufri  Stænder  bestemt  forventede  Reces.  Der  var  vel  nok 
dem,  som  skrev  sig  det  bag  Øret,  men  de  Fleste  trøstede  sig  sikkert 
med,  at  deres  Krav  paa  en  tilstrækkelig  klar  og  fyndig  Maade  var 
blevet  fremsat  ved  denne  højtidelige  Lejlighed  af  Svend  Gynge  fra 
Dragør,  der  efter  at  være  stedet  til  Haandkys  blev  staaende  foran  Konge- 
parret og  udbrod  i  de  Ord:  «Gud  give,  han  nu  faa  Skam,  som  ikke 
holder  Ord,   Frederik!« 

Men  Frederik  III  havde  intet  Ord  givet  med  Hensyn  til  Forfat- 
ningen og  havde,  juridisk  set,  intet  Ord  at  holde.  Borgerstandens  Ledere 
havde  ved  Mødet  den  14.  Oktober  lagt  alt  i  Kongens  Haand.  Den 
naturlige  Følge  af  Haandfæstningens  Tilintetgørelse  og  Rigsraadets  Op- 
løsning var  Enevældens  Indforelse  den   10.  Januar  1661. 

Men  forinden  var  Borgerskabets  forskellige  Korps  bleven  aftakkede. 
De  havde  under  Belejringen  tilfulde  gjort  deres  Pligt  over  for  Fjenden 
og    i    den    følgende    Sommer    været    Kongen    den    bedste    Støtte    under 

Kampen  mod  Adelen.  Nu  maatte  de  helst  bringes  ud  af  Verden  for 
ikke  at  falde  til  Besvær  i   Fremtiden. 

«Alt  Borgerskabet,  ligesom  det  var  brugt  i  denne  Tid,  med  Trommer 
og  flyvende  Faner,  med  Feltskærere  og  alt  tilhørende,  stillede  sig  paa 
Volden,  hver  paa  sin  Post,  saa  og  paa  Torvet  og  Raadhuset.  Derfra 
marcherede  de,  et  Kompagni  efter  det  andet,  ned  over  Gammeltorv, 
om  ad  Raadhuset,  ned  ad  Vimmelskaftet,  over  Amagertorv,  hen  paa 
Slotspladsen,  om  ad  den  Longang  fra  Kongens  Gemak  ned  ad  Pro- 
vianthuset. Det  sidste  Kompagni  og  den  sidste  Fane  var  Brandmestrene 
og  deres  Svende,  med  alle  de  Instrumenter,  som  de  kunde  bære,  som 
de  havde  brugt  i  denne  Belejring.  De  kom  ordentlig  frem  med  Hakker, 
Økser,  Læderspande,  Baadshager,  Hamre  og  Tænger,  de  havde  til  de 
gloende  Kugler  at  trække  ud,  saa  og  med  Sprøjter  og  andre  Instrumenter, 
med  flyvende  Fane  og  Trommer. 

Der  de  nu  vare  alle  stillede  udi  Geled,  hver  for  sin  F"ane,  kom 
Majestæten  ud  fra  Stalden  ridende  paa  sin  Hest,  og  Feltmarskalken 
fulgte  ham,  og  red  de  rundt  om  alt  Folket,  siden  red  de  tilbage  igen 
hen  for  Provianthuset;  der  havde  Feltherren  Taksigelse  til  Borgerskabet 
paa  Kongens  Vegne  for  tro  Hjælp  i  denne  Tid.  Der  den  Taksigelse 
var  endt,  nejede  Hans  Majestæt  med  blottet  Hoved  for  Borgerskabet 
og  dermed  red  fra  dem,  men  Feltherren  red  langs  frem  for  hvert  Kom- 
pagni med  aabent  Hoved  og  takkede  dem  alle  og  red  aabenhovedet 
for  alle  Mand  hen  til  Stadsporten.  Dermed  blev  Trommen  rørt  og 
Borgerskabet  gav  3  Gange  Salve.  Saa  tog  Fændrikken  for  hvert  Kom- 
pagni Flaget  af  sin  Fane  og  vandt  det  om  Stangen  og  gik  til  hver  sin 
Kaptejn,  og  fulgtes  Kaptejnen  og  Fændrikken  saa  med  hverandre  efter 
Trommen  hen  op  for  Kaptejnens  Dør.  Siden  den  Aften  gjorde  hver 
Fændrik  sine  Officerer  et  Kollats  og  Gæstebud. » 

V 

København  under  Enevælden 

indtil  1728 


Danmarks  Uafhængighed  som  Stat  var  bleven  bevaret  ved  Hoved- 
stadens tapre  Forsvar,  men  Landet  var  lagt  øde  ved  Fjenders  og  Ven- 
ners Brandskatninger  og  Hærgninger.  Om  end  København  var  bleven 
forskaanet  for  en  Plyndring,  havde  den  dog  lidt  umaadeligt  ved  den 
næsten  2  Aar  lange  Belejring,  under  hvilken  al  Handel  var  standset  og 
alle  fredelige  Sysler  havde  ophørt.  Velstaaende  Folk  havde  set  deres 
Midler  forsvinde,  og  Folk,  som  Folk  var  flest,  maatte  være  glade,  om 
de  kunde  friste  Livet,  og  levede  i  de  knappeste  Kaar.  Under  den  al- 
mindelige Nod  var  Byens  Privilegier  det  eneste  Lyspunkt.  Ved  Hjælp 
af  dem  skulde  der  snart  komme  lysere  Tider. 

Men  med  Privilegierne  var  det  saa  sin  egen  Sag.  I  en  Tid,  hvor 
det  adelige  Rigsraad  sad  inde  med  hele  Magten,  havde  Kongens  Løfte, 
at  København  skulde  være  en  fri  Rigsstad  og  »annammes  for  en  fri 
Rigens  Stand »,  sin  store  Betydning.  Men  efter  Adelens  Nederlag  og 
Enevældens  Indførelse  havde  det  ikke  stort  at  sige.  Thi  da  der  ingen 
Stændermøder  holdtes  mere,  kunde  Københavnerne  lige  saa  lidt  som  de 
andre  Rigens  Stænder  komme  til  at  ^deliberere  om  det  gemene  Bedste ». 

Genoptagelsen  af  det  gamle  Løfte  i  de  endelige  Privilegier  af  24. 
Juni  1661  var  derfor  nærmest  kun  en  intetsigende  Pynt.  Noget  særligt 
Privilegium  for  Københavnerne  laa  der  heller  ikke  i  Tilsigelsen  om,  at 
Københavnerne  fremtidig  skulde  nyde  lige  Adgang  med  Adelen  til  «0f- 
ficia  og  Honorés »  d.  e.  Embeder  og  Hædershverv,  «naar  de  dem  med 
deres  Kapacitet  og  Kvaliteter  dertil  kan  gøre  kapable  og  meriteredes,  thi 
dette  gjaldt  efter  Enevældens  Indforelse  alle  Landets  Borgere.  For 
hvem  der  kunde  erhverve  sig  adeligt  Jordegods,  havde  det  nogen 
Betydning,  at  Privilegierne  gav  Københavns  Borgere  Tilladelse  hertil 
«med  samme  Frihed,  som  Adelen  havde  paa  sit  Gods».  Af  større  Vig- 
tighed var  det,  at  Kobenhavn  blev  Stabelstad  og  fik  Eneret  for  Sjællands 
Vedkommende  paa  Ind-  og  Udførsel  af  udenlandske  Varer,  samt  at 
Kongen  skænkede  Byen  Roskilde  Len  (Bidstrup  Gods). 

I  Privilegierne,  som  de  endelig  blev  stadfæstede  St.  Hansdag  1661, 
fandtes  ogsaa  Bestemmelsen  om  de  32  Mænd,  valgte  blandt  Byens  « bedste 
og  fornemste  Borgere »,  som  skulde  « handle  om  Stadens  og  Menighedens 
Bedste  samt  om  dens  Indtægt  og  Udgift*,  og  at  2  af  dem  tillige  med 
den  øverste  Borgmester,  der  nu  flk  Titel  af  Præsident,  samt  en  af  de 
andre  Borgmestre   altid   skulde    have    fri   Adgang  til  Kongen.       Men   den 


Niels  Rosenkrans'  Gravminde  i  Nicolai  Kirke. 

kommunale  Selvstændighed,  som  kunde  forudsættes  under  denne  Form 
for  Selvstyre,  var  i  Virkeligheden  meget  ringe.  Københavns  eneste 
folkelige  .Organ,  de  32  Mænd,  fik  kun  ringe  Myndighed  over  for  Hoved- 
og  Residensstadens  Magistrat  og  endnu  mindre  over  for  den  unge  selv- 
følende og  over  sin  Magt  nidkære  Enevoldsregering. 

Enevældens  Venner  var    i  Begyndelsen   faa,    men    til    Gengæld    saa 
meget  mere  mægtige.     Kobenhavns  Borgere,    der  havde  gjort  fælles  Sag 

med  Kongen  i  hans  Kamp  mod  Adelen  og  som  havde  levet  i  Haabet 
om  en  Række  Begunstigelser  for  deres  By  og  en  friere  Forfatning  for 
hele  Landet,  følte  sig  bittert  skuffede  og  var  snart  lige  saa  misfornøjede 
som  den  besejrede  Adel.  Alle  Vegne  i  Byen  herskede  der  derfor  Uro 
og  Gæring;  den  efter  Krigen  herskende  store  Elendighed  blev  endnu 
mere  trykkende  ved  en  Mængde  Paalæg  og  Byrder,  som  Regeringen 
fandt  nødvendige,  men  som  ikke  alle  var  til  Borgernes  eget  Tarv.  En 
Opfindelse,  der  vakte  stor  Harme,  var  Opfindelsen  af  en  «Pantevogn», 
der  kørtes  rundt  i  Byen,  naar  der  skulde  foretages  Udpantninger  for  Skat 
hos  Folk,   der  ej   havde  kunnet  betale. 


Skamstøtten  paa  Ulfeids  Plads  i  Oktober  1807. 


Københavnerne  havde  endnu  en  Mængde  middelalderlig  Voldsomhed 
i  sig  —  heldigvis,  maa  man  sige;  havde  de  haft  mindre  af  den  og  mere 
af  den  franske  Dannelse,  som  nu  begyndte  at  bliv  moderne,  havde  de 
ikke  formaaet  at  holde  Stand  mod  Carl  X  Gustavs  Horder;  og  nu  skulde 
de  være  artige  og  først  og  fremmest  lære  at  holde  Mund.  Men  en  brav 
Karl  stak,  efter  god  gammel  dansk  Skik,  ikke  sin  Mening  under  Stolen. 
Forbitrelsen  over,  «at  alt  var  gaaet  saa  bagvendt«,  var  stor,  og  det  var 
ikke  let  at  holde  den  i  Tømme.  « Borgerskabet  er  yderst  utilfreds*, 
skriver  den  svenske  Gesandt,  »sværger  og  bander  og  taler  farlige  Ord. 
Naar  nogen  tror  at  kunne  tale  frit  ud,   hedder  det,   at  som  det  nu  gaar, 

kan  det  ikke  gaa  længe.  Og  Regeringen,  der  endnu  var  langt  fra  at 
føle  sig  fast  i  Sædet  og  som  stadig  holdtes  i  Spænding  ved  Rygter  om 
Oprør  og  nyt  Forræderi  fra  Ulfeids  Side,  sendte  i  sin  Ængstelighed 
Spioner  rundt  i  alle  Værtshuse  og  Forsamlinger  for  at  mærke  sig  dem, 
der  »pukkede  mod  Kongen ».  Kai  Lykke  fik  at  vide,  hvad  det  kostede 
at  omtale  Majestæten  paa  en  ærerørig  Maade,  selv  om  det  skete  i  et 
yderst  privat  Brev,  og  Københavnerne  fik  noget  at  tænke  over,  da  de 
5.  September  1661  saa  ham  blive  halshugget  in  effigie  paa  Slotspladsen. 
To  Aar  senere,  13.  November  1663,  foregik  det  samme  Skuespil  med 
Korfits  Ulfeids  Billede,  efterat  Københavnerne  Sommeren  forinden  havde 
set  den  fangne  Grevinde  Leonore  Christina  blive  sat  i  Land  ved  Ren- 
teriet og  fort  over  til  Blaa  Taarn.  Myndighederne  havde  ladet  disse 
Figurer  udføre,  saa  de  saa  meget  som  muligt  lignede  de  Paagældende  i 
Skikkelse,  Ansigtstræk  og  Paaklædning.  Kroppen  paa  Ulfeids  Figur  var 
endog  hulet  ud  og  fyldt  med  Indvoldene  af  Dyr,  for  at  den  barbariske 
LTdrivning  af  Hjertet  og  af  Tarmene  kunde  virke  saa  naturligt  som 
muligt.  Legemerne  parteredes  og  lagdes  paa  Stejler  og  Ulfeids 
afhuggede  Haand  og  Hoved  sad  først  paa  Raadhusets  østlige  Gavl, 
senere  paa  Taarnet  indtil  Ildebranden   1728. 

Det  var  dog  ikke  blot  Adelsmænd,  der  maatte  bøde  for  deres  Op- 
træden mod  Enevælden.  Ogsaa  Officerer,  Præster  og  Borgerlige  ramtes, 
om  end  med  mere  Lempe,   af  Regeringens  straffende  Haand. 

Hvad  der  i  de  første  Aar  efter  Enevældens  Indførelse  vakte  mest 
Uro  og  Forbitrelse  i  Kobenhavn  var  Anlæget  af  Kastellet  og  den  sam- 
tidige og  endelige  Afstikning  af  Gaderne  i  Ny  København.  Nødvendig- 
heden af  en  Forbedring  af  Fæstningsværkerne  var  blevet  indlysende 
under  Belejringen,  og  Frederik  III  valgte  at  begynde  med  Stadsvoldenes 
Støttepunkt  mod  Nord,  Kastellet  eller,  som  det  hed  for,  Værket  ved 
St.  Anne  Bro.  Den  hollandske  Fæstningsingeniør  Henrik  Riise  blev 
indkaldt  i  den  Anledning,  og  1662  begyndtes  Anlæget  af  det  ny  Kastel, 
til  Dels  paa  Opfyldning  ud  i  Stranden  og  noget  mere  nordligt  end  det 
første.  Kongens  oprindelige  Plan,  at  lade  bygge  et  Slot  inden  for  Ka- 
stellets Volde,  gav  straks  Anledning  til  foruroligende  Rygter  og  indgav 
de  fleste  « sælsomme  Tanker«,  idet  det  hed  sig,  at  Kastellet  skulde 
bygges  til  Sikkerhed  for  Kongens  Person  og  for  at  kunne  holde  Byen  i 
Ave.  Det  fortælles,  at  Københavns  Borgere  og  Gejstlighed  sendte  en 
Deputation    op   til  Kongen   for   at  forestille   ham,    at  han  under  og  efter 

Belejringen  havde  set  saadnnne  Beviser  paa  Borgernes  Troskab,  at  han 
ikke  skulde  behøve  noget  Kastel  for  sin  Sikkerhed.  Planen  om  Slottet 
(og  om  den  paatænkte  Havn)  i  Kastellet  blev  opgivet  —  om  paa  Grund 
af  Deputationens  Forestilling  eller  af  Pengemangel  er  uvist  —  men  Op- 
førelsen af  Kastellet  blev  paabegyndt,  og  da  samtidigt  det  projekterede 
Gadeanlæg  fra  Frederik  IIFs  første  Regeringsaar  delvis  kom  til  Udførelse, 
i  en  af  Riise  noget  ændret  Skikkelse,  men  med  lige  Gader  ud  til 
Kastellet  og  Esplanaden,  hed  det  sig  straks,  at  det  var,  for  at  man  her 
ude  fra  kunde  bestryge  disse  Gader  med  Kanoner.  Det  var  den  popu- 
lære Forklaring  paa  det  moderne  retvinklede  og  retlinede  Gadeanlæg. 
At  det  var  projekteret  i  1650,  at  Gaderne  til  Dels  var  afmærkede  og 
Bebyggelsen  begyndt  10  Aar  før  nogen  tænkte  paa  Enevælden,  kom 
ikke  nu  i  Betragtning.  Sindene  var  i  Oprør,  og  i  Maj  1662  drog  Bor- 
gerne i  Mængde  ud  til  Frederiksberg  for  at  klage  til  Kongen  over  dette 
og  andre  Forhold.  Men  Kongen  lod  sige,  at  han  ikke  kunde  tale  med 
dem.  «Han  var  her  for  at  forlyste  sig»,  hvilket  *gav  Anledning  til  sære 
Diskussioner  imellem  Byens  Folk». 

Riises  Gadeplan,  der  omfatter  de  nuværende  Gader  mellem  Bred- 
gade og  Adelgade  samt  disses  Tværgader,  vakte  paa  Grund  af  disse 
Rygter  et  saadant  Had  imod  ham,  at  han  ikke  vovede  at  vise  sig  paa 
Gaden.  De  Pæle,  han  havde  ladet  ramme  ned  for  at  afmærke  de  nye 
Gader,  blev  rykket  op  af  « mutvillige »  Folk.  Gerningsmændene  blev 
truede  med  Straf  som  for  vitterligt  Tyveri  og  i  Foraaret  1663  fik  Ejerne 
af  nogle  Huse  i  Ny  Kongensgade,  Dronningens  Gade  og  Borgergade 
samt  et  Stykke  af  Norgesgade  (Bredgade)  Ordre  til  at  nedbryde  alle 
Bygninger,  der  var  til  Hinder  for  de  nye  Gadeanlæg.  Det  synes  kun 
at  have  været  enkelte  Huse,  blandt  dem  Staldmester  Nicolaus  Werles, 
der  laa  skævt  paa  Hjørnet  af  Kongens  Nytorv  og  Gotersgade,  der  maatte 
nedbrydes.  De  fleste  var  sikkert  Nybodershuse  i  den  yderste  Ende  af 
Ny  Kongensgade.  Et  Aar  efter  maatte  Befalingen  gentages.  Dette 
vakte  stor  Uvilje  hos  dem,  der  maatte  bryde  de  Huse  ned,  som  var 
opført  13  Aar  tidligere  efter  den  daværende  Byggeplan,  men  Ordren 
synes  nu  at  være  bleven  efterkommet.  Ny  (nu  St.)  Kongensgade  var 
den  første  af  de  nye  Gader,   der  blev  færdig. 

Den  store  Byggeplan  af  1650  med  Dæmninger,  Kanaler,  mange  Torve 
og  Pladser  (se  Side  255  fg.)  blev  saaledes  betydelig  modificeret  ved  Riises 
Anlæg.  En  af  Grundene  hertil  var  sikkert  den,  at  Dronningen  til  Er- 
statning for  sin  under  Belejringen  opførte  Have  (paa  Tivolis   Grund)    fik 

udlagt  det  store  Terrain  mellem  Bredgade  og  Vejen  til  Toldboden  samt 
mellem  St.  Annæ  Plads  og  Kirkegades  Forlængelse  (nu  Fredericiagade). 
Her  paa  denne  sumpede  Grund  anlagde  Dronningen  en  Have  med 
Vandkunster,  Grotter  og  Figurer  og  1669  begyndte  hun  her  Opførelsen 
af  Slottet  Sophie  Amalienborg  (se  Side  273),  hvor  hun  boede  som  Enke 
indtil  sin  Død  1685.  4  Aar  senere  blev  Slottet  ødelagt  ved  en  Ilde- 
brand og  nedrevet,  og  under  Frederik  IV  benyttedes  Pladsen,  der  blev 
omgivet  med  en  bred  Grøft  langs  Norgesgade  og  St.  Annegade  (nu  St. 
Anneplads)  delvis  som  Plantage  og  delvis  som  Mønstringsplads.  Kirken 
blev  dog  staaende  og  benyttedes  som  Garnisons  Kirke  til  ind  i  Frederik  IV's 


Frederik  IV's  Operahus,  nu  Rigsdagsbygning. 


Tid,    da    den  nye  Garnisonskirke  var  bleven  opført  1703 — 6  paa  sin  nu- 
værende Plads. 

Christian  V  var  stærkt  optaget  af  Tanken  om  at  opføre  et  stort 
Slot  paa  Amalienborg  Plads  ude  ved  «St.  Anne».  Den  svenske  Arki- 
tekt Tessin  leverede  store  pragtfulde  Tegninger,  hvor  Slottet  viser  sig 
med  stor  Lighed  med  det  senere  Christiansborg,  men  Planen  blev 
lige  saa  lidt  gennemført  som  Christian  IV's  om  et  Slot  paa  samme  Sted. 
Et  Minde  har  vi  dog  endnu  om  det  paatænkte  store  Slot.  Paa  den 
anden  Siden  Amalienborg  «ved  den  Gade,  som  løber  til  St.  Anne  Bro» 
(Fredericiagade),  opførtes  Operahuset,  den  nuværende  Rigsdagsbygning. 
Paa  Afbildninger  af  Byen  fra  Begyndelsen  af  det  18.  Aarhundrede  ses  endnu 
den  oprindelige  Skanse    ved  St.   Anne  uden  for  Frederik  IV's   Operahus. 

Amaliegade  blev  forst  anlagt  under  Frederik  V,  St.  Annegade  1692 
og  samme  Aar  Toldbodgade,  langs  Plankeværket  til  Amalienborgs  Have 
paa  den  ene  og  de  til  Dels  endnu  uopfyldte  Tømmerpladser  paa  den 
anden  Side.  1684  lagdes  Grundstenen  til  det  nye  Kvæsthus  (det  for- 
enede Dampskibsselskabs  Bygning),  og  Gaden  her  blev  anlagt.  De  to 
Strandstræder  var  opstaaet  af  de  gamle  Veje  til  Toldboden  og  St.  Anne 
Bro  og  fik  Lov  at  bestaa,  uagtet  de  ikke  hørte  til  det  ny  Gadeanlæg. 
Men  Nyhavn,  Byens  Side,  fremstod  først,  efter  at  Kanalen  i  1672  var 
bleven  gravet. 

Den  store  Plads,  paa  hvilken  Østervold  og  Østerport  tidligere  havde 
ligget,   og  som  fra  de  sidste  Aar   af  Christian  IV 's  Tid,  maaske  af   ham 


Kiels  Juels  Gaard,  nu  Thotts  Palais. 


selv,  var  bleven  kaldet  Hallands  Aas,  blev  af  Frederik  III  udset  til  at 
skulle  være  Byens  største  og  vigtigste  Plads  og  kaldtes  det  nye  Konge- 
torv. Riise  fik  Tilladelse  til  at  sætte  en  Galge  op  paa  Torvet,  men 
den  blev  allerede  fjernet  1669,  da  man  begyndte  at  tænke  paa  at  be- 
bygge Pladsen.  1670  blev  den  af  Nils  Rosenkrands  planeret  og  brolagt. 
Brolægningen  indskrænkede  sig  dog  til  et  12  Alen  bredt  Bælte  langs 
de  bestaaende  eller  afstukne  Husrækker,  idet  Pladsen  paa  Midten  blev 
liggende  som  en  stor  ubrolagt  Plæne.  Paa  det  nye  Kongetorv  stilledes 
der  større  Fordringer  til  Husenes  Ydre  end  i  andre  Dele  af  Byen,  idet 
Bebyggelsen  her  sattes  under  Stadsbygmesterens  Tilsyn  og  skulde  gøres 
saa  vidt  muligt  efter  én  Bygningsmodel.  Den  blev  dog  uensartet  nok. 
Ulrik  Frederik  Gyldenløve  gjorde  en  statelig  Begyndelse  med  sin  præg- 
tige   Gaard,    der    senere    efter  Christian   V's   Enke  Charlotte  Amalie    fik 

Navnet  Charlottenborg.  Den  blev  opført  paa  en  Grund,  som  i  sin  Tid 
havde  tilhort  Ulrik  Christian  Gyldenløve,  af  Stenene  fra  det  gamle  Kalø 
Slot,  der  ejedes  af  Ulrik  Frederik.  Derfor  sang  man  med  en  Ændring 
af  en  gammel  Strofe: 

Gyldenloves   Gaard   hin   røde 
Lagde  Kalø  Slot  øde. 

I  April   1672    blev  Grundstenen    under    stor    Stads    lagt    af   Kongen    selv. 


Abel  Katrines  Stiftelse  i  Dronningens  Tværgade,   Gaardinterieur  fra  Frederik  III's  Tid. 


1677  var  den  smukke  fornemme  Bygning  færdig,  men  forinden  havde 
den  faaet  en  Nabo,  der  ikke  kunde  siges  at  pynte  paa  Torvet.  Det 
var  Gæthuset  (af  tysk  Gieszhaus,  Støberiet),  det  blev  opført  1673  tværs 
over  Tordenskjoldsgade  og  det  kgl.  Theaters  Grund.  Paa  den  anden 
Side  begyndte  1686  Admiral  Niels  Juel  Opførelsen  af  sin  smukke  Gaard, 
det  nuværende  Thotts  Palais.  De  øvrige  Grunde  paa  denne  Side,  op  imod 
St.  Kongensgade,  var  ikke  alle  paa  saa  fornemme  Hænder,  hvilket  endnu 
giver  sig  til  Kende  i  nogle  Ejendommes  ringe  Bredde.    Mellem  Gotersgade 

og  Ny  Adelgade  laa  to  Ejendomme,  som  var  opførte  af  Frederik  Giese,  Se- 
kretær i  Skatkammerkollegiet.  De  var  af  Grundmur  og  meget  pæne  at 
se  til,  men  kunde  dog  ikke  tage  det  op  med  Storkansleren  Grev  Ahlefelds 
Gaard,  det  nuværende  Hotel  d'Angleterre.  I  et  Huk  imellem  denne 
og  de  foran  nævnte  anbragtes   det  Vagthus,    som    tidligere    havde    staaet 


Hus  i  Ny  KoDgensgade.     Type  fra  Frederik  III's  Tid. 


paa  den  anden  Side  af  Torvet,  og  som  i  1728  blev  afløst  af  »Hoved- 
vagten*, der  oprindelig  var  paa  to  Stokværk  med  et  højt  spidst  Tag. 
Imidlertid  var  der  ogsaa  mellem  Gyldenløves  Gaard  og  Gæthuset  en 
« Kortegarde »    eller  Vagtstue. 

Mellem  Østergade    og    Lille   Kongensgade   boede  under  Christian  V 

i  Hjornestedet  Gehejmeraad  Otto  Skeel  og  ved  Siden  af  ham  Raadmand 
Hans  Leegaard.  Det  modstaaende  Hjørnested  til  Lille  Kongensgade 
tilhørte  Fru  Abel  Sandberg  og  det  smukke  Hus  ved  Siden  af,  som  først 
forsvandt  ved  Magazin  du  Nords  Ombygning,  tilhørte  Kancelliraad  Rein- 
hold  Meyer.  En  af  de  smukkeste  Bygninger  paa  Kongetorvet  var  Ad- 
miral Christian  Bjelkes  Gaard,  senere  Hotel  du  Nord,  nu  Magazin  du  Nord, 
især  efter  en  Ombygning  ved  en  senere  Ejer,  Storkansleren  Grev  U.  A. 
Holstein. 

1688  blev  den  franske  Billedhugger  L'Amoureux'  Statue  af  Christian  V 
opstillet  midt  paa  den  store  Jordplæne,  der  imidlertid  var  bleven  anlagt 
som  Have,  «Krinsen»,  med  Buskadser  og  Gange  og  indhegnet  med  et  Gitter. 
Figurerne  paa  Statuen  var  oprindelig  forgyldte.  Den  liggende  Figur  under 
Hesten  forestiller  Misundelsen  og  paa  Hjørnerne  sidder  Sindbilleder  paa 
Visdommen,  Tapperheden,  Ædelmodigheden  og  Hæderen,  den  sidste 
fremstillet  som   en   Kvinde  med  en  Pyramide. 

Det  nye  Kongetorv  var  til  daglig  næppe  meget  befærdet;  det  maa 
have  hjulpet  lidt,  da  det  1684  blev  Halmtorv  og  Torv  for  fuglevildt  og 
Brændsel.  Tillige  blev  der  hver  anden  Onsdag  holdt  Hestemarked  om- 
kring Trægitteret. 

Den  nye  Bydel  mod  Øst  var  imidlertid  ikke  alene  Genstand  for 
Kongens  Omsorg.  Kun  med  Nød  og  Næppe  og  ved  et  Held  som  det,  at 
svenske  Stormstiger  var  blevet  gjort  til  Bytte  Dagen  for  Stormen,  saa  at 
deres  Længde  kunde  bestemmes,  havde  man  formaaet  at  holde  Fjenden 
fra  at  marchere  paa  Isen  ind  imellem  København  og  Christianshavn,  og 
denne  Erfaring  turde  man  ikke  lade  uænset.  Der  var  kun  et  at  gøre: 
ved  Opfyldning  i  Stranden,  særlig  paa  Byens  Side,  at  gøre  Løbet  eller 
Indgangen  saa  snævert  mellem  Strandbastionerne  paa  Christianshavns  og 
Kobenhavns  Siden,  at  de  blev  i  Stand  til  at  hindre  ethvert  Forsøg  paa 
at  trænge  ind  denne  Vej.  I  1667  paabegyndtes  da  den  store  Udfyldning  i 
Kalvebodstrand,  hvorved  Slotsholmen  for  en  Tid  blev  gjort  landfast  mod 
Vest  og  Kysten  blev  lagt  ud  i  Linie  med  Bryghuset  og  Langebro  ved 
Københavns  Side.  Det  var  hele  Frederiksholms-  eller  Kalvebodkvarteret, 
der  her  fremstod. 

Det  var  et  Arbejde  med  vidtrækkende  Følger.  Løngangen  eller 
den  dækkede  Bro,  der  førte  fra  Slotsholmen  over  til  Volden  ved  Vand- 
kunsten, hvilede  paa  murede  Piller  i  Strømmen  og  havde,  uagtet  denne 
gik  lige  ud  i  den  aabne  Kalvebodstrand,  bidraget  til  at  hindre  Strømmens 
frie  Fart  og  udskyllende  Evne  gennem  den  gamle  Havn  eller  Kanalerne, 

som  de  nu  begyndte  at  kaldes,  og  Borgerne  havde  flere  Gange  klaget 
over  den  Skade,  der  derved  gjordes  Havnen  med  Tilsanding  og  Ophob- 
ning af  Urenlighed.  Nu  i  1668  blev  Løngangen  borttaget  som  overflødig, 
men  Slotsholmen  blev  landfast  ved  Opfyldningen,  og  denne  hindrede 
fuldstændig  al  Tilstrømning  af  Vand  fra  Kalvebodstrand.  Kun  gennem 
MøUebækken  over  Vandkunsten  skete  der  endnu  noget  Tilløb  til 
den  gamle  Havn,  der  som  en  lang,  smal  Fjord  endnu  strakte  sig  fra 
Holmens  Kirke  ind  mod  Kattesundets  gamle,  længst  forladte  Leje.  Men 
dette   Tilløb  var  ikke  stærkt  nok   til  at   frembringe  en  Udskylning,   uden 


Det  ridderlige  Akademi,  senere  ^\"aisenhus,   nu  Raad-  og  Domhuset. 


hvilken  et  saadant  langt,  smalt  og  stillestaaende  Vand  altid  snart  vil 
sande  til.  Det  var  tværtimod  det  mest  sand-  og  urenlighedsforende  af 
alle  de  mange  Afløb  og  Rendestene,  der  udmundede  i  Kanalen.  Følgerne 
viste  sig  snart;  inden  lang  Tid  var  gaaet,  var  det  umuligt  selv  for  Baade 
og  Pramme  at  flyde  op  til  Stadens  Vejerhus,  Skibene  kunde  ikke  komme 
ind  paa  deres  Lossepladser,  og  de  32  Mænd  klagede  i  høje  Toner  over 
den  herlige  gamle  Havns  Ødelæggelse  og  tillige  over  den  Stank,  som 
dens  store  Urenlighed  afstedkom.  Dette  blev  noget  afhjulpet,  forst  ved 
den  gamle  Møllebæks  Afledning  gennem  en  Rende  ned  langs  Vestervold 
—   hvilket    synes    at    have    fundet    Sted    i    1673,    ^^   Vandmøllerne    blev 

nedlagt  —  og  dernæst  da  Frederiksholms  Kanal  blev  udgravet  i  1681. 
Slotsholm  fik  da  den  Form,  den  har  haft  til  vore  Dage.  Stormbroen 
blev  bygget  168 1,  Prinsens  Bro  eller  Ridehusbroen  (nu  Tøjhusbroen) 
Aaret  efter.  Da  Løngangen  i  1668  blev  nedbrudt,  lagdes  der,  for  dog 
at  have  en  direkte  Forbindelse  med  den  gamle  By,  en  Gangbro,  Nybro 
eller  Rødebro,   fra  Slotsholmen  over  til  Stranden  ud  for  Knabrostræde. 

Uagtet  Opfyldningen  af  det  hele  Kvarter  var  fordelt  paa  mange 
Hænder,  idet  Grundene  blev  stykkede  ud  efter  Kortet,  og  Ejeren  af 
hver  enkelt  Grund  forpligtede  sig  til  at  opfylde  den,  var  der  dog  alle- 
rede i  1677  opfort  Huse  i  de  fleste  af  Gaderne.  Disse  fik  straks  de 
samme  Navne,  som  de  have  nu,  og  en  Plan  om  at  kalde  dem  Pave-, 
Kardinal-,  Abbed-,  Munke-,  Kejser-  og  Kurfyrstegade  har  kun  været  til 
paa  Papiret.  Dog  hed  Ny  Kongensgade  længe  i  Folkemunde  Prinsens- 
gade og  Ny  Vestergade  Vigantsgade  efter  den  rige  Købmand  Vigant 
Michelbecker,  der  opførte  en  stor  Gaard,  hvor  nu  Prinsens  Palais  staar. 
I  1679  blev  MoUebækkens  gamle  Leje  tilkastet  og  Løngangsstræde  frem- 
stod her.  Det  gamle  4-kantede  Krudttaarn  blev  alt  nedbrudt  1669,  og 
Vandkunsten  fremstod  som  Plads  T673.  Da  Møllebækken  var  tilkastet, 
fik  den  nye  Gade  fra  Vandmøllestræde  hen  til  Nybro  Navnet  Nybrogade. 
Den  laa  dog  længe  hen  nærmest  som  Baggade  til  Magstræde. 

Et  Par  Gadeanlæg  inde  i  Byen,  der  fik  stor  Betydning  for  den 
indre  Færdsel,  var  Frederiksborggades  Forlængelse  fra  Rosenborggade 
til  Købmagergade  (1680)  og  Nygade  (1695),  ved  hvis  Anlæg  den  gamle 
Hovedfærdselsvej  i  Byen  blev  ført  ud  i  omtrent  lige  Linie  fra  Kongens 
Nytorv  til  Gammeltorv.  Og  i  1663  fremstod  paa  Tomten  af  Lands- 
forræderen Korfits  Ulfeids  nedbrudte  Gaard  Ulfeids  Plads  med  Skam- 
støtten rejst   «til  evig  Skam  og  Skændsel ». 

For  at  skaffe  en  Bebyggelse,  der  kunde  være  Byen  til  saa  megen 
«Zirat  og  Prydelse »  som  mulig,  gav  Kongen  Lettelser  og  Frihed  for 
Skatter  og  Afgifter  til  enhver,  som  vilde  overtage  en  Grund.  Thi  med 
Overtagelsen  af  Grundene  fulgte  Forpligtelse  til  inden  en  vis  Tid  at  op- 
føre grundmurede  Huse  af  en  vis  Størrelse.  Af  Borgerhuse  fra  Chri- 
stian V's  Tid  finde  vi  endnu  hist  og  her  nogle  enkelte.  De  er  i  Reglen 
paa  2  Stokværk  og  have  en  Frontispice  paa  Midten.  De  stateligste 
Borgerhuse,  der  opfortes  i  Frederik  IIl's  Tid,  var  Henrik  Mullers  præg- 
tige Boldhus  (Side  261)  (hvor  nu  Kancellibygningen  staar),  der  1658  var 
bleven  Kongens  Ejendom,  og  hans  grundmurede  «Wohnhuse»,  der  tillige 
med   Pakhuset  derved  gik    under  Navnet  Nybørs.     Det  er  dem,    som  en 

•senere  Tid  har  givet  Navnet  de  6  Søstre,   og  som  netop  i   Slutningen  af 
1900  gik  deres  Undergang  i  Møde. 

Det  har  sikkert  heller  ikke  manglet  den  nye  Regering  paa  Lyst  til 
efter  udenlandske  Forbilleder  at  opføre  en  Række  statelige  Bygninger, 
der  kunde  pryde  Hoved-  og  Residensstaden  i  det  unge  Enevælde. 
Men  Krigen  havde  taget  stærkt  paa  Landet,  og  Penge  var  ikke  til 
at  opdrive.  Sophie  Amalie  fandt,  trods  alt,  dog  Midler  til  at  bygge 
sit  Sophie  Amalienborg,  og  Frederik  III  lod,  til  sine  kære  Samlinger, 
opføre  den  store  Bygning  mellem  Proviantgaarden  og  Tøjhuset,  som 
efter  den  oprindelige  Indskrift  Ars-Lex-Mars  blev  delt  mellem  Kunstkam- 
meret, Biblioteket  og  Artilleriet.  Dengang  hed  den  Kunstkammerbyg- 
-ningen,  efter  den  Samling  man  i  de  Tider  fandt  mærkværdigst,  men  det 
kgl.  Bibliotek  har  i  Tidernes  Løb  trængt  baade  Ars  og  Mars  ud  og  optaget 
hele  Bygningen.  Endvidere  blev  enkelte  Bygninger  af  nuværende  Vartov 
opførte  —  dog  ikke  som  de  nu  staa  —  efter  at  Christian  IV's  Stiftelse 
paa  Triangelen  var  bleven  fuldstændigt  ødelagt  under  Belejringen.  Ogsaa 
Amager  Port  og  den  nye  Vester  Port  ud  for  St.  Klemensstræde  blev 
opført  af  Frederik  III.  En  paa  lang  Afstand  synlig  Prydelse  for  Byen 
var  det  høje  smukke  Spir,  som  Borgerne  1666  satte  op  paa  Nicolai 
Kirketaarn,  der  lige  siden  1628,  da  Walkendorfs  Spir  blæste  ned  i  en 
Orkan,  havde  maattet  nøjes  med  en  grim  spids  Hætte  for  at  beskytte 
Træværket. 

Under  Christian  V  var  det  ikke  synderlig  bedre  Tider.  Efter  at 
der  var  ofret  mange  Penge  paa  Tegninger  og  Modeller  maatte,  som  vi 
have  set,  Planen  om  at  opføre  det  nye  Slot  inden  for  St.  Anne  Bro, 
foreløbig  atter  stilles  i  Bero.  Beslutningen  synes  at  være  taget  pludseligt, 
thi  i  et  Brev  fra  Kobenhavn  af  August  1690  hedder  det:  « Amalienborg 
tillige  med  Haven  raseres  nu  ganske,  og  skal  mod  Foraaret  det  nye 
Palais  begyndes  ....  Nu  søger  alle  Folk,  som  have  Penge,  derude 
Pladser  at  købe  og  dér  bygge,  saa  det  bliver  det  prægtigste  af  Byen.» 
Det  skulde  dog  vare  over  halvhundrede  Aar,  inden  Kvarteret  blev  be- 
bygget. Men  nu  begynder  Opfordringerne  til  Hovedstadens  Borgere  om 
at  bygge  « Staden  til  god  og  mærkelig  Zirat».  Man  skulde  jo  dog  ogsaa 
helst  paa  Byens  Ydre  kunde  se  den  enevældige  Konges  Magt.  Byg- 
ningerne paa  Kongens  Nytorv  fremstod,  enkelte  Gaarde  som  Oberst 
Plessens  (en  Del  deraf  er  Hotel  Phønix  paa  Hjørnet  af  Bredgade  og 
Dronningens  Tværgade)  i  Ny  Kobenhavn,  Vigant  Michelbecker  i  Kalve- 
boderne  eller  Frederiksholmskvarteret  o.  fl.  a.     Et  karakteristisk  borgerligt 

Hus  fra  Christian  V's  Tid  staar  endnu  paa  Hjornet  af  Gothersgade  og 
Regnegade.  Ogsaa  i  Préderiksholmskvarteret  findes  flere.  Kongen  selv 
opfører  foruden  Gæthuset  paa  Kongens  Nytorv,  den  statelige  Nørre  Port, 
Corps  de  garden  foran  Slottet,  Kommandanthuset,  Laurierhusene  o.  a.  ved 
Rosenborg,  det  ridderlige  Akademi,  hvis  Mure  endnu  til  Dels  er  benyt- 
tede i  Raad-  og  Domhuset  paa  Nytorv,  Hofetatens  Arresthus,  Blaataarn 
ved  Langebro  samt  Slutteriet  i  Hestemøllestræde.  Endelig  hører  ogsaa 
Frelserskirken    paa  Christianshavn    —    det    ejendommelige  Snegletaarn  er 

Frederiksberg  Slot  og  Have  under  Frederik  IV. 


dog    forst   opført   af  Thurah   1750  —  og   Reformert    Kirke    i    Gotersgade 
med  til  denne  Periode. 

Frederik  IV  tog  imidlertid  Planerne  om  Slottet  ved  St.  Anne  Bro  i 
Arv  og  lod  straks  i  Begyndelsen  af  sin  Regering  det  allerede  under  Chri- 
stian V  planlagte  Operahus  opføre  i  sin  karakteristiske  Harlekinsdragt.  Men 
ogsaa  han  opgav  at  bygge  videre,  optaget  som  han  var  af  Byggearbejderne 
paa  Østrup,  det  senere  Fredensborg,  og  det  i  Kobenhavns  umiddelbare 
Nærhed  ved  « Prinsessernes  Gaard»  opførte  Frederiksberg  Slot.  Frederiks- 
berg By  hed  dengang  Ny  Amager  eller  Ny  Hollænderby  efter  de  Amager- 
bønder,  som  Frederik  III  lod  bosætte  sig  her  kort  for  Belejringen.     Prin- 

sessernes  Gaard^  var  et  Landsted,  som  Frederik  III  faa  Aar  efter  ind- 
rettede for  sine  Dotre  paa  Ny  Amager.  De  nye  Slotte  gjorde  Op- 
førelsen af  en  Kongebolig  ved  St.  Anne  Bro  overflødig,  og  Frederik  IV 
indskrænkede  sig  til  i  Aarene  1725  — 1727  at  give  Kobenhavns  Slot  en 
fuldstændig  Ombygning.  Det  middelalderlige,  malerisk -uregelmæssige 
gamle  Københavns  Slot  genopstod  i  en  kedelig,  klodset  Kaserne,  i  hvis 
Fagade  det  bevarede  Blaataarn  gjorde  en  mærkelig  Virkning.  I  1727 
var  Ombygningen  til  Ende  bragt,  og  samme  Aar  fuldførtes  det  anselige 
endnu  bevarede  Kancelli,    «den  røde  Bygning». 

Regeringen  lod  sig  det  være  særligt  magtpaaliggende  at  skabe  en 
pyntelig  Passage  for  Ambassadører  og  fremmede  Fyrster  igennem  Byen. 
I  de  forskellige  Byggeforordninger  toges  der  derfor  stadigt  Hensyn  til 
Bebyggelsen  af  Hovedgaderne,  i  hvilke  der  kun  maatte  bygges  af  Grund- 
mur og  kun  maatte  sættes  Mur  og  ikke  Plankeværk  til  Gaden.  De 
kunde  ogsaa  nok  trænge  til  at  reguleres.  Vestergade  var  saaledes  i 
1668  og  vistnok  langt  senere  paa  sine  Steder  14  Alen  bred  mellem  Rende- 
stenene, paa  andre  kun  10,  og  Passagen  paa  Fortovene  blev  her  som 
alle  Steder  hvert  Øjeblik  hæmmet  af  langt  fremspringende  Trapper,  af 
Boder,  Skur  eller  Karnapper.  Det  gik  derfor  særligt  ud  over  alle  saa- 
danne  Udbygninger  i  Regeringens  Byggeforordninger.  Mange  af  Byens 
Gader  var  saa  snævre,  at  to  Vogne  ikke  kunde  komme  om  ved  hin- 
anden; i  Gaderne  i  de  gamle  Skipperboder  ved  Nikolai  Kirke  og  i 
Vingaardsstræde  kunde  man  ikke  komme  frem  med  en  Vogn,  i  Nellike- 
stræde —  nu  Asylgade  —  knap  nok  med  en  Hjulbør.  Og  i  flere  af 
Gaderne  kunde  Genboerne  fra  deres  Vinduer,  fortælles  der,  række  hin- 
anden Haanden  tværs  over  Gaden. 

Enevælden  fik  Kampen  med  Byens  Urenlighed  i  Arv  fra  det  gamle 
Valgkongedomme,  men  forte  den  i  Tidens  Løb  med  mere  Held.  Efter  for- 
skellige Tilløb  til  en  Forbedring  ved  Udnævnelse  af  en  « Generalrengørings- 
direktør*  o.  s.  v.  kom  21.  Maj  1680  Forordningen  om  Gadernes  Reno- 
vation og  Brolægning,  der  endelig  begyndte  at  indfore  ordnede  Tilstande. 
Men  der  var  langt  til  Enden.  Gaders  og  Pladsers  Tilstand  var  dengang 
og  langt  senere  saa  grufuld  «som  fast  ej  nogen  Tid  tilforn^.  Faa  Aar  i 
Forvejen  fortælles  der,  hvorledes  man  i  de  Gader,  «der  laa  sidt»,  efter 
et  stort  Regnskyl  kunde  gaa  i  Vand  over  Knæerne.  Og  den  Gang  var 
der  netop  paa  Grund  af  de  gamle  Stadsgraves  Udfyldning,  der  kun  gik 
for  sig  i  Smaapartier  og  til  forskellige  Tider,  mange  Gader,  der  daa 
sidt».      Men  til    disse  uheldige  Naturforhold    kom  Københavnernes  gamle 

Uanfægtethed  af  Griseriet  og  Ulyst  til  at  gore  noget  for  at  skaffe  sig 
det  længer  fra  Halsen  end  f.   Eks.  ind  paa  sin  Nabos  Grund. 

Naar  der  nu  ved  Forordningen  af  1680  skete  en  Forandring  til  det 
bedre,  havde  det  først  og  fremmest  sin  Grund  i,  at  det  ikke  længer 
blev  paalagt  eller  tilladt  Borgerne  selv  at  brolægge  hver  sit  Stykke  Gade, 
hvilket  tidligere  havde  medført  stor  Uensartethed  og  egentlig  været 
Skyld  i  den  hele  Elendighed.  Nu  overtog  det  Offentlige  Brolægningen,  der 
skete  efter  Vaterpas  og  med  rigtig  Beregning  af  Vandfaldet  fra  Ryg- 
stenene i  Midten  ned  til  Rendestenene  paa  hver  Side.  Til  Besørgelse  af 
Renovationen  blev  der  paalagt  en  Afgift  af  i  Skill.  af  enhver  Fragt- 
eller Bondevogn,  der  passerede  en  af  Stadens  Porte,  og  Gadefogder 
skulde  ved  Daggry  ved  Skralder  advare  Folk  om  at  feje  Gade  og  Fortov 
rene  uden  for  deres  Hus. 

1680  blev  de  første  Gadelygter  opsat  «paa  Prøve »  i  Højbrostæde, 
Købmagergade  og  langs  GI.  Strand.  De  var  af  Kobber  og  sattes 
op  paa  rødmalede  Stolper.  For  at  give  Folk  Respekt  for  disse  sam- 
fundsnyttige Indretninger  blev  der  sat  en  Straf  af  3  Aar  i  Bremerholms 
]ærn  for  enhver,  der  beskadigede  dem.  Og  den,  der  dristede  sig  til  sligt 
og  ikke  godvillig  lod  sig  gribe  af  Vægterne,  men  satte  sig  til  Mod- 
værge, skulde  ligge  paa  sin  Gerning,  om  han  hændelsesvis  skulde  blive 
slaaet  ihjel  under  Striden. 

1  1688  havde  København  523  Lygter.  Men  Magistraten  var  mis- 
fornøjet med  dem,  da  de  brugte  meget  Tran  og  alligevel  om  Vinteren 
ikke  lyste  bedre,  end  at  enhver,  der  om  Aftenen  færdedes  paa  Gaden, 
maatte  have  sin  egen  Lygte  med  sig.  Dog,  det  tog  Politiet  sig  ikke  af. 
Det  inddrev  Lygteskatten  med  al  Strenghed,  men  glemte  stundom  at  se 
efter,   om  der  ogsaa  var  saa  mange  Lygter,   som  Folk  betalte  for. 

Frederik  111  havde  straks  efter  Regeringsforandringen  begyndt  at 
tænke  paa  Befæstningens  Udvidelse  og  Forbedring  og  besluttede,  at  det 
hele  Terrain  mellem  Voldene  og  Søerne  fremtidig  ikke  maatte  bebygges, 
da  det  havde  vist  sig,  at  Fjenden  trods  Forstædernes  Ødelæggelse  havde 
fundet  ikke  ringe  Ly  bag  Rester  af  Mure  og  Haver.  Den  hollandske 
Ingeniør  Riise  blev  indkaldt  og  forestod  Anlæget  af  Kastellet,  og  sammen 
med  ham  anlagde  Stadens  Kommandant,  den  fra  Belejringen  bekendte 
Niels  Rosenkrans,  de  nye  Volde  paa  samme  Sted  om  end  ikke  i  samme 
Højde  og  Drøjde,  som  vi  endnu  har  set  dem  inden  deres  Fald.  Vester 
Port  blev,  som  omtalt,  under  Frederik  Jll  flyttet  ned  ud  for  Lille  St.  Kle- 

mensstræde,  hvor  senere  Frederiksberggade  blev  anlagt,  Nørre  Port  blev 
flyttet  hen  foran  Frederiksborggade  under  Christian  V.  Øster  Port  var  — 
i  Modsætning  til  de  nævnte  to  monumentale  Porte  —  af  Træ  og  nærmest 
kun  at  betragte  som  en  Laage  i  Volden.  Den  stod  ud  for  Rigens- 
gades  Udmunding  paa  Grønland,  men  flyttedes  1708  over  i  Kurtinen 
mellem  Rosenkrans's  og  Grønlands  Bastioner  og  opfortes  af  Sten. 

Vestervold  blev  forlænget  ud  over  Opfyldningen  ned  til  nuværende 
Langebro.  Den  yderste  Bastion  her  fik  Navn  efter  den  til  Baron  Riisen- 
sten  adlede  Ingeniørofficer.      Den   næste  blev    kaldet   Ulriks   Bastion    til 


Københavns  Slot  efter  dets  Ombygning  under  Frederik  IV. 


Minde  om  Ulrik  Christian  Gyldenlove,  der  havde  haft  Post  i  den  i  Nær- 
heden beliggende  Bastion  ved  Vandkunsten,  og  den  tredje  Bastion,  der 
laa  helt  oppe  ved  Vester  Port,  fik  Navn  efter  Frederik  III's  Søn  Ulrik 
Frederik  Gyldenlove.  Derefter  fulgte  paa  den  anden  Side  Porten  Schacks 
Bastion,  dernæst  Helmers  Bastion,  en  Fortyskning  for  Jermers  Bastion, 
Taarnet  stod  endnu  i  den  ikke  udfyldte  Bastion  og  havde  længe  været 
brugt  som  Fængsel,  saa  kom  Hahns  Bastion,  atter  en  Fortyskning  af 
Hanetaarnets  Bastion,  dernæst  Ahlefeldts  og,  paa  den  anden  Side  Norre 
Port,  Stadsoberstens  (lige  for  Gotersgade),  Rosenborgs,  Quitzous,  Peucklers, 
Rosenkrands'   og  Grønlands  Bastioner. 

I  1685  begyndte  Christian .  V  paa  det  store  Arbejde  at  lægge  hele 
Havnen,  Toldboden  og  Christianshavn  ind  under  Stadens  Befæstning. 
Volden  fra  Kalvebods  Bastion  —  lige  over  for  Riisenstens  —  og  til 
Amager  Port  var  alt  bleven  forbedret  under  Fredrik  III,  samtidig  med 
at  der  stadig  ved  Opfyldning  paa  Nordsiden  blev  inddæmmet  Land,  saa 
Strandgade  senere  kom  til  at  ligge  langt  fra  Stranden.  Nu  tog  Chri- 
stian V  fat  paa  at  føre  Volden  fra  Amager  Port  mod  Nord  gennem  det 
flakke  Vand  paa  Grundene  og  op  til  Christian  IV's  Blokhuse  lige  over  for 
Toldboden.  Yderst  ude,  inden  for  den  nordligste  Bastion  Quintus,  blev 
der  dannet  en  stor  Holm,  Nyholm.  Af  Betegnelsen  Nyholm  i  Modsæt- 
ning til  Gammel  Holm  ses  det,  at  Planen  om  at  benytte  den  som  frem- 
tidigt Skibsværft  alt  tidligt  har  dæmret  hos  Christian  V,  hvilket  var  saa 
meget  mere  naturligt,  som  Flaadens  store  Skibe  alt  fra  Christian  IV's 
Tid  havde  haft  deres  Leje  her  i  «Hukket».  I  1692  løb  den  første  Orlogs- 
mand af  Stabelen  paa  Nyholm,  det  fra  Iver  Huitfeldts  heltemodige  Kamp 
1710  bekendte  «Danebrog».  Bolværker  og  Pælebroer  førtes  ud  til  de 
tidligere  Blokskibe,  som  erstattedes  med  et  Brohoved.  1686  opførtes 
Langebro  som  en  smal  Træbro  ved  Riisensteens  Bastion  ved  Vestervold,  og 
man  kunde  nu  fra  Kastellet  ved  Toldboden  gaa  rundt  Stadens  Volde  over 
Langebro,  Christianshavn  og  Flydebroen  ved  Toldboden  tilbage  til  sit  Ud- 
gangspunkt. Christianshavns  Indlemmelse  i  København,  der  fandt  Sted 
efter  kgl.  Ordre  i  1674,  var  fra  1690,  da  Befæstningsanlæget  kunde  anses 
for  at  være  fuldfærdigt,  synlig  og  aabenbar  for  alle;  de  to  Byer  dannede 
nu  een  Stad.  Og  Forbindelsen  mellem  de  to  Bydele  blev  ikke  ofte 
afbrudt,  eller  med  andre  og  mere  moderne  Ord:  Knippelsbro  var  kun 
sjældent  oppe.  Brovægteren,  som  i  det  hele  skulde  passe  Broen  og 
særligt  tage  sig  af  Vindebroen,  kunde  nemlig  tillige  paatage  sig  baade 
at  være  Portner  i  Amager  Port  samt  at  feje  Slotspladsen  ren. 


Husene  i  Kobenhavns  Gader  viste  stor  Afveksling  i  deres  Ydre  lige 
til  den  store  Brand  1728.  Endnu  kunde  man  i  denne  Periode  træffe 
Huse  med  klinede  Lervægge  og  saa  lave,  at  Tagskæget  ikke  var  halv- 
anden Alen  fra  Gaden,  medens  Solbænken  i  Vinduerne  omtrent  laa  lige 
med  Gadelinien.  Til  Gengæld  kunde  Taget  være  af  7 — 8  Alens  Højde. 
Samtidig  med  saadanne  kunde  man  finde  gamle  middelalderlige  Huse  af 
røde  Sten  og  med  spidsbuede  Vinduer  og  Trappegavle,  dernæst  Huse 
fra    Christian    IV's    Tid,     smukke    Renaissancebygninger    som    Reinhold 

Hansens  Gaard  paa  Amagertorv,  der  staar  endnu  med  sine  svejfede 
Gavle  og  PVontespicer,  brede  Vinduer  med  Sandstenskarme  og  Billed- 
huggerarbejde, mange  med  Taarne  og  Tinder  og  Karnap.  Endvidere 
store  Bindingsværkshuse,  med  det  ene  Stokværk  kraget  frem  over  det 
andet,  med  Bislag  og  høje  Stentrapper,  ad  hvilke  man  stundom  kunde 
gaa  op  til  2det  Stokværk,  og  med  broget,  malet  og  forgyldt  Træskærer- 
arbejde. Medens  tidligere  Hovedbygningen  gerne  blev  lagt  med  Gavlen 
eller  Langsiden  til  Gaden,  lagdes  den  under  P>ederik  III  ofte  med  sin 
Svalegang  fornemt  tilbage  paa  den  rummelige  Gaardsplads,  der  hyppigt 
blev  beplantet  med  Træer  i  Hjørnerne  eller  paa  Midten,  og  med  en 
Mur  med  Port  til  Gaden.     (Se  Afbildn.   S.   260.) 

Husene  i  København  havde  ikke  Nummere,  paa  nær  en  Husrække 
i  de  gamle  Skipperboder,  lige  over  for  Holmens  Kirke,  som  derfor  hed 
«Nummerene»  —  det  kom  først  i  1771  —  men  mange  af  dem  havde  fra 
gammel  Tid  særegne  Navne  eller  var  betegnede  ved  langt  udhængende 
og  iøjnefaldende  Skilte,  hvor  man  søgte  med  stor  Opfindsomhed  at  faa 
anbragt  Billeder  og  Navnetræk  af  kongelige  Personer.  Ofte  fik  et  Hus 
sit  Kendingsnavn  ved  et  nuværende  eller  tidligere  Skilt.  Man  boede 
dengang  i  «Den  graa  Falk»,  skraas  for  « Nøglen »,  bag  om  « Linden »,  ved 
« Solen »  o.  s.  v.,  eller  rnan  boede  tværs  for  Hattestaffereren,  eller  næst 
op  til  Bogtrykkeren  eller  inden  om  Skrædderen  og  andre  lignende  Steder, 
Betegnelser,    som   man  til  Dels   kan  høre  i  København  den  Dag  i   Dag. 

Det  var  imidlertid  ikke  alene  paa  Grund  af  deres  krumme  Linier 
og  Sneverhed  og  paa  Grund  af  Husenes  ejendommelige,  afvekslende  og 
maleriske  Ydre  og  sære  Skilte,  at  Københavns  Gader  dengang  tog  sig 
anderledes  ud  end  Nutidens,  det  var  nok  saa  meget  paa  Grund  af  det 
ejendommelige  Liv,  der  udviklede  sig  i  dem.  Nogle  af  Gaderne  maatte 
jo  nok  betragtes  som  værende  til  for  Færdselens  Skyld;  i  andre,  og  det 
var  de  fleste,  kom  der  sjældent  eller  aldrig  nogen  Vogn  bl.  a.  af  den 
Gnmd,  at  de  var  for  snævre,  og  her  florerede  Familielivet  fuldt  saa 
meget  som  inde  i  Husene.  Bødkeren  samlede  sine  Staver  i  Fadet  paa 
Gaden,  Skomageren  anbragte  sig  paa  sin  Skammel  med  Risp  og  Læst,  og 
Skræderen  sad  paa  sin  Dørtærskel  eller  i  sin  Vindueskarm.  Da  kunde 
man  endnu  se  Pigerne  om  Aftenen  flokkes  for  at  hente  Vand  ved 
Pumperne  eller  Springvandet  og  faa  sig  en  Sladder.  Folk  solede  deres 
Sengetøj  paa  Kirkegaarden  — -  endnu  ved  Midten  af  det  19.  Aarhundrede 
kunde  man  paa  en  smuk  Solskinsdag  se  Frue  Kirke  paa  Sydsiden  prydet 
med   en    Række    Sengelad    —    hvor    der    var    Plads    til    Sengelad,     eller 

lagde  det  ud  for  Solen  i  den  hjemlige  Gade  paa  Kasser  og  Brædder. 
Handel  fandt  i  Reglen  Sted,  ikke  inde  i  Butiker,  men  ude  paa  Gaden 
gennem  Bodens  Vinduer.  Vindueskodden  var  gerne  slaaet  ned  og 
tjente  som  Disk,  og  Butikssvenden  stod  ved  Vinduet  indenfor  og  falbød 
sine  Varer.  Men  ude  paa  Gaden  var  der  ogsaa  mange  Boder  og 
Udsalg  fra  smaa  Borde,  og  selv  paa  Højbro  havde  enkelte  Folk  Lov  til 
at  opslaa  deres  Skure  og  sælge  Knive  og  Petschafter  (Signeter).  Om 
Skomagerne,  der  havde  Udsalg  ved  Knippelsbro,  som  dengang  kaldtes- 
Langebro,   mindes  man   endnu  i  den  gamle  københavnske  Bornevise: 

Visselulle   mit   lille  Barn, 
Moder  sidder  og  vinder  Garn, 
Fader  gaar  paa  Langebro, 
køber  Barnet  nye   Sko  o.   s.  v. 

Og  i  alle  Gader  lod  Gaderaaberne  sig  hore.  En  Del  af  dem  har 
vi  endnu  som  en  ejendommelig  Arv  fra  Københavns  Fortid,  men  i  Chri- 
stian V's  og  Frederik  IV 's  Tid  blev  der  raabt  med  mange  Ting,  som 
nu  ikke  sælges  paa  den  Maade.  Skærsliberne,  som  i  senere  Tider  spil- 
lede en  fremtrædende  Rolle  som  Udraabere  ved  deres  musikalske  Op- 
sang, har  næppe  dengang  raabt.  De  var  nemlig  saa  godt  som  alle 
Franskmænd.  Men  der  var  andre,  som  kunde  bringe  Folk  til  Fortvivlelse. 
Der  var  f.  Eks.  Østerskonerne,  af  hvilke  der  ifølge  Henrik  i  «Den  po- 
litiske Kandestøber«  var  saa  mange,  at  den  ene  aldrig  saa  snart  var 
jaget  væk,  før  en  anden  kom  i  Stedet ;  dernæst  de  utallige  Drenge  med 
«den  sidste  Vise>;. 

I  alle  Gader  man  med  Magt  sig  jo  maa  trænge 

Igennem  Viser  og  igennem  hæse  Drenge, 

Der  skriger  Øret  fuldt,  hver  i  sin  Melodi: 

Ny  Viser!  nu  om  Mord,  om  Brand,  om  Hekseri, 

Om  En,  som  hænges  skal,   om   Rov,   om  vanskabt   Foster    o.   s.   v. 

Andre  raabte  til  Bagernes  store  Fortornelse  med  Brød.  Mange 
løb  om,  med  særlig  Tilladelse,  og  falbød,  uden  at  raabe  i  Gaderne, 
deres  Varer  i  Husene.  Det  var  særlig  franske  Kvinder,  af  de  flygtende 
franske  Kalvinister,  der  udkrammede  en  Mængde  Ting,  som  Køben- 
havnerinderne vanskeligt  kunde  staa  for.  Handsker,  Parfumer,  Pudder, 
Kniplinger  og  anden  Damepynt  samt  « Galanteri«.  De  havde  deres 
Gang   paa   Slottet   og   hos   de  Fornemme   saa  vel  som   i    alle    Byens  vel- 

staaende  Huse    og    bragte    ved    Siden   af  deres    Stads    altid    en    Mængde 
Bynyt  i  Huset. 

Paa  Torvene  havde  de  Handlende  faste  Udsalgssteder.  Paa  Amager- 
torv sad  omkring  Vandposten  ud  for  « Store  Lækkerbidsken »  Kaalkonerne, 
Amagere  samt  andre  Gartnere  med  deres  Frugter  og  Grøntsager,  men 
der  var  ogsaa  Høkersker  med  Fjerkræ  og  Æg,  Smør  og  Ost,  Ærter  og 
Gryn.  Bønderne  ude  fra  Landet  falbød  deres  Sager  paa  Halmtorvet  (nu 
Raadhuspladsen),  Skidentorvet  (Pladsen  mellem  Nørregade  og  Fiolstræde) 
samt   (iammel  Torv   og  Ny  Torv,   hvor   man   tillige   kunde   købe   Kalve   og 


Kvæsthuset  opfort  1684  med  Udsigt  til  Flaadens  Leje  og  Toldboden. 


Svin  samt  Fede-  og  andre  ædende  Varer,  Hø,  Halm,  Korn  og  Gryn,  Skovle 
og  Koste  m.  m.  endog  Egetommer.  Ved  Vandkunsten  solgtes  al  Fisk,  der 
blev  kørt  til  Byen.  Ved  GI.  Strand  sad  Fiskerkonerne.  Men  vilde  man  have 
sig  en  Hue,  maatte  man  gaa  til  Huekonerne  paa  Graabrodretorv.  Her 
kunde  man  ogsaa  faa  Dukketøj  og  Pottemagersager  og  endelig  gamle  Klæder 
hos  «Paltekonerne».  Nu  kalder  vi  et  saadant  Torv  Loppetorvet,  dengang 
hed  det,  maaske  med  lige  saa  megen  Ret,  Lusetorvet.  Paa  Torvene 
blev  der  straks  fra  Torvetidens  Begyndelse  opsat  en  Torvefane,  og  saa 
længe  den  vajede,   maatte   man   kun  købe   til  sin  egen  og  sin   Husstands 

Behov.  Naar  den  Kl.  lo  blev  taget  ned,  var  det  tilladt  at  gøre  Indkøb 
til  videre  Forhandling.  Til  Ordenens  Opretholdelse  var  der  en  særlig 
Torvevagt,   bestaaende  af  lo  Soldater  under  Kommando  af  en  Sergent. 

En  saadan  Vagt  kunde  nok  gores  nødig.  Thi  Fiskerkonerne  og 
Hokerskerne  var  et  stridbart  Folkefærd,  og  der  maatte  over  for  dem 
gaaes  frem  efter  den  korte  Retsmetode.  Til  øjeblikkelig  Udsoning  af 
mindre  Forseelser  havde  man  Halsjærnene  paa  Torvene,  og  der  skulde 
efter  Datidens  Forestillinger  ikke  meget  til  for  at  komme  i  et  af  dem. 
De  fandtes  dog  ikke  blot  paa  Torvene,  men  ogsaa  i  flere  Gader  og 
brugtes  ikke  blot  til  Kvindfolk.  For  Smaatyverier  kom  Folk  i  Hals- 
iærnet,  i  Reglen  med  Tyvekosterne  under  Armen,  eller  i  Gabestokken 
ved  Ny  Norre  Port  eller  ved  Rigensgade  paa  Hjornet  ved  Grønland. 
Piger,  som  søgte  at  skille  sig  af  med  Urenlighed  fra  Huset  paa  en  nem 
men  ikke  tilladelig  Maade,  kom  i  Gabestokken,  og  hvem  der  stod  i  den 
eller  i  Halsjærnet,  kunde  være  sikker  paa  en  smuk  Samling  taknemme- 
lige Tilskuere.  Somme  Tider  kunde  Straffen  i  Halsjærnet  blive  haardere 
end  tiltænkt,  som  da  en  gammel  Soldat,  der  havde  gjort  sig  det  til 
Næringsvej  at  fange  Godtfolks  Hunde  ind,  slaa  dem  ihjel,  skære  Ho- 
vedet af  og  flaa  dem  og  derpaa  sælge  dem  for  unge  Raabukke,  blev 
grebet  og  sat  i  Halsjærnet  paa  Amagertorv  med  et  Hundehoved  paa 
Brystet.  «Men  som  den  Stymper  var  af  ond  Medfart  afmægtig,  ble\' 
han,  der  Benene  segnede  under  ham,  hængende  og  kvalt  til  Døde  i 
Halsjærnet.* 

Ved  « Kortegarderne »  d.  e.  Soldatervagterne  inden  for  Portene  og 
ellers  i  Byen  har  der  som  f.  Eks.  paa  Ulfeldsplads  og  ved  Slotsholmens 
Vagt  mellem  Højbro  og  Slottets  Porttaarn,  staaet  Træheste  til  Soldaternes 
særlige  Benyttelse. 

Et  vigtigt  Led  i  Billedet  af  en  københavnsk  Gade  i  den  sidste 
Menneskealder  forinden  og  i  den  første  efter  1700  er  Karosserne.  At  age 
i  Vogn  med  lukket  Himmel*)  over  havde  tidligere  været  betragtet  som 
en  adelig  Forret  og  var  derfor  noget,  der  under  den  stærke  Spænding 
mellem  Adelen  og  Borgerskabet  havde  stukket  dette  stærkt  i  Øjnene. 
Et  Sagn  fortæller,  a:  Biskop  Hans  Svane  havde  ladet  gøre  en  Vogn 
med   Himmel  over    til    sin  Hustru,    og    at   nogle  Adelsmænd,    der  ej   var 


*)  Et  Minde  har  vi  endnu  om  de  gamle  Vogne  med  lukket  Himmel,  der  ellers 
alle  Vegne  er  bleven  erstattet  af  Karosser  og  Kareter.  Det  er  de  endnu  brugelige 
Lig^'ogne. 

til  Sinds  at  opgive  de  fra  Fædrene  nedarvede  Rettigheder,  lod  den 
rive  ned,  en  Krænkelse,  som  Biskoppen  ikke  glemte.  Det  havde  derfor 
sin  store  symbolske  Betydning,  at  Frederik  III  efter  Regeringsforandringen 


Ole  Romer,   Politimester  i  Kobenhavn. 


forærede  ikke  blot  Adelsmanden  Hannibal  Sehested  men  tillige  de  borger- 
lige Mænd  Christopher  Gabel,  Hans  Svane  og  Hans  Nansen  hver  en 
Karosse.      Begivenhederne  i   1660    bidrog    i    mægtig  Grad    til    at  udvikle 

Københavnernes  i  Forvejen  stærkt  fremtrædende  honnette  Ambition  og  Kor- 
fængelighed,  og  det  blev  nu  Maalet  for  enhver  agtbar  Borger  at  kunne 
køre  i  sin  egen  Karet,  Det  er  disse  4,  om  man  vil,  historiske  Kareter, 
som  den  alderstegne  Jeronimus  i  « Maskeraden »  tænker  paa,  naar  han  siger, 
at  i  hans  Ungdom  var  der  ikke  flere  end  4  Kareter  i  Byen.  Men  allerede 
1702  kan  en  fremmed  Rejsende  optegne  i  sine  Dagbøger:  «Hvis  de 
snavsede  Gader  er  Grunden  til,  at  man  maa  gøre  Brug  af  Kareter,  er 
der  ej  heller  Mangel  derpaa.  Der  er  faa  Byer  paa  Kobenhavns  Stør- 
relse, hvor  de  findes  i  saa  stort  Antal.  Thi  uden  at  tale  om  saa  mange 
Hof-  og  Statsembedsmænd,  som  bor  i  Residensstaden,  er  der  næppe  en 
Kræmmer  eller  velhavende  Borger,  som  ikke  har  sin  Karet  eller  Kaleche 
med  2  Heste.  Det  kommer  dels  af  disse  Borgeres  Forfængelighed,  dels 
af,  at  det  er  saa  billigt  at  holde  Køretøj.  En  Karet,  to  Heste,  en  Kusk 
og  to  Lakajer  koster  kun  250  Rdlr.  om  Aaret  eller  50  Pd.  Sterling. 
Dette  har  en  Hofmand,  som  havde  en  saadan  Ekvipage,  forsikret  mig. 
Der  er  ogsaa  flere  Lejekareter  at  faa  til  rimelig  Pris;  man  betaler  kun 
I  Rdlr.  om  Dagen  og  r  Sletdaler  for  en  halv  Dag,  Morgen  eller  Efter- 
middag. Hvad  jeg  har  sagt  om  Københavnernes  Forfængelighed,  især 
med  Hensyn  til  Kvinderne,  er  ingenlunde  overdrevet;  det  hænder  ofte, 
at  Personer  af  Borgerklassen  blive  hjemme  fra  Kirke,  naar  de  ikke  kan 
køre  i  Karet,  naar  deres  Heste  er  syge,  eller  en  af  dem  er  død,  og  de 
ej   har  kunnet  købe  en  anden. » 

Det  maa  nu  ikke  overses,  at  Københavns  Gader  uden  for  Rygste- 
nenes Højde,  der  særlig  var  bestemt  for  Fodgængere,  dannede  et 
bundløst  Uføre,  især  for  Folk,  der  bar  Sko  og  Knæbukser.  Og  selv 
paa  de  frelsende  Rygsten  kunde  det  være  vanskeligt  at  færdes  umo- 
lesteret,  naar  en  eller  anden  «modvillig»  Køresvend  fandt  paa  at  køre  i 
Siksak  ned  ad  Gaden,  og  ubehageligt,  naar  under  en  Regnbyge  Regnen 
strømmede  med  Plasken  ned  fra  de  langt  fremspringende  Tagskæg. 
Desuflen  færdedes  der  altid  saa  meget  Skarnsfolk  paa  Gaden;  naar  ikke 
en  Gang  Mænd  som  den  fromme  og  brave  Hr.  Just  Justesen  Bjerre, 
Præst  til  Trinitatis,  kunde  faa  Lov  at  gaa  i  Fred,  —  en  Matros  sprang 
en  Gang  til  og  nappede  hans  Hue  af  Hovedet  paa  ham  —  kan  man 
vide,  at  Damer,  særlig  Damer  i  Pudsen,  kunde  være  udsat  for  alle  Slags 
Ubehageligheder.  Vogne  maatte  derfor  sikkert  anses  for  nødvendige 
saa  vel  i  Vinterens  Pløre  som  i  Sommerens  Støv.  Vognhyren  var  i 
Virkeligheden  billig,  som  af  den  Rejsende  bemærket.  Endnu  20  Aar 
senere    kunde    man    have    en    Karet    en    hel  Dag  til   Midnat    for  i    Rdlr. 

og  fra  Kl.  12  Middag  til  12  Midnat  for  4  ^.  Kobenhavnerinderne 
synes  at  have  benyttet  Vogne,  saa  snart  Lejlighed  gaves,  og  i  «- Barsel- 
stuen* faar  man  at  vide,  at  Gaden  —  Aabenraa  —  holdt  fuld  af  Vogne 
med  Damer,  der  aflagde  Barselvisit.  «Man  skulde  tænke »,  siger  i 
«iite  Juni»  den  ene  Proprietarius,  der  er  vred  over,  at  han  er  bleven 
overstænket  af  en  forbandet  Karosse,  «at  der  boede  en  Hoben  rige 
Folk  i  denne  By,  thi  gaar  Du  paa  Gaden,  kan  Du  ej  komme  frem  for 
Heste,   Vogne  og  spraglede  Lakajer. » 

For  at  skaane  Syge  for  den  sikkert  ulidelige  Rumlen  af  Vogne  paa 
<le  slet  brolagte  Gader  kunde  man  faa  Lov  at  spærre  Gaden  af  uden 
for  Huset  ved  at  trække  Lænker   tværs  over   dem    fra  Fortov  til  Fortov. 

Under  Frederik  IV  kom  et  nyt  Befordringsmiddel  op,  de  lukkede 
Bærestole  eller  Portechaiser,  som  efter  Regulativet  af  1725  var  at  faa 
paa  forskellige  faste  Pladser  som  Kongens  Nytorv,  ved  Nicohii  Kirke, 
paa  Vandkunsten,  Ulfeids  Plads  og  andre  Steder,  og  som  kostede 
2  Sletdaler  (i  Rdl.  2  y^)  i  Hyre  for  en  Dag.  De  forekomme  stadig  i 
Holbergs  Komedier  og  benyttedes  Aarhundredet  ud.  Sidste  Gang  man 
saa  Portechaiser  i  Københavns  Gader  var  i  Kolerasommeren  1853,  da 
de  blev  brugt  til  at  befordre  Patienter  i  til  Søetatens  Hospital  i  Nyboder. 

Særlig  Interesse  fik  Livet  i  (iaderne  naturligvis,  naar  der  var  noget 
paa  Færde.  Naar  kgl.  Majestæts  Trompetere  red  rundt  og  blæste 
Nytaar  ind  foran  Standspersoners  Huse,  eller  —  Søndag  før  første  Tors- 
dag i  Marts  Maaned  —  blæste  Herredag  ind  uden  for  Højesterets- 
assessorernes Boliger;  naar  enkelte  Lav  eller  forskellige  Regimenter  satte 
Majtræ  op  St.  Hans  Aften,  eller  naar  nogle  fornemme  Herrer  efter 
et  godt  Lag  korte  Byen  rundt  med  Musik  i  Vognene.  Ved  Siden 
af  sligt  var  det  vel  mere  dagligdags,  at  de  fattige  Skolepeblinge  paa 
bestemte  Dage  i  Ugen  sang  for  Brod  foran  Godtfolks  Døre,  eller  at 
Trommeslageren  slog  paa  Kalveskindet  og  læste  oftentlige  eller  private 
Bekendtgørelser  op,  at  Byfogedens  Svende  greb  Folk,  der  imod  kgl. 
Majestæts  Bud  og  Befaling  havde  understaaet  sig  til  at  doble  eller  spille 
paa  Gaden,  eller  de  satte  afsted  efter  Lykke-Potte  Mænd,  Folk  der  løb 
om  med  Tombolaer  (Lykkepotter),  eller  efter  en  eller  anden,  der  havde 
moret  sig  med  at  skyde  eller  brænde  Fyrværkeri  af  paa  Gaden,  eller 
at  Stodderfogederne  gjorde  Jagt  paa  Tiggerne.  En  Rus  tilhørte  endnu 
dengang  Privatlivets  Fred,  selv  om  den  blev  vist  frem  paa  Gaden,  og  fulde 
Folk  og  Tiggere  var  der  nok  af.  En  sølle  Djævel,  der  var  pyntet  med 
den  spanske  Kappe,   eller  en   Kvinde,    der  bar  Sten  af  By,   eller  en  som 


skulde  stryges  til  Kagen,  var  naturligvis  altid  en  kærkommen  Adspredelse 
under  Dagens  trælsomme  Arbejde. 

En  rigtig  Henrettelse  var  et  stort  Folkeskuespil,  og  der  var  nok  af 
dem.  Paa  Nytorv,  hvor  tillige  Smædeskrifter  og  skadelige  Boger  blev 
brændt  af  Bøddelen,  paa  Amagertorv  og  Kongens  Nytorv,  ude  i  Grøn- 
ningen og  uden  for  Øster  Port  og  Vester  Port  stod  der  Skafot  eller  Galger. 
Henrettelse  af  Borgerlige  var  ikke  almindelig,  men  Soldaternes  Galge  paa 
Grønningen  var  stadig  i  Brug.  Om  Præsten  ved  Garnisonskirken,  Knud 
Tommerup,  fortælles  det,  at  han  i  sin  Embedstid  (1693 — 1726)  fulgte 
over  600  Soldater  til  Retterstedet. 

En  Henrettelse,  der  vakte  ualmindelig  Opsigt,  og  om  hvilken  der 
endnu  gaar  Sagn  i  Nyboder,  fuldbyrdedes  1683  ved  Galgen  uden  for 
Øster  Port  (ved  Kalkbrænderiet)  paa  9  Baadsmænd  som  havde  gjort 
Mytteri  om  Bord  paa  Orlogsskibet  « Havmanden ».  Det  var  laant  ud  til 
det  vestindiske  Kompagni  og  skulde  fore  dettes  Guvernør  Jørgen  Iversen 
Dyppel  ud  til  St.  Thomas  tillige  med  100  Slaver  fra  Bremerholm,  der 
skulde  befolke  Øerne.  Guvernøren  og  Skibsføreren  samt  en  Del  andre 
Befalingsmænd  havde  Oprørerne  kastet  over  Bord,  de  fleste  af  Slaverne 
havde  de  sat  i  Land  paa  en  af  Azorerne  og  havde  derpaa  sat  Kursen  til 
Irland  for  at  sælge  Fartojet  der.  Men  den  fredelige  Del  af  Mandskabet 
havde  atter  faaet  Bugt  med  Oprørerne  og  havde  ført  Skibet  inden  for 
Skagen,  hvorefter  det  strandede  paa  Svenske  Kyst  i  Båhus  Len.  Over  for 
dem  kom  de  gamle  middelalderlige  Straffe,  som  Folk  uden  for  Kongens 
Tjeneste  ogsaa  idømtes,  men  som  de  i  Reglen  benaadedes  for,  til  Ud- 
øvelse i  hele  deres  Barbari.  4  af  disse  Mænd  blev  halshuggede,  men 
de  5  mest  Skyldige  blev  radbrækkede  —  d.  e.  fik  alle  Ledemod  knuste 
med  et  Hjul  —  og  derpaa  levende  lagt  paa  Stejle.  Hovedmanden  for 
Mytteriet,  en  Hamborger,  fik  dog  først  sin  højre  Haand  afhugget  og 
blev  2  Gange  knebet  i  Brystet  med  glødende  Tænger.  «Da  han  var 
bleven  lagt  paa  Stejlehjulet  bad  han  om  en  Drik  01  og  levede  anden 
Dagen  derefter.«  Hans  4  Ulykkeskammerater  blev  efter  en  Times 
Forløb  pardonnerede  af  Dronningen,  at  Boddelen  maatte  kvæle  dem, 
« hvilket  var  græsseligt  at  se.» 


Sikkerheden  paa  Kobenhavns  Gader  var  grumme  ringe,  og  Overfald 
og  Slagsmaal  med  mere  eller  mindre  blodig  Udgang  hørte  til  Dagens 
Orden.       Borgernes    Forbitrelse    over    den    paatvungne    Indkvartering    og 

deres  Harme  over  Garnisonen,  som  de  ikke  uden  Grund  betragtede  som 
den  nye  Regerings  Sikkerhedsvagt  og  deres  egne  Vogtere,  gav  sig  stadig 
Luft,  og  uafladelig  forefaldt  der  alvorlige  Batailler  i  Københavns  Gader 
mellem  Borgerne  og  de  Militære.  Det  var  til  ikke  ringe  Besvær  for 
Byen,  at  den  enevældige  Konge  til  Trods  for  alle  Løfter  om  Frihed  for 
Indkvartering  og  Fortifikationsskatter,  for  den  nye  Forfatnings  og  sin 
egen  Sikkerheds  Skyld,  troede  sig  nødsaget  til  at  underholde  en  saadan 
Bande  af  ryggesløse  og  voldsomme  Personer,  som  den  hvervede  Hær 
dengang  bestod  af,  Bærmen  af  alle  Samfundsklasser.  Og  da  tilmed 
Regeringen  ikke  sørgede  for  at  kunne  betale  disse  Folk  deres  Sold,  saa 
de  kom  til  at  lide  Mangel  paa  alt,  kan  man  ikke  undres  over,  at  de 
hjalp  sig  selv.  Allerede  i  1660  skriver  den  svenske  Gesandt:  Her  er  en 
stor  Jammer  blandt  Soldaterne  i  Staden,  som  af  Hunger  bedriver  den 
ene  Insolens  efter  den  anden ».  Det  var  særligt  paa  Torvedagene,  at 
der  forefaldt  Uroligheder,  naar  Soldaterne  i  større  eller  mindre  Grupper 
gjorde  Anfald  paa  Boder  med  ædende  Varer,  og  det  var  i  den  Anled- 
ning, at  der  blev  oprettet  en  særlig  Vagt  af  Ryttere  paa  hvert  Torv, 
saalænge  Torvetiden  varede.  Men  heller  ikke  det  var  altid  nok  til  at 
opretholde  Ro  og  Orden. 

Ogsaa  de  militære  Afdelinger  kunde  indbyrdes  udfægte  blodige  Ba- 
tailler. I  en  2  Dages  Kamp  i  1686  mellem  Livgarden  og  nogle  andre 
Regimenter,  hvoriblandt  Marinerne,  blev  en  Snes  Mand  dødeligt  saarede. 
St.  Hans  Aften  1690  var  der  et  vældigt  Slagsmaal  mellem  Holmens  Folk, 
der  havde  rejst  ALajstang  i  Nyboder  og  holdt  Midsommerfest,  og  Sol- 
daterne, der  ikke  vilde  lade  dem  være  ene  om  Lystigheden  og  de 
smukke  Nyboderspiger.  Der  blev  stukket  med  Knive  og  hugget  med 
Klinger,  stukket  med  Bajonetter  og  skudt  med  Musketter  og  flere  blev 
alvorligt  saarede.  Dagen  efter  stormede  Matroserne  Corps  de  Garden 
ved  Oster  Port  og  smed  Vagten  ud.  Langt  op  i  Rigensgade,  Borger- 
gade og  Adelgade,  helt  ned  til  Amalienborg  Have  og  hen  til  Solvgade 
mærkedes  Dønningerne  af  Kampen. 

Over  for  saadanne  Uroligheder  maatte  Myndighederne  gribe  til  andre 
militære  Afdelinger,  i  Reglen  Hestgarden,  for  at  skafte  Fred.  Til  daglig 
Brug  havde  det  imidlertid  ogsaa  vist  sig  umuligt  for  Raadstuevagten  og 
By  fogdens  Svende  om  Dagen  og  '<den  lille  Vagt»  (32  Mand)  om  Natten 
at  opretholde  Ro  og  Orden  paa  Byens  Gader.  Det  kunde  hænde,  at 
Raadstuevagten  blev  overfaldet,  naar  den  førte  en  Fange  til  Børnehuset, 
og  Fangen    med  Magt    befriet.      Ordrerne    til    at    forsyne    Vagten,    som 


forte  Forbrydere  til  Retterstedet,  med  Krudt  og  Kugler,  saa  den  kunde 
skyde  skarpt,   viser  ogsaa,   hvad  man   kunde  vente  sig. 

Christian  V  bestemte  i  December  1670,  at  eftersom  om  Nattetide 
saadanne  store  Uskikkeligheder  med  Mord,  Tyveri,  Slagsmaal  og  andre 
deslige  utallige  Usømmeligheder  begaaes,  «saa  fast  ingen  mere  kan  gaa 
sikker  paa  Gaden  om  Aftenen »,  skulde  der  oprettes  en  Borgervagt  paa 
IOC  Mand,  der  delt  i  3  Afdelinger  skulde  holde  Ro  i  Byen  om  Natten. 
De  skulde  have  deres  Vagtstuer  eller  Corps  de  Garder  paa  Raadhuset, 
paa  Amager  Torv  og  paa  Købmagergade  «udi  den  Bugt  af  Klareboderne ». 
Denne  Indretning  viste  sig  imidlertid  upraktisk,  og  T682  indrettedes  Koben- 
havns Politikorps.  Præsidenten  i  Nyborg  Klaus  Rasch,  blev  den  første 
Politimester  —  hans  Myndighed  strakte  sig  ikke  blot  til  Kobenhavn, 
men  over  hele  Landet,  —  og  samme  Aar  oprettedes  til  særlig  Nattjeneste 
og  Tilsyn  med  Gadeløgterne  et  Vægterkorps,  der  væbnedes  med  Morgen- 
stjerner. Vægterne  skulde  ikke  blot  holde  Orden  i  Gaderne  og  passe 
paa,  om  der  viste  sig  Ild  noget  Sted,  men  tillige,  efter  Taarnvægternes 
Raab,  udraabe  Klokkeslettet  ligesom  i  tidligere  Tid  den  raabende  Vagt. 
I  1686,  som  det  synes,  blev  Kingo's  Vægtervers  indført,  der  først 
efter  Midten  af  det  19.  Aarhundrede  er  gaaet  af  Brug  i  de  danske 
Provinsbyer. 

Forskellige  morderiske  Sammenstød  —  man  maa  erindre,  at  saa 
godt  som  alle  gik  med  Kaarde  ved  Siden  - —  og  særlig  Drabet  paa 
Dansemester  Lachmann,  der  1694  blev  dræbt  af  to  unge  Kavalerer,  hvem 
han  havde  forment  Adgang  til  et  Afdansningsbal  i  sit  Hus,  og  hvorom 
mere  siden,  viser  imidlertid,  hvor  ringe  Sikkerheden  for  Liv  og  Lemmer 
endnu  var  paa  Kobenhavns  Gader.  Der  udstedtes  i  den  Anledning  (1695) 
en  kongelig  Resolution,  «Overlast  og  Drab  at  hindre»,  i  hvilken  det 
gjordes  Borgerne,  ikke  blot  i  den  Gade,  Overfaldet  eller  Slagsmaalet 
foregik,  men  ogsaa  i  de  tilstødende  Gader,  til  Pligt  at  mode  væbnede 
med  Kortgevær  o:  Sidevaaben  og  skille  de  Stridende.  Undlod  de  at 
møde,  skulde  alle  Borgere  i  de  nærmeste  12  Huse  paa  begge  Sider  Gaden 
samt  i  de  nærmeste  12  Huse  i  de  tilstødende  Gader  bøde  100  Rdlr.  til 
Christianshavns  nye  Kirke.  Om  egentlig  denne  Maade  at  arrangere 
større  Oplob  paa  forte  til  Maalet,  turde  være  et  stort  Sporgsmaal.  Ved 
forskellige  Lejligheder  viste  det  sig,  at  man  kun  opnaaede  at  gøre  en 
Tvekamp  til  et  ordentligt  Feltslag.  I  Vinteren  1697 — 98  forefaldt  der 
saa  mange  Tilfælde  af  Røveri  og  Overfald  paa  Gaderne,  særlig  udøvede 
af  de  mange    aftakkede  Soldater,    at    man    maatte    lade    Hestgarden    pa- 

trouillere  om  Natten  for  at  hindre  « uskyldig  Blodsudgydelse ».  Endog 
Kvindfolk  trak  i  Karleklæder  og  slog  sig  paa  Stimandshaandværket,  og 
i  1701  paa  en  højhellig  Juledags  Morgen  overfaldt  en  «Vovehals»  en  af 
de  stadbeskærmende  Vægtere  og  smed  ham  i  Kanalen,  hvor  han  l)lev 
funden  død. 

Og  alt  dette  skete  i  en  Tid,  hvor  Loven  haandhævedes  med  en 
saadan  Strenghed,  at  en  Mand,  der  paa  Tøjhuset  havde  stjaalet  en  Smule 
Bly  at  bruge  til  Sænkelod  paa  en  Fiskesnøre,  blev  domt  3  Aar  i  Bremer- 
holms Jærn. 

Slagterne  og  Murerne  blev  anset  for  Byens  uroligste  Elementer 
næst  efter  Soldaterne.  Under  Frederik  IV  synes  Matroserne  at  have  været 
de  uregerhgste,  navnlig  fordi  de  lige  saa  lidt  som  tidligere  Soldaterne 
fik  deres  Penge  udbetalt.  Der  forefaldt  uafladelig  store  Gadeoptøjer 
imellem  Borgerne  og  de  Militære,  eller  imellem  disse  indbyrdes.  Mellem 
Studenterne  og  Kadetterne  var  der  stadig  Krigstilstand  og  ikke  mindre 
mellem  Studenterne  og  Lakajerne.  Af  disse  Kampe  er  især  to  blevne 
bekendte,  nemlig  Lakajernes  Belejring  af  Regensen  i6g6  og  Kadetternes 
Storm  paa  samme  Bygning,  der  var  at  betragte  som  Studenternes  faste 
Borg,  1719.  Den  første  manglede  lige  saa  lidt  som  den  trojanske  Krig 
sin  Helena,  idet  den  synes  opstaaet  i  Anledning  af  en  Skomagerdatter, 
Elisabeth,  der  havde  sat  en  skøn  Kniplingsklud  paa  Spil  i  \'ærtshuset 
« Kronen »    lige    over  for  Regensen  i  Kannikestræde. 

Det  sidste  Krigstog  mod  Regensen  blev  af  Holberg  benyttet  i 
«Jacob  v.  Thybo«,  hvis  Tale  til  hans  Soldater  maa  have  vakt  stor  Jubel 
hos  Tilskuerne,  der  alle  forstod,  hvortil  han  sigtede:  «Hvem  I  træffer 
udi  sort  Kjole,  skal  I  støde  ned.  Naar  vi  saa  har  massakreret  de  fleste 
hid  og  did  paa  Gaderne,  skal  vi  formaliter  belejre  Regensen,  hvilken  vi 
udi  en  Hast  kan  erobre,  thi  jeg  tror  ikke,  de  formedelst  Mangel  af  Pro- 
viant skal  kunne  holde  en  Belejring  ud   i   24  Timer. » 


I  Sammenhæng  med  den  unge  Enevoldsregerings  Bestræbelser  for 
at  gøre  København  til  en  mere  « europæisk«  By,  end  den  hidtil  havde 
været,  staar  ogsaa  dens  Iver  for  at  skaffe  den  Midler  til  at  møde  Tidens 
to  store  Farer,  Brand  og  Pest.  Men  Udviklingen  gik  saa  langsomt  for 
sig,  at  Regeringens  Anstrengelser  kun  nyttede  lidet  over  for  Mangelen 
paa    Samfundsfølelse     og    Ulyst    til    at    forlade    gamle    indgroede    Vaner. 

Først  ved  de  to  store  Ildebrande  i  1728  og  1795  blev  de  store  Arne- 
steder  for   Pest  og  Smitte  til  Dels  ødelagte  i  København. 

Allerede  1663  havde  Frederik  111  givet  Ordre  til  at  forfatte  en 
«Brandordning»  for  Byen,,  men  en  saadan  synes  først  at  være  fremkom- 
met i  1687.  Den,  der  opdagede  Ilden,  skulde  straks  «et  stort  Anskrig* 
til  Naboerne  gøre.  Det  var  fornemmelig  Vægternes  Opgave  at  spejde 
efter  Ild,  og  de  advaredes  imod  at  forsømme  den  «med  Søvnagtighed». 
Naar  de  havde  gjort  Allarm  i  de  nærmeste  Gader,  skulde  de  forføje  sig 
til  Raadhuset  og  bringe  Melding  om  Ilden,  dernæst  sætte  deres  Morgen- 
stjerner fra  sig  og  hjælpe  til  ved  Sprøjterne.  Vægterne  i  Frue  og  Nikolai 
Kirketaarne  skulde  klemte  med  Stormklokkerne,  stærkt  naar  Ilden  var  i 
Tiltagen,  svagere  naar  den  tog  af.  Om  Dagen  skulde  der  sættes  et 
Flag,  om  Natten  en  Løgte  ud  paa  den  Side  afTaarnet,  der  vendte  mod 
Ilden.  Gadevægterne  skulde  tænde  deres  Løgter,  støde  i  deres  Fløjter 
og  raabe  Brand  og  spærre  Gaden  af  for  Uvedkommende;  de  to  tilstede- 
værende Korporalskaber  af  Borgerskabet  besatte  Brandstedet;  Brandvagten 
lod  AUarmtrommen  gaa,  Brandsvendene  rykkede  ud  med  Raadhusets 
samt  Stadens  andre  Sprøjter,  Øldragerne  mødte  op  med  Bryggergaardenes 
Sprøjter,  Vognmændene  med  Kirkernes  store  Vandkar,  og  enhver  Borger, 
der  havde  Hest,  mødte  med  en  Tønde  Vand  paa  sin  Sluffe,  tømte  den 
og  jog  af  Sted  igen.  Indbyggerne  skulde  sætte  Kar  uden  for  deres  Døre 
og  fyldte  dem  med  Vand.  Borgerskabets  Kompagnier  traadte  under 
Vaaben  paa  deres  Alarmpladser.  Garnisonen  og  Holmens  Folk  havde 
ligeledes  at  mode;  efterhaanden  klemtedes  der  fra  alle  Byens  Kirker, 
Branddirektør,  Politimester,  Stadshauptmand,  Kommandant,  ja  selv  Hs, 
Kgl.   Majestæt  blev  vækket,   og  i  kort  Tid  var  hele  Byen  paa  Benene. 

I  Oktober  1680  brændte  hele  Bygningsfirkanten  mellem  Kompagni- 
og  Brolæggerstræde,  Raadhus-  og  Knabrostræde.  16.  Juni  1683  «opfløj» 
Laboratoriet  paa  Christianshavn,  d.  v.  s.  sprang  i  Luften,  med  en  halv 
Snes  Mennesker;  14. — 15.  November  1685  lagde  en  stor  Brand  40  Gaarde 
i  Badstuestræde,  Endeløsstræde  og  Vimmelskaftet,  samt  nogle  Baghuse  til 
Ciammel  Torv  i  Aske.  Det  var  denne  Brand,  der  gav  Anledning  til 
Nygades  Anlæg.  I  Tiaaret  169  r — 1700  var  der  imellem  60  og  70  større 
og  mindre  Brande  i  Byen.  Men  den  Brand,  der  voldte  størst  Elendighed 
i  Byen,  var  dog  den,  der  opkom  paa  Sophie  Amalienborg  under  Opførelsen 
af  en   Opera*)    den    19.   April   1689.       Slottets    Hovedbygning    blev    fuld- 


^■)    Operaen,    der    var   bleven    opført   paa  Kongens  Fødselsdag   den    15.  April  og 

stændig  ødelagt;  171  Mennesker  indebrændte  eller  blev  saa  ilde  tilredte 
af  Ilden,  at  de  kort  efter  døde,  medens  mange  andre  fik  Saar  og  Mærker 
deraf  for  Livstid. 

Der  omkom  ved  denne  sørgelige  Brand  mange  af  Byens  Borgere,  men 
det  var  dog  især  Folk  af  højere  Stand  og  Hoffets  Personale,  som  blev 
ramt  af  denne  Ulykke,  «og  var  det  det  beklageligste,  at  deriblandt  var 
de  fleste  Kernen  af  de  fornemste  Indbyggere,  ypperlige  Subjekter  og  Of- 
ficerer, samt  af  det  skønneste  Fruentimmer,  unge  og  velopdragne  Børn, 
og  at  mange  Familier  derved  ganske  og  aldeles  er  undergaaede  eller  de 
Efterlevende  ved  saadan  jammerlig  Skilsmisse   er    sat  i  saa  stor  Sorg  og 

Bekymring,    at   de    uden  Trøst   i  saa  stor  Sorg  maatte  forgaa 

Sandelig  det  Menneske  maatte  være  haardere  end  en  Klippe,  der  kunde 
uden  Bevægelse  beskue,  hvorledes  en  Fader  med  to  Børn  i  Armen  og 
nogle  frugtsommelige  Kvinder  af  den  hede  Aske  blev  uddragne,  de 
dejlige  Børn  med  højt  opsvulmede  Ansigter  og  halvt  forbrændte  Legemer 
ligge  for  deres  Øjne,  som  tilforn  havde  haft  største  Ærbødighed  for 
dem;  man  hørte  derover  allevegne  Jammer  og  Elendighed,  Suk  og  Graad, 
en  Hustru  søgte  sin  Mand,  en  Mand  sin  Hustru,  Børn  Forældrene  og 
Forældrene  Børnene,  en  Ven  den  anden  og  en  Broder  sin  Søster  og 
med  Hjertens  Taare  beklagede  deres  Ulykke,  in  summa  saadan  højt- 
beklagelig  Hændelse  er  utænkelig  og  aldrig  tilforn  hørt,  ej  heller  saa 
jammerfuld  kan  beskrives,  som  den  i  sig  selv  var,  ti  der  var  fast  ingen 
fornem  Familie  eller  Hus  i  København,  som  jo  maatte  beklage  eller 
begræde  sine  Paarorende  og  for  dem  anlægge  Sorg. 

Det  Tab  af  Klæder,  Guldkæder,  Armbaand,  Ringe,  Klenodier  og 
andre  Sirater,  som  med  de  elendige  Personer  i  Branden  er  omkommet 
og  forloret  er  beregnet  til  nogle  tusende  Rdl.  og  Slottet  med  de  herlige 
Møbler  til  nogle  Tønder  Guld.  Dog  var  i  denne  Ulykke  dette  dog  en 
Trøst,  at  hverken  Kongen,  Dronningen  eller  nogen  af  det  kgl.  Hus  var 
med  udi  dette  Sørgespil.  >^ 

Blandt  de  Omkomne  var  en  lille  Søn    osf  Datter  af  den  rige  Etats- 


som  nu  gentoges  for  en  større  Tilskuerkreds,  var  «Der  vereinigte  Gotterstreiti'  og  var 
komponeret  af  Poul  Schindler,  en  Søn  af  Kongens  Glassnider.  Da  i  iste  Akt  de  fire 
Krigsguder  Mars,  Pollux,  Castor  og  Perseus  under  Kanonsalut,  Paukers  og  Trommers 
Klang  samt  Affyring  af  Fyrværkeri  «paa  Theater  nedkomme  udi  en  Sky»,  tændte  en  af 
Raketterne  Ild  i  de  tørre  Enebærris,  hvormed  Væggene  i  det  til  midlertidigt  Brug  op- 
førte Træteater  var  smykket,  og  i  et  Nu  stod  det  hele  i  Flammer. 

raad  Elers  og  Hustru,  en  Datter  af  Sjællands  Biskop  Hans  \\'andal. 
Det  barnløse  Ægtepar  besluttede  da  at  anvende  deres  store  Formue  i 
velgørende  Ojemed  og  oprettede  bl.  a.  den  Stiftelse  for  trængende  Stu- 
denter, der  bærer  Navnet  Elers  Kollegium  (indviet  1705),  og  som  endnu 
staar  som  et  Minde  om  Amalienborgs  Brand  og  den  Sorg,   den   forvoldte. 


Efter  Enevældens  Indførelse  gik  Københavnerne  glip  af  de  pragt- 
fulde Kroningsfestliglieder.  De  henlagdes  fremtidigt  til  Frederiksborg 
eller,  for  en  enkelt  Konges  —  Christian  VII's  — ■  Vedkommende  til 
Christiansborg  Slot  og  dets  lukkede  Løngange. 

Men  de  fik  rig  Erstatning  paa  anden  Maade.  Man  vilde  lige  saa 
gerne  more  sig  ved  Hove  efter  F^nevældens  Indførelse  som  før,  og  selv 
om  Hoffets  Forlystelser  med  Indførelsen  af  «Wirtschaften» ,  Maskerader, 
Balletter  o.  s.  v.  mere  foregik  inden  Døre  eller  i  Haverne  for  en  særlig 
indbudt  Kreds,  var  der  dog  stadig  noget  at  se  paa.  Ikke  en  Gang 
Belejringen  og  dens  Tryk  formaaede  at  afholde  Sophie  Amalie  fra  at 
tage  paa  Harejagt  paa  Amager  eller  ride  og  køre  Karussel,  saa 
Svenskerne  kunde  synge: 

Holsten  have   vi   vundet. 

Og  Jylland   have   vi   fundet, 

den  Tid,   Kongen  og  Dronningen   aag  i  Ring, 

da  fik  vi   Fyn  og  Sjælland   ind. 

Det  foregik  undertiden  i  Kongens  Have  —  hvor  Frederik  III  havde 
tænkt  paa  at  anlægge  en  « Spilbane »  eller  Rendebane,  omtrent  hvor 
senere  Kronprinsessegade  blev  anlagt  —  undertiden  foran  Slottet. 
Damerne  synes  i  Reglen  at  have  stukket  til  Ringen  fra  Vogne,  og  som 
Karussel  vogne  blev  i  alt  Fald  en  Gang  i  Kongens  Have  de  kgl.  Post- 
kalescher  anvendt.  I  1663  holdtes  der,  i  Anledning  af  Kurprinsen  af 
Sachsens  Besøg,  Ringrending  foran  Slottet,  men  da  sad  Dronningen  og 
hendes  Damer  i  smaa  dertil  indrettede,  smukt  prydede  og  forgyldte 
Vogne.  Paa  Ridebanen  ved  Slottet,  hvortil  Folk  kunde  faa  Adgang 
som  Tilskuere,  holdtes  der  hyppig  « Rosballetter » ,  «Kopfrennen»  (se 
Side  230)  og  Ringrenden.  Her  kunde  man  ogsaa  jævnlig  se  Christian  V 
sammen  med  Gyldenløve  og  andre  Udvalgte  øve  sig  i  Turnering  og 
Ridderfærdighed . 

En    særlig    pragtfuld    Karussel    holdtes    13.   April    1685    paa  Kongens 

Nytorv  paa  en  aflang  Plads  Ibran  ( lyklenloves  Palais.  Kongen  selv 
førte  den  blaa  Eskadrille,  (iyldenløve  den  røde.  Hver  Eskadrille  havde 
I  Pauke  og  12  Trompetere  samt  over  150  Heste,  desuden  gjorde  baade 
Hestgarden  og  Fodgarden  samt  Drabantgarden  Tjeneste.  Prisen  for 
Løbene  var  massive  Guldbægere,  og  Storkansleren  (irev  Ahlefeld,  Felt- 
marskal Grev  de  Roy  samt  Geheimeraaderne  Jens  og  Niels  Juel  var 
Dommere. 

Ogsaa  Vinterens  Glæder  nød  man  ved  Hove  til  Københavnernes 
Glæde.  Datidens  Avis  Danske  Mercurius  ved  at  fortælle  i  November 
1673: 

En  prægtig  Slædefart  af  Kongen  og  hans  Moder. 
Saavel  som  Dronningen  og  Prins  Georg,  hans   Broder, 
•Samt   Hoffets  bedste   Mænd  paa  samme  Vinters  Sne. 
Man    her  med  største  Lyst  i   Staden   tik   at  se. 
Livvagten  red   foran  paa   Banen  Rum   at  gøre. 
J  )ernæst  Herpukken  og  Klarin   man   fik  at  høre, 
Ja  den    Sølvbjældre-Larm   og  Skrald,   som   fulgte  dem. 
Gav   noksom   Tegn,   at  der   en  Konge  kørte   frem. 

Der  blev  ogsaa  holdt  Ringkorsel  paa  Isen ,  som  da  Prins  Frederik 
i  167Q  tillige  med  Prinsessen  af  Tarent  og  en  Mængde  af  Hoffets 
Damer  og  Kavallerer  stak  til  Ringen  fra  Slæder  paa  Peblingesøen  «ved 
Trompetens  Lyd  og  klingende  Hærpauker  >. 

Af  mere  stilfærdig  Art  var  Lystturene  i  Havnen  og  ud  til  Skovs- 
hoved, naar  Frederik  IH's  Døtre  lod  sig  ro  af  Tyrkere  i  de  af  Cort 
Adeler  konstruede  Galejer  med  Violons  og  anden  douce  Musiqve  i  Baaden. 

Naar  Kongen  efter  nogen  l'ids  Fraværelse,  eller  naar  fyrstelige  Per- 
soner, der  kom  paa  Besøg,  eller  naar  fremmede  Gesandter  holdt  Indtog, 
skete  det  altid  med  Pomp  og  Pragt.  Da  saaledes  Christian  V  under 
Krigen  i  Oktober  1676  kom  til  Byen  sammen  med  Dronningen,  dog 
Enkedronningen  dem  i  Mode  med  9  Karosser  ved  Dyrehaven.  Cnder 
Kanonsalut  fra  alle  Kanonerne  paa  Voldene,  Klokkeringning  og  Klokke- 
spil (tra  Helligaandskirken)  kom  de  op  paa  Slottet.  Borgerskabet  og 
Soldaterne  paraderede  paa  Gaderne,  og  Trængslen  var  saa  stærk,  at  det 
næsten  var  umuligt  at  komme  frem.  Da  de  kgl.  Herskaber  om  Aftenen 
kørte  over  Kongens  Nytorv  ud  til  Sophie  Amalienborg  for  at  deltage  i 
en  Fest  hos  Enkedronningen,  lod  Niels  Juel  fra  Kanonerne  paa  .Altanen 
paa  sin  Gaard  paa  Hjørnet  af  Bredgade  afgive  Salut  paa  18  Skud,  der 
blev  besvaret  af  4  Orlogsmænd,  som  laa  i  Havnen  behængte  med  Lygter. 

Amalienborg  Slot  og  Have  var  illumineret  paa  det  prægtigste,  og  hver 
Gang  en  Skaal  blev  drukket  eller  en  ny  Ret  blev  sat  paa  Bordet,  hørte 
man  straks  Kanonernes  Dundren. 

Naar  Kongen  besøgte  Gyldenløve  paa  hans  (iaard  paa  Kongens 
Nytorv  var  der  Illumination  og  Fyrværkeri.  Ligeledes  naar  de  fremmede 
Gesandter  holdt  Fest  i  Anledning  af  en  eller  anden  for  deres  Regering 
glædelig  Begivenhed ,  og  man  kunde  ved  saadanne  Lejligheder  endnu 
se  den  gamle  Skik  med  at  stege  en  hel  Okse  paa  Spid  paa  et  af 
Torvene,  hvorefter  den  blev  givet  til  Pris,  medens  rød  og  hvid  Vin 
sprang  som  Springvand   ved  Siden  af. 

Fastelavns  Mandag  1689  lod  den  engelske  Kok  stege  en  Stud  paa 
Amagertorv,  og  trakterede  alle,  som  kom,  med  et  Stykke  af  den  og  et 
Glas  Vin.     «Dog  lod  han  sig  betale  for  saadant  usædvanlig  Traktement.* 

Det  var  sikkert  ikke  blot  ved  saadanne  Lejligheder,  at  Amagertorv 
var  fuldt  af  Tilskuere.  Paa  »Store  Lækkerbidsken »  blev  de  fremmede 
Ambassadører  indlogeret,  ikke  de  fornemste,  thi  de  boede  i  Reglen  hos 
Carl  van  Mandern  paa  Østergade  Nr.  15  eller  hos  Marie  Rhode,  men 
Sendebud  fra  Regeringer,  der  laa  lidt  uden  for  Lov  og  Ret,  som  Rus- 
sere, Persere  og  Tartarer,  alle  sammen  Folk,  der  samlede  et  lige  saa 
interesseret  Publikum  foran  « Store  Lækkerbidsken »  som  Hertugen  af 
Luxemborg  i  Guldbryllupsdagene   1892  foran   Hotel  d' Angleterre. 

I  1667  kom  der  et  tartarisk  Gesandtskab  paa  28  Personer,  alle  til 
Hest  og  .;uden  Bagage »,  men  med  en  polsk  Trompeter  i  Spidsen.  De 
blev  modtagne  med  en  saadan  Forekommenhed,  at  her  allerede  2  Aar 
senere  atter  kom  et  tartarisk  Gesandtskab  til  Byen.  Denne  diplomatiske  Op- 
mærksomhed var  dog  Frederik  III  for  meget  af  det  gode,  og  for  nye  Klæder 
og  Rejsepenge  blev  han  af  med  dem.  Finere  var  det  med  Ottoman  Pasja, 
der  anmeldte  sig  som  Pasja  af  Jerusalem  og  omvendt  til  Kristendommen. 
Det  var  maaske  derfor,  at  han  blev  hentet  ude  fra  Prinsessernes  Gaard 
i  en  kgl.  Karet  med  6  Heste  for.  Desværre  viste  han  sig  at  være  en 
Gavtyv  af  Jøde,   der  rejste  rundt  og  stak  Folk  Blaar  i  Øjnene. 

Ved  Fastelavnstid  havde  man  den  gamle  Loben-Fastelavn  endnu, 
hvor  særlig  de  forskellige  Lavs  Optog  og  Skilteflytning  vakte  stor  Jubel 
men  tillige,  som  det  hedder  i  et  Forbud  mod  disse  gamle  Skikke  af 
Februar  1682,  «stor  Uskikkelighed  foraarsagede  og  snarere  Ondt  end  Godt 
kunde  stifte ». 

Andre  Haandværker-Optog  foretoges  af  Tommerlavet,  naar  der 
skulde  flyttes  en  (ialge  eller  et  Kag,    som   da  den  rode  Galge   14.   April 

i668  flyttedes  fra  Kongens  Nytorv  ud  til  Grønland,  hvilket  udfortes 
af  det  samlede  Tømmermandslav  «som  det  af  Arilds  Tid  altid  haver 
været  Skik  i  Danmark.  Da  kommer  de  alle  til  sammen  med  Pibe  og 
Tromme  som  i  Procession,  hver  med  sin  Økse,  Sav,  Navr  og  hvad 
dertil  fornødent  blev  eragtet.  Byfogen  kommer  for  dem  (d.  e.  i  Spidsen 
foran  dem)  som  en  Oberst,  Byens  Kæmner  og  Underfogeden  gaar  med  i 
Troppen  som  deres  Løjtnanter  og  Anførere,  saa  kommer  Oldermanden 
med  Bisiddere  for  Lavet,  siden  Mestre  og  Svende,  griber  saa  til  og  tager 
fat  paa  Retterstedet  i  en  Hast  og  meget  gesvindt  faar  det  paa  Vogne, 
af  Byen  dertil  forordnede,  og  fører  det  did,  hvor  de  igen  i  en  Hast 
oprejse  det.»  Bagefter  samledes  de  paa  Lavshuset  og  holdt  sig  lystige 
med  en  halv  Læst  Rostokker-Øl,   som  Byen  skikkede  dem. 

Men  ingen  af  Tømrerne  rørte  ved  Retterstedet,  for  Byfogden  havde 
lagt  sin  Haand  paa  det  forst,  eller  gjort  det  første  Hug  i  Stolpen  med  en 
Økse.  Thi  ellers  vilde  den  blotte  Berøring  med  Galgen  gøre  enhver 
Haandværkssvend  uærlig.  Og  alle  i  Lavet  skulde  være  med,  at  ikke 
senere  den  ene  skulde  lade  den  anden  noget  høre. 

Til  offentlige  Forlystelser  kunde  man  i  tidligere  Tid  med  fuld  Ret 
regne  Bryllupstogene  gennem  Byens  Gader,  men  denne  ældgamle  Ud- 
stilling af  Brud  og  Brudgom  for  de  flest  mulige  Tilskuere  faldt  bort,  da 
det  blev  Skik  at  holde  Stuebryllup.  Derimod  var  de  fornemme  Be- 
gravelser, der  foregik  om  Aftenen  med  Lygter  eller  Fakler,  stadig  Optog, 
der  samlede  talrige  og  interesserede  Tilskuere.  Den  pragtfuldeste  var 
Grev  Christian  Gyldenløves  1703,  den  længste  Grev  Mogens  Friis's  1676. 
der  varede  fra  Kl.  8  om  Morgenen,  «da  Klokkerne  begyndte  at  ringe, 
indtil  efter  Kl.  5  om  Aftenen,  da  Sangværket  først  holdt  op. »  Ogsaa 
her  vistes  der  stor  Overdaadighed,  saa  at  Regeringen  1682  —  lige- 
som over  for  Bryllupper  og  Barnedaab  Aaret  efter  —  fandt  sig  for- 
anlediget til  at  skride  ind  og  bestemme,  hvad  de  forskellige  Klasser 
maatte  tillade  sig,  da  Kongen  « ugerne  fornemmer,  at  megen  stor  Over- 
daadighed og  unyttige  Omkostninger  af  de  fleste  over  deres  Stand  og 
Vilkaar  med  deres  afdøde  Forældres,  Børns  og  Venners  Ligbegængelse 
gøres,  hvorved  ikke  aleneste  Gud  hojligen  fortørnes,  men  endog  mange, 
for  at  efterfølge  de  daarlige  Eksempler  og  af  en  vrang  Indbildning,  at 
derved  de  Afdøde  sker  nogen  Ære  og  Tjeneste,  saaledes  over  deres 
Fvne  forsætter  deres  Midler,   at  de  det  sent  eller  aldrig  kunde  forvinde. » 

Det  var  jo  smukke  Ord,  men  det  er  et  Spørgsmaal,  om  (irunden 
til  det  Kapløb  i  Overdaadighed,  som  ses  ved  alle  Lejligheder,  ikke  nok 

saa  meget  var  at  spore  i  den  uheldige  Udvikling  af  Nationens  store 
Forfængelighed  og  den  enkeltes  Trang  til  ikke  at  ville  staa  tilbage  for  sine 
Medborgere,  som  fik  saa  megen  Vækst  ved  Regeringens  Rangforordninger. 

Der  herskede  efter  sidste  Svenskekrig  vild  Skræk  i  København  for 
et  fornyet  Overfald  paa  Byen,  og  man  vidste  sig  egentlig  aldrig  sikker. 
Hele  tre  Gange  i  Aaret  1661  kom  Københavnerne  paa  Benene  i  Anledning 
af  Budskab  om  Svenskernes  Indfald.  Da  Rygterne  begyndte  at  faa  travlt 
med  Ulfeids  Forræderi  i  Foraaret  1663,  troede  man  hvert  Øjeblik  at  se 
Fjenden  komme  anstigende,  og  Borgerne  og  Soldaterne  maatte  atter  til 
Volds.  E^ndog  Kongen  selv  gav  Mode  paa  Volden  en  Gang.  Kom 
der  om  Vinteren  blot  et  Par  Matroser  gaaende  over  Isen  fra  Sverige, 
blev  der  straks  slaaet  Alarm,  og  morede  en  hollandsk  Skipper  paa  Reden 
sig  med  at  skyde  med  et  Par  smaa  Kanoner  til  Ære  for  et  Par  Lands- 
mænd, der  havde  siddet  og  drukket  i  hans  Kahyt,  var  man  straks  sikker 
paa  at  have  den  svenske  Flaade  uden  for  Bommen. 

Da  Skaanske  Kiig  udbrød  i  1675,  blev  Byen  til  Tider  fuldstændig 
blottet  for  Tropper,  og  Byens  Borgere  maatte  overtage  det  hele  Vagt- 
hold. Men  det  var  ikke  den  eneste  Byrde,  Byen  maatte  paatage  sig; 
den  maatte  yde  Bidrag  til  Flaadens  Udrustning  og  til  de  Saaredes  For- 
plejning; den  maatte  forstrække  med  Penge  og  med  Proviant  saa  her  og 
saa  der,  sørge  for  Soldaternes  efterladte  Familier  og  med  ringe  Varsel 
tage  mod  Indkvartering,  naar  der  samledes  Tropper  i  Byen.  Rundt 
om  i  Byens  (jader  var  der  slaaet  Hververskilte  op,  og  varede  det  en 
Ofificer  for  længe,  inden  han  fik  Tallet  fuldt,  tog  han  stundom  sin  Til- 
flugt til  Magt  og  List,  drak  unge  Mænd  fulde  for  at  faa  dem  til  at 
tage  Haandpenge  eller  brod  ind  i  Borgernes  Huse  for  at  bortføre  Folk 
til  at  putte  i  Trøjen.  Sligt  gik,  som  rimeligt  var,  ikke  af  uden  Slags- 
maal,  og  en  alt  for  ivrig  Løjtnant  blev  i  1675  sat  i  Stokhuset  og  hans 
3  Underofficerer  lagte  i   Stokken  som   Straf  for  en  saadan  Adfærd. 

Stor  Forbitrelse  hos  Byens  Borgere  vakte  ogsaa  Oberstløjtnant  Sten 
Andersen  Billes  Optræden  paa  Raadhuset,  da  han  kom  ind,  som  Magi- 
straten sad  i  Raadstueretten,  og  trods  det  at  Præsidenten  hilsede  ham 
og  rejste  sig  op  og  bad  ham  sidde  hos  ham  og  Borgmestrene,  ikke 
vilde  sætte  sig,  men  straks  med  haarde  Ord  forlangte,  at  Magistraten 
skulde  drage  Omsorg  for,  at  de  svenske  Fanger  kunde  faa  Rum  i  Staden, 
hvilket  den  alt  havde  gjort  ved  at  stille  Danske  Kompagnis's  Hus  og 
Pesthuset  til  Statholderens  Disposition.  Endvidere,  om  Magistraten  ikke 
parerede  (adlødj  Hr.  Statholderen  med  andet  mere.     Men  da  Præsidenten 

begyndte  at  tale  til  Hr.  Oberstløjtnanten,  at  han  kunde  fornuftelig  efter- 
tænke,  da  —  førend  Præsidenten  kunde  videre  komme  til  Orde  — ,  blev 
velbaarne  Hr.  Oberstløjtnant  vred,  talte  haarde  Ord,  satte  sin  Hat  paa 
Hovedet,  gik  ud  af  Raadstuen,  slog  Doren  saa  hart  i,  at  aldrig  veed 
man  saadant  tilforn  at  være  sket  paa  Raadstuen,  og  «murmerede»  gen- 
nem  Raadstuehuset  i  mange  Borgeres  og  Andres  Nærværelse. 

De  haarde  Ord,  der  faldt  fra  den  velbaarne  Hr.  Oberstløjtnant  — 
der  for  Resten  var  gift  med  en  københavnsk  Borgerdatter  —  havde  nok 
kunnet  sætte  ondt  Blod.  Han  vilde  have  Magistraten  stillet  under  de 
militære  Autoriteter,  hvilket  var  ganske  imod  Kongens  allernaadigste 
Tilsagn,  at  den  skulde  af  ingen  anden  dependere  og  ingen  anden  parere, 
i  hvem   de  end   monne  være,   uden   Hs.   kgl.   Majestæt. 

Efter  det  for  de  danske  Vaaben  uheldige  Slag  ved  Lund  (Juledag 
1676)  begyndte  man  atter  at  frygte  for  Muligheden  af  en  svensk  Landgang 
paa  Sjælland.  I  Maj  1677  tales  der  om  en  stor  Tumult,  som  « nogle  af 
den  gemene  Mand»  af  Byens  Folk  havde  begaaet,  og  som  sandsynligvis 
har  staaet  i  Forbindelse  med  den  strenge  Vagttjeneste  eller  Pressninger 
af  Folk  til  Flaaden.  Men  i.  Juli  hørte  Københavnerne  Drønet  af  Ka- 
nonerne i  Køge  Bugt. 

Ingen  af  Begivenhederne  under  Krigen  gjorde  dog  et  saadant  Ind- 
tryk paa  Kobenhavns  Borgere  som  Griffenfelds  Fald.  Det  rygtedes  siraks 
i  Byen  om  Formiddagen  d.  11.  Marts  1676,  at  han  var  bleven  fængslet, 
og  da  Grev  Ahlefeldt  og  Rigsmarskallen  Kørbitz  kort  efter  kom  til  hans 
(jaard  paa  Købmagergade  (det  nuv.  Posthuse  samledes  der  hurtigt  nogle 
Tusinde«   Mennesker  udenfor. 

Og  det  var  ikke  saa  underligt,  (iriftenfeld  var  ikke  blot  en  populær 
Mand  i  sin  Fodeby,  og  havde  vist  den  stor  Interesse*;,  men  han  var 
tillige  Legemliggørelsen  af  det  Vidunderlige.  For  faa  Aar  siden  havde 
man  jo  hørt  oppe  paa  Pladsen  foran  Rosenborg,  hvor  højt  en  køben- 
havnsk Borgersøn  nu  kunde  stige.  Det  var  ikke  Tant  og  Skvalder, 
hvad  der  stod  i  Privilegierne,  at  Københavns  Borgere  lige  saa  godt 
som  Adelen  havde  Adgang  til  Officia  og  Honorés.  Thi  da  Trompeterne 
havde  blæst  3  Gange,  var  Herolderne  traadt  frem  og  havde  udraabt 
med   høj    Røst,    at    den  Mand,    som    kgl.   Majestæt    nu    havde    slaaet    til 


*)  Griflfenfeld  viste  sig  især  gavmild  mod  sin  Sognekiike,  Helligaands  Kirken,  og 
lod  opføre  det  endnu  staaende  runde  Kapel  paa  Kirkens  Nordside  til  Gravsted  for 
sig  og  Hustru.     Begge  Kister  staar  imidlertid  i  Vær  Kirke  ved  Horsens. 

Ridder  af  den  hojlovlige  Dannebrogsorden,  var  Hs.  Majestæts  Over- 
Gehejme  Etatsraad  Hr.  Peder  Griffenfeld  til  Griffenfeld  —  Peder  Sko- 
mager, Vintappersønnen  fra  Hjørnet  af  Købmagergade!  Jo,  man  kunde 
blive  til  noget  nu  om  Stunder!  Og  faa  Aar  derefter  var  han  grevelig 
Excellence,  Ridder  af  Elefanten  og  næst  Kongen  den  mægtigste  Mand 
i  Landet. 

Men  højt  at  klyve  er  dybt  at  falde,    (irevskabet  gik  fløjten  og  Ridder- 
skabet  med    og    Hs.   højgrevelige    Excellence  Peder  Griffenfeld    blev  som 


Griffenfeld  paa  Retterstedet. 

Peder  Skomager    fort   til   Retterstedet    i   Kastellet    og,    først  da  Bøddelen 
alt   havde  hævet  sin  Okse,   benaadet  med  Fængsel  for  Livstid. 


Det  svenske  Angreb,  som  Københavnerne  havde  frygtet  saa  længe, 
blev  pludselig  til  Virkelighed.  I  Marts  1700  lod  Frederik  IV  de  danske 
Tropper  rykke  ind  i  den  gottorpske  Del  af  Sønderjylland.  Over  for 
Hertugen  af  Gottorp,  der  var  gift  med  en  Søster  til  Carl  XII  af  Sverige, 
havde  den  danske  Regering   længe   staaet   i  spændt  Forhold.       Hertugen 

lod  ved  Hjælp  af  svenske  Tropper  opføre  Befæstninger  mod  Danmark  \ 
sine  Lande,  og  Frederik  IV  havde  lige  over  for  det  Syd  fra  truende 
svensk-gottorpske  Forbund  sluttet  sig  sammen  med  Peter  den  Store  af  Rus- 
land og  med  August  den  Stærke  af  Sachsen.  Ved  Forliget  i  Altona 
1689  havde  Hertugen  af  Gottorp  bl.  a.  erhvervet  sig  delvis  Suverænitet 
og  Ret  til  at  bygge  og  besidde  Fæstninger  i  sine  Lande.  Men  ved  at 
optage  svenske  Besætiiinger  i  dem,  havde  han  tydeligt  nok  aabenbaret 
sine  Hensigter,  og  Frederik  IV  maatte,  som  det  blev  udtrykt,  for  sit 
Riges  Sikkerhed  rive  sig  den  Torn   ud  af  Foden. 

Men  medens  Kongen  var  i  Holsten,  og  de  danske  Tropper  belejrede 
Tonningen,  havde  Holland  og  England,  der  var  Garanter  for  Altonaer- 
forliget,  hurtigere  sat  sig  i  Bevægelse  end  Danmarks  Forbundsfæller  og 
hemmeligt  sluttet  Forbund  med  Sverige.  Den  27.  Juni  ankrede  en  engelsk- 
hollandsk Flaade  ved  Lappen,  den  17.  Juli  forenede  de  sig,  uden  at  det 
kunde  hindres  fra  dansk  Side,  med  den  svenske,  og  den  20.  Juli  saa' 
Københavnerne  en  Flaade  paa  61   Linieskibe   stævne  ind  mod  deres  By. 

Kongen,  der  næppe  havde  tænkt  sig  denne  Mulighed,  havde  —  før 
sin  Afrejse  til  Holsten  i  Maj  Maaned  —  indsat  en  Regeringskommission, 
'•<Slotsloven»,  der  skulde  styre  Byens  Anliggende  i  hans  Fraværelse, 
medens  han  dog  selv,  hvilket  viste  sig  meget  uheldigt,  vilde  føre  Over- 
kommandoen i  militær  Henseende  fra  Hovedkvarteret  i  Holsten.  »Slots- 
loven«  var  sammensat  af  højere  Officerer  af  Sø-  og  Landværnet  og  af 
forskellige  Borgere,  som  f.  Eks.  Præsidenten  Hans  Nansen  og  Politi- 
mesteren Claus  Rasch.  I  Slotsloven  sad  ogsaa  Byens  Kommandant 
Hans  Schack,  der  uheldigvis  viste  sig  slet  ikke  at  kunne  magte  sit 
Embede. 

København  var  omtrent  lige  saa  lidt  forberedt  paa  at  tage  mod  en 
Fjende  som  i  1658.  Tropperne  var  med  Kongen  i  Holsten,  og  Borgerne 
havde  alt  fra  Maj  besat  Vagtposterne.  Men  Stemningen  i  Byen  var 
fortræffelig.  Københavnerne  vilde  ikke  staa  tilbage  for  deres  Fædre 
under  Svenskekrigen,  og  de  fik  i  den  ny  Stadshauptmand  Johannes  Meller 
en  Fører,  der  viste  langt  mere  Konduite  end  den  uheldige  Kommandant. 
Enkedronningen,  det  eneste  af  Kongehusets  Medlemmer,  der  var  bleven 
i  Byen,  var  i  sin  Bolig  paa  Charlottenborg  virksom  med  Raad  og  Daad. 
Hendes  Erklæring  over  for  Byens  Borgere,  at  hun  ej  vilde  fra  dem  rejse, 
men  vilde  udi  al  paakommende  Krigstilstand  og  Vanskelighed  leve  og 
dø  med  dem,   skaffede  hende  stor  Folkegunst,   og  igennem  hende  opnaaede 

Borgerne,    at  Kommandanten   dog  rørte  sig  til  enkelte  Forsvarsforanstalt- 
ninger. 

Den  danske  Flaade  havde  over  for  Overmagten  maattet  soge  ind 
under  Københavns  Kanoner  og  laa  tæt  sammenpakket  i  Havnen  og  paa 
Reden.  Takket  være  det  nye  Værk,  som  Christian  V  havde  anlagt  fra 
Amagerport  til  Quintus,  blev  de  forenede  Flaader  holdt  ude  i  Konge- 
dybet og  i  saa  stor  Afstand,  at  et  Bombardement  med  Datidens  Skyts 
kun  kunde  blive  af  ringe  Virkning.  Da  Fjenden  den  21.  Juli  om  Af- 
tenen begyndte  et  Bombardement,  var  det  derfor  ogsaa  Flaaden  paa 
Rheden,  det  gik  mest  ud  over,  skønt  der  kun  skete  ringe  Skade.  Da 
Kanonerne  paa  Kastelsvolden  ikke  kunde  bruges,  fordi  vor  egen  Flaade 
laa  imellem  dem  og  Fjenden,  blev  der  lagt  nogle  Artilleripramme  ud, 
og  fra  dem  og  Kanonerne  paa  det  nye  Værk  blev  Fjenden  nu  beskudt 
med  god  Virkning.  Dagen  efter  trak  han  sig  tilbage  til  Hven  og  et 
Landgangsforsøg  inden  for  Skovshoved  den  22.  blev  slaaet  tilbage,  lige- 
som et  senere  paa  Amager;  men  den  26.  Juli  ankrede  de  forenede 
Flaader  paa  ny  op  i  Kongedybet  og  vedligeholdt  fra  Kl.  10  om  Aftenen 
til  næste  Formiddag  Kl.  9  et  Bombardement,  særlig  mod  Christianshavn 
og  Nyholm,  der  dog  viste  sig  lige  saa  virkningsløst,  som  det  forrige. 
Københavnerne  fandt,  at  det  var  en  herlig  Spas,  gjorde  satiriske  Vers 
og  Spottedigte  over  de  forenede  Flaaders  Lystfyrværkeri,  men  for  de 
Overordnede  stod  det  klart,  at  Englænderne  og  Hollænderne  kun  ved 
en  Demonstration  vilde  give  deres  Optræden  som  Garanter  for  Altonaer- 
forliget  ^'ægt,  og  at  de  ønskede  at  gøre  Danmark  saa  ringe  Skade  som 
muligt. 

Hollænderne  og  Englænderne  rørte  sig  heller  ikke  til  at  yde  Carl  XII 
den  mindste  Hjælp,  da  han  Søndag  den  4.  August  gik  i  Land  under 
Tibberup  Bakke  ved  Humlebæk.  Man  havde  nu  det  Særsyn,  at  Køben- 
havns Borgere  med  deres  Stadsoberst  Johannes  Meller  i  Spidsen  gik  til 
Kommandanten  og  forlangte  at  gaa  Svenskekongen  i  Møde  og  angribe 
ham,  hvilket  blev  afvist  med  Uhøflighed  og  erklæret  for  umuligt.  De 
svenske  Troppers  Landgang  var  imidlertid  bleven  forstyrret  af  stormende 
Vejr,  og  Carl  XII  stod  hele  Mandagen  ved  Humlebæk  med  en  saa  ringe 
Styrke,  at  der  var  al  Sandsynlighed  for,  at  et  vel  ledet  Angreb  vilde 
være  bleven  skæknesvangert  for  ham,  men  om  Tirsdagen  fik  han  Resten 
af  sin  Styrke  i  Land  og  stod  rede  til  at  rykke  med  12000  Mand  frem 
mod   Hovedstaden. 

Her  var  alt  i  travl   Virksomhed  med  Arbejde  paa  Fæstnings\ærkerne. 

Matroserne  arbejdede  paa  «Baadsmandsskansen»  paa  den  lille  Odde  ude 
i  Sundet,  hvor  Kalkbrænderiet  senere  blev  anlagt,  Byens  Borgere  anlagde 
en  anden  Skanse  ved  Vester  Port  og  Soldaterne  og  Landfolket  en  tredie 
uden  for  Norre  Port.  Studenterne  traadte  under  Vaaben,  og  Folk  tilbød 
at  give  deres  Sølvtøj  til  Mønten,  Assessor  i  Rentekammeret  Johan  Neve 
med  den  Bemærkning  i  en  Skrivelse  til  Slotsloven:  Jeg  kan  bringe 
det  lidet,  jeg  nyder,  lige  saa  vel  til  Munden  med  en  Træske  som  med 
en  Sølvske.  Men  Kommandantens  Træghed  stod  i  en  mærkelig  Mod- 
sætning til  Borgernes  Iver,  og  der  maatte  udtrykkelig  Ordre  fra  Enke- 
dronningen til  for  at  faa  ham  til  at  udlevere  Kanoner  fra  Tøjhuset  til 
Volden  og  Batteriet  paa  Amager.  Frederik  IV,  som  blev  underrettet 
om  Uenigheden  mellem  Kommandanten  og  Borgerne  lod  i  største  Hast 
Storkansleren  Grev  Reventlov  og  Generalmajor  Cormaillon  rejse  til  Ho- 
vedstaden. Den  sidste  kom  efter  sin  Ankomst  til  Købmagergade  saa- 
ledes  op  at  skændes  med  Kommandanten,  at  der  blev  trukket  blank, 
men  Grev  Reventlov  fik  de  stridende  Parter  skilt  og  Striden  bilagt. 
Der  er  ikke  Tvivl  om,  at  Københavnerne  af  Hjerte  havde  undet  General- 
løjtnant Schack  en  alvorlig  Lektion. 

Først  den  21.  August  rykkede  Carl  XII  frem  fra  Humlebæk  til 
Rungsted.  Samme  Dag  kom  der  Melding  om,  at  Frederik  IV,  svigtet 
af  sine  Forbundsfæller,  havde  sluttet  Fred  den  18.  August  i  Travendal 
paa  Grundlag  af  Forliget  i  Altona.  Carl  XII  syntes  imidlertid  ikke  at 
ville  godkende  Fredsslutningen,  og  forst  da  den  engelske  Admiral  er- 
klærede, at  hans  Regering  ikke  vilde  taale  yderligere  Fjendtligheder  mod 
Danmark,  gik  han  ind  paa  Freden  og  begyndte  den  26.  August  at  sende 
sine  Tropper  hjem. 

Efter  den  korte,  ublodige  Krig  fulgte  der  en  gaarig  Fredsperiode, 
i  hvilken  København  synes  at  være  gaaet  stærkt  frem  i  Velstand.  Det 
eneste  foruroligende  var  Rygterne  om  Carl  XII's  stadige  Sejre;  hvad 
kunde  man  ikke  vente  sig  af  en  saa  urolig  og  krigersk  Nabo?  Men 
Efterretningen  om  hans  Nederlag  ved  Pultava  vakte  med  et  Slag  alle  de 
gamle  Forhaabninger  om  at  genvinde  de  tabte  Sundprovinser.  Der  taltes 
om  det  paa  Gader  og  Stræder,  der  prædikedes  om  det  i  Kirkerne.  Den 
28.  Oktober  1709  blev  Krigen  erklæret,  store  Troppesamlinger  fandt 
Sted,  og  den  11.  November  stod  300  Transportfartøjer  under  Dækning 
af  24  Orlogsmænd  ud  fra  Rheden  og  Nord  paa  i  Sundet.  Dagen  efter 
gik  Hæren  i  Land  imellem  Landskrona  og  Helsingborg.  Vinteren  over 
laa  den  uvirksom  i  Skaane;   Københavnerne  følte  sig  trykkede  af  Krigens 

Byrder,  Skatter  og  Indkvartering  og  endelig  af  Efterretningen  om  det 
afgørende  Nederlag  ved  Helsingborg  lo.  Marts  1710.  Resterne  af  den 
danske  Hær  kom  snart  efter  tilbage  til  København  med  sine  mange  Syge  og 
Saarede.  Byen  lignede  det  meste  af  Aaret  en  stor  L-ejr;  i  Maj  Maaned 
var  een  saa  overfyldt  af  Soldaler,  at  disse  ikke  kunde  komme  i  Hus, 
men  mange  maatte  kampere  paa  Gaderne  7 — 8  Døgn  under  aaben 
Himmel.  Og  en  ret  uhyggelig  Lejr  var  Kobenhavn.  En  hæftig  Bor- 
raadnelsesfeber  var  begyndt  at  rase  blandt  de  Saarede;  den  bredte  sig 
snart  til  den  usunde  Hovedstads  Befolkning  og  bortrev  i  Sommeren  17 10 
en  6000  Mennesker. 

17 1 2  begyndte  Københavnerne  atter  at  frygte  for  en  svensk  Landgang 
og  ruste  sig  saa  smaat.  Men  forst  i  17 15  syntes  det  at  skulle  blive  til 
Alvor.  I  December  gik  Carl  XII  med  16000  Mand  over  til  Hveen  og 
nu  kom  der  Fart  i  Byens  Forsvarsforanstaltninger.  Den  var  saa  temmelig 
blottet  for  Tropper,  saa  Borgerskabet  og  Studenterne  maatte  atter  holde 
her.  Hele  Januar  blev  Svenskerne  staaende  paa  Hven.  I  de  første 
Dage  af  Februar  vilde  Kong  Carl  forsoge  at  gaa  over  Isen  til  Sjælland, 
men  da  han  brød  op  Natten  2. — 3.  Februar  var  den  ikke  stærk  nok; 
Dagen  efter  blev  det  Tøvejr,  og  København  blev  forskaanet  for  et  Besøg, 
der  maaske  kunde  være  blevet  skæbnesvangert  nok. 

Det  var  ved  denne  Lejlighed,  at  Studenterne  viste  sig  noget  mindre 
ivrige  efter  at  træde  und:r  Vaaben  end  deres  Kammerater  i  tidligere 
Tid,  hvorfor  Professor  Anchersen  i  et  nyt  Opraab  «med  den  dejligste 
Latin  overskændte  dem  paa  det  allergroveste ». 

Sommeren  1716  syntes  endelig  at  skulle  bringe  store  Ting.  Nu  skulde 
vi  dog  en  Gang  have  en  Smule  Gavn  af  vore  Forbundsfæller.  Peter 
den  Store  havde  gjort  Aftale  med  Frederik  IV  om  at  gøre  Landgang  i 
Skaane  og  kom  den  17.  Juli  til  Byen  med  sin  Gallejflaade.  Frederik  IV 
roede  ham  i  Mode  ude  ved  »Prøvestenen*  —  det  nye  Sofort,  der  tillige 
med  « Trekroner »  var  blevet  opfort  17 13  paa  gamle  Orlogsskibe  —  og  gik 
om  Bord  i  Admiralskibet,  som  Czaren  selv  førte  og  under  vældig  Salut 
sejlede  ind  i  Havnen  lige  op  til  Motzfelds  Plads,   nu  Christiansholm. 

Det  var  noget  for  Københavnerne  at  se  paa,  og  i  Begyndelsen  har 
de  sikkert  haft  megen  Fornøjelse  af  Russernes  Besog.  Den  mægtige 
Tsar  —  Tsarinaen  kom  et  Par  Dage  senere  over  Land  og  fortes  i  høj- 
tideligt Optog  ind  gennem  Vester  Port  —  vakte  naturligvis  den  største 
Opsigt,  hvad  enten  man  saa  ham  ride  eller  køre  op  paa  Runde  Taarn 
med    sin  Gemalinde   eller   i  Frue  Kirke    følge   en    Præstevielse    med   den 

største  Opmærksomhed  og  lægge  sine  Hænder  paa  den  Indviedes  Hoved, 
som  han  saa'  Bispen  gøre,  eller  man  saa'  ham  færdes  i  (iaderne  eller  paa 
Holmen,  nøjagtigt  undersøgende  og  mærkende  sig  alt.  Til  daglig  var  han 
ikke  meget  majestætisk  i  sin  Paaklædning.  «En  gammel  og  meget 
plettet  rod  Kjole  af  gement  groft  Klæde,  gjort  som  en  Skipperkjole  med 
smaa  Opslag,  der  kunde  tilknapjies  helt  op  i  Halsen ;  en  hvid  Lærreds 
Trøje  med  hvide  Traadknappe  og  ingen  Vest;  Bukserne  af  brunt 
Klæde  og  gjorte  til  at  binde  under  Knæerne:  paa  Benene  havde  han 
et  Par  graa  Strømper,  som  ikke  vare  bedre  end  de,  vore  Jyder  sælge 
paa  Torvet;  Knæbaandene  vare  af  sort  Læder  med  Messingspænder. 
Om  Halsen  havde  han  en  smal  Horlærreds  Klud,  som  var  snoet  om 
og  stukket  ind  i  Trøjen.  Foran  i  Halsen  havde  han  en  stor  Solvkna]:) 
med  en  Glassten  i,  men  for  Hænderne  hverken  Manchetter  eller  Halv- 
ærmer, saa  man  kunde  se  den  grove  Skjorte  langt  ind  paa  de  brune 
Arme.  Om  Livet  havde  han  et  Gehæng  af  en  gammel  anløben  og 
forslidt  Gallon,  hvori  han  bar  en  Huggert,  som  var  ligere  et  Boddel- 
sværd  end  en  Kaarde,  skidne  Handsker  og  i  Haanden  en  stor  tyk  Stok 
med  en  Lædderrem  i,  paa  Hovedet  en  Kasket,  som  var  overtrukken 
med  grøn  Voksdug  og  ellers  gjort  saaledes,  som  Jægerne  nu  bruge  dem, 
hans  Haar  vare  sort  krøllede  og  vel  flettede,  og  dette  var  denne  be- 
rømmelige  Herres  ganske  Stads. » 

Den  jævne  Mand  var  næppe  langt  fra  at  beundre  den  mægtige 
Tsars  Tarvelighed.  Hans  Gemalinde  vakte  derimod  Opsigt  ved  sin 
Pragt  og  ved  det  store  Paahæng  af  Relikvier  og  Helgenbilleder,  der 
raslede,  saasnart  hun  viste  sig.  Men  ved  Hove  rynkede  man  paa  Næsen, 
dog  kun  naar  Russerne  ikke  saa'  det.  Thi  »hoffåhig»  var  Peter  den 
Store  og  hans  Hustru  ikke,  og  ved  et  europæisk  forfinet  Hof  passede 
de  ikke  bedre  end  et  Par  Hunde  i  et  Spil  Kegler.  Tsaren  havde  ud- 
talt Ønsket  om  at  komme  til  at  bo  paa  «Blaagaard>,  Prins  Carls  Have 
og  Lyststed  uden  for  Xørre  Port,  men  Prinsen,  som  vidste,  at  det  let 
vilde  komme  til  at  gaa  ud  over  hans  fine  Hus  og  Møbler,  betakkede 
sig  for  den  tiltænkte  Ære,  og  med  en  L^ndskyldning  fik  Kongen  det 
afværget.  Saa  vilde  Tsaren  bo  paa  Charlottenborg,  der  efter  Enkedron- 
ningens Død  1714  var  tilfaldet  Prins  Carl,  og  som  en  klog  Mand  lod 
han  straks  alle  sine  kostbare  Ting  tlytte  bort.  Men  Kongen  fandt  atter 
her  paa  Raad  og  befalede  den  rige  Købmand  Vilhelm  Edinger  at  rømme 
sin  Gaard,  der  var  opført  af  Wigant  Mickelbecker,  h\or  Prinsens  Palais 
nu    findes,     og    meget     pragtfuldt    udstyret     med     15     Værelser    alene    i 

Stueetagen,  prydede  med  Gyldenlæders  Tapeter  og  kostbare  Møbler.  Fra 
Slottet  leveredes  dog  Silkesenge  og  a.   1.   til  det  kejserlige  Par. 

Vilhelm  Edinger  tog  det  som  Forretningsmand.  Da  Tsaren  var 
rejst  igen,  modte  han  med  en  Regning  paa  3,556  Rdlr.,  —  som  Frederik  IV 
imidlertid  paa  egen  Haand  satte  ned  til  1,005  Rf^lr-  Men  naar  sligt 
kunde^risikeres,  var  det  jo  kun  rimeligt,  at  man  satte  Regningen  op, 
saa  der  var  noget  at  slaa  af  paa. 

Under  de  lyse  Forhaabninger,  som  Tordenskjolds  Sejre  kaldte  til 
l.ive,  imødesaa  man  i  København  med  Forventning  den  forestaaende 
Landgang.     En  vældig  Flaade  af  danske,   russiske,   engelske  og  hollandske 

Pricsens  Have  eller  Blaagaard. 


Skibe  laa  paa  Reden,  og  en  Mængde  danske  og  russiske  Tropper  sam- 
ledes i  Lejre  uden  for  Byen.  Men  det  trak  ud  til  anden  Uge  af  Sep- 
tember, inden  den  russiske  Hovedstyrke,  igooo  Mand,  blev  overført 
fra  Meklenborg.  Endelig  blev  Dagen  fastsat  til  Landgangen  i  Skaane, 
den  21.  September  skulde  den  gaa  for  sig,  og  Søndagen  forud  blev  der 
i  alle  Kirker  gjort  Bøn  om  Fremgang  for  de  forenede  Vaaben. 

Men  4  Dage  forinden  erklærede  Peter  den  Store  til  Frederik  IV's 
og  hans  Undersaatters  Forbavselse  og  Harme,  at  der  ikke  blev  noget 
af  den  paatænkte  Landgang,  —  det  var  for  sent  j^aa  Aaret,  blev  der 
føjet  til. 

Det  var  vitterligt  en  Udflugt.       Sagen  var  den,    at  Tsaren  følte  sig 

saaret  over  den  Mistillid,  man  nærede  til  ham.  Der  var  opkommet 
Rygter  om,  at  han  med  sine  30,000  Mand  paa  Nørrefælled  kun  ventede 
paa  et  gunstigt  Øjeblik  til  at  overfalde  Byen,  og  der  blev  derfor  ved 
Portene  udvist  en  Forsigtighed,  som  han  tog  meget  ilde  op.  Man 
glemte  at  tage  i  Betragtning,  at  han  derved  vilde  komme  i  Klemme 
mellem  Garnisonen  i  Byen  samt  Borgerskabet  og  den  27000  Mand  stærke 
danske  Troppesamling  uden  for  St.  Jørgens  So,  og  Regeringens  Frygt 
for  Tsaren  gjaldt  da  ogsaa  hans  Forsøg  paa  at  sætte  sig  fast  i  Nord- 
Tyskland. 

Efter  3  Maaneders  Uro  og  Spektakler  med  de  ikke  altid  hyggelige 
Russere  saa'  Københavnerne  med  et  Lettelsens  Suk  Tsaren  drage  bort,  og 
dermed  var  alle  Planer  om  en  yderligere  Landgang  i  Skaane  ude  af  Verden. 


Den  Sygdom,  der  havde  hærget  København  i  Sommeren  17 10,  er  at 
betragte  som   Forspillet  til,  hvad  der  skulde  komme. 

En  rædselsfuld  Byldepest  rasede  i  Syd-  og  Øst-Europa  og  naaede  i 
1 7 10  op  til  Sverige.  Trods  alle  Anstrengelser  for  at  holde  den  borte, 
fik  den  dog  i  Marts  17 11  fast  Fod  i  Helsingør,  og  snart  efter  viste  der 
sig  —  trods  Militærafspærring  o.  s.  v.  —  mistænkelige  Sygdomstilfælde 
i  København.  Forst  i  Begyndelsen  af  Ji-ini  synes  Myndighederne  dog 
at  være  blevne  opmærksomme  paa  de  hyppige  og  ejendommelige  Døds- 
fald i  det  stærkt  sammenpakkede  Kvarter  mellem  Gothersgade  og  Gammel- 
mønt.  Det  varede  dog  over  14  Dage,  inden  de  Lærde  i  Sundheds- 
kommissionen kunde  blive  enige,  og  forst  den  3.  Juli  gik  Trommerne  i 
Gaderne,  at  Alle  —  under  Livsstraf  —  havde  at  rette  sig  efter  Sund- 
hedskommissionens Foranstaltninger.  Samme  Dag  blev  alle  Jordefærds- 
ceremonier  over  Folk,  «som  var  hastelig  bortdøde »,  forbudt.  En  sær- 
egen Sundhedskommission,  som  bl.  a.  Medlemmer  talte  Stadshauptmanden 
Joh.  Meller,  blev  nedsat  den  7.  Juli,  og  aldrig  har  nogen  Kommission 
arbejdet  i  denne  By  under  saa  fortvivlede  og  brydsomme  Forhold, 
som  den. 

Det  er  meget  betegnende,  at  Pesten  udbryder  netop  i  Kvarteret 
ved  Gammelmønt,  der  paa  Grund  af  sin  ildestinkende  Rendesten  var 
gaaet  over  i  Ordsproget.  «Det  lugter  ilde  som  Renden  ved  Mønten », 
sagde  man  allerede  i  Begyndelsen  af  det  17.  Aarhundrede,  men  der  var 
mange  Steder,  det  ikke  var  stort  bedre,  og  København  med  sine  mange 
svinske    Gader    maatte    blive    et    let    Bytte    for    den    uhyggelige    Fjende. 

Lægekunsten  stod  raadvild  over  for  den ;  det  var  i  øvrigt  kun  faa  Læger, 
der  under  de  store  Flaadeudrustninger  fandtes  i  Byen,  og  Tilsynet  med 
de  Syge  laa  mest  i  Hænderne  paa  Barbererne.  Men  de  videnskabeligt 
uddannede  Lægers  Vaaben  var  ikke  stort  mere  bevendt  end  disses;  de 
brugte  af  præventive  Midler  Amuletter  af  forskellige  Slags,  Ædelstene 
o.  1.,  som  de  gav  Folk  at  bære  paa  sig,  Æg  fyldte  med  Kviksølv,  der 
skulde  bæres  paa  Brystet,  eller  mærkelige  og  hemmelige  Pulvere,  Pest- 
Morceller  eller  bezoardisk  PestÆddike.  Selv  Dr.  Bøtticher,  der  har 
givet  en  Beskrivelse  af  Pesten,  og  som  forkaster  saadanne  Lægemidler, 
er  ikke  videre,  end  at  han  tror,  at  Pesten  melder  sig  i  et  Hus  ved 
Varsler,  og  erklærer,  at  han  selv  har  hørt  den  Banken,  der  varsler  Pestens 
Komme.  lovrigt  synes  det,  efter  hans  Meddelelse,  at  Lægerne  stundom 
tog  sig  deres  Arbejde  noget  let,  «idet  de  fra  Dørtærskelen  af  med  fra- 
vendt Ansigt  tiltalte  de  Syge,  sjældent  undersøgte  deres  Puls,  deres  Tunge 
eller  deres  Hud  og  gik  bort  uden  at  give  dem  noget  Raad».  Dog  var 
der  ogsaa  dem,  der  gik  energisk  til  Værks  og  brugte  at  udskære  Byl- 
derne eller  brænde  dem  bort  med  Gløder  o.   1. 

Befolkningen  stod  i  Virkeligheden  værgeløs  over  for  den  frygtelige 
Sygdom,  der  med  pludseligt  Raseri  brod  los  i  dens  Midte.  Den  be- 
gyndte i  Reglen  om  Eftermiddagen  med  heftige,  kortvarige  Kuldegys- 
ninger, Gaben  og  skælvende  Lemmer.  Straks  efter  følte  man  en  bræn- 
dende Hede,  Tungen  blev  tør,  det  værkede  i  Hoved  og  alle  Lemmer, 
man  blev  ulidelig  tørstig  og  mistede  saa  hurtigt  Kræfterne,  at  mange 
Syge  ikke  var  i  Stand  til  at  flytte  sig  fra  det  Sted,  hvor  Sygdommen 
var  falden  paa  dem.  Nogle  begyndte  straks  at  rase  og  vise  Tegn  paa 
en  frygtelig  Hjerteangst;  andre  faldt  i  en  dyb  lethargisk  Sovn  paa 
24  Timer  eller  længer,  hvorefter  Vildelsen  indfandt  sig.  Øjnene  blev 
betændte  og  blodigrode  og  Pupillen  stærkt  fremstaaende,  Ansigtet  blaalig- 
blegt  og  indfaldende  eller  stærkt  rødt  og  svullent.  Blodet  flød  fra  Næse, 
Mimd,  Øjne,  Øren  o.  s,  v.  Læberne,  Munden  og  Ganen  blev  angrebet 
af  Koldbrand;  de  Syges  Aande  fik  en  aadselagtig  Lugt,  deres  Sved  en 
afskyelig  Stank,  og  endelig  viste  sig  rundt  om  paa  Ryggen  koldbrand- 
agtige' Saar,  «Pestkul»  og  Brandbylder.  Tæer  og  Fingre  faldt  af,  og  de 
Fleste  døde  under  skrækkelige  Pinsler    paa   den    tredje   eller  fjerde  Dag. 

Alle,  som  paa  nogen  Maade  var  i  Stand  dertil,  flygtede  ud  af  den 
pestbefængte  Stad,  endog  Læger  og  Præster.  Der  blev  ikke  flere 
end  6  virkelige  Læger  tilbage  i  Byen.  Blandt  de  Præster,  der  salverede 
sig,   var  Kapellanen  ved   Garnisonskirken,    Hr.   Knud  Tommerup,    der  fra 

sin  Prædikestol  kaldte  København  et  Sodoma  og  Gomorra,  og  opfordrede 
alle,  som  kunde,  til  at  « forlade  denne  formedelst  dens  Ugudelighed  til 
Ødelæggelse  indviede  Stad».  I  Modsætning  til  ham  kunde  nævnes 
mange  brave  Sjælesørgere,  der  gjorde  deres  Pligt  og  døde  i  Mængde, 
saa  man  endog  maatte  gribe  til  at  ordinere  Studenter,  som  ansaas  be- 
kvemme til  at  modtage  Ordination.  Forst  og  fremmest  maa  nævnes  den 
nidkære  Hr.  Hans  Frost,  der  under  de  største  Savn  og  Anstrengelser 
blev  paa  sin  Post  paa  Ladegaarden  og  døde  under  Udøvelsen  af  sin 
Gerning. 

Det  var  kun  Folk  med  Formue,  der  var  i  Stand  til  at  tage  fra 
Byen  og  leve  andetsteds,  saalænge  Faren  stod  paa.  Og  der  var  da 
ogsaa  dem,  der  havde  Raad  til  dette,  men  som  boede  saaledes  i  Byen, 
at  de  forsøgte  at  trodse  Faren;  de  provianterede  sig  for  længere  Tid, 
spærrede  deres  Ejendomme  tæt  af  til  Genboer  og  Naboer  og  stod  Tørnen 
igennem  paa  denne  Maade. 

Det  var,  som  altid  under  Farsoter,  blandt  Smaakaarsfolk,  at  Pesten 
gjorde  sin  rige  Høst.  Endnu  veed  Sagnet  at  berette,  hvorledes  Fattigfolk 
klyngede  sig  til  Vognene,  der  førte  de  Lykkelige,  der  kunde  rejse,  bort  fra 
Byen;  hvorledes  de  hængte  sig  fast  under  Vognakslerne  og  lod  sig  slæbe 
med  henad  Vejen  for  at  komme  bort.  Men  den  store  Masse  gik  med  sløv 
Ligegyldighed  sin  Skæbne  i  Møde,  utilgængelig  for  Fornuft  og  ganske 
døv  over  for  Sundhedskommissionens  Forskrifter,  dem  der  skulde  efter- 
kommes under  Livsstraf!  Det  var  et  sært  Ord  i  de  Tider,  hvor  Livet 
ikke  var  en  Bønne  værd.  Naar  man  selv  gik  med  en  laset  Trøje  eller 
et  tyndslidt  Skørt,  og  ens  egen  nære  Slægtning  laa  død  med  gode  Klæder 
paa  Kroppen,  saa  var  det  da  Synd  og  Skam,  om  de  skulde  gaa  til 
Grunde.  De  smittede,  sagde  man.  Snak  om  en  Ting,  vis  os  noget  i 
denne  By,  som  ikke  smitter.  Luft  og  Vand  og  Maden,  vi  tager  i  Munden, 
og  hver  den  Ting  vi  rorer  ved.      Skal   vi  dø,   saa  skal  vi  do. 

Og  Nærigheden,  Bjærgsomheden,  Lysten  til  et  rødt  Skørt  eller  et 
Par  gode  Lagener  gav  Pesten  fuld  Vind.  Med  den  største  Sorgløshed 
svælgede  man  i  de  mange  Efterladenskaber,  baade  dem,  der  ellers  var 
lovlige,   og  dem,   der  altid  var  ulovlige. 

Men  Lægerne  og  Barbererne  frygtede  man  for  deres  Brænden  og 
Skæren,   og  saa  Lasarettet. 

Dette  var  indrettet  ude  paa  Wodruffgaard  og  blev  den  i6.  Juli 
taget  i  Brug  og  hurtig  overfyldt  med  Syge.  Folk,  der  kunde  klare  sig 
pekuniært,    fik   Lov   at   blive    liggende   hjemme    paa  Betingelse  af,    at  de 

fuldstændig  afspærredes  for  alle  undtagen  Lægen  og  Præsten.  Men  Fattig- 
folk, der  intet  havde,  kom  paa  Lasarettet.  De  300  Stakler,  som  først 
kom  derud,  fik  Lov  at  skøtte  sig  selv  i  de  første  5  Dage;  thi  »Over- 
mesterens,  en  Barber  fra  Mark  Brandenburg,  J.  M.  Kyhl,  havde,  da  det 
kom  til  Stykket,  mistet  Modet  til  at  indlade  sig  i  Kamp  mod  Uhyret 
og  kom  først  til  Hægterne  og  i  sin  Tjeneste  den  21.,  hans  Medhjælper 
først  Dagen  efter.  Og  da  denne  forsigtige  Mand  ikke  straks  ved  sin 
Ankomst  forefandt  den  foreskrevne  Voksdugskjortel,  som  man  mente  særlig 
skulde  beskytte  mod  Pesten,  nægtede  han  at  gøre  Tjeneste.  Først  den 
25.  Juli   begyndte  han  sin   Virksomhed. 

Lasarettet  havde  Plads  til  300  Syge,  men  blev  snart  udvidet  til 
omtr.  500,  og  da  ogsaa  dette  viste  sig  langtfra  at  være  tilstrækkeligt, 
blev  Ladegaarden,  tidligere  Sygehus  for  de  mange  saarede  og  syge  Sol- 
dater, der  havde  været  med  i  den  spanske  x-\rvefølgekiig,  taget  i  Brug 
som  Pesthus. 

Og  de  blev  begge  snart  fyldte.  Da  Sygdommen  forst  havde  faaet 
fat,  slog  den  ned  for  Fode.  Under  almindelige  Forhold  døde  der  af 
Kobenhavns  Befolkning,  der  da  regnedes  til  omtr.  65,000  Mennesker, 
70  om  L^gen;  men  i  L'gen  fra  27.  Juni  —  4.  Juli  døde  der  over  100,  fra 
II. — 18.  Juli  over  200,  fra  18. — 25.  Juli  omtr.  250  og  saaledes  stigende 
til  L'gen  22.^ — 29.  August,  da  der  døde  over  2400  eller  mellem  300  og 
400  om  Dagen ;  i  hele  Pesten  døde  der,  som  den  senere  Politimester 
Erik  Torm  skriver,   23,000  Mennesker   «alt  af  ordinaire  Folk». 

Med  et  saadant  Mandefald  vil  man  forstaa,  at  det  kunde  knibe  for 
den  ulykkelige  Sundhedskommission  at  holde  en  nogenlunde  kampdygtig 
Stab  af  «Pestkirurger»  d.  e.  Barberer  paa  Benene  og  at  faa  alle  dem, 
der  laa  døde  paa  Gaderne  og  hjælpeløse  i  Husene,  ud  paa  Lasaretterne 
og  de  Døde  i  Jorden.  Der  blev  snart  Mangel  paa  Pestkirurger,  og  Kom- 
missionen maatte  med  store  Ofre  forskrive  nye  fra  Provinserne  og  fra 
nordtyske  Byer.  Der  blev  ansat  Kvarterkommissærer,  valgte  blandt  gode 
-Mænd  i  Byen,  til  at  undersøge  Forkoldene  i  de  forskellige  Bydele,  og 
der  blev  antaget  en  <'Sygefader»  med  Sygeforere  til  at  bære  de  Syge 
ud  til  Hospitalerne.  Ligbærerlaget  havde  man  jo  til  at  stede  Folk  til 
(iraven.  Men  da  Pesten  i  sin  Begyndelse  tog  saa  voldsomt  fat,  angreb 
den  og  dræbte  saa  godt  som  alle,  der  kom  i  Berøring  med  de  Syge  eller 
(le  Dode,  saa  der  snart  blev  Mangel  baade  paa  Lig-  og  paa  Sygebærere. 
Og  det  kan  ikke  undre,  naar  man  hører,  at  af  36  den  29.  Juli  antagne  Lig- 
bærere var  der  den  3.  August  kun  6  paa  Benene,    «og  i  Staden  laa  nogle 


358 

hundrede  Lig  ubegravne».  «I  de  første  Dage  af  August,  da  den  daglige 
Mortalitet  beløb  sig  til  omtr.  300  og  var  i  bestandig  Tiltagende,  havde 
Kommissionen  ikke  5  eller  6  friske  Mennesker  at  disponere  over,  og 
dog  skulde  med  disse  baade  Syge  udføres  til  Lasarettet  og  Døde  til 
Gravene.*  Sundheds-Kommissionen  tvang  Lediggængere,  købte  i  dyre 
Domme  andre  til  at  være  Ligdragere,  og  faa  Dage  efter  var  de  døde, 
og  den  var  lige  vidt.  Saa  lod  den  Trommen  gaa  i  alle  Sjællands  Køb- 
stæder med  Opfordring  til  at  mælde  sig  i  København  som  Ligbærer  og 
Løfte  om  10  Dir.  om  Maaneden.  Man  ønskede  100  Mand,  —  men  der 
kom  kun  10,  og  af  dem  flygtede  de  fleste  den  første  Dag.  Ligbærer- 
laget mistede  sine  Rettigheder,  fordi  det  ikke  vilde  bære  Pestlig,  hvad 
Sundhedskommissionen  ansaa  for  dets  Pligt.  I  Stedet  for  fik  Studenterne 
paa  Regensen  Privilegium  paa,  at  de  til  evig  Tid  maatte  nedsætte  alle 
Lig  af  de  fornemme  Klasser.  Det  var  en  skæbnesvanger  Tilføjelse,  thi 
der  døde  saa  Faa  af  de  fornemme  Klasser  i  Pestens  Tid,  at  Studenterne 
saa  godt  som  intet  fik  at  bestille  i  det  dem  indrømmede  Logis  ved 
Nørre  Vold,  hvorfor  de  til  Slutning  efter  Kongens  Ordre  sattes  til  at  lære 
at  lave  Patroner.  Da  Sundhedskommissionen  saaledes  heller  ikke  fik 
nogen  synderlig  Hjælp  her,  og  den  givne  Tilladelse  til  at  benytte  Sol- 
dater blev  taget  tilbage,  besluttede  man  sig  endelig  til  at  gaa  til  Fængs- 
lerne og  til  Bremerholm  for  blandt  Fangerne  at  finde,  hvad  man  søgte. 
Men  det  var  ikke  nok  med  at  faa  Ligene  baaret  til  Graven,  —  thi 
trods  Kongens  bestemte  Ordre,  at  man  skulde  køre  og  ikke  bære  Ligene 
til  Graven  og  trods  de  strenge  Straffe,  der  truede  Overtræderne,  holdt  man 
dog  fast  ved  den  gamle  Ligbæren,  om  end  efterhaanden  ogsaa  Vogne  blev 
brugt  til  at  føre  Ligene  ud  paa  Kirkegaardene,  —  men  man  skulde  ogsaa  have 
dem  i  Jorden.  Alle  Folk  i  Byen,  der  ikke  horte  Fattighusene  til,  vilde 
hvile  ved  deres  Sognekirke  og  helst  inden  for  Kirkens  xMure,  men  det  op- 
naaede  kun  de  fornemme  Borgere,  —  dog  tilstrækkelig  mange  til  at  det 
blev  nødvendigt  paa  Grund  af  Liglugten  at  afkorte  Gudstjenesten.  Den 
langt  overvejende  Del  af  Pestligene  begravedes  i  Pestens  Begyndelse  paa 
de  gamle  Kirkegaarde.  Men  de  var  snart  overfyldte;  Kiste  stod  paa 
Kiste,  og  den  ø^•erste  stod  knap  en  halv  Alen  eller  et  Kvarter  under 
Jordens  Overflade.  Som  Følge  deraf  var  der  i  de  hede  Sommerdage 
en  saa  forfærdelig  Stank  paa  Kirkegaardene,  at  ingen  Graverkarl  kunde 
arbejde  der.  Lasarettet  fik  sin  egen  Kirkegaard  paa  Wodruffeng,  og  en  ny 
Fattigkirkegaard  blev  straks  taget  i  Brug  mellem  Kastellet  og  Garnisons 
Kirkegaard,     men    Sundhedskommissionen    vovede    ikke,     trods    den    her 

gjorte  Begyndelse,  at  bryde  med  gammel  religiøs  tordom  og  forbyde 
at  begrave  Lig  inden  for  Byens  Volde.  J)a  de  gamle  Kirkegaarde  var 
fyldte  —  endnu  i  December  kunde  Nicolai  Kirkegaard  ikke  besigtiges 
for  Stank  —  indrettede  man  sig  nye  og  etablerede  dermed  rundt  om- 
kring i  Byen  en  Række  nye  Arnesteder  for  Smitten.  Det  er  disse  Pest- 
kirkegaarde,  der  til  Dels  endnu  i  vor  Tid  have  henligget  som  Haver 
eller  store  Gaardspladser:  Frue  Kirkegaard  paa  Fiurens  Haveplads  (Gaar- 
den  «Linden»*)  Fiolstræde  Nr.  34);  Holmens  paa  St.  Anna  rotundas  Kirke- 
gaard i  Rigensgade;  Trinitatis  i  Aabenraa  Nr.  18;  Petri  bag  Frue  Ar- 
bejdshus**);  Helliggejstes  bag  «\\'ismar»,  Hjornegaarden  mellem  Monter- 
gade  og  Gammelmønt;  Nicolai  i  Borgergade  helt  ned  imod  St.  Kongens- 
gade  o.   s.    V. 

Paa  de  udenbys  Kirkegaarde  var  Forholdene  kun  lidet  bedre.  I  Be- 
gyndelsen blev  Ligene  herude  ogsaa  jordede,  hvert  i  sin  Grav  og  i  Kiste, 
men  med  den  store  Masse  af  Døde,  der  fortes  ud,  blev  man  nødt  til 
at  lade  Fangerne  fra  Bremerholm  —  af  17  var  der  efter  faa  Dages  For- 
lob kun  2  tilbage  —  grave  lange  og  dybe  Grøfter,  hvor  Kisterne  blev 
stablede,  og  i  den  værste  Tid  blev  det  umuligt  at  skafte  Kister  til  alle. 
Hundreder  af  Lig,  i  Kiste  eller  uden  Kiste,  halv-  eller  helnogne,  laa  her 
3 — 4  Dage  uden    at    komme    i  Jorden.      Og  hver  Dag  kom  der  flere  til. 

Tilstanden  i  den  hjemsøgte  Stad  i  den  hede  Augustmaaned  var  gru- 
fuld. En  ulykkessvanger  tung  Luft  laa  over  Byen.  Det  nyttede  intet, 
at  man  skød  med  Kanoner  for  at  ryste  Luften,  eller  brændte  Svovl  og 
Tjære.  Den  forfærdelige  Stank  mældte  sig  alle  Vegne.  Folk  styrtede 
om  og  laa  døde  paa  Gaderne,  ofte  uden  at  nogen  rakte  dem  en  hjælp- 
som Haand;  i  et  Hus  i  Skidenstræde  laa  der  den  13.  August  26  Lig, 
andre  Huse  var  helt  eller  næsten  helt  uddøde,  saaledes  Fattighusene, 
« Sjæleboderne*  i  Brøndstræde,  Børnehuset  og  Vartov.  Alle  pest- 
befængte Huse  skulde  mærkes  med  et  Kors  og  spærres  fuldstændig  af. 
I  Gaderne  saas  kun  Ligbærerne  eller  Sygeførerne  og  Rustvognene,  som 
førte  Fattigligene   ud    til    Kirkegaardene.       Det    kunde    hænde,    at    friske 


*)  «Lind»  bruges  om  de  særlige  Afdelinger  paa  en  tælles  Kirkegaard.  Assistens- 
kiikegaard  deles    i    »Lindes,    «Frue  Lind»,   «Trinitatis  Linds   o.   s.  v. 

**)  I  Februar  1901  stødte  man  her  ved  Udgravning  til  eii  ny  Skole  paa  en  Mængde 
Kister,  stablede  tæt  paa  hinanden;  de  indeholdt  næsten  alle  ved  Siden  af  det  fortærede 
Lig  en  Glasbeholder.  Ved  en  dyb  Gravning  ned  i  Leret  fandtes  et  Dødningehoved 
med  stort  og   fyldigt  rodbrunt   Haar. 

Folk,  som  saa'  en  saadan  Vogn  med  Lig  stablet  paa  Lig,  uden  Kiste  og 
med  Hovederne  dinglende  bag  ud  af  Vognen,  maatte  lægge  sig  med  det 
samme  og  ikke  rejste  sig  mere.  I  Reglen  lod  man  « Ligvognen«  køre 
om  Xatten,  men  det  kunde  ogsaa  hænde,  at  den  « formedelst  Mængden 
af  Lig  maatte  tåre  om  Dagen »,  og  kunde  det  da  ske  «at  gemene  Folk 
var  saa  uregerlige,  at  de  troppevis  fulgte  den  og  korn  den  nær».  Selv 
paa  den  Tid,  Pesten  rasede  stærkest,  saa  Fuglene  faldt  døde  ned  fra 
Luften  i  deres  Flugt,  lærte  Københavnerne  ikke  Forsigtighed.  I  et  Hus 
lige  over  for  Regensen,  sandsynligvis  Værtshuset  « Kronen »  i  St.  Kan- 
nikestræde, sad  Skænkestuen  daglig  fuld  af  Gæster,  uagtet  baade  Konen 
og  Pigen  var  bortrykkede  af  Pesten  og  alle  Folkene  i  Nabohuset  med 
Undtagelse  af  en  Tjenestepige  var  uddøde. 

Men  inde  i  de  afspærrede  Huse  var  Rædslerne  dog  størst.  Afspær- 
ringen var  bleven  alt  for  sent  iværksat.  Den  havde  kun  kunnet  gøre 
Gavn,  om  de  første,  enkelte  Pesttilfælde  straks  var  blevet  isolerede.  Xu 
gjorde  den  kun  ringe  Xytte  og  voldede  utroligt  Besvær.  «Man  vil 
vanskeligt, »  siger  Pestens  Historieskriver,  Dr.  Mansa,  « kunne  gøre  sig 
et  Begreb  om  den  Fortvivlelse  og  den  Elendighed,  som  dette  ulyksalige, 
for  silde  anvendte  Afspærringssystem  medførte  og  maatte  medføre.  Føde- 
midlernes og  andre  Nødvendighedsartiklers  daglig  tiltagende  Dyrhed, 
Mangel  paa  et  tilstrækkeligt  Antal  Hænder  til  at  overbringe  disse,  Savnet 
af  et  behørigt  Antal  Læger,  Barberernes  Uvidenhed  og  Raahed  i  Sæder, 
og  de  uudeblivelige  Følger  af  at  F^nhver  skyede  Berørelse  med  de  Syge, 
maatte  forøge  Jammeren  i  disse  afspærrede  Huse  i  en  grænseløs  Grad. 
Mangfoldige  Syge  døde  bort  under  disse  Omstændigheder,  uden  at  nogen 
hjælpende  Haand  ydede  dem  den  allernodtørftigste  Pleje.  Forgjæves 
udstrakte  mangen  Syg  sine  Læber  efter  en  Drik  koldt  Vand,  forgæves 
anstrengte  han  sit  Øre  for  at  høre  en  venlig  Tiltale  eller  for  at  modtage 
Religionens  sidste  Trøst.  Frygten  for  disse  Indespærringer  var  derfor 
saa  stor,  at  den  forledede  mangfoldige  af  Københavns  Indvaanere  til  de 
mest  afskyelige  og  den  menneskelige  Følelse  mest  oprørende  Handlinger. 
Det  hørte  ikke  til  Sjældenhederne,  at  Søsteren  forlod  sin  Broder,  Manden 
sin  Kone,  Moderen  sit  Barn;  og  endnu  hyppigere  skete  det,  at  Hus- 
fædrene stødte  deres  syge  Tjenestefolk  ud  paa  Gaden,  hvor  de  saa  meget 
mere  laa  udsatte  for  enhver  Mangel,  som  det  paa  det  alvorligste  var 
forbudt  Enhver,  undtagen  de  af  Sundhedskommissionen  dertil  udnævnte 
Folk,  at  nærme  sig  dem.  Da  nu  disse  Sygebærere  baade  i  Antal  vare 
faa,   og   de  vare  overordentlig  beskæftigede,    og    da  Lasarettet   sent   kom 

istand  og  ikke  var  rummeligt  nok,  var  det  hyppigen  Tilfældet,  at  de  ud- 
kastede Syge  laa  hele  Dage  uden  Ly  og  uden  Hjælp,  ja,  vel  endog 
døde  paa  Gaden,  uden  at  det  ringeste  var  gjort  for  deres  Frelse  eller 
til  deres  Redning.« 

Det  var  frygtelige  Ting,  der  fandt  Sted  i  Kobenhavn  under  Pesten 
171 1.  Al  Tugt  og  Orden  var  pludselig  ophort;  alle  moralske  Baand  paa 
een  Gang  slappede.  Over  for  den  store  Masse  Lig  blev  Folk  sløvede 
for  Døden;  den  Alvor  og  Højtidelighed,  hvormed  den  under  normale 
Forhold  fremtræder,  blev  i  Hastværket  tilsidesat-,  og  Ligenes  massevise  og 
ofte  raa  Behandling  avlede  Raahed  og  Skamløshed  hos  Tilskuerne.  Ved 
de  mangfoldige  Dødsfald  viste  der  sig  daglig  og  mange  Gange  daglig 
Lejlighed  for  en  Mængde  Mennesker  til  Tyverier.  Uhyggelige  Indbrud  i  de 
pestbefængte  Huse  og  Plyndringer  af  Pestligene  dér  og  i  Gaderne  fandt 
Sted.  De  Døde  sladrede  jo  ikke  af  Skole,  og  skulde  der  være  enkelte, 
der  endnu  med  brustne  Blik  saa'  Roverne  bortføre  deres  kæreste  Ejen- 
dele, saa  lukkede  de  vel  snart  Munden  —  ellers  kunde  man  jo  hjælpe 
dem  lidt  hurtigere  paa  Vej.  Da  September  kom,  frygtede  Sundheds- 
kommissionen, at  disse  Røverier  i  de  mørke  Nætter  skulde  tiltage  og 
blive  efterfulgte  af  « Myrderi«,  og  Kongen  lod  derfor  36  Ryttere  patrouil- 
lere  i  Gaderne  fra  Kl.  9  Aften  til  Kl.  6  Morgen.  De  paagrebne  Røvere 
bleve  domte  og  henrettede  i  Løbet  af  24  Timer. 

Blandt  dem,  der  ved  Ligroverier  og  paa  anden  ulovlig  Vis  havde 
erhvervet  sig  stor  Formue,  nævner  Sagnet  en  Aalborg  Student  Hans 
Himmerich,  der  sidenefter,  1726,  ved  Hofprotektion  blev  Politimester  og 
Vice-Borgmester  i  Staden.  Under  Københavns  Ildebrand  1728  gjorde 
han  sig  uheldig  bemærket  ved  at  drikke  sig  fuld,  da  Faren  var  størst, 
og  i  1 73 1  blev  han  afskediget,  efter  Sagnet  fordi  han  var  blevet  greben 
in  flagranti  paa  en  af  Byens   Kirkegaarde. 

Alle  slette  Lidenskaber  var  slupne  los;  en  Mængde  Personer,  der 
til  daglig  havde  al  Grund  til  at  skjule  sig,  kom  frem  nu  og  fik  tillige 
med  Forbrydere  og  Voldsmænd  pludselig  Penge  paa  Lommen.  Paa 
Lasaretterne,  hvor  det  værste  Pak  var  samlet  paa  ringe  Plads  og  uden 
myndigt  Opsyn,  var  Forholdene  grufulde.  Klager  over  Utugt,  Klam- 
meri og  Slagsmaal  hørtes  uafladelig.  Vaagekonerne  bestjal  de  Syge  og 
de  Døde,  de  Syge  hinanden  indbyrdes;  Barbersvende  pressede  Penge  af 
Patienterne  for  de  Lægemidler,  de  gav  dem,  over  en  enkelt  lyder  der 
Klage  over  hans  uterlige  Forhold  over  for  pestsyge  Kvinder,  og  Folk  fra 
Byen  sneg   sig  derud  og  stjal   de  Dødes  Klæder.       Der    blev    derfor    sat 


362 

Vagter  rundt  omkring  Lasaretterne  og  uddelt  skarpe  Patroner  til  dem, 
ligesom  der  blev  udnævnt  en  Profos  eller  Tugtemester,  der  fik  Halsjærn 
og  Gabestokke  til  at  skaffe  sig  Myndighed  ved. 

I  August-September  naaede  Sygdommen  sit  Højdepunkt.  Derefter 
aftog  den  i  Heftighed  —  de  første  Dage  af  Oktober  var  de  daglige 
Dødsfald  indskrænket  til  50  og  derunder  —  og  døde  ud  hen  paa  Foraaret. 
1  Midten  af  Marts  synes  Pesten  at  være  fuldstændig  ophørt. 

Naar  en  uafvendelig  Ulykke  rammer  de  menneskelige  Samfund,  saa 
dets  Love  og  Vedtægter  slappes  eller  sættes  ud  af  Kraft,  slippes  de 
menneskelige  Lidenskaber  og  Lyster  løs,  og  det  enkelte  Individs  Egen- 
skaber lægger  sig  for  Dagen  med  en  under  almindelige  Forhold  ukendt 
Styrke.  Om  den  Raahed  og  Tøjlesløshed,  der  herskede  under  Pesten, 
bærer  Datidens  Dokumenter  tilstrækkehg  Vidne.  Men  det  er  som  sæd- 
vanlig kun  Forbrydelserne  og  Lovovertrædelserne,  der  omtales.  Om  de 
mangfoldige  Træk  af  heltemodig  Opofrelse,  af  trofast  og  udholdende 
Kærlighed  og  af  Pligtfølelse  har  der  maaske  været  talt  en  Tid,  og  saa 
er  det  bleven  glemt.  De  gode  Handlinger  regnes  til  Held  for  Menneske- 
heden til  Menneskets  Natur  og  sætter  aldrig  saa  dybe  Spor  i  Erindringen 
som   Forbrvdelserne. 


17  Aar  efter  Pesten  indtraf  den  store  Udrensning,  Kobenhavns  Ilde- 
brand 1728.  Onsdag  den  20.  Oktober  mellem  7 — 8  om  Aftenen  udbrod 
der  Ild  i  en  Bindingsværksbygning  paa  Hjørnet  af  Lille  St.  Klemens- 
stræde  og  Vestervold  ■ —  paa  det  nærmeste  Hjørnehuset  af  BYederiks- 
berggade  og  Vestervoldgade.  —  Det  blæste  en  halv  Storm  af  Syd-Syd- 
vest, og  Ilden  førtes  ind  over  Byen  i  nord-nordøstlig  Retning,  bredende  sig 
til  begge  Sider.  Et  Par  Timer  efter  dens  Udbrud  var  den  allerede  gen- 
nem Larsbjørnsstræde  naaet  til  St.  Pedersstræde,  og  Kl.  10 — 11  stod  Ved- 
hammerne i  de  mange  Bryggergaarde  paa  Nørregades  Vestside  i  fuld 
Flamme.  I  Løbet  af  Natten  sprang  Vinden  til  Nordvest  og  Ilden  fik 
nu  en  ny  Retning.  Torsdag  Morgen  Kl.  8  tog  den  fat  i  St.  Petri  Kirke 
og  arbejdede  sig  ned  mod  Gammeltorv.  Kl.  9  blev  «Blasen»  (se  Side  209) 
sprængt  i  Luften,  hvorved  Frue  Kirkespir  blev  stukket  i  Brand.  I  Løbet 
af  Torsdagen  og  Fredagen  bredte  Ildhavet  sig  fra  Gammel  Torv  til  Nørre- 
vold (ved  Nørregade)  og  paa  den  anden  Side  til  Gotersgade  ved  Regne- 
gade (rettere  Nr.  35).  Kl.  8  Torsdag  Aften  sank:  Helligaandskirkens 
Taarn    sammen,    efter  at  Sangværket  af  sig  selv  havde  spillet:     « Vreden 

din  afvend,  Herre  Gud,  af  Xaade!»  Ved  Nørrevold  blev  kun  Husene 
mellem  '^I'ornebuskegade  og  Gotersgade  reddede.  Ligeledes  det  nye 
Kvarter  i  Kalveboderne  og  Partiet  mellem  Raadhusstræde  og  Volden. 
Mellem  Raadhusstræde  og  Hyskenstræde  brændte  alt  undtagen  Hjorne- 
huset  af  Magstræde  og  Raadhusstræde  samt  af  Nybrogade.  Partiet  Øst 
for  Nabolos  og  Hyskenstræde  med  Undtagelse  af  dettes  Ostside  og  Hu- 
sene paa  Amagertorv  til  Petersens  Jomfrukloster  blev  reddet..  Endvidere 
de  vestlige  Hjornehuse  af  Niels  Hemmingsensgade  og  Amagertorv  samt 
paa  dette  Reinhold  Hansens  Gaard  og  Husene  herfra  og  rundt  om  Hjør- 
net til  Købmagergade.  Ligeledes  reddedes  Partiet  mellem  Købmagergade, 
Silkegade,  Pilestræde,  Sværtegade,  Regnegade  paa  den  ene,  samt  Øster- 
gade,  Kongens  Ny  Torv   og  Gotersgade  paa  den  anden  Side. 

Da  Ilden  Lørdag  den  23.  Oktober  endelig  blev  standset  ved  Naboløs, 
var  der  brændt  to  Femtedele  af  Byen,  1670  Bygninger,  og  langt  den 
overvejende  Del  af  den  gamle  By,  thi  af  de  tilbageværende  2417  Huse 
laa  de  fleste  i  Ny  København  og  paa  Christianshavn.  Det  var  med 
andre  Ord  det  gamle  middelalderlige  København,  der  gik  til  Grunde 
med  sine  snevre  Gader,  gamle  Huse  og  mange  historiske  Bygninger,  Frue, 
Petri,  Helligaands,  Trinitatis  og  Reformert  Kirke,  Vaisenhuset,  Regensen 
samt  Universitetet  og  Raadhuset  med  deres  uerstattelige  Skatte  foruden 
store  reelle  Værdier.  Ogsaa  Universitetsbiblioteket,  som  var  opstillet  paa 
Loftet  over  Trinitatis  Kirke,  gik  tabt,  uagtet  det,  som  det  er  bleven  sagt, 
uden  Møje  havde  kunnet  frelses,  om  blot  en  eneste  af  Professorerne 
havde  haft  en  Smule  Omtanke.  Men  Omtanke  synes  der  at  have  været 
almindelig  Mangel  paa  hos  saavel  de  civile  som  de  militære  Autoriteter 
ved  denne  store  Ulykke.  Og  hos  Brandfolkene  var  der  saa  meget  Blus, 
at  ingen  kunde  slukke.  De  havde  haft  Sprøjteprove  om  Formiddagen 
og  var  om  Aftenen  «som  de  paa  saadanne  Dage  pleje  at  være».  De 
vestlige  Kvarterer  manglede  tillige  Vand  paa  Grund  af  Arbejder  ved 
Hovedledningen.  Derfor  kunde  de  første  Sprøjter  ikke  komme  til  at 
virke,  og  derfor  fik  Ilden  saa  stærkt  fat,  skønt  der  var  Vand  nok 
i  Stadsgraven  lige  uden  for  Vester  Port;  men  Kommandanten  Grev 
Sponneck  turde  ikke  paatage  sig  Ansvaret  for  at  aabne  en  af  Portene 
uden  Kongens  Ordre,  og  da  denne  kom,  var  der  ikke  Tale  om  at  standse 
Ilden.  Selv  om  Brandfolkene  ikke  var  kampdygtige,  var  der  imidlertid  raske 
Folk  nok  til  at  tage  fat.  Borgerskabet  talte  300c  Mand,  desuden  var 
der  4000  Matroser  og  8000  Soldater,  men  det  synes,  som  om  der  ikke 
fandtes  en  eneste  af  de  Kommanderende,    der    forstod  at  benytte  denne 


364 

ret  betydelige  Styrke.  General  Sjjonneck,  Kommandanten,  var  optændt 
af  en  saadan  Nidkærhed  i  Tjenesten,  at  han  nærmest  var  fra  Sans  og 
Samling.  Han  huggede  ind  paa  Vedkommende  og  Uvedkommende,  paa 
Brandfolk  saavel  som  paa  Tilskuere.  Stadshauptmanden  Hans  Stuve  var 
gammel  og  apoplektisk,  hans  Næstkommanderende  «ganske  uden  Erfaring* ; 
den  «arme  altererede,  men  dog  redelig  sindede »  Brandmajor  Preisler 
var  uduelig  og  havde  dertil  skreget  sig  saa  hæs  og  forstyrret,  at  ingen 
forstod  ham  og  han  forstod  ingen;  Holmens  Chef,  Viceadmiral  Paulsen, 
var  drukken,  —  ligesom  Politimesteren  Hans  Himmerich,  der  Torsdag  Morgen 
laa  paa  en  af  Tommerpladserne  og  sov  Rusen  ud,  —  «og  red  op  og  ned 
ad  Gaderne  og  gloede  paa  Ilden. » 

Men  denne,  «der  ej  var  til  Sinds  at  rette  sig  efter  sendrægtige 
Foranstaltningers,  rasede  i  de  snevre  Gader,  hvor  Ingen  kunde  komme 
frem  med  Sprøjter  eller  Vandvogne,  sprang  fra  Tag  til  Tag,  kastedes  af 
Stormens  hule  Stod  over  aabne  Pladser  og  Haver  og  jog  i  knitrende 
Flainmedans  ud  over  Byen  med  dens  tjællegavle  og  Bindingsværkshuse 
og  Svalegange  af  Træ.  Skrig  og  Raab,  Bønner  og  Eder,  Jammer  og 
Hyl  hortes  alle  Vegne.  Alle  vilde  flytte,  men  Flyttefolk  var  ikke  gode 
at  faa  fat  paa.  Saa  slæbte  Beboerne  da  selv  af  Sted  med  deres  Ejen- 
dele, stablede  dem  ind  i  Kirkerne  og  troede,  de  var  sikre  der,  for  en 
Dag  eller  to  senere  at  se  dem  gaa  op  i  Luer.  Onsdag  Aften  mødte 
en  Mængde  Bønder  med  Vogne  uden  for  Vester  Port  for  at  yde  Hjælp, 
men  Porten  blev  ifølge  Kommandantens  Ordre  ikke  lukket  op,  og  kede 
af  at  vente  kørte  de  hjem  igen.  Torsdag  Morgen  var  der  en  Tid,  hvor 
Modstanden  mod  Ilden  var  ganske  ophort,  og  Soldaterne  sendtes  hjem 
«for  at  redde  deres  Mondur».  Men  da  Myndighederne  lidt  op  ad  For- 
middagen samledes  for  atter  at  gaa  mod  den  graadige  Fjende,  maatte 
nian  næsten  ønske,  at  de  var  blevet  hjemme.  De  besluttede  at  skyde 
Gammeltorvs  nordlige  Husrække  ned  med  Kanoner  for  at  standse 
Ildens  Gang  ned  mod  Raadhuset,  men  det  gik  for  langsomt,  og  man 
greb  da  til  den  fortvivlede  Udvej  at  sprænge  Hjørnehuset  « Blasen«  med 
dets  gamle  Vinkælder  i  Luften.  Og  den  Maade,  hvorpaa  Sprængningen 
foregik,  er  yderst  karakteristisk  for  Ledelsen.  Der  blev  lagt  Krudt  i 
Kælderen,  uden  at  man  saa  meget  som  underrettede  de  tre  Søstre  Poulsen, 
der  ejede  og  beboede  Huset,  derom.  Tilfældigvis  kom  en  af  dem  til 
at  aabne  en  Mellemdør  til  Gaden,  og  Generalmajor  Mushardt  var  da 
saa  behjertet  at  befale  hende  at  forlade  Huset  øjeblikkelig.  Det  lykkedes 
hende  at  faa   sine    to  Søstre    med,    men    deres    Piger  og  nogle  Matroser, 

der  laa  i  Kælderen  og  tog  til  sig  af  de  gode  Vine,  gik  med  til  Vejrs. 
Ved  en  anden  Hussprængning  (i  Snaregade)  gik  man  forsigtigere  til 
Værks,  idet  man  havde  glemt  at  tænde  Lunterne,  som  var  lagt  til  Krudtet, 
saa  dette  ikke  fængede,  for  Huset  selv  stod  i  Flammer.  Der  blev  ogsaa 
klaget  over,  at  Myndighederne,  da  de  endelig  begyndte  at  tage  fat,  gik 
frem  uden  synderlig  Omtanke  og  lod  adskillige  Huse  rive  ned  eller  lægge 
øde,   «skondt  der  ingen  Ild  var  i  Nærheden. » 

Den  store  Forvirring,  der  opstod,  da  Ilden  havde  taget  Magten, 
blev  som  sædvanlig  straks  benyttet  af  en  Mængde  Mennesker,  som  vilde 
«redde».  Det  var  ikke  altid,  man  saa'  det  Gods  igen,  som  disse  hjæl- 
pende Hænder  slæbte  af  med,  og  allerede  den  første  Nat  drog  organi- 
serede Roverbander  omkring  og  plyndrede  og  rovede  i  de  brændende 
Huse.  Folk  flyttede  med  deres  Gods  hen  paa  Voldene,  hvor  der  længe 
efter  Branden  rorte  sig  et  ejendommeligt  Liv,  eller  ud  paa  Grønland, 
ind  i  Kongens  Have,  eller  ud  paa  Pladserne  paa  Christianshavn.  Det 
var  selvfølgelig  ikke  med  den  strenge  Kommandants  gode  Vilje,  at  Folk 
fik  Lov  at  søge  Tilflugt  paa  Voldene,  og  et  Øjenvidne  har  ogsaa  be- 
rettet, hvorledes  han  Torsdag  Morgen  med  sine  Soldater  huggede  ind 
paa  nogle  Stakler,  som  med  deres  Gods  flygtede  op  ad  Voldbakken  ved 
Nørre  Port.  « Kronprinsen  (Christian  VI)  red  et  kort  Stykke  bag  Kom- 
mandanten og  fik  dette  at  se,  og  huede  det  ham  ikke.  Gav  saa  enhver 
Lov  at  bjerge  sig,   som  han  kunde,   og  derved  blev  det. » 

Nøden  og  Elendigheden  var  stor  i  den  nedbrændte  By,  Store, 
til  Dels  uerstattelige  Værdier  var  gaaet  tabt,  en  Mængde  Mennesker 
havde  mistet  ikke  blot  Bohave,  Klæder,  Hus  og  Ejendom,  men  Midlerne 
til  at  tjene  Brodet  tillige.  Af  Skomagerne  var  ikke  mmdre  end  90  Mestre 
uden  Hus  eller  Værksted.  Af  Bryggerne  havde  over  60  mistet  deres 
Gaarde.  Al  Handel  og  Haandværk  var  paa  én  Gang  standset  i  den 
nedbrændte  Del  af  Byen,  og  Mangelen  paa  Næringsmidler  gjorde  sig 
hurtig  gældende. 

Men  Frederik  IV  havde  en  rund  Haand  og  et  varmt  Hjerte  og 
hjalp,  hvor  han  kunde.  Han  red  selv  omkring  og  uddelte  Penge  og 
lod  bringe  01  og  Brød  til  de  Brandlidte  her  og  i  Kongens  Have.  Flere 
hundrede  fattige  Familier  blev  bragt  ud  paa  Landet  og  lejet  ind  hos 
Bønderne;  paa  Volden  byggede  Rige  og  Fattige  sig  Hytter,  som  de  bedst 
kunde;  andre  slog  Bræddeskur  op  paa  Brandtomterne  eller  fandt  sig  en 
beboelig  Krog  eller  en  Hule  i  Kælderne.  Hvor  Bagerne,  Bryggerne 
eller  Smedene  i  deres  nedbrændte  Gaarde  fandt  en  Øvn,  en  Kedel  eller 

en  Esse  bevaret  under  de  sammentyrtede  Mure,  genoptog  de  deres  Haand- 
værk  mellem  Ruinerne  og  fristede  Livet,  som  de  kunde.  Livet  var 
bjærget,  og  det  var  dog  det  vigtigste.  Københavnerne  var  fra  gammel 
Tid  vænnet  til  at  tage  Livet,  som  det  faldt,  med  dets  mange  Om- 
skiftelser; de  fandt  sig  ogsaa  snart  til  Rette  efter  dette  haarde  Slag. 
Selv  om  ingen  af  Slagviserne  fra  den  mærkelige  Vinter  1728 — 29,  hvor 
Københavnerne  levede  som  Huleboer  mellem  deres  egne  Ruiner,  er  bleven 
bevaret,  tør  det  dog  antages  for  sikkert,  at  den  berømte  :  Hæng  i,  hæng  i, 
hæng  bare  i!  —  maaske  i  en  noget  ældre  F'orm  — ■  alt  dengang  har 
været  paa  Københavnernes  Læber  som  et  Udtryk  for  deres  sejge  og 
kraftige  Livsmod. 


VI 

København  under  Enevælden 
1728-1795. 


Tidsrummet  mellem  de  to  store  Ildebrande  er  en  Byggeperiode. 
Det  er  i  denne  Tid,  at  Byen  faar  det  Præg,  som  den  i  Hovedsagen 
har  haft  til  det  store  Gennembrud  i  1870,  da  Voldene  faldt.  Brandene 
1794,  1795  og  1807  ødelagde  væsentlig  monumentale  Bygninger  og  for- 
andrede for  saa  vidt  Byens  Ydre.  Men  hvad  vi  i  vore  Dage  kalder  det 
gamle  Kobenhavn  stammer  mest  fra  Byggeperioden  efter  Branden   1728. 

Lidt  efter  lidt  rejste  Byen  sig  af  sin  Aske.  Men  langsomt  gik  det. 
Mangelen  paa  Penge  var  stor  og  den  treaarige  Brandskat,  der  blev  paa- 
lagt begge  Rigerne,  gik  kun  ud  paa  at  skaffe  Midler  til  de  offentliges 
Bygningers  Gennemførelse.  Vel  fik  de  Brandlidte  en  Mængde  Friheder 
og  Benaadninger  og  i  mange  Tilfælde  rentefri  Laan  eller  Gaver  af  Penge 
eller  Bygningsmateriale,  men  Regeringens  Fordringer  med  Hensyn  til  Bygge- 
maaden,  særlig  til  Grundmur,  til  ubebygget  Areal,  Plads  i  Portene  og 
«skikkelige»  Fortov  vakte  den  største  Modstand.  Og  ikke  mindre  Uvilje 
mødte  Regeringens  Forsøg  paa  at  faa  Gaderne  udvidede  til  større  Brede 
og  rettede  noget  for  deres  krumme  Linier.  Det  var  ikke  Tider  til  at 
paalægge    Borgerne    større    Ofre    end    højst    nødvendigt;    allerede    inden 

Frederik  IV's  Død  blev  Fordringerne  til  Grundmur  betydeligt  nedsatte, 
og  under  Christian  VI  blev  det,  for  at  faa  Fart  i  Byggearbejdet,  tilladt 
at  bygge  overalt  i  Staden  Grundmur  eller  Bindingsværk,  eftersom  Enhver 
kunde  overkomme. 

En  Kommission  til  Gadernes  Regulering  var  bleven  nedsat  straks 
efter  Branden.  Men  dens  Planer,  der,  om  de  var  blevet  gennemførte, 
vilde  have  givet  Kobenhavn  et  helt  andet  Præg,  var  selv  i  deres  sim- 
pleste Form  alt  for  kostbare  at  sætte  i  Værk.  Til  Kommissionens  større 
Udkast  hører  Tanken  om  at  lægge  en  stor  rund  Plads  omkring  Trini- 
tatis Kirke  som  et  Midtpunkt  i  Byen  og  lade  alle  «angrænsende»  Gader 
stode  til  denne,  samtidig  med  at  Vestergade  skulde  føres  gennem  Ul- 
feids Plads  til  Gotersgade  og  en  regulær  Gade  føres  fra  Stranden  til 
Nørre  Port  delvis  ad  Store  Færgestræde  og  Købmagergade. 

Alene  Omkostningerne  ved  Vandrendernes  Omlægning  vilde  imidlertid 
gøre  selv  de  mindre  storartede  Planer  alt  for  kostbare,  og  man  blev 
nødt  til  at  lade  det  blive  væsentligt  ved  det  gamle;  dog  at  adskillige 
af  Gaderne  blev  gjort  bredere,  mere  lige  og  —  især  i  Kvarteret  mellem 
Nørregade,  Gammel  Torv  og  Vestervold  —  lagt  mere  ret  for  hinanden. 
Her  foretoges  i  det  hele  de  mest  indgribende  Forandringer,  idet  Frede- 
riksberggade blev  anlagt  i  Fortsættelse  af  Nygade  lige  paa  Vester  Port. 
Den  indtog  paa  det  nærmeste  samme  Plads  som  de  to  smalle  Klemens- 
stræder,  der  forsvandt.  Da  Kattesundet  blev  forlænget  op  til  Vester- 
gaden, nedlagdes  den  krumme  Vombadstuestræde  ligesom  Helligkors-  og 
Antikstræde  og  forskeUige  Gange  eller  Smoger.  1  Strandkvarteret  for- 
længedes Knabrostræde  fra  Brolæggerstræde  op  til  Vimmelskaftet,  og  en 
Tværgade  fortes  fra  den  til  Sækkegaden  Endeløssstæde,  der  egentlig 
skulde  have  været  helt  tillukket.  Stenboderne  foran  Helligaandskirken, 
der  var  blevet  skaanede  i  Branden,  blev  nu  revne  ned.  Bag  Kirken 
forlængedes  Sækkegaden  «Kokkegade»  hen  til  den  gamle  smalle  Gang 
«Madtorvet»,  som  blev  gjort  bredere,  og  hele  Vinkelgaden  fik  Navnet 
Store  Helliggejststræde,  nu  Walkendorfsgade.  Tugthusporten,  der  dannede 
Indgangen  til  Ulfeids  Plads,  blev  nedrevet,  men  Navnet  holdt  sig  til 
midt  i  det  19.  Aarhundrede,  da  Gaden  fik  Navnet  Lille  Helliggejststræde, 
nu  Niels  Hemmingsensgade.  Trompetergangen,  før  Branden  en  5  Alen 
bred  Smøge  fra  Ulfeids  Plads  til  Skindergade,  blev  gjoit  bredere  og 
Nordsiden  af  Hukket,  hvor  det  gamle  Graabrødrekloster  havde  ligget, 
blev  reguleret.  Endelig  fremstod  Kultorvet  mellem  Mikkel  Vibesgade, 
St.   Gertrudsstræde  og   Rosengaarden,    hvorved    de    to   sidstnævnte  Gade- 

strækninger  blev  indskrænket  til   omtrent   Halvdelen   af  deres    oprindelige 
Længde. » 

Det  gik  —  i  det  første  Aar  efter  Branden  —  kun  smaat  med  Be- 
byggelsen. Der  var  Mangel  paa  Byggemateriale,  Mangel  paa  Haand- 
værkere  og  forst  og  fremmest  Mangel  paa  Penge.  Men  der  var  ingen 
Mangel  paa  Fordringer  fra  Regeringens  Side  til  Gadernes  «Regularité», 
der  afskar  og  forringede  mange  Folks  Byggegrunde,  eller  paa  B'ordringer 
til  Byggemaaden  og  Hastigheden,  hvormed  Nybygningerne  skulde  paa- 
begyndes, —  altsammen  Fordringer,  der  gjorde  Kobenhavns  Borgerskab 
desperat  og  utilbøjelig  til  at  lade  sig  snakke  til  Raison.  Fra  Hertug- 
dømmerne kom  der  imidlertid  snart  Bygningsmateriale,  til  sidst  endog  i 
Overflod.  Teglværker 
og  Kalkbrænderier  an- 
lagdes, de  sidste  ved 
«  Baadsmandsskansen  » 
uden  for  Øster  Port,  nu 

GI.  Kalkbrænderi, 
Haandværkere  indkald- 
tes fra  Tyskland,  og 
enkelte  Huse  begyndte 
at  rejse  sig.  Men  i  al 
Almindelighed  vedblev 
Københavnerne,  indtil 
Christians  VFs  Tron- 
bestigelse, Oktober  1730, 
at  bo  paa  Ruinerne 
af  deres  By.     Først  da 

^{legeringen,  som  omtalt,  i  Januar  1731  ganske  frafaldt  Fordringen  om 
Grundmur  til  Gaden  og  samtidig  vedtog  Magistratens  Forslag  til  en 
Brandassurance,  forst  da  kom  der  Fart  i  Byggearbejdet.  Byen  maa  be- 
tragtes som  næsten  fuldstændig  genopbygget  inden  Udgangen  af  1733. 

Der  blev  hverken  bygget  solidt  eller  smukt.  Ved  de  mang- 
foldige Nedbrydninger  i  vore  Dage  af  Huse  fra  Tiden  efter  denne 
Brand,  der  havde  fortæret  saa  store  Skatte,  odelagt  Byens  Velstand 
og  hæmmet  dens  Udvikling,  ser  man  bedst,  hvor  elendigt  Arbejdet 
i  mange  Tilfælde  er  blevet  gjort,  og  hvor  ligegyldige  Byens  Bor- 
gere har  været  over  for  Brandfare,  til  Trods  for  den  nylig  modtagne 
Lektion.       Naar    Samtidige    taler     om,     at    Københavnerne    boede    mere 

BindiDgsvaerks  Hus  paa  Hjornet  af  Gothersgade  og  Regnegade 
fra  Christian  V's  Tid. 

«magnifikt»  end  tilforn,  og  om  Byens  prægtige  Udseende,  da  maa  det 
erindres,  at  man  var  langt  fra  den  Smagsretning,  der  havde  givet  sig 
til  Kende  i  den  friske  og  ejendommelige  Stil  i  Christian  IV's  Bygiiinger. 
Stærke  personlige  Udslag,  individuelle  Uregelmæssigheder  satte  man  ikke 
Pris  paa.  Det  var  Jeronimustiden,  og  man  havde  at  være  snusfornuftig 
og  adstadig.  Det,  man  tilstræbte  i  Husenes  Ydre,  var  først  og  fremmest 
«Egalité»,  især  med  Hensyn  til  Vinduer  og  Tag;  saa  meget  ensartet, 
saa  meget  i   Linie  som   vel  muligt. 

Det    var    gamle,    velkendte    københavnske    Hustyper,    der    rejste  sig 

igen  efter  Branden.  Huse  med 
(iavle  til  Gaden  eller  med  Længde- 
.siden  med  Kvistgavle  midt  paa 
Huset  i  Højde  med  Tagryggen. 
Men   alt,    hvad    der   pyntede  paa 

de    gamle    Bindingsværkshuse, 
skærkt   profilerede    Udkragninger, 

udskaarne  og  broget  malede 
Knægte,  Bjælkehoveder  og  Fyl- 
dinger—  og  paa  Stenhusene  Svejf- 
ninger paa  Gavlene,  Taarne,  Kar- 
napper, Sandstensbaand  og  Billed- 
huggerarbejde var  forsvundet  paa 
de  nye.  De  daarlige  Tider  efter 
Svenskekrigen  og  den  følgende 
Elendighed  havde  tydelig  givet 
sig  til  Kende  i  Københavns  Bor- 
gerhuse, og  om  saadanne  Pragt- 
bygninger som  Reinhold  Hansens. 
Gaard  paa  Amagertorv  var  der 
ikke  længer  Tale.  Her  paa  Byens  fineste  Strøg  viste  Modsætningen  mellem 
det  ny  og  det  gamle  sig  sikkert  i  det  grelleste  Lys,  og  Nybygningerne 
tra  Nr.  8  til  Hjørnet  af  Niels  Hemmingsensgade  har  kun  daarligt  for- 
maaet  at  hævde  sig  over  for  Reinhold  Hansens  Gaard  paa  samme 
Side  og  de  gamle  smukke  Bindingsværkshuse  lige  overfor,  der  var  blevne 
skaanede  af  Branden. 

Men  i  de  mindre  Gader,  der  væsentlig  var  beboede  af  Smaakaars- 
folk,  selv  om  der  hist  og  her  kunde  dukke  en  Adelsgaard  frem 
med    Taarn    og     Spir    eller    et    stateligt    Borgerhus,     forsvandt    der    ved 


Gamle  Huse  i  Amoniestraede  og  Christen  Berni- 
kovstræde  (nedbrudte). 

Branden  en  Mængde  Ronner.  Og  trods  alt,  Hast\ærk,  Pengemangel  og 
Spekulationsbyggeri,  kan  det  dog  hænde,  at  Nybygningen  efter  Branden 
var  et  virkeligt  Fremskridt. 

Og  Egaliteten,  som  Samtiden  saa  meget  beundrede,  blev  overholdt. 
,Det  ene  Hus  ser  ud,  som  om  det  var  formet  over  det  andet;  i  Reglen  er 
de  uden  anden  arkitektonisk  Prydelse  end  en  kraftig  Gesims  over  Kvist- 
gavlen. Enkelte  af  de  mere  aristokratiske  optræde  dog  med  Sokkel  og 
Lisener  for  at  bryde  Fladen.  1  Christian  V's  Tid  havde  man  i  Reglen 
nøjedes  med  et  eller  to  Stokværk  og  den  uundgaaelige  Kvistgavl,  altid 
med  en  stærk  Gesims,  hvis  midterste  Tredjedel  er  afskaaret,  tværs  over. 
Xu  fik  Husene  flere  Stokværk,  «Sale»,  og  medens  en  Familie  tidligere 
havde  beboet  et  helt  Hus,  lejet  eller  som 
Ejendom,  begyndte  man  nu  at  leje  »Sa- 
lene*  ud. 

Ogsaa  de  fleste  offentlige  Bygninger 
havde  begyndt  at  rejse  sig  af  deres  Aske. 
Raadhuset,  hvis  Mure  viste  sig  at  have 
holdt  godt  Stand  mod  Fiden,  kunde  alle- 
rede delvis  tages  i  Brug  1731;  samme  Aar 
indviedes  Reformert  Kirke,  der  blev  opført 
af  Menigheden  selv,  og  Trinitatis  Kirke 
blev  færdig  i  det  Ydre.  Paa  Waisenhuset, 
Universitetet,  Regensen,  Helligaandskirken 
og  Frue  Kirke  var  Arbejdet  i  fuld  Gang; 
paa  den  sidste  led  det  dog  en  betydelig 
Standsning,  da  Taarnet,  der  allerede  fur 
Branden  havde  slaaet  en  lille  Revne,  plud- 
selig, den  5.  August  1730,  styrtede  sammen, 
fuldstændig  ned. 

Alle  disse  og  andre  otfentlige  Bygninger,  der  var  gaaet  til  Grunde 
ved  Branden,  rejstes  paa  ny  inden  Christian  VPs  Dod  1746,  Frue  Kirke 
dog  først,  efter  at  Taarnet  for  anden  (rang  var  «buget  ud»  og  faldet 
sammen,  Natten  13 — 14.  August  1733.  Endelig  i  Begyndelsen  af  173S 
stod  Kirken  færdig  med  sit  høje  tredelte  Skib,  hvis  Spidsbuehvælvinger 
blev  baaret  af  14  slanke  Piller,  men  Taarnets  Murværk  var  endnu  ikke 
fort  op  til  den  paatænkte  Højde.  Kirkens  Indvielse  fandt  Sted  30.  April 
1738,  den  var  opfort  efter  Planer  og  Tegning  af  Kancelliraad  Ramus  og 
menes    at    have    været    holdt    nær   opad    den  gamle   Kirke,    selv  om  den 


Hus   fra   168S.     Christianshavn, 
Biogade  Nr.  3. 

ikke  i  et  og  alt,  som  Meningen  oprindelig  havde  været,  kunde  siges  at 
have  den  gamle  Facon  og  de  gamle  Fundamenter.  Ogsaa  Taarnet  og 
Spiret  skulde,  efter  Frederik  IV 's  Bestemmelse,  bygges  med  det  gamle 
som  Forbillede,  men  i  1739  lod  Christian  VI  Geheimeraad  Lerche  give 
Tegning  til  et  nyt  Taarn  og  Spir,  langt  pragtfuldere  og  højere  end  det 
tidligere.  Og  dette  stod  endelig  færdigt  i  1744  efter  utallige  Vanskelig- 
heder og  Bryderier  og  løftede  sit  forgyldte  Kors  øverst  paa  Stangen 
384  Fod   højt  over  Jorden. 

Nok  saa  tiltalende  for  Ojet  som  Frue  Kirke  med  sit  uforholdsmæs- 
sig høje  Taarn  var  efter  endt  Ombygning  1741  den  gamle  ærværdige  St. 
Nicolai,    der    stod    til    Branden   1795    som    en    fuldstændig   middelalderlig 

Kirkebygning    med    sit 

skønne  harmoniske 
Taarn  og  sin  Rigdom 
paa  Billedskærer-  og  Bil- 
ledhuggerarbejde, sine 
Kalkmalerier  og  erob- 
rede Faner  og  Stand- 
arter under  Hvælvin- 
gerne. 

Omkring  og  efter 
Midten  af  Aarhundre- 
det  fik  København 
endnu  tre  Kirkespir, 
der  heldigvis  ere  komne 
uskadte  til  vor  Tid. 
1750  opsattes  paa  Frelsers  Kirke  det  ejendommelige  Spir,  som  Thura 
havde  komponeret  med  Spiret  paa  Chiesa  della  Sapienza  i  Rom  som 
Forbillede.  1755 — 59  opførtes  Frederiks-Kirken  paa  Christianshavn,  men 
det  nuværende  smukke  Taarn  (af  G.  D.  Anthoni  blev  først  bygget  i  1769, 
og  i  1757  fik  Petri  Kirke,  hvis  Taarn  havde  staaet  dækket  med  en  Hætte 
siden  Branden,  sit  Spir.  der  ved  Siden  af  P>ue  Kirkes  Fattigdom  tager 
sig  særlig  prægtigt  ud. 

Christian  VI  havde  fulgt  et  Princip,  der  var  ganske  modsat  hans 
Faders,  ved  Kobenhavns  Opførelse.  Frederik  IV,  om  hvis  Skønheds- 
sans og  fine  Smag  f.  Eks.  Rosenborgsamlingen  gemmer  saa  mange 
Minder,  havde  villet  gøre  København  til  en  smukkere  By  og  en  mindre 
brandfarlig  By,    end   den  havde   været   før-,    Christian   VI   nedsatte  straks 


Parti  fra  Skindergade  med  Bygninger  fra  Tiden  efter  Branden. 

alle  Fordringer,  og  København  blev  atter  en  Bindingsværksby  med 
smalle  og  urene  Gader.  Og  da  Frederik  IV  havde  været  nødt  til  at 
foretage  en  Ombygning  af  det  gamle  Slot,  havde  han  resigneret  —  thi 
Ombygningen  havde  ikke  kunnet  tilfredsstille  hans  Smag  og  hans  Ønsker 
—  for  dog,  som  han  selv  sagde,  at  « beholde  noget  af  den  gamle  Rede, 
hvori  han  selv  og  hans  Forfædre  var  opklækkede«.  Christian  VI  havde 
intet  imod,  at  Byen  blev  rejst  igen  i  Tarvelighed,  men  Gudshusenc  og 
Kongeboligen  skulde  opføres  med  Pragt. 

Det    gør    et   underligt  Indtryk  under  en  Nødstilstand  som  den,    der 


Christiansborg  Slot  under  Frederik  V. 


herskece  efter  den  store  Brand,  og  i  en  Periode,  hvor  de  færreste  af 
Byens  Borgere  endnu  havde  faaet  Tag  over  Hovedet,  at  se  Landets 
Konge  alene  af  Byggelyst  og  Pragtsyge  begynde  paa  at  rive  Frederik  IV's 
Slot  ned,  der  kun  havde  staaet  i  4  Aar.  Og  endnu  underligere  er  det 
at  høre  Kongen  erklære,  at  det  nye  Slot,  der  skulde  være  en  Pragtbyg- 
ning i  Norden,  ikke  skulde  komme  til  at  koste  hans  Undersaatter  en 
Hvid.  Et  mærkeligt  Selvbedrag!  «Som  om  de  Penge,  der  hørte  til 
hans  Partikulairkasse,  ikke  var  lige  saa  godt  Statens  Penge,  som  de,  der 
fandtes  i  Statskassen.« 

Foruden  selve  Slottet  blev  en  Mængde  private  Bygninger  paa  Slots- 
holmen mellem  Højbro  og  Staldbygningerne,  altsaa  lige  over  for  Gammel- 
strand,  raserede.  Nedbrydningsarbejdet  tog  omtrent  et  Aar;  i  Ok- 
tober—  November  1732  blev  Piloteringen  i  Grunden  begyndt,  og  den 
21.  April  1733  lagde  Christian  VI  med  egen  Haand  Grundstenen  til  sit 
nye  Slot.  «Det  var  en  Bremersten,  som  vejede  448  Pd.  med  forgyldte 
Ringe  foroven  og  Aarstallet  indhugget;  i  et  rundt  Hul  i  Midten  ind- 
lagdes 2  Skuepenge,  en  af  Guld  og  en   af  Solv,   paa  hvilke  der  berettes, 


Christiansborg,   Portalen  til  Slotspladsen. 


at  Christian   VI  opbyggede  dette  Slot  paa  sin  egen   Bekostning,   uden   at 
tage  en   Hvid  dertil  af  sine  Undersaatters   Kasse. » 

Den  ledende  Arkitekt  var  General  bygmester  Elias  David  Håuser,  — 
der  dog  hverken  har  givet  Plan  eller  Tegninger  —  og  efter  1742  Oberst- 
løjtnant Nikolai  Eigtved.  I  det  væsentlige  stod  Slottet  færdigt  i  Slut- 
ningen af  1745;  det  havde  til  dette  Tidspunkt  kostet  2,700,000  Rdlr., 
men  forinden  havde  Arbejdet  flere  Gange  truet  med  at  gaa  i  Staa 
paa  Grund    af  Pengemangel.      I  Januar   1736  udstedtes  Indbydelse    til    et 

Slotsbygningslaan  paa  400,000  Rdl.  3  Aar  senere  maatte  man  paa  ny 
søge  at  laane,  og  varme  og  kraftige  Opmuntringer  sendtes  ud  til 
Kongens  kære  og  tro  Undersaatter  i  København.  AUerede  17.^0  var  det 
imidlertid  galt  igen,  og  Kongen  greb  da  til  et  Middel,  der  stod  i  en 
mærkelig  Modsætning  til  hans  kongelige  Ord  om  ej  at  besvære  sine 
Undersaatter  med  den  ringeste  Udgift.  Han  befalede  nemlig  Magistraten 
at  indbetale  20,000  Rdl.  af  Byens  Penge  i  Partikulærkassen,  foreløbig 
som  et  Laan;  men   Byen   fik   kun   14,000  tilbage. 

1740,   den  26.   November,   holdt  Christian  VI  sit  højtidelige  Indtog  i 
det  nye  Slot,    der    bestod    af  en   Hovedbygning   med  4  Fløje  i  Barokstil 
med  Rokokoornamenter    og   med    et  Taarn  over  Midten  af  Hovedfløjen; 
denne  havdeFa^ade  til 
Ridepladsen,  der  end- 
nu   med    sin    Indram- 
ning af  Stalde,   Ride- 
huse   og   «Nebenbyg- 
Tiinger»      —      Stald- 

mestergaarden    var 
dog     alt      opført     af 
Frederik   IV  —  giver 
en      Forestilling      om 
det  gamle  Christians- 
borgs    Storladenhed. 
Paa    den    indre    Ud- 
smykning, paa  hvilken 
der   anvendtes   kolos- 
sale Summer,   arbejdedes  der  imidlertid  længe  etter,   og  Riddersalen,   der 
især    skyldtes    den    franske    Kunstner    Jardin,     kunde    først   tages   i  Brug 
ved  Christian   VII' s  Bryllup   1766. 

Al  denne  Pragt,  hele  dette  ødsle  Udstyr,  var  paa  den  letsindigste 
Maade  udsat  for  Brandfare.  De  kostbare  Ornamenter  og  Dekorationer 
dækkede  paa  mangfoldige  Steder  for  Rum,  hvor  Kakkelovnsrør  var  fort 
gennem  Trævægge  eller  laa  tæt  op  ad  Loftsbjælker  eller  var  dækkede  af 
nedstyrtede  Hølvspaaner  og  Brænderos.  Lige  saa  farlige  var  Luftkana- 
lerne, der  blev  anbragte  mellem  Gulve  og  Lofter  for  at  suge  Røg  ud 
af  Værelserne.  Natten  til  den  10.  December  1774  blev  Slottet  kun  ved  Slots- 
fogedens Aandsnærværelse  reddet  fra  Brand.  Men  den  26.  Februar  1794 
indtraf  den  Begivenhed,  som  Folk,   der  kendte  Slottets  Indretning,  længe 

havde  ventet.      Ilden  brod  ud  Kl.  3  Eftermiddag,   og  den  næste  Morgen 
stod  kun  de  nøgne  og  sværtede  Mure  tilbage. 

Af  andre  Byggeforetagender  under  Christian  VI  niaa  nævnes  Om- 
bygningen af  Prinsens  Palais  ved  Thura,  den  karakteristiske  Hovedvagt 
paa  Xyholm  med  den  afsluttende  Krone  paa  Taarnet,  Hovedvagten  paa 
Slotsholmen  mellem  Børsen  og  Cancellibygningen,  Toldkammerbygningen 
paa  sondre  Toldbodplads,  og  endelig  —  som  et  Udslag  af  den  Interesse, 
der  under  Christian  VI  vistes  tlaaden  —  den  mærkelige  og  kunstfærdige 
Dok  paa  Christianshavn,  som  blev  indviet  den  26.  Mai  1739,  da  Briggen 
«Færo»,  der  var  bygget  i  Dokken,  blev  halet  ud  og  Orlogsskibet  «Chri- 
stianus  sixtus*   halet  ind   og  Dokken  derefter  blev  pumpet  læns. 

Ogsaa  paa  Gam- 
mel-Holm  opførtes  en 

Del  Bygninger  til 
Brug  forFlaaden,  der- 
iblandt Admiralitets- 
bygningen  langs 
Storestræde,  nu  Hol- 
mens Kanal,  og  Ho- 
vedmagasinet med  en 
Pavillonbygning,  den 
nuværende  Studenter- 
forening, i  Midten. 

Under  Slottets  Om- 
bygning maatte  Kon- 
gen skaffe  Plads  for 
det  store  Hofpersonale;  saaledes  købte  han  den  nuværende  Postgaard 
paa  Købmagergade,  som  havde  tilhørt  Griffenfelds  Bedstefader,  Vinhandler 
Peter  Motzfeldt,  senere  Rigsmarsken  Anders  Bilde,  og  Kansleren  Th. 
Lente,  efter  hvis  Død  den  1670  blev  solgt  til  Peder  Schumacher.  Den 
brændte  1728,  opfortes  i  sin  nuværende  Skikkelse  af  Oversekretær  Chr. 
å  Moinichen  og  tilhørte  kort  efter  Overkaramerherre  Carl  Adolf  v.  Plessen. 
I  1734  afstod  denne  Gaarden  til  Kongen,  som  indrettede  den  til  Bolig  for 
sin  Overhofmarskal,  hvorefter  den  kaldtes  Marskalsgaarden.  I  1780  blev 
den  overladt  Postvæsenet,  der  tidligere  havde  haft  Lokale  bag  Børsen, 
nu   Krigsministeriets  Gaard  i  Slotsholmsgade. 

Her  laa  tidligere  en  stor  Gaard,  der  tilhørte  Grevinde  Moth.  Den 
erhvervedes  af  Christian   VI,   der  lod  den   ombygge  til  Residens  for  Her 

tugen  af  Wiirttemberg-Oels,  efter  hvis  Dod  den  gik  over  til  Grevskabet 
Lerchenborg,  det  grevelige  Lercheske  Hotel,  nu  Kultusministeriets  Byg- 
ning. I  Stormgade  laa  det  smukke,  af  Thura  1756  opførte  Harboeske 
Enkefrue-Kloster  og  det  Holsteinske  Palais  (nu  Landbygningernes  Brand- 
forsikkring)  og  lige  over  for  dette  det  Rabeske.  Paa  Købmagergade 
havde  Reventlowerne  deres  store  Gaard,  der  blev  nedbrudt  ved  Anlæget  af 
Kronprinsensgade  (1785);  i  Klareboderne  laa  det  Plessiske  Hotel,  nu  Gylden- 
dalske Boghandel;  af  samme  Type  findes  flere  fornemme  Københavner- 
huse i  Store  Kongensgade  og  Amaliegade.  Der  er  kommet  Sandstens- 
indfatninger  om  Vindueskarmene,  enkelte  Rokokoornamenter  over  og 
under  de  midterste  Vinduer  og  i  Fronti- 
spicen  og  Taget  er  bleven  brudt,  men  i 
Hovedtrækkene  er  den  gamle  køben- 
havnske Hustype  bevaret. 

Denne  Spreden  af  Adelens  Gaarde 
rundt  omkring  i  Byen  var  ganske  imod 
den  oprindelige  Plan,  at  Kongens  Nytorv 
og  den  nye  Bydel  skulde  danne  Byens 
fine  og  fornemme  Kvarter.  Frederik  V 
fandt,  at  han  ikke  paa  bedre  Maade 
kunde  fejre  300- Aars -Jubilæet  for  den 
oldenborgske  Kongestammes  glorværdige 
Regering  end  ved  at  genoptage  den 
gamle  Plan  og  bringe  den  til  Udførelse 
i  en  ny  Form,  idet  han  gav  sine  Stor- 
mænd og  Rigmænd  Lejlighed  til  at  bygge 
en  hel  ny  Bydel  for  sig,  der  skulde 
kaldes  efter  ham:  Frederiksstaden.  Der- 
ved vilde  tiUige  Byen  kunne  faa  en  Udvidelse,  som  den  haardt  trængte 
til.  Thi  der  var  stadig  Mangel  paa  Lejligheder,  og  der  kunde  ikke 
være  Tale  om  at  faa  luftet  ud  til  Gavns  i  de  smalle  Gader,  før  der  var 
givet  Beboerne  Mulighed  for  at  sprede  sig  noget  mere.  Kongen  beslut- 
tede i  Sommeren  1749  at  overlade  Staden  Amalienborg  Have,  hvor  det 
nedbrændte  Sophie  Amalienborg  (se  S.  273)  var  bleven  erstattet  med  en 
beskeden  Pavillon,  og  den  foran  liggende  Mønstringsplads  til  Bygge- 
grunde, —  altsaa  den  hele  Strækning  mellem  St.  Annæ  Plads  og  Bred- 
gade, langs  hvilken  der  var  kastet  en  dyb  Grøft,  Toldboden  og  Tømmer- 
pladserne   langs   Havnen,       Folk,    som    vilde   bygge,    fik    Grundene   uden 


Hus  paa  Hjornet  sf  Fiolstræde  og  Kry- 
stalgade fra  Christian  VI's  Tid. 


378 


Betaling  foruden  In(lk\ arterings-  og  andre  Friheder;  dog  maatte  alle  for- 
pligte sig  til  at  følge  den  af  Kongen  over  det  hele  Anlæg  godkendte  Plan: 
navnlig  skulde  »Egaliteten  observeres*  med  Hensyn  til  Vinduerne.  Thi 
Bebyggelsen  skulde  være  Staden  «til  Nytte  og  Zirat.v  Kun  forbeholdt 
Kongen  sig  Grundene  til  det  midterste  Torv.  Til  større  Bekvemmelighed 
for   Nybyggerne  lovede   Kongen  at  opfore  en   Kirke  i  den  nye  By. 

[)et  var  Eigtved,  der  lavede  den  hele  Byggeplan  og  gav  Tegninger 
til  Husene.  .Men  Folk  var  noget  sparsomme  til  at  mælde  sig  som  Lyst- 
havende   til    Grundene,    uagtet    man    udtrykkelig   blev    gjort    opmærksom 

paa,  at  det  var  et  Sted,  hvor  det  var 
»bekvemmeligt  for  de  Negotierende  at  bo, 
da  det  ligger  nær  ved  Havnen  og  Told- 
l)oden».  At  det  var  Meningen  kun  at 
samle  store  Negotierende  derude  giver  sig 
til  Kende  i  det  Afslag,  man  gav  en  brav 
Oliapper  paa  hans  Andragende  om  at 
maatte  opfore  et  Ølbryggeri  paa  sin  Bygge- 
grund. Magistraten  kan  i  sin  Betænk- 
ning ikke  begribe,  at  han  kan  understaa 
sig  til  at  fremsætte  en  saadan  Anmodning. 
Og  den  stakkels  Øltapper,  der  godhjertet 
siger  i  Andragendet,  at  han  aldrig  havde 
tænkt  sig  at  blive  Ejer  af  en  Gaard  «paa 
et  saa  dejligt  Sted  som  Amalienborg »,  fik 
snart  at  vide,  at  det  ikke  er  for  Svin  at 
komme  i   Kancelliet. 

St.  Annæ  Plads  fik  først  da  sin  nu- 
værende Form,  idet  Kanalen  eller  Grøften 
langs  denne  og  langs  Bredgade  blev  kastet  til.  Husrækken  ud  til  Pladsen, 
fra  Amaliegade  til  Bredgade,  blev  først  bygget;  det  nuværende  engelske 
Gesandtskabs  Hotel  af  Justitsraad  Lintrup,  senere  adlet  Lindenkrone. 
Samtidig  opførte  Grev  Berckentin  sit  Palais,  senere  kaldet  Schimmelmanns, 
Koncertpalaiet  og  nu  Odd-Fellow-Palaiet.  Paa  det  sydlige  Hjørne  af 
Bredgade  og  Frederiksgade  byggedes  det  Bernstorffske  Palais,  paa  det 
nordlige  det   Dehnske. 

Grundene  omkring  Torvet  overlod  Kongen  q.  Mai  1750  til  Konfe- 
rensraad  Løvenskjold,  Grev  A.  G.  Moltke,  Grev  Levetzau  og  Baron 
J.   Brockdorfif  paa  den  Betingelse,   at  de  skulde  bygge   4  ensartede  Palaier 

efter  Eigtveds  Plan  og  Tegning.  Det  Lovenskjoldske  Palais  —  det  nu- 
værende Residens-Palais  —  solgtes  endnu  ufærdigt  1754  til  Enkegrevinde 
Schack,  men  blev  i  Begyndelsen  af  det  næste  Aar  ødelagt  ved  Ildebrand 
og  derefter  atter  rejst.  Grev  Moltke  byggede  Palaiet  til  venstre  for 
Kolonnaden  —  det  senere  Christian  VII's  Palais  —  Grev  Levetzau  det 
tredje,  som  nu  beboes  af  Prins  Christian,  og  Brockdorff  det  fjerde,  der 
nu  benyttes  af  Kronprinsen,  og  som  i  1767  blev  kobt  af  Kongen  til 
Landkadetakademi,   for  1788  at  gaa  over  til   Akademi   for  Sokadetterne. 

Allerede  den  30.  Oktober  1749  lagde  Kongen  Grundstenen  til  Fre- 
deriksstadens Kirke,  det  egentlige  Takke-  og  Æreminde  for  de  olden- 
borgske Kongers  milde  og  ret- 
færdige Regimente  gennem 
300  Aar.  Eigtved  havde  ogsaa 
leveret  Tegning  til  Kirken, 
men  det  var  ikke  hans  Teg- 
ning, der  blev  benyttet.  Han 
dode  1751,  og  derefter  over- 
drog Frederik  V  den  franske  Ar- 
tikekt  Jardin  Arbejdet  og  god- 
kendte 1756  hans  Tegninger, 
men  bestemte  tillige,  vistnok 
paa  hans  Forestilling,  at  Kir- 
ken skulde  bygges  helt  af  nor- 
ske Marmorblokke  i  Stedet  for 
at  den,  som  lidligere  bestemt, 
skulde  have  en  ydre  Beklædning 
af  dette  Materiale.   Derved  blev 

Udgifterne  til  Kirken  forøgede  meget  betydeligt.  Da  Frederik  V  døde 
var  kun  en  ringe  Del  af  Kirken  fuldført.  Christian  VII  nedsatte  den  ved- 
tagne aarlige  Byggesum  til  Kirken  til  det  halve,  20,000  Rdl.  C;  Struensee 
standsede  endelig  Arbejdet  fuldstændigt  i  November  1770,  og  »Marmor- 
kirken* laa  hen  som  en  smuk  Ruin,  til  den  endelig  i  vore  Dage  er 
bleven  rejst  i  en  mere  beskeden  Skikkelse. 

Heller  ikke  sin  egen  Rytterstatue,  som  Asiatisk  Kompagni  lod  op- 
stille midt  paa  Frederikspladsen,  opnaaede  Kongen  at  se  færdig.  Grund- 
stenen lagde  han  18.  Oktober  1760  ved  100  Aars  Festen  for  Enevældens 
Indforelse,  men  Statuen  blev  først  færdig  177 1  og  kostede  da  Kompag- 
niet,  med  Snyderi  og  alt,   den  kolossale  Sum  af  omtr.  4  Mill.   Kr. 


Hus  paa  Hjørnet  ai  ."^oivgacie  og  Adelgade  fra 
Frederik  V's  Tid  (nedbrudt). 

En  Bygning,  som  derimod  blev  færdig  i  Frederik 
V's  levende  Live,  og  som  har  været  til  Velsignelse  for 
en  Mængde  Mennesker  lige  siden,  er  det  smukke  og  for 
sin  Tid  udmærket  indrettede  Frederiks  Hospital,  der  blev 
opført  af  Arkitekt   Anthon   1752—57. 

Omtrent  30  Aar  senere  rejste  sig  Arkitekt  Meyns 
smukke  Bygning,  Kirurgisk  Akademi,  i  Bredgade  i  Nær- 
heden af  Frederiks  Hospital.  Ved  Siden  af  Hospitalet, 
ud  til  Amaliegade,  opførte  Thurah  sin  Bolig,  den  senere 
(^fra  1785)  Fødselsstiftelse.  Lige  overfor  byggedes  1769 
Almindeligt  Hospital.  Terrainet  herfra  ud  til  Told- 
boden blev  1759  givet  til  en  Botanisk  Have,  og  1755  var 
Nyboders  østligste  Parti  bleven  opfort. 

Af  offentlige  Bygninger  opførtes  inden  for  vort  Tids- 
rum Asiatisk  Kompagnis  Bygninger  paa  Christianshavn, 
det  nye  Teater  paa  Kongens  Nytorv  (1748),  efter  Tegning 
af  Eigtved,  Opfostringshuset,  nu  Søkvæsthuset,  paa  Chri- 
stianshavn, stiftet  af  Frederik  V  ved  Fundats  af  29.  Juni 
1753,   Assistenshuset  ved   GI.  Strand   1762,   Post-  og  Gæst- 


Opstalt  af  Frue  Kirke  1744. 

givergaarden,  der  tilhørte  Vognmagerlavet,  som  besørgede  den  kørende 
Post  (senere  den  kgl.  Porcellainsfabrik',  og  ikke  at  forveksle  med  Posthuset, 
paa  Købmagergade,   og   1768  Sølvgadens   Kaserne. 

Medens  der  i  Aarhundredets  sidste  Halvdel  i  Frederiksstaden  rejste 
sig  et  virkeligt  fornemt  Kvarter  med  brede  og  lige  Gader,  laa  den 
gamle  Del  af  Byen  med  de  fleste  af  sine  snevre  Gyder  og  krumme  og 
ikke  meget  rene  Gader  omtrent  som  før  Branden  1728,  og  Magistraten 
kunde  endnu  ved  Aarhundredets  Midte  vemodeligen  klage  over  de  mange 
Stræder,  der  er  saa  enge  og  smalle,  at  næppe  en  Vogn  kan  passere 
igennem  dem  og  «til  stor  Farlighed  udi  Tilfælde  af  ulykkelig  Ildsvaade». 
Den  forte  en  stadig  Kamp  imod  dem,  men  formaaede  ikke  at  komme 
nogen  Vej  paa  Grund  af  Ejernes  Evne  til  at  trække  Sagerne  ud  og  Re- 
geringens Eftergivenhed  og  Godmodighed.  I  Christenbernikovstræde 
satte  den  virkelig  igennem,  at  enkelte  Huse  paa  den  nordre  Side,  nær- 
mest Ostergade  blev  flyttede  tilbage,  men  derved  blev  det,  og  det  Huk, 
der  saaledes  fremkom,  er  forst  i  det  sidste  Aar  af  det  19de  Aarhundrede 
forsvundet  ved  privat  Initiativ. 

En  virkelig  Udvidelse  fik  Raadhusstræde  efter  en  Ildebrand  i  1749, 
der  lagde  n  Ejendomme  i  Aske.  Den  blev  da  gjort  dobbelt  saa  bred, 
som  den   var. 

Derimod  bedredes  Brolægningsforholdene,  især  efter  Forordningen 
af  1764,  der  paabød,  at  Brolægningen  skulde  for  hver  enkelt  Gades  Ved- 
kommende foretages  under  et  og  Udgiften  fordeles  paa  Husejerne. 
Brolægningen  af  Fortovene  overlodes  derimod  som  en  privat  Sag  til  de 
enkelte  Ejere. 

København  var  stadig  en  usund  By.  Drikkevandet  var  i  mange  af 
Byens  Brønde  stinkende  og  fuldt  af  Infusorier,  og  Deltagerne  i  Byens 
19  Springvandskompagnier,  som  fik  Vandet  i  Render  fra  Hovedbeholderen 
Peblingesø,  var  ikke  uvidende  om  —  selv  om  det  ikke  altid  kunde  smages 
—  at  Folk  vaskede  Tøj,  lod  deres  Hunde  svømme  og  drukne  i  Soen 
o.  a.  m.  Fødslernes  Overvægt  over  Dødsfaldene  var  overordentlig  ringe, 
og  i  den  Retning  var  den  nye  Bydel  ikke  stort  stillet  bedre  end  den 
gamle.  Den  hvilede  for  en  væsentlig  Del  paa  Opfyldning  og  laa  « nedrig 
og  sumpet ».  Renovationsvæsenet  var  stadig  i  en  ynkelig  Forfatning, 
men  i  1760  gjordes  der  et  mægtigt  Fremskridt  i  sanitær  Henseende, 
da  Magistraten  endelig  nedlagde  de  6  Assistenskirkegaarde  inde  i  Byen 
og  anlagde  en  ny  stor  Assistenskirkegaard  ude  paa  Norrebro.  Men  endnu 
vovede  man  ikke  at  forbyde  Begravelser  i  og  ved  Kirkerne. 

I  de  to  sidste  x\fsnit  er  der  givet  en  kortfattet  Fremstilling  af  Kø- 
benhavns Udvikling  og  Historie,    efter  at  den  1660  blev  den  enevældige 

Regerings  Sæde.  Vi  har  beskæftiget  os  med  de  Begivenheder,  der  skete 
i  Byen,  de  Ulykker  den  hjemsogtes  af,  dens  Vækst  og  Fremgang,  vi  har 
lært  dens  Fysiognomi  at  kende,  er  gaaet  gennem  dens  Gader  og  har  set 
paa  det  Liv,  der  rørte  sig  i  dem,  indrammet,  som  det  var,  af  de  gammel- 
dags Huse.  Nu  gaar  vi  et  Skridt  videre,  træder  ind  i  Husene  og  lærer 
Københavnerne  at  kende  inde   Døre. 

I  de  mere  uanselige  Huse  gik  man  fra  Gaden  lige  ind  i  Huset, 
men  i  større,  f.  Eks.  hos  den  velstaaende  Kræmmer,  Johan  Bøfke,  hvis 
Gaard  laa  i  Højbrostræde  med  12  Fag  til  Gaden  og  vendte  ud  til  Store 
Færgestræde,  kom  man  ad  Stentrappen  først  op  i  Forstuen,  der  laa  ned 
imod  Stranden,  derfra  ind  i  Kramboden  med  dens  Hylder  og  derfra  ind  i 
to  Stuer  paa  den  anden  Side,  op  mod  Amagertorv.  Den  ene  var  be- 
trukket med  stribet  « Kammerhængsel >/  (Vægbetræk),  dønneket  (gibset) 
under  Loftet,  og  havde  Flisegulv  og  Jærnvindovn.  Den  anden,  indre  Stue 
havde  ligeledes  Jærnvindovn  med  «Skruer»,  d.  v.  s.  Etager  samt  Kobber- 
eller Messingfødder  og  Kugler,  og  var  dønneket  under  Loftet,  men  havde 
Trægulv  og  Panel  med  Skabe  i  rundt  om  Væggene.  Fra  denne  Stue  kom 
man  ud  i  en  8-kantet  Rundel  med  Vindeltrappe  op  til  Værelserne  i  de  øvre 
Stokværk.  «Salen»  var  delt  i  3  Kammere  med  Kakkelovne  og  Dræt 
paa  Væggene,  og  oven  over  den  var  der  endnu  en  «Sal»  (eet  stort  Rum) 
med  Kamin.  Ud  til  Store  Færgestræde  var  der  ligeledes  et  grundmuret 
Hus  paa  3  Lofter  og  12  Fag  —  d.  v.  s.  ligesom  i  Huset  til  Højbrostræde 
12  Fag  i  hvert  Loft  eller  Stokværk  —  den  egentlige  Hovedbygning.  I  første 
Stokværk  «Stuen»,  var  der  tre  Værelser;  det  ene  betrukket  med  Guldpel, 
d.  v.  s.  Gyldenlæder,  dønneket  og  skildret  Loft  —  altsaa  med  Malerier 
kunstfærdigt  indrammet  i  Stukkaturarbejde  i  Loftet,  Gulvet  lagt  med  sorte 
og  hvide  Fliser,  og  en  Jærnvindovn  i  en  udhuggen  Skorsten  med  ma- 
lede hollandske  Sten  paa  Væggene.  Man  har  altsaa  fundet,  at  Kaminen, 
der  var  prydet  med  Billedhuggerarbejde,  ikke  varmede  nok,  har  beklædt 
den  med  de  bekendte  blaa-  eller  brunmalede  hollandske  Fliser  og  sat 
en  moderne  Ovn  op  i  den.  De  øvrige  Værelser  adskilte  sig  ikke  syn- 
derligt fra  Værelserne  i  Forhuset.  Der  var  hvælvede  Kældere  under 
begge  Huse,  og  i  et  Halvtagshus  imellem  dem  laa  Køkken,  Spise- 
kammer m.   m. 

Dette  Halvtagshus  var  fra  F"rederik  III's  Tid,  det  ser  man  af,  at  Op- 
gangen til  Kamrene  oven  over  Kokkenet  var  dobbelte  Svaler.  Men  de 
grundmurede  Huse  var  fra  Christian  IV's  Tid;  det  fremgaar  tilstrækkelig 
tydelig  af  Rundelen   med   Vindeltrappe  og  den    «udskaarne  Skorsten.* 

Ogsaa  om  Bohavet  i  Johan  Bøfkes  Hus  ved  man  Besked.  I  den 
store  Stue  til  Færgestræde  stod  et  Nøddetræsbord  4  kantet,  aflangt  (og 
med  Kugleben  sandsynligvis),  et  hollandsk  Tressur  (Skuffeskab)  af  Nødde- 
træ, to  Gueridoner  (Stumtjenere),  12  grønne  Læderstole  og  24  Alen 
Maatter  (under  Tapetet).  I  den  lille  Stue  næst  ved  stod  en  Nøddetræs 
udskaaren  hollandsk  Kiste,  en  stor  hollandsk  Kuffert  med  fortinnet  Be- 
slag, et  lidet  hollandsk  Bord  og  to  Gueridoner,  alt  af  Nøddetræ,  en 
fransk  Egeseng,  2  flamske  Lænestole  med  grøn  Flos  og  grønne  Raskes 
Betræk,  10  høje  Stole,  ligesom  Lænestolene  af  Nøddetræ,  og  en  Tabulet. 
I  Dagligstuen  til  Færgestræde  stod  et  gammelt  Ege-udtrækken-Bord  (d.  e. 
et  Bord  med  Plader),  et  Fyrretræsbord  til  at  slaa  ned,  et  gammeldags 
Egeskab,  en  Egekistebænk  med  to  Rum,  seks  gamle,  sorte  lave  Læne- 
stole,    Udenfor  i  Forstuen  et  gammelt  redt  Skab  og  en  do.  do.  Slagbænk. 

I  Storstuen  til  Gaarden  —  i  Fløjen  mod  Højbrostræde  —  stod  et  ovalt 
og  et  8-kantet  Fyrretræsbord,  2  Par  Gueridoner,  et  Nøddetræs  « Kontor« 
—  Skab  —  med  flammet  Fod,  et  Brætspil  med  Brikker,  tolv  Nøddetræs 
Stole  med  forgyldt  Læder  og  med  rødt  Raskes  Overtræk,  et  stort  «per- 
pendicum  Sejerværk»  (Ur  med  Perpendikel)  med  Fod  og  Tilbehør,  et 
Fuglebur  indlagt  med  Elfenben  og  4  Vindueskurve.  1  Dagsligstuen  (det 
andet  Værelse  ved  Siden  af  Kramboden)  stod  et  sammenslaaet  E^gebord, 
et  lidet  4kantet  malet  Skænkebord,  en  Lojbænk  med  sorte  Piller  og 
grønt  Klæde  over,  et  lidet  malet  Kontor  med  Fod,  en  grøn  Fyrretræes 
Himmelseng,   en  Lænestol  med  Kurveværk  og  5   lave  Lænestole. 

Paa  Væggene  hang  der  Spejle  i  forgyldte  Rammer  og  Malerier, 
baade  Landskaber  og  Søstykker,  bekendte  Mænd,  gamle  Kong  Christian  IV 
og  andre  Portrætter,  bibelske  og  mythologiske  Stykker  —  deriblandt 
sikkert  Fremstillinger  af  Tobiæ  Historie,  Noe  Bespottelse  samt  af  Veneris 
og  Jupiters  forskellige  Elskovsspil  —  samt  endelig  enkelte   Kobberstik. 

Johan  Bøfke  synes  ikke  at  have  været  musikalsk;  i  alt  Fald  findes 
der  intet  Musikinstrument  opført  i  Dødsboet.  Men  hos  andre  træffer  vi 
baade  Luth,  Klavicordium  og  Symfoni.  Væv  og  Rok  anføres  ofte,  Fyr- 
fadekurve og  Bordkranse  (til  at  holde  Maden  og  Tallerknerne  varme 
paa).  Urteskrin  og  Blækskrin,   Flaskefoder  og  Badstue  af  Træ  (Svedekasse). 

Det  var  vel  ikke  mange,  der  efterlod  sig  en  saadan  Mængde  Kost- 
barheder i  Ciuld  og  Sølv,  som  Jens  Mouritsen,  der  døde  1677.  I  hans 
Dødsbo  anføres  en  Balsambøsse  besat  med  Granater  og  Ametyster,  Guld- 
kæder, Armbaand,  Panserkæder  og  «Ærtekæder»  samt  en  Barnehue  bal- 
dyret med  Perler  —  alt  vurderet  til   11 58  Sleidaler,   desuden  Guldmønter 

til  en  Værdi  af  731  og  Skuepenge  til  45  Sletdaler.  Dernæst  af  forgyld 
Sølv:  en  stor  dreven  Kande,  en  anden  Kande  staaende  paa  Løver;  en 
dreven  Siikkerbosse,  en  dreven  Pokal  med  12  skaarne  Glas;  et  stort 
Bæger  med  Laag;  6  store  Bægre;  6  smaa  Vinbægre  med  2  Laag  og 
dertil  en  dreven  Tallerken ;  et  Saltkar  med  en  Papegøje  ovenpaa ;  en 
stor  Snekke  med  Hanke  og  en  mindre  Brændevinssnekke ;  et  stor  fladt 
Saltkar;  et  Rinoceroshorn  forfattet  i  et  Bæger  med  forgyldt  Laag  og 
Fod-Ring,  —  alt  forgyldt  Sølv  til  en  Værdi  af  688  Sletdaler. 

Og  saa  kommer  det  « hvide  Sølv»  d.  e.  Sølvgenstande  uden  For- 
gyldning: en  Pærekande  med  en  forgyldt  Skuepenge  ovenpaa,  en  Kande 
med  3  Løver  under  og  en  oven  paa  Laaget;  en  stor  Kousken  (Skaal) 
med    4    Knapper    (til    Fødder)    og    en    uden    Knapper;    3    smaa  Snekker, 

8  Vindrueskeer  af  Københavns  Sølv,  10  Skeer  med  Vindruer  (alle  18 
Skeer  var  Spiseskeer  med  rundt  Skaft  og  en  Vindrueklase  paa  Enden 
af  Skaftet),  3  Skeer  med  Roser,  en  Perlemoders  Pokal,  et  Porcellains- 
krus  med  Sølvlaag  og  et  Sejerværk  (Lommeur)  af  Sølv. 

Hvorfra  kom  alle  disse  Herligheder,  fristes  man  til  at  spørge.  Dr. 
O.  Nielsen,  fra  hvis  Uddrag  af  Tidens  Dødsboer  disse  Eksempler  er 
hentede,  har  vist  givet  det  rette  Svar:  Det  er  den  forarmede  Adels  Pante- 
gods. Sølvtøjet  vandrede  i  de  trange  Tider  fra  Herregaardene  og  Adels- 
gaardene  ind  til  den  velstaaende  Borger. 

Men  selv  hos  Folk,  der  ikke  hørte  til  de  velstaaende  Klasser,  kunde 
man  finde  Sølvtøj.  En  Glarmester,  der  døde  1681,  efterlod  sig  saaledes 
I   Sølvkande   paa  99  Lod,    16  Sølvskeer,    i    Sølvbæger,    2  Barnesolvskeer, 

9  Par  Sølvmaller,  3  Par  Skjorteknapper,   en  Guldring  og  3  Skuepenge. 

Hos  flere  Borgere  fandt  man  Muskedonner  og  Pistol,  Kaarde  og 
Partisan  hængende  paa  Væggen,  mange  Steder  som  Minde  fra  de  Dage, 
da  Svensken  laa  for  Byen.  Bøgerne  var  oftest  gudelige  Skrifter,  af  og 
til  Jyske  Lovbog  eller  Reinike  Foss,    Wulfl^s  Encomion  regni  Danici  el.  a. 

Jævne  Borgerfolk  gik  endnu  under  Frederik  III  og  Christian  V  i 
den  gamle  Trøje  fra  Christian  IV 's  Tid  med  smaa  Sølvknapper  i  2  Ræk- 
ker, stundom  18  i  hver;  den  kunde  være  af  gult  eller  sort  Skind  eller 
af  Polemit  (egentlig  et  Stof  med  forskellige  Farver);  til  Trøjen  bares 
Knæbukser  i  Reglen  af  samme  Stof  som  den,  og  mørke  Hoser.  Ude 
gik  man  med  Støvler,  højpullet  Hat,  en  Kappe  af  sort  eller  brunt 
Klæde  eller  grovgrønt  Klæde,  samt  Muffe  af  sort  Fløjel,  stundom  bro- 
deret.     Efter  den  brede  nedfaldende  og   kniplingssmykkede  Krave,    som 

tidligere  var  brugt  af  Standspersoner,  havde  Borgerfolk  arvet  den  lille 
ombøjede  Krave  eller  Flip,  der  var  brættet  ud  over  Trøjens  Halslinning. 
De  nye  franske  Moder  irængte  imidlertid  hurtigt  ind  —  allerede 
1664  ivrede  Biskoppen  i  Ribe  imod  dem  —  og  de  gamle  Dragter  for- 
svandt. En  rig  Mand  som  Kræmmeren  Lorens  Mohr,  der  døde  1681, 
efterlod  sig  en  Garderobe,  bl.  a.  bestaaende  af  en  Barattes  Klædning,  Kjol 
og  Bukser,  med  Graaværk  over;  to  sorte  Klædes  Klædninger,  Kjol  og  Buk- 
ser, en  Farendins  (et  Stof  af  Halvsilke  og  Uld)  Klædning,  Kjol  og  Bukser; 
en  brun   Klædes   Klædning  med  Ilderfoder  under,   en  Fillemors  (af  feuille- 


Amalienborg  under  Christian  VI. 
Desmerciere's     Danneskjold  Laurvigs  Palai.  Operahus.  Kastellet. 

Hotel.  (Landkadetakademi). 

morte,  vissenbrun)  Kjol  med  gammelt  Rævefoder  under,  en  brun  Dra- 
gettes Klædning,  Kjol  og  Bukser,  en  sort  Klædes  Klædning  med  Kjol, 
Vest  og  Bukser,  en  sort  Klædes  Trøje  med  afskaarne  Ærmer,  en  brun 
Stoffes  Vest,  en  Katuns  Sloprok,  et  Par  sorte  Strikstrømper,  et  Par 
Støvler,  sorte  Hatte  med  og  uden  Flor,  en  graa  Hat  og  en  brun  Fløjels 
Hue. 

Hos  de  Yngre  kommer  der  Dragter  af  lysere  Stoffer,  stundom  endog 
af  Silke,  Kniplings  Halsklude  og  Haandstrimper  (Mansketter).  En  Bar- 
bersvend  ejede    1686   bl.   a.   en   brun   Klædes    Kjol    underforet  med    Silke 

og  en  Vest  af  Silke,  desuden  Klæde  til  en  Kjol  og  Silketøj  til  dens 
Underfoder  samt  2   Alen  blommet  Atlask  til   Kjolens  Staffering. 

Folk  med  en  »Karakter«,  d.  v.  s.  en  Titel  lod  sig  ikke  nøje  med 
saa  lidt.  En  Bramldirektør  kunde  f.  Eks.  1694  optræde  i  lys  Kjole  med 
Guldtraads  Knapper  og  Guldgarnering,  en  rød  Skarlagens  Vest  med 
Sølv-Chamarering,  sølvstribede  Tobins  Bukser  og  violet  Kappe  med  rødt 
Bajs  Underfoder. 

Den  jævne  Borgerkones  Dragt  var  fra  gammel  Tid  det  ensfarvede 
svære  og  stærkt  rynkede  uldne  Skørt,  rødt,  blaat,  grønt,  blommet  eller 
sort,    Livstykke    og  Trøje,    Hue    med   Knipling   eller    med   Baand.      Men 


Frederikspladsen  med  den  af  Jardin  projekterede  Fredeiikskirke. 


med  de  fremmede  Moder  dukkede  snart  røde  Silkejakker  og  Silkehalv- 
kjoler  eller  hele  Silkeklædninger  op;  en  møder  med  en  «Podesays» 
d.  e.  en  Poue-de-soie  (egentlig  Soie  de  Padoue)  Kjol,  en  med  et  hvidt 
Taftes  Skørt  med  sorte  Agramaner.  Og  de  rigeste  har  en  Mangfoldighed 
af  Manteau'er.  En  Kræmmers  Hustru  har  saaledes  i  168 1  en  grovgrøn 
Silke-Manteau,  en  sort,  stribet  Silke-Manteau,  en  Barattes  Manteau  og  en 
brun  Farendins  Manteau.  Man  bar  Halsduge  af  Hermelin,  Muffer  af  Sobel, 
Odder,  Maar  og  Ilder  eller  Fielfras  og  kostbare  Hovedsæt  af  Silkeknipling. 
Over  for  Mad  og  Drikke  synes  man  en  Tid  at  have  været  noget 
mindre  tilbøjelig  til  at  indføre  Nyt,  end  over  for  Klædedragt  og  Bohave. 
Man  satte  mest  Pris  paa  det,  man  var  vant  til  fra  Barndommen.  Men  da 
« Sukkerlade »,  Te  og  Kaffe  blev  indført,  var  Modstanden  mod  de  ny- 
modens Næringsmidler  brudt  med  det  samme.     Naar  det  blev  Mode  ved 

Hoffet  at  drikke  Kafte,  Te  og  Chokolade,  maatte  alle,  som  vilde  regnes 
for  Stands-  og  Rangspersoner  —  og  hvem  vilde  ikke  det  —  ogsaa  gøre 
Bekendtskab  med  disse  Sager ;  i  den  store  Befolkning  trængte  de  kun 
langsomt  eller  slet  ikke  ind.  De  kom  hertil  i  1669.  I  Januar  Maaned 
meddeler  Datidens   Avis,   Dansk  Mercurius: 

Ved  dette  Pas  man  først  til  disse  Nordens  Lande, 
fornemmer  noget  sært  at  føres  over  Strande, 
man   Sukkerlade,  Te  samt  Kaffe  kalder  det, 
men   om  sligt   Dansken  tjen',   kan  jeg  ej   vide  ret. 

I  Spisereglementet  for  Kommunitetet,  den  af  Frederik  II  stiftede  Fri- 
bespisning for  100  Studenter,  og  for  Forstanderens  Bord  paa  det  ridder- 
lige Akademi  har  man  sikkert  en  god  Maalestok  for  den  jævne  og  for 
den  fornemme   Mands   Fordringer  til  Køkkenet. 

Kommunitetets  Spisereglement  af  1683  lød  paa  som  Middagsmad,  Søn- 
dag: Groffenbrad  (Oksesteg),  Kaal  og  Flæsk;  Mandag:  sød  Velling,  Sild, 
Salt  eller  fersk  Kød;  Tirsdag:  Kaal  og  Flæsk,  fersk  Kød,  stegt  eller 
kogt;  Onsdag:  Mælkevælling,  Sild,  Kød;  Torsdag:  Groffenbrad,  Kaal  og 
Flæsk;  Fredag:  sod  Vælling,  Sild,  Kød;  Lørdag:  Mælkevælling,  Sild  eller 
anden  Fisk,   Kød. 

Paa  Ugens  Hverdage  var  Aftensmaden  bestandig  sød  eller  sur  Grød, 
Fisk  og  Kød;  men  Søndag  Aften  bødes  der  paa  sød  Mælkevælling  med 
Kringler  i.   Steg  og  Fisk. 

01  og  Brød  synes  længe  at  have  været  den  staaende  Morgenmad  i  alle 
Stænder.  Af  fornemmere  Folk  nødes  det  som  varmt  01,  der  blev  drukket, 
af  gammeldags  og  jævne  Folk  blev  det  spist  med  Ske  som  « reven  01  og 
Brød»,  hvilket  nærmest  svarer  til  Begrebet  Øllebrød. 

Hos  Forstanderen  ved  det  ridderlige  Akademi  gik  det  ikke  saa 
spartansk  til  som  paa  Kommunitetet.  Middagsreglementet  lød  paa:  En 
god  Kødsuppe  eller  Potage  efter  Aarets  Tid,  snart  et,  snart  et  andet  for 
første  Ret;  en  god  Ret  Fisk,  fersk,  salt  eller  tør  efter  Tidens  Lejlighed, 
for  anden  Ret;  et  Stykke  Oksekød,  Ragout  af  anden  Slags,  Postej,  Fri- 
kassé eller  andet  efter  Tidens  Lejlighed  for  tredie  Ret;  en  lovlig  Steg 
efter  Tidens  Lejlighed  for  fjerde  Ret,  —  hvortil  undertiden,  naar  det 
behager  Hs.  Majestæt,  skal  blive  leveret  Vildt  mod  Betaling,  —  en 
Tærte,  Spinat,  Æbler  eller  andet  for  femte  Ret,  en  anden  Ret  derhos 
af  et  eller  andet  for  sjette  Ret. 

Om  Aftenen  gaves  der  4  forskellige  Retter. 

Uet  var  saaledes  god  hjemlig  Kost  man  nod  endnu  i  Kommunitetet 
og  tilsyneladende  ogsaa  hos  Forstanderen  for  det  ridderlige  Akademi. 
Men  Udtrykket  « etter  Tidens  Lejlighed »  aabnede  Adgang  for  mange  af 
de  lette  og  delikate  Retter,  som  de  nymodens  franske  og  engelske  Kokke, 
der  kom  til  Byen  og  tog  Borgerskab,  kræsede  op  med.  Forordningen 
af  13.  Marts  1683  kunde  derfor  ogsaa  tale  om,  at  «den  store  Overdaa- 
dighed  i  Klæder  samt  Mad  og  Drikke  saaledes  tager  Overhaand,  at  Gud 
hojligen  maa  fortørnes,  og  mange  —  fordi  den  ene  den  anden  i  saa 
Maade  intet  vil  eftergive,  —  deres  Midler  unyttig  bortsætte  og  derover 
omsider  geraade  udi  yderste  Ruin.» 

Det  gale  var,  at  Hoffet  og  de  øvrige  Stænder  gik  i  Spidsen.  Den 
svenske  Gesandt  skriver  1686,  særlig  med  Livet  ved  Hove  og  i  højadelige 
Kredse  for  Øje:  « Storagtighed,  umaadeligt  Vellevnet,  Pral  og  Pragt  har 
nu  saaledes  taget  Overhaand,  at  jeg  ikke  kan  se,  hvorledes  det  vil  ende.» 
Thi  alle,  som  vilde  regnes  med  til  godt  Folk,  fulgte  Trop.  Og  heri 
havde  Regeringens  Luksusforordninger  Skyld,  som  til  de  mindste  Smaa- 
ting  optegnede,  hvad  der  maatte  bæres  af  Byens  32  Mænd  og  andre  for- 
nemme Negotianter  samt  af  Handlende,  der  havde  Aktier  for  500  Rdlr.  i 
Manufakturerne,  og  hvad  der  maatte  bæres  af  Kongens  egne  Betjente,  af 
Borgerkaptajner  og  andre,  «naar  de  ikke  ernærede  sig  ved  noget  Haand- 
værk   eller  Hokeri.» 

1  et  rigt  Land,  hvor  Handel  og  Industri  blomstrede,  kunde  selv 
jævne  Folk  vel  tillade  sig  slig  Overdaadighed,  som  her  lagdes  for  Dagen, 
og  det  ikke  blot  paa  Klædedragtens  Omraade,  men  Danmark  var  et  til  det 
yderste  forarmet  Land.  Alle  Næringsveje  var  standsede  ved  Krigen,  alle 
Indtægtskilder  var  udtørrede,  og  først  lidt  efter  lidt  begyndte  Landet  og 
Hovedstaden  at  rejse  sig  efter  de  haarde  Slag.  Handelsskibe  begyndte 
atter  at  gaa  ud  og  ind  i  Havnen,  men  forst  i  1678  havde  Handelsflaaden 
naaet  op  til  det  samme  Antal  Skibe  som  i  1635,  og  Borgerne  var  tryk- 
kede med  Skatter  og  Afgifter  som  ingen  Sinde  før.  Om  Udførsel  af 
Landbrugsprodukter  var  der  under  den  Elendighed,  der  herskede  paa 
Landet,  ikke  Tale.  Bønderne  havde  intet  at  sælge  og  intet  at  købe 
for,  og  Købmanden  intet  at  udfore  med  sine  Skibe.  Mange  Kramboder, 
der  tidligere  havde  haft  «en  skøn  Handel »,  stod  nu  ledige,  og  Byens 
mest  velstaaende  Folk,  Bryggerne  og  deres  Lav,  truedes  med  Undergang. 
Den  herskende  Lavstvang,  den  store  Mængde  fremmede  Haandværkere, 
som  strømmede  til  Byen,  og  de  mange  Soldater,  der  fik  fri  Næring, 
gjorde  det  umuHgt  for  Haandværkerne  at  klare  sig.     Tilstanden  var,  selv 

om  enkelte  rige  Købmænd  havde  Sølvtøj  og  gode  Penge  paa  Kiste- 
bunden, elendig.  Krigsaarene  1675 — 79  gjorde  den  ikke  bedre,  om  end 
der  vel  var  baade  store  og  smaa  Folk,  der  tjente  adskilligt  paa  Leve- 
rancer til  Tropperne  og  Underhold  af  Soldaterne  i  Byen,  og  i  1682 
gjorde  Præsterne  Forbøn  fra  Prækestolene,  at  Gud  dog  vilde  forbarme 
sig  over  dette  fattige  Land  og  afværge  dets  totale  Ruin  og  Undergang. 
Regeringen  søgte  at  skaffe  Næring  til  Byen  ved  at  indkalde  driftige 
Udlændinge,  der  kunde  kalde  Manufaktur-  og  anden  industriel  Virksom- 
hed til  Live.  Rigtignok  tilintetgjorde  Gejstligheden  i  sin  Nidkærhed  for 
den  rene  Lutherdom  til  Dels  dens  Planer,  og  København  gik  saaledes 
tabt  af  mange  vindskibelige  Huguenotters  Flid  og  Dygtighed.  Der  fremstod 
imidlertid   Klædes-  og  Silkefabrikker,    Kniplings-  og  Uldspinderier,    Guld- 


Berckentins  Palai, ^senere  Schimmclmanns,   derefter  Concert-,   uu  Odd-Fellov  Palaiet. 

Og  Sølvvarefabrikker,  Glasspinderier,  Tobaksspinderier,  Farverier,  Stivelse- 
værker og  Sæbesyderier  o.  fl.  a.  Men  kun  de  færreste  af  disse  industrielle 
Anlæg  havde  nogen  virkelig  Bestand. 

Det  sidste  Tiaar  af  Christian  V's  Regering  bragte  et  Opsving  i 
Handelen,  og  i  Begyndelsen  af  Frederik  IV's  Regering  bedredes  For- 
holdene til  Trods  for  Regeringens  uheldige  «Commercietraktater».  Han- 
delsflaaden,  der  1678  kun  havde  talt  116  Skibe  var  i  1704  vokset  til  208. 
Mange  af  disse  var  vel  mindre  Fartøjer,  men  adskillige  var  dog  store 
nok  til  at  gaa  paa  Langfart.  Ostindisk  Kompagni,  der  var  stiftet  1670, 
gjorde  store  Forretninger;  ogsaa  Handelen  paa  Island,  Færøerne  og 
Grønland  kastede  Penge  af  sig,  og  Sejladsen  paa  Holland,  Frankrig, 
England,  Spanien  og  Landene  ved  Østersøen  blev  mere  og  mere  levende. 
Krigene  mellem  disse  Magter  i  Slutningen  af  det  17.  Aarhundrede  voldte 

dog  den  københavnske  Handel  store  Tab,  —  saaledes  klagede  alt  i  1697 
fire  københavnske  Handlende  over,  at  de  til  Dato  med  Kapital  og 
Renter  havde  mistet  over  500,000  Rdl.  ved  de  krigsførende  Magters 
Kaperier.  Den  nordiske  Krig  mellem  Danmark  og  Sverige  bragte  ogsaa 
stor  Nedgang  for  Københavns  Handel.  Byen  mistede  over  halvhundrede 
Skibe,  og  den  ostindiske  Handel,  der  havde  været  drevet  med  saa  stort 
Held,  gik  helt  i  Staa. 

Efter  Freden  tog  Handelen  paa  ny  jOpsving.  Christian  VI  viste 
levende  Interesse  for  Ophjælpning  af  Industri  og  Sofart  og  stiftede  i 
Stedet  for  det  døende  ostindiske  Handelskompagni  et  nyt  Selskab,  der 
under  Navnet  asiatisk  Kompagni  i  Tidens  Løb  skulde  faa  stor  Betydning 
for  Byen. 

I  1726  havde  Frederik  IV  for  at  ophjælpe  Handelen  givet  Køben- 
havn Eneret  paa  «de  4  Species«,  nemlig  paa  Indførsel  af  Salt,  Vin, 
Brændevin  og  Tobak  —  en  Eneret,  der  kun  kunde  gavne  Byen  paa  de 
øvrige  danske  Købstæders  Bekostning.  Hele  Landet  skulde  forsyne  sig 
med  disse  Artikler  paa  Markedet  i  København.  Christian  VI  ophævede 
straks  denne  Eneret,  baade  paa  Grund  af  dens  indlysende  Uretfærdighed 
og  af  de  store  Smuglerier,  den  gav  Anledning  til  rundt  omkring  i  Landet. 
Men  Rigmænd  i  København,  der  havde  været  i  Stand  til  at  give  Køb- 
mænd i  Provinserne  Kredit,  havde  tjent  store  Penge,  den  Tid,  Privilegiet 
paa  de  4  Species  stod  ved  Magt.  Til  Gengæld  skaffede  Christian  VI 
Hovedstadens  Handlende  Lettelser  paa  forskellig  Maade. 

Men  det  var  ogsaa  en  Nødvendighed  efter  Branden  1728,  der  paa 
faa  Dage  fortærede  Udbyttet  af  mange  Aars  Slid  og  Slæb. 


Den  ringe  Fremgang  og  Udvikling,  der  spores  over  alt  i  Byen  i 
næsten  et  Hundredaar  efter  Enevoldens  Indførelse,  skyldes  ikke  blot 
ydre  Omstændigheder  og  Ulykker  som  Krig  og  Ildebi^and;  ogsaa  bestemte 
Fejl  og  Mangler  ved  Befolkningen  og  dens  Styrelse  har  Skyld  deri,  og 
da  for  en  ikke  ringe  Del  den  enevældige  Regerings  ringe  Sans  for 
Folkets  Opdragelse  og  dens  store  Holdningsløshed.  «A1  Uorden  her», 
skriver  en  svensk  Gesandt  i  Begyndelsen  af  Christian  V's  Regering, 
« kommer  af,  at  man  ikke  først  overlægger  en  Ting  nøje,  inden  man 
sætter  den  i  Værk.  Der  findes  næppe  noget  Kongerige  eller  nogen 
Republik  i  Verden,  hvor  der  gives  saa  mange  Edikter,  Love  og  Forord- 
ninger som  her,   og  hvor  de  mindre  overholdes.     Jeg  kan  med  Sandhed 

sige,  at  ingen  kgl.  Forordning,  der  er  ndgaaet  i  Trykken  i  de  14  Aar, 
jeg  har  været  her,  er  bleven  overholdt  og  har  staaet  ved  Magt  mere 
end  5  eller  6  Dage  efter  Offentliggørelsen,  naar  undtages  Forordningen 
om  Flæske-  og  Kornskatten. » 

Visse    medfødte    Egenskaber  hos   Nationen    bidrog   maaske    i    højere 
Grad    end    noget  andet  til  den  daarlige  Tilstand.      Allerede   1680  udtaler 


Vesterbro  1761. 


en  Fremmed  træffende  om  Aarsagen  til,  at  der  findes  saa  faa  rige  Køb- 
mænd i  Byen:  «De  Danske  samle  sig  ikke  Rigdomme,  fordi  de  er  lige- 
gyldige, elske  Magelighed  og  alligevel  føre  et  stort  Hus.  Næsten  alle 
holde  Vogn  og  have  et  højt  besat  Bord,  hvilket  koster  overordentligt, 
da  al  Ting  er  meget  dyrere  end  i  Paris. »  50  Aar  senere  benytter  en 
dansk  Mand  omtrent  samme  Udtryk  i  en  Afhandling  om  «Commerciens 
Opkomsts.  «Vore  Kræmmere  blive  sjælden  rette  Købmænd  (d.  e.  Stor- 
Handlende),  fordi  de  begynde  at  handle,  inden  de  ere  udlærte,  og  holde 

op,  naar  de  have  tjent  en  Snes  Tusind  Daler  eller  mindre  for  at  soge 
Karakterer  og  Titler  for  sig  og  Bestillinger  for  deres  Eorn.» 

Man  har  tillagt  de  Danske  Magelighed  lige  fra  Sagatiden.  For- 
fængelighed er  os  vel  lige  saa  godt  i  Kodet  baaret,  men  den  viste  sig 
først  i  sin  fulde  Glans  efter  1660.  Med  Adelsrettigheder  og  Lighed  for 
alle  til  at  opnaa  Embeder  og  Hædersposter  smurte  Regeringen  Borgerne 
om  Munden,  medens  den  tog  Livet  af  det  virkelige  Værdifulde  ved  Pri- 
vilegierne. Og  ved  Hjælp  af  Rang  og  Titler  omdannedes  de  studse  og 
knurrende  Københavnere  efterhaanden  til  Enevældens  sodtsmilende  og 
bukkende  Underdaner. 

Men  disse  den  absolute  Konges  underdanige  og  loyale  Borgere 
havde  kraftige  Albuer  og  haarde  Hæle.  Man  puffede  sig  frem  i  denne 
Tid,  hvor  Skrankerne  for  Borgerstandens  Ærgerrighed  paa  en  Gang  var 
omstødte,  med  en  Hensynsløshed  og  Voldsomhed,  som  næppe  nogen 
Sinde  senere.  Man  havde  jo  set,  hvor  langt  Vintappersonnen  Peder 
Schumacher  ha^de  kunnet  naa.  Hvad  der  mulig  manglede  i  Kundskaber 
og  personlig  Dygtighed,  det  maatte  saa  erstattes  ved  Smidighed  i  Ryggen 
og  ydmyge  Lader  over  for  dem,  der  kunde  bringe  En  frem.  Og  kunde 
man  ikke  opnaa  et  Embede  eller  en  større  Bestilling,  saa  kunde  dog 
mange  opnaa  en  «Karakter»,  der  hævede  sin  Mand  over  de  gemene 
Borgere  der  hjemme  i  Gaden.  « Rangsygen  falder  paa  Folk,  som  en 
hidsig  Feber  nu  om  Stunder.«  Og  kunde  man  ikke  opnaa  en  Karakter, 
kunde  dog  enhver  med  en  Smule  honnet  Ambition  klæde  sig  saaledes, 
at  han  ikke  stod  tilbage  for  «de  Karakteriserede)).  <:Hvad  Klædedragten 
angaar>-,  skriver  Pontoppidan,  «da  maa  jeg  tilstaa,  at  Kobenhavn  er  et 
anstødeligt  Sted  for  den,  der  kan  stødes  over  sligt,  thi  dér  vil  den 
ringeste,  om  han  har  Evne.  ej  vige  den  fornemste  i  anselige  Klæder. 
Jeg  mindes,  at  da  jeg  forst  kom  til  København  (17 16)  syntes  mig,  jeg 
havde  aldrig  set  saa  mange  Standspersoner  samlede  paa  et  Sted,  Thi 
som  saadanne  ansaa  jeg  ofte  Haandværksfolk,  særdeles  dem  af  Kvinde- 
køn. Og  hvem  skulde  mene  andet,  end  at  et  Fruentimmer,  som  kører 
til  Kirke,  vel  coifferet  og  behængt  med  Ædelstene,  var  af  adelig  Stand, 
eller  hvem  kunde  tro,  at  det  var  en  slet  og  ret  Person,  ofte  en  Køb- 
mands eller  anden  Borgers  Domestik,  som  har  drapd'or  Vest  og  Damask 
til  sine  Klæders  Underfoder*. 

Det  var  denne  gamle,  nordiske  Ejendommelighed,  at  enhver  vilde 
være  Lige  med  sin  Nabo,  «den  ringeste  gør  det  samme  som  den  største-', 
som  laa  bagved  Tidens  utrolige  Væddeløb  efter  Rang  og  Titler,  og  som 

mere  end  noget  andet  bidrog  til,  at  de  fremmede  Moder  saa  hurtigt  og 
saa  ubestridt  fik  Herredømmet.  Ogsaa  den  store  Mængde  Udlændinge, 
især  Tyskere,  men  ogsaa  Franskmænd,  som  kom  herind  under  Christian  V 
og  Frederik  IV,  og  de  unge  velstaaende  Borgersønners  Udenlandsrejser 
hjalp  til  at  fuldbringe  den  Omdannelse  af  de  tilvante  Livsformer,  som 
foregik  i  hint  Tidsrum,  i  hvilket  det  jævne  danske  Samfund  med  al  dets 
gammeldags  Ærlighed  og  Plumphed  bliver  omskabt  paa  sin  parleme- 
fransøsk  og  tripper  med  efter  Takten  fra  Hoffet  i  Versailles. 

Det  var  dog  vel  de  Danskes  Tilbøjelighed  til  paa  den  latterligste 
Maade  at  ligge  paa  Maven  for  alt,  hvad  der  kommer  ude  fra  det  « store » 
Europa,  vort  utrolige  Snobberi  over  for  alt,  hvad  der  imponerer,  selv 
om  det  sker  ved  Frækhed,  og  vor  Frygt  for  ikke  at  blive  regnede  med 
til  «godt  Folk»,  der  saa  hurtig  omkalfatrede  alt  og  en  Tid  alvorHgt 
truede  selv  Sproget  i  Landets  Hovedstad  med  Fare.  Det  hørte  med  til 
den  højeste  Oplysning,  som  den  importeredes  af  Jean  de  Francer  og 
andre  komiske  Figurer,  at  lade  haant  om  sit  Modersmaal.  Det  var  ikke 
comme  il  faut  for  godt  Folk  at  tale  Dansk.  Allerede  1703  klager  en 
Præst  ved   Holmens   Kirke  over  Modersmaalets  Tilsidesættelse : 

I  sidste  Nød  og  Aandedræt 
Vort  ædle   Sprog  jo  ligger, 
Som  ussel  Mand  af  Livet  træt 
Forgæves  Redning  tigger. 
Foragtes  det  ej   fast  af  hver, 
Som  noget  har  at  sige? 
I  eget  Land  landflygtigt  er 
Og  maa    for  Fremmedt   vige. 

Under  Christian  VI  var  det  danske  Sprog  fortrængt  fra  alle  for- 
nemme og  borgerlige  Huse  og  blev  «alene  tilbage  for  Bønderne,  som 
dog  ogsaa  ret  godt  forstaa  det  tyske,  om  de  end  ej  kunne  tale  det. » 
Det  er  en  sørgelig  Særstilling  Holberg  giver  Danmark,  naar  han  siger: 
« Dette  Land  er  fast  det  eneste  paa  Jorden,  hvor  man  finder  Folk,  som 
gøre   sig  en   Ære  af  ikke  at  forstaa  deres  Modersmaal. » 

Det  er  dette  Tidsrum,  Holberg  har  fremstillet  lyslevende  for  os  i 
sine  Komedier;  de  spænder  gennem  den  gamle  Spidsborger  Jeronimus, 
der  forarges  over  alt  det  ny,  og  som  maa  tænkes  født  ved  Belejrings- 
tiden,  over  tre  Fjerdedel  af  et  Hundredaar,  lige  til  Midten  af  det  18de 
Aarhundrede. 

Det  er  intet  Under,  om  gammeldags  Folk  blev  betænkelige  ved  de  nye 

Moder.  Den  hele  By  var  snart  som  en  Danseskole  eller  Fægteskole. 
Alverden  rendte  om  med  Kaarde  ved  Siden,  om  det  saa  var  Haand- 
værksmestre  og  Svende  var  de  «Kaardekarle»,  og  ens  Skræder  og  Skomager 
tog  Maal  med  Kaarde  ved  Siden.  Og  guldbroderede  og  Fløj  eisdragter 
bar  de,  om  de  saa  ikke  ejede  en  Styver.  «Gid  jeg  havde  en  Daler  for 
hver  en  Slyngel,  hver  en  Stodder,  der  her  gaar  i  Fløjels  Kjole,  da  var 
jeg  en  rig  Mand»,  siger  Henrik.  Om  Parykken  er  der  nu  slet  ikke  at 
tale.  Den  var  i  Begyndelsen  af  Frederik  JV's  Tid  saa  almindelig,  at 
man  straks,  naar  der  f.  Eks.  i  en  Retssag  er  Tale  om  en  Mand,  der 
bar  sit  eget  Haar,  veed,  at  det  er  en  Mand  af  den  fattigste  Arbejder- 
klasse. Der  var  Parykker  af  alle  Størrelser  og  Skikkelser,  kort  Paryk 
til  daglig  og  bølgende  Allongeparyk  til  Gaia.  De  unge  Lapse  gik  en 
Tid  med  Pungparyk  i   Nakken. 

Som  det  gik  med  Parykken,  gik  det  med  de  øvrige  franske  Moder. 
Den  franske  ofte  guld-  eller  sølvbroderede  Frakke  med  de  stive  udspilede 
Skøder  og  de  mægtige  Opslag  for  Ærmerne,  den  langskødede  Vest, 
Kniplings  Halsdug,  Knæbukser,  Silkehoser  og  smaa  Sko  var  snart 
almindelig.  Og  Mutter  maatte  være  saa  gudfrygtig  en  gammel  Kone, 
hun  vilde,  der  hellere  lod  sit  Liv  end  lagde  sin  Flasketrøje  af,  —  det 
varede  dog  ikke  længe,  inden  baade  den  stramt  siddende  Trøje  med  de 
smaa  Skøder  (« Flasker«  \  samt  det  gammeldags  Snørliv  maatte  vige 
Pladsen  for  Adriennen,  en  løs,  sid  Bluse  og  Overkjole,  aaben  foran  og 
afskaaren  til  Siderne.  Snørlivet  kom  paa  Mode  igen  som  «Taille»  og 
var  langt  og  spidst,  « Adraskanter»  og  «Engageanter»  kom  til,  og  neden- 
under brusede  Fiskebensskørtet  ud,  med  eller  uden  Falbelader,  som  en 
Ballon,  saa  en  å  la  modisk  Dame  med  sit  Skørt  kunde  « bespænde  Kloster- 
stræde«. «Hvem  kan  uden  Forundring  paa  Søn-  og  Helligdage,  naar 
Fruentimmeret  skal  gaa  til  Kirke,  se  dem  komme  anstigende  med  blot- 
tede og  bare  Legemer  langt  ned  ad  Brystet,  med  prægtige  udvortes 
Prydelser,  den  ene  over  den  anden  — ■  ja,  med  deres  forfærdelig  store 
Fiskebensskorter  ?  >v 

Damernes  nymodens  Kniplingspynt,  Fontanger  og  Falbelader,  synes  især 
at  have  vakt  Forargrelse.  « Disse  forbandede  nye  Inventioner,  disse  Toppe, 
disse  Fabler,  disse  Favoritter,  som  vore  ærlige  Forfædre  intet  har  vidst 
af  at  sige,  det  er  en  syndig  Dragt,  som  er  Aarsag  til  al  den  Ulykke, 
som  sker  i  Verden,  x  Og  den  ebeltoftske  Jeronimus  henviser  til  det 
Jertegn,  der  er  sket,  den  Kalv,  der  er  født  med  Top,  Favoriter  og  Fabler. 
Ikke   mange  Aar   i  Forvejen   stod   lærde  Folk   i  København   paa   samme 

Standpunkt  som  han;  da  i  1670  en  Nyboders  Kone  i  Timiansgade  havde 
bragt  et  Drengebarn  til  Verden  med  nogle  sære  Gevækster  i  Hovedet, 
kunde  Thomas  Bartholin  ikke  finde  andet  at  sammenligne  dem  med  end 
Kvindernes  Hovedsæt,  ligesom  han  ogsaa  er  overbevist  om,  at  saadanne 
Misfostre  bringe  Ulykke. 

«I  Linned  er  nu  en  Borger  saa  delikat  som  fordum  ingen  Herre- 
mand; ja  ingen  Nation  uden  den  engelske  gør  saa  stor  Bekostning  som 
vi  paa  fint  Lærred. »  Selv  en  Haandværker  skulde  have  Kaarde  med 
Sølvfæste  ved  Siden  og  Ur  i  Lommen«  —  der  var  nok  Grund  til  at 
spørge,  hvorledes  skal  dette  ende? 

De  franske  Moders  voksende  Herredømme  forandrede  snart  Boligernes 
Udstyrelse  aldeles.  I  Stedet  for  de  gamle  solide  Møbler,  der  stod  og 
faldt  med  Huset,  kom  Rokokoens  smaa  « krumme,  tynde  og  subtile«  Borde, 
Stole  og  Kanapeer,  mangfoldige  Spejle  og  Marmorkonsoller,  kostbare 
Sengeomhæng  og  Silkebetræk  paa  Væggene.  Særlig  fandtes  der  i  Kø- 
benhavn mange  kostbare  kinesiske  Møbler,  Silketøjer  og  Porcellæner, 
som  asiatisk  Kompagnis  Skibe  bragte  hjem  derude  fra,  Porcellænet 
stundom  2  Gange.  Første  Gang  efter  den  første  Brænding  og  for  at 
blive  malet,  undertiden  med  københavnske  Prospekter,  hvorpaa  det  blev 
sendt  ud  paa  ny  til  sidste  Brænding  og  derefter  endelig  kom  tilbage  til 
Byen. 

Men  Brugen  af  Porcellæn  — -  som  dog  længe  indskrænkedes  til  Te- 
og  Kaffeservicer,  medens  man  stadig  spiste  paa  Tin  —  synes  ikke  at 
have  formindsket  Overdaadigheden  paa  Bordet  med  Sølv.  Ogsaa  til 
Dækketøjet  stilledes  nu  Fordringer  som  ingen  Sinde  før;  Servietter  skulde 
man  have,  endog  dobbelte  til  Tider,  ligeledes  dobbelte  Bordduge  —  i  det 
i6de  Aarhundrede  nøjedes  man  i  øvrigt  ikke  med  2  Duge  —  og  Moden 
fordrede  en  Platde-menage  paa  Bordet,  samt  at  der  ved  hver  Kuvert  skulde 
findes  Kniv  og  Gaftel.  Dem  havde  Folk  i  gamle  Dage  selv  bragt  med 
i  deres  Lomme. 

« Endnu  et  Ord  om  den  Ekvipage,  som  bruges  til  Magelighed  paa 
Rejser  eller  Besøgeiser.  De  gamle  red  eller  kørte  paa  en  Vogn  af 
samme  Slags,  som  de  kunde  bruge  til  andet  Arbejde.  Nu  har  vi  Ka- 
reter, Chaiser,  Portechaiser  og  Karioler  at  holde  vedhge  samt  saa  mange 
flere  Heste  at  fore,  siden  Kareternes  Tal  aarlig  forøges  ej  alene  her  i 
København,  hvor  der  maaske  er  et  Tusind  eller  flere,  men  ogsaa  paa 
mindre  Steder,  da  der  i  en  By  paa  et  halvt  Tusind  Huse  straks  findes 
et  halvt  Hundrede  Kareter,    Chaiser  eller  lukkede  Vogne,    hvorimod  der 

for  30  Aar  siden  knap  var  3  eller  4.  Af  disse  Vogne  dependerer  siden 
Liberi  for  Kusk  og  Tjenere,   Heste,   Hestetøj   o.   s.   v. » 

Her  kunde  vor  Moralist  passende  have  lamenteret  lidt  over  det 
ganske  urimelig  store  Antal  Tjenestefolk,  som  Moden  foreskrev.  En  Lærreds- 
kræmmer,  Herman  Kønnemann,  Amagertorv  Nr.  20,  havde  i  1728,  ifølge 
I)r.  O.  Nielsen,  foruden  sin  Krambodsvend  2  Piger,  en  Kusk  og  en  Dreng. 
Hofapotkeher  Becker,  der  efter  Branden  boede  i  Nr.  8  paa  Amagertorv', 
Huset  hed  almindelig  «Den  blaa  Haand»,  havde  en  Præceptor  —  i 
velstaaende  Huse  blev  Børnene  underviste  hjemme  —  2  Apotekersvende, 
3  Drenge,  en  Gaardskarl,  i  Tjener  og  4  Tjenestepiger,  og  en  fornem 
Mand  som  Overkrigssekretær  Revenfeld,  der  boede  paa  Amagertorv  Nr.  6. 
havde  i  Kammerpige,  i  Francaise,  i  Husholderske,  i  Stuepige,  i  Amme, 
I   Barnepige,    i   Kokkepige,    i   Kok,  4  Lakajer,   i    Kusk  og   i  Gaardskarl. 

Ved  Midten  af  Aarhundredet  fik  en  Tjener  10  Rdlr.  i  aarlig  Løn, 
en  Pige  mellem  8  og  10.  Klager  over  Tjenestefolkene  var  lige  saa 
almindelige  dengang  som  nu,  og  skønt  de  altid  fæstedes  hel-  eller  halv- 
aarsvis,  skiftede  de  dog  hyppig  maanedsvis.  Hos  fine  Folk,  hos  hvem 
der  foruden  Kammertjener,  Haandskriver,  Karl,  Kusk  og  Gartner  kunde 
tjene  8  Lakajer  og  flere,  kneb  det  med  at  faa  sin  Løn  udbeltalt.  Hos 
Baron  Rodsten  f.  Eks.,  der  døde  1714  efter  at  have  levet  som  en  fin 
Kavaler  i  mange  Aar,  havde  Kammertjeneren  ikke  faaet  Løn  i  15  Aar 
og  en  af  de  8  Lakajer  ikke  i  12.  Men  det  hjalp  i  saadanne  Til- 
fælde, at  Gæster  eller  Besøgende,  som  kom  i  Huset,  ved  enhver  Lejlig- 
hed maatte  give  Drikkepenge.  Ringere  end  12  Skill.,  siger  Korfits'  Pige, 
kan  man  ikke  byde  Else  David  Skolemesters  Pige,  som  bragte  Barsel- 
konen en  Skaal  Byggrynsgrod  med  Korender.  «Det  maa  ikke  hjælpe. 
Fatter,  hun  giver  altid  vore  Piger  12  Skill.  i  Drikkepenge  for  det  ringeste, 
vi  skikker  hende. » 

Kun  i  en  Retning,  mener  Datidens  mange  Moralister,  er  der  sket 
Fremskridt.  Man  spiser  ikke  saa  voldsomt  som  i  gamle  Dage,  og  de 
store  Ædegilder  ved  Forlovelser  og  Bryllup,  Barsel  og  Begravelse  var 
gaaet  af  Mode.  Men  Retterne  og  Vinene  var  blevne  kostbarere.  De 
unge  Herrer,  der  havde  været  uden  Lands  og  uddannet  sig  og  kom 
hjem,  som  Jeronimus  siger  i  Jean  de  France,  sammensyede  af  alt  det 
Galskab,  som  findes  udi  England,  Tyskland,  Frankrig  og  Italien,  kunde 
ikke  finde  sig  i  det  hjemlige,  gammeldags  Køkken.  « Forsøg  kun  at  give 
eders  Søn  reven  01  og  Brød  til  Frokost  som  tilforn,  og  se  om  han  ikke 
vil  svare:    Jeg  er  vant  til  Chokolade  i  Holland;    forsøg  at  give  ham  en 

god  dansk   Melgrød  eller  Byggrynsgrød  om  Aftenen   og  se,   om  han  ikke 
vil  grine  deraf  og  en  anden   Aften  soupere  hos  en  fransk  Kok.» 

« Dersom  der  ingen  fransøsisk  Kok  var  i  Byen,  maatte  jeg  svelte 
ihjel, »  siger  Jean  de  France.  Heldigvis  var  der  franske  Kokke  nok.  En 
af  Navnet  Peche,  som  Jean  spiser  hos,  findes  vel  ikke;  sandsynligvis  er 
det  Vinhandler  Bex  —  Vinhandlerne  var  ofte  tillige  Traktører  —  hvis 
Navn  den  unge  Kavaler  har  galliseret.  Den  fransosiske  Kok  i  Pilestræde 
Nr.  8,  Ktienne  Capion,  var  derimod  vel  kendt,  ikke  mindst  efter  1722, 
da  han  var  bleven  Direktør  for  de  danske  Skuespil,  Pierre  Cabot  boede 
i  Admiralgade  Nr.  18  og  20.  Mathieu  Toyon  i  Højbrostræde,  Pierre 
Abbestée  paa  Højbroplads  Nr.  4.  Af  danske  Kokke  var  særlig  Mester 
Jakob  bekendt,   vistnok  Jakob   Godske  i  Dybensgade  Nr.   21. 

Af  Vinhuse  var  især  beromte  «Baccharach»  paa  Hjørnet  af  Skinder- 
gade (forhen  Klædeboderne)  og  Nørregade  og  « Blasen »  paa  det  andet 
Hjørne  af  denne  Gade  og  Gammeltorv.  « Dyrkøb »,  Skindergade  Nr.  36, 
«Capo  de  bonne  Esperance»  paa  Hjørnet  af  Løvstræde  og  Købmager- 
gade og  Vige  overfor  paa  denne  Gade  «De  tre  Rømere»,  der  mellem 
Theologer  altid  hed  •xDie  Romer  am  dritten*,  at  forstaa  som  tredie  Brev 
til  de  Romere. 

Forløberne  for  vore  Kafeer  var  Te-  og  Kaffehusene,  som  søgtes 
livligt  af  Københavnerne.  Selv  Jeronimus  i  «Jean  de  France »  var  en  Dag 
bleven  å  la  modisk  og  var  gaaet  paa  Kaffehus,  hvor  han  havde  maattet 
betale  den  skammelige  Pris  af  en  Rigsort  for  nogle  faa  Kopper.  Et  af 
de  mest  bekendte  Tehuse  var  Bihls  i  Fortunstræde,  hvor  Københavns 
første  Klub,    «Det  pavelige  Kollegium »,  holdt  sine   « Konklaver*. 

En  Mængde  Gæstgivergaarde  fandtes  spredt  i  Byen.  Flere  af  dem 
er  eller  har  til  den  nyeste  Tid  været  til  endnu  under  de  samme  Navne, 
om  end  Bygningerne  er  af  yngre  Dato.  Der  er  f.  Eks.  Knapstedsgaard, 
der  alt  forekommer  i  Begyndelsen  af  18.  Aarhundrede.  Der  er  «Tre 
Hjorter»,  Vestergade  Nr.  12,  « Garvergaarden » ,  sstds.  Nr.  10,  «Garder- 
gaarden»  sstds.  Nr.  18,  « Sjælland »,  Nr.  2  og  ^^ Rosen »,  Nr.  4.  »Forgyldte 
Nøgle»,  Nørregade  Nr.  5,  «Hvide  Svane*,  Studiestæde  Nr.  19,  «Lille  Sol» 
i  Fiolstræde  og  flere  andre.  Paa  Hjørnet  af  Montergade  og  Vogn- 
magergade Hgger  endnu  et  gammelt  Hus;  der  boede  »Mogens  paa  Hjør- 
net* i  «Stadt  Riga»,  paa  den  anden  Side  laa  det  ikke  mindre  søgte 
Gæstgiversted  «Wismar».  Det  anselige  Hus  Hgger  der  endnu  mellem 
Indkørslen  til  den  gamle  Assistenskirkegaard  i  Gammel  Mønt  og  Mønter- 
gade.      «St.   Lækkerbidsken »    var   vist    i   Tilbagegang,    og   Byens    fineste 

Gæstgivergaard  var  nu  »Københavns  Vaaben»  i  Højbrostræde,  hvor 
Mathieu  Toyon  var  Vært  fra  1722.  «Bremerschlussel»  laa  ved  Stranden, 
nu  Nr.  28,  og  tilhørte  Staden.  I  «Den  danske  Krone*  paa  Hjørnet  af 
Færgestræde  kunde  Folk,  der  vilde  holde  Bryllup  eller  Gæstebud  og  ikke 
havde  Plads  i  deres  Hjem,  1710  og  senere  finde  galante  Logementer, 
Servicer,   Traktementer  og  efter  Behag  ogsaa  skøn  Musik. 

I  Voldgaderne  laa  de  tarveligste  Knejper  som  « Vester  Paradis » 
ved  Vestervold.  Det  var  tillige  i  Reglen  berygtede  Huse.  Værterne 
her  hed  Øltappere  og  havde  gerne  et  eller  andet  betegnende  Kende- 
navn.  Stundom  var  deres  Hustruer  endnu  mere  berømte  end  de  selv. 
Hvem  tænker  f.  Eks.  paa  Emanuel  Nordel,  naar  man  hører  Navnet 
paa  hans  værdige  Viv  Anne  Pohlmann,  efter  hendes  første  Mand,  gerne 
kaldet  Anne  Hattemagers.  Navnene  paa  Ægtemændene  til  Madam  Duus 
og  Graa  Maren  synes  Historien  end  ikke  at  have  optegnet. 


1  gamle  Dage  var  alt,  hvad  der  kunde  kaldes  Forlystelser  og  Ad- 
spredelse, samlet  ved  Aarets  faste  Festdage  eller  kom  til  som  en  be- 
hagelig Tilgift  i  Form  af  Trolovelse,  Bryllup,  Barsel  eller  Begravelse. 
Den  oprindelige  Overdaadighed  ved  disse  Familiefester  synes  at  være 
taget  stærkt  af.  Den  ene  Officer  i  « Barselstuen*  (ældste  Udgave) 
undrer  sig  over,  hvordan  alle  gamle  Moder  aftager.  «Naar  man  kom 
og  besøgte  Folk  i  gamle  Dage  ved  saadan  Occasion,  blev  man  saa  trak- 
teret, at  man  maatte  lade  sig  bære  hjem.» 

Ved  Begravelserne  udfoldedes  der  stadig,  trods  alle  Forordninger  og 
Reskripter,  stor  Luksus.  Men  det  var  dog  i  Tilbagegang  med  den  Svir 
og  Lystighed,  der  i  gamle  Dage  fulgte  med  «Vaagestue»  og  «Sørgestue»,  og 
som  Holberg  mindes,  naar  han  siger,  at  han  i  sin  Barndom  med  langt 
større  Lyst  og  Fornøjelse  bivaanede  Vaage-  og  Sørgestuer  end  nu  om 
Stunder  Brylluper.  Sørgestue  holdtes  endnu.  Der  deltes  Sørgevers  ud  til 
alle,  som  kom  for  at  kondolere  de  Efterlevende.  Havde  Konen  mistet  sin 
Mand,  maatte  hun  lægge  sig  paa  en  sort  Paradeseng  i  Paradesorg  for 
at  tage  imod.  En  Fremmed,  som  ikke  kendte  denne  Skik,  troede  at 
Enken  virkelig  var  syg,  men  fik  at  vide,  «at  det  kun  var  en  ceremoniel 
Syge,  som  alle  fornemme  Enker  her  til  Lands  for  Anstændigheds  Skyld 
maa  synes  at  have  over  deres  Mands   Død.» 

Ogsaa  med  Hensyn  til  de  store  aarlige  Fester  var  der  sket  stor 
Forandring.  De  højtideligholdtes  vel  endnu,  men  den  gamle  grovkornede 
Lystighed  passede  ikke  ret  længer  til  Tiden.  «Man  ved  fast  ikke  mer,» 
skriver  Holberg  i  sin  226  Epistel,  «at  gøre  Forskel  imellem  onde  og 
gode  Dage;  en  Juleaften,  en  Mortensaften,  mod  hvis  Ankomst  man 
nogle  Uger  tilforn  glædede  sig,  skilles  nu  ikke  fra  en  Langfredagaften. 
Julekager,  Helligtrekongerslys,  Fastelavnsbrød  og  Paaskeæg,  som  ikke 
alene  Børn,  men  endogsaa  gamle  brave  Folk  celebrerede  Aarets  Tider 
med,   er  nu  saa  rent  forsvunden,   at  det  blotte  Navn  fast  ikke  er  tilbage.« 

Julestuen,  d.  e.  de  gamle  Juleglæder  med  Julebuk  og  Lege,  var  nu 
ikke  gaaet  helt  af  Brug,  selv  om  de  ikke  mere  kendtes  i  de  Kredse,  hvor 
Holberg  færdedes.  Det  er  snarere,  som  Jeronimus  siger  i  »Julestue »,  at 
«ingen  fornemme  Folk  holder  Julestue  mere.»  Ved  Midten  af  det  17de  Aar- 
hundrede  stod  de  endnu  i  fuldt  Flor  hos  Byens  Standspersoner  og  selv 
ved  Hove;  i  1726  var  de  i  Gang  med  Mummespil  og  Drik  og  Dobbel 
hos  jævne  Folk  i  København,  men  gav  saa  megen  Anledning  til  Uorden 
og  Spektakel,  at  de  blev  forbudt  paa  offentlige  Steder  og  i  1735  ganske 
og  aldeles.  Ogsaa  den  vilde  Fastelavnsløben  blev  indskrænket  efter- 
haanden  —  nu  kendes  den  kun  som  maskerede  Børns  Løben-om  i  Hu- 
sene —  og  fra  1733  kunde  Københavnerne  ikke  længere  som  tidligere 
med  Hoffet  i  Spidsen  tage  ud  paa  Amager  og  se  Bønderne  slaa  Katten 
af  Tønden  og  trække  Halsen  af  Gaasen  m.  m.  Dog  blev  der  endnu 
længe  kastet  Fastelavnsbrød  i  Grams  fra  Børstrappen,  og  Købmands- 
drengene   « briksede  »   hinanden. 

Kilderejserne  gik  for  Københavnernes  Vedkommende  i  Reglen  ikke 
længere  end  til  den  gamle  Kilde  inden  for  Vartov  paa  Strandvejen;  de  var 
endnu  i  fuld  Gang  ved  Midsommertid,  da  Holberg  skrev  sit  Stykke. 
Men  det  var  slemme  Ting,  der  nu  gik  for  sig  derude,  og  «godt  Folk» 
skøttede  ikke  om  at  komme  til  Kilden.  St.  Hans  Aften,  da  Tilstrøm- 
ningen var  stærkest,  havde  Bønderne  fra  gammel  Tid  Ret  til  at  be- 
fordre Københavnerne  til  Kilden  og  havde  deres  Holdeplads  paa  den 
anden  Side  Broen  over  Peblingesøen,  hvor  Navnet  St.  Hanstorv  endnu 
minder  om  Kildekørslen  Midsommeraften. 

Naar  saa  mange  gamle  Skikke  paa  denne  Tid  gik  af  Brug,  laa  det  i, 
at  Regeringsforandringen  og  nye  Moder  og  Skikke  havde  bidraget  til  at 
fremkalde  Begrebet  «godt  Folk»,  en  Overklasse,  der  fik  Afsmag  for  den 
gamle  grove  Lystighed,  som  den  fik  Afsmag  for  den  gamle  soHde  og  grove 

Levemaade.  En  Afslibning  kunde  nok  tiltrænges,  thi  der  herskede  selv  i 
de  højeste  Samfundslag  en  betydelig  Raahed.  Christian  V  morede  sig 
endnu  efter  et  godt  Lag  med  at  gaa  ned  og  jjrøve  sine  Kræfter  paa 
Egetræs-Porten  paa  Frederiksborg  Slot.  Stundom  kunde  det  ogsaa,  som 
200  Aar  tidligere  under  Christian  IV,  gaa  ud  over  Vinduesruderne  i  Køben- 
havn, naar  Hs.  Majestæt  var  bleven  lystig.  Man  brødes  og  tog  Livtag 
i  de  fineste  Krese  og  drak  og  sloges.  Ved  en  Fest,  som  den  franske 
Gesandt  Terlon  gav  i  1665,  opstod  der  Strid  mellem  Dronningens  Hof- 
damer og  Gesandtens  Prue  om  Rangen.  Terlon  —  Franskmændene 
havde  dengang  endnu  ikke  gaaet  i  Ludvig  XIV's  Skole  —  sagde,  at 
Hofdamerne  fortjente  Klø  og  kom  i  Klammeri  med  Stadens  Kommandant 
Frederik  v.   Ahlefeldt. 

En  stor  Vinding  var  det  imidlertid  sikkert,  at  al  Lystighed  ikke 
længer  blev  ophobet  til  enkelte  Dage  eller  Fester  i  Aaret,  men  blev  mere 
fordelt.  Der  begyndte  nu  at  finde  Selskabelighed  Sted.  Kongens  og 
Dronningens  Fødselsdage  fejredes  med  stort  Gæstebud  snart  paa  Rosen- 
borg, snart  hos  Enkedronningen  paa  Sophie  Amalienborg  eller  hos  Gyl- 
denløve paa  Charlottenborg.  I  1686  begyndte  Kongen  visse  Aftener  om 
Ugen  at  holde  aabent  Hus,  «hvor  enhver  kunde  spille  og  underholde 
sig,  som  det  skete  i  Frankrig».  De  fremmede  Gesandter  og  Adelen 
fulgte  med,  og  snart  gik  det  lystigt  med  Assembleer,  Maskerader,  Dans 
og  Spil.  Borgerfolk  kom  ogsaa  med  efterhaanden,  og  Danselærere 
gjorde  gode  Forretninger. 

Om  Sommeren  tog  Københavnerne  til  Gyldenhmd,  nu  Charlotten- 
lund, hvor  der  fra  1663  havde  været  Værtshus  og  forskellige  Forlystelser, 
ligesom  man  kunde  faa  baade  Karosser  og  Lystbaade  til  Leje.  Ogsaa 
nærmere  ved  Byen  var  der  Traktørsteder,  som  de  snart  hed,  bl.  a.  paa 
Vodrufgaard,  Ladegaarden,  Ravnsborg,  samt  Boldspil,  Keglebaner  og 
Skydebaner.  En  saadan  var  der  f.  Eks.  ved  Kongens  Fiskerhus,  der  laa 
tæt  ved  Kongens  Fiskedamme  —  af  hvilke  Aggersborg  Sø  var  en  Rest. 
—  Den  blev  alt  indrettet  1679  og  det  var  her  Jacob  v.  Thybo  og  Sty- 
gotius  forpligtede  sig  til  at  traktere  de  tvende  Krigshære.  En  anden 
Skydebane  var  Gabriel  Baumands,  nu  Nr.  37  paa  Vesterbrogade,  en 
tredje  havde  det  danske  Kompagni,  der  i  1694  kom  til  Live  efter  en 
Dvale  paa  omtr.  50  Aar,  ude  paa  Nørrebro  ved  Tagens  Hus,  en  fjerde 
var  Statsz's  Have  og  Skydebane  mellem  Sølvgade  og  Klerkegade.  Her- 
ude —  i  Store  Kongensgade  Nr.  77  —  laa  ogsaa  Mester  Daniels  Have, 
om   hvilken  der  eksisterede  en   gammel  Vise: 

Jeg  lader  mig  skære  Om  nogen  mig  spørger,  Jeg  lod  ham  begrave 

en  sortebrun  Trøje  hvorfore  jeg  sørger,  i  Mester  Daniels  Have, 

og  lader  den   fore  da  vil  jeg  ham  svare,  og  der  skal  han  ligge 

med    Melankoli.  min   Kærest'   er  død.  til  Sommer  igen. 

Et  meget  yndet  Traktorsted  var  alt  i  Begyndelsen  af  Christian  V's 
Tid  "Vinhuset  paa  Toldboden,  hvorfra  man  kunde  nyde  Udsigten  over 
« Havnen  og  Kongens  Skibe »,  en  Udsigt,  som  Københavnerne  ellers  ikke 
havde  synderlig  Adgang  til.  Det  laa  bag  søndre  Toldbod,  mellem  denne 
og  Amaliegade,  og  bestod  endnu  som  »Toldbod  Vinhus »,  indtil  Frilager- 
bygningen blev  opført  i  1880.  Lige  overfor  fik  en  gammel  Toldbetjent 
J.  S.  Brok  1699  Tilladelse  til  at  holde  Udskænkningssted;  dog  maatte  han 
kun  sælge  01  og  dansk  Brændevin,  og  dermed  var  Forskellen  givet  mellem 
Kunderne  i   « Toldbod  Vinhus »   og  i   «Brokkensbod». 

I  det  18de  Aarhundrede  begyndte  Landliggeriet.  Omkring  1759 
anslaaes  Tallet  paa  Folk,  der  selv  ejede  Lyststeder  uden  for  Byen,  til 
200 — 300;  mange  lejede  enkelte  Værelser  om  Sommeren  eller  lagde  sig  for 
faa  Dage  ind  hos  Bønderne  omkring  i  Landsbyerne.  Pastor  Plum  i  Gen- 
tofte, der  døde  1728,  roses  for  sin  Elskværdighed,  «at  han  lod  sin  Have 
staa  aaben  for  skikkeHge  Folk  fra  København,  hvorfra  Fruentimmer  kom 
i  Hobetal  at  spise  Kirsebær.* 

Ved  Siden  af  Gyldenlund  og  Frederiksdal  var  Jægersborg  et  yndet 
Udflugtssted  lige  til  Slottet  1761  blev  nedrevet.  1730  omtales  den  nylig 
anlagte  Jægersborg  Allé,  der  førte  ned  til  det  af  Kronprinsen  anlagte 
« lille  men  probre*  Lysthus  ved  Gyldenlund.  Ved  Aarhundredets  Slutning 
hørte  de  Conincks  fornemme  Dronninggaard  og  Fortunen  til  de  mest 
søgte  Steder, 

Under  Frederik  IV  kom  Maskeraderne  i  Mode.  Skuespil  af  tilrej- 
sende tyske  eller  franske  Trupper  havde  man  alt  haft  under  Christian  V 
og  før,  og  deres  Tal  voksede  under  Frederik  IV;  de  franske  spillede  paa 
Hofteatret;  de  tyske  især  paa  Bryggernes  eller  Skrædemes  Lavshus;  i 
1703  begyndte  Operaerne  paa  Operahuset  i  Bredgade,  i  1722  de  danske 
Skuespil  paa  Capions  og  Montaigus'  Teater  i  Lille  Grønnegade  (Ny 
Adelgade),  og  endelig  i  1727  de  første  Koncerter.  Capion  havde  ogsaa 
Bevilling  paa  at  holde  offentlige  Maskerader  paa  Teatret.  Men  de  blev 
atter  forbudt  af  Regeringen  paa  Grund  af  Københavnernes  Lyst  til  at 
spille  Hasard,  en  Lyst,  som  de  særlig  søgte  at  tilfredsstille  paa  Maske- 
raderne. 

Folk,    der    yndede    mere    grove    Forlystelser,    kunde    «gaa    paa    den 

stærke  Mand»,  der  fra  1720  optraadte  i  et  Fjælehus  paa  Nytorv  og  se- 
nere paa  sit  eget  Teater  paa  den  anden  Side  Peblingesø,  ved  St.  Hans- 
gade. Eller  man  kunde  gaa  paa  Marionetter  eller  Linedans  eller  paa 
Hidsebane  (hvor  en  Tyr  eller  en  Bjørn  hidsedes  med  Hunde)  eller  til 
Perspektivmaskine  eller  falde  ned  i  en  Kælder  til  et  Glas  og  en  «Sen- 
kenef>  eller  « Trøjedus »,  under  hvilke  fordanskede  Navne  man  skimter 
de  yndede  Terningespil   Cinqtie-neuf  og   Trois  et  douze. 

Med  Christian  VI's  Tronbestigelse  foregik  der  en  stor  Forandring  i 
Københavnernes  toneangivende  Krese.  Det  var  Pietismens  Tid,  og  det 
blev  højeste  Mode  at  hænge  med  Hovedet.  1748,  da  man  atter  begyndte 
at  muntre  sig,  skrev  Holberg  i  en  af  sine  Epistler:  «For  20  Aar  siden 
dansede  den  hele  Stad,  saa  at  man  maatte  forskrive  Musikanter,  hvorpaa 
Landet  udi  saadan  Tilstand  havde  stor  Mangel;  straks  igen  blev  den 
hele  Stad  musikalsk,  men  ingen  vilde  danse.  Man  haver  nu  en  Tid  set 
Indbyggerne  lystige  som  Kalve,  en  anden  Tid  ærbare  og  alvorlige  som 
gamle  Katte. » 

Men    det    var   kun  i  det  Ydre.      København  var,    selv    under  Chri- 
stian VI,  da  Pietismen  havde  størst  Betydning,    ikke    saa   lidt    af  et  So- 
doma og  Gomorrha.      Byen  var  fuld  af  « Dragedukker »   d.   e.   Kvindfolk, 
«der    drage  og  lokke  skikkelige    godt  Folks  Tjenestepiger  til  sig  og  for- 
lede dem  til  Utugt   og  deraf  følgende  Forbrydelser.«      De  holder  aabent 
Hus  for  Tjenestepiger  og  Karle,    «der  er  saa  unge,  at  de  næppe  har  faaet 
Kaarde  paa  Siden.    Unge  Drenge  og  Piger  elske  hinanden  paa  en  ulovlig 
og  utilbørlig  Maade,  thi  eet  Barn  fødes  af  et  andet,  og  en  Dreng  kaldes 
Fader,    som    ikke    har    opnaaet    sine    myndige  Aar.      Sypiger    og    Frugt- 
sælgersker    hedder   mange    andre;    men   man    ved   nok    hvad    de  leve  af,, 
skønt   de    paa   en    egen   ufordækt  Maade   agere   saa    gedult  og  honet  en 
Skøge,  at  skikkelige  Folk,  som  dem  ikke  kender,    ej   skulde  fatte  Tanke 
om  dem,    at   de    er  løse  paa  Traaden.»      Tjenere  og  Tjenestepiger  løbe 
paa  Dans  og  Lystighed  om  Natten,    «naar  de  have  faaet  deres  Herrer  og 
Fruer  til  Sengs  og  Rolighed »  og  blive  ude  til  den  lyse  Dag,  og  Folk  drikker 
tæt,  selv  Embedsmænd  faar  Skyld  for  at  vise  sig  drukne  midt  paa  Dagen. 
Det  er  aabenbart,  at  Folk  fra  Landet,   som  kom  ukendte  til  Byen,  altid 
løb  Fare  for  at  blive  trukne  op.     Hovedstaden  rummede  mange  Gavtyve,, 
der  ikke  lod  nogen  Lejlighed  til  at  gøre  et  godt  Kup  gaa  unyttet  forbi. 
Et    morsomt    Billede    af    København    paa    Vrangsiden    opruller    Holberg 
for  os  i  «Den  11.  Juni»,  med  dets  Knejpeliv  i  Værtshuset  Vester  Paradis, 
(jer  —  som  paavist  af  Dr.  O.  Nielsen  —  laa  paa  Hjørnet  af  Vestergade 

og  Vestervold.  Men  det  var  ikke  altid  saa  jævne  Folk,  der  optraadte 
som  Bondefangere;  man  finder  undertiden  endog  hojerestaaende  Officerers 
Navne  indblandede  i  Spilleaffairer  af  ret  mislig  Beskaffenhed.  Som  da 
f.  Eks.  en  Major  og  en  Livkarl  hos  Frederik  IV  i  1725  sved  usømmelig 
og  stærk  Drik»  og  ved  Hjælp  af  en  kvindelig  Skønhed  havde  forledet 
en  brunsvigsk  Agent  til  Spil  og  ved  Hug  og  Slag  tvunget  ham  til  at 
udstede  en  Veksel  til   dem  paa  692  Dukater. 

Livet  i  Kobenhavn  havde  i  det  i8de  Aarhundrede  et  mere  mang- 
foldigt Præg  end  i  vore  Dage.  Byen  var  delt  i  en  Mængde  forskellige 
Jurisdiktioner,  Hofretten,  Borgretten,  Raadstueretten,  Admiralitetsretten, 
de  landmilitære  Retter,  Inkvisitionen  o.  a.,  hvoraf  en  Mængde  Gavtyve 
og  Vinkelskrivere  benyttede  sig  til  at  bringe  Sagerne  i  Forvirring  og 
trække  dem  i  Langdrag.  Folk  var  selvraadige,  utilbøjelige  til  at  lade  sig 
sige  og  uden  synderlig  Respekt  for  Politiet,  der  skulde  holde  Orden  i 
Byen.  Og  mange  Øvrighedspersoner  bidrog  til  at  give  Gadelivet  en 
egen  Farve.  Der  var  f.  Eks.  den  før  nævnte  Politimester  Hans  Himme- 
rich,  der  morede  Befolkningen  med  at  benytte  Straffe  som  «at  bære  Sten 
af  By»  og  «den  spanske  Kappe »  til  at  foranstalte  latterlige  og  forarge- 
lige Optog.  Der  var  en  Mand  som  Torvemesteren  Carl  Casper  Nagel, 
i  hvem  man  mener  at  have  fundet  Holbergs  Model  til  Jacob  v.  Thyboe. 
Han  havde  ligesom  denne  været  med  i  den  Træfning  udi  Brabant, 
d.  V.  s.  været  med  de  danske  Tropper  i  den  spanske  Arvefølgekrig, 
havde  efter  eget  Sigende  indlagt  sig  stor  Berømmelse  og  faaet  mange 
Saar;  men  de  fleste  Skrammer,  sine  mangfoldige  «Torveblessurer»,  fik 
han  dog  i  de  utallige  Batailler,  som  han  med  sin  « svare  og  skraldende 
Røst»  og  i  sin  Lyst  til  Klammeri  paadrog  sig  med  Byens  lavere  Befolk- 
ning. Selve  Politimester  Ernst,  dennes  Broder  og  Hustru  skældte  han  i 
Drukkenskab  ud  paa  det  groveste,  hvorfor  han  blev  dømt  til  at  bøde 
6  Rdl.  til  Frelsers  Kirke  samt  have  sin  Bestilling  forbrudt. 

Det  var  Torvekællingerne,  som  hørte  « under  Seigneur  Nagels 
Fane»,  og  det  var  til  dem  og  til  Indbyggerne  i  de  Nye  Boder  og  dem, 
som  bo  længst  ved  Volden,  nemlig  udi  Veneris  Vaaninger,  at  Holberg  hen- 
vender sig  i  Fortalen  til  Peder  Paars  paa  Grund  af  deres  Begærlighed 
efter  at  læse  Viser. 

Der  var  endvidere  en  Mand  som  Præsten  paa  Ladegaarden,  Hr. 
Dietrich  Rup,  der  paatog  sig  at  fuldbyrde  en  Mængde  hemmelige  Ægte- 
skaber, thi  saadanne  var  til  over  Midten  af  Aarhundredet  ingenlunde 
sjældne.     Ogsaa  mange  Bortførelser  fandt  Sted.     Mest  bekendt  for  Efter- 

verdenen  er  Grev  Christian  Danneskjold  Laurvigens  Bortførelse  af  den 
smukke  Skuespillerinde  Mette  Marie  Rose  (1765),  men  Bortførelsen  af  Grev 
Gyldenstens  Datter  i   1722  vakte  lige  saa  stor  Opsigt  i  sin  Tid. 

Man  kunde  dengang  se  en  forbitret  Fader  føre  en  vanartet  Søn  i 
Børnehuset  eller  en  vred  Ægtemænd  køre  sin  Kone  ud  i  Spindehuset. 
Kvinden  var  i  det  Hele  ikke  synderlig  gunstig  stillet  i  Samfundet, 
hverken  i  de  højere  eller  i  de  lavere  Lag,  hvilket  fremgaar  af  mang- 
foldige Retssager. 

Der  synes  at  have  været  ret  livligt  om  Natten  i  København.  Paa 
Raadhuset  opbragtes  alle  mere  eller  mindre  løse  Fugle:  « Mandfolk  og 
Kvindfolk,  Civile  og  Militære,  Fornemme  og  Gemene,  Besmittede  og 
Ubesmittede,  Tyve,  Spitzbube,  Galne,  Beskænkede  p.  p.,  som  af  Væg- 
terne om  Natten  bHve  opbragte,  komme  péle-méle  tilsammen,  hvoraf 
ufejlbarligen  flyde  mange  vederstyggelige  Suiter,  endskøndt  de  som  Mør- 
kets Gerninger  ikke  falder  i  Øjnene  eller  blive  bekendte,  men  især  denne 
mod  al  god  Orden  og  Politi  stridende  Illusion,  at  naar  et  eller  andet 
løsagtigt  Kvindemenneske  for  kortere  eller  længere  Tid  forvares  i  Arresten, 
lader  hendes  Bekendtere  ved  at  gøre  AUarm  paa  Gaderne  sig  af  Væg- 
terne opbringe  for  paa  den  Maade  at  blive  introducerede  hos  hende. » 
Og  i  Byens  Arresthus  holdt  Fangerne  ligefrem  Værtshus  i  Slutterens 
Kammer,  medens  Præsten  sammesteds  blev  beskyldt  for  « adskillige  grove 
og  forargelige  baade  Drukkenskabs  og  Letfærdighedslaster».  —  Det  kan 
vist  næppe  betvivles,  at  den  gode  Jens  Bang,  der  1737  indsendte  en 
Jeremiade  til  Kongen,  i  Hovedsagen  havde  Ret:  København  var  en  slem 
By,  men  den  synes  at  være  bleven  værre  endnu  under  Christian  VII  og 
Struensee. 


Ved  Siden  af  Raahed  og  Voldsomhed  fandtes  der  megen  Overtro 
i  København.  Den  gamle  Skik  at  stille  sig  paa  en  god  Fod  med  de 
Underjordiske  ved  i  Grunden  til  et  nyt  Hus  at  indsætte  Spise  og  Drikke 
i  Krukker  og  Skaale,  dækkede  under  en  omvendt  Tønde,  var  ikke  gaaet 
af  Brug  endnu  i  Begyndelsen  af  Aarhundredet.  Man  troede  paa  gamle 
Kællinger,  der  signede  og  maalte  for  Sygdomme,  og  paa  Spaakoner; 
søgte  Hjælp  hos  en  eller  anden  gammel  Gunild,  naar  man  ønskede  at 
sætte  Ondt  for  andre,  troede  paa  Spøgelser,  Gengangere  og  Varsler. 
Den  13.  Februar  17 1 3  saa'  man  fra  Nyholms  Vagt  et  forunderligt  Syn; 
ganske   tydeligt   viste    der   sig    et    Skib  i  Maanen.      Der  blev  taget  Rap- 

port  derover  og  lavet  en  Tegning  deraf,  som  blev  indsendt  til  den  høje 
Øvrigheds  Betænkende.  At  det  betød  Ulykker,  var  da  klart  nok.  Folk, 
der  ikke  troede  sligt  eller  holdt  fast  ved  gamle  hævdvundne  Anskuelser, 
skulde  tage  sig  i  Vare.  « Hvordan  gik  det  ikke  Kristoffer  v.  Bremen, 
der  altid  lo,  naar  hans  Kone  satte  Helligtrekongerlys  paa  Bordet?  Manden 
var  saa  frisk  som  en  af  os;  men  ret  som  han  stod  og  fæstede  Selen 
til  Bukserne,   døde  han.> 

Men  Overtroen  antog  ogsaa  mørkere  Former.  En  Begivenhed  som 
Branden  1728  gik  ikke  af  uden  Udslag  i  denne  Retning.  Man  mente 
i  øvrigt  at  den  var  forudsagt  i  en  Bodspræken  1720  af  Præsten  Diirkop 
ved  Petri  Kirke,  i  det  han  i  sin  Nidkærhed  havde  udraabt:  inden 
10  Aar  er  gaaet,  skal  denne  Stad  være  en  Stenhob !  Og  det  slog  jo 
næsten  til;  Præsten  blev  i  alt  Fald  saa  forfærdet  over  sin  Spaadom,  at 
han  siges  at  have  taget  sin  Død  derover.  Men  den  offentlige  Mening 
fordrede  et  Sonoffer  for  Ulykken.  Man  var  i  Forvejen  yderst  opbragt 
paa  Jøderne,  der  fra  Christian  V's  Tid  havde  begyndt  at  bosætte  sig  i 
Byen,  «dels  paa  Grund  af  deres  forargelige  Gudstjeneste,  dels  paa  Grund 
af  deres  ubillige  Aager»  og  ikke  mindst  deres  Pantelaaneri,  der  bragte 
mange  af  dem  i  Forbindelse  med  alskens  Skarnsfolk.  Før  Branden 
var  det  allerede  kommet  saa  vidt,  at  enhver  Jøde,  der  viste  sig  paa 
Gaderne  —  de  var  lette  at  kende,  da  de  var  de  eneste,  der  bar  Skæg 
—  var  udsat  for  at  blive  overfaldet,  «ej  alene  med  Ordskælden,  men 
og  med  Hug  og  Slag  samt  Sten  og  Dyndkasten. »  Da  den  store  Ulykke 
var  kommet  og  Byen  brændt,  hed  det  sig  naturligvis  straks,  at  den  var 
paasat;  i  første  Øjeblik  kastede  man  Skylden  paa  Købmændene  i  Ham- 
borg, der  frygtede  Kobenhavns  voksende  Betydning.  Men  da  man  ikke 
havde  dem  ved  Haanden,  fik  de  forhadte  Jøder  Skylden.  De  havde 
stukket  Byen  i  Brand  som  en  Hævn,  hed  det  sig,  fordi  Regeringen 
havde  villet  omvende  dem  fra  deres  Fædres  Tro  —  der  var  virkelig 
gjort  Forsøg  i  den  Retning  —  og  umiddelbart  efter  Branden  ligesom  i 
Maj  Aaret  efter,  var  det  nær  ved  at  komme  til  en  Jødeforfølgelse.  I 
sidstnævnte  Aar  fik  Hadet  imod  dem  Næring  ved  Rygtet  om,  at  en 
gammel  Prokurator,  Jens  Gedeløcke,  inden  sin  Død  skulde  være  gaaet 
over  til  deres  Tro.  For  at  betage  Jøderne  al  Lyst  til  at  gøre  Proselyter, 
blev  der  givet  dem  Ordre  til,  alene  eller  ved  Natmandens  Hjælp,  at 
grave  ham  op  ude  paa  Garnisons  Kirkegaard  og  begrave  ham  paa  deres 
egen  Kirkegaard.  Senere  fik  de  dog  Lov  til  at  grave  ham  op  igen  og 
stede  ham  til   endelig   Hvile  paa  Fælleden  udenfor. 

Af  en  Regning  i  Skiftet  efter  afgangne  Pierre  la  Rose's  treaarige  Søn, 
der  døde   17 18,  ser  man,   hvilke  Hjælpere  man  greb  til,  naar  det  gjaldt. 

« Betalt  Dr.  Laub  for  hans  Opvartning  i  Barnets  Svaghed  2  Rd.  4  Mk.» 
Til  Monsieur  Bechmann  (en  Barber)  for  en  Del  Medikamenter  og  Op- 
vartning 2  Rdl.  En  anden  Barber  1  Rdl.  2  Mk.  Til  Stadsbøddelen 
ligesaa  for  Opvartning  og  Medikamenter  5  Rdl.  2  Mk.  Til  en  Kone, 
som  og  gjorde  Opvartning  ved  Barnet  (nemlig  med  Maalen  og  Signen) 
og  for  brugte  Medikamenter  2  Rdl.  92  Sk.  Endnu  betalt  til  en  Student, 
som  ligeledes  paatog  sig  at  kurere  Barnet,  5  Rdl.  Betalt  Apoteker 
Becker  for  Medikamenter  4  Rdl.  6  Sk.» 

Det  var  vel  intet  Under,  at  denne  Stab,  i  Læge,  2  Barbermestre, 
I  klog  Kone,  Skarpretteren  og  en  Student  fik  Livet  af  det  stakkels 
3  Aars  Barn.  Særlig  da  de  havde  Apotekeren  med  sig  og  proppede 
det  med  Medicin  for  saa  mange  Penge. 

Endnu  kunde  der  forekomme  Eksempler  paa  Trolddom  og  For- 
gørelse samt  paa  Forskrivelser  til  Djævelen.  Det  var  især  Soldater,  der 
mente  paa  den  Maade  at  kunne  «gøre  sig  haard».  En  egen  Mordmani 
synes  ved  Aarhundredets  Midte  at  have  hjemsøgt  Byen,  thi  i  en  kgl. 
Resolution  af  7.  Februar  1749  udvidedes  de  gamle  barbariske  Dødsstraffe 
til  at  gælde  enhver,  som  « alene  i  den  Tanke  at  gøre  en  Ulykke »  om- 
kommer Andre.  Og  andetsteds  tales  der  om  Tjenestekarle  og  Piger, 
som  lokkede  Børn  ind  i  Porte  og  skar  Halsen  over  paa  dem  eller  kvalte 
dem,  —  ulykkelige,  tungsindige  Mennesker,  som  kun  ønskede  at  dø  for 
Bøddelens  Haand.  Og  som  en  sælsom  Ironi  over  Myndighedernes  Op- 
fattelse af  Dødsstraffen,  dukker  den  Anskuelse  frem,  som  det  uvidende, 
vanrøgtede  Folk  har  dannet  sig:  «Den  gemene  Mand  indbilder  sig,  at 
det  er  en  saa  lyksalig  Død,  naar  Præsten  gaar  med  Synderen  til  Ska- 
fottet med  Bøn  og  Sang.»  En  Henrettelse  af  en  særegen  Karakter,  idet 
Forbryderen  var  en  Mand  med  Titel  og  Rang,  nemlig  Kancelliraad 
Hammond,  fandt  Sted  i  1758  paa  Ny  Torv,  i  øvrigt  den  sidste  Hen- 
rettelse, der  i  det  hele  eksekveredes  her.  Hammond  havde  ved  en  af 
sine  Folk,  der  ligeledes  maatte  lide  Døden,  lavet  falske  Seddelpenge  til 
et  Beløb  af  34,000  Rdl. 

Det  er  et  mørkt  Billede,  man  faar  af  Livet  i  København  i  det  18. 
Aarhundrede.  Voldsomheder  af  alle  Slags,  Spil  og  Drik  paa  de  utallige  01-, 
Vin-  og  Tehuse  med  følgende  Slagsmaal  og  Mord,  Løsagtighed  og  Raahed. 
Den  staaende  —  hvervede  —  Hær,  som  Enevoldskongerne  underholdt,  og 
hvoraf  en  Del  stadig  imod  Byens  Privilegier  var  indkvarteret  i  Hovedstaden 


407 

som  Værn  mod  ethvert  Angreb  paa  Suveræniteten,  var  en  uophørlig 
Smittekilde  for  Byens  Borgere.  Endnu  saa  sent  som  i  1800  klages  der 
over  den  fordærvelige  Indflydelse,  som  Garnisonen,  « disse  mange  Hun- 
dreder af  de  saakaldte  Gevorbne,  der  er  hvervet  udenlands  og  for 
en  stor  Del  bestaar  af  liderlige  og  ryggesløse  Mennesker,  har  paa  Køben- 
havnernes Karakter  i  de  lavere  Klasser.  Af  alle  de  mangfoldige  Til- 
fælde af  Forbrydelser  af  alle  Slags,  som  foregik  i  Kobenhavn  i  det  18. 
Aarhundrede,  falder  en  meget  stor  Del  paa  Garnisonen.  Den  franske 
Grev  St.  Germain,  der  var  indkaldt  for  at  bringe  den  dybt  sunkne  Hær 
paa  Fode,  erklærer  selv,  at  de  forholdsvis  faa  tyske  Soldater  i  Køben- 
havn —  de  fleste  hvervedes  naturligvis  i  Tyskland  —  udøvede  flere 
Mord,  Tyverier,  Røverier,  kort  sagt  flere  Forbrydelser  af  enhver  Art,  i 
en  Maaned  end  i  en  anden  Hær  10,000  Mand  i  et  helt  Aar. » 

Den  gamle  Forbitrelse  raadede  da  ogsaa  stadig  mellem  Byens  Bor- 
gere og  det  dem  paatvungne  Militær.  Soldaterne,  Underofficerer  og 
mangfoldige  Officerer  var  foragtede  paa  Grund  af  deres  Fattigdom  og 
deraf  følgende  Tiggeri  og  Tilbøjelighed  til  at  skaffe  sig  Indtægt  paa 
enhver  Maade,  snart  ulovlig  ved  Overfald  og  Tyveri,  snart  lovlig,  som 
naar  de  med  en  rød  Trøje  og  et  Reb  om  Livet  stod  paa  Hjørner  af 
Gader  og  Stræder  for  at  tjene  lidt  til  Føden  ved  tilfældigt  Sjov  —  en 
tysk  Greve,  der  havde  ladet  sig  hverve  som  dansk  Soldat,  kunde  man 
engang  se  som  Hjørnesjover  paa  Gammel  Torv.  Og  denne  foragtede 
Stand  optraadte  som  oftest  voldsomt,  broutende  og  uforskammet  over  for 
Borgerskabet.  Det  var  dog,  naar  det  kommer  til  Stykket,  dem,  Kongen 
stolede  paa  imod  Borgerskabet.  Paa  alle  Maader  begunstigede  Regeringen 
Soldaterne,  i  Reglen  paa  Borgernes  Bekostning,  ved  deres  fri  Næring, 
der  skadede  Haandværkerne  overordentlig  meget,  ved  egen  Jurisdiktion, 
ved  Indpræntningen  af,  at  ,der  gaves  en  egen  militær  Æresfølelse,  ifølge 
hvilken  de  af  Hensyn  til  deres  « Uniforms  kunde  behandle  Borgerne, 
som  de  vilde,  o.  m.  a.  Man  behøver  ikke  at  gaa  længere  end  til  Niels 
Korporal  i   « Peder  Paars«: 

Det  er  umuligt  ret  vor  Fordel  (d.  e.  Privilegium)  at  beskrive, 

Den  bedste  Borger  jeg  kan  Ørefigen  give, 

Og  derfor  lige  ret  jeg  sætte  tør  min  Hat. 

Hver  sige  vil:    «Han  dér  lod  se,   han  var  Soldat! 

Han  (d.  e.  Borgeren)  er  ulykkelig,  om  han  derover  klager.* 

Det  var  særlig  Studenterne,    der   paa   den    borgerlige  Stands  Vegne 
optog  Kampen  mod  de  ildesete,  som  oftest  tyske  Officerers  Hovmod  og 

Uforskammethed.  Striden  mellem  dem  var  staaende  og  undertiden  ret 
voldsom.  Mindre  Overfald  forefaldt  hvert  Ojebhk.  Men  i  1719  foretog 
Landkadetterne  den  foran  omtalte  Storm  paa  Regensen.  1734  stod  der 
en  større  Eataille  mellem  Studenter  og  Officerer  inden  for  «Krinsen» 
paa  Kongens  Nytorv,  1  1771  fandt  Urolighederne  i  det  kgl.  Teater 
Sted  i  Anledning  af  Opforeisen  af  «Den  dramatiske  Journal*,  der  frem- 
kaldte Ewalds:  «De  brutale  Klappere*.  I  17S7  stod  «Filosofgangsfejden», 
hvorved  Københavnerne  gik  glip  af  den  Fornøjelse  at  kunne  promenere 
Sommereftermiddage   i    Filosofgangen    og   høre   paa    Musik.      Og    endelig 


København 


udbrød  den  2.  Februar  1793  —  samme  Dag  i  øvrigt  som  Budskabet  om 
Ludvig  XVI' s  Henrettelse  naaede  til  København  —  den  saakaldte  « Post- 
husfejde*. 

I  Reglen  havde  Studenterne  Bistand  eller  Løfte  om  Bistand  hos 
Fiolmens  Folk,  der  gerne  var  med,  naar  det  gjaldt  «at  pudse  Stivstøv- 
lerne«,  eller  at  give  Tyskeriet  en  Dukkert. 

Ved  Siden  af  saadanne  Begivenheder  som  Pesten  og  de  store  Ilde- 
brande 1728  og  1795  svinder  det  meste  af,  hvad  der  ellers  hændte  Byen 
af  Ulykker,    ind  til    Ubetydeligheder.      At  Holmens  Bro,  der  i   1722  paa 

Grund  af  Brøstfældighed  var  bleven  ombygget  og  prydet  med  4  Hjørne- 
figurer,  i  1756  styrtede  sammen,  vilde  man  næppe  havde  fundet  værd  at 
notere,  thi  der  blev  bygget  saa  slet,  saa  det  ikke  var  ualmindeligt,  at 
Nybygninger  faldt  sammen.  Men  den  gik  uheldigvis  i  Stykker,  netop 
som  der  red  en  Afdeling  af  Hestgarden  over  den,  og  3  Mand  og  nogle 
Heste  omkom.  Byen  blev  hjemsøgt  af  en  stor  Mængde  Ildebrande, 
større  og  mindre;  en  særlig  Ulykke  hændte  i  1779,  da  Krudttaarnet  paa 
Rosenkrans's  Bastion  ved  Østerport  sprang  i  Luften,  hvorved  en  Del  af 
Nyboder  blev  odelagt. 


I  Modsætning  til  sidste  Halvdel  af  det  17.  og  de  første  20  Aar  af 
det  18.  Aarhundrede  levede  Københavnerne  uden  Frygt  for  fjendtlige 
Overfald.  Som  Værn  mod  Angreb  fra  Søsiden  havde  Frederik  IV  ud- 
lagt Blokskibe  paa  Kanten  af  Rævshalegrunden,  bl.  a.  »Trekroner*  og 
'< Prøvesten*,  der  gav  Navn  til  de  senere  opførte  Søforter.  Efter  længere 
Tids  truende  Krigsudsigter  anlagdes  disse,  Lynetten  1766  og  Trekroner 
1786.  En  enkelt  Begivenhed  bragte  dog  i  de  fredelige  Dage  Byens  ud- 
satte Beliggenhed  i  Erindring.  I  1726  gjorde  Norcross,  en  skotsk  Even- 
tyrer i  svensk  Tjeneste,  fiere  dumdristige  Forsøg  paa  at  opsnappe  Kron- 

prins  Christian  (VI),  der  laa  paa  Landet  paa  Gyldenlund  (det  senere 
Charlottenlund),  og  bortføre  ham  til  Sverige.  Det  blev  imidlertid  senere 
Norcross,  der  blev  fanget.  Efter  flere  eventyrlige  Flugtforsøg  blev  han 
bogstavelig  sat  i  Bur  ude  i  Kastellet  og  sad  der  i  15  Aar  som  en  af 
Byens  Seværdigheder,   i   Rang  med   Runde  Taarn  og   Kunstkammeret. 


Kongefamilien  levede  under  Christian  VI  i  fornem  Tilbageholdenhed. 
Kongen  selv  udtalte  en  Gang,  at  de  levede  som  Eremitter  ved  Hove,  og 
han  og  Dronningen  viste  sig  kun  for  Folket,  naar  de  gik  til  Alters.  Den 
store  pragtfulde  Kongeborg  laa  hen  i  Gravens  Stilhed,  afspærret  ved  Vagt 
og  Jærnkæder  for  alle  Uvedkommende.  Men  fra  Slottet,  fra  Dronningen 
og  det  hele  Hof  sivede  Tyskheden  ud  over  Staden  og  det  hele  Land. 

Stor  blev  Glæden  hos  Københavnerne,  da  det  i  1743  rygtedes,  at 
Kronprinsen,  i  Modsætning  til  den  over  400  Aar  gamle  Skik,  efter  hvilken 
danske  Dronninger  hentedes  fra  Tyskland,  skulde  giftes  med  en  engelsk 
Prinsesse.  Og  den  11,  December  s.  A.  holdt  hun  under  Byens  store 
Jubel  sit  Indtog  i  København.  Endnu  véd  den  københavnske  Tradition 
at  fortælle  om  den  gode  og  blide  Dronning,  hvorledes  hun,  efter  at  være 
kommen  i  Land  ved  Københavns  Toldbod  —  hvilket  maa  staa  for  Tradi- 
tionens Regning  —  vendte  sig  om,  takkede  sit  engelske  Følge  for  godt 
Følgeskab  og  bad  dem  rejse  hjem  igen,    «thi  fra  nu  af  var  hun  dansks. 

Uagtet  Dronning  Louise  kom  fra  et  Land,  hvor  Kongefamilien 
næppe  100  Aar  i  Forvejen  var  bleven  importeret  fra  Ty&kland,  og  selv 
havde  en  tysk  Moder,  er  det  dog  hende,  der  begynder  at  bryde  det 
tyske  Sprogs  Enevælde  i  Danmark.  Holberg  udtrykker  sin  Glæde  over 
at  høre  Dansk  ved  Hove,    og  mange  har   følt  Glæde  derover    som  han. 

Det  unge  Kongepar,  der  ved  Christian  VI's  Død  bragte  ligesom  ny 
Luft  i  Landet,  var  Genstand  for  Nationens  og  mest  for  Københavnernes 
varmeste  Følelser.  Da  Dronningen  i  Januar  1749  ventede  sin  Nedkomst, 
var  hele  Byen  optaget  af  den  forestaaende  Begivenhed.  Skulde  hun 
overstaa  det?  skulde  det  blive  en  Prins?  eller  kun  en  Prinsesse?  -  •  lige 
meget,  naar  blot  de  maatte  beholde  deres  Louise.  Man  vidste,  at  en 
Salut  med  et  bestemt  Antal  Skud  altid  blev  løsnet  fra  Stykkerne  paa 
Voldene,  straks  efter  en  Prins's  Fødsel,  et  andet,  mindre,  i  Anledning 
af  en  Prinsesses.  Københavnerne  ventede  i  Spænding-  faa  dog  maaske 
i  saa  stor  Spænding  som  Skuespiller  Rose,  der  af  Pilloy,  Værten  i  Skuespil- 

husets  Kælder,  var  bleven  tilsagt  til  at  stille  i  Kælderen,  Dag  eller  Nat, 
naar  den  store  Salut  forkyndte,  at  en  Kronprins  var  kommen  til  Verden,  og 
drikke  enhver  af  hans  Gæster  til  paa  den  Nyfødtes  Velgaaende.  Endelig 
den  29.  Januar,  bedst  som  han  sad  ved  en  Lanter  eller  Skervensel  i 
Sorte  Christians  Krog  —  en  Beværtning  i  Dronningens  Tværgade  helt  op 
imod  Kongens  Have  —  begyndte  Skuddene  at  drøne  for  en  Tronarving, 
og  snart  var  Rose  og  den  hele  By  drukken  af  Vin  og  Henrykkelse. 

Men  Glæden  over  den  elskede  Louise  varede  kun  kort,  ikke  meget 
længere  end  de  lyse  Forhaabninger,  man  havde  troet  at  kunne  sætte  til 
»Frederik  Ejegod«.  Inden  hendes  Død  i  1751  var  der  alt  begyndt  at 
gaa  Rygter  om  Kongens  Udskejelser,  men  efter  denne  blev  de  vildere 
og  vildere.  Der  var  vel  ikke  den  Kippe  i  Byen,  hvor  det  gik  saa  raat 
og  modbydeligt  til  som  paa  Kongens  Slot.  For  om  muligt  at  holde  lidt 
igen  paa  Kongens  ulykkelige  Tilbøjeligheder,  ønskede  hans  gode  Aand 
A.  G.  Moltke  at  faa  ham  gift  saa  hurtigt  som  muligt,  og  allerede  et 
halvt  Aar  efter  Dronning  Louises  Død  holdt  hendes  Efterfølgerske  paa 
Tronen,  den  brunsvigske  Prinsesse  Juliane  Marie,  sit  Indtog  i  Hoved- 
staden. Men  Københavnerne  syntes  ikke  om,  at  den  afholdte  Dronning 
næppe  var  bleven  kold  i  sin  Grav,  for  hun  var  erstattet  og  erstattet  med 
en  tysk  Prinsesse,  der  ganske  manglede  hendes  hjertevindende  Væsen, 
og  de  lagde  tydelig  deres  Kulde  for  Dagen.  Men  Frederik  V  glædede 
sig  med  den  ham  ejendommelige  Selvironi  over  at  se  «sin  Lovises» 
Minde  saa  trofast   holdt  i  Ære. 

1766  var  et  begivenhedsrigt  Aar  for  Hovedstadens  Befolkning.  Den 
14.  Januar  døde  Frederik  V,  der  med  alle  sine  store  og  iøjnefaldende 
Fejl  stedse  stod  for  Folket  som  den  gode,  velvillige  Monark.  Ved  hans 
pragtfulde  Jordefærd,  der  fandt  Sted  18.  Marts  med  hele  den  gamle 
middelalderlige  Pomp,  havde  efter  mange  Samtidiges  Vidnesbyrd  Johannes 
Ewald  i  sin   Klagesang 

Hold  Taare  op  at  trille 

Og  du,   min   Cither,   stille! 

Nu  bæres  Kongen  bort  til  Graven. 

givet  den  almindelige  Sorg  over  hans  Død  det  skønneste  Udtryk.  Den 
i7aarige  Kong  Christian  VII  havde  vakt  store  Forhaabninger,  og  den 
glade  og  lykkelige  Tid  fra  Frederik  Ejegod  og  Louises  Dage  syntes  at 
skulde  vende  tilbage,  da  ogsaa  han  blev  forlovet  med  en  engelsk  Prin- 
sesse,  Caroline  Mathilde,  en  Broderdatter  af  den  tilbedte  Dronning.    Ved 

de  to  fyrstelige  Bryllupper  i  August  og  Oktober  1766,  da  Kongens  to 
Sostre  blev  gift,  den  første  med  Prinsen  af  Hessen,  den  anden  rned 
Kong  Gustav  III  af  Sverige,  lagde  Københavnerne  deres  Glæde  over 
Kongehuset  tydeligt  for  Dagen,  og  Glæden  blev  storre  endnu,  da  den 
unge  og  blomstrende  Caroline  Mathilde  den  8.  November  1766  holdt  sit 
Indtog  i  Byen.  Gennem  Norreport  drog  Toget  ind,  ned  ad  Nørregade 
og  om  ad  Nygade,  over  Kongens  Nytorv  og  Holmens  Kanal  til  Slottet. 
Mange  Steder  var  der  rejst  kunstneriske  Dekorationer;  paa  Gammel  Torv 
foran  det  gamle  Raadhus  en  skøn  Søjlehal  med  et  Tempel  og  Hymens 
Alter  i  Midten;  da  den  unge  Prinsesses  Vogn  nærmede  sig  dette, 
traadte  18  unge  hvidklædte  Piger  frem  og  strøede  Myrther  foran  den  og 
bekransede  den  med   Blomster,   medens  de  sang: 

Gud  signe  Kong  Christian  den  milde 
Med  sin  Caroline  Mathilde. 

Og  mellem  Klokkeringningen  og  Salutskuddene  horte  man  under  Vejs 
ned  gennem  Streget  Sangen  med  den  dengang  saa  beundrede  Linie,  der 
fremkaldte   Mindet  om  Louise: 

Til  os  fra  Engelland 
Kun   Engle  komme  kan. 

Den  ene  Fest  afløste  den  anden  hele  Vinteren  igennem,  og  den 
I.  Maj  1767  stod  Kroningen  paa  Christiansborg  Slot  —  den  første  Kro- 
ningsfest i  København  efter  Enevældens  Indførelse.  Den  gamle  Skik 
at  bespise  Almuen  var  atter  bleven  optaget,  og  da  Kroningstaflet  paa 
Slottet  blev  hævet,  aabnedes  Adgangen  til  Ridebanen.  En  mægtig  Stud, 
stegt  paa  Spid  bag  Ridehuset  med  forgyldte  Horn  og  Klove  og  fyldt 
med  stegte  Lam,  Grise,  Gæs,  Høns  og  Ænder  blev  af  hvidklædte  Ma- 
troser paa  en  lav  Vogn  kørt  ind  paa  Ridebanen,  andre  fulgte  efter  med 
Brød,  og  paa  et  givet  Signal  begyndte  Plyndringen,  medens  fra  « Gra- 
tiernes Fontaine»,  der  var  opført  af  Harsdorff  for  Enden  af  Ridebanen, 
Vinen  —  10  Oksehoveder  —  i  hvide  og  røde  Straaler  sprudlede  gen- 
nem Løvehoveder  ud  i  Broncekummer.  Ogsaa  den  gamle  Skik  at  kaste 
Kroningspenge  ud  til  Folket  var  genoplivet,  og  fra  Altanen  kastedes 
800  Rdl.   i  Rigsortsstykker  i  Grams  til  den  jublende  Mængde. 

Men  Glæden  varede  ogsaa  denne  Gang  kun  kort.  Inden  der  var 
gaaet  et  Aar,  vidste  hele  Byen  Besked  med  Kongens  vilde  Natte- 
farter  i  Gaderne,  hans  Optojer  i  berygtede  Huse,  hvor  han  morede  sig 
med    at    slaa  Vmduer    og  Bohave  itu,    hans   Drukkenskab    og  Spektakler 


413 

med  Vægterne.  Og  gode  loyale  Folk  havde  den  Sorg,  at  se  deres  ene- 
vældige Hersker  en  Søndag  Formiddag  fra  Slotsaltanen  kaste  Porcellain, 
Stole  og  Borde  ned  paa  Gaden,  —  man  maatte  nok  spørge  sig  selv, 
hvorledes  dette  skulde  ende.  Men  Bekymringen  for  den  ulykkelige 
Konge  traadte  snart  tilbage  for  Hadet  og  Forbitrelsen  mod  den  tyske 
Lykkeridder,  der  ad  Skørtevejen  havde  faaet  Magten  i  Hænde. 

Tyskeriet,  opammet  og  opflasket  ved  Hove,  havde  naaet  sit  Højde- 
punkt under  Christian  VI.  Men  under  Christian  VII  satte  det  sin  mest 
prangende  Blomst  i  den  tyske  Doktor,  der  blev  det  danske  Riges  virke- 
lige Regent. 

Det  lille  danske  Samfund  var,  med  sin  stærkt  absolutistiske  Rege- 
ringsform, sin  vidtløftige  og  besværlige  Administration  og  sine  mange 
gammeldags  Indretninger,  en  Himmerigsmundfuld  for  en  Samfundsforbedrer 
af  Oplysningstidens  Kuld.  Der  var  noget  at  tage  fat  i,  og  den  hele 
enevældige  Magt  var,  efter  at  Struensee  havde  ophævet  Geheime-Konseillet 
(1770),  i  hans  Haand.  Kongen  var  hans  Skriver  og  lystrede  ham  uden 
at  kny. 

Københavnerne,  med  deres  Lyst  til  at  kritisere  og  raisonnere  —  en 
Lyst,  som  de  ved  Trykkefriheden  kunde  følge,  saa  meget  de  lystede,  — 
og  deres  Utilbøjelighed  til  at  handle,  havde  sikkert  længe  fundet  sig  i 
det  ydmygende  Regimente,  hvis  ikke  den  ivrige  Samfundsreformator,  der 
var  Udlænding,  ukendt  med  Folkets  Tankegang,  Forestillinger  og  Sprog, 
havde  forgrebet  sig  paa  det,  man  nu  een  Gang  i  København  var  vant 
til  at  betragte  som  Byens  Værn  og  Skjold:  Privilegierne  af  1660.  Denne 
Opfattelse  var  nu,  som  tidligere  berørt,  et  fromt  Selvbedrag.  Magistraten 
og  de  32  Mænd  havde  kun  haft  ringe  Indflydelse  fra  først  af.  Senere  blev 
den  mindre  endnu.  Fra  det  Øjeblik,  den  lærde  Stand  mærkede,  at  det 
var  Kongens  Ønske  at  faa  den  ind  i  Københavns  Magistrat,  samt  at  der  var 
forbundet  baade  Rang  og  Indtægter  dermed,  var  den  ikke  sen.  Den  skikke- 
lige Vartovpræst,  Anders  Hjørring,  var  i  sin  Tid  saa  glad  herover.  Han 
skriver  1668,  at  Københavns  By  i  dette  Aar  er  « kommet  til  den  Højde  og 
Estime,  som  aldrig  tilforn.  Raadet  er  kommet  i  den  Flor»,  at  i  Stedet  tor 
at  tidligere  Folk,  der  ikke  var  studerede,  var  blevet  Borgmestere,  «da  fatte 
nu  de  Studerende,  ikke  alene  som  Studenter,  men  som  Licentiati,  ja, 
promoti  Doctores,  Sind  og  Attraa  at  erlange  Præsidents  og  Borgmesters 
Stade  udi  København,  i  den  Sted  at  promoti  Doctores  tilforn  holdt  det 
deres  Grad  altfor  nær  at  affektere  Borgmesters  Titel  og  Sæde.» 

Men  det  var  sikkert    til    liden   Gavn    og  Glæde    for  Byens  Borgere. 

Thi  lærde  Herrer  er  i  Reglen  ikke  de  rette  Talsmænd  for  praktiske 
borgerlige  Interesser,  og  medens  Byens  32  Mænd,  «som  skulde  kende 
og  andrage  Stadens  og  Borgerskabets  Lejlighed  og  Nødtørft* ,  ofte  kunde 
udvise  Selvstændighed  og  f.  Eks,  nødigt  lod  nogen  Lejlighed  gaa  forbi 
til  at  erindre  om  Privilegiernes  Overholdelse,  og  det  baade  med  Djærvhed 
og  Frimodighed,  var  Magistraten  ganske  anderledes  føjelig. 

Hvor  føjelig  den  var,  viste  sig  bedst,  da  Struensee  i  April  177 1 
erklærede  Københavns  Magistrat  for  afsat.  Han  fandt  Byens  Admini 
stratiou  alt  for  indviklet,  langsom  og  utilfredsstillende;  Byrderne  var  alt 
for  store  og  for  ulige  fordelte,  medens  Handel  og  Haandværk  blev 
hæmmet  af  en  Mængde  hindrende  Baand.  Meningen  var  god  nok,  men 
som  sædvanligt  gik  Struensee  frem  hensynsløst  og  taktløst  og  gav  den 
gamle  Magistrat  og  de  32  Mænd  Afsked  paa  graat  Papir. 

Københavnerne  følte  en  voldsom  Forbitrelse  over  denne  brutale  Til- 
intetgørelse af  det,  de  ansaa  for  deres  nedarvede  Skjold  og  Adelsmærke. 
Men  der  stødte  snart  mere  til.  Godt  og  vel  en  Maaned  efter,  i  Maj 
1771,  ophævede  Struensee  det  smukke  Hestgardekorps,  der  væsentlig 
bestod  af  Danske  og  Norske,  og  som  stod  paa  en  god  Fod  med  Be- 
folkningen. Dertil  kom  P'orandringer  i  Marinens  Forhold,  som  vakte 
megen  Misfornøjelse.  Endnu  mere  dog  hans  Forsøg  paa  at  komme 
Lavsvæsenet  til  Livs  og  faa  indført  friere  Haandværkerforhold  og  hans 
Forholdsregler  til  Standsning  af  hele  den  Fabrikvirksomhed,  som  tidligere 
Regeringer  saa  ihærdigt  og  med  saa  store  Bekostninger  havde  arbejdet 
paa  at  opelske.  Ved  Siden  af  dette  tænkte  Ingen  paa  de  gode  Sider 
ved  hans  Regimente,  hans  Anstrengelser  for  at  indføre  større  Spar- 
sommelighed, Ophævelsen  af  «den  skarpe  Eksamination »  eller  pinligt 
Forhor,  som  endnu  fandt  Sted  ved  Stokhusretten,  Ophævelsen  af  de 
mange  forskellige  Jurisdiktioner  og  Indrettelsen  af  en  Hof-  og  Stadsret, 
hans  virksomme  Bestemmelser  mod  Svineriet  paa  Byens  Gader,  hans 
Omsorg  for  Brolægningen  og  hans  Bestemmelse  (177 1)  om,  at  Husene  i 
alle  Gader  skulde  forsynes  med  Nummere.  Det  stod  klart  for  alle,  at 
den  almægtige  Minister  «ikke  var  København  god».  Selv  i  hans  Inter- 
esser for  at  fremme  Handel  og  Skibsfart  vilde  han  ikke  unde  Hoved- 
staden nogen  Forrettighed  fremfor  Landets  andre  Byer,  og  det  kunde 
Københavnerne  ikke  finde  sig  i. 

Det  gik  her  som  over  alt:  De  moderne  Ideer  i  en  hensynsløs  og 
fremfarende  Mands  Haand  gjorde  mere  Skade  end  Gavn. 

Og    alle    disse    Forandringer    blev    iværksatte    i    et    Aar,    hvor    der 

herskede  den  største  Nød  i  Byen.  Allerede  fra  Januar  1771  havde  Re- 
geringen maattet  indrette  Udsalg  af  billigt  Brød  paa  Raadhuset  og  andre 
Steder.  Hele  Sommeren  herskede  der  Nod,  Uro  og  Ophidselse  i  Byen; 
større  Opløb  horte  til  Dagens  Orden,  hvortil  Struensees  Indskrækning  af 
Politiets  Myndighed  sagtens  har  bidraget  en  Del.  I  Juni  kom  det  til 
Spektakler  paa  Holmen,  og  10.  September  s.  A,  drog  2400  norske  Ma- 
troser, som  forgæves  hele  Sommeren  igennem  havde  tryglet  om  deres 
Kostpenge,  ud  til  Hørsholm  for  at  klage  deres  Nød  for  Kongen  selv, 
da  de  var  ved  at  sulte  ihjel.  Ligesom  ved  et  lignende  Tog,  som  Silke- 
væversvendene foretog  den  24.  September  for  at  protestere  mod  Væve- 
riernes Nedlæggelse,  viste  Struensee  stor  Frygtsomhed.  En  Fest  paa 
Eksercerpladsen  ved  Frederiksberg,  som  han  28.  September  foranstaltede 
for  at  vinde  de  utilfredse  Holmens  Folk,  blev  straks  opfattet  som  et 
Tegn  paa  Svaghed,  særlig  da  Hoffet  imod  givet  Løfte  ikke  mødte  ved 
Festen.  Rygtet  fortalte  —  og  det  bekræftes  af  Folk,  som  kendte  Stem- 
ningen i  Byen  —  at  en  Sammensværgelse  var  i  Gang  mellem  Matroserne 
om  at  myrde  Struensee  og  Brandt  ved  denne  Lejlighed.  Utallige  vold- 
somme Flyveskrifter,  der  skyldte  den  af  Kabinetsministeren  selv  indførte 
Trykkefrihed  deres  Tilværelse,  ophidsede  Stemningen  imod  ham,  og  paa 
Gadehjørnerne  fandtes  hyppig  Opslag  med  hadefulde  Udgydelser.  Saaledes 
i  Gotersgade  en  Plakat,  hvori  der  sattes  en  Pris  af  5,000  Rdlr.  paa  hans 
Hoved,  og  6.  Oktober  paa  Kirkegaardsmuren  ved  Frue  Kirke  en  Op- 
fordring til  at  ihjelslaa  alle  tyske  Officerer,  som  holdt  med  Struensee. 
At  han  var  bange  for  sit  Liv,  saa  man  af  de  omfattende  Vagter 
og  Patrouiller,  med  hvilke  han  omgav  Slottet  og  sin  Vogn,  da  han  i 
Januar  1772  lod  Residensen  forlægge  til  København.  Forinden  havde 
han  villet  give  et  Bevis  paa  Fasthed  og  Ubøjelighed  og  opløste  den 
24.  December  177 1  Fodgarden.  Men  ved  Paraden  paa  Kongens  Nytorv, 
hvor  Korpset  stillede,  nægtede  Soldaterne,  efter  at  have  hørt  den  kgl. 
Ordre  oplæse,  at  lade  sig  stikke  ind  i  de  andre  Regimenter.  De  vilde, 
sagde  de,  lade  sig  afskedige,  men  ikke  degradere,  og  tog  deres  Fane, 
som  var  bleven  afleveret,  tilbage  med  Magt.  Hele  Byen  kom  i  Opror; 
blodige  Slagsmaal  mellem  Fodgarden  —  der  fandt  Tilhold  og  Under- 
støttelse hos  Byens  Borgere  —  og  de  øvrige  Tropper  fandt  Sted  i  Ga- 
derne, og  «Juleaftensfejden»  med  dens  Uro  og  Uhygge  mindedes  endnu 
længe  efter.  Endnu  iste  Juledag  mærkedes  Dønningerne  af  Kampen, 
og  den  udbrød  paa  ny  Dagen  efter,  da  et  Par  Hundrede  Gardister  med 
deres  Afskedspas  og  3  Rdlr.  som  Tærepenge  i  Lommen  drog  bort  fra  Byen. 

3  Uger  senere,  den  17.  Januar,  vaagnede  Københavnerne  ved  Rygtet 
om,  at  den  forhadte  Minister,  hans  Ven  Brandt  og  hans  Tilhængere  i 
den  tidlige  Morgen  var  blevet  fængslede  og  sat  ud  i  Kastellet,  i  Blaa 
Taarn  ved  Langebro  o.  a.  St.  og  at  Dronningen  skulde  sendes  bort. 
De,  der  kom  tidsnok  paa  Benene  og  skyndte  sig  hen  i  Stormgade  og 
ved  Vester-  og  Nørrevold,  naaede  endnu  at  se  en  Karosse  omringet  af 
en  stor  Skare  Ryttere  i  fuld  Fart  jage  gennem  disse  Gader  og  ud  gen- 
nem Norreport.     Det  var  Caroline  Mathilde,   der  førtes  til  Kronborg  Slot. 

Folk  var  som  ellevilde.  Slotspladsen  fyldtes  straks  med  hurra- 
raabende,  glædestraalende  Mennesker;  Enkedronningen,  der  havde  faaet 
tildelt  den  ledende  Rolle  i  Sammensværgelsen,  og  hendes  Søn  Arveprins 
Frederik  kom  ud  paa  Altanen  og  blev  tiljublede.  Og  Kl.  i  lod  man 
den  stakkels,  sindssyge  Konge  køre  rundt  i  Gaderne  i  en  Paradevogn 
med  8  Heste.  Langsomt  gik  det  gennem  de  menneskefyldte  Gader, 
alle  vilde  se  den  for  sine  onde  Aander  befriede  Monark,  alle  viftede  og 
raabte  ham  i  Mode,  nede  paa  Gaden,  fra  Tage,  Vinduer  og  Døre  — 
uden  for  Vinkælderne  samlede  Gæsterne  sig  og  stod  med  Glas  i 
Haand  og  drak  Vivat  og  raabte  Hurra.  Naar  Folk,  viftende  og  raabende 
trængte  sig  for  tæt  ind  paa  den  lave,  aabne  Vogn,  strakte  han,  med 
Rædsel  i  sit  Ansigt,  Hænderne  ud  for  sig,  «dog  uden  at  tale  et  Ord, 
men   hans  Ansigt  udviste  tilfulde  hans  Fortrydelse.* 

Saaledes  udtaler  et  Øjenvidne  sig.  Maaske  har  der  i  hans  forrykte 
Hjerne  dæmret  en  Anelse  om,  at  dette  Arrangement  i  Anledning  af 
hans  egen  Vanære  og  Usselhed  dog  var  for  forrykt. 

Om  Aftenen  illuminerede  Byen.  Glædesskud  knaldede,  og  Glædes- 
ild lyste  paa  Gaderne.  Indtil  Glæden  blev  forstyrret,  og  en  Mængde  Hol- 
mens Folk  og  Matroser,  som  ogsaa  vilde  lægge  deres  gode  Sindelag 
for  Dagen  ved  et  festligt  Arrangement,  brød  ind  i  den  gamle  Gaard 
paa  Østergade,  nu  Efterslægtens  Skole,  som  tidligere  ejedes  af  Rente- 
mester Henrik  Muller,  og  hvor  da  en  af  Struensees  Folk,  en  Restaurateur, 
Mecklenborgeren  Gabel  havde  sit  Lokale,  et  Sted,  hvor  Struensee  og 
Brandt  havde  fejret  mange  lystige  Gilder,  og  som  nu  —  ifølge  Rygtet  — 
skulde  været  indrettet  til  et  « Frøkenkontor »  for  Ministerens  15  engelske 
Damer,  der  hver  skulde  lønnes  med  1000  Rdl.  om  Aaret,  Huset  blev 
fuldstændig  udplyndret  og  ødelagt,  Vinkælderen,  hvor  der  laa  store  Op- 
lag, tømt  —  Rendestenene  flød  med  Vin  endnu  Dagen  efter.  Da 
Humøret  var  kommet  op  ved  den  megen  Vin,  brød  Sværmen  op  og 
hjemsøgte  Smaagaderne,    hvor  det  gik  ud  over  alle   «. Frøkenkontorerne », 

saa  gik  en  Flok  mod  Assistenshuset  og  en  anden  til  Politimesterens 
Hus.  Først  Kl.  4  om  Morgenen  blev  der  sendt  Dragon-Patrouiller  ud 
for  at  rydde  Gaderne. 

Men  da  var  ikke  mindre  end  60  Huse  rundt  omkring  i  Byen  mere 
eller  mindre  ødelagte;  bl.  a.  det  for  omtalte  i  Lille  Kirkestræde,  som  var 
bygget  sammen  med  Stræbepillen  paa  Nicolai  Kirke.  Det  blev  ikke 
genopført,  og  forst  da  fremkom  Gadeforbindelsen,  der  fik  Navnet  Hvæl- 
vingen efter  Passagen  i  Pillen,   nu  Admiralsgade. 

Denne  Ødelæggelse  af  «Frøkenkontorerne»,  hvormed  naturligvis 
fulgte  allehaande  raa  Voldsomheder  og  Mishandlinger  af  deres  ulykkelige 
Beboere,  er  et  fuldstændig  middelalderligt  Træk.  Ved  enhver  Lejlighed, 
naar  Sindene  kom  i  Bevægelse,  gik  det  først  og  fremmest  ud  over  dem. 
Men  det  var  ikke  blot  Folkets  laveste  Klasser,  der  stod  paa  et  middel- 
alderligt Standpunkt.  Det  var  de  Styrende  selv.  Den  28.  April  foregik 
paa  Østerfælled  med  hele  Middelalderens  Barbari,  Haandafhugning  og 
Partering  m.  m.,  Henrettelsen  af  de  to  forhenværende  Grever.  Natur- 
ligvis var  alt,  hvad  der  i  København  kunde  krybe  og  gaa,  paa  Benene. 
Men  der  var  dog  dem,  der  fandt,  at  de  nye  Magthavere  var  gaaet  for 
vidt  i  deres  Hævn,  og  som  med  Rette  undredes  over,  at  Hovederne 
og  de  parterede  Lemmer  netop  blev  lagt  paa  Stejle  ved  Galgen  paa  V ester- 
fælled,  saa  de  laa   «i  Synet  af  P'rederiksberg  Slot. » 

Oplysningstidens  humane  Ideer  havde  i  øvrigt  for  længe  siden  begyndt 
at  faa  Indpas,  og  de  gamle  barbariske  Straffe,  som  Forbrydere  efter  Loven 
blev  idømte,  blev  i  Reglen  altid  formildede.  Selv  mindre  Straffe  som 
Indsættelse  i  Børnehuset  eller  legemlig  Revselse  blev  ofte  eftergivet  for 
ikke  at  krænke  «en  i  Forvejen  dybt  bedrøvet  Moders  Følelser*  eller 
«for  ikke  at  stemple  et  ungt  Menneske  i  Begyndelsen  af  hans  Livsbane 
som  Forbryder«.  Ogsaa  i  Hensynet  til  de  P'attige,  i  de  milde  Stiftelser, 
der  oprettedes,  aabenbarede  sig  en  mildere  Tidsaand.  Men  først  og 
fremmest  dog  i  Kampen  mod  de  stadig  hyppige  Barnemord  og  Udsæt- 
telser af  Børn,  ved  Oprettelse  af  Hittebørnshospitaler,  Jordemoderhuse  og 
endelig  af  Fødselsstiftelsen  med  sin  >.< Kasse  til  ulykkelige  Børns  Frelse«. 
Den  blev  rigelig  benyttet;  det  langt  overvejende  Flertal  af  de  300  400 
nyfødte  Børn,  som  Fødselsstiftelsen  aarlig  samlede  under  sine  Vinger, 
var  « Kasse-  eller  Skuffebørn ».  For  at  faa  Midler  til  disses  Underhold  gav 
Struensee  Bevilling  til  Oprettelsen  af  et  Hasardspil,  Pharaobank,  om  Vin- 
teren hos  Niemann  paa  Østergade  og  om  Sommeren  i  Rosenborghave  hos 
Gabel,   hvis   smukke    Datter  Esther   havde    en   høj   Stjerne   hos   Ministeren. 

København  var  under  Strucnsec  bleven  en  lystig  By,  og  Lystig- 
heden hørte  ikke  op  med  hans  Fald.  Oni  Vinteren  gik  det  livlig  med 
Teatre,  Concerter  og  Maskerader.  Selv  ved  Hove  holdtes  offentlige 
Maskerader,  og  der  kunde  man  se  saa  celebre  Masker  som  Kong  Chri- 
stian VJl  og  hans  Veninde  fra  Vandkunsten,  Støvletkatrine.  I  en  lidt 
senere  Periode  kom  ogsaa  Dronningen  paa  Maskeraderne,  endog  i  Mands- 
dragt. I  Kaffehusene  begyndte  Folk  at  diskutere  Politik,  medens  der 
hos  de  « lystige  Værter*,  der  skænkede  Punch  og  holdt  Opvartnings- 
piger, blev  drevet  alskens  lystig  Tidkort.  En  yndet  Spaseregang  om 
Vinteren,  især  i  Maaneskin,  var  Buegangene  ved  Christiansborgs  Ride- 
bane. Kaneture  ud  til  den  kgl.  Skydebane  paa  Vesterbro,  sorn  i  1787 
fik  sin  nu  staaende  Hovedbygning,  kunde  kun  mere  velstaaende  Folk 
tillade  sig.  Men  en  fast,  staaende  Sommer-Udflugt  for  alle,  som  f.  Eks. 
Tjenestefolk  gjorde  bestemt  Fordring  paa,  naar  de  fæstedes,  var  den 
aarlige  Tur  til  Dyrehaven,  hvor  Kirsten  Pils  Kilde,  sandsynligvis  opkaldt 
efter  en  klog  Kone,  der  har  benyttet  dens  Vand  ved  sine  Kure,  havde 
afløst   Vartovkilden,    baade  som  Sundhedskilde  og   som   Forlystelsessted. 

Om  Sommeren  samledes  «godt  Folk»  ellers  i  Kongens  Have,  hvor 
der  var  forskellige  Forlystelser  samt  undertiden  Illumination  og  Fyr- 
værkeri. I  HerkulespaviUonen  holdt  Gabel  Konditori  for  fine  Folk, 
medens  den  jævnere  Borger  søgte  til  Sorte  Christians  Krog,  nu  « Hammers 
Have»,  der  havde  Indgang  fra  Kongens  Have.  Der  kunde  være  en 
saadan  Trængsel  i  Kavallergangen,  at  det  ikke  var  muligt  at  komme 
frem.  Efteraanden  blev  dog  Tonen,  især  sent  om  Aftenen,  under  de 
løvrige  Trær  i  Rosenborg   Have  saa  fri,  at  mange  Folk  trak  sig  tilbage. 

Om  Sommeren  spaserede  man  efter  1785  i  den  ny  anlagte  Esplanade, 
der  endte  med  en  træbeplantet  Høj  paa  nuv.  Toldbodplads,  hvorfra  der 
var  Udsigt  over  Reden,  eller,  som  omtalt,  i  «den  filosofiske  Gang«  og  hørte 
paa  Musik  af  en  Harpenist,  som  snart  spillede  solo,  bl.  a.  den  gamle  Me- 
lodi til:  Katten  er  mit  Søskendebarn,  snart  sammen  med  en  Fagottist  og  en 
Klarinetspiller.  Ogsaa  paa  Volden  kunde  godt  Folk  spasere,  dog  maatte 
man  ikke  gaa  paa  Brystværnet  og  heller  ikke  ryge  Tobak.  Da  man  tillige 
stadig  forfulgtes  af  Skildvagterne  og  deres  Tiggeri  paa  Tysk  og  ikke 
maatte  færdes  der  efter  Tappenstreg,  blev  Voldene  ikke  synderlig  be- 
nyttet og  i  større  Udstrækning  kun  Store  Bededags  Aften.  Godt  Folk 
spaserede  om  Søndagen  til  Frederiksbergshave  «og  lod  sig  give  Te  paa 
et  Traktørsted.«  Jævne  Folk  søgte  ud  paa  Assistenskirkegaard  med  Mad- 
kurven  paa  Armen   og   spiste  til   iVften   paa   en   Ligsten. 

Lystigheden  var  saa  meget  mere  ubunden  nu,  som  man  ikke  var 
generet  af  tidligere  Tiders  Stivhed  og  Fornemhed.  Paa  Modernes  Om- 
raade  eksisterede  det  stramme  og  spidse  Snørliv  samt  Fiskebensskørtet 
vel  endnu,  det  sidste  naaede  netop  paa  denne  Tid  sine  største  Dimen- 
sioner, 7  —  8  Alen  i  Omkreds.  Men  Caroline  Mathilde  bragte  de  lettere 
engelske  Moder  med  sig,  og  man  ser  alt  hos  hende  rig  Anvendelse  af 
Tiill-  og  Gazestofifer.  Længst  holdt  den  gamle  unaturlige  Stivhed  sig  i 
Maaden  at  sætte  Haaret,  der  formedes  op  i  en  taamagtig  Højde.  — 
Mændene  bar  endnu  de  gamle  sirlige  Dragter,  men  Christian  VII,  der  i 
sin  officielle  Fremtræden  var  en  fuldstændig  Kavaler  af  den  gamle  Skole, 
viste,  hvor  let  Etiketten  kunde  lægges  til  Side,  og  hvor  ubunden  man 
kunde  muntre  sig,  trods  Pudderparyk  og  stive  Skøder.  Tidligere  kunde 
ingen  Kvinde  «af  Kondition»  gaa  paa  Københavns  Gader.  Nu  saa' 
man  Dronningen  spasere  i  Byen,  paa  Voldene  og  i  Rosenborghave,  hvor 
undertiden  hendes  lille  Søn,  Kronprins  Frederik,  blev  baaret  ved  Siden 
af  hende  en  promenade  i  Sølvmorssløjkjole.      Og  Danske  Mercurius  sang: 

Tak,  Caroline,  Tak  for  den  Opdagelse, 
Du  friske  Folk  har  lært  at  bruge  Benene. 

Rousseaus  Grundsætning:  Retournons  a  la  naiurel  lød  ogsaa  hos  os, 
gennem  Oplysningstilosofiens  Repræsentant,  og  Københavnerne  var  de 
første  i  Europa,  som  saa'  en  Prins,  en  Kongesøn,  klædt  paa  som  et 
virkeligt  Barn  med  upudret  Haar  og  løs  naturlig  Dragt,  og  ikke  som  en 
lille  Kavaler  med  guldbroderet  Kjole  og  Kaarde  ved  Side.  Det  var 
imidlertid  kun  i  Struensees  Tid.  Saa  snart  Enkedronningen  og  Guldberg 
var  kommen  til  Magten,  blev  han  trukken  i  Gammelmandsdragten  som 
alle  andre,  og  først  under  Paavirkning  af  den  franske  Revolution  blev 
den  naturlige,   borgerlige  Dragt  den  eneherskende. 


I  den  Guldbergske  Periode,  under  den  nordamerikanske  Frihedskrig, 
rørte  der  sig  et  Handelsliv  i  Kobenhavn  som  ingen  Sinde  før.  En 
Mængde  fremmede  Købmænd  kom  til  Byen,  især  engelske,  og  det  mær- 
kedes snart.  Der  kom  mere  Friskhed  og  Utvungenhed  ind  i  den  al- 
mindelige Omgangstone,  og  med  Købmandsstandens  voksende  Anseelse 
og  dens  Raskhed  —  som  undertiden  smagte  lidt  af  vestindisk  Koloni- 
Raskhed  —  trængtes  den  gamle  Selskabeligheds  stive  Halvfornemhed  og 
pedantiske  Formaliteter  tilbage.     Og  de  sidste  Rester  af  den  sloges  ihjel 

af  Klubberne,  som  netop  nu  begyndte  at  dannes  «for  at  udvikle  uskyldig, 
tarvelig  og  oplivende  Selskabelighed*.  Folk  søgte  under  Struensees  be- 
givenhedsrige Periode  meget  paa  Kaffehusene,  hvor  de  sidste  Foranstalt- 
ninger af  den  forhadte  Minister  blev  drøftede.  Særlig  var  Neergaards 
Kaffehus  i  Badstuestræde  en  søgt  Nyhedsbørs  —  Aviser  i  moderne  For- 
stand kendtes  ikke  —  og  det  Publikum,  der  kom  her,  skilte  sig  efter 
forskellig  Smag  og  Interesse  ud  i  de  4  store  Klubber:  « Drejers  Klub«, 
"Harmonien*,  Byens  fineste  og  en  Tid  lang  toneangivende  Klub,  som 
det  var  en  Ære  at  blive  Medlem  af,  « Kongens  Klub»  og  « Fabritius' 
Klub».  Som  Modsætning  til  den  litterært  interesserede  Del  af  Selskabet 
hos  Neergaard,  der  navnlig  dannedes  af  Ewalds  Beundrere,  og  som  ud- 
skilte sig  som  »Drejers  Klubs,  stiftedes  i  April  1772  «Det  norske  Selskab«, 
hvis  berømteste  Medlem  var  Wessel,  i  Vintapper  Juels  Kaffehus,  det 
gamle  Sted  paa  Hjørnet  af  Regnegade  (der  dengang  paa  denne  Strækning 
hed  Sværtegade)  og  Didrik  Badskærsgang. 

Ved  Siden  deraf  stiftedes  der  en  Mængde  dramatiske  Selskaber  og 
Foreninger.  Musikken  indførtes  ogsaa  i  Klubberne.  Fremmede,  som  kom 
til  København,  forbavsedes  over  den  Mangfoldighed  af  Underholdning,  Byen 
bød  paa.  Thi  man  kunde  komme  paa  Koncert  omtr.  hver  Dag  i  Ugen 
Vinteren  igennem  og  paa  Assemblee  eller  Bal  eller  dramatisk  Under- 
holdning næsten  lige  saa  tidt.  Af  de  dramatiske  Selskaber  var  »Borups 
Selskab »,  hvor  Rahbek  en  lang  Tid  var  ledende  Aand,  det  fornemste. 
Det  talte  blandt  sine  Medlemmer  de  bedste  Mænd  i  Landet,  og  der  var 
altid  stor  Rift  om  Billetterne  til  dets  Forestillinger. 

Det  daglige  Liv  i  Hjemmet  vandt  intet  ved  Klublivet,  som  Damerne 
i  Reglen  kunde  deltage  i  ved  bestemte  Fester  og  paa  en  bestemt  Uge- 
dag. Især  da  det  var  trængt  i  den  Grad  ned  i  Befolkningen,  som  Til- 
fældet blev  mod  Slutningen  af  Aarhundredet,  at  «der  var  Klubber  og 
Selskaber  for  alle  mulige  Stænder  fra  Adelen  lige  ned  til  Skoflikkerne », 
og  musikalsk  og  dramatisk  Underholdning  i  hver  Gade  og  hvert  Stræde. 
Men  Klubberne  gjorde  dog  ogsaa  Nytte.  De  blev  Hjemsted  for  de 
første  svage  Spor  af  en  offentlig  Mening.  Med  Struensees  Fald  var  det 
forbi  med  Tyskeriet,  og  alle  Vegne  spores  den  nationale  Bevægelse. 
Intetsteds  dog  som  i  Klubberne.  Det  var  Drikkevisernes  Tid,  og  man 
sang  Dansk.  Man  spillede  danske  Skuespil,  diskuterede  dansk  Litteratur 
og  vendte  sig  med  lige  Skarphed  mod  Tyskeriet  som  mod  det  begyn- 
dende Anglomani. 

Interesserne    i    København    var    under    de    gode    Handelsforhold    osr 


421 

ved  Paavirkning  af  den  herskende  Nyttefilosofi  i  hoj  Grad  naturalistiske. 
Det  var  i  alt  væsentlig  godt,  som  det  var,  der  kom  Penge  til  Byen, 
Bernstorff  stod  ved  Roret,  og  selv  om  man  grinte  lidt  ad  Kronprinsens 
Legen-Soldat,  var  København  dog  dengang  en  yderst  loyal  By.  Ved 
Kronprinsens  Indtog  efter  sit  Bryllup  i  1790  blev  han  modtaget  med  Jubel, 
som  selv  P.  A.  Heiberg  deltog  i.  De  første  Efterretninger  om  den  franske 
Revolution  gjorde  derfor  heller  ikke  synderlig  stærkt  Indtryk  her.  Men 
snart  blev  det  anderledes.  I  Kobenhavn  som  i  den  mindste  Ravnekrog 
af  Verden  delte  Befolkningen  sis;  i  Royalister  og  Republikanere,  og 
Tirsdag  og  Fredag,  naar  Hamborgerposten  kom,  var  der  fuldt  paa  alle 
Kaffehuse  og  Vinstuer  af  Folk,  der  granskede  det  sidste  Nyt.  Saa  langt 
op  i  Byen  som  til  Courtin  paa  Nytorv  naaede  Bevægelsen;  thi  her  kunde 
man  til  sin  Is  og  sin  Punch  læse  baade  franske  og  engelske  Aviser. 
Af  Byens  3  Aviser,  der  dog  ikke  udkom  hver  Dag,  serverede  kun  en 
enkelt   «De  københavnske  Tidender*   en  Smule  politisk  Nyt  fra  Udlandet. 


Naar  man  i  1790  gik  op  paa  Frederiksberg  Bakke,  var  det  et  ganske 
andet  Billede,  der  oprullede  sig  end  nu.  Grønne  Haver  strakte  sig  lige 
ind  mod  Byen.  Op  imellem  dem  dukkede  enkelte  Bygninger,  i  For- 
grunden Frederiksberg  Kirke  (opført  under  Christian  VI),  Bakkehuset 
henne  til  højre  og  enkelte  Lyststeder  og  frederiksbergske  Gaarde  til 
venstre.  Den  murede  Galge  kunde  maaske  endnu  ses  nede  ved  « Galge- 
møllen»,  nu  AmerikamoUen,  men  de  uhyggelige  Rester  af  de  to  Grever 
var  fjærnede  straks  efter  Kronprinsens  Overtagelse  af  Regeringen  (1784). 
En  stor  aaben  Fælled  « Studevangen »  laa  mellem  Frederiksberg  Alle  og 
Vesterbro;  paa  den  anden  Side  af  Alleen  laa  nogle  faa  Lysthuse,  og  for 
Enden  af  Alleen  knejsede  fra  1785  Jærnporten.  Inden  for  denne  be- 
gyndte Vesterbros  Forstad,  der  ikke  dannede  nogen  sammenhængende 
Bebyggelse.  Vesterbrogade  blev  brolagt  i  1785  og  i  Slutningen  af  Aar- 
hundredet  beplantet  med  Kastanietræer.  Inden  for  « Broen »  førte  endelig 
Alleen  —  ligesom  den  endnu  bevarede  Øster-Allee  og  den  forsvundne 
Nørre-AUee  anlagt  1780 — 86,  —  ind  til  Stadsgraven.  Glacis'erne  forbi 
Frihedsstøtten  (rejst  1792 — 97)  var  væsentlig  lejet  ud  til  Tobaksplantager, 
og  først  bag  dem,  Stadsgraven  og  den  aflukkede  « Kirsebærgang«  rejste 
Voldene  sig  med  deres  Rækker  af  Træer,  der  var  plantet  ved  Midten 
af  Aarhundredet.  De  dannede  saaledes  ikke  en  tæt  Løvskærm  for 
Byen,  som  senere,   og    dennes  anseligere  Bygninger  traadte  tydeligt  frem. 

Aarene  1794  og  1795  bragte  Forandring  i  dette  Billede  af  en  By 
i  rask  og  frodig  Opkomst.  Natten  mellem  26. — 27.  Februar  1794  gik 
•det  pragtfulde  og  imponerende  Christiansborg  op  i  Luer,  og  Aaret 
•efter  udbrød  den  anden  store  Ildebrand.  Københavnerne  stolede  saa 
sikkert  paa  deres  Brandvæsens  Fortræffelighed,  at  det  ikke  vakte  nogen 
som  helst  Uro,  da  Rygtet  Fredag  5.  Juni  1795  fortalte,  at  der  Kl.  3  var  gaaet 
Ild  i  «Dellehaugen»,  en  Plads  paa  Gammelholm,  hvor  der  mellem  en 
Mængde  tjærede  Træskur  opbevaredes  Kul,  Planker,  Brædder  m.  m. 
Ilden  opkom  i  et  Skur,  der  stod,  omtrent  hvor  man  nu  finder  Bag- 
gaarden  til  Nr.  7  i  Niels  Juelsgade. 

Det  havde  længe  været  tørt  Vejr  og  blæste  ulykkeligvis  den  Dag 
en  frisk  Kuling  af  Øst.  Da  liden  forst  havde  faaet  Tag  i  det  stærkt 
brændbare  Materiale,  lod  den  sig  ikke  standse.  Mangelen  paa  tilstræk- 
kelig Arbejdskraft  og  paa  Vand  og  slet  Samarbejde  mellem  Søofficererne 
og  Brandvæsenets  Befalingsmænd  bidrog  til  at  svække  Slukningsarbejdet. 
Snart  stod  Hovedmagasinet  —  hvis  Midterparti  dannedes  af  en  Pavillon, 
den  endnu  staaende  Studenterforening  —  og  Admiralitetsbygningen  (der 
laa  omtrent  hvor  nu  Hotel  Kongen  af  Danmark  og  Nationalbanken 
ligger)  i  Flammer.  Ilden  tændte  i  Bolværkerne  af  Holmens  Kanal  og 
i  de  store  Masser  af  Træ  og  Tovværk,  der  væltedes  ned  i  Kanalen. 
Snart  sprang  den  over  til  den  anden  Side  af  Gaden,  og  da  Nicolai 
Taarn  Kl.  8V2  sank  sammen  i  Luerne,  stod  hele  Kvarteret  omkring  den 
i   Flammer. 

Den  gamle  Historie  med  hjælpeløs  Forvirring,  Mangel  paa  Ledelse 
og  Skulkeri  hos  Brandfolkene  og  Vandkuskene  gentog  sig  ogsaa  her. 
Uden  bredte  sig,  stadig  i  vestlig  Retning  og  Folk  flygtede  rædselsslagne 
foran  den,  tagende  med  sig,  hvad  de  formaaede  af  Gods  og  Bohave.  Ka- 
nalerne dannede  af  sig  selv  Sydgrænsen  for  Ilden.  Nordpaa  maatte 
man  søge  den  begrænset  paa  bedst  mulige  Maade.  Det  lykkedes  at 
standse  den  i  dens  Udbredelse  mod  Nord  i  Vingaardsstræde,  hvis  syd- 
lige Side  brændte,  men  hvis  Nordside  mellem  Kongens  Nytorv  og  Hol- 
mensgade  blev  reddet.  Ogsaa  dennes  nordlige  Del  blev  reddet,  Lille 
Kongensgade  blev  atter  Grænsen  for  Ilden  mod  Nord,  Admiralgade 
mod  Øst  og  Østergade  atter  mod  Nord.  Men  alt  hvad  der  laa  mellem 
den  her  angivne  Linie  og  Kanalen  brændte  ned.  Ilden  førtes  over 
Færgestræde  og  Højbrostræde,  fortærede  alt  og  gik  videre,  ødelæggende 
Bygningerne  mellem  Amagertorv  og  GL  Strand.  Ved  Naboløs  stand- 
sede dens  Fremtrængen   langs  Kanalen.       Nu    slog    den    ind    mod  Kom- 

pagnistræde  og  raserede  alt  mellem  Kompagnistræde,  Raadhusstræde  og 
Farvergade  paa  den  ene  Side,  samt  Vimmelskaftet,  Skovbogade,  Klæde- 
boderne,  Nørregade  til  Studiestræde,  Larsbjørnsstræde,  St.  Pedersstræde 
og  Teglgaardsstræde  ud  til  Volden  paa  den  anden  Side.  Først  Søndag 
Eftermiddag  Kl.  6  lykkedes  det  at  slukke  Ilden  i  Teglgaardsstræde  og 
standse  dens  Udbredelse  mod  Nord. 

Det  var  en  Gentagelse  af  Ulykken  i  1728  om  end  ikke  i  saa  stort 
Omfang.  Foruden  Nicolai  Kirke  var  af  større  offentlige  Bygninger  Raad- 
huset,  Arresthuset  og  Waisenhuset  gaaet  til  Grunde;  i  alt  var  der  i 
55  Gader  brændt  941  Huse  og  omtrent  6000  Mennesker  var  berøvet  Hus 
og  Hjem.  Voldene  og  Rosenborghave  blev  atter  befolket  med  Brand- 
lidte, men  særlig  blev  Slotsruinen  taget  i  Brug-,  desuden  Buegangene  og 
Ridepladsen,  og  paa  selve  Pladsen  foran  Slottet  rejste  sig  « Frederiks- 
kolonien« for  det  meste  opført  af  Brokker  fra  Slotsruinen,  som  Kongen 
gav  Folk  Lov  at  tage,  en  hel  lille  By  med  Huse  af  Bindingsværk  og 
med  8  Gader  og  i  Torv.  Ogsaa  ude  paa  Norrefælled  blev  der  slaaet 
Lejr,  og  om  Efteraaret,  da  det  faldt  ind  med  Slud,  blev  der  lagt  et 
Orlogsskib   «Den  norske  Løve»   ud  ved  Toldboden  som  Logisskib. 

Endnu  medens  det  brændte  i  Grunden,  fremkom  Myndighederne 
med  en  Plan  til  den  afbrændte  Bydels  Genopførelse.  Ligesom  i  1728 
var  det  Regeringens  Agt  at  benytte  Lejligheden  til  at  regulere  og  udvide 
en  Mængde  Gader.  Den  gik  i  Begyndelsen  frem  med  stor  Strenghed, 
og  lod  f.  Eks.  en  Mand,  der  havde  ført  sit  Hus  paa  Hjørnet  af  Kom- 
pagnistræde og  Badstuestræde  op  til  2det  Stokværk,  rive  det  ned  igen, 
da  han  kun  havde  givet  det  et  afbrudt  Hjørne  paa  3^/2  Alen  i  Stedet 
for  som  befalet  paa  5  Alen.  Men  til  Trods  for  denne  Strenghed,  maatte 
Regeringen  dog  slaa  af  paa  sine  Fordringer  over  alt,  baade  til  Gadernes 
Regulering  og  Udvidelse  og  til  Husenes  Byggemaade.  Dens  store  Planer 
om  at  nedlægge  flere  Gader  i  det  stærkt  overfyldte  Kvarter  bag  St.  Nicolai, 
« Skipperboderne »,  som  de  hed  endnu,  blev  til  intet;  her  som  andetsteds  fik 
enkelte  Gader  nogen  LTdvidelse  —  Holmensgades  nordlige  Del  staar  dog 
endnu  som  før  1795  ™^d  ^^^  ringe  Bredde  —  og  Nellikestræde  (Asylgade) 
blev  forlænget  til  Hummergade;  derimod  blev  Lille  Færgestræde,  fra  Lille 
Kirke-  til  Fortunstræde,  Slutterigade,  mellem  Ny  Torv  og  Hestemølle- 
stræde, samt  Endeløsstræde  og  flere  snevre  Gange  nedlagt.  Men  de 
virkelige  store  Forbedringer  var  kun  faa.  Højbroplads  fremstod  paa 
Ruinerne  af  Gaardene  mellem  Højbrostræde  og  St.  Færgestræde,  Gammel 
Torv   og  Ny  Torv    blev    slaaet    sammen    til    een    Plads    ved   Raadhusets 

Fjærnelse,  og  lige  over  for  Frue  Kirke,  hvor  Hjornegaarden  til  Studiestræde 
blev  revet  ned,  fremstod  en  aaben  Plads,  —  alt  af  Hensyn  til  Brand- 
fare. Ved  et  mærkeligt  Raisonnement  foretrak  man  at  lade  Byens 
ældste  og  største  Kirke,  St.  Nicolai,  ligge  i  Ruiner,  i  Stedet  for  at  rydde 
op  i  det  smudsige,  usunde  og  tæt  bebyggede  Kvarter  omkring  den. 
Københavns  Borgere  viste  sig  villige  nok  til  at  bringe  Ofre  for  at  rejse 
den  gamle  historiske  Kirke  paa  ny,  men  i  Regeringskredse  omgikkes 
man  med  Planer  om  at  færdiggøre  det  oldenborgske  Monument,  Frede- 
rikskirken, paa  gamle  St.  Nicolai's  Bekostning.  Der  kom  imidlertid  haarde 
Tider,  og  i  1814  — 17  blev  Kirken  brudt  ned,  uden  at  Marmorkirken  kom 
videre  ved  det. 

Nogen  Erstatning  for  de  forsvundne  karakteristiske  Bygninger  fik 
København,  til  Dels  paa  Forhaand,  i  de  Privathuse,  som  Karsdorff  opførte. 
13 et  var  hans  fine  Kunst,  der  prægede  det  kgl.  Theater  efter  dets  Om- 
bygning 1773 — 74;  hans  Bolig  paa  Kongens  Nytorv,  nu  Udenrigsministeriet, 
staar  endnu  som  en  af  Byens  smukkeste  Bygninger,  og  ham  skyldes 
endvidere  Landmandsbanken  (Grosserer  Peschiers  Gaard),  Handelsbanken 
(tidligere  Erichsens  Palæ),  Bankbygningen  ved  Børsen  og  Petersens  Jom- 
frukloster paa  Amagertorv.  Da  Kongefamilien  efter  Slottets  Brand  tog 
Ophold  paa  Amalienborg,  opførte  han  som  Forbindelsesbygning  den 
berømte  Kolonnade*).  Paa  Gammel  Torv  fremstod  Suhrs,  Holms  og 
Langes  smukke  Bygninger  (Nr.  22,  14,  4).  Ved  Stranden  Gustmeyers  — 
nu   Adlers  —  Gaard,   og  paa  Ny  Torv  opførte  Abildgaard  Stedet  Nr.  7. 

Med  L'dgangen  af  det  gamle  Aarhundrede  var  København  saa  godt 
som  genopbygget.  Der  var  maaske  i  de  mange  nye  Ejendomme  i  Ho- 
vedgaderne mere  Plads  og  mere  Lys  og  Luft  end  i  de  gamle,  men  den 
tørre  og  nøgterne  Tidsaand  havde  givet  Husene  sit  Præg,  bortset  fra  de 
nævnte  Bygninger,  og  Ensformigheden,  « Regulariteten«,  var  gennemført 
indtil  Kedsommehghed  over  alt. 

Og  det  var  kun  den  velstaaende  Del  af  Byens  Borgere,  der  havde 
vundet  mere  Plads  i  deres  Huse  ved  Branden.  Smaakaarsfolk  blev 
endnu  mere  trykket  sammen,  end  de  havde  været  før,  thi  ved  de  Gade- 
udvidelser, der  fandt  Sted,  var  det  Smaahusene  der  forsvandt.  Jævne 
Folk,     for    ikke    at    tale    om  fattige    Folk,    maatte    i   langt    højere    Grad 


•)  Harsdorff  har  vi  endnu  at  takke  for,  at  København  ikke  fik  to  af  sine  ejen- 
dommeligste Bygninger  ødelagt,  idet  han  reddede  det  store  Taarn  paa  Rosenborg  og 
Taarnet  paa  Børsen  fra  Arkitekt  Anthons  Mishandlinger. 

end  før  søge  Bolig  i  fugtige  Kældre  eller  paa  elendige  Tagkamre.  Selv 
hos  nogenlunde  velstillede  Folk  vare  Beboelsesforholdene  kun  saa  som 
saa,  om  end  af  andre  Grunde.  Thi  man  tog  gerne  til  Takke  med  smaa 
og  daarlige  Hummere  til  dagligt  Ophold,  naar  man  blot  kunde  have 
en  «Sal»  til  Stads  som  andre  godt  Folk  i  Gaden.  Til  alle  Tider  har 
Danske  og  maaske  særligt  Københavnere  haft  en  ejendommelig  Frygt 
for  ikke  at  være  som  de  andre. 


Det  København,  som  saa  det  i8de  Aarhundrede  synke  i  Graven, 
var  i  Hovedtrækkene  den  samme  By,  Frederik  Vl's  By,  som  stod  indtil 
1860 — 70.  En  sammentrængt  By  inden  for  de  smukke  gamle  Volde,  — 
der  ikke  forraaaede  at  skærme  den,  —  med  fortræffelige  Boliger  for 
Faa,  med  tarvelige  Boliger  for  Flere  og  med  elendige  for  de  Fleste. 
En  smudsig  By  og  en  usund  By,  en  By,  som  det  ikke  var  værd  at  se 
paa  Vrangsiden.  Hvor  meget  af  den  Slags,  der  er  endnu,  er  Byen 
dog  gaaet  frem  med  Kæmpeskridt. 

Fra  at  være  en  Soldater-By  og  en  Embedsmands  By,  er  København 
blevet  en  Borgernes  By,  en  Handelsstad.  Og  samtidig  er  den  vokset  til 
at  rumme  en  uforholdsmæssig  stor  Del  af  Landets  Indbyggere.  Køben- 
havns Udvikling  vil  i  Fremtiden  faa  større  Betydning  for  vort  Fædreland 
end  nogen  Sinde  før,  og  Københavns  Borgere  vil  i  væsentlig  Grad 
komme  til  at  bære  Ansvaret  for,  i  hvilken  Retning  denne  Udvikling 
skal  gaa. 


K< 


.onservator  Andersens  interessante,  skitserede  Kort  over  Kø- 
benhavn ved  Midten  af  det  ij.  Aarhundrede ,  med  gennemsigtigt 
Overdæk  af  et  Kort  af  det  omværende  København^  horer  egentlig 
forst  hjemme  senere  hen  i  dette  Værk  om  »København  i  gamle  Dage», 
men  da  Forfatteren  jævnlig  vil  komme  til  at  omtale  Forhold,  der 
faa  deres  rette  Belysning  gennem  dette  Kort,  har  man  fundet  det 
rettest  allerede  ved  Værkets  3dje  Hefte  at  levere  det  til  Subskri- 
benterne. 

Kortet  viser  os  det  gamle  København  med  sine  Grave  og  Volde, 
saaledes  som  disse  i  det  Væsentlige  henlaa  til  Christian  IV's  Død 
1648,  og  med  Bebyggelsen  uden  for  Byen,  som  den  havde  formet 
sig,  inden  Frederik  III  opførte  det  nye  København  (Byen  Øst  for 
Gotersgade). 

Rosenborg  ligger  paa  Kortet  endnu  uden  for  Byens  Østervold. 
Dækker  man  Gennemsigtskortet  over,  vil  man  se,  at  Østervold  gik 
i  en  Bue  over  Tornebuskegade,  svingende  ud  paa  den  anden  Side  af 
Gotersgade,  og  ind  over  Kongens  Nytorv;  « Hesten »  staar  lige  paa 
Spidsen  af  Bastionen  ved  Østerport.  Stadsgraven  fra  det  gamle 
kongelige  Teater   til   Holmens  Kirke  blev  forst  tilkastet  i   Tredserne. 

De  forskellige  V^eje,  der  udgik  fra  Kongens  Nytorv  mod  Nord 
og  Nordøst  kunne  endnu  spores  i  Gader  og  gamle  Grunde.  Helsing- 
ørsgade  er  en  Levning  af  den  gamle  Helsingørsvej,  der  gik  nærmest 
Kongens  Have.  Under  Frederik  III  forte  Helsingørsvejen,  eller  den 
store  Stenbro,  til  den  nye  Østerport,  der  stod  imellem  de  senere 
Peucklers  og  Rosenkrans'  Bastioner,  altsaa  ud  for  Hjærtensfrydsgade. 
Det  er  denne  « store  Stenbro* ,  der  endnu  spores  i  mange  Grunde,  og 
som  tydeligt  ses  den  Dag  i  Dag  i  den  skraa  Gade  gennem  Nyboder, 


livis  Hovedvagt  blev  bygget  med  Facade  hertil.  Her  i  Nærheden 
ligger  Christian  IV's  ejendommelige  Kirke,  St.  Anna  Rotunda,  opført 
med  Grundform  som  et  Kompas  for  ret  at  svare  til  sin  Bestemmelse 
som  Gudshus  for  Kongens  Baadsmænd. 

Længere  ude  mod  Nordøst  finde  vi  « Vartov  Skanse »,  hvor  nu 
« Trianglen »  er,  samt  de  kgl.  Fiskedamme,  af  hvilke  den  sidste  Lev- 
ning først  forsvandt  for  et  Par  Aar  siden,  da  Agersborg  Sø  blev 
udtørret. 

«Den  brede  Gade»  spores  endnu  i  Grundene  i  Bredgade;  et 
Stykke  af  den  bliver  nu,  efter  de  seneste  Ejendomskøb,  atter  udlagt 
som  Gade.  Strandstræderne  gaa  i  samme  Retning  den  Dag  i  Dag 
Af  Tværbygningen  for  Enden  af  Reberbanen,  Kongens  Sejlhus,  staar 
endnu  et  Stykke  bag  Charlottenborg,  og  den  skæve  Gavl,  der  gaar 
igen  paa  forskellige  Billeder  og  Planer  af  Kobenhavn  fra  17.  Aar- 
hundrede,   ses  endnu  nede  fra  Peder  Skrams  Gade. 

Man  vil  mulig  undres  over  ikke  at  se  de  nye,  af  Christian  IV  anlagte 
Volde.  Men  da  der  endnu  ikke  er  opnaaet  afgørende  Sikkerhed  for 
disse  nye  Fæstningsværkers  fonskellige  Udvidelser  mellem  1629  og 
1647  eller  om  deres  Forbindelse  med  Citadellet,  har  man  ment  det 
rettest  ikke  at  indlægge  dem  paa  Kortet,  hvis  væsentlige  Bestemmelse 
er  at  give  Oplysning  om    «det  gamle  København ». 

